
K iassilisen muinaisuuden jumalaistaruilla ja sankarisaduilla 
on se erinomainen ansio, että ne voivat yhtä valtavasti, vaikka 
tosin eri tavoin, kiinnostaa sekä oppineen tutkijan että taval- 
lisen ihmisen ja varsinkin nuorison mieltä. Edellisellä on ti- 
laisuus tarkastella niissä kaiken inhimillisen tietämyksen alkei- 
ta, uskonnon ja filosofian perusajatuksia samoin kuin historian 
ensimmäistä aamunkoittoa, ja jälkimmäisiä viehättää niiden 
lukemisessa mitä runsaimmin vaihtelevien olentojen ja kohta- 
loiden esitys, ikään kuin luomistilassaan vielä keskeneräisen 
luonto- ja henkimaailman näytelmä. Saadaanhan näissä tari- 
noissa katsella, kuinka maailmamme nousee jumalineen ja ju- 
malanpoikineen esille kaaoksesta ja ihmisessä asustava Pro- 
metheus-kipinä ryhtyy taisteluun raakalaisuutta vastaan, kult- _ 
tuuri valtaa erämaat, sivistys voittaa villeyden ja järki tai vält- 
tämättömyys kukistaa intohimon. 

Näiden kuvaelmien sisäinen, elävä voima, on myös niin 
suuri, ettei se näytä riippuvan siitä viimeistellystä taidemuo- 
dosta, jossa melkoinen osa niitä meille esitetään suurimpien ru- 
noilijoiden muovailemana, vaan että yksinkertaisinkin kerto- 
mistapa riittää tekemään niiden suurenmoisuuden tajuttavaksi 
sellaisille lukijoille, joiden kannalta taiteellinen kehittely pi- 
kemmin haittaa kuin edistää ymmärtämistä. Näin on laita 
myös sen nuorison, joka kouluissa alkaa tutustua klassillisen 
sivistykseen. N 

Toisaalta pitää paikkansa se, että niin kuin jonkinlaiset tie- 
dot ihmiskunnan historiasta ovat yleissivustyksen välttämätön 

osa, samoin siitä ei saisi täydellisesti puuttua perehtymistä 
klassilliseen tarustoon, koska tämä on aikojen halki niin moni- 
naisesti vaikuttanut kirjallisuuteen ja taiteeseen ja yhä vieläkin 
tulee eri muodoissa esille aiheineen ja nimineen. Niinpä maini- 
taan itsestään selvinä asioina esim. Tantaloksen vaivat, Sisy- 
foksen urakka, Augeiaan talli, Ariadnen lanka, Skylla ja Kha- 
rybdis, Nemesis, kultainen talja ym. 

Puheena esiintyvistä taruista esiintyy runopukuisina ee- 
poksina kolme suurta sikermää, nimittäin kreikkalaisen Ho- 
meroksen lauluiksi nimitetyt ”Ilias” ja ”Odysseia” sekä roo- 
malaisen runoilijan Vergiliuksen sepittämä ”Aeneis”. Mutta 
paitsi niitä on olemassa runsas määrä muita klassillisia taruja, 
erityisesti niitä, joissa on aiheiksi otettu kuolevaisten, puoliju- 
malien ja varsinaisten kuolemattomien vaiheita ja urotöitä 
vanhemmalta ajalta kuin mainituissa runoelmissa, esittäen 
maailman ja ihmiskunnan esihistoriaa sellaisena kuin muinaiset 
kreikkalaiset sitä kuvittelivat. 

Juuri näistä vanhimmista, useinkin laajoista taruista on 
saatu aineisto nyt julkaistuun valikoimaan, joka sisältää niistä 
kauneimpia ja merkitykseltään tärkeimpiä. Melkoiseksi osaksi 
ne ovat toisistaan irrallisia, kun taas toisten kesken ilmenee 
yhteyttä, niin kuin aina jatkuvassa historiassa. Niinpä Herak- 
les, jota erikseen kuvaillaan laajassa tarustossa, esiintyy myös 
osallisena argonauttien retkeen, samoin kuin Theseus tavataan 
jälleen Oidipus-tarussa. Muuten ne on pantu aikajärjestykseen, 
niin että viimeiset sankarit elävät jopa myöhemmin kuin ne, 
joista lauletaan ”Iliaassa”. Alkuun on sijoitettu tietenkin Pro- 
metheus, tarujen mukaan ensimmäinen todelliseksi ihmiseksi 
sanottava olento. 

Tässä kohden sopii ohimennen huomauttaa eräästä seikas- 
ta, joka antaa lisävahvistusta siihen itsestään luonnolliseen 
olettamukseen, että kreikkalaiset ovat taruihinsa saaneet aihei- 
ta ja vaikutteita muista vanhemmista lähteistä. Kun Prome- 
theuksen isänä esiintyy Uranos-jumalan ja Gaian (Maan) 





poika Japetos, johtuu siitä helposti mieleen, että tämä on sama 
kuin Nooan kolmas poika Japhet eli Jaafet. 

Mitä tulee näissä kertomuksissa ilmenevään moraaliin, 
niin se tosin on joissakin suhteissa yksipuolinen tai poikkeaa 
kristillisestä ajatuskannastamme, mutta sitä ei tarvitse pitää 
millään lailla vaarallisena nuorille lukijoille, koska vanhemmat 
ja opettajat voivat siitä antaa selityksiä eikä kokoelmaamme 
ole hyväksytty sellaisia tarinoita, joissa kuvataan epäinhimil- 
lisiä kauhuja tai jotakin muuten perin vastenmielistä. 

Suomennoksessa käytetystä klassillisesta nimistöstä on 
erikseen mainittava seuraavaa. Koulussa olemme kuulleet ja 
kirjoissa nähneet näitä nimiä enimmäkseen roomalaisessa asus- 
sa, koska klassillinen sivistys on meidän aikakaudellemme pe- 
riytynyt etusijassa latinankielen kautta. Niinpä meille ovat tut- 
tuja muinaisista jumalista Jupiter, Juno, Minerva, Mars ym. ja 
sankareista esim. Herkules, Meleager ym., mutta koska nämä 
tarut ovat alkuaan kreikkalaisia, pidetään tässä kirjassa ni- 
mienkin osalta kiinni kreikkalaisista muodoista, jollaisia ovat 
esim. Zeus, Hera, Athene, Ares tai Herakles, Meleagros ym. 
Lisäksi noudatetaan nimissä sitä kirjoitustapaa, jossa on säily- 
nyt /h ja 7, kun taas x:n sijalle on tullut ks. Siitä tuloksena on 
esim. se, että tulen jumala ei ole Vulcanus, kuten roomalaisilla, 
vaan Hefaistos, Venuksen sijalla on Afrodite, Herkules- 
sankarin nimenä on Herakles jne. 

I. PROMETHEUS 


Taivas ja maa oli luotu: meri lainehti rantojensa välissä, ja ka- 
lat kisailivat siinä; yläilmoissa lauloivat siivekkäät linnut; 
maanpinta kihisi eläimiä. Mutta vielä puuttui se olento, jonka 
ruumis oli niin laadittu, että sielu saattoi ottaa sen asunnok- 
seen ja siitä käsin hallita maailmaa. Silloin astui maan päälle 
viisasta keksimiskykyä täynnä Uranoksen maasyntyisen pojan 
Japetoksen poika Prometheus, joka polveutui vanhasta, Zeuk- 
sen kukistamasta jumalasuvusta. Hän kai tiesi, että maankama- 
rassa uinui taivaan siemen; sen tähden hän otti savea, kostutti 
sitä virran vedellä, vatvasi sitä ja muovaili siitä kuvan maail- 
man valtioiden jumalien muotoiseksi. Saadakseen tämän maa- 
möhkäleen eläväksi hän valitsi eri eläinten sieluista hyviä ja 
huonoja ominaisuuksia ja kätki ne ihmisen sydämeen. Taivaal- 
listen joukossa hänellä oli eräs ystävätär, viisauden jumalatar 


jon ui ssa 


Athene. Tämä ihmetteli titaanien jälkeläisen luomusta ja pu- 
halsi puolittain elävään kuvaan jumalaisen hengen. 

Niin syntyivät ensimmäiset ihmiset, jotka pian monistu- 
neina täyttivät maan. Mutta pitkään aikaan he eivät tienneet, 
kuinka heidän piti käyttää siromuotoisia jäseniään ja saamaan- 
sa jumalaista kipinää. Näkevinä he näkivät turhaan eivätkä 
kuulevina kuulleet; uniolentojen tapaisina he juoksentelivat 
sinne tänne eivätkä osanneet käyttää luomakuntaa hyväkseen. 
Tuntematon oli heille taito kaivaa maasta kiviä ja hakata niitä, 
polttaa savesta tiiliä, tehdä hirsiä metsistä kaatamistaan puista 
ja rakentaa kaikista näistä itselleen asuntoja. Heitä vilisi valot- 
tomissa luolissa maan alla kuin hyöriviä muurahaisia. He eivät 
tietyistä merkeistä havainneet talvea, eivät kukoistavaa kevät- 
tä eivätkä hedelmiä tuottavaa kesää; mitään suunnitelmaa ei 
ollut siinä, mitä he toimittivat. 

Sitten Prometheus ryhtyi pitämään huolta luomistaan 
olennoista; hän neuvoi heitä tarkkaamaan tähtien nousemista 
ja laskemista, antoi heille luvunlaskun ja kirjainkirjoituksen 
taidon, opetti heitä iestämään eläimiä ja käyttämään niitä työ- 
kumppaneinaan, totutti hevoset ohjaksiin ja vaunuihin ja keksi 
purret ja purjeet laivakulkua varten. Hän huolehti ihmisten 
muustakin elämästä. Kun joku ennen sairastui, ei hän tiennyt 
mitään keinoa sitä vastaan eikä myöskään, mikä ruoka ja juo- 
ma olisi hänelle sopiva, tai tuntenut mitään voidetta vammo- 
jensa huojennukseksi, vaan kuoli kurjasti lääkkeiden puuttees- 
sa. Sen tähden Prometheus selitti ihmisille hyvien rohtojen se- 
koituksia kaikenlaisten tautien häätämiseksi. Sekoittamistai- 
don lisäksi hän opetti heille ennustamistaidon, tehden selkoa 
enteistä ja unista ja siitä, kuinka ennustetaan lintujen lennosta 
ja uhrieläinten sisuksista. Sitä paitsi hän johdatti heidän kat- 
seensa maan uumeniin ja antoi heidän löytää sieltä vaskea, 
rautaa, hopeaa ja kultaa; lyhyesti sanoen hän ohjasi heidät elä- 
män kaikkiin mukavuuksin ja taitoihin. 

Taivaassa oli hallinnut jonkin aikaa lapsineen Zeus, syös- 

tyään valtaistuimelta isänsä Kronoksen ja kukistettuaan van- 
han jumalasuvun, josta myös Prometheus oli peräisin. 

Nyt alkoivat uudet jumalat kiinnittää huomiota äsken 
syntyneeseen ihmissukuun. He vaativat tältä palvontaa siitä 
suojasta, jota he olivat halukkaita sille suomaan. Kreikan Me- 
konessa pidettiin kuolevaisten ja kuolemattomien kokous, jos- 
sa määriteltiin ihmisten oikeudet ja velvollisuudet. Tässä ti- 
laisuudessa Prometheus esiintyi luotujensa puoltajana huolehti- 
akseen siitä, etteivät jumalat sälyttäisi kuolevaisille liian suuria 
rasituksia korvaukseksi suojelustehtävästään. Silloin tätä titaa- 
ninpoikaa houkutteli hänen ylpeytensä pettämään jumalia. 
Hän teurasti luotujensa nimissä suuren härän, josta taivaalliset 
saisivat valita, mitä itselleen halusivat. Mutta hän oli uhrieläi- 
men paloittelemisen jälkeen tehnyt kaksi kasaa; toiselle puolel- 
le hän pani lihat, sisälmykset ja rasvan härän vuotaan käärit- 
tyinä, toiselle paljaat luut taidokkaasti päällystettyinä uhri- 
eläimen talilla, ja tämä kasa oli suurempi. Isäjumala Zeus, 
kaikkitietävä, huomasi kuitenkin hänen petoksensa ja puhui: 

— Japetoksen poika, ylhäinen kuningas, hyvä ystävä, 
kuinka epätasaisesti oletkaan osat jakanut! 

Nyt vasta Prometheus oikein uskoi pettäneensä hänet, hy- 
myili itsekseen ja vastasi: 

— Ylhäinen Zeus, suurin ikuisista jumalista, valitse se osa, 
jonka sinulle neuvoo sydän povessasi. 

Zeus julmistui sydämessään, mutta tarttui tahallaan mo- 
lemmin käsin valkoiseen taliin. Kun hän oli puristanut sen ha- 
jalleen ja huomasi paljaat luut, oli hän vasta nyt huomaavi- 
naan petoksen ja puhui vihaisena: 

— Huomaan, ystävä Japetoksen poika, ettet ole vielä 
unohtanut pettämisen taitoa! 

Zeus päätti kostaa Prometheukselle tämän petoksen ja 
kielsi kuolevaisilta viimeisen lahjan, jota he tarvitsivat täydel- 
lisempään sivistykseen, nimittäin ?e/en. Mutta siihenkin tiesi 
Japetoksen ovela poika keinon. Hän otti ytimekkään jättiläis- 

kuminan pitkän vanan, lähestyi sitä pidellen ohikulkevia au- 
ringonvaunuja ja sai sillä tavalla vanan leimahtamaan liekkiin. 
Tämän tulensytykkeen hän toi mukanaan palatessaan maan 
päälle, ja pian loimusi ensimmäinen puupino taivasta kohti. 

Ilmojen jylisyttäjää suututti sielun sisimpään asti se, että 

















Pallas Athene seppelöi Pandoran Hermes lahjoittaa hänelle kielen 








hän näki kauaksi loistavan tulenloimun kohoavan ihmisten 
keskuudesta. Heti hän laati korvaukseksi tulen käytöstä, jota 
ei enää voinut ottaa pois kuolevaisilta, heille uuden vaivan. 
Taitonsa vuoksi kuuluisan tulenjumalan Hefaistoksen toi- 
meksi määrättiin valmistaa hänelle kauniin neidon valekuva; 

itse Athene, joka oli käynyt Prometheukselle kateudesta ty- 
lyksi, heitti kuvan ylle valkoisen, kimaltavan puvun, antoi sen 
kasvojen verhoksi aaltoilevan hunnun, jota tyttö käsillään piti 
jaotettuna, seppelöi pään tuoreilla kukilla ja ympäröi sen kul- 
taisella nauhalla, jonka Hefaistos samoin oli taidokkaasti 





Hermes vie Pandoran maahan 


valmistanut isänsä mieliksi, koristaen sen ihanasti eläinten kir- 
javilla kuvilla. Hermeksen, jumalien sanansaattajan, piti antaa 
suloiselle kuvalle puhekyky ja Afroditelta tuli sille kaikkinai- 
nen viehätysvoima. 

Näin Zeus oli luonut hyvältä näyttävän, mutta itse asiassa 

turmiollisen, lumoavan olennon, antaen sille nimen Pandora, 
mikä merkitsee ”kaikkilahjainen”, sillä jokainen kuolematto- 
mista jumalista oli antanut tyttöselle jonkin tuhoa tuottavan 
lahjan ihmistä varten. Sitten Hermes vei neitosen alas maan 
päälle, missä kuolevaiset huviksensa kävelivät jumalien kanssa, 
ja kaikki ihailivat tätä verratonta olentoa. 














Hermes vie Pandoran ja tämän arkun Epimetheuksen luokse. 


Pandora astui Prometheuksen vähemmän epäilevän veljen 
Epimetheuksen luo tarjotakseen hänelle Zeuksen lahjan. Tur- 
haan veli oli varoittanut häntä koskaan ottamasta lahjaa olym- 
polaiselta Zeukselta, jottei siitä johtuisi ihmisille mitään pahaa, 
ja neuvonut lähettämään sen heti takaisin. Näitä sanoja muis- 
tamatta Epimetheus otti kauniin neitosen ilomielin vastaan ja 
tunsi vaivan vasta sitten kun sc hänessä jo oli. 

Sillä tähän asti ihmissuvut olivat, Prometheuksen neuvo- 

mina, eläneet vaivoista vapaina, ilman rasittavaa työtä ja ki- 
duttavaa sairautta. Mutta tämä nainen kantoi käsissään lah- 
jaansa, suurta kannellista astiaa. Tuskin hän oli tullut Epime- 
theuksen luo, kun hän kohotti kantta, ja astiasta lensi heti ulos 
joukko vaivoja, hajaantuen salamannopeasti yli koko maan. 


Yksi ainoa hyvä lahja oli kätketty syvimmälle astiaan, toivo; 





Pandoran avatusta arkusta lähtevät vaivat ja taudit 


mutta Pandora painoi isäjumalan neuvosta kannen kiinni taas, 
ennen kuin toivo ehti pyrähtää esille, ja niin hän sulki sen 
ikuisiksi ajoiksi astiaan. Nyt kurjuus täytti maan, ilman ja me- 
ren kaikkinaisissa muodoissa. Taudit kuljeskelivat yöllä ja päi- 
vällä ihmisten keskuudessa, salaa ja hiljaa, sillä Zeus ci ollut 
antanut niille ääntä; kuumeiden lauma piti maata piiritykses- 
sään, ja kuolema, joka aikaisemmin oli hiipinyt vain hitaasti 
kuolevaisten luo, joudutti askeliaan. 

Sitten Zeus käänsi kostonsa Prometheukseen, luovuttaen 
hänet Hcfaistokselle ja tämän palvelijoille, Kratokselle ja Bi- 
alle (voimalle ja väkivallalle). Näiden täytyi laahata hänet 








skyyttien erämaihin ja siellä takoa hänet murtumattomilla 
kahleilla kiinni Kaukasus-vuoren kallioseinään, pöyristyttävän 
kuilun yläpuolelle. Hefaistos täytti vastahakoisesti isänsä 
määräyksen; hän rakasti titaanipoikaa esi-isänsä Uranoksen 
jälkeläisenä ja vertaisenaan sukulaisena. Säälitellen ja raaem- 
pien palvelijoiden soimatessa hän antoi näiden suorittaa kau- 

hean teon. Niin täytyi nyt Prometheuksen riippua kolealla 
kallionkielekkeellä, pystyssä unettomana, voimatta kertaakaan 
koukistaa väsyneitä polviaan. 





— Saat valittaa ja huokailla monta kertaa turhaan, sanoi 
Hefaistos hänelle, — sillä Zeuksen mieli on leppymätön ja 
kaikki, jotka vasta vähän aikaa sitten ovat riistäneet itselleen 
hallitusvallan,! ovat kovasydämisiä. Vangin tuskien piti todel- 


1 Zeus oli kukistanut isänsä Kronoksen (Saturnuksen) ja väkivalloin anastanut Olympoksen. 
Japetos ja Kronos olivat veljeksiä, Prometheus ja Zeus siis serkkuja. 

lakin kestää ikuisesti tai ainakin kolmekymmentätuhatta vuot- 
ta. Tosin ääneensä huokaillen ja kidutuksensa todistajaksi huu- 
taen tuulia, virtoja, lähteitä ja meren aaltoja, kaikkien äitiä 
maata ja kaikkinäkevää auringonpiiriä hän pysyi kuitenkin 
mieleltään taipumattomana. 

— Sen, joka on oppinut ottamaan huomioon pakkotilan 
voittamattoman voiman, täytyy kantaa, mitä kohtalo on mää- 
rännyt, puhui hän, eikä myöskään alistunut Zeuksen uhkailles- 
sa häntä, tarkemmin selittämään sitä synkkää ennustusta, että 
jumalien ylivaltias joutuisi turmioon ja perikatoon uuden avio- 
liiton kautta. 

Zeus piti sanansa; hän lähetti kahlehditun luo kotkan syö- 
mään hänen jokapäiväisenä kuokkavieraanaan hänen mak- 
saansa, joka ei koskaan kulunut loppuun, vaan kasvoi yhä uu- 
delleen. Tämä tuska ei saanut päättyä ennen kuin ilmestyisi lu- 
nastaja, joka vapaaehtoisesti kuolemaan menemällä tavallaan 
tarjoutuisi olemaan hänen sijaisenaan. 

Sellainen ajankohta tuli pikemmin kuin Prometheus saat- 
toi odottaa Zeuksen tuomion mukaan. Kun hän oli riippunut 
kalliossa kolmekymmentä vuotta, saapui Herakles tietä pitkin 
matkalla hesperidien luo noutamaan heidän omenoitaan. Näh- 
dessään jumalien jälkeläisen riippuvan Kaukasuksen kalliosei- 
nässä hän toivoi saavansa iloita tämän hyvistä neuvoista, ja sa- 
malla häntä säälitti näin surkea kohtalo, sillä hän näki, kuinka 
kotka Prometheuksen polvilla kykkien ahmi onnettoman mie- 
hen maksaa. Silloin hän heitti maahan nuijan ja leijonantaljan, 
jännitti jousensa, ampui nuolen ja pudotti kauhean linnun pois 
kalvamasta rääkättyä vankia. Sitten hän irrotti Prometheuk- 
sen kahleet ja vei vapautetun sieltä mukanaan. Mutta jotta 
Zeuksen ehto täytettäisiin, hän pani Prometheuksen sijaiseksi 
kentauri Kheironin, joka oli halukas kuolemaan hänen puoles- 
taan, oltuaan tähän asti kuolemattomien joukossa. Jotta Zeuk- 
sen tuomio, hän kun oli tuominnut Prometheuksen paljon pi- 
temmäksi ajaksi kiinni kallioon, ci silti myöskään jäisi tehotto- 

maksi, täytyi Prometheuksen edelleen kantaa rautaista sor- 
musta, jossa oli pieni kivi tuosta Kaukasuksen kalliosta. Niin- 
pä Zeuksen sopi kerskailla, että hänen vihollisensa edelleen oli 
Kaukasukseen kahlittuna. 





II. IHMISKAUDET 


Ensimmäiset jumalten luomat ihmiset olivat kultaista suku- 
kuntaa. He elivät, niin kauan kuin Kronos (Saturnus) hallitsi 
taivaassa, huolettomina ja itsensä jumalien kaltaisina, loitolla 
työstä ja vaivoista. Myöskin iän rasitukset olivat heille tunte- 
mattomat; käsiensä, jalkojensa ja kaikkien jäsentensä puolesta 
aina rivakkoina ja kaikista taudeista vapaina he hauskuttelivat 
iloisissa kekkereissä. Autuaat jumalat rakastivat heitä ja lah- 
joittivat heille rehevillä niityillä kuljeskelevia uhkeita karjalau- 
moja. Kun heidän piti kuolla, he vaipuivat vain suloiseen 
uneen. Mutta niin kauan kuin he elivät, heillä oli kaikkia mah- 
dollisia hyvyyksiä; maa antoi heille itsestään kaikki hedelmät 
yltäkylläisesti, ja rauhallisina, kaikkien jumalien siunaamina, 
he suorittivat päivätyönsä. Sitten kun tämä sukukunta salli- 


muksen määräyksen mukaan oli hävinnyt maailmasta, tuli 

heistä hurskaita suojelusjumalia, jotka tiheään sumuverhoon 
kääriytyneinä kulkivat ympäri maata kaiken hyvän antajina, 
oikeuden vaalijoina ja kaikkien rikosten kostajina. 

Sen jälkeen kuolemattomat loivat toisen ihmissuvun hope- 
asta. Tämä oli edellisestä sukukunnasta jo paljon huonontunut 
eikä ollut sen kaltainen ruumiinmuodoltaan tai myöskään mie- 
lenlaadultaan. Hemmoteltu poika kasvoi kokonaista sata 
vuotta hengeltään vajavaisena vanhempiensa kotona äidillises- 
sä hoidossa, ja kun joku oli vihdoin saavuttanut nuorukaisen 
iän, oli hänellä enää lyhyt aika elämästä jäljellä. Järjettömät 
puuhailut syöksivät nämä uudet ihmiset kurjuuteen, sillä he ei- 
vät enää voineet hillitä intohimojaan vaan tekivät ylimielisesti 
syntiä toisiaan vastaan. He eivät myöskään tahtoneet enää 
kunnioittaa jumalien alttareita kohtuuden mukaisilla uhreilla. 
Sen tähden Zeus otti tämänkin sukukunnan pois maan päältä, 
sillä häntä ei miellyttänyt, että heiltä puuttui kunnioitusta kuo- 
lemattomia kohtaan. Mutta nämäkään eivät vielä olleet niin 
vailla ansioita, ettei heidän osakseen olisi tullut mitään kunni- 
aa heidän elämästä poistumisensa jälkeen. Niinpä heidän sal- 
littiin kuolevaisina aaveina eli henkinä vielä kierrellä maan 
päällä. 

Nyt Zeus loi kolmannen ihmissuvun, tällä kertaa pelkästä 
vaskesta. Se oli jälleen peräti erilainen kuin hopeinen sukukun- 
ta, julma ja väkivaltainen, aina taipuvainen sotaisiin puuhiin 
jokaisen alati miettiessä, kuinka voisi paraiten loukata toista 
ihmistä. He pitivät alhaisena syödä ketojen hedelmiä ja ravit- 
sivat itseään eläinten lihalla; heidän itsepäisyytensä oli kova 
kuin timantti; heidän ruumillaan oli valtavat mittasuhteet, 
hartioista kasvoivat käsivarret, joiden lähettyville kukaan ei 
saanut tulla. 

Heidän aseenaan oli vaski; heidän asuntonsa oli vaskesta, 
ja vaskella he panivat kuntoon viljelysmaitansa, sillä rautaa ei 
silloin vielä ollut olemassa. He käyttivät käsiään toisiansa vas- 
taan, mutta niin suuria ja hirveitä kuin he olivatkin, he eivät 

mahtaneet mitään mustalle kuolemalle; kirkkaasta auringon- 
valosta erittyään he painuivat manalan kauheaan yöhön. 
Kun maa oli kätkenyt piiloonsa myöskin tämän sukukun- 
nan, loi Zeus, Kronoksen poika, neljännen suvun, jonka asuin- 
paikkana ravitsevan maan piti olla. Se oli taas jalompi ja oi- 
keamielisempi kuin edellinen. Näin tuli maan päälle jumalallis- 
ten sankarien suku; muinaisuudessa sanottiin heitä myöskin 
puolijumaliksi. Mutta lopuksi heidätkin tuhosi eripuraisuus ja 
sota, toiset Theban seitsemän portin edustalla, missä he taiste- 
livat kuningas Oidipuksen valtakunnasta, toiset Troijan ken- 








Omena, jonka Paris antoi kauniille Helenalle, johti Troijan sotaan ja neljännen ihmis- 
suvun tuhoon 








tillä, jonne heitä oli laivoilla tullut lukemattomia kauniin Hele- 
nan tähden. Kun nämä olivat päättäneet maallisen elämänsä 
sodassa ja vaivoissa, isä Zeus järjesti heille asuinpaikan maail- 
mankaikkeuden reunalle, valtamerelle, autuaiden saarille. Siel- 

lä he viettivät kuoleman jälkeen onnellista ja huoletonta elä- 
mää, ja hedelmällinen maaperä antaa heille kolmasti vuodessa 
hunajanmakeita hedelmiä virkistykseksi. 





Häpeä ja Kainous pakenevat jälleen ikuisten jumalien luo 


— Ah, jospa en olisi, huokaa vanha runoilija Hesiodos, 
joka kertoo tämän tarinan ihmiskausista, — jospa en olisi vii- 
dennen, nyt seuranneen ihmissuvun jäsen! Jospa olisin kuollut 
aikaisemmin tai syntynyt myöhemmin! Sillä nykyinen ihmis- 

suku on rautainen. Kokonaan turmeltuneina nämä ihmiset ci- 
vät lepää huolistaan ja vaivoistaan päivällä eivätkä yöllä; ju- 
malat lähettävät heille yhä uusia kalvavia suruja. Mutta he itse 
ovat itselleen suurimpana vaivana. Isä ei ole pojalle eikä poika 
isälle lempeä; vieras vihaa kestitsevää ystäväänsä, toveri tove- 
riaan; veljestenkään kesken ei enää vallitse sydämellinen rak- 
kaus, kuten ennen vanhaan. Vieläpä vanhempien harmailta 
hiuksiltakin kielletään kunnioitus; heidän silmilleen heitetään 
häväistyksiä, ja heidän täytyy sietää rääkkäyksiä. Kauheat ih- 
miset, ettekö lainkaan muista jumalien oikeutta, koska ette 
tahdo antaa kiitosta paljon vaivaa kestäneille vanhemmillenne 
heidän hoidostaan? Kaikkialla pätee vain nyrkkioikeus; kau- 
punkien hävityksiä he miettivät toisiaan vastaan. Ei suosita si- 
tä, joka puhuu totta, on oikeamielinen ja hyvä; ci, vaan nyt 
suositaan pahantekijää, kurjaa ilkimystä he kunnioittavat. 
Enää ci ole oikeutta ja kohtuutta, vaan paha saa loukata ja- 
lompaa, puhua petollisia, vääriä sanoja, vannoa väärin. Sen 
tähden nämä ihmiset ovatkin niin onnettomia. Vahingonilo, 
soraääninen kateus seuraa heitä ja pauhaa heille pahansuovin 
kasvoin. Häveliäisyyden ja pyhän arkuuden jumalattaret, jot- 
ka aikaisemmin ovat ainakin näyttäytyneet maan päällä, ver- 
hoavat surullisina kauniit ruumiinsa valkoisiin vaatteisiin ja 
hylkäävät ihmiset paetakseen takaisin kuolemattomien juma- 
lien joukkoon. Kuolevaisille ihmisille ei jää muuta kuin surkea 
kurjuus, eikä tästä onnettomuudesta ole odotettavissa mitään 


pelastusta. 


III. Deukalion ja Pyrrha 


Kun vaskinen ihmissuku asui maan päällä ja Zeuksen, maail- 
man valtiaan, korviin oli tullut pahoja viestejä heidän tihutöis- 
tään, hän päätti itse käydä ihmishahmossa siellä tarkastelemas- 
sa. Mutta kaikkialla hän sai huomata huhupuheen lieventävän 
todellisuutta. Eräänä iltana hän astui myöhäisessä hämyssä 
Arkadian hillittömyydestään kuuluisan kuninkaan Lykaonin 
nuivan katon alle. Hän antoi havaita muutamista ihmetöistä, 
että sinne oli saapunut jumala, ja kansanjoukko oli heittäyty- 
nyt polvilleen. Mutta Lykaon pilkkasi tätä hurskasta rukoile- 
mista. 

— Katsokaamme, puhui hän, — onko hän kuolevainen 
vai jumala! Samalla hän sydämessään päätti tuhota tuon vie- 
raan aavistamattomalla kuolemalla keskiyön vaiheilla, kun uni 
painaisi raskaimmin. 

Mutta sitä ennen hän teurasti onnettoman panttivangin, 
jonka molossien kansa oli hänelle lähettänyt, keitti vielä vä- 
risevät jäsenet kiehuvassa vedessä tai paistoi ne tulella ja toi ne 
pöydälle vieraan ilta-ateriaksi. Zeus, joka oli kaiken tämän oi- 
valtanut, hypähti ruokapöydästä pystyyn ja iski kostavan tu- 
len jumalattoman linnaan. Säikähtyneenä kuningas pakeni 
avoimelle kedolle. Ensimmäinen valitushuuto, jonka hän pääs- 
ti, oli ulvontaa, hänen pukunsa muuttui karvoiksi, hänen kä- 
tensä jaloiksi: hänestä oli sukeutunut verenhimoinen susi. 

Zeus palasi Olympokseen, piti neuvoa jumalain kanssa ja 

tahtoi tuhota häijyn ihmissuvun. Hän oli jo aikeissa sirotella 
salamoita kaikkiin maihin; mutta se pelko, että yläilmat jou- 
tuisivat liekkien valtaan ja maailmankaikkeuden akseli palaisi 
tuhkaksi, pidätti häntä. Hän pani syrjään ukkosenvasamat, 
joita kykloopit olivat takoneet hänelle, ja päätti lähettää tai- 
vaasta maan päälle rankkasateen ja hävittää kuolevaiset vettä 
valuvien pilvien tulvaan. 

Heti suljettiin pohjoistuuli yhdessä muiden pilviä karkot- 
tavien tuulten kanssa Aioloksen luoliin, ja hän päästi vapaaksi 
vain etelätuulen. Tämä lensi vettä valuvin siivin alas maan 
päälle; sen hirmuisia kasvoja peitti pikimusta pimeys, sen par- 
ta oli raskas pilvistä, vesitulva ryöppysi sen valkoisista hiuksis- 
ta, sumu lepäsi sen otsalla, ja sen povestakin tippui vettä. Ete- 
lätuuli ojensi kätensä taivasta kohti, tarttui alasriippuviin pil- 
viin ja aikoi pusertaa niitä. Ukkonen jyrisi, tiivis sadetulva 
syöksyi taivaasta; vilja kumartui aaltoilevan myrskyn edessä, 
lamassa oli maamiehen toivo, koko vuoden pitkällinen työ oli 
turmeltu. 

Myöskin Poseidon, Zeuksen veli, tuli hänen avukseen täs- 
sä hävitystyössä, kutsui kaikki joet kokoon ja sanoi: — Anta- 
kaa virtojenne päästää irti kaikki ohjat, syöksykää taloihin, 
murtakaa padot! Ne täyttivät hänen käskynsä, ja Poseidon it- 
se puhkaisi kolmikärjellään maanpinnan ja pani tärisyttämällä 
aallot liikkeelle. Niin virtasivat joet avoimille kentille, peitti- 
vät kedot, veivät puuistutukset, temppelit ja talot mennessään. 

Jos jonnekin jäi palatsi seisomaan, peitti vesi kuitenkin pi- 
an sen päädyt, ja korkeimmatkin tornit katosivat kurimuk- 
seen. Merta ja maata ei kohta erottanut toisistaan; kaikki oli 
aallokkoa ja rannatonta ulappaa. Ihmiset koettivat pelastaa it- 
sensä niin hyvin kuin voivat; joku kiipesi korkeimmalle vuo- 
relle, toinen astui veneeseen ja souti nyt uponneen maatalonsa 
katon päällitse tai niiden kukkulain yli, jolla hänen viini-istu- 
tuksensa sijaitsivat, niin että emäpuu raapaisi niitä. Kalat rim- 
puilivat puiden oksien seassa; kiirehtivää metsäkarjua tulva 

ajoi takaa; kokonaisia kansoja vesi vei mukanaan, ja mitä aal- 
lot säästivät, kuoli nälkään asumattomilla kukkuloilla. 

Fokiin maakunnassa kohotti eräs sellainen korkea vuori 
vielä kahta huippuaan kaikki peittävän meren yläpuolelle. Se 
oli Parnassos. Sille ui Deukalion, Prometheuksen poika, saatu- 
aan häneltä varoituksen ja pelastukseen tarkoitetun aluksen, 
vetäen puolisoansa Pyrrhaa veneessä jäljessään. Milloinkaan 
ei ollut tavattu yhtään miestä tai naista, joka olisi vienyt näistä 
kahdesta voiton oikeamielisyydessä ja jumalisuudessa. 

Kun nyt Zeus taivaasta katsoen näki, että maailma oli 
kaikkialla veden peitossa ja että monta tuhatta kertaa tuhan- 
sistä vain yksi ihmispari oli jäljellä, molemmat nuhteettomia, 
molemmat jumaluuden hartaita kunnioittajia, hän päästi poh- 
joistuulen irti, hajotti mustat pilvet ja käski tuulen viedä pois 
sumut. Näin paljastui jälleen taivas maalle ja maa taivaalle. 
Myöskin Poseidon, merenjumala, laski kolmikärkensä ja vai- 
mensi tulvan. Meri sai takaisin rantansa, joet palasivat uo- 
miinsa; metsät ojensivat mudan peittämät puunlatvansa esille 














Hopeinen aikakausi 


3 Tanin Hellas 

syvyydestä, kukkulat seurasivat jäljestä, vihdoin levittäytyivät 
tasangot esiin, ja lopulta maa oli taas näkyvissä. 

Deukalion katseli ympärilleen. Maa oli autio ja haudan- 
hiljaisuuteen vaipunut. Kyyneleet valuivat hänen poskiaan pit- 
kin hänen nähdessään tämän surkeuden, ja hän puhui vaimol- 
leen Pyrrhalle: 

— Rakkaani, ainoa elämäntoverini! Niin pitkälle kuin 
katson maita, kaikkiin ilmansuuntiin, en voi huomata yhtään 
elävää sielua. Me kaksi olemme yhdessä maan asutuksena, 
kaikki muut ovat hukkuneet vedenpaisumuksessa. Mutta me- 
kään emme ole vielä elämästämme täysin varmoja. Jokainen 
pilvi, jonka näen, pelottaa vielä sydäntäni. Ja vaikka kaikki 
vaara olisi poissa, niin mihin me ryhdymme yksin hylätyssä 
maailmassa? Jospa olisin oppinut isältäni Prometheukselta. tai- 
don luoda ihmisiä ja vuodattaa muovailtuun saveen hengen! 

Niin hän puhui, ja hylätty pari alkoi itkeä; sitten he heit- 
täytyivät polvilleen jumalatar Themiin puoleksi särkyneen alt- 
tarin eteen ja alkoivat rukoilla taivaallista olentoa: 

— Ilmoita meille, oi jumalatar, millä keinolla voimme pa- 
lauttaa tuhoutuneen sukukuntamme! Oi, auta hukkunutta 
maailmaa takaisin elämään! 

— Jättäkää alttarini, kaikui jumalattaren ääni, — verhot- 
kaa päänne, päästäkää vyötetyt jäsenenne vapaiksi ja heittä- 
kää äitinne luut selkänne taakse! 

Molemmat ihmettelivät kauan tätä arvoituksellista vas- 
tausta. Pyrrha katkaisi ensiksi äänettömyyden. 

— Anna anteeksi, ylhäinen jumalatar, puhui hän, — jos 
lyyhistyn kauhusta kokoon, jollen tahdo totella sinua ja louka- 
ta äitini haamua hajottamalla hänen luitansa! 

Mutta Deukalionin hengen kirkasti valonsäde. Hän rau- 
hoitti puolisoaan ystävällisesti sanoen: 

— Joko älyni pettää minut tai jumalien sanat ovat aina 


hurskaita eikä niihin kätkeydy mitään ilkeyttä! Meidän suuri 

äitimme on maa, kivet ovat sen luita ja nämä, Pyrrha, pitää 
meidän heittää taaksemme! 

Molemmat epäilivät sentään tätä selitystä vielä kauan. 
Mitäpä vahinkoa olisi kuitenkaan kokeilusta?,he ajattelivat. 
Niinpä he menivät sitten syrjään, verhosivat päänsä, aukoivat 
vyöt vaatteistaan ja heittivät, kuten oli käsketty, kivet taak- 
sensa. Silloin tapahtui suuri ihme: kivi menetti kovuutensa ja 
haurautensa, muuttui taipuisaksi, kasvoi, sai vartalon; siihen il- 
mestyi inhimillisiä muotoja, ci vielä kuitenkaan selvinä, vaan 
karkeina piirteinä tai sellaisina kuin taiteilija hakkaa aluksi 
esiin marmorimöhkäleestä. Mutta se, mikä kivissä oli kostea- 
ta ja tiivistä, tuli lihaksi ruumiin päälle; taipumattomat, lujat 
osat muuttuivat luiksi; kivien suonet jäivät suoniksi. Niin sai- 
vat miehen heittämät kivet jumalien avulla lyhyessä ajassa 
michen muodon, naisen heittämät naisen. 

Ihmissuku ei kiellä tätä alkuperäänsä; se on kovaa sukua 
ja kelvollista työhön. Joka hetki se muistuttaa, mistä alkupe- 
rästä se on kasvanut. 





IV. Io 


Pelasgien ikivanhalla kantaruhtinaalla ja kuninkaalla Inakhok- 
sella oli kuvankaunis tytär Io, joka oli vetänyt puoleensa 
Zeuksen, Olympoksen hallitsijan, ihastuneen katseen paimen- 
taessaan Lernan niityllä isänsä karjaa. Tulisesti rakastuneena 
häneen jumala astui hänen luokseen ihmishahmossa ja alkoi 
vietellä häntä hurmaavilla imarteluilla: 

— Oi neito, onnellinen se, joka saa sinut omakseen! Mut- 
ta yksikään kuolevainen ei ole sinun arvoisesi, vaan sinä an- 
saitsisit päästä ylimmän jumalan morsiameksi! Tiedä siis, minä 
olen Zeus. Älä pakene minua! Keskipäivän helle polttaa kuu- 
masti. Astu kanssani tuonne varjoisaan lehtoon, joka vasem- 
malla puolellamme kutsuu meitä vilpoisuuteensa; mitä teke- 
mistä sinulla on päivän hehkussa? Alä suinkaan pelkää astua 
tummaan metsään tai rotkoihin, joissa metsän riista asustaa. 
Olenhan minä saapuvilla sinua suojelemassa, minä jumala, jo- 
ka pitelen taivaan valtikkaa ja lähetän maan päälle monihaa- 
raisia salamoita. 

Mutta neito pakeni viekoittelijaa nopein askelin ja olisikin 
tuskaisen hädän siivillä pelastunut hänen ulottuviltaan, ellei ta- 
kaa-ajava jumala olisi käyttänyt väärin valtaansa ja peittänyt 
koko maata synkkään pimeyteen. Ympärillä kiertelivät sumu- 
höyryt, ja pian pidätti tytön askeleita se pelko, että hän tör- 
mäisi kalliota vasten tai syöksyisi jokeen. Niin joutui onneton 
Io jumalan valtaan. 

Hera, jumalien äiti, oli jo aikoja sitten tottunut puolisonsa 
uskottomuuteen, tämä kun usein käänsi rakkautensa hänestä 
pois puolijumalien tai kuolevaisten tyttäriin; mutta hän ei voi- 
nut hillitä vihaansa ja lemmenkateuttaan. Niinpä hän piti aina 
valppaasti ja epäluuloisesti silmällä Zeuksen retkiä maan pääl- 
le. Samoin hän nytkin katseli alas siihen seutuun, missä hänen 
puolisonsa hänen tietämättään vaelsi. Suureksi hämmästyksek- 
seen hän äkkiä huomasi, että kirkas päivä eräässä paikassa pi- 
meni yölliseksi sumuksi, joka ei noussut mistään virrasta tai 
myöskään huuruisesta maaperästä eikä muutenkaan johtunut 
mistään luonnollisesta syystä. 

Silloin palasi Heran mieleen nopeasti puolison uskotto- 
muus; hän etsi Zeusta kaikkialta Olympoksesta, mutta ei löy- 
tänyt. — Joko minä erehdyn, puhui hän vihastuneena itsek- 
seen, — tai puolisoni loukkaa minua häpeällisesti! Ja nyt hän 
laskeutui korkean yläilman pilvellä maan päälle ja käski sen 
sumun, joka kätki ryöstäjän saaliineen, heti haihtua. 

Zeus oli kuitenkin aavistanut puolisonsa tulon ja muutti 
Inakhoksen kauniin tyttären kiireesti sieväksi valkoiseksi leh- 
mäksi suojellakseen häntä Heran kostolta. Mutta sellaisenakin 
tuo suloinen olento oli vielä jäänyt kauniiksi. 

Hera, joka oli heti oivaltanut puolisonsa ovelan juonen, 
kiitteli komeata eläintä ja kysyi, ikään kuin ei tietäisi mitään 
asian todellisesta laidasta, kenelle tuo lehmä kuului, mistä ja 
millaista rotua se oli. Hädässään ja pelottaakseen Heraa 
enemmistä kyselyistä Zeus turvautui valheeseen ja selitti leh- 
män polveutuvan maasta. Hera tyytyi siihen, mutta pyysi tätä 
kaunista eläintä puolisoltaan lahjaksi. Mitä piti nyt petetyn 
pettäjän tehdä? Jos hän antaisi pois lehmän, hän menettäisi ra- 
kastettunsa; jos hän kieltäytyisi, niin silloin hän vasta oikein 
herättäisikin epäluuloja puolisossaan, joka sitten tuottaisi on- 
nettomalle nopean tuhon. Niinpä hän päätti toistaiseksi luopua 
neidosta ja lahjoitti puolisolleen hohtavakarvaisen lehmän, 
jonka alkuperä hänen käsityksensä mukaan yhä oli salassa. 

Näennäisesti onnellisena lahjasta Hera sitoi kauniin eläimen 
kaulan ympäri nauhan ja vei riemuiten mukanaan onnettoman, 
jonka eläimenhahmon kätkössä sykki epätoivoinen ihmissy- 
dän. 

Kuitenkin tämä anastus tuotti jumalattarelle itselleen tus- 
kaa, eikä hän levännyt, ennen kuin oli jättänyt kilpailijansa hy- 
vin varmaan talteen. Siksi hän etsi käsiinsä Argoksen, Aresto- 
rin pojan, hirviön, joka hänestä näytti erittäin soveliaalta sel- 
laiseen palvelukseen. Sillä Argoksella oli päässään sata silmää, 
joista vain kaksi sulkeutui ja lepäsi vuorotellen, jolla aikaa 
kaikki muut kestivät paikoillaan, siroteltuina kuin loistavat 
tähdet pään etu- ja takaosaan. Tämän antoi Hera onnettomal- 
le Tolle vartijaksi, jottei hänen puolisonsa Zeus enää voisi saa- 
da riistettyä rakastettuaan haltuunsa. 

Argoksen sadan silmän vartioima Io, lehmä, sai kaiket 
päivät liikkua lihavalla laitumella; mutta hänen kaitsijansa 
seisoi aina lähellä ja kykeni, minne tahansa sijoittui, alati näke- 
mään huostaansa uskotun; myöskin kääntäessään päänsä taka- 
osan loon päin Argos näki hänet silmiensä edessä. Mutta 
kun aurinko oli laskenut, hän salpasi hoidokkinsa navettaan, 
rasittaen onnettoman vangin kaulaa ketjuilla; katkerat yrtit ja 
puunlehdet olivat lehmän ruokana; leposijaksi ei suotu muuta 
kuin kova pohja, joka ei edes ollut aina ruoholla peitetty, ja 
juomana oli vain mutainen lätäkkö. 

Io unohti usein, että häneltä oli riistetty ihmisen muoto, ja 
aikoi sääliä rukoillen kohottaa käsivarsiaan Argosta kohti; sil- 
loin vasta hänet pakotettiin muistamaan, ettei hänellä ollut 
enää ihmiskäsiä. Hän halusi esittää vartijalleen sanoilla liikut- 
tavia pyyntöjä; silloin tuli hänen suustaan sellaista mylvintää, 
että hän pelästyi omaa ääntänsä, samalla joutuen taas havaitse- 
maan, kuinka oli ryöstäjänsä itsekkyyden tähden muuttunut 
eläimeksi. 

Argos ei kuitenkaan pysynyt hänen kanssaan yhdessä ai- 
noassa paikassa, vaan siirtyi milloin minnekin, sillä niin oli 

käskenyt Hera, joka toivoi Ion olinpaikkaa muuttamalla riis- 
tävänsä hänet sitä varmemmin puolisoltaan. Niinpä Ion varti- 
ja kulki hänen kanssaan eri puolilla maata ja joutui tällä taval- 
la myöskin vanhalle kotiseudulleen, tutun virran rannalle, mis- 
sä hänen oli lapsena ollut niin usein tapana leikkiä. Siellä hän 
näki ensi kerran kuvansa vedessä; kun eläimenpää katsoi siitä 
sarvineen häntä kohti, hän peräytyi kauhistuneena ja pakeni 
säikähdyksen vallassa omaa itseään. 

Harras kaiho johti hänet sisartensa ja isänsä Inakhoksen 
läheisyyteen; mutta nämä eivät tunteneet häntä. Inakhos silit- 
teli tosin hyväillen kaunista eläintä ja ojensi sille lehtiä, joita 
oli noukkinut lähimmästä pensaasta. Io nuoli kiitollisena hä- 
nen kättään ja kostutti sitä suuteloilla ja salatuilla ihmiskyyne- 
lillä. Mutta vanhus ei aavistanut, ketä hän ja kuka häntä hy- 
väili. 

Vihdoin sai onneton, jonka sielu ei ollut kärsinyt muutok- 
sesta, onnellisen ajatuksen. Hän alkoi jalallaan piirtää kirjaimia 
ja herätti tällä liikkeellään huomiota isässään, joka pian luki 
hiekasta sen uutisen, että hänellä oli oma lapsensa edessään. 

— Voi minua onnetonta, vanhus huusi tehtyään tämän ha- 
vainnon, samalla tarttuen huokailevaan tyttärensä sarviin ja 

niskaan. — Näin siis minun täytyy löytää sinut, jota olen etsi- 
nyt kaikista maista! Voi minua, vähemmän tuotit minulle 
murhetta etsiessäni sinua kuin nyt, saatuani jälleen nähdä si- 
nut! Sinä pysyt vaiti? Et voi lausua minulle yhtään lohdutta- 
vaa sanaa, kykenet vastaamaan minulle vain mylvimällä! Mi- 
nä hullu kuvittelin aikoinani, kuinka voisin tuoda sinulle ar- 
vollisen puolison ja itselleni vävyn, ja ajattelin vain hääsoihtu- 
ja ja vihkiäisiä. Nyt olet karjalauman lapsi... 

Argos, julma vartija, ei antanut valittavan isän puhua lop- 
puun asti, vaan kiskoi Ion pois hänen käsistään ja laahasi yksi- 
näisille niityille. Sitten hän itse kiipesi vuorenhuipulle ja hoiti 
tehtäväänsä valppaasti tähystäen sadalla silmällään kaikkiin il- 
mansuuntiin. 

Zeus ei voinut enää kestää Inakhoksen tyttären tuskaa. 
Hän kutsui luokseen rakastetun poikansa Hermeksen ja käski 
tätä käyttämään viekkauttaan ja sammuttamaan inhottavalta 
vartijalta silmien valon. Hermes siivitti jalkansa, tarttui lujalla 
kädellä untatuottavaan sauvaansa ja painoi matkahatun pää- 
hänsä. Sitten hän kiiti isänsä palatsista alas maan päälle. 

Siellä hän pani pois hatun ja siivet ja piti vain sauvan; täs- 
sä hahmossa hän esiintyi paimenena, houkutteli vuohia luok- 
sensa ja ajoi ne syrjäisille kedoille, missä Io kävi laitumella ja 
Argos toimi vartijana. Sinne saavuttuaan hän otti esille pai- 
menpillin, jonka nimityksenä on syrinks, ja alkoi puhaltaa niin 
hartaasti ja viehkeästi, ettei sellaista ollut totuttu kuulemaan 
yhdeltäkään paimenelta. 

Heran palvelija ilostui tavattomasti soitosta, nousi kalli- 
oistuimeltaan seisaalle ja huusi alas: 

— Kuka lienetkin, tervetullut pillinpuhaltaja, voinet kai 
levähtää luonani tällä kalliolla. Missään ei ruohonkasvu ole 
karjalle rehevämpää kuin täällä, ja näethän, kuinka suloinen 
näiden tiheässä kasvavien puiden varjo on paimenelle! 

Hermes kiitti huutajaa, kiipesi ylös ja sijoittui istumaan 
vartijan luo, ruveten innokkaasti haastelemaan hänen kans- 

saan ja syventyen niin vakavasti keskusteluun, että päivä kului 
ennen kuin Argos sitä huomasikaan. Jälkimmäisen silmiä alkoi 
nukuttaa, ja nyt Hermes tarttui jälleen pilliinsä ja soitti tuudit- 
taakseen hänet täydellisesti uneen. Mutta Argos, joka ajatteli 
valtiattarensa vihaa, jos hän jättäisi vankinsa ilman kahleita ja 
aitausta, taisteli unta vastaan, ja vaikka uni hiipi yhteen osaan 
hänen silmiään, niin hän kuitenkin valvoi toisella osalla, ollen 
yhä varuillaan, ja kun ruokopilli oli vasta hiljakkoin keksitty, 
hän kysyi seuralaiseltaan tämän keksinnön alkuperää. 

— Kerron sen sinulle mielelläni, vastasi Hermes, — jos si- 
nulla tänä myöhäisenä iltahetkenä on tarpeeksi kärsivällisyyttä 
ja tarkkaavaisuutta minua kuullaksesi. Arkadian lumivuorilla 
asui kuuluisa hamadryadi (puunhaltiatar), nimeltä Syrinks. 
Hänen kauneutensa lumoamina metsän jumalat ja satyyrit ah- 
distivat häntä kauan aikaa kosimisellaan, mutta aina hän osasi 
heitä välttää. Sillä hän pelkäsi aviollista iestä ja halusi, vyötet- 
tynä ja metsästystä rakastavana kuin Artemis, pysyä kuten tä- 

mäkin neitsyenä. Vihdoin hänet huomasi retkeillessään noissa 
metsissä myöskin mahtava jumala Pan, lähestyi häntä ja kosi 
kiihkeästi ylpeän tietoisena ylhäisestä saadystään. 

— Mutta haltiatar ei välittänyt hänenkään rukouksistaan, 
vaan pakeni hänen edellään tiettömien arojen poikki, kunnes 
viimein saapui madaltuneen Ladon-joen hitaasti juoksevan ve- 
den partaalle; sen allot olivat kuitenkin vielä kyllin syvät es- 
tääkseen neidolta ylimenon. Siellä hän pyysi suojelusjumalaan- 
sa Artemista säälimään palvojaansa ja muuttamaan hänet jok- 
sikin, ennen kuin hän joutuisi Panin käsiin. Sillä välin tämä tuli 
lentämällä ja kahmaisi rannalla vapisevan neidon syliinsä, 
mutta kuinka hän hämmästyikään, kun hän, sen sijaan että 
olisi syleillyt haltiatarta, pitikin syleilyssään vain kaislaruokoa! 
Hänen äänekkäät huokauksensa menivät moninkertaisina 
pillin lävitse ja toistuivat syvänä, valittavana huminana. Tä- 
män sulosoinnun lumous lohdutti pettynyttä jumalaa. 

— Hyväon, sinä muuttunut haltiatar, hän huusi tuskaisen 
ilon vallassa, — näinkin pitää meidän yhteytemme olla pur- 
kautumaton! 

— Ja nyt hän leikkasi rakastetusta kaislasta erimuotoisia 
putkia, yhdisti ne vahalla toisiinsa ja nimitti suloisesti soivan 
huilun tuon sievän hamadryadin nimen mukaan, ja siitä läh- 
tien on tämän paimenpillin nimenä ollut syrinks... 

Näin kuului Hermeksen kertomus, jonka aikana hän tark- 
kasi satasilmäistä vartijaa herkeämättä. Tarina ci ollut vielä lo- 
pussa, kun hän näki, että silmä toisensa jälkeen oli kätkeyty- 
nyt piiloon ja vihdoin kaikki sata soihtua oli sammunut sy- 
vään uneen. Silloin jumalainen sanansaattaja hillitsi ääntänsä, 
kosketti taikasauvallaan sataa nukkuvaa silmäluonta perätys- 
ten ja vahvisti niiden huumausta. Sillä aikaa kun satasilmäinen 
Argos nyt nyökytteli päätänsä syvässä unessa Hermes tarttui 
nopeasti käyrään miekkaansa, joka hänellä oli paimennuttunsa 
alle kätkettynä, ja löi sillä nukkuvaa kumaraiseen niskaan, sii- 
hen kohtaan, jossa kaula yhtyy päähän. Pää ja vartalo syök- 

syivät erillisinä peräkkäin kallionkylkeä myöten alas ja värjäsi- 
vät kivet verivirralla. 

Nyt Io oli vapaa ja vaikka hän vielä oli muuttumaton, 
hän juoksi ilman kahleita tichensä. Mutta Heran läpitunkeval- 
ta katseelta ei jäänyt huomaamatta, mitä alhaalla oli tapahtu- 
nut. Hän-tahtoi toimittaa kilpailijalleen erikoisen tuskan ja lä- 
hetti Ion kimppuun paarman, joka pistoillaan saattoi onnetto- 
man olennon ihan hulluuden rajalle. Tämä viiltävä tuska ajoi 
1o-poloista maanpakolaisena yli maanpiiriä pitkin, skyyttien 
luo Kaukasukselle, amatsonikansan sekaan, Kimmerian kan- 
nakselle, Maiotis-merelle, sitten Aasiaan ja vihdoin pitkän, 
epätoivoisen harhailun jälkeen Egyptiin. Saavuttuaan siellä 
Niilin rannalle Io vaipui etujaloilleen ja kohotti, kaulaansa 
taaksepäin taivuttaen, mykät silmänsä Olymposta kohti, katse 
täynnä vihaa Zeusta vastaan. Tämä ei voinut sitä kestää helty- 
mättä, vaan kiiruhti puolisonsa Heran luo, kiersi molemmat 
kätensä hänen kaulaansa, rukoili armoa onnettomalle tytölle, 
joka oli syyttömästi joutunut viettelijän käsiin, ja vannoi ma- 
nalan virran nimessä, niin kuin jumalat vannovat, kokonaan 
luopuvansa kiintymyksestään tähän neitoon. 

Hera kuuli tämän pyynnön aikana lehmän rukoilevaa am- 
mumista, mikä kohosi Olympokseen saakka. Silloin jumalien 
äiti leppyi ja antoi puolisolleen vallan palauttaa eläimeksi muu- 
tetulle ihmisruumiin. Zeus riensi alas maan päälle Niilin ran- 
nalle. Siellä hän siveli kämmenellään lehmän selkää. Merkillis- 
tä nähdä: karvat heltisivät eläimen ruumiista, sarvet kutistui- 
vat kokoon, silmät pienenivät, turpa vaihtui huuliksi, hartiat ja 
kädet ilmestyivät takaisin, sorkat katosivat, eikä lehmästä jää- 
nyt mitään muuta jäljelle kuin kaunis valkoinen väri. Täysin 
muuttuneena Io nousi maasta ja seisoi suorana loistaen inhim- 
millisestä kauneudesta. 

Niilin rannalla Io synnytti Zeukselle Epafoksen, ja kos- 
ka sikäläinen kansa kunnioitti ihmeellisesti muuttunutta ja pe- 
lastettua kuin jumalaa, hän hallitsi kauan aikaa ruhtinaan val- 

lalla tätä maata. Mutta hän ei tällöinkään kokonaan säästynyt 
Heran vihalta. Tämä yllytti kureettien villin kansan ryöstä- 
mään Iolta hänen nuoren poikansa Epafoksen, ja nyt Io läh- 
ti uudestaan pitkälle hyödyttömälle vaellusmatkalle etsimään 
ryöstettyä. Vihdoin, sitten kun Zeus oli lyönyt kureetit sala- 





malla kuoliaiksi, hän löysi poikansa Etiopian rajalta, palasi hä- 
nen kanssaan Egyptiin ja otti hänet hallituskumppanikseen. 
Epafos meni naimisiin Memfiin kanssa, ja tämä synnytti hä- 
nelle Libyan, josta Libyan maa sai nimensä. Niilin kansa kun- 
nioitti äitiä ja poikaa heidän kuolemansa jälkeen rakentamalla 
kummallekin temppelin ja osoitti heille jumalallista kunnioitus- 
ta, edelliselle Isiksenä, jälkimmäiselle Apiksena. 


V. Faethon 


Auringonjumalan kuningaslinna yleni ihanille pylväille raken- 
nettuna, loistaen välkkyvästä kullasta ja hehkuvista jalokivis- 
tä. Ylintä huippua ympäröi häikäisevä norsunluu; kaksinker- 
taiset ovet hohtivat hopealta, jonka taidokkaissa kohokuvissa 
saatiin nähdä kauneimmat ihmetarut. Tähän palatsiin astui 
Faethon, auringonjumala Foiboksen poika, ja ilmoitti halua- 
vansa puhutella isäänsä. Kuitenkin hän esitti asiansa vain kau- 
kaa, sillä läheltä ei loistavaa valoa voitu sietää. 

Isä Foibos istui purppuravaatteisiin kietoutuneena ruhti- 
naallisella tuolillaan, joka oli koristettu säteilevillä smaragdeil- 
la. Hänen oikealle ja vasemmalle puolelleen oli järjestynyt hä- 
nen seurueensa: päivä, kuukausi, vuosi, vuosisadat ja vuodena- 
jat, nuorekas kevät kukkaseppeleineen, kesä tähkäpäillä seppe- 
löitynä, syksy pidellen runsaudensarvea, joka oli täynnä rypä- 
leitä, ja jäinen talvi lumivalkoisine hiuksineen. Heidän keskel- 
lään istuva Foibos havaitsi kaikkinäkevillä silmillään piankin 
nuorukaisen, joka hämmästeli näin monenlaisia ihmeitä. 

— Mikä on syynä tuloosi, hän kysyi. — Mikä tuo sinut 
jumalaisen isäsi palatsiin, poikani? 

Faethon vastasi: 

— Ylhäinen isä, minua pilkataan maan päällä, ja äitiäni 
Klymeneä parjataan. Sanotaan minun vain teeskentelevän tai- 
vaallista alkuperääni ja olevan tuntemattoman isän poika. Sik- 

si tulen nyt pyytämään sinulta vakuutta, joka todistaisi minut 
kaikelle maailmalle todelliseksi jälkeläiseksesi. 

Näin hän puhui. Silloin Foibos pani pois ne säteet, jotka 
loistivat hänen päänsä ympärillä, ja käski häntä astumaan lä- 
hemmäksi. Sitten hän syleili poikaansa ja puhui: 

— Äitisi Klymene on puhunut totta, poikani, ja aina tah- 
don tunnustaa sinut omakseni maailman silmissä. Mutta jottei 
sinun enää tarvitsisi epäillä, pyydä itsellesi jokin lahja. Van- 
non manalan virran Styksin kautta, jonka nimeen kaikki juma- 
lat vannovat, että pyyntösi, olkoonpa se mikä tahansa, pitää 
täyttyä! 

Faethon antoi isänsä tuskin puhua loppuun asti ja riensi 
vastaamaan: 

— Niinpä täytä hehkuvin toivomukseni ja usko minun 
haltuuni edes yhdeksi päiväksi siivitettyjen auringonvaunujesi 
ohjaaminen. 

— Voi, poika, oletpa saattanut minut puhumaan mielettö- 
män sanan! Jospa minun ei koskaan täytyisi pysyä sinulle an- 
tamassani lupauksessa! Sinä haluat sellaista työtä, johon voi- 
masi eivät vielä riitä; olethan liian nuori ja sitä paitsi kuolevai- 
nen, mutta se, mitä pyydät, on vain kuolemattomille varattu. 
Sinä tavoittelet jopa enempää kuin mitä muiden jumalien on 
suotu saavuttaa. Sillä paitsi minua ei kukaan heistä kykene 
seisomaan tulta suitsuttavalla akselilla. Tie, jota vaunujeni on 
kuljetettava, on hyvin jyrkkä; vaivoin kiipeää sitä myöten 
ylös aamuvarhaisella vielä virkku hevosvaljakkoni. Juoksura- 
dan keskus on taivaan korkeimmalla kohdalla. Usko minua: 
kun seison vaunuissani sellaisessa korkeudessa, valtaa usein 
minut itsenikin kauhu, ja päässäni uhkaa mennä kaikki se- 
kaisin katsellessani alas syvyyteen, meren ja maan ollessa kau- 
kana allani. Lopuksi tie on perin jyrkästi alaspäin viettävä, 
niin että siellä tarvitaan täysin varmaa ohjausta. Itse merenju- 
malatar Thetis, joka on valmis ottamaan minut vastaan aaltoi- 
hinsa, pelkää silloin tavallisesti, että hurjassa menossa paiskau- 

dun syvyyteen. Ajattele lisäksi, että taivas pyörii lakkaamatta 
ympäri ja minun täytyy ajaa tätä kiitävää kiertokulkua vas- 
taan. Kuinka sinä pystyisit siihen, vaikka antaisin sinulle vau- 
nuni? Sen tähden, rakas poikani, älä halua niin pahaa lahjaa, 
vaan esitä jokin parempi toivomus, niin kauan kuin vielä on 
aikaa. Katso pelästyneitä kasvojani. Jospa voisit silmieni kaut- 
ta tunkeutua huolestuneeseen isänsydämeeni! Vaadi mitä 
muuta haluat kaikista taivaan ja maan hyvyyksistä! Vannon 
sinulle Styksin kautta, että sinun pitää se saada! — Miksi sy- 
leilet minua noin rajusti? 

Mutta nuorukainen ei luopunut ensimmäisestä pyynnös- 
tään. Koska isä oli vannonut pyhän valan, hän tarttui viimein 
poikansa käteen ja vei hänet auringonvaunujen luo, jotka oli- 
vat Hefaistoksen ihanaa työtä. Akscli, vehmaro ja pyörien ke- 
hät olivat kultaa, puolapuut hopeaa; poikkitangolla loisti kry- 
soliitteja ja jalokiviä. 

Sillä aikaa kun Faethon yhä uskaliaana ihaili komeita 
ajoneuvoja, avasi herännyt aamurusko punertuneessa idässä 
purppuraovensa ja eteissalinsa, joka oli täynnä ruusuja. Tähdet 
katosivat vähitellen, aamutähti oli viimeinen, joka jätti paik- 
kansa taivaalla, ja kuun uloimmat sarvet hävisivät taivaanran- 
nan taakse. 

Nyt Foibos antoi siivekkäille hetkettärille määräyksen 
valjastaa hevoset, ja nämä vietiin ambrosialla ruokittuina, tul- 
ta pärskyttävinä korkeista seinistään vaunujen luo ja saivat 
suuhunsa upeat suitset. Sillä aikaa kun tätä toimitettiin isä siveli 
poikansa kasvot pyhällä voiteella, joka teki ne kelvollisiksi 
kestämään hehkuvaa liekkiä. Faetonin hiuksille hän pani sä- 
dekehänsä, mutta samalla huokasi ja puhui varoittaen: — Lap- 
si, säästä tutkaimia, käytä valppaasti ohjaksia, sillä hevoset 
juoksevat itsestäänkin, ja niitä on työlästä pidätellä lennossa. 
Ura menee viistosti hyvin laajassa kaaressa, ja sinun pitää 
välttää etelänapaa samoin kuin pohjoistakin. Näet selvästi 
pyörien raiteet. Älä laskeudu liian alas, muutoin maa syttyy 

tuleen; älä kohoa liian korkealle, muutoin poltat taivaan. 
Nouse vaunuihin, pimeys pakenee, ota ohjakset käsiisi; tai — 
vielä on aikaa; harkitse, rakas lapsi; luovuta vaunut minulle, 
anna minun lahjoittaa valo maailmalle ja jää sinä katselijaksi! 

Nuorukainen ei näyttänyt edes kuulevan isänsä sanoja; 
hän lennätti itsensä yhdellä hyppäyksellä vaunuihin hyvin 
iloisena siitä, että sai pitää ohjaksia käsissään, ja nyökäytti 

mättömälle isälle lyhyen, ystävällisen kiitoksen. Sillä vä- 
lin neljä siivellistä hevosta purki suistaan hehkuvaa hirnuntaa, 
ja niiden kaviot kumahtelivat salpoja vasten. Tethys, Faetho- 
nin isoäiti, joka ei tiennyt mitään pojanpoikansa kohtalosta, 
avasi ne. Maailma lepäsi nyt loputtomana avaruutena nuoru- 
kaisen silmien edessä; hevoset juoksivat rataa pitkin ylös ja 
halkaisivat aamusumun, joka leijaili niiden tiellä. 

Mutta varmaankin hevoset tunsivat, ettei nyt ollut tavalli- 
nen kuorma vedettävänä, vaan että se oli kevyempi kuin en- 
nen, ja niin kuin laivat, joissa ei ole oikeata painoa, kiikkuvat 
merellä, samoin vaunut tekivät hyppäyksiä ilmassa, syöksähti- 
vät korkealle ja vierivät kuin olisivat tyhjät. Kun hevosvaljak- 
ko huomasi tämän, se jätti viitoitetun uran eikä juossut enää 
aikaisemmassa järjestyksessä. Faethon alkoi vavista; hän ei 
tiennyt, minne piti ohjata, ei tuntenut tietä eikä myöskään kä- 
sittänyt, kuinka hillitsi villejä hevosia. Kun onneton nyt tai- 
vaan korkeudesta näki kaukana allaan leviävät maat, hän kal- 
peni ja hänen polvensa tutisivat äkillisestä pelosta. Hän katsoi 
taakseen; paljon taivasta oli jo hänen takanaan, mutta vielä 
enemmän hänen silmiensä edessä. Molempia hän mittaili hen- 
gessään. Hän tuijotti avaruuteen tietämättä, mitä oli tehtävä, 
ei höllentänyt ohjaksia, mutta ei myöskään kiristänyt; hän 
tahtoi huutaa hevosille, mutta ei tiennyt niiden nimiä. 

Tyrmistyneenä hän katseli moninaisia tähtisikermiä, jotka 
kiersivät taivaalla eriskummaisen muotoisina. Sitten hän 
päästi jäätävän kauhun valtaamana ohjakset irti, ja kun ne 
koskettivat löyhinä hevosten selkiä, nämä karkasivat riehaan- 

















Valkoiseksi häräksi muuttuneena Zeus anasti Foinikiasta Euroopan, jos- 
ta maanosa sai nimensä (s. 54). 

tuneina pois uraltaan, poiketen sivulle vieraisiin ilmapiireihin, 
kiitäen milloin korkealle ylös, milloin syvälle alas; ne törmäsi- 
vät kiintotähtiin tai tempautuivat jyrkällä tiellään alas maan 
läheisyyteen. Ne koskettivat jo ensimmäisiä pilvikerroksia, 
jotka pian höyrysivät kärventyneinä. Yhä syvemmälle syök- 
syivät vaunut, ja huomaamatta ne olivat joutuneet lähelle kor- 
keaa vuoristoa. 

Silloin maaperä nääntyi kuumuudesta, halkeili ja kaikkien 
nesteiden äkkiä kuivuttua alkoi kyteä; ruoho kävi vaaleankel- 
taiseksi ja lakastui; kauempana syttyivät metsissä puiden leh- 
det palamaan; pian kuumuus oli saapunut tasangolle: nyt paloi 
sato poroksi, kokonaisia kaupunkeja loimusi liekeissä, moni 
maa tuhottiin kaikkine asukkaineen; eri tahoilla oli tulessa 
kukkuloita, metsiä ja vuoria. Tällöin lienevät maurit saaneet 
mustan värinsä. Virrat ehtyivät tai pakenivat pelästyneinä ta- 
kaisin lähteisiinsä; itse merikin kutistui kokoon, ja mikä vielä 
äsken oli ollut merta, siitä tuli kuiva hietakenttä. 

Faethon näki, että maanpiiri oli joka puolella syttynyt 
tuleen; hänelle itselleen kävi kuumuus pian sietämättömäksi; 
hän hengitti polttavaa, ikään kuin tulisesta ahjosta huokuvaa il- 
maa, ja hänen jalkapohjistaan tuntui kuin vaunut rupeaisivat 
hehkumaan. Hän ei voinut enää kestää korventavaa höyryä ja 
palavasta maasta ylös tupruavaa tuhkaa; sakea savu ja sysi- 
musta pimeys ympäröivät häntä. Siivekäs valjakko raastoi 
häntä mielivaltaisesti mukanaan; vihdoin tuli tarttui hänen 
hiuksiinsa, hän syöksyi ulos vaunuista ja kieppui palaen ilman 
halki, kuten joskus tähti näyttää kiittävän kirkkaassa ilmassa 
taivaan poikki. Kaukana kotimaasta otti leveä Eridanos-virta 
hänet syliinsä ja huuhteli hänen vaahtoavia kasvojaan. Foi- 
bos, hänen isänsä, jonka oli täytynyt nähdä tämä kaikki, ver- 
hosi päänsä pitkäaikaiseen suruun. Silloin, niin sanotaan, päivä 
kului maan päällä ilman auringonvaloa. Muuta valaistusta ei 
ollut kuin tuo hirveä palo. 


4 Tarujen Hellas 


VI. Europa 


Tyroksen ja Sidonin maassa kasvoi Europa-neito, kuningas 
Agenorin tytär, mitä eristetyimpänä isänsä palatsissa. Taivas 
lähetti hänelle omituisen unikuvan keskiyön jälkeisellä hetkel- 
lä, jolloin kuolevaiset saavat nähdä pettämättömiä unia. Hä- 
nestä tuntui siltä kuin naisten hahmoissa näyttäytyisi kaksi 
maanosaa, Aasia ja vastapäätä oleva, ja kiisteli hänen omistuk- 
sestaan. Toinen naisista oli muodoltaan vieras; toinen — joka 
oli Aasia — muistutti ulkonäöltään ja käytökseltään kotimaista 
ihmistä. Tämä rimpuili hellän kiihkeästi lapsensa Europan 
puolesta ja väitti olevansa juuri se, joka oli sekä synnyttänyt 
että imettänyt rakastetun tyttären. Mutta vieras nainen tarttui 
unennäkijään kuin ryöstösaaliiseen voimakkain käsivarsin ja 
vei hänet mukanaan pois, eikä uhri voinut sisimmässään vas- 
tustella. — Tule vain kanssani, kultaseni, hän sanoi, — minä 
vien sinut saaliiksi aigista kantavalle Zeukselle; niin on kohta- 
losi määrätty. 

Europa heräsi sydämensä jyskyttäessä kiivaasti ja nousi is- 
tualleen vuoteessa, sillä uni oli ollut niin kirkas kuin jokin nä- 
ky päivällä. Kauan hän istui liikkumatta eteensä tuijottaen, ja 
hänen laajentuneiden silmäteriensä edessä seisoivat vielä nuo 
molemmat naiset. Vasta pitkän ajan kuluttua hänen huulensa 
avautuivat arkaan yksinpuheluun: 

— Kuka taivaallinen, hän kysyi, — on lähettänyt minulle 
nämä unikuvat? Mitkä kummalliset unennäöt ovatkaan peläs- 
tyttäneet hereille minut, joka uinailin suloisesti ja suojattuna 

isäni talossa? Kuka oli se vieras, jonka näin unessani? Mitä 
merkillistä kaipuuta tunnen sydämessäni häntä kohtaan? Ja 
kuinka rakastettavasti hän itse tuli minua vastaan, ja vaikka 
hän ryösti minut väkivallalla, millaisella äidinkatseella hän 
kuitenkin hymyili minulle! Kääntäkööt autuaat jumalat tämän 
unen minulle parhain päin! 

Aamu oli tullut; kirkas päivänpaiste karkotti unen yöl- 
lisen hohteen neidon sielusta, ja Europa nousi neitseellisen elä- 
mänsä puuhiin ja iloihin. Pian kokoontuivat hänen ympäril- 
leen hänen ikä- ja leikkitoverinsa, ylhäisimpien talojen tyttä- 
ret, joiden oli tapana seurata häntä kuorotansseissa, uhritoimi- 
tuksissa ja huvikävelyillä. Nytkin he tulivat hänen luokseen 
pyytääkseen häntä mukaansa merenrannan kukkaniitylle, jon- 
ne seudun tytöt tavallisesti kokoontuivat iloitsemaan kukkien 
rehevästä kasvusta ja meren kohinasta. Kaikilla tytöillä oli yl- 
lään kauniit, kukkakoristeiset vaatteet ja Europalla itsellään 
ihmeenihana, kukin kirjailtu laahuspuku, johon oli ommeltu 
loistavia kuvia jumalien taruista ja joka oli Hefaistoksen val- 
mistama. Innokkaana hän kiiruhti leikkitoveriensa etupäässä 
meriniityille, joilla kasvoi ylenpalttisin määrin mitä kirjavim- 
pia kukkia. Tyttöjoukko hajaantui riemuiten sinne tänne, jo- 
kaisen etsiessä itselleen sitä kukkaa, joka miellytti häntä enim- 
min. 

Kerättyään tarpeeksi kukkia neidot istuutuivat, ruhtinat- 
tarensa keskellään, viattomina nurmikolle ja alkoivat punoa 
seppeleitä, jotka aiottiin ripustaa viheriöiviin puihin kiitoksek- 
si niityn luonnottarille, Mutta he eivät saaneet pitkää aikaa 
ilahduttaa mieltään kukilla, sillä nuoren Europan huoletto- 
maan elämään sekaantui odottamatta kohtalo, joka oli ennus- 
tettu hänelle edellisen yön unessa. Zeukseen, Kronoksen poi- 
kaan, olivat osuneet lemmenjumalattaren ampumat nuolet, 
niin että hänen mielensä oli hurmaantunut Europan kauneu- 
desta. Mutta kun hän pelkäsi mustasukkaisen Heran vihaa ci- 
kä myöskään uskaltanut toivoa viehättävänsä viatonta neitoa, 

hän mietti ovelana jotakin uutta juonta. Hän muutti hahmon- 
sa, niin että hänestä tuli härkä. 

Mutta millainen härkä se olikaan! 

Ei sellainen, joka kuljeskelee tavallisella niityllä tai vetää 
kumarassa ikeen alla raskaasti kuormitettuja vaunuja, ei, vaan 
se oli suuri ja ihana ruumiiltaan, kaulalla paisuvat lihakset ja 
kyljissä pullea pinta; sen sarvet olivat sirot ja pienet, kuin kä- 
sin sorvatut ja niin läpikuultavat kuin puhtaat jalokivet. Sen 
karva oli kullankeltainen, vain otsalla loisti hopeanvalkoinen 
merkki, kasvavan kuun koukeroisen sarven muotoinen; siner- 
tävät, kaihosta säkenöivät silmät pyörivät sen päässä. 

Ennen kuin Zeus ryhtyi tähän muutokseensa, hän kutsui 
luokseen Olympokseen Hermeksen ja sanoi, paljastamatta hä- 
nelle mitään aikeistaan: 

— Kiirehdi, rakas poika, käskyjeni uskollinen täyttäjä! 
Näetkö tuolla alhaalla sen maan, joka katselee tänne ylös va- 
semmalla meistä? Sc on Foinikia. Mene sinne ja aja kuningas 
Agenorin karja, jonka löydät vuorilaitumilta, alas merenran- 
taan. 

Muutamassa silmänräpäyksessä siivekäs jumala oli totellen 
isänsä viittausta saapunut Sidonin vuorilaitumelle ja ajoi ku- 
ninkaan karjan, jonka joukkoon häräksi muuttunut Zeus oli 
Hermeksen sitä aavistamatta sekaantunut, vuorelta alas mää- 
rätylle rannalle, juuri sille niitylle, jolla Agenorin tytär tyro- 
laisten neitojen keskellä huolettomana leikki kukilla. 

Muu karja hajaantui nyt eri niityille kauas tytöistä; vain 
kaunis härkä, johon jumala oli kätkeytynyt, lähestyi nurmi- 
kumpua, jolla Europa leikkitovereineen istui. Sirona se liikkui 
rehevässä ruohikossa; sen otsalla ei häilynyt mitään uhkaa, sen 
säkenöivät silmät eivät lainkaan herättäneet pelkoa: koko sen 
ulkonäkö kuvasti lempeyttä. 

Europa ja häen neitonsa ihailivat tämän eläimen jaloa 
muotoa ja sen rauhallista käytöstä, saivatpa vielä halun katsel- 
la sitä oikein läheltä ja silitellä sen kimaltelevaa selkää. Härkä 

näytti tajuavan heidän mielitekonsa, sillä se tuli yhä lähem- 
mäksi ja asettui vihdoin Europan eteen. Tämä hypähti pys- 
tyyn ja väistyi aluksi muutamia askelia, mutta kun eläin jäi 
seisomaan perin lauhkeana, hän rohkaisi itsensä, lähestyi jäl- 
leen ja piti kukkakimppuaan vaahtoavan turvan edessä, josta 
häntä vastaan huokui ambrosialta tuokuvaa hengitystä. 

Härkä nuoli mielissään näitä tarjottuja kukkia ja neidon 
siroa kättä, joka pyyhki siltä vaahtoa pois ja alkoi hellästi silit- 
tää sen selkää. Komea eläin näytti neidosta yhä viehättäväm- 
mältä, uskalsipa hän painaa suudelman sen loistavalle otsalle. 
Silloin härkä päästi kuuluville iloista mylvinää, ei sellaista kuin 
muut tavalliset härät, vaan se soi kuin lyydialaisen huilun sävel 
kajahdellessaan vuorilaaksossa. Sitten se kyyristyi kauniin ruh- 
tinattaren jalkojen juureen, katsoi häneen kaihoisasti, ojensi 
hänelle niskansa ja näytti leveää selkäänsä. 

Silloin Europa puhui nuorille ystävättärilleen näin: 

— Tulkaa tekin lähemmäksi, rakkaat leikkitoverit, jotta 
nousisimme tämän kauniin härän selkään huvittelemaan. Luu- 
len sen jaksavan ottaa kannettavakseen meitä neljä, kuten tila- 
va alus. Se on niin lempeän näköinen, niin suloinen, ei vähää- 
kään muiden härkien kaltainen. Tosiaankin uskon, että sillä on 
ymmärrys niin kuin ihmisillä, eikä siltä puutu muuta kuin pu- 
hekyky. 

Näin sanoen hän otti leikkitovereiltaan seppeleet, toisen 
toisensa jälkeen, ja ripusti ne härän alaspainuneisiin sarviin; 
sitten hän hyppäsi nauraen sen selkään, sillä välin kun hänen 
ystävättärensä katselivat epäröiden ja neuvottomina. 

Mutta härkä putkahti pystyyn ryöstettyään haltuunsa sen, 
mitä oli halunnut. Aluksi se harppaili varsin hiljaa, kantaen 
neitoa selässään, kuitenkin niin, etteivät hänen toverinsa voi- 
neet pysyä rinnalla. Sitten, jätettyään niityt taakseen ja aution 
rannan levitessä edessä, se paransi vauhtinsa kaksinkertaiseksi 
eikä enää muistuttanut juoksevaa härkää, vaan lentävää rat- 
sua. Ja ennen kuin Europa ehti tointua hämmästyksestään eläin 

oli yhdellä loikkauksella syöksynyt mereen, uiden saaliineen 
tiehensä. Neito, kiersi oikean kätensä toisen sarven ympärille, 
vasemmalla hän nojasi eläimen selkään. Hänen vaatteisiinsa 
tuuli puhalsi kuin purjeisiin, peloissaan hän katseli taakse jää- 
vää maata ja turhaan huusi leikkitovereilleen. Vesi kuohui ui- 
van härän edessä ja sivuilla, ja koettaen karttaa pärskyviä lai- 
neita neito nosteli kantapäitänsä ilmaan. Mutta härkä ui yhä 
kuin laiva; pian ranta oli hävinnyt, aurinko laskenut, eikä on- 
neton neito yön puolipimeässä nähnyt ympärillään muuta kuin 
aaltoja ja tähtiä. Näin jatkui matka myöskin aamun tultua; 
koko päivän Europa kiiti loputtoman aallokon halki eläimen 
selässä; tämä osasi kuitenkin halkoa aaltoja niin taitavasti, et- 
tei yksikään pisara kostuttanut sen rakastettua saalista. 

Vihdoin illansuussa he saavuttivat kaukaisen rannan. 
Härkä nousi maihin, solutti neidon lempeästi selästään kaare- 
van puun juurelle ja katosi hänen näkyvistään. Sen tilalle il- 
mestyi komea, jumalien kaltainen mies, joka selitti hänelle ole- 
vansa Kreetan saaren hallitsija ja suojelevansa häntä, jos saisi 
hänet omakseen. 

Lohduttomassa avuttomuudessaan Europa ojensi hänelle 
kätensä myöntymyksen merkiksi, ja näin Zeus oli saavuttanut 
kiihkeän halunsa päämäärän. Mutta hänkin katosi, niin kuin 
oli tullut. 

Europa heräsi kauan kestäneestä huumauksesta, kun aa- 
muaurinko jo paistoi taivaalla. Harhailevin katsein hän tähyili 
ympärilleen kuin tahtoisi etsiä kotimaataan. — Isä!! Isä, hän 
huusi läpitunkevalla, valittavalla äänellä, mietti hetkisen ja 
huusi sitten jälleen: — Minä viheliäinen tytär, kuinka kehtaan 
edes lausua isän nimet? Mikä hulluus on saattanut minut 
unohtamaan lapsenrakkauden! 

Sitten hän katsoi jälleen kuin muistellen ympärilleen ja ky- 
syi itseltään: — Mistä ja minne olen tullut? Kuolema on liian 
helppo rangaistus immen synnistä. Mutta olenko valveilla ja 
täytyykö minun itkeä todellista häväistystä? Ei, varmasti olen 

viaton kaikkeen, ja mieltäni kiusaa vain joutava unikuva. 
Kuinka olisikaan mahdollista, että olisin voinut päättää mie- 
luummin uida hirviön selässä loputtomien laineiden halki kuin 
jäädä poimimaan raikkaita kukkia suloisessa turvallisuudessa! 

Niin hän puhui ja siveli kämmenensä selällä silmäluomi- 
aan ikään kuin haluaisi karkottaa hirveän unen. Mutta kun 
hän sitten tähyili eri puolille, pysyi vieras ympäristö edelleen 
hänen nähtävänään, tuntemattomat puut ja kalliot saartoivat 
häntä, ja kolkko aallokko ryöppysi riuttaa vasten murtuen, en- 
nenäkemättömälle rannalle. 

— Ah, jospa joku toimittaisi käsiini tuon kirotun härän, 
hän huusi epätoivoissaan, — repisin sen kappaleiksi, en tahtoisi 
levätä ennen, kuin olisin murskannut sarvet pedolta, joka vielä 
äsken näytti minusta niin rakastettavalta! Turha toivomus! 
Kun olen jättänyt häpeällisesti kotimaani, ei minulla tästedes 
ole muuta tekemistä kuin kuolla. Elleivät kaikki jumalat ole 
minua hylänneet, niin lähettäkää luokseni, te taivaalliset, joko 
jalopeura tai tiikeri! Kenties se raatelee rikki kauneuteni run- 
sauden, eikä minun tarvitse odottaa, kuhnes kauhea nälkä kal- 
vaa loppuun nämä kukoistavat posket! 

Mutta mitään petoa ei näkynyt; hymyilevänä ja rauhal- 
lisena vieras seutu lepäsi hänen edessään, ja aurinko paistoi pil- 
vettömältä taivaalta. Ikään kuin raivotarten ahdistamana hy- 
lätty neito hypähti pystyyn. 

— Kurja Europa, hän huusi, — etkö kuule poissaolevan 
isäsi ääntä, kun hän kiroaa sinut, koska et lopeta häpeällistä 
elämääsi? Eikö hän osoita sinulle tuota saarnea, johon voisit 
hirttäytyä vyölläsi? Eikö hän näytä tuota terävää kalliota, jol- 
ta hyppäys alas hautaisi sinut merenaaltojen kuohuun? Vai ha- 
luatko mieluummin olla raakalaisruhtinaan jalkavaimona ja or- 
jana kehrätä päivästä päivään työksesi määrättyä villaa, sinä 
ylhäisen kuninkaan tytär? 

Niin tuo onneton, hylätty tyttö kiusasi itseään kuoleman 
ajatuksilla, eikä hänellä kuitenkaan ollut rohkeutta kuolla. Sit- 

ten hän äkkiä kuuli pidätettyä, pilkallista kuisketta takaansa, 
luuli jonkun kuunnelleen siellä salaa ja kääntyi pelästyneenä 
katsomaan taakseen. Hän näki jumalatar Afroditen seisovan 
ylimaallisessa loistossa edessään ja vieressä oli hänen pieni poi- 
kansa, lemmenjumala, jousi laskettuna maahan. Vielä häilyi 
hymy jumalattaren huulilta, ja sitten hän puhui: 

— Heitä pois vihasi ja torasi, kaunis tyttö! Vihattu härkä 
tulee ja tarjoaa sinulle sarvensa katkaistaviksi; se uni, jonka 
näit isäsi kotona, oli minun lähettämäni. Lohduta itseäsi, Eu- 
ropa! Sinut ryösti itse Zeus; sinä olet voittamattoman jumalan 
maallinen puoliso; nimesi pysyy kuolemattomana; sillä se vie- 
ras maanosa, joka on ottanut sinut vastaan, on tästä alkaen ni- 
meltään Europa! 


VII. Kadmos 


Kadmos oli Foinikian kuninkaan Agenorin poika, Europan 
veli. Kun Zeus häräksi muuttuneena oli ryöstänyt Europan, lä- 
hetti isä Kadmoksen veljineen etsimään häntä eikä antanut 
heille lupaa palata ilman sisartaan. Kadmos oli kauan aikaa 
turhaan harhaillut ympäri maailmaa pääsemättä selville Zeuk- 
sen juonista. Kun hän oli menettänyt kaikki toiveet sisarensa 
löytämisestä, hän pelkäsi isänsä vihaa, kääntyi Foibos Apol- 
lonin oraakkelin puoleen ja tiedusteli, missä maassa hänen pi- 
täisi vastedes asua. Apollo antoi hänelle tällaisen vihjauksen: 
— Sinä kohtaat yksinäisillä niityillä naudan, joka ei vielä ole 
kantanut iestä. Sen sinun pitää antaa opastaa itseäsi, ja sille 
paikalle, jossa se lepää ruohikossa, rakenna muurit ja nimitä 
kaupunki Thebaksi. 

Kadmos oli tuskin poistunut Kastalian luolasta, jossa 
Apollon oraakkeli sijaitsi, kun hän jo näki vihreällä niityllä 
verkkaisesti kävelevän lehmän, jolla ei vielä ollut niskallaan 
mitään rasituksen merkkiä. Äänettömästi Foibosta rukoillen 
Kadmos seurasi eläimen jälkiä hitain askelin. Hän oli jo kah- 
lannut Kefissos-joen poikki ja vaeltanut vieraassa maassa pit- 
kän matkan, kun nauta äkkiä pysähtyi, ojensi sarvensa taivas- 
ta kohti ja täytti ilman ammumisellaan; sitten se katsahti taak- 
seen miesjoukkoa kohti, joka sitä seurasi, ja vihdoin kyyristyi 
rehevään ruohikkoon. 

Täynnä kiitollisuutta Kadmos heittäytyi tälle oudolle 
maaperälle ja suuteli sitä. Sen jälkeen hän halusi uhrata Zeuk- 

selle ja käski palvelijan hakea elävästä lähteestä vettä juoma- 
uhria varten. Siellä oli vanha metsikkö, johon yksikään kir- 
ves ci ollut kajonnut, ja sen keskelle muodostui yhteenliitty- 
neistä kalliopaasista, joilla kasvoi risukkoa ja pensaikkoa, läh- 
devedestä rikas, matalaholvinen luola. Tämän kätkössä lepäsi 
kauhea lohikäärme. 

Sen punainen harja kimalteli kauas, silmistä tuprusi tulta, 
ja ruumis pullistui myrkystä; se sihisi kolmella kielellään, ja 
sen kita oli varustettu kolmella hammasrivillä. Kun nyt foini- 
kialaiset olivat astuneet luolaan ja upotettu ruukku läiskyi ve- 
dessä, ojensi sinertävä lohikäärme äkkiä päänsä kauas esille ja 
päästi kuuluville kauhean sihinän. Lipit luiskahtivat palvelijain 
käsistä, ja veri jähmettyi kauhusta heidän suonissaan. Mutta 
lohikäärme kietoi suomuiset renkaansa niljaiseksi keräksi; sit- 
ten se sykertyi kaarevaan hyppyyn ja jälleen suoristuen hyök- 
käsi foinikialaisia kohti, surmasi toiset puremalla, toiset taas 
tukehdutti paljaalla hengähdyksellään, ja loput nitisti sen myr- 
kyllinen kuola. 

Kadmos ei tiennyt, miksi palvelijat viipyivät asialla niin 
kauan. Vihdoin hän lähti liikkeelle ottamaan siitä selkoa. Hän 
verhosi itsensä taljalla, jonka oli nylkenyt jalopeuralta, sieppa- 
si peitsen ja heittokeihään mukaansa, ja lisäksi hänellä oli sel- 
lainen sydän, joka oli kaikkia aseita parempi. Metsikköön as- 
tuessaan hän kohtasi ensiksi palvelijainsa kuolleet ruumiit, ja 
niiden päällä hän näki vihollisen pullistuneena nauttivan voi- 
tostaan nuollen vainajia verisellä kielellään. 

— Toveripoloiset, huusi Kadmos valittaen, — joko olen 
teidän kostajanne tai kuolintoverinne! 

Sen sanottuaan hän tarttui kallionjärkäleeseen ja heitti sen 
lohikäärmettä kohti. Niin suuri oli tämä kivi, että se olisi var- 
maankin voinut järkyttää muureja ja torneja, mutta lohikäär- 
me pysyi haavoittumatta, sillä kova musta nahka suomuineen 
suojeli sitä kuin vaskinen panssari. Nyt sankari yritti heittokei- 
häällään. Sitä hirviön ruumis ci kestänyt; teräksinen kärki pisti 

syvälle sisuksiin. Tuskasta raivoten lohikäärme taivutti päänsä 
selkää vasten ja sillä tavalla murskasi keihään varren, mutta 
rauta jäi sen ruumiiseen. Mickanisku kiihotti vielä sen raivoa, 
nielu laajeni, ja valkoista kuolaa valui ulos kidasta. 

Pystympänä kuin puunrunko lohikäärme ryntäsi luolasta 
ulos monta kertaa, mutta Kadmos väisti aina taitavasti, samal- 
la ahdistaen sitä keihäällään. Vihdoin alkoi veri vuotaa pedon 
kaulasta ja punasi ympärillä kasvavat vihreät ruohot; mutta 
haava oli vain lievä, sillä lohikäärme osasi välttää iskuja ja pis- 
toja, niin etteivät ne päässeet tunkeutumaan syvälle. Lopulta 
kuitenkin Kadmos sysäsi miekan sen kurkkuun niin pitkälle, 
että se ulottui takana olevaan tammeen ja puhkaisi rungon sa- 
malla kuin pedon niskan. Puu taipui käyräksi lohikäärmeen 
painosta ja huokaili tuntiessaan pyrstön vimmattua pieksemis- 
tä. Nyt vihollinen oli kukistettu. 

Kadmos tarkasteli tappamaansa lohikäärmettä kauan; 
kun hän sitten silmäili jälleen ympärilleen, seisoi hänen vierel- 
lään Pallas Athene, joka oli laskeutunut taivaasta ja käski hä- 
nen heti kylvää möyhennettyyn maahan lohikäärmeen ham- 
paat tulevan kansan vesoiksi. Hän totteli jumalatarta, avasi 
auralla maahan leveän vaon ja alkoi, kuten oli käsketty, siro- 
tella siihen lohikäärmeen hampaita. Kohta liikahti multakok- 
kare, ja vaosta pistäytyi näkyviin ensin vain keihäänkärki, sit- 
ten tuli esille kypärä, jossa huojui värillinen töyhtö, pian koho- 
sivat maasta hartiat ja rinta ja aseistetut kädet, ja vihdoin 
seisoi hänen edessään täysissä varuksissa soturi, joka oli kasva- 
nut maasta kiireestä kantapäähän. Näin tapahtui monessa pai- 
kassa yhtaikaa, ja foinikialaisen silmien edessä: kasvoi koko- 
nainen sato aseistettuja miehiä. . 

Agenorin poika pelästyi ja luuli joutuvansa taistelemaan 
uutta vihollista vastaan. Mutta eräs näistä maaperän tuotta- 
mista miehistä huusi hänelle: 

— Älä tartu aseisiin, älä sekaannu sisällisiin sotiin! 

Viipymättä hän pisti lähintä vaosta ilmaantunutta velje- 

ään miekalla, mutta hänet itsensä kaatoi samalla hetkellä maa- 
han heittokeihäs, joka tuli kaukaa lentäen. Myöskin se, joka 
oli tuottanut hänelle kuoleman, heitti haavoitettuna vastikään 
saamansa hengen. Koko miesjoukko riehui pelottavassa, epä- 
vakaisessa kamppailussa; melkein kaikki lojuivat vavahdellen 
maassa, ja maaemo joi juuri äsken syntyneiden poikiensa ver- 
ta. Vain viisi oli jäänyt jäljelle. Yksi heistä — häntä sanottiin 
myöhemmin Ekhioniksi — heitti ensimmäisenä Athenen käs- 
kystä aseensa maahan ja tarjosi rauhaa; toiset seurasivat hänen 
esimerkkiään. 

Näiden viiden maasta syntyneen soturin avulla foinikia- 
lainen muukalainen Kadmos rakensi Foiboksen oraakkelille 
kuuliaisena uuden kaupungin ja antoi sille nimen Theba, niin 


kuin oli käsketty. 


VIII. Pentheus 


Thebassa oli ihmeellisesti syntynyt Bakkhos eli Dionysos, 
Zeuksen ja Semelen poika, Kadmoksen tyttärenpoika, joka oli 
hedelmällisyyden jumala ja viiniköynnöksen keksijä. Saatuaan 
kasvatuksensa Intiassa hän hylkäsi pian luonnottaret, hoitajat- 
tarensa, ja kulki pitkin maita sivistääkseen ihmisiä kaikkialla, 
opettaakseen heille sydäntä ilahduttavan viinin valmistuksen 
ja laskeakseen pohjan jumaluutensa palvomiselle. Yhtä hyvän- 
tahtoinen kuin hän oli ystäviään kohtaan, yhtä ankarasti hän 
rankaisi niitä, jotka eivät tahtoneet hyväksyä hänen palvele- 
mistaan jumalana. Hänen maineensa oli jo levinnyt Kreikan 
kaupunkeihin ja myös hänen synnyinseudulleen Thebaan saak- 
ka. Mutta siellä hallitsi Pentheus, jolle Kadmos oli jättänyt 
kuningaskunnan, maasta syntyneen Ekhionin ja Bakkhoksen 
tädin Agaven poika. Hän halveksi jumalia ja varsinkin suku- 
laistaan Dionysosta. 

Kun jumala nyt lähestyi riemuitsevan seurueensa, niin sa- 
nottujen bakkanttien, keralla esiintyäkseen jumalana myös 
Theban kuninkaalle, ei tämä totellut sokean, iäkkään tietäjän 
Teiresiaan varoitusta, vaan saatuaan kuulla, että Thebastakin 
tulvi miehiä, vaimoja ja neitoja kunnioittamaan uutta jumalaa, 
alkoi vihastuneena soimata: 

— Mikä hulluus on teidät villinnyt, te lohikäärmeestä 
polveutuneet thebalaiset, kun teidät, joita ei ole milloinkaan 
pelottanut miekka tai sotatorvi, nyt voittaa juopuneiden hul- 
lujen ja naisten veltto kulkue? Ja te foinikialaiset, jotka olette 

tulleet tänne kaukaa merten takaa ja perustaneet kaupungin 
vanhoille jumalillenne, oletteko kokonaan unohtaneet, mistä 
sankarisuvusta olette peräisin? Tahdotteko kärsiä, että aseeton 
poikanen valloittaisi Theban, hemmoteltu vetelys palsamista 
märkine hiuksineen, joita koristaa seppele viininlehvistä, sellai- 





nen miekkonen, joka on pukeutunut purppuraan ja kultaan ei- 
kä teräkseen, ja joka ei osaa hypitellä ratsua eikä mielellään 
ryhdy aseelliseen leikkiin? Kunhan te vain tulisitte taas jär- 
kiinne, pakotan hänet pian tunnustamaan, että hän on pelkkä 
ihminen, kuten minäkin, hänen serkkunsa, ettei Zeus ole hä- 
nen isänsä ja että tämä suurenmoinen jumalana kunnioittami- 
nen on valehtelemalla saatua. Sitten hän kääntyi palvelijainsa 
puoleen ja käski heidän ottaa kiinni ja laahata hänen luokseen 

kahlehdittuna tuon uuden riivauksen johtaja, missä tahansa he 
hänet tapaisivat. 

Kuninkaan ystävät ja sukulaiset, jotka olivat hänen ympä- 
rillään, pelästyivät näin röyhkeästä käskystä. Hänen isoisänsä 
Kadmos, joka eli vielä hyvin vanhana, pudisti päätänsä ja pa- 
heksui jälkeläisensä käytöstä. Mutta Pentheuksen raivo kiihtyi 
varoituksista kuohuen kaikkien esteiden yli, niin kuin riehuva 
virta murtaa sulut. 

Sillä välin palvelijat tulivat takaisin verissäpäin. — Missä 
teillä on Bakkhos? huusi Pentheus vihaisesti. — Bakkhosta, he 
vastasivat, — emme ole missään edes nähneet. Niinpä tuomme 
tänne hänen seurueestaan vain erään miehen, joka ci näytä vie- 
lä kauan olleen hänen luonaan. 

Pentheus tuijotti vankiin vimmaisin katsein ja huusi sit- 
ten: 

— Sinä olet kuoleman oma, sillä sinun täytyy heti kuolla 
toisille varoittavaksi esimerkiksi! Sano, mitkä ovat sinun ja 
vanhempiesi ja maasi nimet, ja ilmoita myöskin, miksi kunni- 
oitit noita uusia tapoja? 

Vapaasti ja pelkoa tuntematta mies vastasi: 

— Nimeni on Akoites; kotimaani on Maionia, ja van- 
hempani ovat rahvaan ihmisiä. Isäni ei jättänyt minulle perin- 
nöksi peltoja eikä karjaa, hän opetti minulle vain taidon kalas- 
taa onkivavalla, sillä tämä taito oli hänen koko rikkautensa. 
Pian opin myöskin ohjaamaan laivaa, tuntemaan opastavat 
tähdet, tuulet ja hyvin sijaitsevat satamat ja aloin harjoittaa 
laivaliikettä. Kerran matkalla Delokseen jouduin tuntematto- 
malle rannikolle, missä poikkesimme maihin. Yhdellä hyp- 
päyksellä pääsin kostealle hiekalle, ja vietin vielä yön ilman 
tovereita rannalla. Seuraavana päivänä lähdin aamun sarasta- 
essa liikkeelle ja kiipesin kukkulalle nähdäkseni, mitä tuuli 
meille lupasi. Sillä välin myöskin toverini olivat astuneet mai- 
hin, ja paluumatkalla laivaan kohtasin heidät, kun he juuri laa- 
hasivat mukanaan erästä nuorukaista, jonka olivat ryöstäneet 

autiolta rannikolta. Neitseellisen kaunis poika näytti olevan 
viinistä juovuksissa, hoiperrellen kuin unessa, ja hänen oli työ- 
lästä seurata heitä. Kun lähemmältä näin nuorukaisen kasvot, 
ryhdin ja liikkeet, näytti minusta hänessä ilmenevän jotakin 
ylimaallista. — En vielä oikein tiedä, mikä jumala pojassa 
asustaa, puhuin miehilleni, mutta ainakin on varmaa, että hä- 
nessä on jokin jumala. Kuka lienetkin, lausuin sitten, ole meille 
lempeä ja edistä työtämme! Anna myöskin anteeksi niille, jot- 
ka ovat sinut ryöstäneet! — Mitä sinä ajattelet, huusi eräs mic- 
histä, lakkaa rukoilemasta! Toisetkin nauroivat minulle saa- 
liinhimon sokaisemina, ja niin he jälleen tarttuivat poikaan 
laahatakseen hänet laivaan. Turhaan asetuin vastarintaan. 
Nuorin ja voimakkain joukosta, murhan takia paennut eräästä 
Tyrrhenan kaupungista, hyökkäsi kiinni kurkkuuni ja paiskasi 
minut syrjään. Olisin hukkunut mereen, ellen olisi tavoittanut 
laivan köysistöä. 

— Poika oli tällä välin maannut kuin syvässä unessa lai- 
vassamme, johon hänet oli tuotu. Äkkiä hän ikään kuin huu- 
don herättämänä ja humalastaan selviten kavahti pystyyn, as- 
tui laivamiesten joukkoon ja huusi: Mikä melu! Puhukaa, mie- 
het, mikä kohtalo minut on tuonut tänne? Minne tahdotte 
viedä minut? — Älä pelkää, poika, vastasi eräs petollisista lai- 
vamiehistä, ilmoita vain, mihin satamaan sinut pitää viedä, 
niin varmasti päästämme sinut maihin, missä tahdot. — No 
hyvä, sanoi poika, ohjatkaa sitten matka Naksos-saarelle! 
Siellä on kotimaani. 

— Petturit lupasivat sen hänelle kaikkien jumalien nimes- 
sä ja käskivät minun kohottaa purjeen. Ja Naksos oli oikealla 
puolella. Kun nyt halusin pingottaa purjetta oikealle, viittoili- 
vat he kaikki minulle ja murisivat: — Mieletön, mitä sinä teet? 
Mikä hulluus sinua riivaa? Ohjaa vasemmalle! — Ihmettelin 
enkä ymmärtänyt heitä. — Ottakoon joku toinen laivan huos- 
taansa, tiuskaisin sitten ja vetäydyin syrjään. — Ikään kuin 
matkamme onni riippuisi yksin sinusta, huusi minulle eräs raa- 

ka veitikka ja ryhtyi toimeen minun sijastani. Niin he antoivat 
Naksoksen jäädä ja ohjasivat vastakkaiseen suuntaan. Ival- 
lisesti hymyillen, ikään kuin vasta nyt huomaisi petoksen, ju- 
malanuorukainen katseli peräkannelta merta, ja viimein hän 
puhui, ollen itkevinään: — Voi, ettepä luvanneet viedä minua 
tälle rannikolle, laivamiehet! Tämä ei ole pyytämäni maa. On- 
ko oikein, että te vanhat miehet näin petätte lasta? 

— Mutta tuo jumalansa unohtanut joukkio pilkkasi hä- 
nen ja minun kyyneleitäni ja pyrki soutamalla nopeasti mai- 
hin. Mutta äkkiä alus seisoi keskellä merta hiljaa, ikään kuin 
kuivalla laivaveistämöllä. Turhaan pieksivät heidän aironsa 
merta, turhaan he vetivät purjeet alas ja ponnistivat voimansa 
kaksinkertaisiksi. Muratti alkoi kiertyä airojen ympärille, ryö- 
mi niitä pitkin koukeroisissa kiemuroissa, tarttui paisuvine 
terttuineen jo purjeisiinkin. Bakkhos itse — sillä hän se oli — 
seisoi ihanana heidän edessään, otsa seppelöitynä raskailla ry- 
päleillä, heiluttaen viininlehvien kiedottua thyrsossauvaansa. 
Tiikereitä, ilveksiä ja panttereita oli sijoittunut hänen ympäril- 
leen; tuoksuva viinivirta valui laivaa pitkin. 

— Nyt miehet hyppäsivät arkoina ja pelosta mielettömi- 
nä pystyyn. Ensimmäiseltä, joka yritti huutaa, koukistuivat 
suu ja nenä kalankuonoksi, ja ennen kuin toiset ehtivät sitä 
edes kauhistua, oli heidän käynyt samalla tavalla: heidän ruu- 
miinsa kutistui sinisten suomujen peittoon, selkäranka kaareu- 
tui koholle, kädet muuttuivat eviksi, jalat yhtyivät pyrstöiksi. 
Heistä oli kaikista tullut kaloja, he hyppivät mereen, sukeltaen 
siellä ylös ja alas. Vain minä olin jäänyt jäljelle kahdestakym- 
menestä, mutta kaikki jäseneni vapisivat, ja joka hetki odotin 
samaa muutosta. Bakkhos puhutteli minua kuitenkin ystäväl- 
lisesti, koska ainoastaan minä olin osoittanut hänelle hyvyyt- 
tä. — Älä pelkää, lausui hän, vaan ohjaa minut Naksokseen! 
Kun olimme nousseet siellä maihin, vihki hän minut juhlal- 
lisesti jumaluutensa palvelukseen. 

— Olemme jo liian kauan kuunnelleet lörpötystäsi, huusi 

nyt kuningas Pentheus. — Tarttukaa häneen, palvelijat, rää- 
kätkää häntä tuhansilla kidutuksilla ja lähettäkää hänet mana- 
laan! — Palvelijat tottelivat ja heittivät laivurin sidottuna sy- 
vään tyrmään. Mutta näkymätön käsi vapautti hänet. 

Nyt vasta alkoi Bakkhoksen palvojien todellinen vainoa- 
minen. Pentheuksen oma äiti, Agave, ja tämän sisaret olivat 
ottaneet osaa remuavaan jumalanpalvelukseen. Kuningas lä- 
hetti tavoittamaan heitä ja määräsi kaikki bakkantit eli Bak- 
khosta seuraavat kaupungin tyrmään. Mutta ilman kuole- 
vaisen apua hekin pääsivät irti kahleistaan, heidän vankilansa 
portit avautuivat, ja he juoksentelivat bakkholaisen hurmauk- 
sen valtaamina metsissä. 

Palvelija, joka oli lähetetty vangitsemaan itse jumala ase- 
voimalla, palasi perin tyrmistyneenä, sillä Bakkhos oli vapaa- 
ehtoisesti ja hymyillen tarjoutunut kahlehdittavaksi. Niinpä 
hän seisoi nyt vangittuna kuninkaan edessä, joka itsekään ei 
voinut olla ihailematta hänen nuorekasta, jumalallista kauneut- 
taan, mutta kuitenkin pysyi sokeudessaan ja kohteli häntä 
kuin petturia, ikään kuin hän ilman oikeutta käyttäisi Bak- 
khoksen nimeä. Vangittu jumala pantiin kuninkaan käskystä 
kahleisiin ja vietiin palatsin takimmaiseen ja syvimpään osaan, 
hevosseimen läheisyydessä sijaitsevaan pimeään onkaloon. 
Mutta hänen toimittamansa maanjäristys hajoitti muurit, ja 
hänen siteensä katosivat. Sitten hän astui terveenä ja entistä 
ihanampana palvojiensa joukkoon. 

Lähetti toisensa jälkeen tuli kuningas Pentheukselle il- 
moittamaan, mitä ihmetöitä hurmaantuneet naisparvet suorit- 
tivat hänen äitinsä ja tätiensä johtamina. Heidän tarvitsi vain 
lyödä sauvalla kallioon, niin siitä juoksi vettä tai kuohuvaa vii- 
niä, puroissa virtasi maitoa, ontoista puista valui hunajaa. — 
Niin, lisäsi eräs sanansaattaja, — jos olisit ollut läsnä, oi herra, 
ja itse nähnyt jumalan, jota nyt soimaat, olisit heittäytynyt ru- 
koillen hänen jalkojensa juureen! 

Tällaisten viestien johdosta Pentheus yhä vihaisempana 

komensi koko raskasaseisen sotaväen, kaikki ratsumiehet ja 
kevytkilpiset liikkeelle riehuvaa naislaumaa vastaan. Silloin il- 
mestyi itse Bakkhos jälleen, astui omana edusmiehenään ku- 
ninkaan eteen ja lupasi näyttää hänelle naispalvojansa aseetto- 
mina, jos kuningas suostuisi itsekin ottamaan ylleen naisen pu- 
vun, jottei häntä revittäisi kappaleiksi, koska mies ei saanut ol- 
la läsnä naisten pyhissä juhlamenoissa. Pentheus alistui tähän 
ehtoon vastenmielisesti ja epäillen; kuitenkin hän seurasi vih- 
doin jumalaa ulos kaupungista. Mutta silloin hän joutui kohta 
sen hulluuden valtaan, jolla mahtava jumala oli hänet riivan- 
nut. Hänestä tuntui siltä kuin hän näkisi kaksi aurinkoa, The- 
ban ja jokaisen sen porteista kaksinkertaisena. Bakkhos itse 
esiintyi hänelle härkänä, joka suuret sarvet päässään asteli hä- 
nen edellään. Vastoin tahtoakin hänet huumasi bakkholainen 
villitys, niin että hän tahtoi saada ja saikin thyrsossauvan ja 
syöksyi riehaantuneena eteenpäin. 

Näin he saapuivat syvään, runsaslähteiseen ja kuusien var- 
jostamaan laaksoon, jossa Bakkhoksen papittaret lauloivat 
hymnejä jumalalleen, toisten päällystäessä thyrsossauvojaan 
tuoreella muratilla. Mutta Pentheuksen silmät oli sokaistu, tai 
hänen opastajansa Bakkhos oli osannut johtaa häntä niin, et- 
teivät ne nähneet hurmaantuneiden naisten joukkoa. 

Jumala tarttui nyt ihmeellisesti korkeuteen ylettyvällä kä- 
dellään erään kuusen latvaan, taivutti sen alas, kuten taivute- 
taan pajunoksaa, sijoitti mielettömän Pentheuksen sen päälle 
ja antoi puun hiljaa ja varovasti vähitellen suoristua entiseen 
asentoonsa. Kuin ihmeen kautta kuningas jäi lujasti istumaan 
sinne kuusenlatvaan ja ilmestyi laaksossa pyörivien bakkantien 
näkyviin, kuitenkaan itse heitä näkemättä. Silloin Dionysos 
huusi kovalla äänellä alas laaksoon: 

— Te tytöt, katsokaa häntä, joka tuolla pilkkaa pyhää 
juhlaamme; rangaiskaa häntä! 

Nyt seurasi tuokioksi hiljaisuus, yksikään lehti ei liikkunut 
metsässä, eikä kuulunut minkään petoeläimen ääni. Bakkhok- 

sen papittaret suoristautuivat, levittivät silmänsä suuriksi ja 
kuuntelivat tätä huutoa, joka kajahti vielä toisen kerran. Kun 
he tunsivat näistä sanoista mestarinsa, syöksyivät he eteenpäin 
nopeammin kuin kyyhkyset; hurja riivaus, jonka jumala oli lä- 
hettänyt, ajoi heidät samoamaan tulvivien metsäpurojen poik- 
ki. Vihdoin he saapuivat kyllin lähelle nähdäkseen kuninkaan- 
sa ja vainoojansa istumassa kuusenlatvassa. Piikivet lensivät 
nopeasti, samoin taitetut kuusenoksat ja thyrsossauvat ylös on- 
netonta kohti, nousematta kuitenkaan siihen korkeuteen, jossa 
hän vavisten huojui. Viimein he myllersivät kovilla tammen- 
oksilla maata kuusen ympäriltä, kunnes juuret paljastuivat, ja 
sitten Pentheus putosi kauhusta äänekkäästi huutaen kaatuvan 
kuusen mukana korkeudesta maahan. Hänen äitinsä Agave, 
joka jumalan sokaisemana ci tuntenut poikaansa, antoi ensim- 
mäisen merkin murhaan. Kuninkaalle itselleen oli äärimmäi- 
nen hätä palauttanut täyden järjen. 

— Äiti, huusi Pentheus halaten häntä, — etkö enää tunne 
poikaasi, minua Pentheusta, jonka olet synnyttänyt Ekhionin 
talossa? Armahda minua, älä ainakaan sinä äiti rankaise omaa 
lastasi syntieni tähden! 

Mutta Bakkhoksen hullaantunut papitar, suu vaahdossa 
ja silmät selkosen selällään, ei nähnyt Pentheuksessa poikaan- 
sa, vaan luuli häntä vuoriston jalopeuraksi, tarttui hänen harti- 
oihinsa ja kiskaisi häneltä oikean käden irti ruumiista; sisaret 
katkaisivat vasemman käden; raivotarten koko joukko syök- 
syi hänen kimppuunsa, jokainen tarrautui rikkirevityn johon- 
kin jäseneen. Agave itse kahmaisi verisillä sormilla haltuunsa 
irti temmatun pään ja kantoi sitä jalopeuran päänä thyrsossau- 
van kärkeen pistettynä Kithaironin metsien halki. 


Niin kosti mahtava jumala Bakkhos jumalanpalveluksen- 
sa häpäisijälle. 





IX. Perseus 


Perseuksen, Zeuksen pojan, sulki hänen isoisänsä Akrisios, Ar- 
goksen kuningas, jolle oraakkeli oli ennustanut, että tyttären- 
poika riistäisi häneltä sekä hengen että valtaistuimen, yhdessä 
hänen äitinsä Danaen kanssa laatikkoon ja heitti heidät me- 
reen. Zeus suojeli heitä meren myrskyissä, ja he uivat maihin 
Serifoksen saarelle. Siellä hallitsi kaksi veljestä, Diktys ja 
Polydektes. Diktys oli juuri kalastamassa, kun laatikko tuli ui- 
den, ja veti sen rannalle. Molemmat veljekset ottivat hylätyt 
suopeasti vastaan; Polydektes korotti äidin puolisokseen ja 
kasvatti Zeuksen poikaa Perseusta huolellisesti. 

Kun Perseus oli varttunut mieheksi, kehotti hänen isäpuo- 
lensa häntä lähtemään urotöihin ja suorittamaan jotakin suu- 
renmoista. Rohkea nuorukainen osoittautui siihen halukkaak- 
si, ja pian he olivat yksimielisiä siitä, että Perseuksen pitäisi 
lyödä poikki Medusan hirmuinen pää ja tuoda se kuninkaalle 
Serifokseen. Niinpä Perseus aloitti retkensä ja saapui juma- 
lien johtamana sille kaukaiselle seudulle, jossa asusti Forkys, 
monien kauheiden hirviöiden isä. Siellä hän kohtasi ensiksi 
kolme Forkyksen tyttäristä, joita nimitettiin graioiksi. He 
olivat harmaahiuksisia syntymästään saakka; kaikilla kolmella 
oli yhteisesti vain yksi silmä ja yksi hammas, joita he tarpeen 
mukaan vuorotellen lainasivat toisilleen. Perscus otti heiltä 
molemmat pois, ja kun he rukoillen pyysivät häntä antamaan 
kuitenkin takaisin nuo välttämättömät välikappaleet, ilmoitti 

hän suostuvansa luovuttamaan ne vain sillä ehdolla, että hei- 
dän piti näyttää hänelle tie luonnottarien luo. 

Nämä olivat toisia ihmeolentoja, joilla oli siipikengät, 
säkki taskussa ja koirannahkainen kypärä. Se, joka sai hal- 
tuunsa tällaiset varukset, saattoi lentää minne halusi, näki ke- 
net halusi, eikä ollut kenenkään näkyvissä. Forkyksen tyttäret 
näyttivät Perseukselle tien luonnottarien luo ja saivat häneltä 
takaisin hampaan ja silmän. 

Luonnottarien luona Perseus tapasi ja otti mitä halusi, 
käänsi taskun nurin, kiinnitti siipikengät nilkkoihinsa ja pani 
kypärän päähänsä. Lisäksi hän sai Hermekseltä vaskisen sir- 
pin, ja näin varustettuna hän lensi valtameren rannalle, missä 
Forkyksen kolme muuta tytärtä, gorgot, asuivat. Kolmas 
heistä, nimeltä Medusa, oli yksin kuolevainen; sen tähden Per- 
seus olikin lähetetty noutamaan juuri hänen päänsä. Hänen 
saapuessaan perille hirviöt makasivat nukuksissa; niiden päät 
oli siroteltu täyteen lohikäärmeen suomuja ja peitetty käär- 
meillä hiusten asemesta, ja niillä oli suuret torahampaat kuin 
sioilla, vaskiset kädet ja kultaiset siivet, joilla ne lensivät. Jo- 
kaisen, joka niitä katseli, muutti tämä näky kiveksi. Perseus 
tiesi sen, ja tästä syystä asettui kasvot poispäin käännettyinä 
nukkuvien eteen, ottaen niistä kolminkertaisen kuvan vain 
vaskiseen, loistavaan kilpeensä. Näin hänelle selvisi, kuka niis- 
tä oli Medusa-gorgo. Athene ohjasi hänen kättään, ja hän leik- 
kasi nukkuvalta hirviöltä ilman vaaraa pään poikki. Tuskin se 
oli suoritettu, kun ruhosta putkahti esille siivekäs ratsu, Pega- 
sos, yhdessä Khrysaor-jättiläisen kanssa; molemmat olivat Po- 
seidonin luomia. 

Perseus työnsi nyt Medusan pään säkkiin ja loittoni sil- 
mät pois käännettyinä, kuten oli tullutkin. Sillä välin olivat 
Medusan sisaret nousseet makuulta. He näkivät surmatun 
sisarensa ruhon ja kohosivat siivilleen ajaakseen ryöstäjää ta- 
kaa. Mutta hänet kätki luonnotarten kypärä niiden silmiltä, 
eivätkä ne voineet keksiä häntä mistään. Sitten tuulet tarttui- 

vat ilmassa Perseukseen ja viskelivät häntä pian sinne tänne 
kuin sadepilveä. Kun hän leijaili Libyan hiekkaerämaan ylä- 
puolella, tippui Medusan päästä veripisaroita alas maahan, jo- 
ka imi ne itseensä ja elvytti kirjaviksi käärmeiksi. Siitä lähtien 
tuo maanpiiri on niin rikas vihamiclisistä kyykäärmeistä. 

Perseus lensi nyt kauemmaksi länttä kohti ja laskeutui lo- 
pulta maahan kuningas Atlaan valtakunnassa hieman leväh- 
tääkseen. Siellä vartioitiin jättimäisen lohikäärmeen avulla leh- 
toa, jossa kasvoi kultaisia hedelmiä. Turhaan gorgon voittaja 
pyysi kuninkaalta kattoa päänsä päälle. Peläten kultaisen 
omaisuutensa menetystä Atlas sysäsi hänet säälittä ulos palat- 
sistaan. Silloin Perseus vihastui ja sanoi: 

— Sinä et tahdo suoda minulle mitään; ota siis ainakin 
lahja minulta! 

Hän kahmaisi gorgon pään säkistään, kääntyi poispäin ja 
ojensi sen Atlasta kohti. Kaikessa suuruudessaan kuningas 
muuttui heti kiveksi ja vuoreksi, parta ja hiukset venyivät met- 
siksi, hartiat, kädet ja jalat kehittyivät kallioharjanteiksi, ja hä- 
nen päänsä kohosi kuin korkea huippu pilviin. Perseus tarttui 
jälleen siipiinsä, kiinnitti ne jalkapohjiinsa, ripusti säkin vyö- 
hönsä, pani kypärän päähänsä ja kohosi korkeuksiin. 

Lentomatkallaan hän saapui nyt Etiopian rannikolle, mis- 
sä hallitsi kuningas Kefeus. Siellä hän näki neitosen sidottu- 
na mereen pistävälle kallionkielekkeelle. Ellei ilmavirta olisi 
huojuttanut neidon hiuksia tai ellei hänen silmissään olisi vä- 
rissyt kyyneleitä, niin Perseus olisi pitänyt häntä marmoriku- 
vana. Hän oli melkein unohtaa räpytellä ilmassa siipiään, kun 
häntä niin lumosi neidon kauneus. 

— Puhu, kaunis neito, sanoi hän, — sinä, joka ansaitsisit 
ihan toisenlaiset ketjut, miksi olet täällä kahleissa? Sano mi- 
nulle edes maasi nimi, ja ilmoita myös oma nimesi! 

Kahlehdittu tyttö pysyi ujostellen vaiti eikä tohtinut pu- 
hutella vierasta miestä, hän olisi mielellään peittänyt kasvonsa 
käsillään, jos olisi voinut niitä liikuttaa. Mutta nyt hän saattoi 

vain täyttää silmänsä pulppuavilla kyynelillä. Vihdoin, jottei 
vieras luulisi, että hänellä olisi oma syyllisyys salattavana, hän 
vastasi: 

— Minä olen Kefeuksen, Etiopian kuninkaan tytär, ja 
nimeni on Andromeda. Äitini oli kerskunut Nereuksen tyttä- 
rille, merenluonnottarille, olevansa heitä kaikkia kauniimpi. 
Siitä nereidit suuttuivat, ja heidän ystävänsä, merenjumala, 
päästi tulvan ja kaikkinielevän haikalan hyökkäämään maan 
yli. Oraakkelin lause oli luvannut meille vapahduksen vaivas- 
ta, jos minut, kuningattaren tytär, heitettäisiin tuolle kalalle 
ruoaksi. Kansa anoi hartaasti, että isäni käyttäisi tätä pelastus- 
keinoa, ja epätoivo pakotti hänet sitomaan minut kiinni tähän 
kallioon. 

Hän ei ollut vielä ehtinyt lausua viimeisiä sanoja, kun lai- 
neet kohisivat rajusti ja meren syvyydestä sukelsi esiin hirviö, 
jonka leveä rinta valtasi kaiken näkyvän veden pinnan. Tyttö 
voihki äänekkäästi, ja samalla nähtiin isän ja äidin rientävän 
paikalle, molemmat lohduttomina; äidin piirteissä ilmeni kui- 
tenkin lisäksi syyllisyyden tietoisuutta. He syleilivät kahleh- 
dittua tytärtä, mutta eivät tuoneet hänelle mitään muuta kuin 
kyyneleitä ja voivotuksia. 

Silloin vieras alkoi puhua: 

— Valittamiseen jää teille vielä aikaa kylliksi; pelastuksen 
hetki on lyhyt. Minä olen Perseus, Zeuksen ja Danaen jälke- 
läinen, olen voittanut gorgon, ja ihmeelliset siivet kantavat 
minua ilman halki. Vaikka tämä neitsyt olisi vapaa ja saisi itse 
valita, en olisi halveksittava vävy. Nyt kosin häntä tarjoutu- 
malla pelastamaan hänet. Suostutteko ehdotukseeni? 

Kuka olisi sellaisessa tilanteessa epäröinyt? Riemastuneet 
vanhemmat eivät luvanneet hänelle ainoastaan tytärtään, vaan 
myötäjäisiksi myöskin oman kuningaskunnan. 

Sillä aikaa, kun he käsittelivät tätä asiaa, peto oli uinut li- 
kelle kuin nopeasoutuinen alus, ollen enää vain kivenheiton 
päässä kalliosta. Tällöin nuorukainen äkkiä, polkien maata ja- 

lallaan, lennätti itsensä korkealle pilviin. Hirviö näki michen 
varjon vedenpinnassa. Samalla kuin se richuen kävi käsiksi tä- 
hän varjoon ikään kuin vihollisen kimppuun, joka uhkasi viedä 
siltä saaliin, Perseus iski ilmasta alas kuin kotka, laskeutui lei- 
jaillen eläimen selälle ja upotti miekan, jolla oli surmannut 
Medusan, kahvaa myöten haikalan ruumiiseen pään alapuolel- 
le. Tuskin hän oli vetänyt sen jälleen ulos, kun kala milloin 
hyppi korkealle ilmaan, milloin sukelsi alas aaltoihin, milloin 
taas temmelsi molemmille sivuille kuin koirien takaa-ajama 
metsäkarju. Perseus tuotti sille haavan toisensa viereen, kun- 
nes tumma verivirta ryöppysi sen kidasta. 

Sillä välin puolijumalan siivet kastuivat, eikä hän enää us- 
kaltanut jättäytyä vedestä painaviksi käyneiden lentimiensä 
varaan. Onneksi hän huomasi kallioisen riutan, jonka ylin 
huippu pisti esiin merestä. Hän nojasi tähän kallioseinään va- 
semmalla kädellään ja työnsi miekan vielä kolme neljä kertaa 
pedon sisuksiin. Sitten meri vei mennessään tavattoman ru- 
hon, ja pian se oli kadonnut aallokkoon. Perseus oli tällä välin 














Andromedan vapauttaminen 

palannut maihin, kiivennyt kalliolle ja vapauttanut kahleista 
neidon, joka tervehti häntä kiitollisuuden ja rakkauden kat- 
seclla. Hän toi tytön takaisin onnellisille vanhemmille, ja kul- 
tainen palatsi otti hänet sulhasena vastaan. 

Vielä höyrysi hääateria, ja hetket kuluivat isältä ja äidiltä, 
sulhaselta ja pelastetulta morsiamelta huolettomassa kiireessä, 
kun äkkiä kuninkaanlinnan etupihat täyttyivät kumeasta, pau- 
haavasta metelistä. Fineus, kuningas Kefeuksen veli, joka 
oli aikaisemmin kosinut veljentytärtään Andromedaa, mutta 
jättänyt hänet viime hädässä, lähestyi soturijoukon seuraama- 
na ja uudisti vaatimuksensa. Keihästä heiluttaen hän astui hää- 
saliin ja huusi hämmästyneelle Perseukselle: 

— Katsopa minua, joka tulen kostamaan puolisoni ryös- 
tön; nyt eivät siipesi eikä isäsi Zeus pelasta sinua minun käsis- 
täni! 

Niin hän huusi valmistautuen jo heittämään keihään. Sil- 
loin kuningas Kefeus nousi ruokapöydästä. 

— Raivoava veli, huusi hän, — mikä ajatus yllyttää sinua 
ilkityöhön? Ei Perseus ryöstä sinulta lemmittyä, vaan hänet 
riistettiin sinulta jo silloin, kun jätimme hänet alttiiksi kuole- 
malle, ollessasi itsekin katselemassa, kuinka hänet kahlittiin, 
etkä setänä tai rakastajana tarjonnut hänelle apuasi. Miksi et 
ole itse noutanut palkintoa kalliolta, johon hän oli taottu kiin- 
ni? Jätä siis rauhaan ainakin hänet, joka on sen ansainnut tais- 
telemalla, se mies, joka on lohduttanut vanhuuttani tyttäreni 
pelastamisella! 

Fineus ei vastannut mitään, tarkasteli vain vihaisin kat- 
sein vuoroin veljeään, vuoroin kilpailijaansa, ikään kuin harkit- 
sisi, kumpaan ensiksi piti tähdätä. Sitten hän hieman viivytel- 
tyään heitti kaikin voimin, jotka viha hänelle antoi, keihään 
Perscusta kohti; mutta se meni ohi ja jäi patjaan riippumaan. 
Nyt Perseus nousi leposijalta ja paiskasi keihäänsä sitä ovea 
kohti, josta Fineus oli tunkeutunut sisään, ja ase olisi rinnan 
kohdalta puhkaissut hänen verivihollisensa, ellei tämä olisi pit- 

källä hyppäyksellä paennut kotialttarin taakse. Heitto oli osu- 
nut erään hänen seuralaisensa otsaan, ja nyt joutui rauhan häi- 
ritsijän tuoma miesjoukko käsikähmään jo aikoja pöydästä 
syöksähtäneiden vieraiden kanssa. Taistelu oli pitkällinen ja 
murhaava; mutta sisälle tunkeutuneilla oli ylivoima. 

Viimein ympäröivät Fineus ja hänen miehensä Per- 
seuksen, jonka vierelle appivanhemmat ja morsian turhaan 
asettuivat suojaa rukoillen. Nuolet lentelivät heidän ohitseen 
kuin rakeet myrskyssä. Perseus oli nojannut hartiansa pilariin 
ja sillä tavalla turvannut selkäpuolensa. Sieltä käsin vihollisten 
sotalaumaan päin kääntyneenä hän pidätti heidän hyökkäys- 
tään ja kaatoi yhden toisensa jälkeen maahan. Vasta sitten, 
kun hän näki, että urhoollisuuden täytyisi sortua ylenpalttisen 
joukon edessä, hän päätti käyttää viimeistä, mutta pettämä- 
töntä keinoa, joka oli hänen vallassaan. 

— Koska pakotatte minut siihen, puhui hän, — tahdon 
hakea apua vanhalta ystävältäni! Kääntäköön pois kasvonsa 
jokainen, joka vielä on ystäväni! 

Näin sanoen hän veti taskustaan, joka aina riippui hänen 
sivullaan, esille gorgon pään ja ojensi sen ensimmäistä vastus- 
tajaa kohti, joka juuri nyt karkasi hänen kimppuunsa. 

— Etsi käsiisi toisia, huusi tämä halveksivasti, luotuaan 
ensimmäisen nopean silmäyksen, — joita voit säikytellä moko- 
malla ihmeelläsi. 

Mutta kun hänen kätensä tahtoi kohota heittämään kei- 
hästä, kivettyi hän keskellä tätä liikettään kuin kuvapatsas. Ja 
samoin kävi perätysten toisten miesten. Viimein oli vihollisista 
vain kaksisataa jäljellä. Silloin Perseus kohotti gorgon pään 
korkealle ilmaan, niin että kaikki saattoivat sen nähdä, ja 
muutti nuo kaksisataa yhdellä kertaa kovaksi kiveksi. 

Nyt vasta Fineus katui epäoikeudenmukaista taisteluaan. 
Hän ei nähnyt oikealla eikä vasemmalla muuta kuin kivikuvia 
mitä moninaisimmissa asennoissa. Hän huusi ystäviään nimil- 
tä, kosketti epäuskoisena lähinnä seisovien ruumiita: kaikki oli 

marmoria. Kauhu valtasi hänet, ja hänen uhmansa muuttui 
nöyräksi rukoilemiseksi. 

— Anna minun pitää vain henkeni, olkoon valtakunta ja 
morsian sinun, huusi hän ja käänsi epätoivoiset kasvonsa pois- 
päin. 

Mutta katkeroituneena uusien ystäviensä kuolemasta Per- 
seus ci tuntenut sääliä. 

— Petturi, hän huusi vihaisesti, — minäpä tahdon pystyt- 
tää sinusta appeni taloon muistomerkin ikuisiksi ajoiksi. Ja 
niin pontevasti kuin Fineus yrittikin välttää hirmunäkyä, 
osui kohotettu kauhukuva hänen silmiinsä: hänen kaulansa 
jähmettyi, hänen kostea katseensa kovettui kiveksi. Niin hän 
jäi seisomaan pelokkaan näköisenä, kädet riipuksissa, palveli- 
jalle kuuluvaan nöyrään asentoon. N 

Perseus vei sitten rakastettunsa Andromedan ilman mi- 
tään estettä kotiin. Pitkät, onnelliset päivät odottivat häntä, ja 
hän tapasi jälleen myös äitinsä Danaen. Kuitenkin hänen piti 
täyttää isoisäänsä Akrisiosta koskeva oraakkelituomio, jota 
peläten vanhus oli paennut erään vieraan kuninkaan luo pelas- 
gien maahan. Siellä hän juuri auttoi taistelukisojen järjestä- 
misessä, kun saapui Perseus, joka oli lähtenyt matkalle Argok- 
seen, saadakseen tervehtiä isoisäänsä. Tyttärenpojan heittämä 
kiekko sattui kovaksi onneksi Akrisiokseen, Perseuksen tunte- 
matta häntä tai tahtomatta häneen osua. Pian selvisi nuorelle 
sankarille, mitä hän oli tehnyt. Syvän surun vallassa hän hau- 
tasi Akrisioksen kaupungin ulkopuolelle ja vaihtosopimuksella 
luopuen isoisän kuoleman jälkeen saamastaan kuningaskunnas- 
ta rupesi Tirynsin hallitsijaksi. Mutta kateellinen kohtalo ei 
enää vaivannut häntä. Andromeda synnytti hänelle monta ko- 
meaa poikaa, ja isän maine eli heissä edelleen. 


X. Ion 


Ateenan kuningas Erekhtheus iloitsi kauniista tyttärestä, ni- 
meltä Kreusa, jonka kanssa Apollo oli isän tietämättä mennyt 
naimisiin. Synnytettyään pojan Kreusa peläten isänsä vihaa 
pani hänet vasuun ja vei siihen luolaan, jossa hänellä oli ollut 
salaiset kohtauksensa jumalan kanssa. Näin hän menetteli siinä 
toivossa, että jumalat säälisivät hylättyä pienokaista. Mutta 
jottei tämä jäisi ilman tuntomerkkiä, ripusti äiti hänen ympä- 
rilleen sen koristeen, jota oli neitosena pitänyt puvussaan. 

Apollo, joka jumalana tietenkin oli selvillä poikansa syn- 
tymisestä eikä tahtonut pettää rakastettuaan tai jättää lasta 
avuttomaksi, kääntyi veljensä Hermeksen puoleen, jonka toi- 
mena oli jumalien lähettiläänä huomiota herättämättä liikkua 
taivaan ja maan välillä. 

— Rakas veli, puhui Apollo, — eräs kuolevainen, Ateenan 
kuninkaan Erekhtheuksen tytär, on synnyttänyt minulle lap- 
sen. Peläten isänsä suuttumusta hän on kätkenyt pienokaisen 
erääseen onttoon kallioon; auta minua pelastamaan hänet, tuo 
hänet vasussa, jossa hän makaa, kapaloineen, joihin hänet on 
kääritty, Delfoihin ja pane hänet siellä oraakkelitemppelini 
kynnykselle. Muu jätä minun huolekseni, sillä hän on minun 
lapseni. 

Hermes, siivekäs jumala, kiiruhti Ateenaan, löysi pojan 
osoitetusta paikasta ja kantoi hänet punotussa pajukorissa, jo- 
hon suljettuna hän lepäsi, Delfoihin, jätti hänet siellä temp- 

pelin porttien edustalle ja avasi korin kannen, jotta lapsi huo- 
mattaisiin. Tämä tapahtui yöllä. 

Seuraavana aamuna, kun aurinko jo nousi, tuli Delfoin 
papitar kävellen temppeliä kohti, ja kun hän aikoi astua sisälle, 
huomasi hän korissa nukkuvan lapsen, luullen tätä jonkin rik- 
komuksen hedelmäksi ja siitä syystä ollen jo taipuvainen sy- 
säämään pienokaisen pois pyhältä kynnykseltä, mutta hänen 
sielussaan pääsi kuitenkin voitolle sääli, sillä jumala oli muut- 
tanut hänen mielensä ja sillä tavalla puhunut poikansa puoles- 
ta. Ennustajatar otti siis lapsen korista ja kasvatti häntä tunte- 
matta hänen isäänsä tai äitiänsä. Poika varttui, isänsä alttarin 
ympärillä leikkien, eikä tiennyt mitään vanhemmistaan. Hä- 
nestä tuli komea nuorukainen. Delfoin asukkaat, jotka olivat 
jo tottuneet pitämään häntä pienenä temppelinvartijana, otti- 
vat hänet sitten hoitamaan jumalalle tuoduista lahjoista kerty- 
viä varoja, ja niin hän vietti edelleen kunniallista ja pyhää elä- 
mää isänsä temppelissä. 

Sillä välin Kreusa ei ollut saanut kuulla mitään jumalasta, 
niin että hän varmaankin uskoi Apollon unohtaneen hänet ja 
hänen poikansa. Näihin aikoihin ateenalaiset joutuivat naapu- 
risaaren Euboian asukkaiden kanssa sotaan, jota käytiin ihan 
hävitykseen asti, ja jossa jälkimmäiset jäivät tappiolle. Tällöin 
oli ateenalaisia erittäin tehokkaasti auttanut eräs muukalainen 
Akhaiasta, nimeltä Ksuthos, joka oli Deukalionin pojan Helle- 
nin poika. Palkinnoksi avustaan hän pyysi ja sai puolisokseen 
kuninkaan tyttären Kreusan, mutta näytti siltä kuin tämän 
kanssa aikaisemmin salaisesti vihitty jumala antaisi lemmityn 
tuntea vihaansa naimisiin menemisestä toisen kanssa, sillä hei- 
dän avioliittoaan ei siunattu lapsilla. 

Pitkän ajan kuluttua Kreusan mieleen juolahti ajatus kään- 
tyä Delfoin oraakkelin puoleen ja rukoilla siltä lapsionnea. 
Juuri tätä Apollo olikin tahtonut, sillä hän ei suinkaan ollut 
unohtanut poikaansa. Niinpä ruhtinatar lähti liikkeelle puo- 
lisonsa kera ja pienen palvelijajoukon saattamana ja teki toi- 

vioretken Delfoihin. Kun he saapuivat temppelin edustalle, 
astui Apollon nuori poika juuri kynnyksen yli koristaakseen 
tavanmukaisesti ovien pihtipielet laakerinoksilla. Silloin hänen 
katseensa osui ylevään naiseen, joka kävellen lähestyi temppe- 
lin ovea, ja jolta vuoti kyyneliä silmistä hänen nähdessään py- 
hän paikan. Hän uskalsi kainosti kysyä tulijalta, jonka arvo- 
kas ulkomuoto herätti hänen huomiotaan syytä noin ilmeiseen 
murheeseen. 

— Minua ci ihmetytä, oi nuorukainen, vastasi Kreusa 
huoaten, — että silmäsi havaitsevat surullisuuteni. Onhan mi- 
nun itkettävä kohtaloita, joiden vaikutuksia nähdään minussa 
helposti. Jumalat menettelevät usein ankarasti meitä kuole- 
vaisia kohtaan! 

— En tahdo enempää häiritä murhettasi, puhui nuorukai- 
nen, — mutta sano kuitenkin, jos se on sallittu tietää, kuka olet 
ja mistä tulet. 

— Minä olen Kreusa, vastasi ruhtinatar, — isäni nimi on 
Erckhtheus, ja isänmaani on Ateena. 

Viattomasti iloiten nuorukainen huudahti: — Ah, mistä 
kuuluisasta maasta, mistä mainiosta suvusta oletkaan! Mutta 
sano minulle, onko totta, niin kuin meillä nähdään kuvista, että 
isäsi isoisä Erikhthonios on kasvanut esille maasta niin kuin jo- 
kin kasvi ja että jumalatar Athene on sulkenut maasta synty- 
neen pojan laatikkoon, antanut hänelle kaksi lohikäärmettä 
vartijoiksi ja jättänyt laatikon Kekropsin tyttärien säilytettä- 
väksi; että he uteliasuudesta avasivat sen ja joutuivat pojan 
nähdessään miclettömyyden valtaan, sitten syöksyen alas 
Kckropsin linnan vuorelta? 

Kreusa vastasi kysymykseen myöntävästi, pysyen muuten 
vaiti, sillä hänen esi-isänsä kohtalo muistutti hänelle, kuinka 
hän oli menettänyt poikansa. Mutta tämä, joka seisoi hänen 
edessään, jatkoi hilpeästi kyselyään: 

— Ja onko myöskin totta, että maanrepeämä on niellyt 
isäsi Erckhtheuksen, että Poseidonin kolmikärki on saattanut 

hänet tuhoon ja että hänen hautansa läheisyydessä on luola, 
johon herrani, pytholainen Apollo, on niin mielistynyt? 

— Oi, vaikene tuosta luolasta, keskeytti hänet Kreusa 
huoaten. — Siellä on tapahtunut uskottomuus ja suuri rikos. 

Ruhtinatar oli hetkisen vaiti, sai takaisin mielenmalttinsa 
ja kertoi nuorukaiselle, jonka huomasi jumalan temppelinvarti- 
jaksi, olevansa ruhtinas Ksuthoksen puoliso ja saapuneensa hä- 
nen kanssaan Delfoihin rukoillakseen jumalalta siunausta he- 
delmättömälle avioliitolleen. — Foibos Apollon, sanoi hän 
haikealla äänellä, — tietää kyllä syyn lapsettömuuteeni; hän 
yksin voi minua auttaa. 

— Sinä onneton olet siis lapseton, sanoi nuorukainen su- 
rullisena. 

— Olen jo kauan ollut, vastasi Kreusa, — ja minun täy- 
tyy, hyvä nuorukainen, kadehtia äitiäsi, joka voi iloita niin su- 
loisesta pojasta. 

— En tiedä mitään äidistä enkä isästä, selitti nuori mies 
alakuloisesti. — En myöskään tiedä, kuinka olen tänne tullut. 
Vain sen verran tiedän kasvatusäitini, tämän temppelin papit- 
taren, kertomuksesta, että hän armahti minua ja kasvatti mi- 
nut suureksi. Jumalan temppeli on siitä alkaen ollut kotini, ja 
minä olen hänen palvelijansa. 

Nämä ilmoitukset kuultuaan ruhtinatar kävi hyvin mietti- 
väiseksi; kuitenkin hän karkotti ajatuksensa takaisin sydämeen 
ja lausui nämä surulliset sanat: 

— Poikaseni, tunnen erään naisen, jolle on tapahtunut sa- 
maa kuin äidillenikin; hänen tähtensä olen tullut tänne, ja mi- 
nun pitää kysyä neuvoa oraakkelilta. Niinpä tahdon uskoa si- 
nulle, jumalan palvelijalle, hänen salaisuutensa, ennen kuin hä- 
nen nykyinen puolisonsa, joka on myöskin tehnyt tämän toi- 
vioretken, mutta matkalla poikennut tieltä kuullakseen Tro- 
fonioksen oraakkelia, astuu temppeliin. Tuo nainen väittää ol- 
leensa ennen nykyistä avioliittoaan naimisissa suuren jumalan 
Foibos Apollonin kanssa ja synnyttäneensä hänelle isänsä tie- 

tämättä pojan. Tämän hän luovutti pois hallustaan eikä sen 
koommin tiedä lapsestaan mitään, ei edes sen vertaa, näkeekö 
poika vielä auringonvaloa vai ei. Olen tullut tänne ystävättä- 
reni nimessä kyselemään jumalalta tietoja hänen elämästään 
tai kuolemastaan. 

— Kuinka kauan on siitä, kun tuo poika kuoli, kysyi nuo- 
rukainen. - 

— Jos hän vielä eläisi, olisi hän sinun ikäisesi, oi nuoru- 
kainen, vastasi Kreusa. 

— Voi, kuinka yhtäläinen on ystävättäresi ja minun koh- 
taloni, huudahti nuorukainen tuskallisin ilmein. — Hän etsii 
poikaansa, ja minä etsin äitiäni. Kuitenkin se, mitä hän on jou- 
tunut kokemaan, on tapahtunut kaukana tästä maasta, ja vali- 
tettavasti me kumpikin olemme toisillemme ventovieraita. F:n 
myöskään toivo, että jumala kolmijalaltaan antaa sinulle ha- 
luamasi vastauksen. Olethan tullut syyttämään häntä ystävät- 
täresi nimessä uskottomuudesta; hän ei tahtone olla itsensä 
tuomari! 

— Lakkaa puhumasta, nuorukainen, huusi nyt Kreusa. — 
Sen naisen puolison näen lähestyvän tuolla. Älä anna huomata 
mitään siitä, mitä olen sinulle lörpötellyt, kenties liiankin tut- 
tavallisesti ja hyvässä uskossa. 

Ksuthos astui temppeliin ja tuli iloisena puolisoaan kohti. 
— Vaimo, huusi hän, — Trofonios on antanut onnellisen lau- 
sunnon: minun ei tarvitse lähteä täältä ilman lapsia! Mutta sa- 
no minulle, kuka on tämä nuori jumalan profeetta. 

Nuorukainen astui kainona ruhtinaan eteen, kertoi ole- 
vansa vain Apollon temppelipalvelija ja ilmoitti, että kaikkein 
pyhimmässä arvan kautta valitut ylhäisimmät delfolaiset 
ympäröivät nyt kolmijalkaa, jolta papitar juuri oli valmiina 
antamaan oraakkelivastauksia. Sen kuultuaan ruhtinas käski 
Kreusaa koristamaan itsensä sellaisilla oksilla, joita rukoilevilla 
oli tapana pitää käsissään, ja rukoilemaan vapaan taivaan alla 
laakerinlehvillä seppelöidyn jumalan alttarin ääressä Apolloa, 

että tämä toimittaisi heille suotuisan lausunnon. Itse hän riensi 
temppelin pyhäkköön, sillä aikaa kun jumalan nuori varain- 
hoitaja jatkoi etupihalla vahdinpitoaan. Eikä ollut kulunut pit- 
kää aikaa, kun tämä kuuli sisimmän pyhäkön ovien käyvän ja 
jälleen paukkuen sulkeutuvan, ja sitten hän näki Ksuthoksen 
kiiruhtavan ulos riemuitsevan hämmästyksen vallassa. Rajusti 
heittäytyen nuorukaisen kaulaan Ksuthos nimitti häntä mo- 
neen kertaan pojakseen ja odotti yhä uudestaan hänen käden- 
puristustaan ja lapsensuuteloaan. Mutta nuori mies, joka ei 
ymmärtänyt tästä kaikesta mitään, piti vanhusta miclettömänä 
ja sysäsi hänet nuorekkaalla voimalla luotansa. Ksuthos ei kui- 
tenkaan antanut häätää itseään pois. 

— Jumala itse on sen minulle ilmaissut, puhui hän. — Hä- 
nen lausuntonsa kuului: Ensimmäinen, joka kohtaa minut ul- 
kona, on minun poikani ja jumalan lahja. Kuinka se on mah- 
dollista, en tosin ymmärrä, sillä puolisoni ei ole minulle syn- 
nyttänyt lapsia. Mutta sittenkin luotan jumalaan; paljasta- 
koon hän itse salaisuutensa. 

Nyt antautui nuorukainenkin ilon valtaan, kuitenkin vain 
puolittain, ja keskellä isänsä suuteloita ja hyväilyjä hänen täy- 
tyi huokailla: — Voi, rakas äiti, kuka sinä olet ja missä olet? 
Milloin minun sallitaan katsella sinunkin armaita kasvojasi? 

Sitä paitsi hänessä heräsi pahoja epäilyksiä siitä, kuinka 
Ksuthoksen lapseton puoliso, jota hän ei uskonut tuntevansa, 
ottaisi hänet vastaan yllättävästi saatuna poikapuolena ja 
voisiko Ateenan kaupunki hyväksyä ruhtinaansa laittoman pe- 
rillisen. Mutta hänen isänsä käski hänen pysyä hyvällä mielel- 
lä, luvaten esittää hänet ateenalaisille ja puolisolleenkin vieraa- 
na eikä omana poikanaan ja antaen hänelle nimen Jon, mikä 
merkitsee kävijä”, koska hän oli tuntenut temppelissä vas- 
taansa käyvän pojakseen. 

Sillä välin Kreusa ei ollut poistunut Apollon alttarin luota, 
jonka eteen hän oli rukoillen heittäytynyt maahan. Hänen 
hartaan rukoilemisensa keskeyttivät vihdoin palvelijattaret, 

jotka lähestyivät häntä valitushuudoin. — Onneton valtiatar, 
huusivat he hänelle, — puolisosi on tosin peräti iloissaan, mut- 
ta sinä et saa milloinkaan kantaa käsivarsillasi omaa lasta ja 
painaa häntä rintaasi vasten. Totta kyllä, Apollo on antanut 
ruhtinaalle pojan, täysikasvuisen pojan, jonka ties mikä jalka- 
vaimo on aikoja sitten synnyttänyt hänelle. Kun hän astui ulos 
temppelistä, tuli tuo poika häntä vastaan, ja nyt hän iloitsee 
jälleen löytyneestä lapsestaan, mutta sinä saat asua, kuten ai- 
kaisemminkin, autiossa talossa lesken lailla. 

Ruhtinatarraukka, jonka mielen itse jumala näytti sokais- 
seen, jottei näin läheinen salaisuus hänelle paljastunut, mietis- 
keli hetkisen surullista kohtaloaan. Sitten hän kysyi, mikä tä- 
mä odottamatta ilmestynyt poikapuoli oli nimeltään ja säädyl- 
tään. 

— Hän on se nuori temppelinvartija, jonka jo tunnet, 
vastasivat palvelijattaret, — hänen isänsä on antanut hänelle 
nimen Ion; emme tiedä, kuka on hänen äitinsä. Nyt puolisosi 
on mennyt Dionysoksen alttarin luo uhratakseen salaa poikan- 
sa puolesta ja sitten juhliakseen hänen löytymistään; meitä hän 
on kuoleman uhalla kieltänyt paljastamasta tätä tarinaa sinul- 
le, oi valtiatar, mutta suuri rakkautemme sinuun on pakottanut 
meidät rikkomaan hänen kieltonsa. Ethän sinä anna meitä il- 
mi. 

Nyt astui seurueesta esille vanha palvelija, joka oli sokeas- 
ti uskollinen erekhthidien suvulle ja valtiattareensa suurella 
rakkaudella kiintynyt. Hän soimasi ruhtinas Ksuthosta uskot- 
tomaksi aviorikkojaksi, ja hänen intonsa vei hänet vihdoin 
niin pitkälle, että hän tarjoutui raivaamaan pois tieltä nuoru- 
kaisen, tuon äpärän, joka muuten saisi epäoikeuden mukaisesti 
haltuunsa erekhthidien perinnön. Kreusa luuli, että hänen puo- 
lisonsa ja samoin entinen rakastajansa, Apollo-jumala, olivat 
hänet hylänneet, ja huoltensa järkyttämänä vähitellen kallisti 
korvansa vanhuksen ilkeille juonille, kertoen hänelle myöskin, 
millainen suhde hänellä oli ollut jumalaan. 

Kun Ksuthos oli jättänyt temppelin, mukanaan Ion, jossa 
uskoi löytäneensä pojan, niin käsittämätöntä kuin se olikin, 
lähtivät he yhdessä kaksihuippuiselle Parnassos-vuorelle, missä 
delfolaiset palvoivat Dionysos-jumalaa yhtä pyhänä kuin it- 
se Apolloa. Kun ruhtinas oli siellä vuodattanut juomauhrin kii- 
tokseksi löytyneestä pojastaan, pystytti Ion ulkoilmaan palve- 
lijain avulla ihanan ja tilavan teltan, jonka hän peitti Apollon 
temppelistä tuottamillaan kudotuilla korumatoilla. Telttaan si- 
joitettiin pitkiä ruokapöytä, joille pantiin hopeisia kulhoja 
täynnä oivallisia ruokia ja kultaisissa pikareissa mitä jalointa 
viiniä, Sitten ateenalainen Ksuthos lähetti sanansaattajansa 
Delfoin kaupunkiin ja kutsui kaikkia asukkaita ottamaan 
osaa hänen riemuunsa. Pian iso teltta täyttyikin seppelöidyistä 
vieraista, ja he viettivät mitä iloisinta juhlaa. 

Jälkiruokaa syötäessä astui eräs vanha mies keskelle telt- 
taa ja otti kursailematta haltuunsa juomanlaskijan toimen. 
Ksuthos tunsi hänet puolisonsa Kreusan vanhaksi palvelijaksi, 
kiitteli vieraille hänen intoaan ja uskollisuuttaan ja mitään 
epäilemättä salli hänen puuhata mielensä mukaan. Ukko aset- 
tui tarjoilupöydän ääreen ja alkoi kerätä huostaansa pikareita 
ja tarjoilla vieraille. 

Kun sitten aterian päättyessä huilut kajahtivat, käski hän 
palvelijoiden viedä pienet pikarit ruokapöydältä pois ja tuoda 
vieraille suuria hopeisia ja kultaisia juoma-astioita. Itse hän 
tarttui kaikkein ihanimpaan pikariin ja astui, ikään kuin halu- 
aisi siten kunnioittaa uutta nuorta herraansa, tarjoilupöydän 
ääreen, täytti sen kalliilla viinillä, mutta varisti siihen samalla 
huomaamatta kuolettavaa myrkkyä. Kun hän nyt pi- 
dellen lähestyi Ionia ja läikytti muutamia viinipisaroita ikään 
kuin juomauhriksi maahan, sattui eräs lähellä seisovista palve- 
lijoista kiroamaan. 

Ion, joka oli lapsesta asti tottunut temppelin pyhiin tapoi- 
hin, huomasi siinä pahan enteen ja määräsi, samalla kun kaatoi 
pikarin koko sisällyksen maahan, että hänelle tuotaisiin uusi 

pikari, josta hän sitten itse vuodatti juhlallisesti juomauhrin, 
kaikkien vieraiden tehdessä samoin omista pikareistaan. Sillä 
aikaa kun tämä tapahtui, lensi telttaan liuta pyhiä kyyhkysiä, 
joita oli hoidettu Apollon temppelissä jumalan suojeluksessa. 
Kun ne näkivät viinivirrat, joita vuodatettiin joka taholla, las- 
keutuivat ne halukkaasti maahan ja alkoivat ojennetuin nokin 
maistella kaikkialta valuvaa viiniä. Eikä juomauhri vahingoit- 
tanut muita kyyhkysiä kuin sitä, joka oli asettunut Ionin ensin 
maahan kaataman pikarillisen kohdalle; se räpytteli siipiään 
hurjasti, ikään kuin kouristuksessa, heti sen jälkeen kun oli 
maistanut juomaa, alkoi vieraiden hämmästykseksi surkeasti 
kirkua ja riehua ja heitti pian henkensä. Silloin Ion nousi istui- 
meltaan, paljasti vihaisena käsivartensa, heristi nyrkkiin ja 
huusi: 

— Missä on se ihminen, joka tahtoi tappaa minut? Puhu, 
vanhus, sillä sinä olet sekoittanut minulle tämän juoman. 

Samalla hän tarttui ukon hartioihin aikomatta päästää 
häntä enää irti. Yllätettynä ja pelästyneenä vanhus väitti koko 
ilkityön Kreusan keksimäksi. Silloin jätti Apollon oraakkelin 
Ksuthoksen pojaksi selittämä Ion teltan, ja kaikki vieraat seu- 
rasivat häntä kiihtymyksen vallassa. Kun hän seisoi ulkona 
taivasalla, kohotti hän kätensä ylhäisimpien delfolaisten ym- 
päröimänä ja puhui: 

— Pyhä maa, sinä olet minun todistajanani siihen, että 
tuo vieras erekhthidivaimo tahtoo raivata minut pois tieltä 
myrkyllä. 

— Kivittäkää, kivittäkää hänet, kaikui delfolaisten jou- 
kosta kuin yhdestä suusta. Ja koko kaupunki lähti Ionin mu- 
kaan etsimään rikollista. Myöskin Ksuthos, jolta hirveä paljas- 
tus oli riistänyt kaiken harkintakyvyn, yhtyi väkisinkin tähän 
joukkoon, itse tietämättä, mitä teki. 

Kreusa oli Apollon alttarin luona odottanut epätoivoisen 
työnsä hedelmiä. Mutta nämä versoivat aivan toisin kuin hän 


oli luullut. Kaukaa kuuluva melu pelästytti hänet hereille la- 

maannuksestaan, ja ennen kuin se ehti oikein lähelle, oli eräs 
hänen puolisonsa palvelijoista, joka oli emännälleen kaikkia 
muita uskollisempi, kiiruhtanut lauman edelle ja hädin tuskin 
chtinyt ilmoittaa hänelle ilkityön paljastumisen ja sen päätök- 
sen, jonka Delfoin kansa oli tehnyt. Kreusan palvelijattaret 
kerääntyivät nyt hänen ympärilleen. 

— Pysy vakaasti alttarin luona, huusivat he, — sillä vaik- 
kei pyhä paikka suojelisi sinua murhaajiltasi, niin he ottavat si- 
nut murhaamalla päälleen sovittamattoman verivelan. 

Sillä aikaa tuli Ionin johtama meluava delfolaisjoukko 
yhä lähemmäksi alttaria. Jo ennen kuin he olivat saapuneet pe- 
rille kuultiin nuorukaisen vihaiset sanat, joita tuuli kuljetti il- 
man halki. 

— Jumalat ovat tarkoittaneet minulle hyvää, huusi hän 
äänekkäässä vimmassaan, — jotta tämä ilkityö vapauttaisi mi- 
nut siitä äitipuolesta, joka odotti minua Ateenassa. Missä on 
se jumalaton, myrkkykielinen kyykäärme, se lohikäärme, jolla 
on kuolemaa sylkevät liekkisilmät? Syöskäämme murhaaja 
korkeimmalta kalliolta alas rotkoon! Häntä seurannut joukko 
ulvoi suostumustaan. 

Nyt he olivat saapuneet alttarin luo, ja Ion tarttui naiseen, 
joka oli hänen äitinsä ja jossa hän näki vain verivihollisensa, 
temmatakseen hänet pois turvapaikasta, jonka pyhyyteen ja 
loukkaamattomuuteen hän vetosi. Mutta Apollo ei tahtonut, 
että hänen omasta pojastaan tulisi äidinmurhaaja. Hänen viit- 
tauksestaan oli huhu Kreusan uhkaavasta rikoksesta ja nyt aio- 
tusta rangaistuksesta nopeasti tunkeutunut temppeliin, ja ju- 
mala oli valaissut papittaren mielen, niin että hän heti käsitti 
kaikkien tapahtumien yhteenkuuluvaisuuden, ja hänelle äkkiä 
selvisi, ettei hänen hoidokkinsa Ion ollut Ksuthoksen poika, 
kuten hän itse oli hämärästi ennustanut, vaan' Kreusan, Hän 
jätti kolmijalan ja etsi käsiinsä sen korin, jossa vastasyntynyt 
poika kerran oli jätetty Delfoin temppelin portin eteen yh- 
dessä muutamien samoin huolellisesti talletettujen tuntomerk- 

kien kanssa. Kantaen vasua käsivarrellaan hän kiiruhti ulos 
alttaria kohti, jonka luona Kreusa henkensä kaupalla taisteli 
ahdistavaa Ionia vastaan. 

Kun Ion näki papittaren lähestyvän, päästi hän heti saa- 
liinsa irti, astui kunnioittavasti kasvattajaansa vastaan ja huu- 
si: 

— Ole tervetullut, rakas äiti, sillä niin minun täytyy sinua 
nimittää, vaikket ole minua synnyttänyt. Kuule, minkä juonen 
uhriksi olen joutunut. Tuskin olen saanut itselleni isän, kun pa- 
ha äitipuoli jo suunnittelee kuolemaani. Sano minulle, äiti, 
mitä minun on tehtävä, sillä sinun kehotustasi haluan noudat- 
taa. 

Papitar kohotti varoittaen sormensa ja sanoi: 

— Jon, mene tahrattomin käsin ja suopein ennemerkein 
Ateenaan. 

Ion mietti hetkisen ennen kuin vastasi. 

— Eikö siis ole tahraton se, joka surmaa vihollisensa, ky- 
syi hän sitten. 

— Älä tee niin, ennen kuin olet kuunnellut minua, puhui 
kunnianarvoisa nainen. — Näetkö tämän vanhan korin, jota 
kannan käsivarrellani tuoreisiin seppeleisiin kiedottuna? Tä- 
hän pantuna sinut kerran jätettiin tänne, ja siitä olen sinut ot- 
tanut haltuuni. 

Ion hämmästyi. 

— Siitä, äiti, puhui hän, — et ole minulle koskaan puhu- 
nut. Miksi olet salannut sen minulta tähän asti? 

— Sen tähden, että jumala, vastasi papitar, — on näin 
kauan halunnut pitää sinua pappinaan. Nyt, kun hän on toi- 
mittanut sinulle isän, hän päästää sinut Ateenaan. 

— Mutta mitä apua minulla on tästä korista, Ion kysyi 
vielä. 

— Siinä on näet ne kapalot, joihin sinut oli kääritty, rakas 
poika, vastasi papitar. 

— Voi kapaloni, toisti Ion kiihkeästi. — No, niistähän 

saadaan edes yksi jälki, joka voi johtaa minut oikean äitini 
luo. Sepä on mainio keksintö! 

Papitar piti nyt hänen edessään avonaista koria, ja Ion 
tarttui siihen innokkaasti ja veti esille siististi kokoon käärityn 
liinavaatteen. Sillä aikaa kun hän kiinnitti kyyneltyneet sil- 
mänsä näihin arvokkaisiin jäännöksiin, oli Kreusan hätä vähi- 
tellen tyyntynyt, ja silmäys koriin paljasti hänelle koko totuu- 
den. Yhdellä hyppäyksellä hän jätti alttarin ja riemuissaan 
huudahtaen: — Poikani! syleili hämmästynyttä Ionia, jonka 
sydämeen kuitenkin hiipi taas epäluuloja, hän kun pelkäsi vie- 
raan naisen syleilyssä viekkautta, niin että hän harmistuneena 
koetti vapautua. Mutta Kreusa rohkaisi mielensä, astui muuta- 
mia askelia taaksepäin ja puhui: 

— Tämä liinavaate todistaa minun puolestani, lapsi. Ke- 
hitä se huoleti auki, niin löydät ne merkit, jotka sinulle ilmoi- 
tan. Koruompelu, joka sitä somistaa, on silloisen neulani työ- 
tä. Kudoksen keskellä on gorgon pää käärmeiden ympäröimä- 
nä niin kuin aigiskivessä. 

Epäuskoisena Ion avasi kapalot, mutta äkkiä huusi rie- 
mastuncena: 

— Oi, suuri Zeus, tässä on gorgo ja tässä käärmeet! 

— Siinä ci vielä kylliksi, jatkoi Kreusa. — Korissa pitää 
olla myös pieniä kultaisia lohikäärmeitä, Erikhthonioksen laa- 
tikossa olleiden lohikäärmeiden muistoksi: kaulakoriste äsken- 
syntyneelle poikaselle. 

Ton tutki koria edelleen, ja ihastuneena hymyillen hän veti 
pian myös lohikäärmeiden kuvat esiin. 

— Viimeinen merkki, huusi Kreusa, — on seppele kuihtu- 
mattomista oliiveista, jotka ovat lähtöisin Athenen ensiksi is- 
TTT Oljypuusta. Sen panin vastasyntyneen poikani pää- 

n. 

Ton tarkasteli korin pohjaa, ja hänen kätensä toivat kau- 
niin oliiviseppeleen näkyville. 

— Aiti, äiti, huusi nuorukainen nyyhkyttävän itkun kat- 

kaisemalla äänellä, halasi Kreusaa ja peitti hänen poskensa 
suudelmilla. Vihdoin hän hellitti kätensä äidin kaulasta ja kai- 
pasi isäänsä Ksuthosta. Silloin Kreusa paljasti hänelle hänen 
syntymänsä salaisuuden ja selitti, kuinka hän oli sen jumalan 
poika, jota oli niin kauan ja uskollisesti palvellut temppelissä. 
Tonille selvisivät nyt myös Kreusan aikaisemmat harhaluulot 
ja viimeinen erehdys, ja hän käsitti, että äidin epätoivoinen 
hanke tuntemattoman pojan henkeä vastaan voitiin antaa an- 
teeksi. 

Ksuthos syleili Ionia, vaikka vain poikapuolena, mutta 
kuitenkin jumalan kalliina lahjana, ja kaikki kolme tulivat jäl- 
leen temppeliin kiittääkseen jumalaa. Papitar ennusti kolmija- 
laltaan, että Ionista saisi alkunsa suuri heimo, jota nimitet- 
täisiin joonialaisiksi hänen nimensä mukaan. Näin iloisesti 
täyttynein toivein Ateenan ruhtinaspari lähti Delfoista muka- 
naan onnellisesti löytynyt poika kotimaataan kohti, ja kaikki 
Delfoin asukkaat saattoivat heitä. 


XI. Daidalos ja Ikaros 


Myöskin ateenalainen Daidalos oli erekhthidi, Metionin poi- 
ka, Erekhtheuksen jälkeläinen. Hän oli aikansa taidokkain 
mies, rakennusmestari, kuvanveistäjä ja kivenhakkaaja. Hänen 
taitonsa tuotteita ihailtiin maailman kaikilla eri seuduilla, ja 
hänen kuvapatsaistaan sanottiin, että ne elivät, kävivät ja nä- 
kivät eikä niitä ollut pidettävä pelkkinä kuvina, vaan sielullisi- 
na olentoina. Sillä kun aikaisempien mestarien kuvapatsailla 
silmät olivat kiinni ja kädet vartaloiden sivuilta erottamatto- 
mina riippuivat veltosti, oli hän ensimmäinen, joka antoi ku- 
villeen avoimet silmät ja pani ne ojentamaan kätensä ja seiso- 
maan käyntiasennossa. Mutta niin taidokas kuin hän olikin, 
yhtä itserakas ja kateellinen hän myös oli taidostaan, ja tämä 
pahe houkutteli hänet rikokseen ja kurjuuteen. 

Hänellä oli Talos-niminen sisarenpoika, jolle hän opetti 
omia taitojaan ja joka osoitti vielä ihanampia luontaisia taipu- 
muksia kuin hänen enonsa ja mestarinsa. Jo poikana Talos oli 
keksinyt savenvalajan kiertopöydän; hän käytti sahana käär- 
meen leukaluuta, joka oli sattunut hänen tielleen, ja viilsi sen 
pykäläisillä hampailla puhki pienen lautapalasen, sitten valmis- 
ti raudasta samanlaisen työkalun, jonka reunaan leikkasi sar- 
jan perättäisiä hampaita, ja tuli sillä tavalla sahan ylistetyksi 
keksijäksi. Samoin hän keksi sorviraudan, liittäen ensiksi yh- 
teen kaksi rautaista tankoa, joista toinen pysyi paikallaan sillä 

aikaa kun toinen pyöri. Muitakin taidokkaita työkaluja hän 
suunnitteli, kaikki ilman opettajansa apua, ja hankki sitten it- 
selleen suuren maineen. 

Daidalos alkoi pelätä, että oppilaan nimi tulisi kuuluisam- 
maksi kuin mestarin. Hänet valtasi kateus, ja sen tähden hän 
kavalasti surmasi pojan sysäämällä hänet alas Athenen linnan 
huipulta. Mutta ollessaan hautaamisen puuhissa Daidalos yllä- 
tettiin ja hän uskotteli kuoppaavansa käärmettä. Kuitenkin 
häntä syytettiin Areiopagin oikeudessa murhasta, ja hänet ha- 
vaittiin syylliseksi. Hän pakeni nyt ja aluksi harhaili ympäri 
Attikaa, kunnes pääsi kauemmas Kreetan saarelle. 

Siellä hän sai turvapaikan kuningas Minoksen luona, joka 
pian otti hänet ystäväkseen ja suuresti kunnioitti häntä kuu- 
luisana taiteilijana. Minos antoi hänen toimekseen hankkia 
Minotauros-nimiselle hirviölle, kaksoisolennolle, jolla oli pääs- 
tä hartioihin saakka härän ruumis, mutta muuten ihmisen hah- 
mo, jonkin sellaisen olinpaikan, missä se olisi kokonaan piilos- 
sa ihmisten katseilta. Daidaloksen kekseliäs henki kyhäsi sitä 
varten sokkelorakennuksen, labyrintin. Se oli täynnä perin 
mutkikkaita käytäviä, jotka lukemattomina sekaantuen toisiin- 
sa eksyttivät sisälle astuneen silmät ja jalat. 

Kun työn valmistuttua Daidalos sitä tarkasteli, oli hänen 
itsensäkin kovin työlästä osata takaisin kynnykselle: niin pet- 
tävän sokkelon hän oli rakentanut. Sen sisimpään osaan suljet- 
tiin Minotauros, ja sen ruokana oli seitsemän nuorukaista ja 
seitsemän neitosta, jotka vanhan verovelvollisuuden nojalla 
täytyi lähettää Ateenasta Kreetan kuninkaalle joka yhdeksäs 
vuosi. 

Mutta pitkällinen maanpako rakkaasta isänmaasta alkoi 
vähitellen rasittaa Daidalosta, ja lisäksi häntä vaivasi se, että 
hänen täytyisi viettää koko elämänsä tyrannimaisen ja omaa 
ystäväänsäkin kohtaan epäluuloisen kuninkaan luona meren 
joka taholta ympäröimällä saarella. Hänen kekseliäs henkensä 


mietti pelastusta, ja viimein hän huusi iloisesti: 

— Olenpa keksinyt pelastuksen. Ympäröiköön Minos 
minut kuinka tahansa maalla ja vedellä, ilma jää minulle kui- 
tenkin avoimeksi; niin paljon kuin Minos hallitseekin, se on 
hänen valtansa ulkopuolella. Ilman halki tahdon päästä täältä 

ois. 

i Sanottu ja tehty. Daidalos voitti keksimiskyvyllään luon- 
nonkin. Hän ryhtyi sovittamaan erisuuruisia linnunsulkia sel- 
laiseen järjestykseen, että aloitti pienimmillä ja liitti lyhyem- 
pään sulkaan aina pitemmän, niin että saattoi luulla niiden it- 
sestään kasvaneen yhä suuremmiksi. Nämä sulat hän solmi 
keskeltä liinalangoilla ja yhdisti alhaalta vahalla. Näin koottu- 
ja sulkia hän köyristi hiukan, niin että ne saivat oikeiden sii- 
pien muodon. 

Daidaloksella oli Ikaros-niminen poika. Tämä seisoi hä- 
nen vierellään ja pisti lapsenkätensä uteliaana isän taidok- 
kaisiin puuhiin: milloin hän tarttui höyheneen, jonka untuvia 
ilmanveto liikutteli, milloin vatkasi peukalolla ja etusormella 
keltaista vahaa, jota taiteilija käytti. Isä salli sen huoleti tapah- 
tua ja hymyili lapsensa kömpelöille yrityksille. Saatuaan työn- 
sä viimeistellyksi Daidalos kiinnitti itseensä siivet, sovittautui 
niiden varassa tasapainoon ja leijaili kevyesti kuin lintu yläil- 
moihin. Laskeuduttuaan takaisin maahan hän neuvoi myös 
pientä poikaansa Ikarosta, jota varten oli valmistanut pienem- 
män siipiparin. 

— Lennä aina, rakas poika, puhui hän, — keskitietä, jotta 
et, painumalla lennossasi liian alas, koskettaisi siivillä meren- 
pintaa ja märkyydestä raskaana kiskoutuisi väkisinkin aaltojen 
syvyyteen tai kohoamalla liian korkeisiin ilmapiireihin joutuisi 
höyheninesi liian lähelle auringonsäteitä ja äkkiä syttyisi tu- 
leen. Lennä auringon ja veden välissä alati seuraten minun 
uraani. 

Näin kehottaen Daidalos sitoi pojalleenkin siipiparin har- 
tioihin; kuitenkin vanhuksen käsi vapisi hänen näin tehdes- 
sään, ja huolen kyyneliä tippui hänen kädelleen. Sitten hän sy- 


93 





leili poikaa ja antoi hänelle suudelman, joka jäi hänen vii- 
meisekseen. 

Sitten he molemmat kohosivat ilmaan siivillään. Isä lensi 
edellä huolestuneena kuin lintu, joka vie hennon pienokaisensa 
ensi kerran pesästä ulos. Kuitenkin hän heilutteli maltillisesti ja 
taidokkaasti höyheniä, jotta poika oppisi tekemään samoin, ja 
silmäili tuon tuostakin taaksepäin nähdäkseen, kuinka Ikarok- 
sen kävi. Aluksi kaikki luisti mainiosti. Pian Samos-saari oli 
heistä vasemmalla, pian he olivat lentäneet myös Delos- ja Pa- 
ros-saarten ohitse. Vielä muidenkin rannikoiden he näkivät 
häviävän, mutta sitten Ikaros-poika onnellisen lennon roh- 
kaisemana jätti isällisen johtajansa ja uskaliaassa ylimielisyy- 
dessään ohjasi siipiparinsa korkeampaan ilmapiiriin. Ennustet- 
tu rangaistus ei jäänyt tulematta. Auringon läheisyys pehmensi 
liian voimakkailla säteillään vahan, joka piti siipiä koossa, ja 
ennen kuin Ikaros edes huomasi, olivat siivet purkautuneet ja 
lähteneet hartioiden molemmilta puolilta irti. Onneton nuoru- 
kainen seuhtoi vielä paljailla käsivarsillaan, mutta ei saanut il- 
maa niiden alle, ja äkkiä hän syöksyi alas syvyyteen. Hänellä 
oli isänsä nimi avunhuutona huulilla, mutta ennen kuin hän eh- 
ti sen huutaa, oli sininen meri ahmaissut hänet. 

Tämä kaikki oli tapahtunut niin nopeasti, ettei Daidalos, 
katsoessaan taakseen poikaansa kohti, kuten oli tavantakaa 
tehnyt, enää huomannut hänestä jälkeäkään. — Ikaros, Ikaros, 
huusi hän lohduttomana tyhjään ilmaan, — mistä ilmapiiristä 
minun on sinua etsittävä? Vihdoin hän kiinnitti tuskallisesti 
tarkkaavan katseensa syvyyteen. Siellä hän näki höyheniä uis- 
kentelemassa vedenpinnalla. Nyt hän laskeutui maahan ja kä- 
veli, pantuaan siivet pois, lohduttomana edestakaisin rannalla, 
jolle meren aallot pian ajoivat hänen onnettoman lapsensa ruu- 
miin. Näin oli kostettu Taloksen murha. Epätoivoinen isä 
huolehti poikansa hautaamisesta. Se paikka, jonne hän oli las- 
keutunut ja ruumis ajautunut, oli eräs saari, ja tämän surkean 
tapauksen ikuiseksi muistoksi annettiin saarelle nimi Ikaria. 

Kun Daidalos oli haudannut poikansa, matkasi hän tältä 
saarelta edemmäs suurelle Sisilian saarelle. Siellä hallitsi kunin- 
gas Kokalos. Kuten kerran Minoksen luona Kreetalla Daida- 
los sai täälläkin vieraanvaraisen vastaanoton, ja hänen taitonsa 
pani asukkaat hämmästymään. Vielä kauan myöhemmin näy- 
tettiin siellä tekojärveä, jonka hän oli kaivanut ja josta leveä 
joki virtasi läheiseen mereen; jyrkimmälle kalliolle, jota ei voi- 
tu valloittaa ja jolle ei näyttänyt mahtuvan enempää kuin pari 
kasvavaa puuta, hän sijoitti linnoitetun kaupungin ja johti sin- 
ne niin ahtaan ja taidokkaasti mutkittelevan tien, että kolme 
tai neljä miestä riitti puolustamaan linnoitusta. Tämän voitta- 
mattoman linnan kuningas Kokalos valitsi sitten aarteittensa 
säilytyspaikaksi. 

Daidaloksen kolmas Sisiliassa suorittama työ oli syvä luo- 
la. Siellä hän sieppasi niin taitavasti kiinni maanalaisen tulen 
höyryn, että oleskeleminen tavallisesti kosteassa luolassa kävi 
niin miellyttäväksi kuin lievästi lämmitetyssä huoneessa ja ruu- 
mis vähitellen tuli hyvää tekevään hikeen kuumuuden sitä kui- 
tenkaan vaivaamatta. Hän laajensi myös Venuksen temppelin, 
joka sijaitsi Eryksin vuoriniemellä, ja pyhitti jumalattarelle 
kultaisen hunajakennon, joka oli valmistettu mitä taidokkaim- 
min luonnollisen kennon näköiseksi. 

Mutta sitten kuningas Minos, jonka saaren rakennusmes- 
tari oli salaa jättänyt, sai kuulla hänen lentäneen Sisiliaan ja 
päätti ajaa häntä takaa valtavalla sotajoukolla. Hän varusti 
komean laivaston ja purjehti sillä Kreetasta Agrigentumiin. 
Siellä hän laski maajoukkonsa maihin ja lähetti kuningas Ko- 
kaloksen luo edustajia, joiden piti vaatia karkurin luovuttamis- 
ta. Mutta Kokalos oli suuttunut vieraan tyrannin hyökkäyk- 
sestä saarelle ja mietti keinoja hänen tuhokseen. Hän oli täysin 
suostuvinaan kreettalaisen aikomukseen, lupasi noudattaa vaa- 
timusta ja kutsutti Minoksen sitä varten luokseen. Tämä tuli- 
kin ja Kokalos otti hänet hyvin vieraanvaraisesti vastaan, tar- 
joten aluksi lämpimän kylvyn parantamaan hänet matkaväsy- 

myksestä. Mutta kun Minos astui altaaseen, lämmitettiin sitä 
Kokaloksen käskystä niin kauan, että hän tukehtui kiehuvaan 
veteen. Sisilian kuningas jätti ruumiin niille kreettalaisille, jot- 
ka olivat tulleet hänen seurueenaan, uskotellen heille, että ku- 
ningas oli kylpiessään liukastunut ja kaatunut kuumaan ve- 
teen. Sitten Minos haudattiin loistavin juhlamenoin Agrigen- 
tumiin, ja hänen sotilaansa pystyttivät hänen hautakummul- 
leen avoimen temppelin, joka oli pyhitetty Afroditelle. 

Daidalos pysyi kuningas Kokaloksen yhtämittaisessa suo- 
siossa, kasvatti monta kuuluisaa taiteilijaa ja laski perustuksen 
taiteelleen Sisiliassa. Mutta onnellinen hän ei enää ollut poi- 
kansa Ikaroksen putoamisen jälkeen, ja samalla kuin hän antoi 
maalle, joka oli suonut hänelle turvapaikan, iloisen ja hymyile- 
vän näön kättensä töillä, hän itse vietti murheellista ja miette- 
liästä vanhuutta. Hän kuoli Sisiliassa ja hänet haudattiin sin- 
ne. 


XII. Argonautit 


1. Jason ja Pelias 


Jason polveutui Aisonista, Kretheuksen pojasta. Hänen iso- 
isänsä oli perustanut erääseen Thessalian maan lahteen Jolkok- 
sen kaupungin ja kuningaskunnan ja kuollessaan jättänyt sen 
pojalleen Aisonille. Mutta nuorempi poika Pelias anasti val- 
taistuimen haltuunsa; Aison kuoli, ja Jason, hänen poikansa, 
oli viety turvaan kentauri Kheironin luo, joka oli kasvattanut 
monta suurta sankaria. Siellä hän kasvoi hyvässä kurissa. 

Kun Pelias oli jo vanha, huolestutti häntä eräs hämärä 
oraakkelin vastaus, joka käski häntä varomaan yksikenkäistä. 
Turhaan hän mietti tämän sanan merkitystä, kun Jason, joka 
nyt oli kaksikymmentä vuotta saanut Kheironilta opetusta ja 
kasvatusta, lähti salaa liikkeelle vaeltaakseen kotimaahansa 
Jolkokseen ja vaatiakseen perintöoikeutensa mukaan valtais- 
tuinta Peliaalta. Vanhojen sankarien lailla hän oli varustettu 
kahdella keihäällä, joista toinen oli heittämistä, toinen pistä- 
mistä varten. Yllään hänellä oli matkapuku ja sen päällä tap- 
pamansa pantterin vuota. Hänen leikkaamattomat hiuksensa 
riippuivat pitkinä hartioilla. 

Matkan varrella hän joutui leveälle joelle ja näki sen ran- 
nalla seisovan vanhan naisen, joka rukoillen pyysi apua pääs- 
täkseen veden toiselle puolelle. Se oli jumalien äiti Hera, ku- 
ningas Peliaan vihollinen. Jason, joka ei tuntenut häntä näin 


97 





muuttuneessa hahmossa, otti hänet sääliväisesti käsivarsilleen 
ja kahlasi hänen kanssaan joen poikki. Silloin häneltä jäi toi- 
nen kenkä kiinni liejuun. Kuitenkin hän vaelsi eteenpäin ja 
saapui Jolkokseen juuri kun hänen setänsä Pelias juhlallisesti 
kaiken kansan keskellä uhrasi kaupungin torilla merenjumala 
Poseidonille. 

Kaikki ihmettelivät Jasonin kauneutta ja hänen ylevää 
muotoaan. He luulivat, että Apollo tai Ares oli äkkiä astunut 
heidän keskuuteensa. Nyt osui myöskin uhraavan kuninkaan 
katse muukalaiseen, ja kauhukseen hän huomasi, että tuolla 
miehellä oli vain toisessa jalassa kenkä. Kun pyhä toimitus oli 
päättynyt, astui Pelias vastatulleen luo ja kysyi, säikähdystään 
salaten, hänen nimeään ja kotimaataan. Jason vastasi rohkeas- 
ti, mutta siivosti: sanoi olevansa Aisonin poika, kasvaneensa 
Kheironin luolassa ja nyt tulleensa katsomaan isänsä taloa. 
Viisas Pelias otti hänet tämän ilmoituksen nojalla ystävällisesti 
vastaan ilmaisematta pelkoaan. Hän käski opastaa vierasta 
kaikkialla palatsissa, ja Jason katseli kaihoten tätä nuoruutensa 
ensimmäistä asuinpaikkaa. Viisi päivää hän sitten vietti mitä 
iloisimpia juhlia serkkujensa ja sukulaistensa kanssa ja jälleen- 
näkemisen kunniaksi. 

Kuudentena päivänä he jättivät ne teltat, jotka oli pysty- 
tetty vieraita varten, ja astuivat yhdessä kuningas Peliaan 
eteen. Maltillisesti ja sävyisästi Jason puhui sedälleen: 

— Tiedät, oi kuningas, että minä olen laillisen kuninkaan 
poika ja että kaikki, mitä pidät hallussasi, on minun omaisuut- 
tani. Kuitenkin jätän sinulle lammas- ja nautakarjat ja kaikki 
pellot, jotka olet riistänyt vanhemmiltani; en vaadi sinulta ta- 
kaisin mitään muuta kuin kuningasvaltikan ja valtaistuimen, 
jolla isäni kerran istui. 

Pelias harkitsi asiaa nopeasti. Hän vastasi ystävällisesti: 

— Olen halukas täyttämään vaatimuksesi, mutta myös si- 
nun pitää täyttää eräs pyyntöni ja suorittaa minulle eräs työ, 
joka hyvin sopii nuoruudellesi ja johon minun vanhuuteni ei 

enää ole kelvollinen. Sillä minulle on jo kauan aikaa yöllisissä 
unissa näyttäytynyt Friksoksen varjo, ja hän odottaa, että 
palauttaisin rauhan hänen sielulleen, matkustaisin Kolkhikseen 
kuningas Aieteen luo ja noutaisin sieltä takaisin hänen luunsa 
ja kultaisen oinaan taljan. Olen suunnitellut, että sinä saisit 
tästä hankkeesta johtuvan kunnian. Kun palaat tuoden muka- 
nasi tuon ihanan saaliin, luovutan valtakunnan ja valtikan si- 
nun huostaasi. 


2. Argonauttien retken aihe ja alku 


Kultaisen taljan laita oli näin: Friksos, Boiotian kuninkaan 
Athamaan poika, oli joutunut paljon kärsimään häijyn äitipuo- 
lensa Inon taholta. Suojellakseen häntä tämän juonilta ryösti 
hänet hänen sisarensa Hellen avulla oma äiti Nefele, sijoittaen 
molemmat lapset siivekkään oinaan selkään. Tämän ihme-eläi- 
men, jonka talja eli nahka oli puhdasta kultaa, hän oli saanut 
Hermes-jumalalta lahjaksi. Se lähti kiidättämään heitä ilman 
halki maiden ja merten yli. Matkalla tyttö pyörtyi, putosi sy- 
vyyteen ja kohtasi kuolemansa meressä, joka sai hänen mu- 
kaansa nimen Hellen meri eli Hellespontos. 

Friksos saapui onnellisesti kolkhilaisten maahan Mustan- 
meren rannikolle. Täällä hänet otti vierasvaraisesti vastaan ku- 
ningas Aietes, joka sitten antoi hänelle puolisoksi Khalkiope- 
nimisen tyttärensä. Oinaan Friksos uhrasi Zeukselle, pako- 
retken suosijalle; taljan hän antoi lahjaksi kuningas Aieteclle. 
Tämä pyhitti sen Areelle ja kiinnitti nauloilla erääseen leh- 
toon, joka oli omistettu tälle jumalalle. Kultaista taljaa vartioi- 
maan Aietes pani suunnattoman suuren lohikäärmeen; sillä 
eräs ennustus oli julistanut hänen elämänsä riippuvaiseksi tä- 
män oinaannahan omistuksesta. 

Koko maailma piti kuuluisaa taljaa suurena aarteena, ja 
kauan aikaa oli myöskin Kreikassa oltu siitä tietoisia. Monet 

sankarit ja ruhtinaat himoitsivat sitä; niinpä Pelias ei ollut las- 
kenut väärin toivoessaan kiihottavansa veljenpoikaa Jasonia 
näin ihanan saaliin toivolla. Jason olikin halukas ryhtymään 
tähän yritykseen; hän ei oivaltanut sitä setänsä tarkoitusta, et- 
tä hän matkallaan sortuisi moninaisiin vaaroihin, vaan juhlal- 

lisesti sitoutui lähtemään ehdotetulle uljaalle retkelle, ja Krei- 
kan loistavimmat sankarit kutsuttiin siihen osallisiksi. 
Kuuluisaa laulajaa Orfeusta puhuttelemaan meni Jason 
itse ja tapasi hänet istumassa luolassaan, virittäen kitaraansa. 
Orfeus noudatti Jasonin kehotusta, tuli hänen mukaansa ja 
saapui, soitinta kädessään pidellen, muun jo kokoontuneen 
sankarijoukon luo, joka tervehti häntä riemuiten. 

Pelion-vuoren juurella rakensi Kreikan taitavin rakennus- 
mestari Athenen johdolla komean, viisikymmensoutuisen lai- 
van sellaisesta puulajista, joka ei mädännyt meressä. Tämä 
alus nimitettiin Argoksi rakentajansa Argoksen, Arestorin po- 
jan mukaan. Se oli ensimmäinen pitkä laiva, jolla kreikkalaiset 





uskalsivat lähteä aavalle merelle. Jumalatar Athene oli Dodo- 
nan oraakkelin puhuvasta tammesta luovuttanut siihen ennus- 
tavan laudan, joka sijoitettiin kaarisalvokseen. Laiva oli ul- 
koapäin koristettu monilla puuveistoksilla, ja kuitenkin se oli 
niin kevyt, että sankarit jaksoivat kantaa sitä olallaan kahden- 
toista päivän matkan. 

Kun laiva oli valmis ja sankarit olivat koolla, arvottiin 

Argon miehistön (argonauttien) paikat. Jason oli koko retken 
päällikkö; Tifys oli perämies: tarkkasilmäinen Lynkeus luot- 
sasi laivaa. Etuosassa istui komea sankari Herakles, takaosassa 
Peleus, Akhilleuksen isä, ja Telamon, Aiaan isä. Sisällä olivat 
toisten ohella Zeuksen pojat Kastor ja Polydeukes (Pollux), 
Nestorin isä Neleus, hurskaan Alkestiin puoliso Admetos, ka- 
lydonialaisen metsäsian voittaja Meleagros, ihmeellinen laula- 
ja Orfeus, Patroklosen isä Menoitios, Theseus, sittemmin 
Ateenan kuningas, ja hänen ystävänsä Peirithoos, Herakleen 
nuori toveri Hylas, Poseidonin poika Eufemos ja nuorem- 
man Aiaan isä Oileus. Jason oli pyhittänyt laivansa Poseido- 
nille, ja ennen lähtöä tarjottiin tälle ja kaikille merenjumalille 
juhlallinen uhri rukouksineen. 

Kun kaikki olivat sijoittuneet alukseen, nostettiin ankku- 
rit, viisikymmentä soutajaa aloitti säännöllisen tahtinsa, suo- 
tuisa tuuli pullisti purjeet, ja pian jäi Jolkoksen satama taakse. 
Orpheus elähdytti argonauttien rohkeutta suloisilla harpunsä- 
velillä ja innostavilla lauluilla, ja iloisesti he purjehtivat nie- 
mien ja saarien ohi; vasta toisena päivänä nousi myrsky ja ajoi 
heidät Lemnos-saaren satamaan. 


3. Argonautit Lemnoksessa 


Tällä saarella olivat naiset vuotta aikaisemmin mustasuk- 
kaisuudesta ja Afroditen vihan kiihottamina surmanneet 
kaikki miehensä, vieläpä koko miehisen suvun, koska nämä 
olivat tuoneet itselleen jalkavaimoja Traakiasta. Vain Hypsi- 
pyle oli säästänyt isänsä, kuningas Thoaan, ja heittänyt hänet 
laatikossa meren pelastettavaksi. Siitä alkaen he pelkäsivät ali- 
nomaa hyökkäystä traakialaisten, kilpailijattariensa sukulais- 
ten, taholta ja tähyilivät usein tuskallisin katsein aavalle merel- 
le. Nytkin, nähdessään Argo-laivan lähestyvän, he kaikki 
syöksyivät pelästyneinä ulos porteista ja ryntäsivät rannalle 

aseilla varustettuina kuin amatsonit. Sankarit ihmettelivät ko- 
vasti nähdessään pelkkiä aseistettuja naisia ilman ainoatakaan 
miestä. He lähettivät tämän joukon luo veneessä airuen, jolla 
oli merkkinään rauhansauva ja jonka naiset veivät naimatto- 
man kuningattarensa Hypsipylen eteen. Siellä hän sävyisin sa- 
noin esitti argonauttien pyynnön, että heille suotaisiin vieraan- 
varaista lepoa. Kuningatar kokosi naiskansansa kaupungin to- 
rille, istuutuen siellä isänsä kiviselle valtaistuimelle; hänen vie- 
reensä asettui sauvaan nojaten vanha imettäjä, ja tästä oikealle 
ja vasemmalle istui pareittain vaaleahiuksisia, sieviä neitsyitä. 

Selitettyään kokoukselle argonauttien rauhallisen pyyn- 
nön kuningatar puhui seisaalle nousten: 

— Rakkaat sisaret, olemme tehneet suuren rikoksen ja hul- 
luudessa saattaneet itsemme miehettömiksi; meidän ei sovi 
työntää luotamme hyviä ystäviä, kun he tarjoutuvat meille. 
Mutta meidän täytyy myös pitää huoli siitä, etteivät he saa 
mitään tietää ilkityöstämme. Sen tähden neuvon, että vieraille 
viedään laivaan ruokaa, viiniä ja kaikkia tarveaineita ja sel- 
laisen avuliaisuuden nojalla pidetään heitä kaukana muureis- 
tamme. 

Kuningatar istuutui jälleen, ja vanha imettäjä nousi vuo- 
rostaan. Vaivoin hän kohotti päätänsä ja puhui: 

— Lähettäkää vain vieraille lahjoja, sen on viisasta. Mut- 
ta ajatelkaa myöskin, mikä teitä odottaa, jos traakialaiset tule- 
vat. Ja jos jokin suosiollinen jumala pitää näitä loitolla, olette- 
ko silti turvassa kaikelta pahalta? Tosin vanhat naiset, kuten 
minä, voivat olla rauhallisia, sillä me kuolemme, ennen kuin 
hätä käy pakottavaksi, ennen kuin kaikki varastomme ovat lo- 
pussa. Mutta te nuoremmat, miten aiotte sen jälkeen elää? Val- 
jastavatko härät itsensä teidän tähtenne ikeen alle ja vetävät 
auraa peltojen halki? Leikkaavatko ne teidän puolestanne 
kypsät tähkäpäät, kun vuosi on kulunut? Ettehän te itse halua 
tai jaksa yksin suorittaa näitä ja muita kovia töitä. Niinpä neu- 
von, ettei sovi hylätä näin suotuisaa turvaa, jota teille nyt tar- 

jotaan, vaan uskokaa omaisuutenne ja kaikkenne jalosukuisten 
vieraiden haltuun ja antakaa heidän hoitaa kaunista kaupunki- 
anne. , 
Tämä neuvo miellytti Lemnoksen kaikkia naisia, Kunin- 
gatar lähetti erään läsnäolevista neitsyistä airuen kanssa lai- 
vaan ilmoittamaan naisten kokouksen suosiollisen päätöksen. 
Sankarit iloitsivat siitä suuresti eivätkä osanneet luulla muuta 
kuin että Hypsipyle oli isänsä kuoleman jälkeen laillisesti ja 
rauhallisesti perinyt vallan. 

Jason heitti hartioilleen purppuraisen viitan, Athenen lah- 
jan, ja vaelsi kaupunkiin kimaltavan tähden kaltaisena. Kun 
hän astui sisään portista, tulvivat naiset hänen jäljessään ää- 
nekkäästi tervehtien ja vierastaan riemuiten. Mutta tämä loi 
aran häveliäästi katseensa maahan ja kiiruhti kuningattaren 
palatsiin. Palvelustytöt avasivat korkean oven sepposelälleen 
hänen edessään, ja neitsyt johti hänet valtiattarensa huonee- 
seen. Jason istuutui upealle tuolille vastapäätä kuningatarta. 
Hypsipyle loi silmänsä lattiaan, ja hänen neitseelliset poskensa 
punastuivat. Kainosti hän kääntyi Jasonin puoleen mairittele- 
vin sanoin: 

— Muukalaiset, miksi viivytte niin arastellen porttiemme 
ulkopuolella? Eihän tässä kaupungissa asu miehiä, joita teidän 
tarvitsisi pelätä. Puolisomme ovat olleet meille uskottomia. 
He ovat lähteneet sodassa ottamiensa traakialaisten jalkavai- 
mojen kera näiden kotimaahan, vieden mukanaan myös poi- 
kansa ja miehiset palvelijansa ja me olemme jääneet turvatto- 
miksi. Niinpä jos teitä miellyttää, poiketkaa tänne kansamme 
luo, ja jos haluat, saat hallita isäni Thoaan sijasta omaa väkeä- 
si ja meitä. Varmaankaan et saa aihetta moittia tätä maata, jo- 
ka on hedelmällisin saari koko meressä. Mene siis, hyvä pääl- 
likkö, ilmoittamaan ehdotukseni tovereillesi, älkääkä enää jää- 
kö kaupungin ulkopuolelle. 

Näin hän puhui ja salasi vain miesten murhaamisen. Jason 
vastasi: 

enyt 


— Kuningatar, sen avun, jonka meille apua tarvitseville 


tarjoat, otamme kiitollisin sydämin vastaan; kun olen vi 
tovereilleni tiedon, palaan kaupunkiinne, mutta pidä sinä itse 





Jason ja Hypsipylen lähetti 











valtikka ja saari. Eipä silti, että halveksisin niitä, mutta minua 


odottavat ankarat taistelut kaukaisessa maassa. 


Hän ojensi kuninkaalliselle neitsyelle kätensä hyvästiksi ja 

kiiruhti sitten takaisin rannalle. Pian tulivat sinne naisetkin 
tuoden nopeilla vaunuilla vieraslahoja. Vaivatta he suostutti- 
vat sankarit, jotka olivat jo kuulleet johtajansa viestin, astu- 
maan kaupunkiin ja poikkeamaan taloihinsa. Jason sai asua it- 
se kuninkaanlinnassa, toiset siellä täällä; vain Herakles, naisel- 
lisen elämän vihaaja, jäi muutamien valittujen toveriensa kans- 
sa laivaan. 

Nyt täyttivät iloiset ateriat ja tanssit kaupungin; tuoksu- 
via uhrisavuja kohosi taivaaseen; asukkaat ja vieraat kunnioit- 
tivat saaren suojelusjumalaa Hefaistosta ja hänen puolisoaan 
Afroditea. Lähtö lykättiin päivästä toiseen, ja vielä kauan 
sankarit olisivat viipyncet ystävällisten emäntiensä luona, ellei 
Herakles olisi tullut laivalta ja koonnut tovereita ympärilleen 
naisten tietämättä. : 

— Te kurjat, hän soimasi, — eikö teillä ollut tarpeeksi 
naisia omassa maassa, oletteko tulleet tänne häitä himoiten, 
haluatteko talonpoikina kyntää peltoja Lemnoksessa? Kaiketi 
uskotte, että jokin jumala noutaa meille taljan ja levittää sen 
jalkaimme juureen. No niin, palatkaamme jokainen kotimaa- 
hamme; menköön tuo naimisiin Hypsipylen kanssa, kansoitta- 
koon Lemnoksen saaren pojillaan ja kuulkoon vieraiden san- 
karitöistä! 

Kukaan ei kehdannut kohottaa silmiään näin puhuvaa 
sankaria kohti tai tohtinut vastustaa häntä. Viipymättä he val- 
mistautuivat lähtemään. Mutta Lemnoksen asukkaat, arvaten 
heidän aikomuksena, parveilivat heidän ympärillään kuin su- 
risevat mehiläiset valittaen ja pyydellen. Kuitenkin he lopulta 
mukaantuivat sankarien päätökseen. Hypsipyle astui kyyne- 
leet silmissä esille joukosta, tarttui Jasonin käteen ja puhui: 

— Menc, ja antakoot jumalat sinulle ja tovereillesi kul- 
taisen taljan, niin kuin haluat. Jos tahdot palata luoksemme, 
odottaa sinua tämä saari ja isäni valtikka. Mutta hyvin tiedän, 
ettei se ole tarkoituksesi. Soisin sinun edes muistelevan minua 
siellä kaukana. 

Jason erosi ihmetellen tästä jalosta kuningattaresta ja astui 
ensiksi laivaan, hänen jälkeensä kaikki toiset sankarit. He 
päästivät irti köydet, joilla laiva oli kiinnitetty maihin, souta- 
jat alkoivat liikutella airojaan, ja lyhyessä ajassa he olivat jät- 
täneet Hellespontoksen kauas taaksensa. 


4. Argonautit dolionien maassa 


Traakiasta päin puhaltavat tuulet ajoivat täällä laivan Fryygi- 
an rannikon lähelle, missä kesyttömän villit, maasta syntyneet 
jättiläiset ja rauhaa rakastavat dolionit asuivat vieretysten 
Kytsikos-saarella. Edellisillä riippui ruumiista kuusi käsivartta, 
kaksi voimakkailta hartioilta ja neljä molemmilta kupeilta; jäl- 
kimmäiset polveutuivat merenjumalasta, joka myöskin suojeli 
heitä noita hirviöitä vastaan. Heidän kuninkaanaan oli hurs- 
kas Kytsikos. Hän ja hänen kansansa menivät ystävällisesti 
kohtaamaan argonautteja kuultuaan laivan tulosta ja miesten 
sukuperästä, ottivat heidät vieraanvaraisesti vastaan ja suos- 
tuttivat soutamaan vielä kauemmas ja ankkuroimaan kaupun- 
gin satamaan. 

Kuningas oli aikoja sitten saanut oraakkelilta tallaisen lau- 
sunnon: kun sankarien jumalainen joukko tulisi, pitäisi hänen 
ottaa heidät ystävällisesti vastaan ryhtymättä sotaan. Niinpä 
hän luovutti heille runsaskätisesti viiniä ja teuraskarjaa. Hän 
itse oli vielä nuori, niin että hänen partansa oli tuskin vielä 
kasvanut. Kuninkaantalossa makasi hänen vaimonsa ensim- 
mäisissä synnytystuskissa; kuitenkin hän lähti tämän luota 
pois ottaakseen jumalan puheelle kuuliaisena osaa ateriaan vie- 
raiden kanssa. Silloin he kertoivat hänelle matkansa päämää- 
rästä ja tarkoituksesta, ja kuningas neuvoi heille reitin, jota 
pitkin heidän piti kulkea. 

Seuraavana aamuna he nousivat korkealle vuorelle tarkas- 
tellakseen saaren asemaa ja merta. Sillä välin olivat jättiläiset 

tulleet saaren toiselta puolelta ja tukkineet sataman kivilohka- 
reilla. Siellä oli Argo-laiva Herakleen vartioimana, joka ei täl- 
läkään kertaa ollut noussut maihin. Kun hän näki hirviöiden 
ryhtyvän pahanilkiseen työhönsä, ampui hän heistä useita 





Jason ja Kytsikos 


nuolillaan kuoliaiksi. Samaan aikaan palasivat myöskin toiset 
sankarit ja tuottivat nuolillaan ja keihäillään jättiläisille hirvit- 
tävän tappion, niin että he makasivat ahtaassa satamassa kuin 
hakattu metsä, toisilla pää ja rinta vedessä, jalat rantahiekalla, 
toisilla jalat meressä, pää ja rinta rannalla, kaikki määrättyinä 
kalojen ja lintujen ruoaksi. 

Suoritettuaan tämän onnellisen taistelun sankarit irrotti- 


== 
vat suotuisan tuulen vallitessa ankkuriköydet ja purjehtivat 
avoimelle merelle. Yöllä tuuli tyyntyi; mutta pian nousi myrs- 
ky vastakkaiselta suunnalta, ja heidän oli pakko laskea vielä 
kerran ankkuri dolionien vieraanvaraisen maan edustalle 
siitä mitään tietämättä; sillä he luulivat joutuneensa Fryygian 
rannikolle. Yhtä vähän dolionit, jotka olivat yörauhastaan he- 
ränneet maihinnousun aiheuttaman melun takia, tunsivat ystä- 
viänsä, joiden kanssa eilen olivat niin iloisesti pitäneet juomin- 
keja. He tarttuivat aseisiin, ja niin sukeutui onneton taistelu 
vierasystävien kesken. Jason itse työnsi keihäänsä keskelle hy- 
väntahtoisen kuninkaan Kytsikoksen rintaa, kummankaan 
tuntematta vastustajaansa. Dolionit ajettiin vihdoin pakosalle, 
ja he sulkeutuivat kaupunkiensa muurien sisäpuolelle. Seuraa- 
vana aamuna kävi erehdys molemmille puolille ilmeiseksi. 
Katkera tuska valtasi argonauttien johtajan Jasonin ja 
kaikki hänen sankarinsa, kun he näkivät dolionien hyvän ku- 
ninkaan makaavan verissään. Kolme päivää surivat sankarit ja 
dolionit rauhallisessa seurustelussa, repivät tukkaansa ja järjes- 
tivät kaatuneiden kunniaksi yhteisiä surukisoja; sitten vieraat 
sankarit purjehtivat edelleen. Klite, dolionien kaatuneen ku- 
ninkaan puoliso, kuristi epätoivoisena itsensä nuoralla, ennen 


kuin oli synnyttänyt lapsen. 
J. Herakles jätetään pois joukosta 


Myrskyisän matkan jälkeen sankarit nousivat maihin eräässä 
Bithynian lahdessa Kios-kaupungin luona. Täällä asuvat myy- 
sialaiset ottivat heidät vastaan hyvin ystävällisesti, kasasivat 
kuivia puita lämmittäväksi nuotioksi, tekivät vastatulleille vih- 
reistä lehvistä pehmeitä leposijoja ja tarjosivat heille vielä ilta- 
hämärässä viiniä ja ruokaa riittävästi. Herakles, joka halveksi 
kaikkia matkan mukavuuksia, jätti toverinsa aterioimaan ja te- 
ki partioretken metsään vuollakseen itselleen kuusesta parem- 
man airon seuraavaa aamua varten. Pian hän löysi kuusen, jo- 

ka oli hänelle sovelias; ilman liiallista määrää oksia se oli suu- 
ruudeltaan ja ympärysmitaltaan samanlainen kuin solakan 
poppelin oksa. Niinpä hän laski viinen ja jousen maahan, otti 
yltään jalopeurantaljansa, heitti vaskisen nuijansa pois ja veti 
rungon, johon oli tarttunut molemmin käsin, juurineen ja niis- 
sä riippuvine multineen irti, niin että kuusi makasi maassa kuin 
myrskyn kaatamana. 

Sillä välin oli Herakleen nuori ystävä Hylas myöskin ka- 
donnut toverien piiristä. Hän oli noussut pöydästä ja lähtenyt 
Liikkeelle, mukanaan vaskinen ruukku ammentaakseen juoma- 
vettä herralleen ja ystävälleen ja valmistaakseen kaiken muun- 
kin kuntoon, kunnes hän tulisi takaisin. Herakles oli retkellään 
dryooppeja vastaan surmannut sanakiistassa hänen isänsä, 
mutta ottanut sieltä huostaansa pojan ja kasvattanut hänestä 
itselleen palvelijan ja ystävän. Kun kaunis nuorukainen nyt 
ammensi vettä lähteestä, paistoi täysikuu, ja hänen kumartues- 
saan ruukkuineen vedenkalvon ylle huomasi hänet lähteen 
luonnotar, joka hänen kauneutensa hurmaamana kietoi vasem- 
man kätensä hänen ympärilleen, oikealla tarttuen kyynärpää- 
hän ja niin kiskoen hänet alas syvyyteen. Eräs sankareista, ni- 
meltään Polyfemos, joka odotti Herakleen paluuta lähellä 
lähdettä, kuuli pojan avunhuudon, mutta ei löytänyt häntä 
enää. Sen sijaan hän kohtasi Herakleen, joka oli tulossa met- 
sästä. 

— Onneton, huusi hän tälle, — täytyykö minun olla en- 
simmäinen ilmoittaakseni sinulle surusanoman? Hylaasi on 
mennyt lähteelle eikä palaa enää. Rosvot vievät hänet vangik- 
si tai villit eläimet repivät hänet; itse kuulin hänen hätähuu- 
tonsa. 

Herakleelta valui hiki otsalta, kun hän sen kuuli, ja veri 
syöksyi hänen sydämeensä. Vihaisena hän heitti kuusen maa- 
han ja juoksi, niin kuin paarman pistämänä härkä jättää pai- 
menet ja lauman, vihlovan huudon päästäen tiheikön lävitse 
lähteelle. 

Nyt oli aamutähti vuorenhuipun yläpuolella, ja tuuli pu- 
halsi suotuisana. Perämies kehotti sankareita käyttämään sitä 
hyväkseen ja nousemaan laivaan. He olivat jo iloisina matkal- 
la aamun sarastaessa, kun heidän mieleensä liian myöhään juo- 
lahti, että kaksi heidän tovereistaan, Polyfemos ja Herakles, 
oli jäänyt rannalle. Myrskyisesti kiisteltiin sankarien kesken 
siitä, pitikö purjehtia edelleen ilman urhoollisimpia tovereita. 
Jason ei puhunut yhtään sanaa, istui vain hiljaa, huolien raas- 
taessa hänen sydäntään; mutta Telamonin valtasi suuttumus. 

— Kuinka kehtaat istua noin rauhallisena, hän huusi 
johtajalle, — kaiketi pelkäät, että Herakles himmentäisi mai- 
neesi. Mutta mitäpä sanat auttavat, ja jos kaikki toverit olisi- 
vat yhtä mieltä sinun kanssasi, niin tahdon yksin palata mai- 
hin jääneiden sankarien luo. 

Näin sanoen hän tarttui perämies Tifyksen rinnuksiin; 
hänen silmänsä säkenöivät kuin lickit, ja varmasti hän olisi pa- 
kottanut kääntämään laivan takaisin myysialaisten rannikkoa 
kohti, elleivät Boreaan molemmat pojat, Kalais ja Tsethes, 
olisi hyökänneet kiinni hänen käteensä ja soimaten pidättäneet 
häntä. Samalla kohosi vaahtoavasta aallokosta esille merenju- 
mala Glaukos, tarttui lujalla kädellä laivan perään ja huusi kii- 
ruhtaville: 

— Sankarit, mitä te riitelette? Miksi haluatte vastoin 
Zeuksen tahtoa viedä urhoollisen Herakleen mukananne Aie- 
teen maahan? Hänelle kohtalo on määrännyt aivan toiset teh- 
tävät. Hylaan ryösti rakastunut luonnotar luokseen, ja häntä 
kaivaten Herakles jäi maihin. 

Tlmoitettuaan heille tämän Glaukos sukelsi takaisin sy- 
vyyteen, ja tumma vesi vaahtosi pyörteinä hänen ympärillään. 
Telamon oli häpeissään, astui Jasonin luo, pisti kätensä sanka- 
rin käteen ja puhui: 

— Älä ole minulle vihainen, Jason, tuska houkutti minut 
päästämäään suustani järjettömiä sanoja. Jätä virheeni tuulille, 


ja vallitkoon välillämme hyvä tahto kuten aikaisemminkin. 

Jason suostui mielellään sovintoon, ja niin he purjehtivat 
sieltä voimakkaan ja suotuisan tuulen vieminä. Polyfemos 
viihtyi myysialaisten luona ja rakensi heille kaupungin, mutta 
Herakles vaelsi edelleen, minne Zeuksen määräys häntä kut- 
sui. 


6. Polydeukes ja bebrykiläiskuningas 


Seuraavana aamuna he auringon noustessa ankkuroivat kauas 
mereen ulottuvan niemen vierelle. Siellä sijaitsivat villin be- 
brykiläiskuninkaan Amykoksen tallit ja maatalo. Hän oli sää- 
tänyt kaikille muukalaisille sen kiusallisen lain, ettei kukaan 
saanut poistua hänen alueeltaan, ennen kuin oli mitellyt hänen 
kanssaan voimiaan nyrkkitaistelussa. Tällä tavalla hän oli ot- 
tanut hengiltä jo useita naapureitaan. Nytkin hän halveksivia 
sanoja lausuen lähestyi maihin laskevaa alusta: 

— Kuulkaa, te merenkulkurit, huusi hän, — mitä teidän 
on tarpeellista tietää! Kukaan muukalainen ei saa lähteä pois 
maastani ottelematta ensin minun kanssani. Niinpä valitkaa 
paras sankarinne ja pankaa hänet minua vastaan; muutoin tei- 
dän käy huonosti! 

Argonauttien joukossa sattui olemaan Kreikan paras 
nyrkkeilijä, Polydeukes (Pollux), Ledan poika. Tätä suututti 
moinen haaste, ja hän huusi kuninkaalle: 

— Älä rähise, kyllä me muutenkin haluamme noudattaa 
lakejasi, ja minusta saat vastustajan! 

Kuningas tarkasteli rohkeaa sankaria silmiensä pyöriessä, 
kuten vuoriston haavoittunut jalopeura sitä, joka on siihen en- 
sin osunut. Mutta kreikkalainen, nuorekas sankari, näytti hil- 
peältä kuin tähti taivaalla; hän huitoi käsillään ilmassa koetel- 
lakseen, olivatko ne jäykistyneet pitkäaikaisesta soutamisesta. 

Kun sankarit olivat astuneet laivasta maihin, asettuivat 
molemmat ottelijat toisiaan vastapäätä. Eräs kuninkaan orja 

heitti kaksi paria miekkailuhansikkaita heidän väliinsä maa- 


han. 
— Valitse, minkä parin haluat, kehotti Amykos. — En 


halua kuluttaa aikaa arvan heittämiseen! Saat sitten sanoa ko- 

Polydeukes ja Amykos 





kemuksesta, että minä olen hyvä nahkuri ja osaan jaella verisiä 
korvapuusteja. 

Polydeukes hymyili ääneti, otti lähimmän hansikasparin 
ja antoi ystäviensä kiinnittää sen käsiinsä. Samoin tehtiin ku- 
ninkaalle. Nyt alkoi nyrkkitaistelu. Kuin meren aalto, joka 
vyöryy laivaa vasten ja jonka perämiehen taito vaivoin torjuu, 
syöksyi vieras taistelija kreikkalaista vastaan antamatta hänel- 

le vähääkään rauhaa. Mutta tämä väisti hänen hyökkäyksensä 
vahingoittumatta ja taitavasti. Hän oli pian saanut selville 
vastustajansa heikon kohdan ja sai monta iskua onnistumaan. 
Kuitenkin valvoi myöskin kuningas etujaan, ja nyt rytisivät 
leukaluut ja narskuivat hampaat molemminpuolisista sivalluk- 
sista, eivätkä he levänneet ennen kuin kumpikin oli peräti hen- 
gästynyt. Silloin he astuivat syrjään vetämään sisäänsä raitista 
ilmaa ja kuivaamaan ruumiistaan virtaavaa hikeä. Uudistetus- 
sa ottelussa Amykos iski harhaan tarkoittaessaan lyödä vastus- 
tajansa päähän, ja hänen kätensä osui ainoastaan hartiaan, 
mutta Polydeukes läimäytti vastustajaansa korvalle, niin että 
luut murtuivat hänen päässään ja hän vaipui tuskasta polvil- 
leen. 

Silloin argonautit päästivät riemuhuudon, mutta bebrykit 
kiirehtivät kuninkaansa avuksi, käänsivät nuijansa ja metsäs- 
tyskeihäänsä kreikkalaista kohti ja hyökkäsivät hänen kimp- 
puunsa. Hänen eteensä asettuivat toverit suojellen häntä välk- 
kyvin miekoin. Siitä kehittyi verinen kahakka; bebrykit lyö- 
tiin pakoon, ja heidän täytyi väistyä maan sisäosiin. Sankarit 
ryntäsivät heidän talleihinsa, tavoittivat nautakarjaa ja ottivat 
runsaan saaliin. Yön he viipyivät rannalla, sitoivat haavansa, 
uhrasivat jumalille ja valvoivat pikarien ääressä. He seppelöi- 
vät otsansa rantalaakereilla, jota kierrettiin myös laivan köy- 
sistöön, ja lauloivat Orfeuksen kitaran säestyksellä kaikuvan 
hymnin. Vaikeneva ranta tuntui kuuntelevan halukkaasti, 
mutta heidän. laulunsa ylisti Polydeukesta, Zeuksen voitokasta 
poikaa. 


7. Fineus ja harpyiat 
Aamu teki lopun juhla-ateriasta, ja he matkasivat edelleen. 
Muutamien seikkailujen jälkeen he heittivät ankkurin vasta- 


päätä Bithyniaa erään rannikkoalueen likelle, missä asusti ku- 

ningas Fineus, Agenor-sankarin poika. Tätä oli kohdannut 
suuri onnettomuus. Koska hän oli käyttänyt väärin ennusta- 
misen kykyä, jonka Apollo oli hänelle lahjoittanut, oli hän tul- 
lut vanhoilla pävillään sokeaksi, eivätkä harpyiat, hirveät ih- 
melinnut, antaneet hänen rauhassa nauttia mitään ruokaa. Ne 
ryöstivät kaikki, mitä voivat; jäljelle jääneen ne pilasivat niin, 
ettei siihen iljennyt koskea, eipä edes sietää sellaisen ruoan lä- 
heisyyttä. 

Zeuksen oraakkeli oli kuitenkin antanut Fineukselle loh- 
duttavan lupauksen: — Kun Borcaan pojat tulevat kreikkalais- 
ten merimiesten kera, saa hän jälleen nauttia ruokaa. — Niinpä 
vanhus, saatuaan ensimmäisen tiedon laivan saapumisesta, heti 
lähti asunnostaan. Luita myöten laihtuneena hän näytti varjol- 
ta, hänen jäsenensä vapisivat vanhuuden heikkoudesta, maail- 
ma pyöri hänen silmissään, hänen täytyi sauvalla tukea horju- 
via askeliaan, ja kun hän oli päässyt argonauttien luo, vaipui 
hän uupuneena maahan. He ympäröivät onnettoman ukon ja 
kauhistuivat hänen ulkomuotoaan. 

Kun ruhtinas oli havainnut heidän läsnäolonsa ja hänen 
tajuntansa oli palannut, puhkesi hän rukoileviin pyyntöihin: 

— Oi, kalliit sankarit, jos tosiaankin olette niitä, jotka en- 
nustus on minulle ilmoittanut, niin auttakaa minua, sillä kos- 
tonjumalattaret eivät ainoastaan ole riistäneet silmieni valoa, 
ruoankin vievät minulta ne hirveät linnut, joita he lähettävät 
luokseni! Eikä teidän tarvitse antaa apuanne muukalaiselle. 
Minä olen Fineus, kreikkalaisen Agenorin poika. Aikoinani 
olen hallinnut traakialaisia, ja Boreaan pojat, joiden täytyy ol- 
la mukana retkellänne ja joiden on määrä pelastaa minut, ovat 
silloisen puolisoni Kleopatran nuoria veljiä. 

Tämän paljastuksen kuultuaan heittäytyi Zethes, Boreaan 
poika, hänen syliinsä ja lupasi vapauttaa hänet harpyiain kidu- 
tuksesta veljensä avulla. Ja kohta he valmistivat hänelle ateri- 
an, jonka piti olla ryöstävien lintujen viimeinen. Tuskin kunin- 
gas oli koskenut ruokaan, kun linnut äkillisen myrskyn lailla 

tulivat pilvistä syöksyen alas hurjasti lepattaen ja istuutuivat 
ahneina ruoan päälle. Sankarit huusivat kovaa, mutta harpyiat 
eivät siitä häiriintyneet; ne pysyivät paikoillaan, kunnes olivat 
syöneet kaikki. Sitten ne pyrähtivät ylös ilmaan ja jättivät jäl- 
keensä sietämättömän hajun. 

Kuitenkin Zethes ja Kalais, Boreaan pojat, seurasivat nii- 
tä paljastetuin mickoin. Ja Zeus antoi heille siivet ja väsymät- 
tömän voiman, kuten hyvin tarvittiinkin, sillä harpyiat ennät- 
tivät lennossaan nopeimman länsituulen edelle. Mutta Bote- 
aan pojat pysyivät reippaasti niiden jäljessä ja usein jo luulivat 
voivansa tarttua hirviöihin käsillään. Vihdoin he pääsivät niin 
lähelle, että epäilemättä olisivat ne tappaneet, ellei Zeuksen sa- 
nansaattajatar Iris olisi äkkiä laskeutunut yläilmoista ja puhu- 
nut sankariparille näin: 

— Ei ole luvallista teille, Boreaan pojat, tappaa miekalla 
harpyioita, suuren Zeuksen metsästyskoiria. Kuitenkin vannon 
teille jumalien suuren valan Styksin kautta, etteivät nuo peto- 
linnut enää vaivaa Agenorin poikaa. 

Borcaan pojat peräytyivät tämän valan takia ja palasivat 
laivalle. 

Sillä välin kreikkalaiset sankarit hoitelivat Fineus-van- 
huksen ruumista, valmistivat uhriaterian ja kutsuivat nälkiinty- 
neen siihen osalliseksi. Hän söi ahneesti puhdasta ja runsasta 
ruokaa, ja hänestä tuntui kuin hän tyydyttäisi nälkäänsä unes- 
sa. Heidän odottaessaan koko yön Borcaan poikien paluuta 
vanha kuningas ennusti kiitokseksi heille. — Ennen kaikkea, 
niin kuului hänen puheensa, — kohtaatte kapeassa salmessa 
symplegadit; ne ovat kaksi jyrkkää kalliosaarta, joiden alim- 
mat juuret eivät ulotu merenpohjaan saakka, vaan jotka uis- 
kentelevat meressä; usein ne ajautuvat toisiaan vasten, ja sil- 
loin meren aallokko paisuu pelottavasti pauhaten. Ellette ha- 
lua rusentua kaikkinenne, soutakaa niiden välitse niin nopeasti 
kuin kyyhkynen lentää. Sitten saavutte mariandynien ranni- 
kolle, missä on tuonelaan johtava portti. Sen jälkeen matkaatte 

monien niemien, jokien ja rantojen ohitse, sivuuttaen myös 
amatsonien naiskaupungin ja khalybien maan, missä asukkaat 
kaivavat rautaa maasta otsansa hiessä. Vihdoin saavutatte 
Kolkhiin rannikon, jolla Fasis lähettää leveän pyörrevirtansa 
mereen. Siellä näette kuningas Aieteen torneilla varustetun lin- 
nan; siellä nukkumaton lohikäärme vartioi kultataljaa, joka 
riippuu levitettynä tammen latvaan. 

Sankarit kuuntelivat vanhusta tuntien jonkin verran kau- 
hua ja halusivat juuri kysellä enemmän, kun Boreaan pojat las- 
keutuivat yläilmoista heidän keskuuteensa ja ilahduttivat ku- 
ningasta riin lohdullisella viestillä. 


8. Symplegadit 


Fineus lausui kiitollisena ja liikuttuneena jäähyväiset pelastajil- 
leen, jotka matkasivat edelleen kohtaamaan monenlaisia uusia 
seikkailuja. Alussa heitä pidätti kaksi viikkoa kestänyt luoteis- 
tuuli, kunnes kaikille kahdelletoista jumalalle omistetut uhrit ja 
rukoukset auttoivat heitä pääsemään taas liikkeelle. He olivat 
parhaillaan purjehtimassa, kun heidän korviinsa jo kaukaa 
kuului kovaa pauhinaa. Sc oli alati yhteen syöksyvien ja jäl- 
leen erilleen ponnahtavien symplegadien ryskettä, rantojen 
vastaiskua ja yhteen puristetun meren sihisemistä. Tifys, perä- 
mies, asettui valppaasti peräsimen ääreen. Sankari Eufemos 
nousi laivassa seisaalle ja piti oikean kätensä kämmenellä 
kyyhkystä. 

Jos tämä, niin oli Fineus heille ennustanut, lentäisi pelot- 
tomasti kallioiden välitse, sopisi heidänkin uskaltaa rohkeasti 
yrittää läpimenoa. Kalliot avautuivat juuri, Eufemos päästi 
kyyhkysen lentämään, ja kaikki kohottivat päänsä odottaen 
Pystyyn. Kyyhkynen lensi keskeltä lävitse, mutta kalliot lähes- 
tyivät toisiaan jälleen, vaahtoava meri kohosi pilven lailla, ja 
kalliot törmäsivät vastakkain, rutistaen kyyhkyseltä viimeiset 

pyrstösulat poikki, mutta se oli joka tapauksessa päässyt lävit- 
se. 

Tifys rohkaisi soutajia kovalla äänellä, mutta silloin kal- 
liot avautuivat jälleen, ja väliin virtaava aallokko veti laivan 
mukanaan. Nyt päilyi tuho heidän päänsä yllä: heitä vastaan 
vyöryi tornin korkuinen aalto, jonka nähdessään jokainen tai- 
vutti päänsä. Mutta perämies komensi lakkaamaan soutamas- 
ta, ja vaahtoava laine vyöryi vahingoittamatta emäpuun alle ja 
kohotti laivan yhteen uivien kallioiden yläpuolelle. Sankarit 
ponnistivat niin, että airot vääntyivät; sitten tempasi pyörre 
laivan jälleen alas kallioiden keskelle. Ne painoivat jo molem- 
milta puolilta laivan kylkiä; silloin suojelusjumalatar Athene 
sysäsi sitä näkymättömänä, niin että se pääsi onnellisesti lävit- 
se, ja vastatusten törmäävät kalliot musersivat vain peräpuolen 
takimmaisia lautoja. 

Vasta nähdessään jälleen edessään vapaan ilman ja avoi- 
men meren sankarit vapautuivat kuolemantuskasta, ja heistä 
tuntui siltä kuin he olisivat sukeltaneet tuonelasta ylös meren 
pinnalle. 

— Tämä ei ole tapahtunut omasta voimastamme, huusi 
Tifys. — Hyvin tunsin takanani Athenen jumalallisen käden, 
joka sysäsi laivan joustavasti kallioiden välitse! Meillä ei ole 
enää mitään pelättävää; Fineus on kuvaillut helpoiksi kaikki 
muut työt tämän vaaran jälkeen. 

Mutta Jason pudisti surullisena päätänsä ja puhui: 

— Hyvä Tifys, olen kiusannut jumalia ottaessani Peli- 
aalta vastaan tämän tehtävän; minun olisi mieluummin pitänyt 
antaa hänen lyödä itseni kappaleiksi. Nyt vietän huokaillen 
yöt ja päivät, ei niin, että olisin huolissani itsestäni, ei, vaan 
ajatellen teidän elämäänne ja terveyttänne, ja kuinka voisin 
viedä teidät takaisin kotimaahan näin kauheista vaaroista. 

Näin puhui sankari koetellakseen tovereitaan. Mutta nä- 
mä tervehtivät häntä iloisesti riemuhuudoilla ja tahtoivat pääs- 
tä kauemmaksi. 

3, Lisää seikkailuja 


Monenlaisia kohtaloita kokien sankarit purjehtivat edelleen. 
Matkalla sairastui heidän uskollinen perämiehensä Tifys, 
kuoli, ja hänet täytyi haudata vieraalle rannalle. Hänen tilal- 
leen he valitsivat sankareista sen, joka oli taitavin peränpitä- 
jäksi. Hänen nimensä oli Ankaios, ja hän epäili kauan ottaa 
vastaan niin vaikeata tointa, kunnes jumalatar Hera valoi hä- 
nen sydämeensä rohkeutta ja luottamusta. Mutta sitten hän 
tarttui peräsimeen ja ohjasi laivaa niin hyvin, kuin Tifys itse 
vielä hoitaisi tointansa. 

Kahdentoista päivän kuluttua he saapuivat täysin purjein 
Kallikhoros-joen suulle. Siellä he näkivät kukkulalla Sthene- 
loksen hautapatsaan; tämä sankari oli lähtenyt Herakleen mu- 
kana amatsonisotaan ja kuollut täällä merenrannalla nuolen sa- 
tuttamana. He aikoivat juuri purjehtia eteenpäin, kun näky- 
viin tuli tämän sankarin surkea aave, jonka Persefone oli 
päästänyt ulos tuonclasta, ja silmäili kaihoisasti heimolaisiaan. 
Hän seisoi hautakumpunsa korkeimmalla paikalla sellaisena 
kuin oli mennyt taisteluun: hänen kypärässään huojui purppu- 











Tifys kuoli ja haudattiin vieraalle rannalle 

rainen töyhtö, jossa oli neljä kaunista sulkaa. Hän oli kuiten- 
kin vain vähän aikaa näkyvissä ja painui pian jälleen alas mus- 
taan syvyyteen. Sankarit antoivat pelästyneinä airojen vaipua. 
Ainoastaan ennustaja Mopsos ymmärsi yksinäisen sielun kai- 
puun; hän neuvoi tovereitaan sovittamaan kaatuneen miehen 
hengen juomauhrilla. Nopeasti he laskivat purjeet, sitoivat lai- 
van rantaan, ja samalla kuin he asettuivat hautakummun ym- 
pärille he kostuttivat sitä juomauhrilla ja polttivat teurastettuja 
lampaita. Sitten he jatkoivat matkaansa yhä kauemmaksi ja 
saapuivat vihdoin Thermodon-joen suulle. 

Tämä ei ollut minkään muun joen kaltainen koko maail- 
massa: saatuaan alkunsa yhdestä ainoasta vuorten alla pulppu- 
avasta lähteestä se jakaantui pian joukoksi pienempiä haaroja 
ja virtasi niin monena suuhaarana mereen, että vain neljä puut- 
tui sadasta. Leveimmällä suistolla asui amatsonien naiskansa, 
joka polveutui Ares-jumalasta ja rakasti sodan töitä. Jos argo- 
nautit olisivat laskeneet siellä maihin, he olisivat epäilemättä 
joutuneet naisten kanssa veriseen taisteluun, sillä nämä olivat 
taistelussa urheimpien sankarien veroisia. He eivät asuneet 
kaupunkiin kasaantuneina, vaan hajallaan ympäri maata eri 
heimoina. 

Suotuisa länsituuli piti argonautteja kaukana tästä sodan- 
haluisesta naiskansasta. Vuorokauden matkan jälkeen he saa- 
puivat, kuten Fineus oli heille ennustanut, khalybien maahan. 
Nämä eivät kyntäneet maakamaraa, eivät istuttaneet hedelmiä 
kantavia puita, eivät paimentaneet karjaa kasteisilla niityillä, 
vaan kaivoivat vaskea ja rautaa vuorisesta maasta ja vaihtoi- 
vat niillä itselleen elintarvikkeita. Aurinko ei noussut heille 
kertaakaan heidän olematta raskaassa työssä; synkässä yössä 
ja paksussa savussa he viettivät työtä tehden kaiket päivänsä. 

Vielä he kulkivat monien muiden kansojen ohi. Kun he 
olivat vastapäätä Aretia-nimistä eli Ares-saarta, lensi heitä vas- 
taan voimakkain siiveniskuin lintu, yksi tämän saaren asuk- 
kaista. Kun se leijaili laivan yläpuolella, se ravisti siipiään ja 

pudotti alas terävän sulan, joka jäi törröttämään Oileus- 
sankarin hartiaan. Haavoittuneena sankari päästi irti airon: 
toverit hämmästyivät nähdessään siivekkään nuolen, joka oli 
tarttunut hänen olkapäähänsä. Häntä lähinnä istuva veti sulan 
pois ja sitoi haavan. Kohta näkyi toinen lintu; sen ampui len- 
nosta Klytios, joka oli pitänyt jousta jännitettynä, niin että sa- 
tutettu putosi keskelle laivaa. 

— Saari lienee lähellä, sanoi Amfidames, kokenut san- 
kari, — mutta älkää uskoko noihin lintuihin. Varmasti niitä on 
niin paljon, että jos laskemme maihin, meillä ei olisi kylliksi 
nuolia niitä tappaaksemme. Miettikäämme jokin keino kar- 
kottaaksemme nuo taistelunhaluiset eläimet. Pankaa kaikki 
päähänne kypärät, joissa on pitkät, huojuvat töyhdöt; sitten 
soutakaa vain puolella miesmäärällä, toinen puoli koristakoon 
laivaa välkkyvillä peitsillä ja kivillä. Sitten korotamme kaikki 
hirveän huudon: kun linnut kuulevat sen ja huomaavat lisäksi 
hulmuavat kypärätöyhdöt, pystyyn nostetut peitset ja välkky- 
vät kilvet, he pelästyvät ja lentävät tiehensä. 

Ehdotus miellytti sankareita, ja kaikki kävi, kuten Klytios 
oli neuvonut. Yksikään lintu ei näyttäytynyt niin kauan kuin 
he soutivat saarta kohti, ja kun he tulivat lähemmäksi sitä rä- 
misyttäen kilpiä, lensi niitä lukemattomia rannalta pelästynee- 
nä ilmaan, pyrkien hirmuisella vauhdilla pois laivan päällitse. 
Mutta niin kuin talossa suljetaan ikkunaluukut raekuuron edes- 
sä, kun nähdään sen ryntäävän, samoin sankarit olivat kilpien 
peitossa, niin että pistävät sulat putosivat heitä vahingoitta- 
matta. Linnut itse, pelottavat stymfalidit, lensivät meren yli 
kauas toiselle rannalle. Argonautit laskivat maihin tälle saarel- 
le ennustavan Fineus-kuninkaan neuvon mukaan. 

Heidän osakseen tuli löytää täältä ystäviä ja seuralaisia, 
joita he eivät olleet odottaneet. Sillä tuskin he olivat astuneet 
rannalla ensimmäiset askeleet, kun kohtasivat neljä nuorukais- 
ta mitä kurjimmassa ulkoasussa, ilman mitään vaatteita. Yksi 
heistä kiiruhti lähestyviä sankareita vastaan ja puhutteli heitä. 

— Olkaapa keitä tahansa, hyvät miehet, sanoi hän, — 
auttakaa kurjia haaksirikkoisia! Antakaa meille vaatteita, jotta 
voisimme peittää alastomuutemme, ja ruokaa nälkämme tyy- 
dyttämiseksi! 

Jason lupasi heille ystävällisesti kaikkea apua ja tiedusti 
heidän nimiään ja sukuperäänsä. 

— Olette kai kuulleet Friksoksesta, Athamaan pojasta, 
vastasi nuorukainen, — joka toi kultaisen taljan Kolkhiiseen. 
Kuningas Aietes antoi hänelle vanhimman tyttärensä aviopuo- 
lisoksi. Me olemme hänen poikiaan, ja minun nimeni on Ar- 
gos. Isämme Friksos kuoli hiljakkoin, ja hänen viimeisen tah- 
tonsa mukaan olimme nousseet laivaan noutaaksemme ne aar- 
teet, jotka hän oli jättänyt Orkhomenoksen kaupunkiin. 

Sankarit olivat kovasti iloissaan, ja Jason tervehti heitä 
serkkuinaan, sillä isoisät Athamas ja Kretheus olivat olleet vel- 
jeksiä. Nuorukaiset kertoivat edelleen, kuinka heidän laivansa 
oli rajussa myrskyssä murskaantunut ja yksi ainoa lauta tuonut 
heidät tälle epäystävälliselle saarelle. Kun sankarit puolestaan 
kertoivat heille hankkeestaan ja kehottivat heitä osallistu- 
maan siihen, he eivät peittäneet kauhuaan. 

— Isoisämme Aietes on hirmuinen mies; hän kuuluu ole- 
van auringonjumalan poika ja sen tähden varustettu yli- 
inhimillisellä voimalla; hänellä on vallassaan lukemattomia 
kolkhislaisia heimoja, ja taljaa vartioi hirmuinen lohikäärme. 

Monet sankarit kalpenivat nämä tiedot kuultuaan. Kui- 
tenkin Peleus, yksi heistä, nousi ja puhui: 

— Älkää uskoko, että meidän täytyisi joutua häviölle 
Kolkhiin kuningasta vastaan taistellessamme; olemmehan me- 
kin jumalien poikia! Ellei hän anna meille taljaa hyvällä, niin 
riistämme sen häneltä väkisin kaikkien kolkhislaisten uhalla! 

Sitten he puhelivat keskenään vielä kauan runsaan aterian 
ääressä. Seuraavana aamuna Friksoksen pojat tulivat heidän 
kanssaan laivaan vaatetettuina ja voimistuneina, ja matka jat- 
kui eteenpäin. Soudettuaan vuorokauden he näkivät Kauka- 

sus-vuorten huippujen kohoavan merenpinnan yläpuolelle. 
Kun jo pimeni, kuulivat he kohinaa päittensä päällä. Siellä len- 
si Prometheuksen kotka aterialleen korkealla laivan päällitse, 
ja kuitenkin sen siiveniskut olivat niin voimakkaita, että kaik- 
ki purjeet liikkuivat kuin tuulen pullistaessa. Sillä jättiläislintu 
pieksi ilmaa siivillään kuin suurilla purjeilla. Pian sen jälkeen he 
kuulivat kaukaa Prometheuksen äänekkään voihkinan linnun 
jo raastaessa hänen maksaansa. Jonkin ajan kuluttua voihkimi- 
nen vaikeni, ja he näkivät kotkan taas halkovan ilmaa paluu- 
matkalla korkealla päittensä yläpuolella. 

Vielä samana iltana he saapuivat perille Fasis-joen suulle. 
Iloisina he kiipesivät purjeraakoihin ja purkivat laivan tak- 
lauksen; sitten he työnsivät sen airoilla joen leveään uomaan, 
jonka aallot näyttivät arasti vetäytyvän taaksepäin näin valta- 
van ainemäärän edestä. Vasemmalla puolellaan heillä oli kor- 
kea Kaukasus ja Kytaia, Kolkhiin maan pääkaupunki; oikealla 
levisi keto ja Arcen pyhä lehto, jossa lohikäärme tarkoilla sil- 
millään vartioi korkean tammen runsaslehtisillä oksilla riippu- 
vaa kultaista taljaa. 

Nyt Jason nousi laivan partaalle, heilutti viinillä täytettyä 
kultaista pikaria korkealla ilmassa ja vuodatti joelle, maaemol- 
le, tämän kansan jumalille ja matkalla kuolleille sankareille 
juomauhrin. Hän pyysi niitä kaikkia olemaan heidän luonaan 
armeliaasti auttaen ja vartioimaan laivaa, jonka he juuri aikoi- 
vat kiinnittää rantaan. 

— Niinpä olemme onnellisesti saapuneet Kolkhiiseen, pu- 
hui perämies Ankaios, — ja nyt on aika vakavasti neuvotella 
siitä, onko meidän mentävä sovinnossa kuningas Aieteen luo 
vai pitäisikö toteuttaa hankkeemme jollakin toisella tavalla. 

Tuskin hän oli ehtinyt näin puhua, kun sankarit näkivät 
Aietes-kuninkaan lähestyvän vaunuissaan; hänen vieressään is- 
tuivat hänen molemmat tyttärensä Khalkiope ja Medeia. Ku- 
ninkaan oli ilkeä unennäkö pelästyttänyt kiirehtimään Fasiin 
rannalle. Kovalla äänellä hän huusi: 

— Keitä te olette? Mitä puuhaatte täällä minun alueella- 
ni? Oletteko tulleet riistämään minulta valtaistuimen? Vai te- 
keekö mielenne sotia minua ja urheita kolkhislaisiani vastaan, 
jotka eivät väistä edes sodanjumala Aresta? Tuoko on päällik- 
könne? Ja hän viittasi vihaisesti Jasoniin. 

— Kyllä minä se olen, vastasi Jason. 

— Niinpä odotan sinua huomenna palatsissani, jatkoi ku- 
ningas. — Siellä saat tehdä selkoa aikeistasi. Melkeinpä uskon 
sinun kuuluvan niihin, joita jumalat ovat rangaisseet hulluudel- 
la, ja haluavan monen muun yhtä mielettömän lailla ryöstää 
kultaisen taljan. Siinä tapauksessa tiedä joutuvasi koviin seik- 
kailuihin, sinä korea, voiteilta tuoksuva nuorukainen! No niin, 
palatsissani odotan sinua huomenna. Sen sanottuaan hän ohja- 
si vaunut takaisin kaupunkiin, mieli täynnä kavaluutta. 

Mutta Jason sanoi tovereilleen: — Menkää makuulle, hy- 
vät ystävät. Huomenna neuvotellaan siitä, mitä on tehtävä. 

Laiva ankkuroitiin erääseen joen varjoisaan poukamaan. 
Väsyneet sankarit vaipuivat virkistävään uneen; ainoastaan 
Jason valvoi vielä jonkin aikaa, lähettäen hartaita rukouksia 
suojelijalleen, jumalatar Heralle. Sitten hänkin antautui vah- 
vistavan unen valtaan. 


10. Jason Aieteen palatsissa 


Varhainen aamu kokosi sankarit neuvotteluun. Jason nousi ja 
puhui: 

— Jos teitä, sankarit ja toverit, miellyttää minun tuumani, 
niin te kaikki muut jäätte rauhallisina laivaan, kuitenkin aseet 
käsissä; vain minä, Frisoksen pojat ja kaksi teidän keskuu- 
destanne lähdemme kuningas Aieteen palatsiin. Siellä koetan 
ensiksi tiedustaa häneltä kohteliaasti, suostuuko hän hyvällä 
luovuttamaan meille kultaisen taljan. En epäile sitä, että hän 
torjuu luotaan pyytäjät ylvästellen voimillaan, kuten jo illalla 

saimme huomata. Mutta sillä tavalla meille selviää hänen 
omista sanoistaan, mitä nyt on tehtävä. Ja kuka voi mennä ta- 
kuuseen siitä, etteivät meidän sanamme saattaisi häntä ehkä 
sentään suosiolliseksi meille? Onhan aikaisemminkin puhe 
pystynyt häneen, niin että hän otti vieraanvaraisuutensa tur- 
viin viattoman Friksoksen, joka pakeni äitipuoltaan! 

Kaikki nuoret sankarit hyväksyivät Jasonin puheen. Niin- 
pä hän itse tarttui Hermeksen rauhansauvaan ja lähti laivasta 
mukanaan Friksoksen pojat ja toverinsa Telamon ja Augeias. 
He astuivat salavia kasvavalle kedolle ja näkivät siellä kau- 
hukseen joukon ketjuihin ripustettuja ruumiita. Kuitenkaan ne 
eivät olleet rikollisia tai surmattuja muukalaisia; mutta Kol- 
khiissa. pidettiin ilkityönä miesten ruumiiden polttamista tai 
maahan hautaamista, ja ne ripustettiin karkeisiin härännahkoi- 
hin käärittyinä puihin kauas kaupungista, niin että ne jäivät il- 
man kuivattaviksi. Ainoastaan naiset haudattiin maahan, jottei 
sekään jäisi osattomaksi. 

Kolkhislaiset olivat hyvin lukuisa kansa. Sitä varten, ettei- 
vät Jason ja hänen toverinsa nyt joutuisi heidän puoleltaan ja 
kuningas Aicteen epäluulon takia mihinkään vaaraan, ripusti 
argonauttien suojelijatar Hera siksi aikaa, kun he olivat mat- 
kalla, tiheän sumupilven kaupungin ylle ja hajotti sen vasta 
sitten, kun he olivat onnellisesti saapuneet kuninkaan palatsiin. 
He seisoivat sitten etupihalla ja ihmettelivät kuninkaanlinnan 
paksuja muureja, korkealle kaareutuvia portteja, mahtavia pi- 
lareita, joita siellä täällä ulkoni muureista. 

Hiljaisina he astuivat etupihan kynnyksen yli, edeten kor- 
keiden viiniköynnösten välitse, joiden seassa solisi neljä alati 
virtaavaa suihkulähdettä. Yksi pursutti maitoa, toinen viiniä, 
kolmas hyvänhajuista öljyä ja neljäs vettä, joka oli talvella 
lämmintä, kesällä jääkylmää. Taidokas Hefaistos oli luonut 
nämä oivalliset laitokset. Hän oli myös valmistanut omistajal- 
le vaskesta häränkuvia, joiden suusta tuli pelottava tulihen- 
käys, ja takonut auran puhtaasta raudasta, kaikki kiitokseksi 

Aieteen isälle, auringonjumalalle, joka oli kerran jättiläisten 
taistelussa ottanut Hefaistoksen vaunuihinsa ja niin pelastanut 
hänet. 

Keskipihan toisella puolella oli kaksi pääpalatsia, joista 
toisessa asui kuningas Aietes itse, toisessa hänen poikansa Ab- 
syrtos. Muita huoneita pitivät hallussaan palvelijattaret ja ku- 
ninkaan tyttäret Khalkiope ja Medeia. Nuorempi tytär Me- 
deia oli muuten harvoin nähtävissä; melkein kaiken aikansa 
hän vietti Hekaten temppelissä, jonka papitar hän oli. Mutta 
tällä kertaa oli kreikkalaisten suojelusjumalatar Hera johdatta- 
nut hänen mieleensä halun jäädä palatsiin. Hän oli juuri lähte- 
nyt huoneestaan ja aikoi mennä sisarensa luo, kun odottamat- 
ta kohtasi linnaan astuvat sankarit. Nämä komeat miehet näh- 
dessään hän päästi kovan huudon. Sen kuultuaan syöksyi 
Khalkiope kaikkien palvelijoittensa seuraamana ulos huonees- 
taan. Tämäkin sisar puhkesi äänekkääseeen riemuhuutoon ja 
kiittäen ojensi kätensä taivasta kohti, sillä hän tunsi neljä nuo- 
rista sankareista omiksi lapsikseen, Friksoksen pojiksi, jotka 
nyt vaipuivat äitinsä syliin, niin ettei tervehdyksistä ja kyyne- 
leistä pitkään aikaan tullut loppua. 


11. Medeia ja Aietes 


Vihdoin saapui myöskin kuningas Aietes puolisonsa Idyan 
kanssa, sillä hänen tytärtensä riemuhuudot ja kyyneleet olivat 
houkuttaneet heidät esille. Heti täyttyi koko piha kiireisestä 
hyörinästä: tuolla orjat olivat teurastamassa komeaa härkää 
vieraille, täällä toiset halkoivat kuivia puita tulisijaa varten 
toisten lämmittäessä vettä sangoissa tulen ääressä; ci ollut ke- 
tään, joka ei olisi löytänyt jotakin tehtävää kuninkaan palvele- 
miseksi. Mutta kaikkien heidän huomaamatta leijaili korkealla 
ilmassa lemmenjumala, viritti tuskaa tuottavan nuolen, laskeu- 
tui se mukanaan näkymättömänä maan päälle ja ampui Jaso- 

nin taakse kyyristyneenä viristetystä jousesta nuolen Medei- 
aan, niin että se, vaikkei hän itsekään ollut sen lentoa huoman- 
nut, pian poltti kuin liekki hänen rintaansa. Tkään kuin pahasti 
sairastuneena hänen täytyi henkäistä syvään monta kertaa pe- 
rätysten, ja tavan takaa hän loi salaisia katseita komeaan 
Jason-sankariin; kaikki muu oli hävinnyt hänen ajatuksistaan; 
yksi ainoa suloinen tuska täytti hänen sielunsa; kalpeus vaihte- 
li hänen kasvoillaan purppuranpunan kanssa. 

Keskellä iloista hälinää kukaan ci ollut huomannut sitä 
muutosta, joka oli neidossa tapahtunut. Palvelijat kantoivat 
valmistuneet ruoat esiin, ja argonautit, jotka olivat lämpimässä 
kylvyssä puhdistaneet itsensä soutamisen hiestä, virkistivät it- 
seään hyvillä mielin ruoalla ja juomalla pöydän ääressä istuen. 
Aterian aikana kertoivat Aieteclle hänen tyttärenpoikansa siitä 
kohtalosta, joka oli matkalla tullut heidän osakseen, ja nyt hän 
myöskin kysyi heiltä hiljaa, keitä nämä vieraat olivat. 

— En halua salata sitä sinulta, kuiskasi hänelle Argos. — 
Nämä miehet tulevat pyytämään sinulta isämme Friksoksen 
kultaista taljaa. Eräs kuningas, joka mielellään haluaisi karkot- 
taa heidät isänmaasta ja kuluttaa heidän omaisuutensa, on an- 
tanut heille tämän vaarallisen tehtävän. Hän toivoo, etteivät 
he voi välttää Zeuksen suuttumusta ja Friksoksen kostoa, en- 
nen kuin pääsevät talja mukanaan takaisin kotimaahan. Pallas 
Athene on auttanut heitä laivan rakentamisessa; se on peräti 
toisenlainen kuin ne, jollaisia me kolkhislaiset käytämme, ja 
joista me, sinun, lapsenlapsesi, saimme varmaankin huonoim- 
man, sillä ensimmäisessä tuulenpuuskassa se meni pirstaksi. 
Niin, näillä vierailla on niin lujaksi rakennettu alus, että kaikki 
myrskyt turhaan taistelevat sitä vastaan, ja he itse istuvat lak- 
kaamatta soutamassa. Kreikan urhoollisimmat sankarit ovat 
kerääntyneet tähän laivaan. 

Ja sitten hän mainitsi etevimpien nimet, ilmoittaen myös- 
kin Jasonin, serkkunsa suvun. 

Kun kuningas sen kuuli, pelästyi hän ja vihastui lapsenlap- 

silleen, sillä hän luuli heidän olevan syynä vieraiden saapu- 
miseen tänne. Hänen silmänsä paloivat tuuheiden kulmakar- 
vojen alla, ja hän sanoi kaikkien kuullen: 

— Hävitkää näkyvistäni vehkeinenne, ilkiöt! Ette ole 
tulleet noutamaan taljaa, vaan ryöstämään minulta valtikan ja 
kruunun! Ellette istuisi vieraina pöydässäni, olisin kiskottanut 
teiltä jo aikoja sitten kielen suustanne ja hakkauttanut poikki 
käsivartenne ja jättänyt teille vain jalat, päästäksenne pois 
täältä! 

Kun Aiakoksen poika Telamon, joka istui lähinnä, kuuli 
nämä sanat, vimmastui hän hengessään, tahtoi nousta pystyyn 
ja maksaa kuninkaalle samalla mitalla. Mutta Jason pidätti 
häntä ja vastasi itse sävyisästi: 

— Malta mielesi, Aietes! Emme ole tulleet kaupunkiisi ja 
palatsiisi ryöstääksemme sinulta. Kuka kulkisikaan niin laajan 
ja vaarallisen meren yli noutaakseen toisen omaisuutta! Vain 
kohtalo ja pahan kuninkaan julma käsky saattoivat minut te- 
kemään tämän päätöksen. Luovuta meille pyynnöstämme kul- 
tainen talja kuin hyvänä työnä; sinua ylistetään siitä koko 
Kreikanmaassa. Me olemme myös valmiit antamaan nopean 
kiitoksen: jos sota on lähellä, jos haluat kukistaa jonkin naapu- 
rikansan, niin ota meidät liittolaisiksesi; me haluamme lähteä 
sotaan sinun apunasi. 

Näin Jason puhui lepyttäen, mutta kuningas epäröi sydä- 
messään, pitikö hänen heti surmata nuo miehet vai ensin pan- 
na koetukselle heidän voimansa. Hetken miettimisen jälkeen 
näytti hänestä jälkimmäinen paremmalta, ja hän vastasi äskeis- 
tä rauhallisemmin: 

— Mitäpä tässä tarvitaankaan kiisteleviä sanoja, muuka- 
lainen! Jos tosiaankin olette jumalien poikia tai jollette muu- 
toin ole minua huonompia ja jos haluatte vierasta omaisuutta, 
niin saatte ottaa mukaanne kultaisen taljan, koska urhoollisille 
miehille suon kaikki. Mutta sitä ennen teidän pitää antaa mi- 
nulle näyte ja suorittaa eräs tehtävä, joka minulla on tapana it- 

se suorittaa: niin vaarallinen se on. Areen kedolla paimenne- 
taan kahta vaskijalkaista härkääni, jotka pärskyvät liekkejä. 
Niillä kynnän karheaa maaperää, mutta muokattuani pellon 
valmiiksi en kylvä vakoihin Demeterin keltaisia jyviä, vaan 
lohikäärmeen kamalia hampaita: niistä kasvaa minulle miehiä, 
jotka ympäröivät minut joka taholta ja jotka kaikki tapan kei- 
häälläni. Varhain aamulla valjastan härät, illalla myöhään le- 
vähdän elonkorjuusta. Kun olet suorittanut tämän saman, oi 
johtaja, niin saat ottaa vielä samana päivänä taljan mukaasi 
viedäksesi sen kuninkaasi linnaan, mutta et aikaisemmin, kos- 
ka ei ole kohtuullista, että urhoollinen mies väistyy huonom- 
man tieltä. 

Jason istui mykkänä ja epäröiden näitä sanoja kuunnelles- 
saan. Hän ei heti uskaltanut rohkeasti lupautua niin vaaral- 
liseen työhön. Kuitenkin hän malttoi mielensä ja vastasi: 

— Niin suuri kuin tuo urakka onkin, tahdon sen kuiten- 
kin suorittaa, oi kuningas, vaikkapa minun täytyisi siihen sor- 
tua. Kuolemaa pahempi ci voi kuolevaista odottaa; niinpä tot- 
telen pakkoa, joka on tuonut minut tänne. 

— Hyvä, sanoi kuningas. — Mene nyt joukkosi luo, mut- 
ta harkitse asiaa! Ellet aio sitä kaikkea suorittaa, niin jätä se 
minulle ja lähde täältä tichesi! 


12. Argoksen neuvo 


Jason ja hänen kaksi sankariaan nousivat istuimiltaan; Frik- 
soksen pojista seurasi heitä vain Argos, sillä hän oli viitannut 
veljilleen, että nämä pysyisivät sisällä. Edelliset poistuivat pa- 
latsista, Aisonin pojan säteillessä kauneutta ja suloutta. Me- 
deia-neito antoi katseensa harhailla hunnun lävitse hänen jäl- 
keensä, ja hänen mielensä seurasi miehen jalanjälkiä kuin unes- 
sa. Kun hän jälleen oli yksin neitsytkammiossaan, alkoi hän it- 
keä; sitten hän puhui itsekseen: : 








Jason ja Medeia 


Ennenkuin Jason saisi haltuunsa kultaisen taljan, hänen oli kynnettävä 

pelto Aieteen tulisilla härillä. Aieteen tytär Medeia antoi Jasonille voi- 

detta, joka teki sankarin tulen ja miekankestäväksi, ja niin he taltuttivat 
härät (s. 141). 

— Miksi riudutan itseäni tuskalla? Mitä tuo sankari mi- 
nua liikuttaa? Jos hän on kaunein kaikista puolijumalista tai 
huonoin joutuessaan perikatoon, niin olkoon! Ja kuitenkin — 
jospa hän välttyisi tuhosta! Salli hänen, kunnianarvoisa ju- 
malatar Hekate, palata kotiin! Mutta jos härkien pitää voittaa 
hänet, niin tietäköön hän sitä ennen, etten ainakaan minä iloit- 
se hänen surullisesta kohtalostaan! 

Sillä aikaa, kun Medeia näin tuskaili, sankarit olivat mat- 
kalla laivaan, ja Argos sanoi Jasonille: 

— Kenties soimaat neuvoani; kuitenkin haluan ilmaista 
sen sinulle. Tunnen erään neidon, joka osaa käsitellä taika- 
juomia, sillä manalan jumalatar Hekate on häntä opettanut 
niitä valmistamaan. Jos voisimme houkuttaa hänet puolellem- 
me, niin en epäile, että suoriutuisit voittajana taistelusta. Jos 
haluat, niin menen hänen luokseen saadakseni hänet suostu- 
maan. 

— Jos se sinua miellyttää, rakas ystävä, vastasi Jason, — 
niin en vastusta aiettasi. Kuitenkin on laitamme huonosti, jos 
kotimatkamme riippuu naisista. 

Näin puhellen he saapuivat laivalle ja takaisin toverien 
luo. Jason ilmoitti, mitä häneltä oli vaadittu ja mitä hän oli 
kuninkaalle luvannut tehdä. Vähän aikaa toverit istuivat myk- 
kinä toisiaan katsellen; vihdoin Peleus nousi ja puhui: 

— Sankari Tason, jos uskot voivasi täyttää mitä lupasit, 
niin valmistu siihen. Mutta jollei sinulla ole täyttä luottamusta 
itseesi, niin pysy siitä kaukana äläkä myöskään etsi avuksesi 
ketään näistä miehistä, sillä mitäpä heillä olisi muuta odotetta- 
vana kuin kuolema! 

Nämä sanat kuultuaan hypähtivät Telamon ja neljä muuta 
sankaria pystyyn kaikki täynnä taistelumieltä. Mutta Argos 
tyynnytti heitä ja puhui: 

— Tunnen erään neidon, joka osaa keittää taikajuomia. 
Hän on äitimme sisar. Sallikaa minun nyt mennä äitini luo 
suostuttaakseni hänet siihen, että hän taivuttaisi tuon neidon 


9 Tarujen Hellas 

meille suosiolliseksi. Vasta sitten voidaan jälleen puhua siitä 
seikkailusta, johon Jason on lupautunut. 

Tuskin hän oli lopettanut puheensa, kun ilmassa nähtiin 
enne. Haukan ahdistama kyyhkynen pakeni Jasonin syliin, 
mutta jäljestä syöksyvä petolintu putosi laivan peräkannelle. 
Nyt muistutti eräs sankareista heille, että myöskin vanha Fi- 
neus oli ennustanut Afrodite-jumalattaren auttavan heitä pa- 
luumatkalle. Kaikki sankarit hyväksyivät sen tähden Argok- 
sen ehdotuksen; vain Afareuksen poika Idas nousi pahastunee- 
na istuimeltaan ja lausui: 

— Jumalien nimessä, olemmeko tulleet tänne naistenren- 
geiksi ja huudammeko avuksi Afroditea, sen sijaan että kään- 
tyisimme Areen puoleen? Pitääkö haukan ja kyyhkysen näke- 
misen pidättää meidät taistelusta? Hyvä, unohtakaa sitten 
taistelu ja menkää pettämään heikkoja neitoja! 

Niin hän puhui vihaisena, ja monet sankareista murisivat 
hiljaa. Mutta Jason asettui Argoksen puolelle, laiva kiinnitet- 
tiin rantaan, ja sankarit odottivat lähettiensä palaamista. 

Aietes oli sillä välin pitänyt palatsinsa ulkopuolella ko- 
kouksen kolkhislaisten kanssa. Hän kertoi heille vieraiden tu- 
losta, heidän pyynnöstään ja siitä tuhosta, jonka oli heille val- 
mistanut. Niin pian kuin härät olisivat tappaneet johtajan, ai- 
koi hän repiä maahan kokonaisen metsän ja polttaa laivan yh- 
dessä noiden miesten kanssa. Myöskin tyttärensä pojille, jotka 
muka olivat tuoneet nämä seikkailijat tänne, hän suunnitteli 
hirmuista rangaistusta. 

Kotiin palannut Argos kääntyi äitinsä puoleen rukoilevin 
sanoin, että tämä koettaisi taivuttaa sisarensa Medeian autta- 
maan heitä. Khalkiope oli myös tuntenut sääliä muukalaisia 
kohtaan, mutta ei ollut uskaltanut vastustaa isänsä julmaa vi- 
haa. Niinpä hän oli suopea poikansa pyynnöille ja lupasi aut- 
taa. 

Medeia itse makasi levottomassa unessa vuoteellaan ja nä- 
ki huolestuttavan unen. Hänestä näytti siltä kuin sankari olisi 

jo ryhtynyt taisteluun härkien kanssa, mutta ei kultaisen taljan 
vuoksi, vaan saadakseen viedä hänet puolisonaan kotimaahan- 
sa. Nyt hänestä tuntui unessa siltä kuin hän itse kamppailisi 
härkiä vastaan, mutta vanhemmat eivät tahtoneet pitää lu- 
paustaan ja antaa Jasonille palkintoa, koska ei hän, vaan Jason 
oli saanut käskyn valjastaa härät. Siitä oli syttynyt kiivas riita 
hänen isänsä ja muukalaisen välillä, ja molemmat puolet valit- 
sivat hänet erotuomariksi. Silloin hän valitsi unessa muuka- 
laisen; katkera tuska valtasi vanhempien mielen, he huusivat 
kovasti — ja tähän huutoon Medeia heräsi. 

Sellainen uni ajoi häntä sisaren luo, mutta kauan aikaa pi- 
dätti häpeä häntä astumasta sisälle. Neljä kertaa hän poistui 
sieltä ja neljä kertaa tuli takaisin. Vihdoin hän heittäytyi itkien 
jälleen omalle vuoteelleen. Siinä tilassa hänet tapasi eräs hänen 
uskollisista nuorista palvelijattaristaan, joka tunsi sääliä val- 
tiatartaan kohtaan ja ilmoitti Medeian sisarelle, mitä oli näh- 
nyt. Khalkiope otti tämän tiedon vastaan poikiensa ympäröi- 
mänä, juuri neuvotellessaan heidän kanssaan siitä, miten neito 
olisi voitettava heidän puolelleen. Hän kiiruhti sisarensa huo- 
neeseen ja näki hänet raapimassa poskiaan ja kovasti itkemäs- 
sä. 

— Mitäs sinulle on tapahtunut, sisarrukka, hän puhui har- 
taasti säälien. — Mikä tuska vaivaa sieluasi? Onko taivas lä- 
hettänyt sinulle äkillisen sairauden vai onko isä puhunut mi- 
nusta ja pojistani sinulle hirveitä asioita? Voi, jospa olisin kau- 
kana vanhempieni kodista, siellä missä ei kuule mainittavan 
kolkhislaisten nimeä! 


13. Medeia lupaa apua argonauteille 
Neito punastui näiden sisarensa kysymysten takia, ja häpeä 


esti häntä vastaamasta; milloin sanat olivat hänen kielensä 
kärjellä, milloin ne lensivät takaisin sydämen pohjaan. Vih- 

doin rakkaus teki hänet rohkeaksi, ja hän vastasi viekkaasti; 

— Khalkiope, sydämeni on murheellinen poikiesi puoles- 
ta, sillä isä saattaa heti surmata heidät yhdessä muukalaisten 
kanssa. Sellaista ilmoittaa minulle raskas uni. Estäköön jokin 
jumala sitä täyttymästä! 

Sietämätön hätä valtasi nyt sisaren. 

— Juuri siksi tulenkin luoksesi, hän sanoi, — ja vannotan 
sinua auttamaan minua isäämme vastaan. Jos kieltäydyt, tulen 
surmattujen poikieni kanssa vielä manalasta käsin leijailemaan 
ympärilläsi raivottarena! 

Hän syleili molemmin käsin Medeian polvia ja painoi 
päänsä hänen syliinsä; molemmat sisaret itkivät katkerasti. 
Sitten Medeia sanoi: 

— Mitä sinä puhut raivottarista, sisar? Taivaan ja maan 
nimessä vannon sinulle: teen mielelläni kaikki, mitä voin, pe- 
lastaakseni poikasi. 

— Noniin, jatkoi sisar, — sinun pitää lasteni vuoksi kek- 
siä myös muukalaiselle jokin petos, jotta hän onnellisesti suo- 
riutuisi tuosta hirveästä taistelusta, sillä hänen lähettämänään 
rukoilee poikani Argos minua pyytämään vierasystävälleen 
apuasi. 

Sydän hypähti ilosta neidon rinnassa, kun hän sen kuuli; 
hänen kauniit kasvonsa punastuivat, hänen säkenöiviä silmi- 

ään himmensi hetkisen pyörrytys, ja hän puhkesi sanoihin: 

s — Khalkiope, aamurusko ci enää saa nousta silmiini, ellei 
sinun ja poikiesi henki ole ensimmäinen huoleni. Olethan sinä, 
kuten äiti minulle usein kertoi, imettänyt minua yhdessä hei- 
dän kanssaan, kun olin pikku lapsi; niinpä en rakastakaan si- 
nua ainoastaan sisarena, vaan myöskin tyttärenä. Aamulla var- 
hain menen Hekaten temppeliin noutaakseni sieltä muuka- 
laiselle sellaiset rohdot, jotka rauhoittavat härät. 

Khalkiope poistui sisarensa huoneesta ja ilmoitti pojilleen 
toivotun tiedon. 

Koko yön Medeia oli ankarassa taistelussa itsensä kanssa. 

— Enkö ole kenties luvannut liian paljoa, kyseli hän sydämes- 
sään, — saanko tehdä niin paljon muukalaisen hyväksi? Näh- 
dä hänet kahden kesken, koskettaa häntä, niin kuin kuitenkin 
täytyy tapahtua, jotta petos onnistuu? Niin, minä haluan pe- 
lastaa hänet; menköön hän vapaasti täältä, minne haluaa; kui- 
tenkin tahdon kuolla sinä päivänä, jolloin hän onnellisesti suo- 
rittaa taistelun. Nuora tai myrkky vapauttaa minut vihatusta 
elämästä. — Mutta pelastaako se minut, eikö minua tule seu- 
raamaan ilkeä jälkipuhe kolkhislaisten koko maan yli ja sano- 
maan, että kuolin vieraan miehen mieliksi? 

Näin ajatellen hän meni noutamaan pienen lippaan, jossa 
oli terveyttä ja kuolemaa tuottavia lääkkeitä. Hän pani sen 
polvilleen ja oli jo avannut maistaakseen kuolettavaa myrk- 
kyä; silloin väikkyivät hänen mielessään kaikki suloiset elä- 
mänsurut, kaikki elämänriemut, kaikki leikkitoverit; aurinko 
näytti hänestä kauniimmalta kuin aikaisemmin, hänet valtasi 
vastustamaton pelko kuolemaa kohtaan, ja hän laski lippaan 
maahan. Hera, Jasonin suojelijatar, oli muuttanut hänen sydä- 
mensä. Tuskin hän malttoi odottaa aamuruskoa noutaakseen 
luvatut taikalääkkeet ja astuakseen ne mukanaan rakastetun 
sankarin eteen. 


14. Jason ja Medeia 


Sillä aikaa kun Argos onnellista viestiä vieden riensi takaisin 
laivaa kohti, aamuruskon jo hiukan kirkastaessa taivasta, oli 
neito hypähtänyt vuoteestaan, sitoi vaaleat hiuksensa, jotka 
olivat tähän asti riippuneet surupalmikkoina, huuhtoi kyyne- 
leet ja mielipahan pois poskiltaan ja voiteli itsensä kallisarvoi- 
sella nektariöljyllä. Hän puki ylleen ihanan puvun, jota pitivät 
koossa kauniisti taivutetut, kultaiset neulat, ja heitti valkoisen 
hunnun peittämään säteilevää päätänsä. Kaikki tuskat olivat 
unohtuneet; kevyin askelin hän riensi palatsin lävitse ja käski 

kahdentoista nuoren palvelijattarensa kiireimmiten valjastaa 
muulit vaunujen eteen, jotka veisivät hänet Hekaten temppe- 
liin. 

Sillä välin hän otti lippaasta esiin voiteen, jota sanottiin 
Prometheuksen öljyksi. Sitä henkilöä, joka manalan jumalatar- 
ta rukoiltuaan voiteli sillä ruumiinsa, ei voitu sinä päivänä haa- 
voittaa millään miekaniskulla eikä vahingoittaa millään tulel- 
la; vieläpä hän oli koko sen päivän voimiltaan jokaista vastus- 
tajaansa etevämpi. Tämän voiteen valmistukseen käytetty 
musta mehu oli peräisin yrtistä, joka oli versonut Prometheuk- 
sen verestä, sitten kun sitä oli Kaukasuksessa valunut maahan 
hänen raastetusta maksastaan. Medeia itse oli saanut tämän 
kasvin mehua siepatuksi haltuunsa näkinkengässä. 

Vaunut olivat valmiina lähtöön, ja niihin nousi kaksi tyt- 
töä valtiattarensa kera, joka itse tarttui ohjiin ja piiskaan ja 
ajoi kaupungin lävitse toisten palvelijattarien seuratessa jal- 
kaisin. Kaikkialla väistyi kansa kunnioittavasti kuninkaantyt- 
tären tieltä. Kun he olivat saapuneet avoimen kedon halki 
temppelin eteen, lensi Medeia reippaalla hyppäyksellä vau- 
nuista ja puhui tytöilleen viekkaita, teeskenneltyjä sanoja: 

— Ystävättäret, olen kai tehnyt suuren synnin, kun en ole 
pysynyt kaukana muukalaisista, jotka ovat saapuneet maa- 

amme. Nyt toivovat sisareni ja hänen poikansa Argos, että 
ottaisin lahjoja heidän johtajaltaan, joka on luvannut lannistaa 
härät, ja tekisin hänet taikalääkkeillä haavoittumattomaksi. 
Mutta minä olen vain näön vuoksi myöntynyt ja kutsunut 
johtajan tänne temppeliin, jossa minun pitää yksin puhutella 
häntä. Siellä otan häneltä vastaan lahjat, jotka sitten jaamme 
keskenämme. Hänelle itselleen annan turmiota tuottavan lääk- 
keen, jotta hän sitä varmemmin joutuisi tuhon omaksi. Poistu- 
kaa niin pian kuin hän tulee, jottei hän epäilisi mitään ja jotta 
voisin ottaa hänet yksin vastaan, kuten olen luvannut. 

Tämä ovela suunnitelma miellytti tyttöjä. Sillä aikaa kun 
he viipyivät temppelissä, lähti Argos ystävänsä Jasonin ja 

merkkienselittäjä Mopsoksen kanssa liikkeelle. Koskaan ai- 
kaisemmin ei yksikään kuolevaisista, eipä edes jumalien pojista 
ollut esiintynyt niin kauniina kuin millaiseksi Zeuksen puoliso 
nyt oli varustanut suojattinsa Jasonin kaikilla sulouden juma- 
lattarien lahjoilla. Vieläpä hänen molempien toveriensa täytyi 
ihmetellä hänen suloisuuttaan joka kerta, kun matkalla häntä 
katselivat. 

Medeia oli sillä välin tyttöineen temppelissä, ja vaikka he 
lyhensivät aikaa lauluilla, oli ruhtinattaren mielessä ihan toisia 
ajatuksia, eikä yksikään laulu miellyttänyt häntä pitkää aikaa; 
hänen katseensa ei pysynyt tyttöjensä piirissä, vaan harhaili 
temppelin oven kautta kaihoten tielle. Askelia tai tuulenhen- 
käyksen kuullessaan hän kohotti uteliaana päätänsä. Pian sit- 
ten Jason astui temppeliin seuralaisineen, lähestyen juhlallisesti 
ja kauniina kuin valtamerestä nouseva Sirius. Silloin tuntui 
neidosta kuin sydän putoaisi hänen rinnastaan; pimeys verhosi 
hänen silmänsä ja kuuma puna peitti hänen poskensa. Kaikki 
palvelijattaret olivat poistuneet hänen luotaan. Kauan aikaa 
sankari ja kuninkaantytär seisoivat ääneti toisiaan vastapäätä 
solakoiden syvälle juurtuneiden tammien tai kuusien kaltaisi- 
na, jotka vuorilla toistensa lähellä seisovat liikkumattomina 
tyynessä ilmassa. Mutta äkkiä tulee myrsky, ja kaikki lehdet 
vapisevat suhisten; niin hekin joutuivat rakkauden henkäyk- 
sen koskettamina vaihtamaan vilkkaita sanoja. 

— Miksi arastelet minua, puhui Jason ensiksi keskeyttäen 
hiljaisuuden, — nyt, kun olen yksin luonasi? En ole samanlai- 
nen kuin muut kerskailevat miehet enkä ollut kotonakaan sel- 
lainen. Älä pelkää kysyä ja puhua, niin kuin mielesi tekee; mut- 
ta älä unohda, että olemme pyhässä paikassa, jossa petos olisi 
ilkityö! Niinpä älä petä minua suloisilla sanoilla; tulen turvaa 
rukoilevana ja pyydän sinulta niitä rohtoja, jotka olet sisarelle- 
si luvannut minua varten. Ankara välttämättömyys pakottaa 
minua etsimään apuasi; pyydä kiitokseksi, mitä haluat, ja tie- 
dä, että sinä avullasi karkotat mustat murheet sankariemme 

äideiltä ja vaimoilta, jotka kenties jo itkevät meitä rannalla is- 
tuen, ja saavutat kuolemattomuuden koko Kreikassa. 

Neito, joka oli antanut hänen puhua loppuun, loi nyt 
katseensa maahan suloisesti hymyillen; hänen sydämensä rie- 
muitsi Jasonin ylistyksestä, hän kohotti jälleen katseensa, sa- 
nat tungeskelivat hänen huulillaan, ja mielellään hän olisi sa- 
nonut kaikki yhdellä kertaa. Mutta sittenkin hän jäi sanatto- 
maksi ja irrotti vain hyvätuoksuisen kääreen lippaan ympäril- 
tä, jonka Jason kiireesti ja iloisena otti vastaan hänen käsis- 
tään. Medeia olisi riemuiten luovuttanut sydämensäkin rinnas- 
taan, jos Jason olisi sitä halunnut: niin suloisia Jiekkejä lem- 
menjumala puhalsi häntä kohti Jasonin vaaleilta hiuksilta; hä- 
nen sielunsa oli lämminnyt niin kuin ruusujen kaste hehkuu aa- 
muauringon säteiden vaikutuksesta. Molemmat katsoivat kai- 
nosti maahan; sitten he jälleen suuntasivat silmänsä toisiaan 
kohti ja lähettivät toisilleen kaihoisia katseita silmäripsiensä 
alta. Vasta pitkän ajan kuluttua ja työläästi neito alkoi pu- 
hua: 

— Kuule nyt, kuinka aion auttaa sinua. Kun isäni on si- 
nulle antanut turmiolliset lohikäärmeen hampaat, kylve yksin 
"joen vedessä, pue päällesi mustat vaatteet ja kaiva pyöreä 
kuoppa. Pystytä siihen rovio, teurasta naaraskaritsa ja polta se 
kokonaan roviolla. Tiputa sitten Hekatelle juomauhriksi ma- 
keaa hunajaa maljasta ja lähde pois rovion luota; älä anna as- 
kelien tai koiranhaukunnan käännyttää itseäsi, muutoin uhri 
käy mitättömäksi. Seuraavana aamuna voitele itseäsi tällä tai- 
kalääkkeellä, jonka nyt olen tuonut sinulle; siinä asustaa mit- 
taamaton väkevyys ja ylhäinen voima: saat tuntea olevasi jo- 
pa kuolemattomien jumalien veroinen. Sinun pitää voidella 
myös keihääsi, miekkasi ja kilpesi: silloin ei ihmiskäden rautai- 
nen ase eikä ihmekärkien liekki voi sinua vahingoittaa tai vas- 
tustaa. Kuitenkaan et pysy sellaisena kauan, vaan ainoastaan 
tuona yhtenä päivänä; älä silti suinkaan luovu taistelusta. Ha- 
luan antaa sinulle toisenkin apuneuvon. Kun näet olet valjasta- 

nut valtavat härät, kyntänyt lakean tasangon ja kylvämäsi lo- 
hikäärmeen hampaat ovat jo nousseet oraalle, heitä niiden 
joukkoon hyvin iso kivi. Nuo raivoisat soturit alkavat siitä 
kiistellä kuin koirat leipäpalasesta; silloin voit hyökätä niiden 
kimppuun ja hakata ne kaikki maahan. Sitten voit kenenkään 
estämättä viedä kultaisen taljan mukanasi Kolkhiista; silloin 
voit mennä — niin, mene vain, minne sinua haluttaa! 

Niin hän puhui, ja salaiset kyyneleet vierivät hänen poski- 
aan pitkin; sillä hän ajatteli, että jalo sankari menisi kauas me- 
rien yli. Surullisena hän puhui Jasonille, jonka oikeaan käteen 
hän samalla tarttui, sillä tuska pani hänet unohtamaan, mitä 
hän teki: 

— Kun tulet kotiin, älä unohda Medeian nimeä; minäkin 
tahdon ajatella sinua, kaukaista. Sano minulle myöskin, missä 
on sinun isänmaasi, jonne sinä palaat kauniilla laivallasi. 

Neidon näin puhuessa valtasi vastustamaton viehätys san- 
karinkin, ja hän puhkesi näihin sanoihin: 

— Usko minua, ylhäinen ruhtinatar, että jos vältän kuole- 
man, en unohda sinua yhtenäkään päivänä ja yön hetkenä. 
Kotimaani on Jolkos Haimoniassa, jonne hyvä Deukalion, 
Prometheuksen poika, on perustanut monta kaupunkia ja ra- 
kentanut temppeleitä. Siellä ei tunneta teidän maanne nimeä- 
kään. 

— Asut siis Kreikassa, muukalainen, vastasi neito. — 
Siellä ihmiset lienevät vieraanvaraisempia kuin täällä meillä; 
siksi älä kerro, minkälaisen vastaanoton sait täällä, vaan ajat- 
tele hiljaisuudessa ainoastaan minua. Aina ajattelen sinua, 
vaikka kaikki muut sinut täällä unohtaisivat. Mutta jos saat- 
taisit unohtaa minut, voi, jospa silloin tuuli toisi luokseni Jol- 
koksesta linnun, jonka kautta voisin muistuttaa sinulle, että 
olet päässyt täältä pois juuri minun avullani! Tai vielä mie- 
luummin olisin itse silloin talossasi, jotta voisin sitä muistut- 
taa! Niin hän puhui itkien. 

— Oi, sinä hyvä, vastasi Jason, — anna tuulien leijailla ja 

linnunkin, sillä sinä puhut tarpeetonta! Mutta jos itse tulisit 
Kreikkaan ja kotimaahani, oi, kuinka naiset ja miehet kunni- 
oittaisivatkaan sinua, jopa palvoisivat jumalallisena olentona, 
koska heidän poikansa, veljensä ja puolisonsa ovat sinun avul- 
lasi välttäneet kuoleman ja iloisina palanneet kotimaahansa! 
Ja minulle, minulle sinä sitten kuuluisit kokonaan, eikä mikään 
muu kuin kuolema erottaisi rakkauttamme. 

Näin hän puhui, ja Medeian sielu suli, kun hän sellaista 
kuuli. Samalla hän näki hengessään kaiken sen kauheuden, jol- 
la ero isänmaasta uhkasi, ja kuitenkin hän tunsi ihmeellistä ve- 
tovoimaa Kreikkaa kohtaan, sillä Hera oli sen pannut hänen 
sydämeensä, tahtoen toimittaa niin, että kolkhislainen Medeia 
jättäisi isänmaansa ja saapuisi Jolkokseen Peliaan turmioksi. 

Sillä välin palvelijattaret odottivat kaukana hiljaa ja su- 
ruissaan; sillä jo kauan sitten oli mennyt se aika, jolloin ruhti- 
nattaren piti palata kotiin. Hän itse olisi kokonaan unohtanut 
lähteä kotiin, sillä hänen sielunsa iloitsi suloisista sanoista, ellei 
varovaisempi Jason, vaikka hänkin kovin myöhään olisi puhu- 
nut näin: — Nyt on jo aika crota, ettei auringonvalo poistuisi 
ennen meitä ja huomaisi kaikkea. Kohdatkaamme toisemme 
jälleen tässä paikassa. 


15. Jason täyttää Aieteen vaatimuksen 


Niin he erosivat. Jason palasi iloisena toveriensa luo laivalle. 
Medeia lähti tavoittamaan palvelijattariaan. Nämä kaikki kii- 
ruhtivat häntä vastaan, mutta hän ei huomannut sitä, sillä hä- 
nen sielunsa leijaili korkealla pilvissä. Kevyin jaloin hän nousi 
vaunuihin, huusi kehotussanoja muuleille, jotka juoksivat it- 
sestään kotia kohti, ja saapui takaisin palatsiin. Khalkiope oli 
kauan odottanut häntä täällä sydän täynnä pelokasta huolta 
poikiensa puolesta. Hän istui jakkaralla, nojaten kumaraista 
päätänsä vasempaan käteen; hänen silmänsä olivat kosteat sil- 

märipsien alla, sillä hän ajatteli, millaisen pahan kätyriksi oli 
sotkeutunut. 

Sillä välin Jason kertoi tovereilleen, kuinka neito oli hä- 
nelle antanut ihanan taikalääkkeen, ja näytti heille voidetta. 
Kaikki iloitsivat; vain sankari Idas istui syrjässä ja kiristeli 
suuttumuksesta hampaitaan. 

Seuraavana aamuna he lähettivät kaksi miestä pyytämään 
lohikäärmeen siemeniä Aicteclta, joka ei suinkaan epäröinyt. 
Hän antoi heille sen lohikäärmeen hampaita, jonka Kadmos 
oli surmannut Theban luona, ja uskoi saavansa niin tehdä ihan 
huoleti, sillä hän ei pitänyt mahdollisena, että Jason pääsisi 
urakassaan hampaiden kylvämiseen asti. 

Tätä päivää seuranneena yönä Jason kylpi ja uhrasi Heka- 
telle, kuten Medeia oli käskenyt. Jumalatar kuuli hänen ru- 
kouksensa ja tuli itse esiin syvästä luolastaan, tuo kauhistutta- 
va olento ympärillään hirveitä lohikäärmeitä, jotka kantoivat 
kidoissaan palavia tammenoksia. Manalan koirat parveilivat 
haukkuen hänen eri puolillaan. Tanner vapisi niiden astunnas- 
ta, ja Fasis-joen luonnottaret ulvoivat. Jasoninkin valtasi 
kauhu, kun hän palasi kotiin, mutta hän ci katsonut taakseen, 
pysyen rakastettunsa käskylle uskollisena, kunnes oli jälleen 
toveriensa luona. Ja silloin kimmelsi jo aamurusko Kaukasuk- 
sen lumihuipulla. 

Nyt Aietes pukeutui lujaan panssarinsa, joka oli ollut hä- 
nen yllään taistelussa jättiläisiä vastaan; päähänsä hän pani 
kultaisen kypärän, jossa oli neljä töyhtöä, ja tarttui nelinah- 
kaiseen kilpeensä, jota ei yksikään muu sankari kuin Herakles 
olisi jaksanut kohottaa maasta. Hänen poikansa piteli nopeita 
hevosia vaunujen edessä. Noustuaan niihin Aietes lensi ohjak- 
set käsissään kaupungista ulos, jäljessään lukematon kansan- 
joukko. Hän halusi olla läsnä näytöksessä sellaisena kuin itse 
olisi varustautunut taisteluun. 

Jason oli Medeian neuvon mukaan voidellut keihäänsä, 
miekkansa ja kilpensä taikaöljyllä. Hänen ympärillään toverit 

koettelivat aseitaan hänen keihääseensä, mutta se piti puolen- 
sa, eivätkä he kyenneet sitä vähääkään taivuttamaan; se oli Ja- 
sonin lujassa kädessä muuttunut ikään kuin kiveksi Afareuk- 
sen poika Idas suuttui siitä ja suuntasi iskunsa keihään ala- 
puolelle kädensijaan; mutta teräs kimmahti takaisin kuin 
vasara alasimelta, ja sankarit riemuitsivat iloisen voiton toi- 
vossa. 

Nyt vasta Jason voiteli ruumiinsa; silloin hän tunsi hir- 
muista voimaa kaikissa jäsenissään; hänen molemmat kätensä 
paisuivat väkevyydestä ja pyrkivät taisteluun. Niin kuin sota- 
ratsu ottelun edellä hirnuen tömistelee, nostaen päätänsä ja he- 
ristäen korviaan, samoin nyt Aisonin jälkeläinen suoristautui 
taistelukelpoisuutensa tunnossa ja kohotteli jalkojaan, heilutta- 
en vaskikilpeä ja keihästä käsissään. 

Sitten sankarit soutivat johtajansa kera Areen kentälle 
saakka ja tapasivat siellä kuningas Aieteen ynnä suuren joukon 
Kaukasuksen kalliokielekkeille leiriytyneitä kolkhislaisia. Kun 
laiva oli sidottu kiinni rantaan, hyppäsi Jason keihäällä ja kil- 
vellä varustettuna siitä ja sai heti välkehtivän, terävillä lohi- 
käärmeen hampailla täytetyn vaskikypärän. Sitten hän hihnal- 
la ripusti miekan hartioittensa ympärille ja astui esiin komea- 
na kuin Ares tai Apollo. Katsellen ympärilleen lakealla tasan- 
golla hän näki härkien malmiset ikeet lojumassa maassa ja nii- 
den likellä auran ja aurankärjen, kaikki pelkästä raudasta taot- 
tuna. Tarkastettuaan lähemmin näitä työkaluja hän ruuvasi 
rautakärjen kiinni keihäänsä lujaan kahvaan ja laski kypärän 
maahan. Sen jälkeen hän astui kilpensä suojaamana edelleen, 
tutkien eläinten jälkiä. 

Mutta härät tulivat odottamatta toiselta taholta maan- 
alaisesta holvista, jossa oli niiden luja navetta, molemmat pärs- 
kyen tulenliekkejä ja paksun savun peittäminä. Jasonin ystävät 
vavahtivat kauhusta, kun heidän katseensa osui hirviöihin. 
Mutta hän seisoi hajalla säärin pitäen kilpeä edessään ja odotti 
niiden hyökkäystä, kuten kallio merenrannalla nousuvettä. Ne 

ryntäsivätkin hänen kimppuunsa puskien sarvillaan eikä niiden 
hyökkäys kuitenkaan kyennyt järkyttämään hänessä edes yhtä 
jäsentä. Niin kuin puhalluspalkeet mouruavat pajoissa ja mil- 
loin tupruttavat valtavia liekkejä, milloin pidättävät hengitys- 
tään, samoin härät toistivat puskemistaan mylvien ja tulta syl- 
kien, niin että hehku valaisi sankarin kuin kirkkaat salamat. 
Mutta häntä suojeli neidon taikalääke. 

Vihdoin hän tarttui toiseen härkään sarvenkärjestä ja kis- 
koi kaikin voimin, kunnes oli laahannut eläimen sille paikalle, 
jossa vaskinen ies lojui. Nyt hän potkaisi sitä vaskisiin jalkoi- 
hin ja heitti sen polvilleen maahan. Samalla tavalla hän nujersi 
yhdellä iskulla toisenkin, joka juoksi häntä vastaan. Sitten hän 
heitti pois kilpensä ja piti molempia maahan heitettyjä härkiä 
molemmin käsin kiinni. Aieteen täytyi ihmetellä vieraan tava- 
tonta voimaa. 

Kastor ja Polydeukes ojensivat nyt Jasonille ikeet, kuten 
oli sovittu, ja hän kiinnitti ne lujasti eläinten niskaan. Sitten 
hän kohotti vaskiset väliaisat ja kytki ne ikeen renkaaseen. 
Kaksoisveljekset poistuivat nyt kiireesti tulen luota, sillä heitä 
ci ollut suojattu taikavoimalla niin kuin Jasonia. Mutta tämä 
otti jälleen kilven käteensä ja heitti sen selkänsä taakse riippu- 
maan hihnasta. Sitten hän tarttui uudestaan myöskin kypä- 
rään, joka oli täynnä lohikäärmeen hampaita, ja keihääseensä 
ja pakotti sen pistoilla vihaiset ja tulta tupruttavat härät vetä- 
mään auraa. Niiden ja mahtavan kyntäjän voimalla maa revit- 
tiin syvältä auki, ja valtavia multakokkareita sortui rymisten 
vakoihin. Jason itse seurasi lujin askelin ja kylvi hampaat kyn- 
nettyyn maahan, vilkuen varovaisesti taakseen, nousisiko itä- 
vä jättiläiskylvö häntä vastaan; mutta eläimet jatkoivat taival- 
lusta vaskisin sorkin. 

Kun päivästä oli jäljellä vielä kolmasosa, kirkas iltapuoli, 
silloin väsymätön kyntäjä oli jo kääntänyt nurin koko tasan- 
gon, vaikka se oli neljän auranalan suuruinen, ja nyt härät va- 


pautettiin auran edestä; sankari säikäytti niitä aseillaan, niin 

että ne pakenivat avoimen kedon poikki, ja itse hän palasi lai- 
valle, niin kauan kuin näki vaot tyhjiksi maasyntyisistä. 

Toverit ympäröivät hänet äänekkäästi huutaen, mutta hän 
ci puhunut mitään, vaan täytti kypäränsä jokivedellä ja sam- 
mutti polttavan janonsa. Sitten hän koetteli polviniveleitään, 
ja hänen mielensä täyttyi uudesta taistelunhalusta, kuten vaah- 
toava metsäkarju hioo hampaitaan metsämiehen varalta. Sillä 
koko kenttää pitkin oli jo versonut jättiläisiä; Areen tanterella 
törrötti kilpiä ja teräviä keihäitä ja loisti kypäriä, niin että 
kimmellys säteili ilman halki taivaaseen asti. Silloin Jason 
muisti ovelan Medeian sanat: hän tarttui suureen pyöreään ki- 
veen, jota neljä voimakasta miestä ei olisi jaksanut kohottaa 
maasta; mutta Jason tarttui siihen kädellään kevyesti ja hy- 
pähtäen heitti sen maasta nousseiden soturien keskelle. Itse 
hän polvilleen heittäytyen kätkeytyi rohkeana ja varovaisena 
kilpensä alle. 

Kolkhislaiset huusivat kovaa, niin kuin meri kohisee mur- 
tuessaan teräviin kallioihin. Maasta nousseet alkoivat äkkiä 
hyppiä kiven ympärillä kuin hätäiset koirat, kävivät toistensa 
kimppuun ja riistivät toisiltaan hengen kumeasti kirskuen. Kei- 
häiden puhkomina he kaatuivat maaemon syliin kuin joukko 
kuusia tai tammia, jotka pyörremyrsky on temmannut irti 
maasta. Kun taistelu richui kuumimmillaan, hyökkäsi Jason 
heidän keskelleen kuin putoava tähti, joka ihmemerkin lailla 
kiitää pimeän yön halki. Nyt hän veti huotrasta miekkansa, ja- 
keli haavoja sinne ja tänne, iski maahan useita, jotka olivat jo 
nousseet jaloilleen, niitti kuin ruohoa toisia, jotka olivat kasva- 
neet esille vasta hartioihin saakka. Toisilta hän halkaisi pään 
heidän rientäessään taisteluun. Vaoissa juoksi verta kuin syök- 
sypurossa; haavoittuneita ja kuolleita kaatui joka puolelle, ja 
moni vaipui verisin päin takaisin maahan yhtä syvälle kuin 
mistä oli kohonnut. 

Kuningas Aieteen sielua kalvoi kuluttava viha; sanaakaan 
puhumatta hän kääntyi ja palasi kaupunkiin miettien vain sitä, 

kuinka voisi tehokkaammin toimia Jasonia vastaan. Tällöin 
päivä oli kulunut loppuun, ja sankari lepäsi työstään ystävien- 
sä onnittelujen ilahduttamana. 


16. Medeia ryöstää kultaisen taljan 


Koko yön halki kuningas Aietes piti kansansa päämiesten 
kanssa palatsissa kokousta ja neuvotteli siitä, kuinka argonau- 
tit voitaisiin viekkaudella pettää, sillä hän oli varmaankin ha- 
vainnut, että kaikkea sitä, mitä edellisenä päivänä oli tapahtu- 
nut, ei ollut saatu toimeen ilman hänen tyttäriensä myötävai- 
kutusta. Jumalatar Hera näki vaaran, jossa Jason oli. Siksi hän 
täytti Medeian sydämen epäröivällä pelolla, niin että hän va- 
pisi kuin syvässä metsässä kauris, jota metsästyskoirien hau- 
kunta on säikähdyttänyt. Heti hän aavisti, ettei hänen apunsa 
ollut jäänyt isältä huomaamatta; hän pelkäsi myöskin, että 
palvelustytöt tiesivät asiasta. Sen tähden hänen silmiänsä polt- 
tivat kyyneleet ja hänen korvissaan suhisi. 

Hän antoi hiuksiensa riippua kuin suruaikana, ja ellei koh- 
talo olisi määrännyt toisin, niin hän olisi myrkyllä heti tehnyt 
tuskistaan lopun. Hänellä oli täytetty malja jo kädessään, kun 
Hera herätti uudestaan hänen rohkeutensa, ja mieltään muut- 
taen hän kaatoi myrkyn takaisin säiliöön. Nyt hän kokosi aja- 
tuksensa; hän päätti paeta kotoa, peitti vuoteensa ja ovenpie- 
let jäähyväissuudelmilla, kosketteli käsillään vielä kerran huo- 
neen seiniä, leikkasi päästään hiussuortuvan ja laski sen äitiään 
varten muistoksi vuoteelle. 

— Voi hyvin, rakas äiti, hän puhui itkien, — voi hyvin, 
sisar Khalkiope ja rakas koti! Oi, muukalainen, jospa sinut 
olisi meri niellyt, ennen kuin tulit Kolkhiiseen! 

Palatsin portit aukenivat hänen taikasanojensa pakottami- 
na; hän juoksi paljain jaloin kapeita syrjäteitä pitkin, vasem- 
malla kädellä vetäen huntua poskille saakka, oikealla suojellen 

yöpukuaan tien loalta. Pian hän oli vartijoiden tuntematta 
häntä kaupungin ulkopuolella ja valitsi temppeliin johtavan 
jalkapolun, sillä velhona ja myrkkyjuomain sekoittajana hän 
oli paljon liikkunut hakemassa yrttejä ja tunsi hyvin kaikki 
metsän tiet. Luna (kuu), joka näki hänen vaeltavan, puhui it- 
sekseen, hymyillen katsoessaan alas maan päälle: 

— Niinpä ei yksin minua kiusaa rakkaus kauniiseen En- 
dymioniin! Usein sinä olet taikasanoillasi loihtinut minut pois 
taivaalta; nyt kärsit itse jonkun Jasonin takia katkeria tuskia. 
No niin, mene vain, mutta niin ovela kuin oletkin, älä toivo 
voivasi paeta vihlovinta tuskaa! 

Mcdeiaa veivät hänen jalkansa nopeasti eteenpäin; vih- 
doin hänen askeleensa kääntyivät merenrantaa kohti, johto- 
tähtenä se riemunuotio; jonka sankarit antoivat koko yön loi- 
muta Jasonin voiton kunniaksi. Saavuttuaan vastapäätä laivaa 
hän huusi kovalla äänellä nuorempaa sisarenpoikaansa Fron- 
tista. Tämä, joka yhdessä Jasonin kanssa tunsi hänen äänensä, 
huusi vastaan kolme kertaa. Sankarit, jotka kuulivat kaiken tä- 
män, hämmästyivät aluksi; sitten he soutivat Medeiaa vas- 
taan. Ennen kuin laiva oli sidottu kiinni vastakkaiseen ran- 
taan, hyppäsi Jason etukannelta maihin, Frontis ja Argos hä- 
nen kintereillään. 

— Pelastakaa minut, huusi neito syleillen sisarenpoi- 
kiensa polvia, — viekää minut mukananne ja paetkaa isääni! 
Kaikki on tullut ilmi, eikä mitään apua enää ole; paetkaamme 
laivalla ennen kuin hän on noussut nopeiden hevosten selkään. 
Kultaisen taljan hankin teille nukuttamalla lohikäärmeen. 
Mutta sinä, muukalainen, vanno minulle jumalien nimessä to- 
veriesi edessä, ettet minua turvattomaksi jäävää häpäise vie- 
raassa maassa! 

Nämä surulliset sanat panivat Jasonin sydämen iloitse- 
maan. Hän kohotti polvilleen vaipuneen lempeästi pystyyn, 
syleili häntä ja puhui: 

— Rakas tyttö, olkoot Zeus ja Hera, avioliiton suojelijat, 

Velhojumalatar Kirke polveutui auringonjumalasta ja oli Medeian isän 
sisar (s. 154). Tunnetumpana hän esiintyy Odysseiassa, missä hän koh- 
taa Odysseyksen. 

todistajinani siihen, että Kreikkaan palattuani otan sinut lail- 
lisena puolisona kotiini! 

Niin hän vannoi ja liitti kätensä Medeian käteen. Sitten 
Medeia käski sankarien vielä sinä yönä soutaa laivan pyhän 
lehdon likelle, viedäkseen sieltä kultaisen taljan. Niinpä he 
lähtivät liikkeelle, ja sitten Jason ja neito menivät niittypol- 
kua pitkin lehtoon. Siellä he tapasivat korkean tammen, jonka 
oksilla kultainen talja riippui loistaen yön halki aamupilven 
lailla, kun nouseva aurinko sitä valaisee. Mutta vastapäätä 
ojensi nukkumaton lohikäärme, katsellen terävillä silmillään 
kaukaisuuteen, pitkän kaulansa lähestyviin päin ja sihisi niin 
pelottavasti, että joen rannat ja suuri lehto kaikuivat. Niin kuin 
liekit vyöryvät palavan metsän yli, samoin peto kieri säteile- 
vin suomuin heitä kohti, tehden lukemattomia kiemuroita. 
Mutta Medeia astui rohkeasti sitä vastaan, vienolla äänellä 
kutsuen mahtavinta jumalista, unta, nukuttamaan tuon hirvi- 
ön. Hän pyysi manalan mahtavalta kuningattarelta siunausta 
hankkeelleen; Jason seurasi häntä pelokkaasti. Mutta loihdun 
nukuttamana lohikäärme ojensi jo selkänsä kaarrokset, ja sen 
kiemurainen ruumis suoristui pitkin pituuttaan. Vain hirveä 
pää oli vielä koholla, ja avoin kita uhkasi niellä heidät molem- 
mat. Silloin Medeia ripotti katajanvarvulla, loitsuja lausuen, 
„sen silmiin taikajuomaa, jonka tuoksu vaivutti sen uneen; nyt 
se sulki kitansa ja nukkuen antoi koko ruumiinsa painua le- 
poon. 

Medeian kehotuksesta Jason veti nyt kultaisen taljan alas 
tammesta, ja sillä aikaa pirskotettiin edelleen taikaöljyä lohi- 
käärmeen päähän. Sitten molemmat jättivät kiireesti Areen 
varjoisan lehdon, ja riemuissaan Jason piteli jo kaukaa koholla 
suurta oinaantaljaa, jonka heijastamina hänen otsansa ja vaale- 
at hiuksensa loistivat kultaisessa hohteessa, samalla kuin sc 
laajalti valaisi yöllistä polkua. Niin hän käveli kantaen sitä va- 
semmalla hartiallaan; kultainen kuorma riippui hänellä kaulas- 
ta jalkoihin saakka. Sitten hän kääri sen jälleen kokoon, sillä 

hän pelkäsi yhä, että joku ihminen tai jumala kohtaisi hänet ja 
ryöstäisi häneltä aarteen. 

Aamun sarastaessa he astuivat laivaan; toverit ympäröivät 
johtajan ja ihmettelivät taljaa, joka säkenöi kuin Zeuksen sala- 

ma, ja jokainen halusi tunnustella sitä kädellään, mutta Jason 
ei sallinut, vaan heitti vastavalmistuneen viitan sen päälle. 
Neidon hän sijoitti laivan peräkannelle ja sitten puhui ystävil- 
leen näin: 

— Nyt, rakkaat miehet, palatkaamme kiireesti isänmaa- 
hamme. Tämän neidon neuvon avulla on matkamme pää- 
määrä saavutettu; palkinnoksi vien hänet laillisena puolisona 
kotiini, ja te puolestanne auttakaa minua suojelemaan häntä 

koko Kreikan auttajana. Sillä en epäile: Aietes on pian täällä 
ja haluaa kaikkine joukkoineen estää lähtöämme pois joesta. 
Siksi pitää toisen puolen teistä vuoroittain soutaa, ja toisten on 
suojeltava paluutamme pitäen mahtavia naudannahkaisia kil- 
piämme vihollista vastaan. Sillä meidän käsissämme on nyt 
kotiinpaluu omaistemme luo ja Kreikan kunnia tai häpeä! 

Näin sanoen hän irrotti köydet, joilla laiva oli kiinnitet- 
ty, pukeutui täysiin varuksiin ja sitten istuutui neidon viereen 
perämies Ankaioksen rinnalle. Alus kiiti airojen avulla virran- 
suuta kohti. 


17. Takaa-ajetut argonautit ja Medeia pelastuvat 


Sillä välin olivat Aietes ja kaikki kolkhislaiset saaneet selville 
Medeian rakastumisen, työt ja paon. He kokoontuivat aseis- 
tettuina torille, ja pian nähtiin heidän kulkevan kovasti melu- 
ten joen rantaa alaspäin. Aietes ajoi lujatekoisissa, auringonju- 
malan lahjoittamien hevosten vetämissä vaunuissa; vasemmas- 
sa kädessään hän kantoi pyöreää kilpeä, oikeassa pitkää pi- 
kisoihtua; hänen kupeeseensa nojasi valtava keihäs. Hevosten 
ohjaksia hoiteli hänen poikansa Absyrtos. Mutta kun he olivat 
saapuneet joen suulle, meni laiva jo kaukana merellä väsymät- 
tömien soutajien työntämänä. Soihtu ja kilpi heltisivät kunin- 
kaalta; hän kohotti molemmat kätensä taivasta kohti, kutsui 
Zeusta ja auringonjumalaa rikosten todistajiksi ja selitti vi- 
haisena alamaisilleen: elleivät he tavoittaisi tytärtä mereltä tai 
maalta ja toisi häntä takaisin, jotta hän voisi sydämensä halua 
seuraten kostaa, niin heidän kaikkien täytyisi se sovittaa pään- 
sä menetyksellä. Pelästyneet kolkhislaiset kiskoivat vielä sa- 
mana päivänä laivansa vesille, levittivät purjeet ja lähtivät me- 
relle; heidän laivastonsa, komentajanaan kuninkaan poika Ab- 
syrtos, muistutti ääretöntä lintuparvea, joka pimentäen ilman 
viuhuu meren yllä. 

Argonauttien purjeisiin puhalsi mitä suotuisin tuuli, sillä 
Heran tahto oli, että kolkhislaisen Medeian piti niin pian kuin 
mahdollista tuottaa turmio Peliaan taloon. Jo kolmannen aa- 
muruskon noustessa he sitoivat laivan kiinni Halys-joen suulle 
paflagonien rannikolla. Siellä he Medeian käskystä uhrasivat 
Hekatelle, joka oli heidät pelastanut. 

Silloin juolahti heidän johtajansa ja toistenkin sankarien 
mieleen, että vanha ennustaja Fineus oli neuvonut heille pa- 
luumatkaa varten uuden tien, mutta ne seudut olivat kaikille 
tuntemattomia. Nyt neuvoi heille Friksoksen poika Argos, 
joka oli saanut tietonsa pappien kirjoituksista, että heidän piti 
ohjata Ister-jokea kohti, jonka lähteet solisevat kaukana Rhi- 
paian vuoristossa ja joka vuodattaa runsaan vetensä puoleksi 
Joonian, puoleksi Sisilian mereen. Kun Argos oli sen neuvo- 
nut, näkyi sateenkaaren leveä raita sillä suunnalla, jonne hei- 
dän piti kulkea, eikä suotuisa tuuli lakannut puhaltamasta tai 
taivaanmerkki loistamasta, ennen kuin he olivat onnellisesti 
saapuneet Ister-joen Joonianmeren puoleiselle suulle. 

Mutta kolkhislaiset eivät luopuneet takaa-ajostaan, vaan 
pääsivät nopeammin purjehtien kevyillä laivoillaan vielä ai- 
kaisemmin kuin sankarit Isterin suulle. Siellä he asettuivat väi- 
jyksiin suistomaan lahtiin ja saariin ja tukkivat sankareilta pa- 
kotien, kun nämä olivat ankkuroineet joen suulle. Kolkhislais- 
ten paljoutta peläten argonautit nousivat maihin ja heittäytyi- 
vät eräälle joen saarelle. Kolkhislaiset seurasivat, ja ottelu oli 
tulossa. Silloin ahdistetut kreikkalaiset ryhtyivät neuvottelui- 
hin, ja molemmin puolin sovittiin, että kreikkalaiset saisivat 
joka tapauksessa viedä mukanaan kultaisen taljan, jonka ku- 
ningas oli luvannut Jasonille hänen työstään; mutta kunin- 
kaantytär Medeia heidän piti viedä toiselle saarelle ja jättää 
siellä Artemiin temppeliin, kunnes oikeamielinen naapuriku- 
ningas ratkaisisi erotuomarina pitikö hänen palata isänsä luo 
vai seurata sankareita Kreikkaan. Katkera suru valtasi neitsy- 
cen, kun hän sen kuuli, ja hän vei heti rakastettunsa syrjään 


149 





eräälle paikalle, missä kukaan Jasonin tovereista ei voinut 
kuulla heitä; sitten hän puhui kyyneleiden vallassa: 

— Jason, mitä olette päättäneet minun osakseni? Onko 
onni upottanut sinulta unohduksiin kaikki, mitä pyhästi lupa- 
sit minulle hädässäsi? Tässä toivossa minä kevytmielinen, kun- 
niani unohtanut, olen jättänyt isänmaan, kodin ja vanhemmat, 
kaikki, mikä oli minulle korkeinta. Sinun pelastamisesi palkin- 
noksi kuljeskelen nyt kanssasi merellä; uhkarohkeuteni on 
hankkinut sinulle kultaisen taljan; sinun takiasi olen tuottanut 
naisennimelle häpeää, sen tähden seuraan sinua nyt tyttönäsi, 
vaimonasi, sisarenasi Kreikanmaalle. Mutta samasta syystä 
suojele minua myös, älä jätä minua yksin tänne, älä luovuta 
minua kuninkaiden tuomittavaksi. Jos tuo tuomari lupaa mi- 
nut isäni omaksi, niin olen hukassa; kuinka olisi sinulle silloin 
paluumatka mieluinen, kuinka voisi Zeuksen puoliso Hera sii- 
hen myöntyä, hän, josta olet kerskaillut? Niin, jos minut jätät, 
saat kerran muistella minua vaivuttuasi kurjuuteen. Kuin uni 
häviää silloin kultainen talja sinulta manalaan! Kostonhenkeni 
ajavat sinut pois isänmaastasi, niin kuin minä olen joutunut 
karkotetuksi isänmaastani sinun nurinkurisuutesi takia! 

Näin hän puhui rajun intohimon vallassa ja ajatteli sytyt- 
tää laivan tuleen polttaakseen kaikki ja itse syöksyäkseen liek- 
keihin. Jason kävi araksi hänen katseestaan, hänen omaatunto- 
ansa kolkutti, ja hän puhui rauhoittavia sanoja: 

— Malta mielesi, enhän itsekään ole ottanut tuota sopi- 
musta vakavalta kannalta! Koetamme vain lykätä taistelun 
tuonnemmaksi sinun tähtesi, koska kokonainen vihollispilvi 
ympäröi meitä. Sillä kaikki, jotka asuvat täällä, ovat kolkhis- 
laisten ystäviä ja tahtovat auttaa veljeäsi Absyrtosta, jotta hän 
veisi sinut vangittuna takaisin isällesi. Meidät taas surmat- 
taisiin kurjasti kaikki, jos aloittaisimme nyt taistelun, ja sinun 
tilasi käy vielä toivottomammaksi, kun me olemme kuolleet ja 
jättäneet sinut vihollisten saaliiksi. Mutta tuo sopimus onkin 
vain väijytys, joka syöksee Absyrtoksen turmioon, ja kun hän 

on menettänyt henkensä, eivät naapurit enää tahdo antaa kol- 
khislaisille minkäänlaista apua, koska heillä ei silloin ole johta- 
jaa. 

Näin hän puhui hyväillen, ja Medeia antoi hänelle kauhe- 
an neuvon: 

— Kuule minua! Olen kerran tehnyt syntiä ja kohtalon 
sokaisemana tuottanut paljon pahaa. Takaisin en voi enää 
mennä: niinpä minun täytyy astua eteenpäin rikoksen tiellä. 
Torju kohtaamisen aikana kolkhislaisten keihäät; minä hul- 
laannutan veljeni niin, että hän antautuu sinun käsiisi. Ota hä- 
net sitten vastaan loistavalla aterialla; jos saan airuet suostute- 
tuiksi jättämään hänet yksin minun puheilleni, silloin — en voi 
sitä vastustaa — surmaat hänet ja ryhdyt taisteluun kolkhislais- 
ten kanssa. 

Tällä tavalla he molemmat virittivät Absyrtokselle häijyn 
ansan. He lähettivät hänelle paljon vieraslahjoja, niiden jou- 
kossa ihanan purppuravaatteen, jonka Lemnoksen kuningatar 
oli antanut Jasonille ja suloudenjumalattaret itse olivat valmis- 
taneet Dionysokselle; siihen oli imeytynyt taivaallista tuok- 
sua, koska nektarista juopunut jumala oli nukkunut pitäen sitä 
allaan. 

Ovela neito puhui airueille, että Absyrtoksen piti yön pi- 
meydessä tulla toiselle saarelle Artemiin temppeliin; siellä he 
yhdessä keksivät juonen, kuinka Absyrtos saisi kultaisen taljan 
takaisin voidakseen palauttaa sen isälleen kuninkaalle; sillä hä- 
net itsensä, uskotteli Medeia, olivat Friksoksen pojat väkisin 
luovuttaneet muukalaisille. 

Siinä kävi, kuten hän oli toivonut. Juhlallisten lupausten 
pettämänä Absyrtos lähti pimeässä yössä pyhälle saarelle. Jää- 
tyään siellä yksin sisarensa kanssa hän koetteli tämän ovelan 
mieltä, hautoiko hän tosiaankin petosta muukalaisia kohtaan; 
mutta se oli samanlaista kuin jos heikko poikanen tahtoisi kah- 
lata tulvivan vuorivirran poikki, mihin tehtävään voimakkain 
mies ei voi rankaisematta ryhtyä. Sillä kun he parhaillaan kes- 

kustelivat ja sisar lupasi Absyrtokselle kaikki, ryntäsi Jason 
äkkiä salaisesta piilopaikasta esille, paljastettu miekka kädes- 
sään. Silloin neito käänsi silmänsä toisaalle ja peitti itsensä 
hunnulla, jottei hänen tarvitsisi nähdä veljensä murhaamista. 
Kuin uhrieläin sortui kuninkaanpoika Jasonin iskuihin roiskut- 
taen veljenverta poispäin kääntyneen Medeian puvulle ja hun- 
nulle. Mutta kostonjumalatar, jolta ei mitään jää näkemättä, 
katseli piilopaikastaan synkin silmin kauheata tekoa, joka tääl- 
lä suoritettiin. 

Sitten kun Jason oli puhdistanut itsensä murhan jälkeen ja 
haudannut ruumiin, antoi Medeia soihdulla argonauteille sovi- 
tun merkin. Nämä, jotka olivat neuvottelujen ajaksi palanneet 
laivalleen, laskivat nyt maihin Artemiin saarelle ja hyökkäsi- 
vät kuin haukat kyyhkysparveen tai kuin jalopeurat lammas- 
laumaan Absyrtoksen seuralaisten kimppuun, joilta oli riistetty 
johtaja. Kukaan ei välttänyt kuolemaa. Jason, joka tahtoi tulla 
omilleen avuksi, saapui liian myöhään, sillä taistelu oli jo rat- 
kaistu. 


18. Argonauttien kotimatka jatkuu 


Peleuksen neuvon mukaan sankarit soutivat nyt nopeasti joen 
suulta merelle, ennen kuin jäljelle jääneet kolkhislaiset ehtivät 
tointua. Kun nämä huomasivat, mitä oli tapahtunut, aikoivat 
he ensin ajaa takaa vihollista, mutta Hera säikäytti heitä va- 
roittavilla salamilla taivaalta, ja kun he pelkäsivät kotona ku- 
ninkaan vihaa, koska eivät tuoneet takaisin hänen poikaansa 
ja tytärtään, he jäivät Artemiin saarelle Ister-joen suulle ja 
asettuivat sinne asumaan. 

Mutta argonautit purjehtivat monenlaisten rannikoiden 
ja saarien ohi, sivuuttaen myöskin sen saaren, missä asui ku- 
ningatar Kalypso, Atlaan tytär. He luulivat jo näkevänsä ko- 
toisen mantereen korkeimpien vuorenhuippujen kohoavan kau- 

kana, kun Hera, joka pelkäsi vihastuneen Zeuksen suunnitel- 
mia, kohotti heitä vastaan myrskyn, joka ajoi heidän laivansa 
rajusti Elektris-saaren kolkolle rannalle. Nyt alkoi puhua 
myöskin se ennustava puu, jonka Athene oli liittänyt keskelle 
köliä, ja kauhea pelko valtasi kuulijat. 

— Ette voi välttää Zeuksen vihaa ja harhailemista merel- 
lä, kaikui ontosta laudasta, — ennen kuin velhojumalatar Kirke 
on puhdistanut teidät Absyrtoksen kauheasta murhasta. Kas- 
torin ja Polydeukeen pitää rukoilla jumalia, että he avaavat 
teille meritiet voidaksenne löytää Kirken, auringonjumalan ja 
Persen tyttären. 

Niin puhui Argo-laivan puinen suu illan hämärässä. San- 
karit olivat kauhuissaan, kun täytyi kuulla harvinaisen profee- 
tan ilmoittavan noin pelottavia asioita. Kaksoset Kastor ja 
Polydeukes hypähtivät yksin pystyyn, ja ainoastaan heillä oli 
rohkeutta rukoilla kuolemattomilta jumalilta suojelusta; mutta 
laiva työntyi edelleen Eridanoksen sisimpään lahteen, jonka 
aaltoihin Faethon kerran putosi sytyttyään palamaan aurin- 
gonvaunuissa. 

Eridanoksen rantoja pitkin he saapuivat Rhodanoksen 
suulle ja olisivat purjehtineet sinne, mistä eivät olisi palanneet 
elävinä, ellei Hera olisi äkkiä näyttäytynyt eräällä kallionkie- 
lekkeellä ja pelottavalla jumalanäänellä kieltänyt sitä heiltä. 
Hän verhosi laivan suojaavaan mustaan sumuun, ja niin he 
purjehtivat monta päivää ja yötä lukemattomien kelttiläiskan- 
sojen ohi, kunnes vihdoin näkivät Tyrrhenan rannikon ja sit- 
ten pian laskivat onnellisesti Kirken saaren satamaan. 

Siellä he tapasivat velhojumalattaren, kun hän merenran- 
nalla seisten pesi hiuksiaan aalloissa. Hän oli nähnyt sellaista 
unta, että huone ja koko talo ui veressä ja liekit ahmivat kaik- 
ki taikalääkkeet, joilla hän muutoin oli noitunut muukalaiset, 
mutta että hän itse ammensi verta kouraansa ja sammutti sillä 
palon. Tämä kauhea uni oli karkottanut hänet vuoteesta jo 
aamun sarastaessa ja ajanut merenrannalle; siellä hän pesi 

vaatteensa ja hiuksensa, ikään kuin ne olisivat veren tahrimat. 
Häntä scurasi navetasta, ikään kuin naudat paimentaan, lauma 
hirveitä petoja, jotka eivät olleet toisten eläinten kaltaisia, 
vaan mitä erilaisimmista jäsenistä kokoonpantuja. Sankarit 





Jason ja Medeia Kirken luona 





valtasi kamala pelko, varsinkin kun heidän tarvitsi vain katsoa 
Kirkeä kasvoihin ollakseen varmat siitä, että hän oli julman 
Aieteen sisar. Hälvennettyään yöllisen kauhunsa jumalatar 
kääntyi nopeasti, kutsui eläimiä luokseen ja silitteli niitä niin 
kuin koiria. 

Jason käski koko miehistön jäädä laivaan, mutta itse hyp- 
päsi Medeian kanssa maihin ja veti vastustelevan neidon mu- 
kaansa Kirken palatsia kohti. Kirke ei tiennyt, mitä vieraat 

häneltä tahtoivat. Hän pyysi heitä istuutumaan kauniille jak- 
karoille. Mutta he väistyivät hiljaa ja surullisina lieden luo ja 
jäivät sinne. Medeia nojasi päätänsä molempiin käsiin, ja Ja- 
son työnsi lattiaan miekkansa, jolla oli tappanut Absyrtoksen 
ja painoi kätensä sen päälle kohottamatta silmiään. Silloin 
Kirke huomasi, että he olivat suojaa rukoilevia, ja ymmärsi sa- 
malla, että asia koski maanpaon tuskaa ja murhan sovitusta. 
Hän piti arvossa Zeusta, rukoilevien suojelijaa, ja toimitti ha- 
lutun uhrin teurastamalla naaraskoiran, joka juuri oli poikinut. 
Hänen palvelijattariensa, aallottarien, täytyi kantaa sovitusai- 
nekset talosta mereen: hän itse sijoittui lieden ääreen ja poltti 
pyhiä uhrileipiä juhlallisesti rukoillen, lepyttääkseen raivotar- 
ten vihan ja saadakseen isäjumalalta antecksiannon murhan 
tahrimille. 

Vasta sitten, kun kaikki oli toimitettu, hän salli vieraiden 
istuutua loistaville tuoleille, ja istuutui itsekin heitä vastapäätä, 
alkaen kysellä tietoja heidän asiastaan ja matkastaan, mistä he 
tulivat, miksi he olivat nousseet täällä maihin ja mitä varten he 
olivat pyytäneet hänen suojaansa, sillä hänen verinen unensa 
oli jälleen johtunut hänen mieleensä. Kun neito nyt kohotti 
päätänsä ja katsoi hänen kasvoihinsa, herätti hän silmillään 
erikoista huomiota, sillä Medeiahan polveutui, kuten Kirke it- 
sekin, auringonjumalasta, ja kaikilla tämän jumalan jälkeläisi!- 
lä on kultaloisteiset silmät. Nyt Kirke halusi kuulla maanpako- 
laisen äidinkieltä, ja neito alkoi totuuden mukaisesti kertoa 
Kolkhiin murteella kaikesta, mitä oli tapahtunut Aieteelle, san- 
kareille ja hänelle itselleen; vain veljensä Absyrtoksen murhaa 
hän ei tahtonut tunnustaa. Mutta velhojumalatar Kirkeltä ei 
voinut salata mitään; kuitenkin hän sääli veljensä tytärtä ja 
puhui: 

— Voi sinua raukkaa! Kunniattomasti olet paennut ja 
tehnyt suuren rikoksen. Varmasti isäsi tulee Kreikkaan kosta- 
maan sinulle poikansa murhan. Minun puoleltani et kuiten- 
kaan joudu kärsimään enempää pahaa, koska olet turvaa ru- 

koileva ja lisäksi sukulaiseni. Mutta älä myöskään toivo mi- 
nulta apua. Poistu vieraan miehen kanssa, olkoonpa hän kuka 
tahansa. En voi hyväksyä aikeitasi enkä häpeällistä pakoasi! 

Ääretön tuska valtasi neidon, kun hän kuuli nämä sanat. 
Heittäen hunnun päänsä yli hän itki katkerasti, kunnes sankari 
tarttui hänen käteensä ja vei horjahtelevan mukanaan pois 
Kirken palatsista. 

Hera sääli kuitenkin suojattejaan. Hän lähetti sanansaat- 
tajattarensa Iriin kirjavaa sateenkaarta pitkin merenjumalatar 
Thetiin luo, kutsutti tämän luokseen ja kehotti häntä suomaan 
apuaan sankarien laivalle. Kohta kun Jason ja Medeia olivat 
palanneet toisten seuraan alkoi vieno länsituuli puhaltaa; roh- 
kein mielin sankarit kohottivat ankkurit ja levittivät purjeet. 
Laiva keinui hiljaisessa tuulessa eteenpäin, ja pian näkyi hei- 
dän edessään kaunis kukoistava saari, petollisten seireenien 
asuinpaikka; näiden oli tapana houkutella laulullaan ohikulke- 
via luokseen ja tuhota heidät. Puoleksi lintuina, puoleksi nei- 
toina ne istuivat alati vartiopaikallaan, eikä yksikään vieras, 
joka kulki niiden ohitse, jäänyt niiltä huomaamatta. 

Nytkin ne lauloivat argonauteille kauneimpia laulujaan, ja 
sankarit olivat jo aikeissa heittää köydet rannalle ja laskea 
maihin, kun traakialainen laulaja Orfeus kohosi istuimeltaan 
ja alkoi soittaa jumalallista lyyraansa niin pontevasti, että sen 
ääni oli seireenien laulua voimakkaampi; samalla puhalsi juma- 
lan lähettämä länsituuli laivan takaa niin, että houkutteleva 
laulu kokonaan häipyi ilmaan. Vain yksi tovereista, Teleonin 
poika Butes, ei ollut voinut vastustaa seireenien heleää ääntä: 
hän hyppäsi soututuhdolta mereen ja ui saarta kohti. Hän olisi 
joutunut turmion omaksi, ellei häntä olisi huomannut Afro- 
dite, Sisiliassa sijaitsevan Eryks-vuoren valtiatar. Temmattu- 
aan Buteen ylös pyörteen keskeltä jumalatar heitti hänet erääl- 
le tämän saaren niemekkeistä, jonne hän sitten jäi asumaan. 

Argonautit surivat häntä vainajana ja purjehtivat uusia 
vaaroja kohti, sillä he saapuivat kapeaan salmeen, jossa toisel- 

la puolella kohosi merestä Skyllan jyrkkä kallio murskatak- 
seen laivan, toisella Kharybdis-pyörre veti vesiä syvyyteen ja 
uhkasi niellä aluksen. Niiden välissä harhaili aaltojen alla po 
jasta irtautuneita kallioita, joilla muutoin on Hefaistoksen 

Matka Skyllan ja Kharybdiin välitse 





hehkuva työpaja; mutta nyt se vain savusi ja täytti ilman pi- 
meydellä. Täällä he kohtasivat joka taholla merenneitoja, Ne- 
reuksen tyttäriä; laivan takana tarttui heidän ruhtinattarensa 
Thetis itse peräsimeen. Kaikki liehuivat laivan ympärillä, ja 
kun se pyrki lähestymään uivia kallioita, sysäsivät merennei- 
dot sitä edestakaisin toisilleen niin kuin tytöt, jotka pelaavat 
palloa. Se nousi aaltojen mukana korkealle pilviä kohti tai 


syöksyi jälleen alas syvyyteen. 

Erään kallion huipulta katseli Hefaistos tätä näytelmää, 
vasara olallaan, ja tähtiseltä taivaalta Zeuksen puoliso Hera, 
mutta tämä tarttui sitten Athenen käteen, sillä hän ei voinut 
pyörtymättä katsella, mitä alhaalla tapahtui. Vihdoin argo- 
nautit olivat onnellisesti päässeet näistä vaaroista ja kulkivat 
edelleen aavalla merellä, kunnes tulivat eräälle saarelle, missä 
asuivat hyvät faiaakit ja heidän hurskas kuninkaansa Alki- 


noos. 
19. Kolkhislaisten uusi takaa-ajo 


Siellä heidät otettiin vastaan mitä vieraanvaraisimmin, ja he 
aikoivat juuri oikein herkutella, kun rannikolle äkkiä ilmestyi 
kolkhislaisten pelolttava sotajoukko, jonka laivasto oli toista 
reittiä pitkin edennyt tänne asti. He vaativat haltuunsa kunin- 
kaantytärtä Medeiaa, viedäkseen hänet takaisin isän kotiin, 
tai uhkasivat kreikkalaisia verilöylyllä jo nyt ja vielä pahem- 
malla, jahka Aietes itse saapuisi jäljestä mahtavammalla sota- 
joukolla. Mutta hyvä kuningas Alkinoos pidätti sankareita, 
kun he jo olivat menossa taisteluun, ja Medeia halasi hänen 
puolisonsa Areten polvia, puhuen näin: 

— Hallitsijatar, rukoilen sinua, älä anna viedä minua isäl- 
leni, jos kuulut ihmissukuun, joka kevyen erehdyksen takia 
syöksyy nopeaan onnettomuuteen. Niinpä minäkin olen me- 
nettänyt malttini. Minua ei ole kuitenkaan ajanut pakomatkal- 
le tämän miehen kanssa kevytmielisyys, vaan yksinomaan hir- 
veä pelko. Hän vie minut neitsyenä kotimaahansa. Sen tähden 
sääli minua, ja jumalat antakoot sinulle pitkän iän ja lapsia ja 
kaupungillesi kuolemattoman maineen. 

Hän heittäytyi rukoillen myöskin muutamien sankarien 
jalkojen juureen, ja jokainen, jota hän huusi avuksi, kehotti 
häntä olemaan rohkealla mielellä, pudisteli keihästään, paljasti 
miekkansa ja lupasi auttaa häntä, jos Alkinoos aikoisi luovut- 
taa hänet. 

Yöllä kuningas neuvotteli puolisonsa kanssa kolkhislaises- 
ta tytöstä. Arete rukoili tämän puolesta ja kertoi, että suuri 
sankari Jason tahtoi ottaa tytön lailliseksi puolisokseen. Alki- 
noos oli lempeä mies, ja hänen mielensä heltyi vielä lisää, kun 
hän tämän kuuli. 

— Halukkaasti, vastasi hän puolisolleen, — karkottaisin 
kolkhislaiset aseillakin sankarien ja neidon mieliksi, mutta 
pelkään loukata vieraanvaraisuuden pyhää oikeutta; myös- 
kään ei ole viisasta ärsyttää mahtavaa Aietes-kuningasta, sillä 
niin kaukana kuin hän asuukin, hän kykenisi hyökkäämään so- 
tavoimalla Kreikkaan. Kuule siis se päätös, jonka olen tehnyt. 
Jos tyttö vielä on vapaa neitsyt, pitää hänet antaa takaisin isäl- 
leen; mutta jos hän on sankarin puoliso, en riistä häntä avio- 
mieheltään, jolla on häneen parempi oikeus kuin isällä. 

Arete pelästyi kuullessaan kuninkaan päättäneen tällä ta- 
valla. Vielä yöllä hän lähetti Jasonin luo airuen, joka salaa il- 
moitti hänelle kaikki ja neuvoi häntä jo ennen aamun tuloa 
menemään naimisiin Medeian kanssa. Sankarit, joille Jason te- 
ki selkoa odottamattomasta ehdotuksesta, olivat kaikki siihen 

äisiä, ja niin vihittiin neito juhlallisesti Jasonin puolisok- 
si pyhässä luolassa Orfeuksen laulujen kaikuessa. 

Seuraavana aamuna, kun saaren rannat ja kasteinen keto 
loistivat ensimmäisistä auringonsäteistä, liikuskeli faiaakkien 
koko kansa kaupungin kaduilla, ja saaren toisessa päässä oli- 
vat kolkhislaiset jo myöskin aseissa. Alkinoos astui lupauksen- 
sa mukaan esille palatsistaan, kädessä kultainen valtikka, lau- 
suakseen päätöksensä tytön kohtalosta. Hänen jaljestään tuli 
joukoittain ylhäisimpiä faiaakkeja. Myöskin naiset olivat ko- 
koontuneet nähdäkseen komeita kreikkalaisia sankareita, ja 
paljon maalaisiakin oli saapuvilla, sillä Hera oli levittänyt hu- 
hua laajalti. Niinpä kaikki oli kaupungin muurien edustalla 
valmiina, ja uhrit höyrysivät taivasta kohti. 

Jo kauan sankarit olivat odottaneet täällä ratkaisua. Kun 
nyt kuningas oli sijoittunut valtaistuimelleen, astui Jason esille 

ja selitti valallisella vahvistuksella, että kuninkaantytär Me- 
deia oli hänen laillinen puolisonsa. Kun Alkinoos kuuli sen ja 
vihkiäisten todistajat olivat esiintyneet, lausui hän juhlallisesti 
vannoen sen tuomion, ettei Mcdeiaa saanut luovuttaa, ja va- 
kuutti suojelevansa vieraitaan. Turhaan kolkhislaiset väittivät 
vastaan; kuningas käski heitä joko asumaan maassaan rauhal- 
lisina vieraina tai poistumaan laivoineen hänen satamastaan. 
Mutta he valitsivat edellisen ehdon peläten maansa hallitsijan 
vihaa, jos palaisivat ilman hänen tytärtään. Seitsemäntenä päi- 
vänä argonautit jatkoivat matkaansa Alkinooksen erottua 
heistä vastahakoisesti ja annettua heille upeita lahjoja. 


20. Sankarien viimeiset seikkailut 


Jälleen he olivat purjehtineet monenlaisten rantojen ja saarien 
ohi ja saivat jo nähdä kaukana Pelopsinmaan (Peloponnesok- 
sen) kotoisen rannikon, kun hirmuinen pohjoismyrsky tarttui 
laivaan ja kuljetteli sitä kokonaista yhdeksän päivää ja yötä 
Libyan meren keskitse tuntematonta reittiä pitkin. Vihdoin he 
ajautuivat Afrikan puolelle, Syrttien hietaerämaan rannalle, 
erääseen lahteen, jonka vesi hautui kuin suo tiheän meriruohon 
ja liikkumattoman vaahdon peittämänä. Joka taholla levisi 
hiekkatasankoja, joilla ei ollut nähtävänä yhtään eläintä tai 
lintua. Siellä aallokko vei laivan niin rajusti rantaan, että emä- 
puu joutui kokonaan hietikolle. Pelon vallassa sankarit hyppä- 
sivät pois aluksesta, ja kauhistuen he katselivat leveää maan- 
selkää, joka niin kuin ilma ulottui vaihtelutta loppumattomiin. 
Missään ei näkynyt vesilähdettä, polkua tai peimenmajaa; 
kaikkialla vallitsi kuollut hiljaisuus. 

— Voi meitä, mikä on tämän maan nimi? Minne ovat 
myrskyt meidät kuljettaneet? Niin toverit kyselivät toisiltaan. 
— Jospa olisimme ennemmin ajautuneet uiviin kallioihin! Mie- 

luummin olisimme tehneet jotakin Zeuksen tahtoa vastaan ja 
niin tuhoutuneet jossakin suuressa yrityksessä! 

— Niin, sanoi perämies Ankaios, — aallokko on jättänyt 
meidät pulaan eikä halua noutaa meitä täältä. Kaikki toiveet 
lähdöstä pois ja kotiinpaluusta on meiltä riistetty; ohjatkoon 
nyt kuka voi ja tahtoo! 

Näin sanoen hän antoi peräsimen luisua kädestään ja kyy- 
ristyi itkien laivan kannelle. Niin kuin miehet ruton saastutta- 
massa kaupungissa katsovat turmiota silmiin toimettomina 
haamujen lailla, samoin sankarit surivat hiipien autiota rantaa 
pitkin. 

Kun ilta oli tullut, he ojensivat surullisina kätensä toisil- 
leen jäähyväisiksi, heittäytyivät ravintoa nauttimatta hiekalle, 
yksi sinne, toinen tänne, ja odottivat viittoihinsa kietoutunei- 
na unettoman yön halki päivää ja kuolemaa. Toisella puolella 
huokailivat hallitsijattarensa ympärille keräytyneinä faiaakki- 
laiset neitsyet, jotka Medeia oli saanut lahjaksi kuningas Alki- 
nookselta; he voihkivat kuin kuolevat joutsenet, korottaen vii- 
meisen laulunsa yläilmoihin. Ja varmasti he olisivat kaikki, 
miehet ja naiset, joutuneet tuhon omiksi kenenkään heitä sure- 
matta, elleivät Libyan hallitsijattaret, joina oli kolme puoliju- 
malatarta, olisi heitä armahtaneet. Nämä näyttäytyivät kii- 
reestä kantapäähän vuohennahkoihin verhoutuneina keskipäi- 
vän kuumana hetkenä Jasonille ja vetivät hiljaa hänen ohi- 
moiltaan viitan, jolla hän oli peittänyt päänsä. Pelästyneenä 
hän hypähti pystyyn ja käänsi katseensa kunnioittavasti pois 
puolijumalattarista. 

— Onneton, puhuivat he, — me tunnemme kaikki vaiva- 
si, mutta älä enää murehdi! Kun merenjumalatar on päästänyt 
valjaista Poseidonin vaunut, lausukaa kiitokset äidillenne, joka 
on kauan kantanut teitä kohdussaan; sitten voitte palata autu- 
aalliseen Kreikkaan. 

Jumalattaret katosivat, ja Jason kertoi tovereilleen Johdul- 
lisen, mutta arvoituksellisen lausunnon. Sillä aikaa kun kaikki 

sitä vielä hämmästyneinä miettivät, tapahtui toinen yhtä kum- 
mallinen ihme. Tavattoman suuri merihepo, jonka molemmilta 
puolin valuivat niskan yli kultaiset harjat, hyppäsi merestä 
maalle ja pudisti ruumiistaan vedenvaahtoa, joka siitä roiskui 
kuin tuulen siivillä. Riemuissaan korotti nyt Peleus-sankari ää- 
nensä ja huusi: 

— Arvoituksen toinen puoli on täyttynyt: merenjumala- 
tar on päästänyt valjaista vaununsa, joita tuo hevonen on ve- 
tänyt; se äiti, joka on kauan kantanut meitä kohdussaan, on 
laivamme Argo; sille meidän pitää nyt suoda asianmukainen 
kiitos. Ottakaamme se siis hartioillemme ja kantakaamme sitä 
hiekkaerämaan halki seuraten merihevon jälkiä. Eihän tuo 
eläin pujahda maan sisään, vaan näyttää meille tien jollekin ta- 
pulipaikalle. 

Sanottu ja tehty. Sankarit ottivat laivan olkapäilleen ja 
huokailivat kaksitoista päivää ja kaksitoista yötä kuormansa 
alla vaeltaen. Retki jatkui yhä autioiden, vedettömien hickka- 
aavikoiden poikki. Ellei heitä olisi eräs jumala ihmeellisesti 
vahvistanut, olisivat he, miehet ja naiset, jo ensimmäisenä päi- 
vänä menehtyneet. Mutta näin he saapuivat vihdoin onnel- 

lisesti Tritonin merenlahdelle. Siellä he laskivat taakan harti- 
oiltaan ja etsivät kuin raivokkaat koirat janon kiusaamina läh- 
dettä. 

Matkalla laulaja Orfeus kohtasi hesperidit, suloisesti lau- 
lavat luonnottaret, istumassa sillä pyhällä kedolla, jolla lohi- 
käärme Ladon oli vartioinut kultaisia omenia. Heitä laulaja 
rukoili näyttämään nääntyville lähteen. Luonnottaret säälivät, 
ja ylhäisin heistä, Aigle, alkoi kertoa: 

— Varmaankin se rohkea rosvo, joka eilen näyttäytyi 
täällä ja riisti lohikäärmeeltä hengen ja meiltä kultaiset ome- 
nat, on tullut teidän onneksenne, te muukalaiset. Hän oli raju 
mies; hänen silmänsä säkenöivät vihaisen otsan alla. Raaka ja- 
lopeurantalja riippui hänen hartioillaan; kädessään hän kantoi 
nuijaa ja nuolia, joilla surmasi hirviön. Hänkin tuli tänne ja- 
noisena hiekkaerämaasta. Kun hän ei löytänyt mistään vettä, 
potkaisi hän kantapäällään kalliota. Kuin taikaiskusta juoksi 
siitä runsaasti vettä, ja pelottava mies painui rähmälleen maa- 
han, nojasi molemmin käsin kallioon ja joi ahneesti, kunnes jäi 
loikomaan maassa kuin kylläinen härkä. 

Niin puhui Aigle ja näytti heille kalliolähdettä, jonka ym- 
pärillä kaikki sankarit pian tungeksivat. Virvoittava juoma te- 
ki heidät jälleen iloisiksi. — Totisesti, puhui yksi heistä kostu- 
tettuaan polttavia huuliaan vielä kerran, — vielä meistä erotet- 
tunakin Herakles on pelastanut toverinsa! Jospa tapaisimme 
hänet matkatessamme eteenpäin! 

Niinpä he lähtivät liikkeelle, yksi sinne, toinen tänne, san- 
karia etsimään. Kun he olivat kerääntyneet jälleen yhteen, luu- 
li ainoastaan teräväsilmäinen Lynkeus nähneensä hänet kau- 
kaa, mutta vain jokseenkin samoin kuin talonpoika kuvittelee 
näkevänsä uudenkuun pilvien takaa, ja vakuutti, ettei kukaan 
saavuttaisi harhailevaa. 

Viimein he nousivat jälleen laivaansa, siten kun olivat on- 
nettomien sattumien takia menettäneet kaksi toveriaan ja heitä 
surreet. Kauan he turhaan koettivat päästä Tritonin lahdesta 

ulos avoimelle merelle. Tuuli puhalsi heitä vastaan, ja laiva 
luovaili satamassa levottomasti sinne tänne kuin käärme, joka 
turhaan yrittää pujahtaa piilopaikastaan ja sihisten ja leimua- 
vin silmin kääntelee päätänsä joka taholle. 














Tietäjä Orfeuksen neuvosta he astuivat sen tähden vielä 
kerran maihin ja pyhittivät kotoisille jumalille suurimman uh- 
rikolmijalan, mitä heillä oli laivassa ja jonka he jättivät rannal- 
le. Paluumatkalla heidät kohtasi merenjumala Triton nuoru- 
kaisen hahmossa. Hän nosti maasta multamöhkäleen ja tarjosi 
sen vierasystävyyden merkiksi sankari Eufemokselle, joka kät- 
ki sen poveensa. 

— Isäni, puhui merenjumala, — on pannut minut tämän 

merentienoon suojelijaksi. Katsokaa, tuolla, missä vesi kuohuu 
mustana syvyydestä, siellä on kapea pääsytie lahdesta avoi- 
melle merelle: soutakaa sinne ja minä lähetän teille hyvän tuu- 
len. Sitten ette ole kaukana Pelopsin saaresta. 

Iloisina he nousivat laivaan. Triton otti kolmijalan harti- 
oilleen ja katosi laineisiin. Nyt he saapuivat muutamien päivä- 
matkojen jälkeen häiritsemättä Karpathoksen kalliosaarelle ja 
aikoivat sieltä purjehtia ihanaa Kreetaa kohti. Mutta tämän 
saaren vartijana oli pelottava jättiläinen Talos. Hän yksin oli 
vielä jäljellä ihmisten muinaisesta vaskisesta sukukunnasta; hä- 
nen koko ruumiinsa oli vaskesta, niin että hän oli haavoittu- 
maton, mutta toisessa nilkassa hänellä oli lihainen jänne ja 
suoni, jossa virtasi verta. Se, joka tiesi tämän kohdan ja osasi 
satuttaa siihen, sai uskoa voivansa surmata hänet, sillä hän ei 
ollut kuolematon. 

Kun sankarit soutivat Kreetan saarta kohti, hän seisoi 
eräällä uloimmista kallionkielekkeistä vahtitoimessaan. Kohta 
kun hän huomasi heidät, hän murenteli kallionjärkäleitä ja al- 
koi lingota niitä lähestyvään laivaan. Pelästyneinä argonautit 
soutivat poispäin. He olisivat menneet kauniin Kreetan ohi, 
vaikka jano heitä uudelleen kiusasi, ellei Medeia olisi noussut 
ja puhunut säikähtyneille näin: 

— Kuulkaa minua, miehet! Minä tiedän, kuinka tuo hir- 
viö voidaan kukistaa. Pitäkää vain laivaa kauempana kuin ki- 
venheiton päässä hänestä! 

Sitten hän kohotti purppuraisen pukunsa liepeitä ja nousi 
jalkaportaille, Jasonin käden häntä taluttaessa. Hirveillä loit- 
suluvuilla hän kolmesti kutsui elämää riistäviä moiria, kohta- 
lottaria, manalan nopeita koiria, jotka ilmassa asuen joka ta- 
holla vaanivat elollisia olentoja. Sitten Medeia noitui vaskisen 
Taloksen silmäluomet menemään umpeen, jolloin mustia uni- 
kuvia astui hänen sielunsa eteen. Talos lyyhistyi nukuksissa 
maahan ja satutti lihaisen nilkkansa terävään kallionreunaan, 
niin että veri valui haavasta kuin sula lyijy. Tuskan herättämä- 

nä hän koetti uudelleen nousta pystyyn. Mutta niin kuin puo- 
leksi poikki hakattua kuusta ensimmäinen tuulenpuuska va- 
pisuttaa ja se vihdoin syöksyy rytisten rotkoon, samoin hän 
horjui vielä hetkisen jaloillaan ja suistui sitten huumaavasti 
molskahtaen kuolleena meren syvyyteen. 

Nyt sankarit voivat vaaratta nousta maihin ja lepäsivät 
siunatulla saarella aamuun asti. Tuskin he olivat purjehtineet 
sieltä pois, kun heitä pelästytti uusi seikkailu. Heidän vaivak- 
seen tuli kauhea yö, jota ei valaissut yksikään kuun säde tai 
tähti; ilma oli niin musta kuin kaikki pimeys olisi päästetty irti 
hornasta. He eivät tienneet, purjehtivatko he merellä vai Tar- 
taroksen aalloilla. Kohotetuin käsin Jason rukoili Feibos 
Apollonia, jotta tämä vapauttaisi heidät hirvittävästä pimey- 
destä. Tuskan kyyneliä tippui hänen poskiltaan, ja hän lupasi 
jumalalle mitä ihanimpia uhrilahjoja. Jumala kuuli hänen ru- 
kouksensa, tuli alas Olympoksesta, hyppäsi eräälle luodolle ja 
pitäen korkealla käsissään kultaista jousta ampui hopeisia va- 
lonuolia tienoon halki. Äkillisessä hohteessa he näkivät pienen 
saaren, ohjasivat sinne ja ankkurin heitettyään odottivat ran- 
nalla lohduttavaa aamunsarastusta. 

Kun he sitten taas kirkkaimmassa auringonpaisteessa kul- 
kivat aavalla merellä, muisti sankari Eufemos erään yöllisen 
unensa. Hänestä oli näyttänyt siltä kuin Tritonin multamöh- 
käle, jota hän oli pitänyt povellaan, alkaisi elää ja vyöryä pois 
hänen poveltaan; sitten se muuttui neidonkuvaksi, joka puhui 
näin: 

— Minä olen Tritonin ja Libyan tytär; usko minut Ne- 
reuksen tyttärien haltuun jotta asuisin meressä Anafen luona; 
sitten tulen jälleen auringonvalon jälkeläisillesi määrättynä. 

Eufemos tuli nyt ajatelleeksi tätä unta sen tähden, että se 
saari, jolla he olivat odottaneet aamua, oli nimeltään Anafe. 
Jason, jolle sankari kertoi unensa, ymmärsi tarkoituksen heti: 
hän neuvoi ystäväänsä heittämään mereen sen multamöhkä- 
leen, jota hän oli kantanut sydämensä kohdalla. Näin tapah- 

wikin, ja purjehtivien ihmeeksi kasvoi meren pohjasta esille 
kukoistava saari hedelmällisine harjanteineen. Sille annettiin 
nimi Kalliste, s.o. Kaunein, ja Eufemos asutti sen myöhemmin 
lapsineen. 

Se oli viimeinen sankarien osaksi tullut ihme. Pian sen jäl- 
keen otti Aiginan saari heidät vastaan. Sieltä kotimaahan oh- 
jattuna kiiti Argo-laiva ilman enempiä kommelluksia sankarei- 
neen onnellisesti Jolkoksen satamaan. Jason pyhitti laivan Ko- 
rinthoksen salmessa Poseidonille, ja kun se jo aikoja sitten oli 
hajonnut tomuksi, loisti se vielä eteläisellä taivaanlaella kirk- 
kaana tähtenä, sillä se oli kohotettu taivaalle. 


21. Jasonin loppu 


Jason ci päässyt Jolkoksen valtaistuimelle, jonka vuoksi hän 
oli suorittanut vaarallisen retken, ryöstänyt Medeian tämän 
isältä ja pannut toimeen hänen veljensä Absyrtoksen häpeäl- 
lisen murhan. Hänen täytyi luovuttaa kuningaskunta Peliaan 
pojalle Abastokselle ja paeta nuoren puolisonsa kanssa Korin- 
thokseen. Siellä he asuivat yhdessä kymmenen vuotta, ja Me- 
deia synnytti kolme poikaa. Heistä vanhemmat olivat kaksosia, 
ja heidän nimensä olivat Thessalos ja Alkimenes; kolmas, 
Tissander, oli paljon nuorempi. Näinä aikoina Jason rakasti ja 
kunnioitti Medeiaa sekä kauneuden että erityisesti hänen jalon 
mielensä ja muiden hyvien ominaisuuksiensa tähden. Mutta 
kun vuodet myöhemmin vähitellen hävittivät Medeian naisel- 
lisen viehätyksen, ihastui ja hullaantui Jason erään nuoren ty- 
tön, Korinthoksen kuninkaan Kreonin Glauke-nimisen tyttä- 
ren, kauneuteen. Puolisonsa tietämättä hän kosi tätä neitoa, ja 
vasta kun isä oli suostunut ja hääpäivä määrätty, hän yritti tai- 
vuttaa Medeiaa vapaaehtoisesti luopumaan avioliitosta. Hän 
vakuutti myöskin, ettei aiheena uusiin naimisiin ollut kyllästy- 
minen Medeian rakkauteen, vaan halu päästä lasten tule- 

vaisuudesta huolehtiessa ylhäisen kuningasperheen sukulaisuu- 
teen. Mutta Medeia vimmastui tästä ehdotuksesta ja huusi ju- 
malia Jasonin ennen vannomien valojen todistajiksi. Jälkim- 
mäinen ei kuitenkaan välittänyt siitä, vaan vihitytti itsensä ku- 
ninkaantyttären kanssa. Epätoivoissaan Medeia harhaili puo- 
lisonsa palatsissa. 

— Voi minua, hän huusi. — Jospa tuli taivaasta iskisi pää- 

* häni! Miksi eläisin kauemmin? Jospa kuolema minua armah- 
taisi! Oi, isä, oi, isänmaa, jotka olen häpeällisesti jättänyt! Oi, 
veli, jonka murhasin ja jonka veri nyt tulee päälleni! Mutta 
puolisollani Jasonilla ci ollut oikeutta rangaista minua, sillä hä- 
nen tähtensä olen tehnyt syntiä! Oikeamielisyyden jumalatar, 
soisin sinun tuhoavan hänet ja Glauken! 

Hän valitteli yhä näin, kun Kreon, Jasonin uusi appi, koh- 
tasi hänet palatsissa. 

— Sinä synkkäkatseinen, joka olet vihastunut puolisoosi, 
hän puhui Medeialle, — tartu poikiesi käsiin ja poistu heti 
maastani! En palaa kotiini, ennen kuin olen karkottanut sinut 
rajojeni toiselle puolelle. 

Vihaansa hilliten Medeia vastasi levollisesti: 

— Miksi pelkäät pahaa minun taholtani, Kreon? Mitä 
pahaa sinä olet minulle tehnyt, mihin olet edessäni syyllinen? 
Sinä olet antanut tyttäresi sille miehelle, joka on sinua miellyt- 
tänyt. Mitäpä sinä välitit minusta! Vain puolisoani minä vi- 
haan, joka on kaikkeen syyllinen. Kuitenkin se on tapahtunut: 
eläkööt he kaksi siis puolisoina! Mutta anna minun asua tässä 
maassa; sillä vaikka minua on kovasti loukattu, tahdon kuiten- 
kin pysyä vaiti ja alistua mahtavampien valtaan. 

Mutta Kreon näki vihaa hänen silmissään eikä luottanut 
häneen, vaikka nöyrästi pyytävä syleili hänen polviaan ja ko- 
etti häntä hellyttää hänen oman tyttärensä Glauken nimessä. 

— Mene, vastasi kuningas, — ja vapauta minut huolista! 

Silloin Medeia pyysi vain yhden ainoan päivän lykkäystä, 
ehtiäkseen valita pakotien ja lapsilleen turvapaikan. 

— Sieluni ei ole tyrannimainen, puhui nyt kuningas. — 
Väärästä säälistä olen monta kertaa tehnyt hupsuja myönny- 
tyksiä. Nytkin tunnen, etten toimi viisaasti; kuitenkin olkoon 
se sinulle myönnetty, vaimo. 

Kun Medeia oli saanut haluamansa lykkäyksen, hänet 
valtasi mielettömyys, ja hän ryhtyi suorittamaan erästä tekoa, 
joka aikaisemmin oli ehkä häilynyt vain hämäränä hänen aja- 
tuksissaan, mutta jonka mahdollisuuteen hän ei ollut itsekään 
oikein uskonut. Kuitenkin hän teki ensin viimeisen yrityksen 
todistaakseen puolisolleen joutuneensa vääryyden ja ilkeyden 
uhriksi. Hän astui Jasonin eteen ja puhui: 

— Voi sinua kehnointa kaikista miehistä! Sinä olet pettä- 
nyt minut, mennyt uusiin naimisiin, vaikka sinulla on lapsia. 
Jos olisit lapseton, tahtoisin antaa sinulle anteeksi; sinulla olisi 
silloin jokin puolustus. Nyt sinua ci voi vapauttaa syytöksestä. 
Luuletko, että jumalat, jotka silloin hallitsivat, kun lupasit mi- 
nulle uskollisuutta, eivät enää ole vallassa tai että ihmisille on 
säädetty uusia lakeja heidän toimiansa varten, kun uskot saa- 
vasi ruveta valapatoksi? Sano minulle, tahdon kysyä sinulta 
ikään kuin olisit ystäväni: minne neuvot minua menemään? 
Lähetätkö minut takaisin isäni kotiin, vaikka olen mieliksesi 
pettänyt häntä ja surmannut häneltä pojan? Tai minkä muun 
pakopaikan tiedät minulle? Totisesti koituu siitä sinulle suu- 
renmoinen maine, sinulle vastanaineelle, kun ensimmäinen 
puolisosi omien poikiesi kanssa kulkee kerjäten pitkin maail- 
maa! 

Jason oli kuitenkin taipumaton. Hän lupasi antaa Medei- 
alle ja lapsille runsaasti rahaa ja kirjeellisesti suosittaa heitä 
kaukaisille vierasystävilleen, jotta nämä ottaisivat heidät hy- 
vin vastaan. Mutta Medeia hylkäsi kaikki. 

— Mene ja nai, vastasi hän, — mutta uudet hääsi tuotta- 
vat sinulle vielä tuskaa! 

Poistuttuaan puolisonsa luota hän katui viimeisiä sano- 
jaan, ei siksi, että olisi muuttanut mieltään, vaan koska hän 

pelkäsi Jasonin pitävän silmällä hänen askeliaan ja estävän hä- 
net ilkityön toimeenpanosta. Sen tähden hän lähetti pyytä- 
mään toista keskustelua Jasonin kanssa ja puhui sitten muuttu- 
nein ilmein: 

— Jason, anna anteeksi, mitä olen sanonut; sokea viha on 











Medeia rukoilee Jasonilta rakkautta 








johtanut minut harhaan! Nyt käsitän, että kaikki, mitä olet 
tehnyt, koituu meidän omaksi parhaaksemme. Köyhinä pako- 
laisina tulimme tänne, ja sinä haluat uuden avioliittosi avulla 
huolehtia itsestäsi, lapsista ja lopuksi minustakin. Kun poikasi 
ovat jonkin aikaa olleet täältä poissa, kutsut heidät takaisin ja 
annat heidän osallistua uudesta liitostasi syntyvien sisarustensa 
onneen. Tulkaa tänne, tulkaa lapset, syleilkää isäänne, tehkää 
sovinto hänen kanssaan, niin kuin minäkin olen sopinut! 
Jason luotti tähän mielenmuutokseen ja iloitsi siitä, luva- 

ten Medeialle ja lapsille kaikkein parasta, ja Medeia alkoi vie- 
lä vahvistaa hänen uskoaan. Hän pyysi Jasonia pitämään lap- 
sia luonaan ja aätamaan hänen yksin lähteä. Jotta uusi puoliso 
ja hänen isänsä sallisivat sen, käski hän noutaa varastohuo- 
neestaan kallisarvoisia kultaisia vaatteita ja pyysi Jasonia toi- 
mittamaan ne morsiuslahjoiksi kuninkaantyttärelle. Hetkisen 
epäröityään Jason mukautui siihen, ja palvelija lähetettiin vie- 
mään nämä lahjat morsiamelle. Mutta ne olivat taikakeinoin 
myrkytettyjä pukuja, ja kun Medeia oli lausunut puolisolleen 
teeskennellyt jäähyväiset, hän odotti hetkestä hetkeen lahjo- 
jensa vastaanotosta tietoa, joka luotettavan lähetin piti hänelle 
tuoda. Tämä tulikin vihdoin ja huusi hänelle jo kaukaa: 

— Nouse laivaasi, Medeia, pakene, pakene! Vihaamasi 
nainen ja hänen isänsä ovat kuolleet! Kun poikasi ja heidän 
isänsä astuivat morsiamen kotiin, iloitsimme me palvelijat 
kaikki siitä, että epäsopu on kadonnut ja sovinto on täydelli- 
nen. Nuori kuningatar otti puolisosi vastaan iloisen näköisenä, 
mutta kun hän huomasi lapset, hän peitti silmänsä, käänsi kas- 
vonsa poispäin ja inhosi heidän läsnäoloaan. Jason lepytti kui- 
tenkin hänen vihansa, puhui muutaman hyvän sanan sinun 
puolestasi ja levitti lahjat hänen eteensä. Kun Glauke näki iha- 
nat lahjat, hurmaantui hänen sydämensä loistosta, hänen mie- 
lensä muuttui, ja hän lupasi myöntyä kaikessa sulhasensa tah- 
toon. Puolisosi lähdettyä poikineen hänen luotaan hän tarttui 
himokkaasti näihin uusiin koruvaatteisiin, puki ylleen kultavii- 
tan, pani kultaisen seppeleen hiuksiinsa ja mielihyvin katseli it- 
seään kirkkaasta kuvastimesta. Sitten hän käveli huoneiden lä- 
vitse ja iloitsi kuin pieni tyttö ihanuudestaan. Mutta pian tuli 
muutos. Hän horjui kalpeana taaksepäin, kaikkien jäsentensä 
vapistessa, ja ennen kuin hän oli ehtinyt istuimelleen, hän 
kaatui lattialle, alkoi pyörittää silmiään, ja vaahtoa tuli hänen 
suustaan. Palatsissa kajahti valitushuuto, toiset palvelijat kii- 
ruhtivat hänen isänsä, toiset hänen tulevan puolisonsa luo. Sil- 
lä välin leimahti noiduttu seppele tuleen hänen päässään; 

myrkky ja liekit kuluttivat häntä kilpaa, ja kun hänen isänsä 
valittaen hyökkäsi sisään, tapasi hän vain tyttärensä muodot- 
toman ruumiin. Hän heittäytyi epätoivoissaan syleilemään 
kuollutta, ja murhaavan puvun myrkyn tartuttamana hänkin 
menetti pian henkensä. Jasonista en tiedä mitään. 

Kertomus näistä kauheuksista kiihotti Medeiaa yhä 
enemmän, sen sijaan että olisi hillinnyt hänen vihaansa, ja pel- 
käksi koston raivottareksi yltyneenä hän juoksi pois antaak- 
seen puolisolleen ja itselleen kuolettavan iskun. Hän kiiruhti 
siihen huoneeseen, jossa hänen poikansa nukkuivat, sillä yö oli 
tullut. 

— Pysy lujana, sydämeni, hän puhui matkalla itsekseen. 
— Miksi epäröit suorittaa kauheata ja välttämätöntä tekoa? 
Unohda, onneton, että ne ovat sinun omia lapsiasi, että itse 
olet heidät synnyttänyt! Vain tänä yhtenä hetkenä unohda se! 
Itke heitä sitten koko elämäsi halki! Teet heille vain hyvän 
palveluksen. Jollet nyt surmaa heitä, niin he saavat kuoleman- 
sa vihamielisestä kädestä. 

Kun Jason kiitäen saapui kotiinsa tavoittaakseen nuoren 
morsiamensa murhaajan ja uhratakseen hänet kostolleen, kai- 
kui häntä vastaan hänen lastensa hätähuutoja, murha-aseen 
juuri vuodattaessa heidän vertaan. Hän astui auki työnnettyyn 
kamariin ja löysi sieltä poikansa surmattuna kuin vihauhrit, 
mutta Medeiaa ei näkynyt missään. Sitten epätoivoisena pois- 
tuessaan talostansa, hän kuuli korkealta päänsä yläpuolelta ko- 
hinaa. Katsoessaan ylöspäin hän näki ilmassa hirvittävän mur- 
haajattaren, kun tämä ajoi avaruuden halki lohikäärmeen vetä- 
missä vaunuissa, jotka hänen taitonsa oli loihtinut esiin, ja sillä 
tavalla jätti kostonsa näyttämön. Jason oli menettänyt toivon- 
sa saada rangaista häntä ilkityöstä. Epätoivo valtasi hänen sic- 
lunsa, Absyrtoksen murha palasi taas hänen mieleensä; hän 
heittäytyi miekkaansa vasten ja kaatui oman talonsa kynnyk- 
selle. 


XIII. Meleagros ja metsäkarjunajo 


Kalydonin kuningas Oineus uhrasi erikoisen runsaasti siu- 
natun vuoden ensi hedelmät jumalille: Demeterille pellontuot- 
teita, Bakkhokselle viiniä, Athenelle öljyä ja niin kullekin ju- 
maluudelle jotakin erikoisesti mieluista. Vain Artemiin hän 
unohti, ja tämän jumalattaren alttari jäi ilman uhrisavua. Se 
suututti näin laiminlyötyä, ja hän päätti kostaa halveksijalleen. 
Hän päästi jättiläiskokoisen metsäkarjun kuninkaan niityille ja 
vainioille. Sen punaiset silmät suitsuttivat tulta, niska törrötti 
jäykkänä; pörröiset harjakset kohosivat kuin vallipaalut, vaah- 
toavasta kidasta välähteli salamia, ja torahampaat olivat niin 
valtavat kuin norsulla. Sellaisena se tömisti kylvöjen ja vilja- 
peltojen halki, tuhoten kaikki, niin että puimatanner ja riihi 
turhaan odottivat luvattua satoa. Se ahmi viinirypäleet köyn- 
nöksineen, öljypuunmarjat oksineen. Lammaspaimenet ja pai- 
menkoirat eivät kyenneet puolustamaan karjojaan eivätkä roh- 
keimmatkaan sonnit nautojaan tätä hirviötä vastaan. 
Vihdoin nousi kuninkaan poika, uljas sankari Meleagros, 
ja kokosi metsästäjiä ja koiria tappamaan kauhean metsäkar- 
jun. Koko Kreikan kuuluisimmat sankarit saapuivat kutsuttui- 
na suureen metsästykseen, heidän joukossaan myöskin sanka- 
rillinen neito Atalante Arkadiasta, Jasioksen tytär. Hänet oli 
pikku lapsena jätetty metsään, missä karhu oli häntä imettä- 
nyt, ja sitten metsästäjät olivat hänet löytäneet ja kasvatta- 
neet, mutta tämä kaunis miestenvihaajatar tahtoi edelleen asua 

vain metsässä ja hankkia elatuksensa metsästyksellä. Kaikki 
miehet hän torjui luotaan ja oli surmannut nuolillaan kaksi 
kentauria, jotka ahdistelivat häntä tässä yksinäisyydessä. Nyt 
houkutti hänet rakkaus metsästykseen ulos tyyssijastaan mies- 
ten seuraan. Hän tuli hiukset sidottuina yhteen ainoaan sol- 
muun; hänen hartioillaan riippui norsunluinen viini, ja vasen 
käsi piteli jousta. Hänen kasvonsa olisivat muistuttaneet pojil- 
la tytönkasvoja, tytöillä pojankasvoja. Kun Meleagros näki 
hänet kaikessa luontevassa kauneudessa, hän puhui itsekseen: 
— Onnellinen se mies, jonka tuo katsoo arvoisekseen puolisok- 
si! Aika ei sallinut hänen ajatella enempää, sillä vaarallista 
metsästystä ei saanut lykätä kauemmaksi. 

Metsästäjien joukko meni ikivanhoja puita kasvavaa met- 
sikköä kohti, joka tasangolta alkaen kohosi vuorenrinteelle. 
Kun miehet olivat saapuneet sinne, virittivät toiset verkkoja, 
toiset päästivät koirat irti ketjuista, toiset taas seurasivat jo jäl- 
kiä. Pian jouduttiin jyrkästi viettävään laaksoon, jonka tulvi- 

"neet metsäpurot olivat kovertaneet. Sen pohjalla rehotti ruo- 
hoja, suoheiniä, pajupensaita ja kaisloja. Siellä oli metsäkarju 
piilossa ja puhkaisi nyt koirien ajamana metsikön kuin salama 
ukkospilven, rynnäten vimmatusti vihollistensa keskelle. Nuo- 
rukaiset huusivat kovaa ja pitivät keihäittensä rautaisia kärkiä 
ojossa, mutta peto väisti ja syöksyi koirien läpi eteenpäin. 
Nuolia lennätettiin parvittain sen jälkeen, mutta ne vain hi- 
paisivat sitä ja lisäsivät sen raivoa. Leimuavin silmin ja suus- 
taan huuruten se kääntyi ympäri, lensi kuin heittokoneen lin- 
koama kivijärkäle metsästäjien vasenta sivustaa vasten ja tem- 
pasi heistä kolme kuolettavasti haavoitettuina maahan. Neljäs, 
myöhemmin niin kuuluisa sankari Nestor, pelastautui nopeasti 
kiipeämällä tammeen, jonka runkoa vasten metsäkarju vihaise- 
nana hioi torahampaitaan. 

Siellä olisivat siihen ulottuneet keihäillään kaksosveljekset 
Kastor ja Polydeukes, jotka istuivat korkealla lumivalkoisten 
ratsujen selässä, ellei tuo harjaksinen hirmuotus olisi paennut 

läpipääsemättömään tiheikköön. Nyt Atalante sovitti jouseen- 
sa nuolen ja lennätti sen pensaikkoon eläimen jälkeen. Se osui 
metsäkarjun korvan juureen, ja ensimmäisen kerran veri puna- 
si sen harjaksia. Meleagros näki haavan ensin ja osoitti sitä 
riemuiten tovereilleen. 

— Totisesti, oi neito, huudahti hän, — palkinto urhool- 
lisuudesta kuuluu sinulle! 

Siinä häpesivät miehet, että nainen näin saisi viedä voiton 
heidän käsistään, ja kaikki heittivät yhtaikaa keihäänsä; mutta 
juuri keihäiden paljous esti heittoja osumasta petoon. 

Ylpein sanoin kohotti nyt arkadialainen Ankaios kaksite- 
räisen tapparansa molemmilla käsillään ja valmistui lyöntiin 
nousemalla varpailleen ottaakseen vauhtia. Mutta karju iski 
molemmat torahampaat hänen kupeisiinsa, ennen kuin hän ehti 
huitaista, ja hän suistui nurin veressä kylpien ja suolet ulkona. 
Sitten heitti Jason! keihäänsä, mutta sen ohjasi sattuma viatto- 
man verikoiran niskaan. Vihdoin Meleagros heitti kaksi kei- 
hästä perätysten. Edellinen osui maahan, mutta toinen keskel- 
le pedon selkää. Silloin eläin alkoi riehuen kieppua ympyrässä. 
Sen suusta valui vaahtoa ja verta; Meleagros iski metsästys- 
keihäällään uuden haavan kaulaan, ja kohta lensi sen ruu- 
miiseen joka taholta keihäitä. Metsäkarju kaatui maahan ja 
piehtaroi kuolevana veressään. Meleagros polki jalallaan sur- 
matun päätä, leikkasi miekallaan harjaksisen selkänahan irti ja 
ojensi sen yhdessä poikkihakatun pään kanssa, jossa mahtavat 
torahampaat välkkyivät, urhoolliselle arkadialaiselle neidolle 
Atalantelle. 

— Ota tämä saalis, lausui hän, — joka oikeuden mu- 
kaan kuuluisi minulle; sillä osa maineesta pitää sinunkin saa- 
da. 

Tätä kunniaa michet eivät olisi suoneet naiselle, ja kaikki- 
alta joukosta kuului murinaa. Kädet nyrkissä ja kovaäänisinä 


1 Tämä metsästys suoritettiin ennen argonauttien retkeä. 

astuivat Atalanten eteen Meleagroksen enot, Thestioksen po- 
jat. 

— Laske heti, huusivat he, — saalis maahan, nainen, älä- 
kä koeta anastaa, mikä kuuluu meille; kauneutesi ei muuten 
auttane sinua paljoakaan, eikä myöskään rakastunut lahjanan- 
tajasi! 

Näin sanoen he ottivat Atalantelta lahjan pois ja kielsivät 
sankarilta oikeuden päättää siitä. Tätä Meleagros ei sietänyt. 
Kiukusta hampaitaan kiristellen hän huusi: 

— Te vieraan ansion riistäjät! Oppikaa minusta, kuinka 
kaukana tyhjät uhkaukset ovat teoista! 

Ja samalla hän työnsi miekan toisen enonsa rintaan, sa- 
moin toisen, ennen kuin tämä chti väistää. 

Meleagroksen äiti Althaia oli matkalla jumalien temppeliin 
uhratakseen kiitosuhrin poikansa voiton johdosta, kun näki 
veljiensä ruumiita tuotavan. Hän raastoi valittaen rintaansa, 
kiiruhti takaisin palatsiinsa, puki päälleen kultaisen ilopuvun 
sijaan mustat vaatteet ja täytti koko kaupungin ruikutuksil- 
laan. Mutta kun hän sai tietää, että murhien tekijä oli hänen 
oma poikansa Meleagros, silloin hänen kyyneleensä kuivuivat, 
hänen surunsa muuttui murhanhimoksi, ja hän näytti äkkiä 
muistavan jotakin, mikä oli aikoja sitten hävinnyt hänen aja- 
tuksistaan. Sillä kun Meleagros oli vasta muutaman tunnin 
ikäinen, olivat moirat, kohtalottaret, näyttäytyneet hänen äi- 
tinsä Althaian lapsivuoteen ääressä. 

— Pojastasi tulee urhoollinen sankari, ilmoitti hänelle en- 
simmäinen. — Pojastasi tulee jalomielinen mies, puhui toinen. 
— Poikasi saa elää niin kauan, jatkoi kolmas, — kuin juuri nyt 
takassa hehkuva kekäle ei kulu tulessa loppuun. 

Tuskin kohtalottaret olivat poistuneet, kun äiti otti kirk- 
kaasti loimuavan kekäleen ulos tulesta, sammutti sen vedellä ja 
pitääkseen hellää huolta poikansa elämästä säilytti sitä mitä sa- 
laisimmin huoneessaan. Koston kiihdyttämänä hän nyt muisti 
jälleen tämän puupalan ja riensi huoneeseen, jossa se oli huolel- 

lisesti suojeltuna salaisessa kätkössään. Hän käski koota ter- 
vaksia ja risuja ja sytytti loimuavan tulen. Sitten hän tarttui 
esille hakemaansa sammutettuun kekäleeseen. Mutta hänen sy- 
dämessään taistelivat äiti ja sisar; kalpea tuska ja hehkuva vi- 
ha vaihtelivat hänen kasvoillaan. Monta kertaa hän aikoi pis- 
tää puupalan liekkeihin ja yhtä monta kertaa veti kätensä ta- 
kaisin. Vihdoin sisarenrakkaus voitti äidin tunteet. 

— Kääntäkää tänne kasvonne, puhui hän, — te kostonju- 
malattaret, tähän raivottaren uhriin! Ja te, veljieni äsken eron- 
neet henget, tuntekaa, mitä teen puolestanne, voittakaa ja ot- 
takaa vastaan kalliisti lunastettuna kuolinlahjana oman ruumii- 
ni kirottu hedelmä! Itseltäni murtuu sydän äidinrakkaudesta, 
ja pian seuraan tätä lohdutusta, jonka teille lähetän. 

Niin hän puhui ja kääntäen kasvonsa poispäin heitti va- 
pisevalla kädellä puupalan liekkien keskelle. 

Meleagros, joka myöskin oli sillä välin palannut kaupun- 
kiin ja hautoi mielessään voittoansa, rakkauttansa ja murha- 
työtänsä vaihtelevin: tuntein, sai äkkiä kokea, että jokin sala- 
peräinen poltto tarttui hänen sisäelimiinsä, ja kalvavat tuskat 
heittivät hänet vuoteelle. Hän kesti ne sankarin voimin; mutta 
hänestä oli kovin surkeata, että hänen osakseen tulisi mainee- 
ton ja veretön kuolema. Hän kadehti tovereita, jotka olivat 
kaatuneet metsäkarjua vastaan taisteltaessa, huusi luokseen 
veljensä, molemmat sisarensa, iäkkään isänsä ja kutsui voihki- 
jäykin silmin katseli vähitellen loppuun kuluvaa kekälettä. Hä- 
nen poikansa tuska yltyi tulen mukana, mutta kun hiili vih- 
doin kätkeytyi kalpenevaan tuhkaan, sammui myöskin Mele- 
agroksen tuska, ja hän heitti henkensä samalla kun viimeinen 
kipinä hävisi ilmaan. Hänen ruumiinsa vieressä valittivat isä ja 
sisarukset, ja koko Kalydon suri; vain äiti oli loitolla. Sitten 
tavattiin Althaian ruumis, nuora kaulan ympärille sidottuna, 
pitkänään sen lieden edessä, jolla poltetun kekäleen sammunut 
tuhka lepäsi. 


XIV. Tantalos 


Zeuksen poika Tantalos hallitsi Fryygian Sipyloksessa ja oli ta- 
vattoman rikas ja kuuluisa. Jos Olympoksen jumalat koskaan 
ovat kunnioittaneet jotakin kuolevaista miestä, niin hän se oli. 
Korkean syntyperänsä vuoksi korotettiin hänet heidän tutta- 
valliseen ystävyyteensä; lopulta hän sai aterioida Zeuksen 
pöydässä ja kuulla kaikki, mitä kuolemattomat puhelivat kes- 
kenään. Mutta hänen turhamielinen ihmishenkensä ei jaksanut 
kantaa tätä ylimaallista onnea, vaan hän alkoi monella tapaa 
tehdä syntiä jumalia vastaan. — - 

Hän paljasti kuolevaisille taivaallisten salaisuuksia, hän 
anasti heidän pöydästään nektaria ja ambrosiaa ja jakeli saalis- 
taan maallisten toveriensa kesken; hän piilotti kallisarvoisen 
kultaisen koiran, jonka eräs toinen oli varastanut Zeuksen 
temppelistä Kreetan saarella, ja kun tämä vaati sitä takaisin, 
hän julkesi vannoen kieltää ottaneensa sitä vastaan. 

Viimein hän ylimielisyydessään kutsui jumalat vieraikseen 
ja teurastutti ja valmistutti heille ruoaksi oman poikansa Pe- 
lopsin pannakseen heidän kaikkitietäväisyytensä koetukselle. 
Vain Demeter, joka oli tyttärensä Persefonen takia syvim- 
män surun vallassa, söi kauheasta ateriasta palasen lapaa, mut- 
ta muut jumalat huomasivat ilkityön, heittivät pojan paloitetut 
jäsenet kattilaan, ja kohtalotar Klotho veti hänet siitä esille 
uudistetussa kauneudessa. Syödessä vioittuneen lapaluun sijal- 
le pantiin norsunluinen, 


12 Tarujen Hellas 

Nyt Tantalos oli täyttänyt ilkitöittensä mitan, ja jumalat 
sulkivat hänet manalaan, jotta raastavat tuskat vaivaisivat 
häntä siellä. Hän seisoi keskellä lammikkoa, ja vesi läikkyi hä- 
nen leukansa ympärillä; kuitenkin hän kärsi mitä polttavinta 
janoa eikä voinut milloinkaan ulottua siihen juomaan, joka oli 











Tantalos anasti kultaisen koiran, jonka toinen oli varastanut 





häntä niin likellä. Joka kerta kun hän kumartui ja aikoi ah- 
naasti painaa suunsa veteen, katosi tämä kuivuen hänen edes- 
tään, ja pimeä pohja näkyi hänen jalkojensa juuressa; jokin pa- 
holainen näytti kuivattaneen lammen. Samalla hän kärsi mitä 
kiduttavinta nälkää. Hänen takanaan kasvoi rannalla ihania 
hedelmäpuita, huojuttaen oksiaan hänen päänsä päällä. Kun 
hän suoristautui, hymyilivät hänen silmiinsä mehukkaat pääry- 
nät, punaposkiset omenat, hehkuvat granaatit, suloiset viiku- 
nat ja vihreät öljymarjat. Mutta niin pian kuin hän kurotti kä- 

tensä tarttuakseen niihin, tempasi myrskytuuli, joka tuli äkkiä 
lentäen, oksat korkealle pilviin. Näihin helvetinvaivoihin liit- 
tyi alituinen kuolemanpelko, sillä suuri kivijärkäle riippui il- 
massa hänen päänsä kohdalla, alati uhaten sieltä romahtaa hä- 
nen surmakseen. Niin annettiin jumalien halveksijalle kunnot- 
tomalle Tantalokselle manalassa kolminainen tuska, joka ei 
päättynyt milloinkaan. 


U kan e 


XV. Pelops 


Yhtä raskaasti kuin isä oli tehnyt syntiä jumalia vastaan, yhtä 
suuresti kunnioitti heitä hänen poikansa Pelops. Sen jälkeen 
kun hänen isänsä oli tuomittu manalaan, oli hänet sodassa 
Troijan naapurikuninkaan kanssa karkotettu fryygialaisesta 
valtakunnastaan, ja hän vaelsi pois Kreikkaan. Nuorukainen 
sai leukaansa vasta ensimmäiset tummat partahaivenet, mutta 
hän oli sydämessään jo valinnut itselleen puolison. Se oli Eliin 
kuninkaan Oinomaoksen kaunis tytär Hippodameia, joka so- 
veltui ainoastaan perin vaikeasti saavutettavan voiton palkin- 
noksi. Oraakkeli oli näet ennustanut hänen isälleen kuolemaa, 
jos hänen tyttärensä joutuisi naimisiin. Sen tähden pelästynyt 
kuningas teki kaikkensa pitääkseen kosijoita loitolla tyttäres- 
tään, lähettäen eri maihin kuulutuksia, että hänen tyttärensä 
annettaisiin puolisoksi vain sille miehelle, joka voittaisi hänet 
itsensä vaunukilpailussa. Mutta sen, jonka hän, kuningas, voit- 
taisi, täytyisi menettää henkensä. 

Kilparata alkoi Pisasta ja jatkui Poseidonin alttarin luo, 
joka sijaitsi salmen rannalla Korinthoksen lähellä, ja hän mää- 
räsi vaunujen lähtöajan näin: hän itse tahtoi ensin kaikessa 
rauhassa uhrata oinaan Zeukselle sillä aikaa kun kosija lähtisi 
nelivaljakolla liikkeelle; vasta uhraamisen päätyttyä hän itse 
aloittaisi ajon ja seuraisi kosijaa keihäs kädessä vaununohjaaja 
Myrtiloksen ollessa ajurina. Jos hänen onnistuisi saavuttaa 

edellä kiitävät vaunut, olisi hänellä oikeus lävistää kosija kci- 
häällään. 

Kun monet kosijat, joita Hippodameialla oli kauneutensa 
vuoksi, kuulivat nämä ehdot, olivat he kaikki turvallisella mie- 
lellä. He pitivät kuningas Oinomaosta iän heikontamana van- 











Pohjatuulta nopeammat hevoset 


huksena, joka tietäen, ettei voisi kilpailla nuorten miesten 
kanssa, tahallaan antoi heille näin suuren etumatkan voidak- 
seen selittää todennäköisen häviönsä tästä ylevämielisyydestä 
johtuneeksi. Sen tähden tuli yksi toisensa jälkeen Eliiseen, il- 
mestyi kuninkaan eteen ja pyysi hänen tytärtään vaimokseen. 
Kuningas otti heidät aina ystävällisesti vastaan, antoi heille 
ajoa varten kauniin nelivaljakon ja meni uhraamaan Zeukselle 
oinaan, jossa puuhassa hänellä ei näkynyt olevan lainkaan kii- 
rettä. Vasta sitten hän nousi kevyihin vaunuihin, joiden eteen 

oli valjastettu hänen molemmat pohjoistuulta nopeammin kii- 
tävät hevosensa Fylla ja Harpinna. Niillä hänen vaununoh- 
jaajansa saavutti kosijat aina jo hyvän matkaa ennen radan 
loppua, ja julman kuninkaan keihäs lävisti heidät äkkiarvaa- 
matta takaapäin. Sillä tavalla hän oli surmannut enemmän 
kuin kaksitoista kosija, sillä hän tavoitti heidät joka kerta no- 
peilla hevosillaan. 

Nyt oli Pelops saapunut matkallaan lemmittynsä luo sille 
niemimaalle, jonka piti myöhemmin saada hänestä nimensä. 
Pian hän sai kuulla, kuinka onnettomasti kosijoiden kävi Eliis- 
sä. Niinpä hän meni yöllä merenrannalle ja rukoili suojelusju- 
malaansa mahtavaa kolmikärjen heiluttajaa Poseidonia, joka 
kohisten nousi hänen jalkojensa juureen meren aalloista. 

— Mahtava jumala, anoi Pelops, — jos rakkaudenjuma- 
lattaren lahjat ovat itsellesi mieluisia, niin suuntaa Oinomaok- 
sen keihäs pois minusta, lähetä minut nopeimmilla vaunuilla 
Eliiseen ja auta minua voittoon! Sillä hän on syössyt tuhoon 
jo kolmetoista rakastunutta miestä, ja yhä hän lykkää tyttä- 
rensä häitä toistaiseksi. Epäsotaisa mies ei kelpaa suureen vaa- 
raan, mutta minä olen päättänyt sen kestää. Miksi odottaisi 
pimeässä istuen maineetonta vanhuutta osattomana kaikista 
jaloista töistä se, jonka kuitenkin kerran täytyy kuolla? Siksi 
haluan suorittaa sen taistelun, anna sinä minulle toivomani me- 
nestys! 

Niin Pelops rukoili, eikä se jäänytkään turhaksi. Sillä vesi 
kohahti uudestaan, ja aalloista nousivat loistavat kultaiset vau- 
nut ja neljä nuolennopeata siivekästä hevosta. Pelops hypähti 
vaunuihin ja lensi kilpaa tuulen kanssa Eliiseen, ohjaten juma- 
laisia hevosia mielensä mukaan. 

Kun Oinomaos näki hänen tulevan, hän pelästyi, sillä jo 
ensi silmäyksellä hän tunsi merenjumalan loistavan valjakon. 
Kuitenkaan hän ei kieltänyt muukalaiselta kilpaottelua taval- 
lisilla ehdoilla; hänkin luotti omien hevostensa ihmevoimaan, 
ne kun nopeudessa voittivat tuulen. 

Sitten kun Pelopsin hevoset olivat levähtäneet niemimaan 
halki tehdyn matkan jälkeen, astui hän niiden kera kilparadal- 
le. Hän oli jo ihan lähellä päätekohtaa, kun kuningas, joka oli 
tapansa mukaan toimittanut oinasuhrin, ehti ilmavilla hevosil- 
laan äkkiä ihan selkänsä taakse, ja kohottaen keihäänsä an- 
taakseen rohkealle kosijalle kuolettavan iskun. Silloin Posei- 
don, joka suojeli Pelopsia, sai toimeen, että kuninkaan vaunu- 
jen pyörät keskellä juoksua heltisivät liitoksistaan ja vaunut 
menivät rikki. Oinomaos syöksyi maahan ja loukkaantui kuo- 
liaaksi. Samalla hetkellä Pelops saapui nelivaljakollaan pää- 
määrään. Taakseen katsoessaan hän näki kuninkaan palatsin 
olevan tulessa; salama oli sytyttänyt sen ja tuhosi sen perus- 
tuksia myöten, niin ettei siitä jäänyt muuta kuin patsas jäljelle. 
Mutta Pelops riensi siivekkäällä valjakollaan palavaa raken- 
nusta kohti ja nouti morsiamensa ulos liekeistä. 


XVI. Niobe 


Niobe, Theban kuningatar, ylpeili monesta asiasta. Hänen 
puolisonsa Amfion oli runottarilta saanut ihanan lyyran, jon- 
ka soitosta kivet Theban kuninkaanlinnassa asettuivat itses- 
tään paikoilleen; hänen isänsä oli Tantalos, jumalien vieras, ja 
hän itse oli mahtavan kuningaskunnan valtiatar, jolle oli run- 
saasti suotu hengen suuruutta ja majesteetillista kauneutta. 
Mutta mikään tästä kaikesta ei mairitellut häntä niin paljon 
kuin hänen neljäntoista kukoistavan lapsensa uhkea lukumää- 
rä; heistä oli toinen puoli poikia ja toinen tyttäriä. Niobea sa- 
nottiinkin äideistä onnellisimmaksi, ja se olisi pitänyt paikkan- 
sa, ellei hän vain itse olisi ollut siinä luulossa, mutta nyt tie- 
toisuus omasta onnesta kääntyi hänen turmiokseen. 

Kerran kutsui ennustajatar Manto, tietäjä Teiresiaan ty- 
tär, jumalien lähettämän innoituksen pakottamana keskellä ka- 
tuja Theban naisia koolle kunnioittamaan Letoa ja hänen kak- 
soislapsiaan Apolloa ja Artemista, käskien heidän seppelöidä 
hiuksensa laakerinlehvillä ja lausua hurskaita rukouksia pyhi- 
tysuhrin ohella. Kun Theban-naiset nyt tulvivat kokoon, il- 
mestyi Niobe äkkiä komeillen paikalle kuninkaallisen seurueen 
saattamana, yllään kullalla kirjailtu puku. Hän loisti kauneu- 
desta, mikäli suuttumus sen salli; hänen komea päänsä liikah- 
teli yhdessä hartioille valuvien hiusten kanssa. Niin hän seisoi 
taivasalla uhrimenoissa puuhailevien naisten keskellä, silmäili 
täynnä ylhäisyyttä kokoontuneiden piiriä ja huusi: 

— Ettekö ole mielettömiä kunnioittaessanne jumalia, jois- 
ta teille on puhuttu perättömiä, sillä aikaa kun keskuudessanne 
näette taivaalta suurempaa suosiota saaneita olentoja? Jos pys- 
tytätte alttarin Letolle, niin miksi-minun jumalainen nimeni 
jää ilman suitsutusta? Onhan isäni Tantalos kuitenkin ainoa 
kuolevainen, joka on istunut taivaallisten juhlapöydässä; äitini 
Dionen sisaria ovat plejadit, jotka loistavat taivaalla kirkkaina 
tähtinä; eräs esi-isistäni on mahtava Atlas, joka niskallaan 
kannattaa taivaan lakea; isoisäni on Zeus, jumalien isä; vielä- 
pä Fryygiankin kansat tottelevat minua; minun ja puolisoni 
vallan alaisiksi on laskettu Kadmoksen kaupunki ja ne muurit, 
jotka Amfionin soitto on liittänyt yhteen; jokaisessa palatsi- 
ni osassa minulla on mittaamattomia aarteita; lisäksi tulevat 
sellaiset kasvot, jotka ovat jumalattaren arvoiset, ynnä lapsi- 
joukko, jollaista yksikään äiti ei voi näyttää: seitsemän kukois- 
tavaa tytärtä, seitsemän voimakasta poikaa, piakkoin yhtä 
monta vävyä ja miniää. Kysykää nyt, eikö minulla myös ole 
syytä ylpeillä! Uskallatteko vielä kauemmin pitää Letoa, tun- 
tematonta titaanintytärtä, minua parempana, tuota vaivaista, 
jolle laaja maa kerran ei suonut sen vertaa tilaa, että hän voisi 
Zeukselle synnyttää lapsensa, kunnes Deloksen uiva saari sää- 
listä tarjosi harhailevalle epävarman tyyssijan? Siellä hänestä, 
vaivaisesta, tuli kahden lapsen äiti! Sehän on vain seitsemän- 
nes minun äidinilostani! Kuka kieltää, että minä olen onnelli- 
nen, kuka epäilee sitä, että myös pysyn onnellisena? Kohtalol- 
la olisi paljon tekemistä, jos se tahtoisi perinpohjin vahingoit- 
taa omistustani. Ottakoon se minulta tämän tai tuon, vieläpä 
lapsieni joukosta, milloinkaan heidän määränsä ei supistu Le- 
ton kaksosten luvuksi. Niinpä poistukaa uhreinenne, pois 
hiuksistanne laakerinlehvät! Hajaantukaa kotiinne älkääkä an- 
tako tavata itseänne toista kertaa noin hulluista puuhista! 

Naiset riistivät pelästyneinä seppeleet päästään, jättivät 
uhrit kesken ja hiipivät kotiinsa, kunnioittaen loukattua juma- 
luutta hiljaisilla rukouksilla. 


E a 


Leto seisoi kaksosineen Delos-saaren Kynthos-vuorella ja 
katseli jumalansilmillään, mitä kaukaisessa Thebassa tapahtui. 

— Katsokaa lapset, kuinka minua, teidän äitiänne, joka 
olen syntymästänne niin ylpeä enkä väistä ketään muuta juma- 
latarta kuin Heraa, tuolla nyt parjaa röyhkeä kuolevainen ja 
minut sysätään pois vanhoilta pyhiltä alttareilta, jollette auta 
minua, lapseni! Niin, teitäkin Niobe soimaa; hän pitää teitä 
omaa lapsijoukkoaan huonompina! 

Leto aikoi liittää selitykseensä vielä rukouksia, mutta Foi- 
bos keskeytti hänet ja puhui: 

— Lakkaa valittamasta, äiti! Se vain viivyttää rangaistus- 
ta! 

Hänen sisarensa yhtyi häneen. Molemmat verhoutuivat 
pilvipeittoon ja vinhasti ilman halki lentäen saapuivat Kad- 
moksen kaupunkiin ja linnaan. Siellä levisi muurien ulkopuo- 
lella laaja tasanko, jota ei ollut määrätty kylvölle, vaan jolla 
pidettiin kilpa-ajoja ja harjoituksia hevosilla ja vaunuilla. 

Tällä kentällä huvittelivat paraikaa Amfionin kaikki 
seitsemän poikaa; toiset nousivat uljaiden hevosten selkään, 
toiset nauttivat painista. Vanhin, Ismenos, ajoi juuri ratsuaan 
nelissä kentän ympäri, hilliten suu vaahdossa juoksevaa, kun 
äkkiä, parahtaen kovaa, päästi ohjat lamaantuvista käsistään 
ja hitaasti vaipui hevosen oikealle kyljelle, saatuaan nuolen 
keskelle rintaansa. Hänen veljensä Sipylos, joka hääräsi lähin- 
nä häntä oli kuullut viinen ratinaa ilmasta ja pakeni ohjakset 
höllinä, kuten perämies ennen rajuilmaa kokoaa purjeisiin jo- 
kaisen tuulenhengähdyksen ehtiäkseen satamaan. Kuitenkin 
hänet saavutti ilman halki suhiseva heittokeihäs, vapisten ta- 
kertui varsi hänen niskaansa, ja paljas rauta pisti hänen kaulas- 
taan ulos. Kuolettavasti satutettu luisui hevosen harjan yli 
maahan ja pirskotti ympärilleen höyryävää verta. Kaksi muu- 
ta — toinen oli kuten isoisä nimeltään Tantalos, toisen nimi oli 
Faidimos — paini rinta rintaa vasten lujasti toisiinsa kietoutu- 
neina. Silloin jousi napsahti uudestaan, ja nuoli lävisti nuo 

kaksi yhtynyttä veljestä yhdellä kertaa. He huokasivat yhtäi- 
kaa, koukistivat tuskan värisyttämiä jäseniään maassa, pyörit- 
tivät sammuvia silmiään ja heittivät henkensä tomussa. 
Viides poika, Alfenor, näki heidän kaatuvan; rintaansa 
lyöden hän riensi heidän luokseen ja tahtoi syleillyllään eläh- 





He heittivät henkensä tomussa 





dyttää veljien kylmeneviä jäseniä, mutta tämän hurskaan toi- 
mituksen aikana hänkin vaipui maahan, sillä Foibos Apollon 
lennätti hänelle kuolettavan raudan syvälle sydänkammioon, 
ja kun hän veti sen ulos, tunkeutuivat kuolevasta hengityksen 
mukana myös veri ja sisälmykset esille. Damasikhthoniin, hen- 
toon kuudenteen nuorukaiseen, jolla oli pitkät kiharat, osui 
nuoli polvitaipeeseen, ja sillä aikaa kun hän kumartui taakse- 
päin vetääkseen odottamattoman ammuksen ulos haavasta, 
painui toinen nuoli sulkaa myöten avoimen suun lävitse kau- 
laan, ja veriryöppy syöksyi kuin suihkulähteestä hänen nielus- 

taan. Viimeinen ja nuorin poika, Ilioneus, joka oli nähnyt kai- 
ken tämän, heittäytyi polvilleen, levitti käsivartensa ja alkoi 
rukoilla: — Oi te kaikki jumalat yhdessä, säästäkää minua! 
Pelottava jousimies heltyi itsekin, mutta lennätettyä nuolta ei 
enää voinut palauttaa. Kuitenkin poika sai kaatua helpoim- 
masta haavasta, joka tuskin ulottui sydämeen saakka. 

Tieto näin moninaisesta onnettomuudesta levisi pian kau- 
punkiin. Kun isä Amfion kuuli kauhusanoman, hän lävisti 
rintansa miekalla. Hänen palvelijainsa ja kaiken kansan ääne- 
käs valitus tunkeutui pian myöskin naistenhuoneisiin. Niobe ei 
pitkään aikaan kyennyt käsittämään kauheata tapahtumasar- 
jaa. Hän ei tahtonut uskoa, että taivaallisilla oli kyllin paljon 
etuoikeuksia uskaltaakseen tai juljetakseen noin tehdä. Mutta 
sitten hän ci voinut enää epäillä. Ah, kuinka toisenlainen Nio- 
be nyt oli kuin äsken, hän, joka oli pelottanut kansan pois 
mahtavan jumalattaren alttareilta ja asteli pää pystyssä kau- 
pungin lävitse! Silloin hän näytti rakkaimmista ystävistäkin 
kadehdittavalta, mutta nyt hän oli vihollisenkin silmissä sur- 
kuteltava. Hän tuli rientäen kentälle, heittäytyi kylmenneiden 
ruumiiden päälle, jakeli viimeiset suudelmansa pojille, milloin 
tälle, milloin tuolle. Sitten hän kohotti uupuneet kätensä tai- 
vasta kohti ja huusi: 

— Nauti nyt tuskastani, tyydytä julma sydämesi, hirveä 
Leto! Näiden seitsemän kuolema heittää minut hautaan. Rie- 
muitse, vihollinen, joka olet voittanut! 

Nyt olivat saapuneet myöskin kaikki hänen seitsemän ty- 
tärtään, jo surupuvuissa, ja seisoivat liehuvin hiuksin kaatunei- 
den veljiensä ympärillä. Vahingonilon välkähdys kirkasti Nio- 
ben kalpeita kasvoja, kun hän huomasi heidät. Hän unohti it- 
sensä, loi pilkallisen katseen taivasta kohti ja jatkoi: 

— Kuule, sinä voittajatar, onnettomuudessanikin jää mi- 
nulle enemmän kuin sinulle onnessasi! Näin monien ruumiiden 
ääressä olen kuitenkin vielä sinusta voitolla! i 

Tuskin hän oli sen sanonut, kun kuultiin jänteen napsahta- 

van ikään kuin kireästi viritetystä jousesta. Kaikki pelästyivät, 
ainoastaan Niobe ei vapissut, sillä onnettomuus oli tehnyt hä- 
net pelottomaksi. Silloin vei yksi sisarista äkkiä kätensä sydä- 
melleen; hän veti rinnastaan ulos nuolen, joka oli uponnut hä- 
nen sisäelimiinsä. Vaipuen tajuttomana maahan hän painoi 
kuolevat kasvonsa lähinnä makaavan veljen ruumiille. Toinen 
sisar kiiruhti onnettoman äidin luo lohduttamaan; mutta sa- 
laisen haavan käperryttämänä hän mykistyi äkkiä. Kolmas 
suistui paetessaan nurin, toiset kaatuivat kumartuessaan kuole- 
vien sisartensa puoleen. Jäljellä oli enää viimeinen, joka oli tur- 
vautunut äitinsä syliin ja kietoutui lapsekkaasti kiinni häneen 
poimuisen puvun verhoamana. — Vain tämä ainoa jätä minul- 
le, huusi Niobe valittaen taivasta kohti; — suo minulle edes tä- 
mä muorin niin monesta! Mutta sillä aikaa kun hän vielä ru- 
koili, vaipui lapsi maahan hänen sylistään. Sitten Niobe istui 
yksin puolisonsa, poikiensa ja tyttäriensä ruumiiden keskellä. 

Hän jäykistyi murheesta; yksikään tuulenhenkäys ci lii- 
kuttanut hänen päänsä hiuksia; veri väistyi hänen kasvoistaan; 
silmät olivat liikkumattomat surullisten poskien yläpuolella; 
koko hahmossa ci enää ollut elämää; suonet lakkasivat sykki- 
mästä, niska ei enää kääntynyt, käsi ei kohonnut, jalka ci hie- 
vahtanut, myöskin ruumiin sisus oli muuttunut kylmäksi ki- 
veksi. Hänessä ei elänyt enää mikään muu kuin kyyneleet: ne 
valuivat lakkaamatta kivisistä silmistä. Pian tarttui tähän ki- 
veen väkevä tuulenpuuska, kiidätti sitä nopeasti ilman halki ja 
Jaski sen vasta Nioben vanhassa kotimaassa, Lyydiassa, auti- 
oon vuoristoon, Sipyloksen kalliokielekkeen alle. Siellä Nio- 
be tarttui marmorikalliona vuoren huipulle, ja vielä nytkin tä- 
mä marmoripatsas valuttaa kyyneliä. 


XVII. Bellerofontes 


Aioloksen poika Sisyfos, ovelin kaikista kuolevaisista, raken- 
si ja hallitsi Korinthoksen komeaa kaupunkia kahden meren ja 
kahden maan välisellä kapealla kannaksella. Kaikenlaisista pe- 
toksistaan hän sai manalassa osakseen sen rangaistuksen, että 
hänen täytyi vierittää tasangolta kukkulalle raskasta marmori- 
kiveä, käsillään ja jaloillaan ponnistaen. Mutta kun hän jo luu- 
li työntäneensä sen huipulle, kääntyi kuorma ympäri ja ilkival- 
taisena vieri takaisin alas syvyyteen. Niinpä kiusatun rikol- 
lisen oli pakko yhä uudestaan kierittää valtavaa järkälettä ylös 
niin että tuskan hiki valui hänen jäsenistään. 

Hänen jälkeläisensä oli Bellerofontes, Korinthoksen ku- 
ninkaan Glaukoksen poika. Jouduttuaan pakolaiseksi vahin- 
gossa tapahtuneen miestapon takia nuorukainen lähti Tiryn- 
siin, jossa hallitsi kuningas Proitos. Tämä soi hänelle ystäväl- 
lisen vastaanoton ja puhdisti hänet murhasta. Bellerofontes 
oli kuolemattomilta saanut kauniin muodon ja miehekkäät hy- 
veet. Sen tähden kuninkaan puoliso Anteia rakastui häneen lu- 
vattomasti ja tahtoi viekoitella hänet pahaan. Mutta jaloluon- 
toinen Bellerofontes ei totellut häntä. Silloin kuningattaren 
rakkaus muuttui kostonhimoiseksi vihaksi; hän päätti valheel- 
la tuhota rakkautensa halveksijan, ilmestyi puolisonsa eteen ja 
puhui näin: 

— Surmaa Bellerofontes, oi puolisoni, jottei sinua itseäsi 
kohtaa häpeällinen kuolema, sillä tuo kunnoton on tunnusta- 

nut minulle rikollisen kiintymyksensä ja tahtoo houkutella mi- 
nua uskottomuuteen sinua kohtaan. 

Kun kuningas sai kuulla tällaista, valtasi hänet sokea mus- 
tasukkaisuus. Mutta koska hän oli niin mieltynyt ymmärtä- 
väiseen nuorukaiseen, hylkäsi hän sen ajatuksen, että pitäisi 
ryhtyä murhatyöhön, sillä se kauhistutti häntä. Kuitenkin 
Proitos mietti vieraansa tuhoamista. Niinpä hän lähetti viatto- 
man Bellerofonteen appensa, Lyykian kuninkaan Jobateen luo 
ja antoi hänen haltuunsa kokoon taitetun levyn, joka hänen pi- 
ti Lyykiaan saavuttuaan esittää Jobateelle suosituskirjeenä. 
Tälle levylle oli piirretty tiettyjä merkkejä, joihin sisältyi viit- 
taus surmauttaa sen tuoja. 

Pahaa aavistamatta Bellerofontes lähti matkalle, mutta 
kaikkivaltiaat jumalat ottivat hänet suojelukseensa. Kun hän 
meren yli Aasiaan kuljettuaan oli päässyt kauniille Ksanthos- 
virralle ja siten myös Lyykiaan, hän astui kuningas Jobatcen 
eteen. Mutta tämä hyväntahtoinen ja vanhan tavan mukaan 
vieraanvarainen ruhtinas otti jalon muukalaisen vastaan kysy- 
mättä, kuka hän oli tai mistä hän tuli. Arvokas ulkomuoto ja 

ruhtinaallinen käyttäytyminen riittivät kuninkaalle todista- 
maan, ettei hän pitänyt luonaan alhaista vierasta. Hän kunni- 
oitti nuorukaista kaikin tavoin, järjesti hänelle joka päivä juh- 
lia ja tarjosi jumalille aamusta toiseen uuden härkäuhrin. 

Näin kului yhdeksän päivää, ja vasta kun kymmenes aa- 
munsarastus kohosi taivaalle, hän kysyi vieraaltaan hänen syn- 
typeräänsä ja aikeitaan. Silloin Bellerofontes ilmoitti tule- 
vansa hänen vävynsä Proitoksen luota ja näytti hänelle todis- 
tuksenaan pienoista levyä. Kun kuningas Jobates sai selin hir- 
veiden merkkien tarkoituksesta, hän pelästyi sydänjuuriaan 
myöten, sillä hän oli kovin mieltynyt jaloon nuorukaiseen. 
Kuitenkaan hän ei saattanut ajatella, että hänen vävypoikansa 
oli ilman tärkeitä syitä määrännyt onnettomalle kuolemanran- 
gaistuksen, eikä siis osannut kuvitella muuta kuin että Belle- 
rofontes oli tehnyt peräti kuoleman ansaitsevan rikoksen. 
Mutta hänkään ci hirvinnyt suorastaan surmata ihmistä, joka 
oli kauan ollut hänen vieraanaan ja koko käyttäytymisellään 
pystynyt voittamaan puolelleen hänen myötätuntonsa. Sen 
tähden hän päätti vain antaa nuorukaisen suoritettaviksi 
kamppailuja, joissa hänen välttämättä täytyisi joutua tuhon 
omaksi. 

Ensiksi Bellerofontes määrättiin tekemään loppu hirviö 
Khimairasta, joka hävitti Lyykiaa ja oli varttunut jumalalliseen 
eikä inhimmilliseen tapaan. Sen oli siittänyt kauhea Tyfon-jät- 
tiläiskäärme Ekhidnan kanssa. Edestä se oli jalopeura, takaa 
lohikäärme, keskeltä ruumistaan vuohi; sen kidasta syöksyi 
tulta ja hirmuista hehkua. Jumalat itse tunsivat sääliä viatonta 
nuorukaista kohtaan nähdessään, mille vaaralle hänet pantiin 
alttiiksi. 

He lähettivät hänelle tällä matkalla hirviön luo kuolemat- 
toman, siivekkään ratsun, Pegasoksen, jonka Poseidon oli siit- 
tänyt Medusan kanssa. Mutta kuinka se voi häntä auttaa? Ju- 
malainen hevonen ei koskaan ollut kantanut kuolevaista rat- 
sastajaa selässään. Se ei sallinut ottaa itseään kiinni ja kesyt- 

tää. Väsyneenä turhista ponnistuksistaan nuorukainen oli nu- 
kahtanut Peirenen lähteen reunalle, mistä oli hevosen tavan- 
nut. Silloin ilmestyi hänelle unessa hänen suojelijattarensa At- 
hene, seisten hänen edessään, kädessään kallisarvoiset, kul- 
taisilla soljilla koristetut suitset, ja puhui: 

— Miksi nukut, Aioloksen jälkeläinen? Ota nämä hevos- 
ta taltuttavat välineet, uhraa Poseidonille kaunis härkä ja käy- 
tä suitsia. 

Niin hän tuntui puhuvan sankarille unessa, pudisti synk- 
kää aigiskilpeään ja katosi. Mutta nuorukainen heräsi unesta, 
hypähti pystyyn ja tarttui kädellään suitsiin. Ja niin ihmeel- 
lisesti siinä kävi, että valveilla oleva tosiaankin piti kädessään 
suitsia, joita oli unessa tavoitellut. 

Bellerofontes haki nyt käsiinsä tietäjä Polycidoksen ja 
kertoi hänelle unensa samoin kuin sen ihmeen, joka hänelle oli 
siinä tapahtunut. Tietäjä neuvoi häntä viivyttelemättä täyttä- 
mään jumalattaren pyynnön, teurastamaan Poseidonille härän 
ja pystyttämään suojelusjumalattarelleen Athenelle alttarin. 
Kun se kaikki oli toimitettu, otti Bellerofontes kiinni ja tal-` 
tutti ilman vaivaa siivekkään ratsun, pisti kultaiset suitset sen 
suuhun ja nousi sen selkään vaskisissa varuksissa. Sitten hän 
ampui ilmasta alas ja nuolillaan surmasi Khimairan. 

Sen jälkeen Jobates lähetti hänet solymien sotaista heimoa 
vastaan, joka asui Lyykian rajoilla, ja kun hän vastoin odotuk- 
sia oli onnellisesti kestänyt erittäin ankaran taistelun näiden 
kanssa, kuningas määräsi hänet hyökkäämään amatsonien 
miesmäistä joukkoa vastaan. Myöskin tästä taistelusta hän pa- 
lasi haavoittumatta ja voittajana. Nyt kuningas, täyttääkseen 
vihdoinkin vävynsä toivomuksen, valmisti juuri tällä paluu- 
matkalla hänelle väijytyksen, valiten siihen Lyykian urhool- 
lisimmat miehet. Mutta kukaan heistä ei tullut takaisin, sillä 
Bellerofontes tuhosi viimeiseen mieheen saakka kaikki, jotka 
olivat käyneet hänen kimppuunsa. Silloin kuningas älysi, ettei 
vieras, jota hän oli pitänyt luonaan, ollutkaan rikollinen, vaan 


13 Tarujen Hellas 


194 





jumalien suosikki. Sen sijaan että olisi vainonnut häntä Proitos 
pidätti hänet kuningaskunnassaan, otti hänet hallituskumppa- 
nikseen ja antoi hänelle puolisoksi kukoistavan tyttärensä Fi- 
lonoen. Lyykialaiset luovuttivat hänelle kauneimmat pellot ja 
istutukset viljeltäviksi. Hänen puolisonsa synnytti hänelle kol- 
me lasta: kaksi poikaa ja tyttären. 

Mutta nyt oli Bellerofontcen onni lopussa. Hänen van- 
hin poikansa Isander varttui tosin voimakkaaksi sankariksi, 
mutta kaatui taistelussa solymeja vastaan itse Areen surmaa- 
mana. Hänen tyttärensä Laodameian surmasi Artemiin nuoli 
sen jälkeen, kun hän oli synnyttänyt Zeukselle Sarpedon-san- 
karin. Vain hänen nuorempi poikansa Hippolokhos saavutti 
kunniakkaan vanhuuden ja lähetti troijalaisten sodassa heidän 
avukseen komean lyykialaisjoukon kera sankarillisen poikansa 
Glaukoksen, jota seurasi myös hänen serkkunsa Sarpedon. 

Ylpeänä kuolemattoman, siivekkään ratsun omistamisesta 
Bellerofontes itse tahtoi lentää sillä ylös Olympokseen ja 
tunkeutua, vaikka oli kuolevainen, kuolemattomien seuraan. 
Mutta jumalainen ratsu vastusti tätä röyhkeää yritystä, nousi 
ilmassa takajaloilleen ja paiskasi maasyntyisen ratsastajan alas 
maan päälle. Tosin Bellerofontes toipui näin huikeasta pu- 
toamisesta, mutta taivaallisten siitä alkaen vihaamana ja ih- 
misiä häpeillen hän harhaili yksin siellä täällä, vältteli kuole- 
vaisten polkuja ja riutui maineettomassa ja huolien täyttämäs- 
sä vanhuudessa. 


XVIII. Salmoneus 


Eliin hallitsija Salmoneus oli rikas, kohtuuton ja sydämessään 
ylimielinen ruhtinas. Hän oli perustanut komean, Salmonca- 
nimisen kaupungin ja meni ylpeydessään niin pitkälle, että 
vaati alamaisiltaan jumalallisia kunnianosoituksia ja uhreja ja 
tahtoi, että häntä pidettäisiin Zeuksena. Hän kulki myös 
Zeuksen lailla maansa halki ja kreikkalaisten kansakuntien 
joukossa vaunuillaan, joiden piti olla samanlaiset kuin ilmojen 
jylisyttäjällä. Lisäksi hän jäljitteli Zeuksen salamaa ilmaan hei- 
tetyillä soihduilla ja ukkosenjyrinää villien hevosten kavioiden 
töminällä ajaessaan niillä vaskisten siltojen poikki. Hän hak- 
kautti ihmisiä maahan ja uskotteli, että salama oli heidät tap- 
panut. 

Zeus näki Olympoksesta nämä hullut hankkeet. Hän siep- 
pasi synkistä pilvistä oikean salaman ja lennätti sen kieppuva- 
na hullussa ylimielisyydessä rehentelevää kuolevaista kohti. 
Salama murskasi kuninkaan ja samalla tuhosi hänen rakenta- 
mansa kaupungin kaikkine asujaimineen. 


XIX. Herakles-taruista 


1. Herakles pienokaisena 

Herakles oli Zeuksen ja Alkmenen poika; Alkemene oli Per- 
seuksen jälkeläinen. Herakleen isäpuoli oli nimeltään Amfit- 
ryon; hänkin oli Perseuksen jälkeläinen ja Tirynsin kuningas, 
mutta oli jättänyt tämän kaupungin asuakseen Thebassa. 
Zeuksen puoliso Hera vihasi kilpailijatartaan Alkmeneä eikä 
olisi suonut hänelle poikaa, jonka tulevaisuudesta Zeus itse oli 
puhunut jumalille suuria. Sen tähden Alkmene synnytettyään 
Herakleen ei uskonut hänen olevan varmasti turvattuna juma- 
lien äidiltä palatsissa, vaan jätti hänet eräälle paikalle, jonka 
nimi vielä myöhäisinä aikoina oli Herakleen keto. 

Siellä pienokainen olisi epäilemättä menehtynyt, ellei ih- 
meellinen sattuma olisi toimittanut niin, että itse Hera, hänen 
vihollisensa, vaelsi sitä tietä pitkin Athenen saattamana. 

Jälkimmäinen katseli ihaillen lapsen kaunista muotoa, sää- 
li häntä ja taivutti seuralaisensa tarjoamaan pienokaiselle ju- 
malaista rintaansa. Mutta lapsi imi rintaa paljon voimakkaam- 
min kuin hänen ikäiseltään saattoi odottaa, niin että Hera tun- 
si tuskaa ja suuttuneena heitti lapsen maahan. Silloin Athene 
sääliväisenä nosti hänet syliinsä, kantoi läheiseen kaupunkiin 
ja vei hänet kuningatar Alkmenelle kurjana löytölapsena, pyy- 
täen armeliaisuudesta kasvattamaan häntä. Näin oli oma äiti 
peläten äitipuolta ollut, luonnollisen rakkautensa velvollisuu- 

den laiminlyöden, valmis jättämään lapsensa varmaan perika- 
toon, ja äitipuolen, joka tunsi luontaista vihaa lasta kohtaan, 
täytyi tietämättään pelastaa vihollisensa kuolemasta. Eikä sii- 
nä kaikki: Herakles oli imaissut vain pari kertaa Heran rin- 
nasta, mutta nämä muutamat pisarat jumalattaren maitoa riit- 
tivät valamaan häneen kuolemattomuuden. 

Alkmene oli kuitenkin ensi näkemältä tuntenut lapsensa ja 
ilomielin laskenut sen kehtoon. Mutta jumalattareltakaan ei 
jäänyt salatuksi, kuka oli levännyt hänen rintaansa vasten ja 
kuinka kevytmielisesti hän oli päästänyt koston käsistään. 
Niinpä hän siekailematta lähetti liikkeelle kaksi hirveätä käär- 
mettä, jotka matelivat avoimista ovista Alkmenen makuuhuo- 
neeseen, käskyn mukaan surmatakseen lapsen, kapusivat keh- 
don reunalle, ennen kuin palvelijat ja uinaileva äiti sitä havait- 
sivat, ja alkoivat kietoutua pojan kaulan ympärille. Pienokai- 
nen heräsi päästäen huudon ja kohotti päätänsä. Outo kaula- 
nauha oli hänestä epämukava. Silloin hän antoi ensimmäisen 
näytteen jumalaisesta voimastaan: hän otti käärmeen kum- 
paankin käteensä niskasta ja tukehdutti molemmat yhdellä ai- 
noalla puristuksella. Hoitajattaret olivat tosin huomanneet 
käärmeet, mutta voittamaton pelko piti heitä loitolla. 

Alkmene oli herännyt poikansa kirkaisuun. Paljain jaloin 
hän hyppäsi vuoteestaan ja syöksyi apua huutaen käärmeiden 
luo, mutta sai huomata, että lapsi oli jo kuristanut ne pikku 
kourillaan. Pian astuivat myöskin thebalaisten ruhtinaat avun- 
huudon pelästyttäminä ja aseistautuneina makuuhuoneeseen. 
Kuningas Amfitryon, joka piti ja rakasti kasvattipoikaansa 
Zeuksen lahjana, riensi säikähtyneenä paikalle, paljastettu 
miekka kädessään. Siinä hän seisoi kehdon ääressä, näki ja 
kuuli mitä oli tapahtunut; hänet täytti kauhunsekainen riemu 
siitä, että vastasyntyneessä pojassa ilmeni näin valtava, ennen 
kuulumaton voima. Hän piti käärmeiden kuristusta suurena 
ihmetyönä ja kutsui luokseen suuren Zeuksen tietäjän, näkijä 
Teiresiaan. Tämä ennusti kuninkaalle, kuningattarelle ja kai- 

kille läsnäoleville pojan elämänjuoksun: kuinka monta hirviö- 
tä hän vastedes raivaisi pois maan päältä, kuinka monta petoa 
merestä, kuinka hän ottelisi jättiläisten kanssa ja voittaisi hei- 
dät ja kuinka häntä rasittavan elämänsä lopussa odottaisi ikui- 
nen elämä jumalien luona, taivaallisena puolisona Hebe, ikui- 
nen nuoruus. 


2. Herakleen kasvatus 


Kun Amfitryon oli tietäjän suusta kuullut pojan loistavan 
kohtalon, päätti hän, että Herakleen piti saada arvoisensa san- 
karikasvatus, ja kaikkien tienoiden urhot kokoontuivat opetta- 
maan poikaa kaikissa taidoissa. Hänen ottoisänsä itse opetti 
hänelle taidon ohjata vaunuja; Eurytos harjoitti häntä jännit- 
tämään jousta ja tähtäämään nuolella; Harpalyksokselta hän 
oppi painijain ja nyrkkeilijäin taidon; Komolkos opetti häntä 
laulamaan ja sirosti soittamaan lyyraa, Zeuksen ja Ledan poi- 
ka Kastor taistelemaan kentällä raskaasti aseistettuna ja järjes- 
telmällisesti, Linos taas, Apollon iäkäs poika, kirjoittamaan. 

Herakles oli hyvin oppivainen, mutta töykeyttä hän ei 
sietänyt. Vanha Linos oli äreä opettaja ja kuritti häntä kerran 
selkäsaunalla, jota hän ei ole ansainnut. Silloin hän tarttui 
lyyraansa ja viskasi sen kotiopettajansa päähän niin vimmatus- 
ti, että ukko kaatui kuolleena lattialle. Herakles katui tätä mie- 
lenpurkaustaan vilpittömästi, mutta hänet haastettiin silti tuo- 
mioistuimen eteen syytettynä murhasta. Oikeutta harrastava 
tuomari Rhadamanthys vapautti hänet, julistaen sellaisen lain, 
ettei verikosto seuraa miestaposta, joka on tehty itsepuolustuk- 
sessa. Kuitenkin Amfitryon pelkäsi, että ylen väkevä poika 
joutuisi uudestaan syypääksi moiseen tekoon, ja lähetti hänet 
maalle, missä hänellä oli suuria härkälaumoja. Siellä hän vart- 
tui ja tuli ennen kaikkia muita huomatuksi suuruutensa ja voi- 
mansa vuoksi. Hän oli pelottavan näköinen kuten ainakin 


199 





Zeuksen poika, neljä kyynärää pitkä, ja hänen silmistään säih- 
kyi tulenloiste. Hän ci milloinkaan ampunut nuolta tai heittä- 
nyt keihästä harhaan. Kun hän oli täyttänyt kahdeksantoista 
vuotta, hän oli Kreikan kaunein ja väkevin mies, ja nyt oli tul- 
lut se aika, jolloin nähtäisiin, käyttäisikö hän tätä voimaansa 
hyvään vai pahaan. 


3. Herakles tienhaarassa 


Herakles lähti näihin aikoihin paimenten ja karjojen luota yk- 
sinäiselle seudulle ja harkitsi, mille elämänuralle hänen pitäisi 
kääntyä. Miettiväisenä istuessaan hän äkkiä näki kahden yksi- 
näisen naisen tulevan luokseen. Toinen oli koko olemukseltaan 
säädyllinen ja jalosukuinen, puhtaus kaunisti hänen ruumis- 
taan, katseessa ilmeni kainoutta, ja hänen ryhtinsä oli siveä ja 
puku tahrattoman valkoinen. Toinen oli rehevä ja hyvin ravit- 
tu, hän oli peittänyt luonnollisen ihonvärinsä valkoisella ja pu- 
naisella maalilla, ja hänen ryhtinsä oli sellainen, että hän näytti 
tavallista pystymmältä; hänen silmänsä olivat hyvin avoimet, 
ja puku oli valittu niin, että hänen sulonsa kuulsivat lävitse 
niin paljon kuin mahdollista. Hän loi tulisia silmäyksiä itseen- 
sä, katsoi sitten jälleen ympärilleen, eivätkö toisetkin huoman- 
neet häntä, ja usein hän katseli omaa varjoansa. 

Kun molemmat ehtivät lähemmäksi, jatkoi edellinen rau- 
hallisesti käyntiään, mutta toinen juoksi päästäkseen häntä pi- 
kemmin nuorukaisen luo ja puhui: 

— Herakles, näen sinun yrittävän epätietoisena päätellä, 
mille tielle sinun pitäisi elämässäsi kääntyä. Jos tahdot valita 
minut ystävättäreksesi, johdatan sinua mukavimpia ja mie- 
luisimpia teitä pitkin. Mikään nautinto ei jää sinulta maista- ` 
matta, jokaisen epämiellyttävyyden saat välttää. Sinun ci tar- 
vitse välittää sodasta tai muista ikävistä puuhista, vaan sinun 
sopii virvoittaa itseäsi suloisimmilla ruuilla ja juomilla, ilahdut- 

taa silmiäsi, korviasi ja muita aistejasi mitä miellyttävimmillä 
tunteilla, nukkua pehmoisella vuoteella ja hankkia itsellesi 
kaikki nämä nautinnot ilman työtä ja vaivaa. Jos sinulta jos- 
kus puuttuisi varoja siihen, niin älä pelkää, että panisin sinulle 
taakaksi ruumiillisia tai henkisiä ponnistuksia; päinvastoin 
saisit silloin nauttia toisten ahkeruuden hedelmiä luopumatta 
mistään, mikä voi sinulle tuottaa voittoa. Sillä ystävilleni an- 
nan oikeuden käyttää kaikkea hyväkseen. 

Kuultuaan nämä houkuttelevat tarjoukset Herakles lausui 
ihmetellen: 

— Oi nainen, mikä onkaan nimesi? 

— Ystäväni, vastasi nainen, — sanovat minua Nautinnok- 
si, mutta viholliseni, jotka tahtovat minua halventaa, antavat 
minulle nimen Hekuma. 

Sillä välin oli myös toinen nainen saapunut paikalle: 

— Minäkin, sanoi hän, — tulen luoksesi, rakas Herakles, 
koska tunnen vanhempasi, lahjasi ja kasvatuksesi. Tämän kai- 
ken nojalla toivon, että sinusta tulisi, jos haluaisit seurata mi- 
nua, mestari kaikessa hyvässä ja suuressa. Kuitenkaan en tah- 
do uskotella sinulle mitään nautintoja, vaan esittää asiat sel- 
laisina kuin jumalat ovat säätäneet. Tiedä siis, että kaikesta, 
mikä on hyvää ja tavoiteltavaa, jumalat eivät suo ihmisille mi- 
tään ilman työtä ja vaivaa. Jos toivot, että jumalat ovat sinulle 
armollisia, sinun pitää kunnioittaa jumalia; jos haluat, että ys- 
täväsi sinua rakastavat, tarvitsee sinun olla hyödyksi ystäville- 
si; jos tavoittelet sitä, että sinua kunnioitetaan jossakin valtios- 
sa, sinun on suoritettava sille palveluksia; jos haluat, että koko 
Kreikka ihailisi sinua hyveittesi vuoksi, sinun täytyy ruveta 
Kreikan hyväntekijäksi; jos tahdot niittää, tarvitsee sinun 
myöskin kylvää; jos tahdot sotia ja voittaa, on sinun opittava 
sotataitoa; jos tahdot säilyttää ruumiisi voimakkaana, on si- 
nun karaistava sitä työllä ja hiellä. 

Tässä puuttui Hekuma puheeseen: — Näethän kai, rakas 
Herakles, sanoi hän, — kuinka pitkää ja rasittavaa tietä pitkin 

tämä nainen johtaa sinua tyytyväisyyteen? Minä sitä vastoin 
ohjaisin sinut lyhyintä ja mukavinta polkua myöten autuuteen. 

— Kurja, vastasi Hyve, — kuinka sinulla voisi olla jota- 
kin hyvää? Tai mitä tyydytystä sinä tunnet, joka aina ehkäiset 
sen kyllästymisellä? Sinä syöt, ennen kuin sinun on nälkä, juot, 
ennen kuin sinun on jano. Ruokahalua kiihottaaksesi etsit kä- 
siisi kokkeja, halukkaasti juodaksesi hankit kalliita viinejä ja 
kesäisin kiertelet etsimässä lunta; mikään vuode ei voi olla si- 
nulle kyllin pehmoinen; ystäviesi annat mässätä yökaudet ja 
nukkua parhaimman osan päivästä: siksi he hypähtelevätkin 
huolettomina ja koristeltuina nuoruutensa halki ja laahustavat 
työläästi ja likaisina vanhuuden läpi, häveten sitä mitä ovat 
tehneet, rasituksesta melkein sortuen sen alle, mitä heidän täy- 
tyy tehdä. Ja sinä itse, vaikka olet kuolematon, olet kuitenkin 
jumalien hylkäämä ja hyvien ihmisten halveksima. Koskaan et 
ole kuullut itseäsi kiitettävän, mikä kuitenkin kuuluu suloisim- 
malta. Et ole milloinkaan nähnyt omaa hyvää työtäsi, josta 
silmä riemuitsee enemmän kuin mistään muusta. — Minä sitä 
vastoin seurustelen jumalien ja kaikkien hyvien ihmisten kans- 
sa. Minussa on taiteilijoilla tervetullut liittolainen, perheenisil- 
lä kelpo vartijatar ja palvelusväellä herttainen auttajatar. Minä 
otan rehellisesti osaa rauhan toimiin ja olen luotettava seura- 
lainen sodassa, uskollisin toveri ystävyydessä. Ruoka, uni ja 
juoma maistuvat paremmilta ystävistäni kuin laiskoista. Nuo- 
remmat iloitsevat vanhojen suosiosta, vanhemmat nuorten kun- 
nioituksesta; mielihyvin he muistelevat aikaisempia puuhiaan 
ja tuntevat itsensä onnellisiksi nykyisissä tehtävissään; minun 
ansiostani jumalat ja ystävät heitä rakastavat ja isänmaa kun- 
nioittaa. Ja kun loppu tulee, eivät he lepää maineettomina ja 
unohdettuina haudoissaan, vaan kukoistavat kaikkien aikojen 
muistossa jälkimaailman juhlimina. Päätä ryhtyä sellaiseen elä- 
mään, Herakles, niin edessäsi on autuain kohtalo. 

4. Herakleen ensimmäiset urotyöt 


Naishahmot olivat kadonneet, ja Herakles oli jälleen yksin. 
Hän oli päättänyt vaeltaa hyveen tietä pitkin ja pian saikin ti- 
laisuuden tehdä hyvää. Kreikka oli siihen aikaan vielä täynnä 
metsiä ja soita, ja siellä kuljeskeli jalopeuroja, raivoisia villisi- 
koja ja muita hirviöitä. Vanhojen sankarien suurimpana ansio- 
na oli maan puhdistaminen näistä pedoista ja vapauttaminen 
rosvoista, jotka väijyivät kulkijaa erämaissa. Myöskin Herak- 
leclle oli kohtalo määrännyt tällaisen tehtävän. 

Palattuaan omaistensa luo hän kuuli, että hirveä jalopeura 
asusti Kithaironin vuorella, jonka juurella kuningas Amfitry- 
onin karjat kävivät laitumella. Nuori sankari teki heti päätök- 
sensä, nousi ase kädessä villiin metsävuoristoon, nujersi jalo- 
peuran, kietoi nylkemänsä nahan ympärilleen ja pani pedon 
kidan kypäräksi päähänsä. 

Hänen ollessaan paluumatkalla kotiin tältä metsästysret- 
keltä kohtasivat hänet minyläiskuningas Erginoksen airuet, 
joiden piti periä thebalaisilta häpeällinen ja kohtuuton vuosi- 
vero. Herakles, joka tunsi, että Hyve oli vihkinyt hänet kaik- 
kien sorrettujen puolustajaksi, suoriutui pian näistä airueista, 
jotka olivat juljenneet tehdä kaikenlaisia ilkitöitä, ja lähetti 
heidät silvottuina, kullakin nuora kaulan ympäri köytettynä, 
takaisin. kuninkaansa luo. Erginos vaati rikollisen luovuttamis- 
ta, ja Kreon, thebalaisten kuningas, oli uhkaavan vaaran pe- 
losta taipuvainen täyttämään hänen tahtonsa. 

Silloin Herakles suostutti joukon rohkeita nuorukaisia 
lähtemään kanssaan vihollista vastaan. Mutta nyt ei voitu yh- 
destäkään kaupunkitalosta löytää aseita, sillä minyläiset olivat 
riisuneet koko kaupungin aseista, jottei thebalaisille johtuisi 
mieleen nousta vastarintaan. Avuksi tuli kuitenkin Athene, jo- 
ka kutsui Herakleen temppeliinsä ja varusti hänet omilla aseil- 
laan, ja nuorukaiset tarttuivat temppelissä riippuviin varus- 
teisiin, jotka esiisät olivat saaneet saaliiksi ja pyhittäneet juma- 

lalle. Näin varustettuna sankari marssi vähälukuisine toverei- 
neen lähestyviä minyläisiä vastaan eräälle vuorisolalle saakka. 

Siellä sotavoiman suuruus ci lainkaan hyödyttänyt vihol- 
lista. Erginos itse kaatui taistelussa ja melkein koko hänen so- 
tajoukkonsa tuhottiin. Mutta ottelussa oli saanut surmansa 
myöskin Herakleen isäpuoli Amfitryon, joka oli uljaasti tais- 
tellut mukana. Herakles hyökkäsi taistelun jälkeen nopeasti 
minyläisten pääkaupunkia Orkhomenosta vastaan, tunkeutui 
portista sisään, poltti kuninkaanlinnan ja hävitti kaupungin. 

Koko Kreikka ihaili tätä erinomaista urotyötä, ja kunni- 
oittaakseen Herakleen suurta ansiota — Theban kuningas Kre- 
on antoi hänelle puolisoksi tyttärensä Megaran, joka synnytti 
hänelle kolme poikaa. Hänen äitinsä Alkmene meni uusiin nai- 
misiin tuomari Rhadamanthyksen kanssa. Itse jumalatkin an- 
toivat lahjoja voittoisalle puolijumalalle: Hermes antoi hänelle 
miekan, Apollo nuolia, Hefaistos kultaisen viinen ja Athene 
asetakin. 


S. Herakles taistelussa jättiläisten kanssa 


Sankari sai pian loistavan tilaisuuden kiittää jumalia niin suu- 
rista kunnianosoituksista. Gigantit, hirveänaamaiset jättiläiset, 
joilla oli pitkät hiukset ja parrat ja jalkojen asemesta suomuiset 
lohikäärmeenpyrstöt, ja jollaiset hirviöt Gaia eli Maa oli syn- 
nyttänyt Uranokselle eli Taivaalle, yllytti heidän äitinsä kapi- 
naan uutta maailmanhallitsijaa Zeusta vastaan, koska tämä oli 
syössyt hänen vanhemmat poikansa titaanit alas Tartarokseen. 
He ryntäsivät Ereboksesta (manalasta) Flegran laajalle kentäl- 
le Thessaliassa. Heidät nähdessään kalpenivat tähdet pelosta, 
ja Foibos käänsi auringonvaunut ympäri. 

— Menkää kostamaan minun ja vanhojen jumalaisten las- 
ten puolesta, puhui äiti Maa. — Prometheusta raatelee kotka, 
Tityosta kalvaa toinen, Atlaan täyty kantaa taivasta, titaanit 

ovat kahleissa. Menkää, kostakaa, pelastakaa heidät! Käyttä- 
kää omia jäseniäni, vuoria, portainanne ja aseinanne! Vallat- 
kaa väkirynnäköllä korkeat linnat! Sinä, Tyfoeus, riistä val- 
tikka ja salama sortovaltiaan kädestä, ja sinä, Enkelados, ota 
meri valtaasi ja karkota Poseidon! Rhoitoksen pitää riistää 
ohjakset auringonjumalalta, Porfyrion valloittakoon Delfoin 
oraakkelin! 

Jättiläiset iloitsivat näistä sanoista, ikään kuin olisivat jo 
saavuttaneet voiton, ikään kuin jo laahaisivat Poseidonia tai 
Aresta voittokulussa ja kiskoisivat Apolloa ihanista kiharoista; 
eräs heistä nimitti jo Afroditea vaimokseen, toinen tahtoi 
kosia Artemista, kolmas Athenea. Sitten he nousivat Thessali- 
an vuorille hyökätäkseen sieltä taivaaseen. : 

Sillä välin Iris, jumalien airut, kutsui kaikki taivaalliset 
koolle, myös kaikki jumalat, jotka asuvat vedessä ja virroissa, 
manasipa esille vainajienkin sielut manalasta. Niinpä Persc- 
fone jätti varjoisan valtakuntansa, ja hänen puolisonsa, vaike- 
nevien kuningas, ajoi valoa arastelevilla hevosillaan ylös sätei- 
levään Olympokseen. Niin kuin asukkaat piiritetyssä kaupun- 
gissa joka taholta juoksevat kokoon varjellakseen linnaansa, 
samoin kokoontuivat nyt monimuotoiset jumaluudet kotilie- 
den ääreen. 

— Kokoontuneet jumalat, puhui heille Zeus, — te näette, 
kuinka Maaemo on noussut kapinaan meitä vastaan uusien si- 
kiöittensä avulla. Ryhtykää toimeen, lähettäkää hänelle alas 
niin monta ruumista kuin hän lähettää meille poikiaan tänne 
ylös! 

Kun jumalien isä oli lopettanut puheensa, kajahti ukkos- 
pasuuna taivaasta, ja Gaia vastasi siihen alhaalta jylisevällä 
maanjäristyksellä. Luonto joutui sekasortoon kuin ensim- 
mäisessä luomisessa, sillä jättiläiset tempasivat vuoren toisensa 
jälkeen juuriltaan, laahasivat sille Ossan, Pelionin, Oitan ja 
Athoksen, katkaisivat Rhodopen vuoren ja puolet sen Hebros- 
lähteestä ja kiivettyään näitä vuoritikkaita myöten ylös juma- 

lien tyyssijalle alkoivat ahdistaa Olymposta tammisilla kekä- 
leillä ja tavattoman suurilla kalliojärkäleillä. 
Jumalille oli annettu sellainen oraakkelin lausunto, etteivät 








taivaalliset voisi omin neuvoin tuhota ainoatakaan jättiläistä 
ja että nämä kuolisivat vasta silloin, kun joku kuolevainen tais- 
telisi mukana. Gaia oli saanut sen tietoonsa ja etsi sen tähden 
jotakin taikalääkettä, joka varjelisi hänen poikiaan haavoittu- 

masta myöskin kuolevaisia vastaan taistellessa. Ja sellainen 
yrtti olikin kasvanut, mutta Zeus ehti hänen edelleen, kieltäen 
aamuruskoa, kuuta ja aurinkoa paistamasta, ja sillä aikaa, kun 
Gaia haki pimeässä, hän itse leikkasi nopeasti lääkeyrtit poik- 
ki ja kutsutti Athenella poikansa Herakleen ottamaan osaa 
kamppailuun. 

Tällä välin oli taistelu jo alkanut Olympoksessa. Ares oli 
ohjannut hirnuvien hevosten vetämät sotavaununsa hyökkää- 
vien vihollisten tiheimpään parveen. Hänen kultainen kilpensä 
loisti kirkkaampana kuin tuli; välkkyen liehui hänen kypärän- 
sä töyhtö. Vimmatussa melskeessä hän lävisti Peloreus- 
jättiläisen, jonka jalkoina oli kaksi elävää käärmettä. Sitten 
hän ruhjoen ajoi vaunuillaan kaatuneen koukistuneiden jäsen- 
ten yli. Mutta vasta nähdessään kuolevaisen Herakleen, joka 
juuri oli noussut Olympoksen ylimmälle portaalle, hirviö heitti 
kolme henkeänsä. Herakles katsoi taistotantereella ympäril- 
leen ja valitsi jouselleen päämäärän: hänen nuolensa kaatoi Al- 
kyöneuksen, joka heti suistui alas syvyyteen, mutta nousi jäl- 
leen pystyyn uudistunein voimin, kun oli koskettanut kotoista 
maaperää. Athenen neuvosta Herakleskin laskeutui maan 
päälle ja laahasi hänet synnyinmaansa rajojen ulkopuolelle. 
Kohta kun jättiläinen näin oli joutunut vieraalle alueelle, heitti 
hän henkensä. 

Nyt hyökkäsi jättiläinen Porfyrion uhkaavassa asennos- 
sa samalla kertaa Herakleen ja Heran kimppuun taistellakseen 
yksin heitä vastaan. Mutta Zeus herätti hänessä äkkiä halun 
katsoa jumalattaren raivaallisiin kasvoihin, ja sillä aikaa, kun 
hän kiskoi Heraa verhoavaa huntua irti, Zeus satutti häneen 
salamansa, ja sitten Herakles surmasi hänet lopullisesti nuolel- 
laan. Pian juoksi jättiläisten taistelurintamasta esiin Efialtes 
jättiläissilmiensä säihkyessä. — Ne ovat kirkkaita maalitauluja 
nuolillemme, virkkoi Herakles nauraen vieressään taistelevalle 
Foibos Apollonille, ja silloin jumala ampui viholliselta vasem- 
man ja puolijumala oikean silmän pois päästä. 

Eurytoksen iski Dionysos kuoliaaksi thyrsossauvallaan; 
Hefaistoksen lennättämä ryöppy hehkuvaa raudankuonaa 
nujersi Klytioksen; pakenevan Enkeladoksen niskaan Pallas 
Athene viskasi Sisilian saaren; jättiläinen Polybotes, jota Po- 
seidon ajoi takaa meren yli, pyrki Kos-saarelle, mutta meren- 
jumala repäisi siitä kappaleen ja peitti hänet sillä. Hermes, 
päässään Haadeen kypärä, surmasi Hippolytoksen, ja kahteen 
muuhun osuivat kohtalotarten vaskiset nuijat. Jäljelle jääneet 
Zeus paiskasi nurin ukkosellaan, ja Herakles ampui heidät 
nuolillaan kuoliaiksi. 

Näillä urotöillään puolijumala saavutti taivaallisten suuren 
suosion. Zeus nimitti jumalista ne, jotka olivat avustaneet täs- 
sä taistelussa, olympolaisiksi, erottaakseen tällaisella kunniani- 
mellä urohoolliset pelkureista, ja sama nimitys suotiin myös 
kahdelle kuolevaisten vaimojen pojalle, Dionysokselle ja He- 
rakleelle. 


6. Herakles ja Eurystheus 


Jo ennen Herakleen syntymää Zeus oli jumalien neuvostossa 
selittänyt, että Perseuksen ensimmäisestä lapsenlapsesta tulisi 
tämän mainion sankarin kaikkien muiden jälkeläisten hallitsi- 
ja, ja sellainen kunnia oli aiottu Zeuksen ja Alkmeneen pojalle. 
Mutta Hera, jonka kavaluus ei suonut tätä onnea kilpailijatta- 
ren pojalle, teki tuon aikeen tyhjäksi sallimalla Eurystheuksen, 
joka myöskin oli Perseuksen jälkeläinen, syntyä aikaisemmin, 
vaikka hänen olisi pitänyt tulla maailmaan myöhemmin kuin 
Herakleen. Sen nojalla Eurystheus hallitsi kuninkaana Myke- 
nessä Argoliin tasangolla, ja myöhemmin syntynyt Herakles 
oli hänen alamaisensa. Edellinen huomasi huolestuneena nuo- 
ren sukulaisen kasvavan maineen ja kutsui hänet luokseen an- 
taakseen hänelle erilaisia tehtäviä. 

Kun Herakles ei totellut, lähetti Zeus itse, joka ei tahto- 

nut toimia vastoin omaa päätöstään, pojalleen käskyn palvella 
Argoliin kuningasta. Mutta puolijumala ei mielellään tahtonut 
ruveta kuolevaisen palvelijaksi; hän meni Delfoihin ja kysyi 
siitä oraakkelin neuvoa. Se vastasi hänelle näin: Jumalat ovat 
supistaneet Eurystheukselle joutunutta yliherruutta niin, että 
H erakleen tarvitsee suorittaa vain kymmenen työtä, jotka ku- 
ningas hänelle määrää ja kun ne on tehty, tulee hän osalliseksi 
kuolemattomuudesta. 

Mutta Herakles vaipui sen kuultuaan syvään synkkämie- 
lisyyteen: hänen itsetuntonsa nousi vähäarvoisemman palvele- 
mista vastaan, jollaiseen alennukseen hänen ci sopisi mukaan- 
tua; samalla tuntui Zeuksen, isän, vastusteleminen hänestä se- 
kä mahdottomalta että turmiolliselta. Tätä ristiriidan hetkeä 
käytti hyväkseen Hera, jonka sielusta Herakleen ansiot juma- 
lien auttamisessa eivät olleet voineet karkottaa vihaa, ja 
muutti hänen synkän alakuloisuutensa villiksi raivoksi. Hän 
menetti niin kokonaan järkensä, että aikoi surmata rakastetun 
veljenpoikansa Jolaoksen, ja kun tämä pakeni, hän ampui 
omat, Megaran hänelle synnyttämät lapsensa siinä harhaluu- 
lossa, että hänen jousensa oli suunnattu jättiläisiä kohti. Kesti 
kauan, kunnes hän vapautui tästä mielettömyydestä; kun hän 
sitten tuli tietoiseksi erehdyksestään, hän suri syvästi raskasta 
onnettomuuttaan, sulkeutui taloonsa ja vältti kaikkea seuruste- 
lua ihmisten kanssa. Ajan vihdoin lievitettyä hänen murhet- 
taan hän päätti ottaa vastaan Eurystheuksen tehtävät ja saapui 
kuninkaan luo Tirynsiin, joka myöskin kuului hänen kuningas- 
kuntaansa. 


7. Herakleen kolme ensimmäistä työtä 
Ensimmäinen tehtävä, jonka kuningas määräsi, oli sellainen, 


että Herakleen piti tuoda hänelie nemealaisen jalopeuran talja. 
Tämä hirviö asusti Peloponnesoksessa, Argoliin maakunnassa, 


209 





Kleonain ja Nemean välisissä metsissä, eikä sitä voitu haavoit- 
taa millään inhimillisillä aseilla. Toiset sanoivat, että se oli jät- 
tiläisen Tyfonin ja käärme Ekhidnan poika, toiset väittivät 
sen pudonneen kuusta maan päälle. 

Herakles lähti tavoittamaan jalopeuraa ja saapui matkal- 
laan Kleonaihin, missä hänet otti vieraanvaraisesti vastaan 
köyhä päiväpalkkalainen, nimeltään Molorkhos. He kohtasi- 
vat toisensa juuri silloin, kun jälkimmäinen aikoi teurastaa 
Zeukselle uhrieläimen. 

— Hyvä mies, puhui Herakles, — säästä eläintäsi vielä 
kolmetoista päivää hengissä. Jos siihen mennessä palaan on- 
nellisesti metsästysmatkaltani, niin teurasta se Zeukselle, pelas- 
tajalle. Mutta jos sorrun, sinun tulee pyhittää se minulle kuo- 
linuhriksi kuten ainakin kuolemattomuuteen menneelle sanka- 
rille. 

Sitten Herakles vaelsi eteenpäin, selässään viinikotelo, 
toisessa kädessään jousi, toisessa nuija villin öljypuun rungos- 
ta, jonka hän itse oli tavannut Helikonin vuoristossa ja repi- 
nyt maasta juurineen. Saavuttuaan Nemean metsään hän antoi 
silmiensä tähystellä joka taholle havaitakseen saaliinhimoisen 
pedon ennen kuin se saisi hänet näkyviinsä. Silloin oli keskipäi- 
vä, eikä hän voinut missään huomata jalopeuran jälkiä, miten- 
kään selvittää polkua sen makuupaikalle, sillä hän ei kohdan- 
nut ainoaakaan ihmistä kedolla kärkien luona tai metsässä pui- 
den seassa; pelko piti kaikkia etäisiin taloihinsa sulkeutuneina. 

Hän harhaili koko iltapäivän tiheälehväisessä metsikössä 
päättäneenä panna koetukselle voimansa kohta kun huomaisi 
hirviön. Vihdoin illansuussa jalopeura tuli juosten metsätietä 
pitkin palatakseen pyyntimatkaltaan maaluolaansa. Se oli syö- 
nyt kyllikseen lihaa ja verta, pää, harja ja rinta tihkuivat mur- 
haa, kielellään se nuoli leukapieliään. Sankari, joka kaukaa nä- 
ki sen tulevan, kätkeytyi tiheään pensaikkoon, odotti, kunnes 
peto ehti lähemmäksi, ja sitten ampui nuolen sen kupeeseen, 
kylkiluiden ja lonkan väliin. Mutta ammus ci tunkeutunut li- 

haan, vaan kimmahti takaisin kuin kivestä ja putosi samma- 
leiseen maahan. Peto kohotti kumaraan painuneen verisen 
päänsä ylös, pyöritteli silmiään tutkivasti joka suunnalle ja 
näytti kauheita hampaitaan avoimessa kidassa. Sitten se pullis- 
ti rintaansa puolijumalaa kohti, ja tämä lennätti nopeasti 
toisen nuolen osatakseen keskelle hengityksen tyyssijaa. Mut- 
ta tälläkään kertaa nuoli ei tunkeutunut nahan alle, vaan pon- 
nahti rinnasta takaisin hirviön jalkojen juureen. 

Nyt Herakles oli juuri tarttumassa kolmanteen nuoleen, 
kun jalopeura huomasi hänet kääntäesssään silmänsä sivulle. 
Se veti pitkän häntänsä takimmaisiin polvitaipeisiin asti, koko 
niska paisui vihasta, muristen se kohotti harjansa, ja selkä käy- 
ristyi kuin jousen kaari. Sc halusi taistella ja hyökkäsi vimma- 
tulla loikkauksella vihollisensa kimppuun. Mutta Herakles 
heitti nuolet kädestään ja oman jalopeurantaljan selästään, hei- 
lautti oikealla kädellään nuijaa eläimen pään yläpuolella ja iski 
sitä niskaan, niin että se kesken hyppyään suistui takaisin maa- 
han ja jäi seisomaan vapisevin jaloin, pään kallistuessa puolelta 
toiselle. Ennen kuin se ehti jälleen hengähtää, Herakles ennät- 
ti sen edelle: heitti maahan myöskin jousensa ja viinikotelon 
ollakseen täysin esteetön, lähestyi petoa takaapäin, kiersi mo- 
lemmat käsivartensa sen niskan ympärille ja puristi sitä kur- 
kusta, kunnes se tukehtui ja lähetti kauhistuttavan sielunsa 
Hadekseen. 

Turhaan Herakles kauan yritti kiskoa kaatuneen nahkaa 
irti; siihen ei pystynyt rauta eikä kivi. Vihdoin juolahti hänen 
mieleensä nylkeä se pedon omilla kynsillä, mikä heti onnistui- 
kin. Myöhemmin hän valmisti tästä komeasta jalopeurantal- 
jasta itselleen panssarin ja kitaluusta uuden kypärän. Mutta 
tällä kertaa hän otti taas haltuunsa ne varukset, jotka hänellä 
oli sinne tullessaan, ja lähti paluumatkalle Tirynsiin, kantaen 
nemealaisen jalopeuran taljaa käsivarrellaan. 

Nähdessään hänen tulevan, mukanaan kauhean eläimen 
kuono, kuningas Eurystheus joutui sankarin jumalallisen voi- 

man vuoksi sellaisen pelon valtaan, että ryömi suureen vas- 
kiseen ruukkuun. Myöskään hän ei enää sallinut Herakleen 
tulla silmiensä eteen, vaan toimitti hänelle käskynsä muurien 
ulkopuolelle Pelopsin pojan Kopreuksen kautta. 

Sankarin toisena työnä oli surmata hydra, joka niin ikään 
oli Tyfonin ja Ekhidnan sikiö. Se oli kasvanut Lernan suossa 
Argoliin maakunnassa, nousi vedestä maalle, raateli karjaa ja 
hävitti peltoja. Hydra oli tavattoman suuri käärme, jolla oli 
yhdeksän päätä; näistä kahdeksan oli kuolevaista, mutta kes- 
kimmäinen oli kuolematon. 

Herakles ryhtyi rohkeasti myöskin tähän taisteluun, nous- 
ten heti vaunuihin; hänen rakas veljenpoikansa Jolaos, jonka 
isä oli hänen velipuolensa Ifikles ja joka kauan pysyi hänen 
erottamattomana toverinaan, asettui hevosten ohjaajana hä- 
nen rinnalleen, ja niin mentiin täyttä lentoa Lernaa kohti. Vih- 
doin he näkivät hydran eräällä kukkulalla Amymonen lähtei- 
den likellä, missä sen luola sijaitsi. Siellä Jolaos pysähdytti he- 
voset; Herakles hyppäsi vaunuista maahan ja pakotti palavia 
nuolia ampumalla monipäisen käärmeen jättämään piilopaik- 
kansa. 

Se tuli sihisten esiin, ja sen yhdeksän kaulaa huijuivat ko- 
hotettuina sen ruumiista kuin puun oksat myrskyssä. Herakles 
astui pelottomasti sitä vastaan, tarttui siihen lujasti ja piteli sitä 
kiinni. Mutta käärme kietoi itsensä hänen toisen jalkansa ym- 
pärille ryhtymättä enempään vastarintaan. Nyt sankari alkoi 
lyödä sen päitä poikki käyrällä miekallaan, mutta ei voinut sil- 
lä tavalla saavuttaa päämääräänsä. Kun yksi pää oli lyöty 
poikki, kasvoi heti kaksi sen sijaan. Samalla tuli hydralle 
avuksi jättiläisrapu, joka kipeästi nipisti Heraklesta säärestä. 
Sen hän kuitenkin surmasi nuijallaan ja sitten huusi Joalosta 
avukseen. 

Tämä oli jo pannut kuntoon soihdun, sytytti sillä osan lä- 
heistä metsää tuleen ja hiveli kekäleillä käärmeen uudestaan 
kasvavia päitä heti niiden alkaessa ilmestyä, siten estäen niitä 

varttumasta täyteen kokoon. Siten sankari pystyi nujerta- 
maan nuo keskeneräisiksi jääneet päät ja löi hydralta viimein 
poikki myöskin kuolemattoman pään, jonka hän hautasi tien 
viereen, kierittäen raskaan kiven sen peitoksi. Hydran ruumiin 
hän leikkasi kahdeksi kappaleeksi ja kastoi nuolensa sen ve- 
reen, joka oli myrkyllistä. Siitä alkaen sankarin nuolet tekivät 
parantumattomia haavoja. 

Eurystheuksen antama kolmas tehtävä oli ottaa elävänä 
kiinni Keryneian vuoristossa oleskeleva erikoinen naarashirvi, 
jolla oli kultaiset sarvet ja vaskiset jalat. Se oli ollut yksi niistä 
viidestä otuksesta, joita ajamalla Artemis-jumalatar oli suorit- 
tanut ensimmäisen metsästysyrityksensä. Vain tämän yhden 
viidestä jumalatar oli päästänyt juoksemaan takaisin metsiin, 
koska kohtalo oli määrännyt, että Herakleen piti kerran vä- 
syttää itsensä sitä tavoittaessaan. 

Hän ajoi sitä takaa kokonaisen vuoden, joutui tällä met- 
sästysmatkallaan hyperborealaisten luo ja Ister-joen lähteille ja 
viimein saavutti tuon naarashirven Ladon-virran rannalla, lä- 
hellä Oinoen kaupunkia. Hän ei kuitenkaan osannut muulla 
tavalla taltuttaa saalistaan kuin ampumalla siihen nuolen, niin 
että se herpaantui, ja sitten hän kantoi sen hartioillaan Arkadi- 
an halki. Siellä hänet kohtasi Artemis-jumalatar Apollon kans- 
sa, soimasi häntä aikomuksesta surmata eläin, joka oli hänelle 
pyhitetty, ja valmistui riistämään häneltä kantamuksen. — En 
ole ryhtynyt tähän ilkivaltaisuudesta, suuri jumalatar, puolus- 
tautui Herakles, — vaan välttämättömyys on pakottanut mi- 
nut näin tekemään: kuinka muutoin voisin mennä Eurystheuk- 
sen eteen? Sitten hän lepytti jumalattaren suuttumuksen ja toi 
naarashirven elävänä Mykeneen. 

8. Herakleen neljäs, viides ja kuudes työ 


Viipymättä alkoi neljäs yritys. Siinä piti elävänä tuoda Myke- 
neen erymantholainen metsäkarju, joka samaten oli pyhitetty 
Artemiille ja hävitti Erymantshos-vuoren seutuja. Matkallaan 
tähän seikkailuun Herakles poikkesi Silenoksen pojan Folok- 
sen luo, joka ollen kuten muutkin kentaurit puoleksi ihminen, 
puoleksi hevonen otti vieraansa vastaan ystävällisesti ja pani 
hänen eteensä paistettua lihaa samalla kuin itse söi sitä raaka- 
na. Mutta Herakles pyysi hienon aterian lisäksi myöskin hy- 
vää juotavaa. 

— Rakas vieras, puhui Folos, — tosin on kellarissani tyn- 
nyri, mutta se kuuluu kaikille kentaureille yhteisesti, ja minua 
epäilyttää sen avaaminen, tietäessäni, kuinka vähän kentaurit 
välittävät vieraista. 

— Avaa se kuitenkin huoletta, vastasi Herakles, lupaan 
puolustaa sinua kaikkia heidän hyökkäyksiään vastaan. Minua 
janottaa! 

Mutta tämän viinitynnyrin oli itse viininjumala Bakkhos 
luovuttanut eräälle kentaurille käskien hänen avata sen vasta 
sitten, kun neljän ihmisiän jälkeen Herakles poikkeaisi tälle 
seudulle. Folos meni nyt kellariin, mutta tuskin hän oli avan- 
nut tynnyrin, kun kentaurit haistoivat vanhan viinin tuoksun 
ja ympäröivät Foloksen luolan saapuen joukoittain paikalle 
kalliojärkäleillä ja kuusenrungoilla aseistettuna. Ensimmäiset, 
jotka uskalsivat tunkeutua sisään, Herakles karkotti heittämil- 
lään tulisilla kekäleillä, toisia hän vainosi nuolillaan Maleaan 
asti, jossa asui hyvä kentauri Kheiron, Herakleen vanha ystä- 
vä. Tämän luo pakenivat hänen heimolaisensa. 

Mutta Herakles nyt oli tähdännyt heitä jousellaan juuri 
silloin, kun he kohtasivat Kheironin, ja lennätti nuolen, joka 
lävistettyään toisen kentaurin käsivarren sattui onnettomuu- 
deksi Kheironin polveen ja jäi siihen törröttämään. Nyt vasta 
Herakles tunsi aikaisemman ystävänsä, juoksi huolestuneena 

hänen luokseen, veti nuolen ulos ja pani haavalle lääkettä, jota 
Kheiron oli hänelle antanut. Mutta haava oli parantumaton; 
kentauri kannettiin luolaansa, ja siellä hän toivoi saavansa 
kuolla ystävänsä sylissä. Turha toivo! Onneton ei ollut ajatel- 
lut, ettei mikään tuska voinut tehdä hänestä loppua, niin kuin 
kuolevaisesta ihmisestä. Herakles lausui kidutetulle jäähy- 
väiset kyynelivä vuodattaen ja lupasi lähettää vapauttavan 
kuoleman, maksakoonpa se mitä tahansa ja tiedämme hänen 
pitäneen sanasa. 

Palattuaan ahdistamasta muita kentaureja Herakles tapasi 

stävänsä luolassa Foloksen, kelpo kestitsijänsä, myöskin 
olleet: Tämä oli vetänyt kuolettavan nuolen ulos erään 
kentaurin ruumiista, ja hänen ihmetellessään, kuinka niin pieni 
kapine oli voinut nujertaa niin suuria olentoja, putosi myrky- 
tetty nuoli hänen kädestään, osui hänen jalkaansa ja surmasi 
hänet heti. Herakles oli kovasti suruissaan ja toimitti hänelle 
kunniallisen hautauksen sijoittamalla hänet sen vuoren alle, jo- 
ta siitä lähtien nimitettiin Foloeksi. Sitten hän vaelsi eteen- 
päin tavoittaakseen metsäkarjun; hän ajoi sen huutamalla ulos 
metsän tiheiköstä, seurasi sitä kauas lumikentälle, sai siellä uu- 
puneen eläimen kiinni nuoralla ja vei sen elävänä Mykeneen, 
kuten oli määrätty. 

Sitten kuningas Eurystheus lähetti hänet viidenteen työ- 
hön, joka ei juuri ollut sankarin arvon mukainen. Hänen piti 
korjata Augeiaan karjapihalta yhdessä ainoassa päivässä kaik- 
ki lanta pois. Augeias oli Eliin kuningas ja omisti suuria karja- 
laumoja, joita vanhan tavan mukaan pidettiin suuressa karja- 
aitauksessa palatsin edustalla. Kolmetuhatta nautaa oli siinä 
oleskellut pitkän ajan, ja näin oli monien vuosien kuluessa ke- 
rääntynyt ääretön joukko lantaa, joka Herakleen piti nyt hä- 
peäkseen toimittaa pois, vieläpä yhdessä päivässä, niin mah- 
dottomalta kuin se näyttikin. 

Kun Herakles astui kuningas Augeiaan eteen ja tarjoutui 
mainittuun palvelukseen virkkamatta mitään kuningas Eurys- 

theuksen määräyksestä, mittaili kuningas jalopeuran nahkaan 
kietoutunutta komeaa miestä ja tuskin kykeni pidättämään 
nauruaan ajatellessaan, että noin jalolla soturilla saattoi olla 
halu ryhtyä niin alhaiseen rengintyöhön. Mutta hän päätteli 
itsekseen: — Omanvoiton pyyntö on jo viekoitellut monta 
kunnon miestä, ja mahdollisesti tuo tahtoo rikastua minun 
kustannuksellani. Siitä ei hänelle kuitenkaan lähde suurta hyö- 
tyä. Minun sopii joka tapauksessa luvata hänelle hyvä palkka, 
jos hän tyhjentää lannasta koko tarhan, sillä hän ci ehdi päi- 
vässä paljoakaan kantaa pois. Sen tähden hän lausuikin levol- 
lisesti: 

— Kuule, muukalainen, jos voit sen tehdä ja toimittaa yh- 
dessä päivässä pois kaiken lannan, luovutan sinulle kymme- 
nennen osan karjastani. 

Herakles suostui tähän ehtoon, eikä kuningas ajatellut 
muuta kuin että hän alkaisi lapioida. Mutta sankari, otettuaan 
ensin Augeian pojan Fyleuksen tämän sopimuksen todista- 
jaksi, repi auki karjatarhan toisen sivun, ohjasi lähellä juokse- 
vat Alfeios- ja Peneios-virrat sinne kanavaa pitkin ja antoi 
niiden huuhtoa lannan pois ja virrata toista reittiä myöten ta- 
kaisin uomiinsa. Näin hän suoritti häpeällisen tehtävän alentu- 
matta sellaiseen työhön, joka olisi ollut kuolemattomalle arvo- 
ton. 

Saatuaan tietää, että Herakles oli suorittanut sen Eurys- 
theuksen määräyksestä, Augeias kieltäytyi maksamasta palk- 
kaa, jopa kielsi sitä luvanneensakaan. Kuitenkin hän selitti ole- 
vansa valmis alistamaan riita-asian tuomioistuimen ratkaista- 
vaksi. Kun tuomarit olivat kokoontuneet, astui Herakleen ke- 
hoituksesta Fyleus esille, todisti omaa isäänsä vastaan ja selit- 
ti, että palkasta oli tosiaankin sovittu Herakleen kanssa. Au- 
geias ci odottanut päätöstä; vihastuneena hän käski poikansa 
ja muukalaisen heti poistua kuningaskunnasta. 

Herakles palasi nyt uusia seikkailuja kokien Eurystheuk- 


sen luo. Mutta tämä ei tahtonut pitää viimeksi suoritettua työ- 

tä pätevänä, koska Herakles oli vaatinut siitä palkkaa. Kuiten- 
kin hän lähetti sankarin heti kuudenteen seikkailuun ja määräsi 
hänen tehtäväkseen karkottaa stymfalidit. Nämä olivat ta- 
vattoman suuria petolintuja, yhtä kookkaita kuin kurjet ja niil- 
lä oli rautaiset siivet, nokat ja kynnet. Ne asustivat Arkadiassa 
Stymfaloksen järven seudulla ja kykenivät ampumaan sulki- 
aan kuin nuolia ja puhkaisemaan nokallaan rautaisenkin pans- 
sarin; sillä tavalla ne tekivät ympäristössä ihmisten ja karjan 
kesken suurta tuhoa ja ovat meille jo tuttuja argonauttien ret- 
keltä. 

Vaeltamiseen harjaantunut Herakles saapui lyhyessä ajas- 
sa järvelle, joka lepäsi tiheän metsikön varjostamana. Ja tähän 
metsään oli juuri lentänyt suunnaton liuta näitä lintuja pelätes- 
sään joutuvansa susien ryöstettäväksi. Herakles seisoi neuvot- 
tomana nähdessään tavattoman joukon eikä tiennyt, kuinka 
voittaisi niin lukuisat viholliset. Äkkiä hän tunsi kevyen lyön- 
nin olallaan; taaksensa katsahtaeesaan hän huomasi Athenen 
jättiläishahmon, joka antoi hänen käsiinsä kaksi mahtavaa, 
Hefaistoksen valmistamaa vaskista kalistinta ja neuvoi häntä 
käyttämään niitä stymfalideja vastaan kadoten heti sen sa- 
nottuaan. Herakles nousi nyt järven läheiselle kukkulalle ja pe- 
lästytti lintuja paukauttamalla kalistimia vastakkain. Siivek- 
käät eivät kestäneet niin räikeätä pauhua, vaan lensivät säi- 
kähtyneinä ulos metsästä. Silloin Herakles tarttui jouseensa, 
ampui nuolen toisensa jälkeen ja surmasi niistä monta lennos- 
ta. Toiset poistuivat seudulta eivätkä tulleet takaisin. 


9. Herakleen seitsemäs, kahdeksas ja yhdeksäs työ 


Kreetan kuningas Minos oli Poseidon-jumalalle luvannut uh- 
rata hänen kunniakseen, mitä ensiksi sukeltaisi esille merestä, 
sillä Minos oli väittänyt, ettei hänellä ollut yhtään sellaista 
eläintä, joka olisi kyllin arvokas niin ylhäiseksi uhriksi. Niinpä 

-jumala salli erinomaisen kauniin härän nousta merestä. Mutta 
kuninkaan houkutti härän ihana muoto pistämään sen salaa 
oman karjansa sekaan ja petollisesti ottamaan Poseidonille uh- 
riksi toisen. Siitä vihastuneena merenjumala oli antanut lah- 
joittamansa härän tulla raivoisaksi, ja nyt se sai Kreetan saa- 
rella toimeen suurta hävitystä. 

Tämän härän lannistaminen ja Eurystheukselle tuominen 
määrättiin Herakleen seitsemänneksi työksi. Kun hän tässä ai- 
keessa saapui Kreetaan Minoksen luo, tämä oli hyvin iloinen 
toivoessaan pääsevänsä eroon saaren hävittäjästä, auttoipa it- 
sekin raivoisan eläimen kiinni ottamisessa, ja Herakleen san- 
karivoima lannisti härän niin perinpohjaisesti, että hän tuodes- 
saan sitä Peloponnesokseen antoi sen ikään kuin laivan kantaa 
itseään koko matkan meren poikki. 

Eurystheus oli tyytyväinen tähän saavutukseen, mutta 
päästi eläimen pian jälleen valloilleen tarkasteltuaan sitä mieli- 
hyvin vähän aikaa. Kun härkä ei enää ollut Herakleen lu- 
mouksen alainen, sen entinen raivo palasi, niin että se harhaili 
koko Lakonian ja Arkadian halki, samosi Korinthoksen kan- 
naksen poikki Attikan Marathoniin ja hävitti täällä maata 
niin kuin aikaisemmin Kreetan saarella. Vasta Theseuksen on- 
nistui myöhemmin voittaa se. 

Kahdeksanneksi työkseen Herakles sai sukulaiseltaan käs- 
kyn tuoda traakialaisen Diomedeen tammat Mykeneen. Dio- 
medes oli Areen poika ja bistonien hyvin sotaisen kansan ku- 
ningas. Hänellä oli tammoja, jotka olivat niin villejä ja väke- 
viä, että ne sidottiin vaskisiin seimiin rautaisilla ketjuilla. Niil- 
lä ei ollut ruokana kauraa, vaan muukalaiset, jotka onnetto- 
muudekseen joutuivat kuninkaan kaupunkiin, heitettiin niiden 
eteen, ja heidän lihansa oli hevosten ravintona. 

Sinne saavuttuaan Herakles tarttui ensi työkseen kiinni 
julmaan kuninkaaseen ja heitti hänet omien tammojensa eteen, 
kun ensin oli voittanut seimen luo sijoitetut vartijat. Tästä ruo- 
asta eläimet tulivat kesyiksi, ja hän ajoi ne meren rannalle. 

Mutta bistonit tulivat ase kädessä hänen kintereillään, niin et- 
tä hänen täytyi kääntyä ja taistella heitä vastaan. Hän jätti 
eläimet suosikkinsa ja seuralaisensa, Hermeksen pojan Abde- 
roksen vartioitaviksi. 

Kun Herakles oli poissa, himoitsivat tammat jälleen ih- 
mislihaa, ja palatessaan ottelusta sen jälkeen, kun bistonit oli 
ajettu pakoon, sankari tapasi ystävänsä hevosten repimänä. 
Hän suri henkensä menettänyttä ja perusti hänen kunniakseen 
kaupungin, joka sai hänestä nimen Abdera. Sitten hän kesytti 
tammat uudelleen ja saapui onnellisesti ne mukanaan Eurys- 
theuksen luo, joka pyhitti hevoset Heralle. Niiden jälkeläisiä 
eli vielä kauan myöhemmin, ratsastipa vielä Makedonian ku- 
ningas Aleksanteri eräällä niistä polveutuneella hevosella. 

Sitten kun Herakles oli selvinnyt tästä urakasta, hän lähti 
purjehdusretkelle Kolkhista kohti Jasonin sotajoukon mukana, 
jonka piti noutaa kultainen talja, kuten jo olemme kertoneet. 

Palattuaan pitkiltä harhailuilta sankari ryhtyi sotaretkeen 
amatsoneja vastaan suorittaakseen yhdeksännen seikkailunsa 
ja tuodakseen amatsoni Hippolyten vyön kuningas Eurys- 
theukselle, jonka tytär Admete halusi sitä omakseen. Amatso- 
nit asuivat Thermodon-joen seuduilla Pontoksessa ja olivat 
suuri naiskansa, joka teki yksinomaan miesten töitä. Lapsis- 
taan he kasvattivat ainoastaan ne, jotka olivat naissukupuolta. 
Yhtenäisinä joukkoina he lähtivät sotaan. Hippolyte, heidän 
kuningattarensa, piti hallitsija-arvonsa merkkinä mainittua 
vyötä, jonka itse sodanjumala oli antanut hänelle lahjaksi. 

Herakles kokosi sotaretkeään varten vapaaehtoisia taiste- 
lutovereita laivaan, kulki monia seikkailuja kokien Mustalle- 
merelle ja laski lopulta Thermodon-joen suulle ja amatsonien 
kaupungin Themiskyran satamaan. Siellä tuli amatsonin ku- 
ningatar häntä vastaan. Sankarin komea ulkomuoto herätti 
hänessä kunnioitusta, ja saatuaan tietää hänen tulonsa tarkoi- 
tuksen Hippolyte lupasi antaa hänelle halutun vyön. Mutta 
Hera, Herakleen leppymätön vihollinen, sekaantui amatsonin 

muodossa toisten joukkoon ja levitti sellaista huhua, että vie- 
ras aikoi ryöstää heidän kuningattarensa. Silmänräpäyksessä 
kaikki naissoturit hyppäsivät hevosten selkään ja hyökkäsivät 
puolijumalan leiriin, jonka hän oli pystyttänyt kaupungin 
edustalle. 

Alempisäätyiset amatsonit taistelivat sankarin sotureiden 
kanssa, mutta ylhäisimmät asettuivat häntä itseään vastaan ja 
toimittivat hänelle vaikean taistelun. Ensimmäinen, joka häntä 
ahdisti, oli nopeutensa vuoksi nimeltään Aella eli tuulenmorsi- 
an, mutta hän tapasi Herakleessa vielä nopeamman vastusta- 
jan, niin että hänen täytyi väistyä, ja sitten sankari saavutti hä- 
net tuulennopcassa paossa ja iski hänet maahan. Toinen kaatui 
ensimmäisessä hyökkäyksessään, sitten kolmas, Prothoc, joka 
oli seitsemän kertaa voittanut kaksintaistelussa. Hänen jäl- 
keensä surmattiin kahdeksan muuta, heidän joukossaan kolme 
Artemiin metsästystoveria, jotka muutoin aina olivat niin var- 
masti satuttaneet keihäillään, mutta tällä kertaa heittivät niitä 
harhaan ja saivat surmansa sankarin nuolista, turhaan yrittäen 
peittäytyä kilpiensä suojaan. Myöskin kaatui Alkipo, joka oli 
vannonut pysyvänsä naimattomana; hän täyttikin valansa 
mutta henkiin hän ei jäänyt. 

Kun oli vangittu myöskin Melanippe, amatsonien urhool- 
linen johtajatar, lähtivät kaikki hurjaan pakoon, ja kuningatar 
Hippolyte luovutti vyönsä, niin kuin oli luvannut jo ennen 
taistelua. Herakles otti sen vastaan lunnaiksi ja päästi Mela- 
nippen vapaaksi. 

Paluumatkalla sankari joutui uuteen seikkailuun Troijan 
rannikolla. Siellä oli Laomedonin tytär Hesione kahlehdittu 
kallioon ja jätetty hirveän pedon syötäväksi. Poseidon oli ra- 
kentanut hänen isälleen Troijan muurit eikä ollut saanut siitä 
palkkaa. Sen tähden hävitti eräs merihirviö Troijan aluetta niin 
kauan, kunnes epätoivoinen Laomedon uhrasi sille oman tyt- 
tärensä. Kun Herakles kulki ohitse, valitteleva isä kutsui häntä 
avukseen ja lupasi antaa hänelle palkaksi tyttären pelasta- 

misesta ne mainiot hevoset, jotka hänen isänsä oli saanut lah- 
jaksi Zeukselta. Herakles laski maihin ja odotti hirviötä. Kun 
se tuli ja avasi kitansa nielläkseen neidon, sankari hyppäsi itse 
eläimen kitaan, raateli rikki sen sisälmykset ja astui surmatun 
ruumiista jälleen esille kuin murhahaudasta. Mutta Laomedon 
ei tälläkään kertaa täyttänyt lupaustaan, ja Herakles lähti siel- 
tä uhkaillen pois. 


10. Herakleen kolme viimeistä työtä 


Kun sankari oli laskenut kuningatar Hippolyten vyön Eurys- 
theuksen jalkojen juureen, ci tämä suonut hänelle vähääkään 
lepoa, vaan lähetti hänet heti taas liikkeelle; nyt piti noutaa 
jättiläisen Geryoneen naudat Erytheian saarelta Gadeiran 
(Cadizin) merenlahdesta. Ne olivat kauniita ruskeanpunaisia 
eläimiä, ja vartijana oli toinen jättiläinen ja kaksipäinen koira, 
Orthos. Geryones itse oli suunnattoman kookas; hänellä oli 
kolme ruumista, kolme päätä, kuusi käsivartta ja kuusi jalkaa. 
Yksikään maasyntyinen mies ei ollut uskaltanut käydä hänen 
kimppuunsa; Herakles käsitti hyvinkin, että tällainen rasittava 
yritys vaati monia valmistuksia. Kaikkialla tiedettiin, että Ge- 
ryoneen isä, Khrysaor, jota rikkauksiensa vuoksi sanottiin kul- 
tamiekaksi, oli koko Iberian (Espanjan) kuningas ja että paitsi 
Geryonesta taisteli kolme urhoollista jättiläispoikaa hänen 
puolestaan, ja jokaisella pojalla oli komennossaan lukuisa sota- 
joukko taistelunhaluisia miehiä. 

Juuri sen tähden Eurystheus olikin Herakleelle määrännyt 
tämän työn, sillä hän toivoi sukulaisensa vihdoin menettävän 
vihatun henkensä sotaretkellä sellaiseen maahan. Kuitenkaan 
Herakles ci mennyt näitä vaaroja vastaan pelokkaampana 
kuin kaikkiin aikaisempiinkaan tehtäviinsä. Hän kokosi sota- 
joukkonsa Kreetan saarelle, jonka oli vapauttanut petoeläimis- 
tä, ja laski ensiksi maihin Libyassa. Siellä hän taisteli jätti- 

läinen Antaioksen kanssa, jonka voimat uudistuivat joka kerta 
kun hän kosketti maata. Mutta Herakles piti häntä koholla il- 
massa ja puristi hänet siinä kuoliaaksi. Hän puhdisti pedoista 
Libyankin, sillä hän vihasi niitä ja häijyjä ihmisiä, ollen näke- 
vinään heissä kaikissa sen ylimielisen ja kohtuuttoman hallitsi- 
jan kuvan, jota hänen oli niin kauan täytynyt palvella. 

Pitkän vaelluksen jälkeen vedettömien seutujen halki hän 
saapui vihdoin hedelmälliselle alueelle, jonka läpi virtasi jokia. 
Siellä hän perusti tavattoman suuren kaupungin ja antoi sille 
nimen Hekatompylos (Sataportti). Viimein hän joutui Atlan- 
tin valtameren rannalle, Gadeiraa vastapäätä, ja pystytti sinne 
molemmat kuuluisat Herakleen patsaat. Aurinko poltti hirve- 
ästi, Herakles ei kestänyt enempää, hän kohotti silmänsä tai- 
vaalle ja uhkasi kohotetulla jousellaan ampua auringonjumalan 
kuoliaaksi. Tämä ihaili hänen rohkeuttaan ja lainasi hänelle 
matkan jatkamista varten kultaisen, maljamaisen purtensa, jos- 
sa hän itse suorittaa yöllisen retkensä auringonlaskusta nou- 
suun. 

Siinä Herakles kulki vierellä purjehtivan laivastonsa kera 
Iberiaan ja kohtasi Khrysaorin kolme poikaa kolmine suurine 
sotajoukkoineen, jotka olivat leiriytyneet lähelle toisiaan. 





— 

Mutta hän surmasi kaikki johtajat kaksintaistelussa ja valloitti 
maan. 

Sitten hän saapui Erythcian saarelle, missä Geryones kar- 
jalaumoineen asusti. Kohta kun kaksipäinen koira huomasi hä- 
nen tulonsa, se hyökkäsi hänen kimppuunsa. Mutta Herakles 
otti sen vastaan nuijallaan, löi sen kuoliaaksi ja lisäksi jätti- 
mäisen karjapaimenen, joka oli rientänyt koiran avuksi. Nyt 
hän lähti viemään nautoja pois, mutta Geryones saavutti hä- 
net, ja siitä alkoi ankara ottelu. Hera itse ilmestyi auttamaan 
jättiläistä, mutta Herakles ampui nuolen syvälle hän rintaansa, 
niin että jumalattaren täytyi haavoittuneena paeta. Myöskin 
jättiläisen kolmiosainen ruumis, joka liittyi yhdeksi vatsan 
kohdalla, sai tällöin kuolettavan nuolen, ja hänen täytyi kuol- 
la. , 

Maineikkaita urotöitä tehden Herakles suoritti paluu- 
matkansa, ajaen karjaa maitse Iberian ja Italian halki. Regiu- 
min lähellä Ala-Italiassa karkasi yksi hänen häristään, kiiti me- 
rensalmen poikki ja pääsi Sisiliaan. Silloin Herakles ajoi 
toisetkin härät veteen ja ui samalla saarelle pitäen kiinni erään 
härän sarvista. Monenlaisia seikkailuja kokien sankari saapui 
viimein onnellisesti Italian, Illyrian ja Traakian kautta takaisin 
Kreikkaan Korinthoksen kannakselle. 

Nyt Herakles oli suorittanut kymmenen työtä, niin kuin 
ensin oli määrätty, mutta koska Eurystheus ei pitänyt kahta 
niistä pätevinä, täytyi hänen mukautua vielä kahteen urak- 
kaan. 

Kerran, Zeuksen ja Heran juhlallisissa häissä, kun kaikki 
jumalat toivat ylhäiselle parille lahjojaan, ei myöskään Gaia 
(Maa) tahtonut jäädä muita huonommaksi; niinpä hän antoi 
suuren valtameren länsirannikolla kasvaa monioksaisen puun, 
joka oli täynnä kultaisia omenoita. Tämän pyhän puiston var- 
tijattarina oli neljä neitsyettä, joita nimitettiin hesperideiksi, 
yön tyttäriä, ja lisäksi sitä vartioi satapäinen lohikäärme La- 
don, joka oli monen hirviön kuuluisan isän Forkyksen ja 

maasyntyisen Keton jälkeläinen. Koskaan ei tullut unta tämän 
pedon silmiin, ja kamala sähinä ilmaisi sen olevan lähellä, sillä 
jokainen sen sadasta kurkusta päästi erilaisen äänen. Moiselta 
hirviöltä, niin kuului Eurystheuksen käsky, Herakleen piti riis- 
tää hesperidien kultaiset omenat. 

Puolijumala lähti pitkälle ja seikkailukkaalle matkalle, 
jättäen itsensä sokean sattuman varaan, sillä hän ei tiennyt, 
missä hesperidit asuivat. Ensiksi hän saapui Thessaliaan; siellä 
asusti jättiläinen Termeros, joka kovalla pääkuorellaan kol- 
haisi jokaisen vastaantulevan matkustajan kuoliaaksi. Mutta 
jumalaisen Herakleen pääkalloa vasten jättiläisen pää meni sit- 
tenkin murskaksi. 

Itonissa osui hänen tielleen toinen hirviö, Kyknos, Areen 
ja Pyrenen poika. Kun puolijumala kysyi häneltä, missä päin 
oli hesperidien puisto, Kyknos vaati vastauksen asemesta hä- 
net kaksintaisteluun ja sai siinä surmansa. Sitten ilmestyi itse 
Ares-jumala kostamaan poikansa puolesta, eikä Herakleella ol- 
lut muuta neuvoa kuin taistella hänen kanssaan. Mutta Zeus ei 
tahtonut, että hänen poikansa vuodattaisivat veljesverta, ja 
molempien väliin singottu salama erotti taistelijat. Herakles 
vaelsi nyt edelleen Illyrian halki, kiiruhti Eridanos-joen poikki 
ja tuli Zeuksen ja Themiin luonnotarten luo, jotka asuivat tä- 
män virran rannoilla. Myöskin heille sankari kohdisti kysy- 
myksensä. 

— Mene vanhan virranjumalan Nereuksen puheille, kuu- 
lui vastaus; — hän on tietäjä ja kaikista asioista selvillä. Hyök- 
kää hänen kimppuunsa hänen nukkuessaan ja köytä hänet, 
niin että hänen on pakko ilmoittaa sinulle oikea tie. 

Herakles seurasi tätä neuvoa ja nujersi virranjumalan, 
vaikka tämä tapansa mukaan muutteli hahmoaan monen- 
laiseksi. Sankari ei päästänyt häntä irti ennen kuin oli kuullut, 
mistä maailman äärestä löytäisi hesperidien kultaiset omenat. 


Saatuaan siitä tiedon hän samosi edelleen Libyan ja Egyptin 
halki. 

Jälkimmäistä maata hallitsi Busiris, Poseidonin ja Lysia- 
nassan poika. Hänelle oli yhdeksän vuotta kestäneen nälänhä- 
dän aikana eräs kyprolainen tietäjä lausunut sen julman ennus- 
tuksen, että maan hedelmättömyys lakkaisi, jos Zeukselle vuo- 
sittain teurastettaisiin jokin muukalainen mies. Kiitokseksi Bu- 
siris aloitti tietäjällä itsellään. Vähitellen raakalainen mieltyi 
tähän tottumukseen ja teurasti kaikki muukalaiset, jotka tuli- 
vat Egyptiin. Niinpä otettiin Herakleskin kiinni ja laahattiin 
Zeuksen alttarille. Mutta hän repäisi poikki ne nuorat, joilla 
hänet oli sidottu, ja löi kuoliaaksi Busiriksen yhdessä hänen 
poikansa ja papillisen airuensa kanssa. 

Vaihtelevia seikkailuja kestäen sankari matkasi edelleen, 
vapautti, kuten on jo kerrottu, Kaukasuksen vuoreen kytketyn 
titaani Prometheuksen ja saapui vihdoin kahleista päästetyn 
neuvon mukaan siihen maahan, jossa Atlas kantoi taivaan 
taakkaa ja jonka lähellä vartioitiin hesperidien kultaisia ome- 
nia tuottavaa puuta. 

Prometheus oli antanut puolijumalalle sen neuvon, ettei 
hän itse ryhtyisi kultaisten hedelmien ryöstämiseen, vaan jät- 
täisi sen Atlaan toimitettavaksi. Niinpä Herakles teki Atlaalle 
tällaisen ehdotuksen ja tarjoutui sillä aikaa itse kantamaan tai- 
vasta. Atlas ilmoitti suostuvansa, ja Herakles jännitti voimak- 
kaat hartiansa taivaanholvin alle. Sen sijaan Atlas lähti mat- 
kalle, nukutti puun ympärille kietoutuneen lohikäärmeen, sur- 
masi sen, petti vartijattaret ja palasi onnellisesti Herakleen 
luo, mukanaan kolme poimimaansa omenaa. 

— Mutta, puhui hän, —hartiani ovat nyt kerrankin saa- 
neet kokea, miltä tuntuu, kun vaskinen taivas ei paina minua. 
Enpä otakaan sitä enää kannettavakseni. 

Sitten hän heitti omenat nurmikolle puolijumalan eteen ja 
jätti hänet seisomaan oudon, sietämättömän kuorman alle. 


Herakleen täytyi keksiä jokin ovela juoni päästäkseen vapaak- 
si. 

— Salli minun, pyysi hän taivaankantajalta, — vain kie- 
toa nuorista pehmike pääni ympärille, jottei hirveä taakka mu- 
sertaisi aivojani. 

Atlas piti tätä pyyntöä kohtuullisena ja asettui jälleen tai- 
vaan alle, luulonsa mukaan vain muutamiksi tuokioiksi. Mutta 
hän sai odottaa kauan, ennen kuin Herakles hänet vapautti, ja 
niin pettäjästä tuli petetty. Sillä Herakles oli tuskin poiminut 
omenat nurmikolta, kun jo oli häipynyt kultaiset hedelmät 
mukanaan. Hän toi ne Eurystheukselle, joka antoi ne lahjana - 
takaisin sankarille, kun ei ollut toivonsa mukaan saanut raiva- 
tuksi Heraklesta pois tieltään. Sankari laski ne Athenen altta- 
rille; mutta jumalatar tiesi, että niiden säilyttäminen jossakin 
muualla oli vastoin näiden jumalaisten hedelmien pyhää tar- 
koitusta, ja sen tähden vei omenat takaisin hesperidien puutar- 
haan. 

Sen sijaan, että Eurystheuksen Herkuleelle tähän asti 
määräämät tehtävät olisivat tuhonneet vihatun kilpailijan, ne 
olivat korottaneet hänet kunniaan siinä toimessa, jonka kohta- 
lo oli hänelle säätänyt. Hän oli niissä kunnostautunut kaiken 
maanpäällisen epäinhimillisyyden hävittäjänä ja kuolevaisten 
aito inhimmillisenä hyväntekijänä. Mutta hänen täytyi suorit- 
taa viimeinen seikkailunsa sellaisella tienoolla, jonne häntä — 
niin toivoi kavala kuningas — hänen sankarivoimansa ei voisi 
seurata. Hänen edessään oli näet taistelu manalan pimeitä voi- 
mia vastaan, ja hänen piti tuoda Haadeesta helvetinkoira Ker- 
beros. 

Tällä pedolla oli kolme koiranpäätä kauheine kitoineen, 
joista lakkaamatta valui myrkyllistä kuolaa; sen ruumiista riip- 
pui lohikäärmeen pyrstö, ja päiden ja selän karvat olivat si- 
hiseviä, kiemurtelevia käärmeitä. Kyetäkseen lähtemään tälle 
kauhua herättävälle matkalle Herakles meni ensin Eleusik- 
seen, kaupunkiin, Attikan alueelle, missä oppineet papit säilyt- 
tivät salaoppia ylä- ja alamaailman jumalaisista asioista, ja sai 

pappi Eumolpoksen opastamana perehtyä sikäläisiin salaisuuk- 
siin, sitten kun hänet oli pyhäkössä puhdistettu kentaurien 
murhasta. 

Näin varustettuna salaisella voimalla kohdatakseen mana- 
lan kauhuja hän vaelsi Peloponnesokseen ja Tainaronin lako- 
nialaiseen kaupunkiin, jossa oli manalan suuaukko. Siellä hän 
laskeutui Hermeksen, sielujen seuraajan, ohjaamana syvään 
kuiluun ja saapui manalaan kuningas Haadeen (Pluton) kau- 
pungin edustalle. Varjot, jotka surullisina vaelsivat Haadeen 
kaupungin porttien lähellä — sillä manalassa ei ole mitään 
iloista elämää kuten auringonvalossa — riensivät pakoon näh- 
dessään lihaa ja verta elävän ihmisen hahmossa. Ainoastaan 
gorgo Medusa ja Mcleagroksen henki jäivät paikoilleen. He- 
rakles aikoi iskeä edellistä miekallaan, mutta Hermes tarttui 
hänen käsivarteensa ja huomautti hänelle, että kuolleiden sie- 
lut olivat tyhjiä varjokuvia, joita ci voinut haavoittaa miekal- 
la. Meleagroksen sielun kanssa sitä vastoin Herakles keskusteli 
ystävällisesti ja sai häneltä vietäväksi kaihoisia terveisiä ylä- 
maailmaan hänen rakkaalle sisarelleen Dcianeiralle. 

Edettyään ihan likelle Haadeen portteja Herakles tunsi ys- 
tävänsä Theuseksen ja Peirithooksen; jälkimmäinen oli toisen 
seuraamana saapunut manalaan kosiakseen Persefonea, ja 
Haades oli tämän röyhkeän yrityksen johdosta kahlehtinut hei- 

dät molemmat kiinni siihen kiveen, jolle he olivat uupuneina 
heittäytyneet. Kun he nyt näkivät ystävänsä puolijumalan, he 
kurottivat rukoillen käsiään häntä kohti ja vapisivat siitä toi- 
vosta, että voisivat hänen voimiensa avulla jälleen kiivetä ylä- 
maailmaan. Herakles tarttuikin Theuseuksen käteen, irrotti 
hänestä kahleet ja kohotti hänet pystyyn makuuasnnosta, jo- 
hon hänet oli kahlehdittu. Kun hän sitten tahtoi vapauttaa 
myöskin Peirithooksen, epäonnistui tämä yritys, sillä maa al- 
koi vapista hänen jalkojensa alla. 

Edelleen vaeltaessaan Herakles tunsi myöskin Askalafok- 
sen, joka kerran oli luvattomasti ilmaissut, että Persefone oli 
syönyt Haadeesta palaamasta estäviä granaattiomenia. He- 
rakles väänsi pois sen kiven, jonka Demeter oli vierittänyt As- 
kalafoksen päälle epätoivoissaan tyttärensä menetyksestä. Sit- 
ten hän hyökkäsi Haadeen karjalaumojen sekaan ja teurasti 
yhden naudoista juottaakseen sieluille verta. Sitä ei näiden 
nautojen paimen Menoitios tahtonut sallia, vaan haastoi sen 
tähden sankarin painiotteluun. Mutta Herakles tarttui häneen 
keskeltä ruumista, katkaisi häneltä kylkiluita ja päästi hänet 
jälleen vapaaksi vain manalan ruhtinattaren Persefonen pyyn- 
nöstä. 

Kuolleiden kaupungin portilla seisoi kuningas Haades ja 
kielsi häneltä pääsyn sisälle. Mutta sankarin nuoli lävisti juma- 
lan hartian, niin että hän tunsi kuolevaisten tuskia eikä puoliju- 
malan säädyllisesti pyytäessä helvetinkoiran luovuttamista 
enää tehnyt vastarintaa. Kuitenkin hän pani ehdoksi, että He- 
rakleen piti ottaa se haltuunsa käyttämättä niitä aseita, jotka 
hänellä oli mukanaan. Niinpä sankari meni tavoittamaan pe- 
toa yksistään rintahaarniskansa suojaamana ja jalopeurantal- 
jaan kääriytyneenä. Hän tapasi sen kyyristyneenä Akheronin 
suulle ja välittämättä kolmipäisen koiran haukunnasta, joka 
kaikui moninkertaisena, kumeana ukkosena, tarttui sen jalkoi- 
hin, kiersi käsivartensa sen kaulan ympärille eikä päästänyt ir- 
ti, vaikka eläimen häntä, joka oli elävä käärme, ojentautui 

häntä kohti ja pureutui kiinni kupeiseen. Hän kiristi petoa nis- 
kasta niin kauan, kunnes lannisti rajun luonnon, kohotti eläi- 
men sitten ylös maasta ja putkahti onnellisesti jälleen ylmaail- 
maan Haadeen toisesta, Argoliissa Troizenin lähellä sijaitse- 
vasta suuaukosta. 

Nähdessään päivänvalon helvetinkoira kauhistui ja alkoi 
sylkeä kuolaa suustaan; se kasvatti maasta esille myrkyllisen 
ukonhatun. Herakles toi hirviön kahlehdittuna oitis Tirynsiin 
ja näytti sitä hämmästyneelle Eurystheukselle, joka ei oikein 
uskonut silmiään. Nyt kuningas tajusi, ettei ollut mahdollista 
koskaan vapautua vihatusta Zeuksen pojasta, alistui kohta- 
loonsa ja päästi palveluksestaan sankarin, joka vei helvetinkoi- 
ran takaisin manalaan omistajalleen. 


11. Herakles ja Eurytos 


Kaikkien näiden rasittavien urotekojen jälkeen vihdoinkin va- 
pautettuna Eurystheuksen palveluksesta Herakles palasi The- 
baan. Hän ei voinut enää elää puolisonsa Megaran kanssa, jol- 
ta oli hulluudenpuuskassaan surmannut lapset, vaan toimitti 
niin, että Megara oman suostumuksensa mukaan meni puo- 
lisoksi hänen rakkaalle sukulaiselleen Jolaokselle. Samalla He- 
rakles aikoi itsekin naida uudestaan, tuntien mieltymystä kau- 
niiseen Joleen; tämän isä oli Euboian saarella Oikhaliassa asu- 
va kuningas Eurytos, jolta Herakles oli poikana oppinut nuo- 
lella ampumisen taitoa. Mainittu kuningas oli luvannut tyttä- 
rensä sille kilpataistelijalle, joka voittaisi hänet ja hänen poi- 
kansa jousella ampumisessa. Sellaisen kuulutuksen houkutta- 
mana Herakles kiiruhti Oikhaliaan ja astui kosijoiden jouk- 
koon. Sitten saatiin kilpailussa nähdä, ettei hän ollut vanhan 
Eurytoksen arvoton oppilas, sillä hän voitti sekä kuninkaan 
että tämän pojat. 

Eurytos kunnioitti vierastaan kaikin tavoin; mutta sydä- 

messään hän säikähti kovasti Herakleen voittoa, sillä hänen 
täytyi ajatella Megaran kohtaloa, ja nyt hän pelkäsi, että hä- 
nen tyttärensä osaksi tulisi sama onnettomuus. Hän selitti sen 
tähden, sankarin tiedustellessa asiaa, haluavansa vielä ajatella 
jonkin aikaa tuon avioliiton solmimista. 

Sillä välin oli Eurytoksen vanhin poika Ifitos, Herak- 
leen ikätoveri, joka tunsi vilpitöntä iloa vieraansa väkevyyden 
ja sankarillisuuden takia, ruvennut hänen hartaaksi ystäväk- 
seen ja käytti kaikkia houkuttelukeinoja taivuttaakseen isänsä 
suopeammaksi jaloa muukalaista kohtaan. Mutta Eurytos 
Pysyi kiellossaan. Loukkaantuneena Herakles jätti kuninkaan- 
linnan ja harhaili kauan vierailla mailla. Mitä hänelle silloin 
tapahtui kuningas Admetoksen luona, kerrotaan seuraavassa 
luvussa. Tällä välin tuli lähetti kuningas Eurytoksen luo il- 
moittamaan, että jokin rosvo oli käynyt käsiksi kuninkaan 
nautakarjan. Sen oli tehnyt viekas ja petollinen Autolykos, 
jonka rosvoukset olivat laajalti tunnettuja. Mutta katkeroitu- 
nut kuningas sanoi: 

— Sitä ei ole tehnyt kukaan muu kuin Herakles; tuol- 
laiseen alhaiseen kostoon hän ryhtyy, kun olen kieltänyt tyttä- 
reni häneltä, lastensa murhaajalta. 

Ifitos puolusti ystäväänsä lämpimin sanoin ja tarjoutui 
itse menemään Herakleen luo ja hänen kanssaan hankkimaan 
varastetut naudat takaisin. Herakles otti kuninkaanpojan vie- 
raanvaraisesti vastaan ja selitti olevansa halukas lähtemään täl- 
le retkelle hänen mukanaan. Kuitenkin he palasivat tyhjin toi- 
min, ja kun he olivat nousseet Tirynsin muureille voidakseen 
tähystää pitkin seutua ja jossakin huomata varastetut naudat, 
valtasi onneton mielipuolisuus taas sankarin hengen: Heran 
vihan yllyttämänä Herakles piti uskollista ystäväänsä Tfitosta 
Eurytoksen salaisena liittolaisena ja syöksi hänet Tirynsin 
kaupungin korkealta muurilta alas. 

12. Herakles Admetoksen luona 


Siihen aikaan, kun sankari vihastuneena poistuttuaan Oikhali- 
on kuninkaan luota harhaili maailmalla, oli tapahtunut seuraa- 
vaa: Feraissa, Thessalian maakunnassa, eli jalo kuningas Ad- 
metos kukoistavien lasten ja onnellisten, alttiiden alamaisten 
ympäröimänä nuoren ja kauniin puolisonsa Alkestiin kanssa, 
joka rakasti häntä yli kaiken. Aikaisemmin, kun Apollo, joka 
oli surmannut kykloopit, oli paennut Olympoksesta ja huomasi 
olevansa pakotettu palvelemaan jotakin kuolevaista, oli hänet 
ottanut suopeasti vastaan Admetos, Fereen poika, ja hän pai- 
mensi orjana tämän nautoja. Siitä lähtien kuningas oli myö- 
hemmin isänsä Zeuksen suosioon jälleen päässeen jumalan te- 
hokkaassa varjeluksessa. 

Kun nyt Admetoksen elinaika oli kulunut loppuun ja koh- 
talo määrännyt hänelle kuoleman lähestymisen, sai hänen ys- 
tävänsä Apollo, joka jumalana oli tästä pian tulevasta lopusta 
tietoinen, kohtalottarien kesken toimeen sen, että he vakuutti- 
vat Admetoksen voivan pelastua joutumasta Haadeeseen, joka 
häntä uhkasi, jos joku toinen ihminen tahtoisi kuolla hänen 
puolestaan ja laskeutua kuoleman valtakuntaan. Niinpä 
Apollo lähti liikkeelle Olympoksesta ja tuli Feraihin vanhan 
vierasystävänsä luo tuomaan hänelle ja hänen omaisilleen 
sanoman kuolemasta, jonka kohtalo oli hänen osakseen päät- 
tänyt, mutta ilmoittaakseen samalla keinon jonka avulla hän 
voisi välttää tämän kohtalon. 

Admetos oli rehellinen mies, mutta hän rakasti elämää, ja 
myöskin kaikki hänen omaisensa ja alamaisensa pelästyivät 
ajatellessaan, että kodilta riistettäisiin sen turva, puolisolta ja 
lapsilta mies ja isä ja kansalta lempeä hallitsija. Sen tähden Ad- 
metos liikkui eri tahoilla tutkimassa, löytyisikö jostakin ystä- 
vän, joka suostuisi kuolemaan hänen puolestaan, mutta ketään 
siihen halukasta ci ollut, ja yhtä kovasti kuin alamaiset olivat 
ennen valittaneet menetystä, joka heitä uhkasi, yhtä kylmäksi 

muuttui nyt heidän mielensä, kun he kuulivat, millä ehdolla 
hänen elämänsä voitaisiin säilyttää. Vieläpä kuninkaan iäkäs 
isä Feres ja samoin vanha äiti, jotka alinomaa näkivät kuole- 
man edessään, eivät tahtoneet luovuttaa poikansa hyväksi sitä 
vähäistä elämän määrää, joka heillä vielä oli toivottavana. 
Vain Alkestis, hänen kukoistava ja elinvoimaa uhkuva vai- 
monsa, toiveikkaiden ja kukoistavien lasten onnellinen äiti, 
oli niin täynnä puhdasta ja uhrautuvaa rakkautta puolisoaan 
kohtaan, että selitti olevansa valmis luopumaan auringonva- 
losta hänen tähtensä. 

Tuskin tämä selitys oli päässyt hänen suustaan, kun kuol- 
leiden musta pappi Thanatos (kuolema) jo lähestyi palatsin 
portteja viedäkseen uhrinsa alas varjojen valtakuntaan. Sillä 
hän tiesi tarkalleen päivän ja hetken, milloin kohtalo oli mää- 
rännyt Admetoksen eroamaan elämästä. Kun Apollo näki 
kuoleman lähestyvän, poistui hän, elämänjumala, nopeasti ku- 
ninkaan palatsista, ollakseen saastumatta kuoleman läsnäolos- 
ta. Mutta hurskas Alkestis puhdisti itsensä kuoleman uhrina 
juoksevassa vedessä huomatessaan ratkaisevan päivän olevan 
lähellä, otti setripuisesta kaapista esille juhlavaatteet ja jaloki- 
viä, ja näin koristettuaan itsensä arvokkaasti hän rukoili koti- 
alttarinsa ääressä manalan jumalatarta. Sitten hän syleili lapsi- 
aan ja puolisoaan ja astui vihdoin, päivä päivältä yhä enem- 
män kuihduttuaan, määrättynä hetkenä palvelijattarien ympä- 
röimänä puolisonsa ja lapsiensa rinnalla siihen huoneeseen, jos- 
sa tahtoi ottaa vastaan manalan airuen. Siellä hän valmistautui 
jättämään omaisilleen juhlalliset jäähyväiset. 

— Salli minun puhua kanssasi, mitä sydämeni haluaa, sa- 
noi hän puolisolleen. — Koska sinun elämäsi on minulle kal- 
liimpi kuin omani, kuolen sinun puolestasi nyt kun minua kuo- 
lema ei muuten vielä uhannut, vaan olisin voinut elää onnek- 
kaassa ruhtinaantalossa valitsemalla itselleni jalon thessalialai- 
sen toiseksi puolisoksi. Mutta en tahtonut elää, kun sinut riis- 
tettäisiin minulta katsellen orvoksi jääneitä lapsia. Isäsi ja äitisi 

ovat pettäneet sinut, kun heidän kuolemansa olisi kuitenkin 
ollut kiitettävämpi, koska silloin et olisi jäänyt yksin eikä si- 
nulla olisi ollut orpoja kasvatettavina. Kuitenkin, kun jumalat 
kerran ovat sen niin määränneet, pyydän sinua ainoastaan 
muistamaan hyvää työtäni ja olemaan tuomatta toista vaimoa 
äidiksi pienokaisille, joita rakastat yhtä paljon kuin minä ja 
joista minun täytyy luopua. Sillä kateuden vaivaama äitipuoli 
kiduttaisi heitä, ollen usein vähemmän lempeä kuin lohikäär- 
me. 

Kyyneliä vuodattaen Admetos vannoi, että niin kuin Al- 
kestis oli elämässä ollut hänen omansa, samoin piti tämän lii- 
ton säilyä pyhänä kuolemassakin, ilman uutta vaimoa. Sitten 
kuningatar luovutti hänelle valittavat lapset ja vaipui tainnok- 
siin. 

Hautajaisia valmisteltaessa tapahtui, että Herakles har- 
haillessaan saapui Feraihin ja kuninkaan palatsin portille. 
Sisään päästyään hän joutui keskusteluun palvelijoiden kanssa, 
ja sattumalta tuli itse Admetos esille. Oman surunsa tukahdut- 
taen hän otti vieraan hyvin sydämellisesti vastaan, ja kun He- 
rakles huomattuaan hänen surupukunsa kysyi, kenet hän oli 
menettänyt, vastasi hän, ollakseen saattamatta vierastaan mur- 
heelliseksi tai suorastaan karkottamatta, niin hämärin sanoin, 
että Herakleen täytyi luulla vainajaa joksikin Admetoksen 
kaukaiseksi sukulaiseksi, joka oli sattunut äkkiä kuolemaan ol- 
lessaan vierailulla kuninkaan luona. Niinpä hän yhä pysyi hil- 
peällä mielellä, astui orjan opastamana vierashuonecseen ja sai 
siellä viiniä eteensä. Kun hänen huomiotaan herätti orjan pe- 
rin surullinen ilme, moitti hän niin ylenpalttista murehtimis- 
ta. 

— Miksi tuijotat minuun noin vakavasti ja juhlallisesti, 
hän tiuskasi. — Palvelijan pitää miellyttää vierasta. Mitäpä 
tuosta, jos joku nainen on kuollut talossanne! Etkö muka tie- 
dä, että se on ihmisten yhteinen kohtalo? Alakuloisille elämä 
merkitsee pelkkää tuskaa; mene, seppelöi itsesi, kuten näet mi- 

nun tehneen, ja ryyppää kanssani! Tiedän varmasti, että ylit- 
sevuotava pikari pian karkottaa kaikki rypyt otsaltasi. 
Mutta palvelija kääntyi kauhistuneena poispäin. 

— Meidät yllätti onneton kohtalo, puhui hän, — joka ei 
sovi yhteen naurun tai juominkien kanssa. Totisesti, Fereen 
poika on liian ystävällinen, kun on syvässä surussaan ottanut 
vastaan noin kevytmielisen vieraan. 

— Enkö saisi olla iloinen, vastasi Herakles närkästynee- 
nä, — vaikka joku vieras nainen on kuollut? 

— Vierasko nainen, palvelija huudahti hämmästyneenä. 
— Sinulle hän saattaa olla vieras, meille hän ei ollut! 

— Silloin Admetos ei ole oikein kertonut minulle onnet- 
tomuuttaan, sanoi Herakles hätkähtäen. Mutta orja jatkoi: — 
No niin, ole sinä silti iloinen; hallitsijan surkea kohtalo liikut- 
taa vain hänen ystäviään ja palvelijoitaan! 

Mutta Herakles ei enää saanut rauhaa ennen kuin oli 
kuullut totuuden. 

— Onko se mahdollista, hän huudahti. — Häneltä on 
riistetty niin suloinen vaimo, ja kuitenkin hän on ottanut muu- 
kalaisen niin ystävällisesti vastaan! Tunsinhan salaista vasta- 
hakoisuutta astuessani portista sisään, ja nyt olen täällä suruta- 
lossa koristanut pääni seppeleellä, riemuinnut ja ryypännyt! 
Mutta sano minulle, missä tuo hurskas vaimo lepää haudattu- 
na? 

— Kun menet sitä suoraa tietä pitkin, joka johtaa Laris- 
saan, vastasi orja, — niin näet komean hautapatsaan, joka hä- 
nelle on jo pystytetty. 

Sen sanottuaan palvelija poistui itkien muukalaisen luota. 

Yksin jäätyään Herakles ei puhjennut valituksiin, vaan te- 
ki nopeasti päätöksensä. 

— Minun pitää pelastaa, puhui hän itsekseen, — tämä 
vainaja, tuoda hänet takaisin puolison palatsiin; muutoin en 
pysty kyllin arvokkaasti korvaamaan hänen suosiotaan. Niin- 
pä menen hautapatsaan luo ja odotan siellä Thanatosta, kuole- 

man valtiasta. Tapaan hänet hyvinkin, kun hän tulee juomaan 
uhriverta, jota häntä varten pirskotetaan kuolleen muistomer- 
kille. Silloin hyppään esille piilopaikastani, tartun häneen kii- 
reesti, kiedon hänet käsilläni, eikä mikään maallinen mahti ky- 
kene riistämään häntä vapaaksi, ennen kuin hän luovuttaa mi- 
nulle saaliinsa takaisin. 

Tässä aikomuksessa hän lähti kaikessa hiljaisuudessa pois 
kuninkaan palatsista. 

Admetos oli palannut autioituneeseen kotiinsa ja suri hy- 
lättyjen lapsiensa kanssa, tuskallisesti kaivaten uhrattua puo- 
lisoa, eikä mikään uskollisten palvelijain lohdutus pystynyt lie- 
vittämään hänen murhettaan. Sitten hänen äskeinen vieraansa 
Herakles astui jälleen kynnyksen yli, taluttaen hunnutettua 
naista. 

— Et ole tehnyt hyvin siinä, oi kuningas, sanoi hän, — et- 
tä salasit minulta puolisosi kuoleman. Otit minut vastaan ta- 
- loosi ikään kuin mieltäsi painaisi vain vähäpätöinen suru. Niin- 
pä jouduin tietämättäni syypääksi suureen vääryyteen ja vuo- 
datin onnettomuustalossa hilpeän juomauhrin. Kuitenkaan en 
tahdo surkeassa tilassasi tehdä sinua vielä surullisemmaksi. 
Kuule kuitenkin, miksi olen tullut luoksesi uudestaan. Tämän 
neitsyen. olen eräissä taistelukisoissa saanut voitonpalkinnoksi. 
Nyt menen Traakiaan ahdistamaan sodalla bistonien kunia- 
gasta. Siihen asti kunnes olen suorittanut loppuun sotaretkeni 
jätän tämän neitsyen sinulle palvelijattareksi; pidä huolta hä- 
nestä niin kuin ystävän omaisuudesta. 

Admetos pelästyi kuullessaan Herakleen puhuvan näin. 

— En ole salannut sinulta puolisoni kuolemaa, vastasi 
hän, — siitä syystä, että olisin halveksinut ystävää tai arvostel- 
lut häntä väärin, vaan ollakseni tuottamatta itselleni vielä lisää 
surua sallimalla sinun mennä jonkin toisen ystävän kotiin. 
Mutta tämän naisen, herra, pyydän sinua viemään jollekin 
toiselle Ferain asukkaalle, ei minulle, joka olen kärsinyt niin 
paljon. Onhan sinulla kylliksi vierasystäviä tässä kaupungissa. 

Kuinka voisin ilman kyyneliä katsella tätä neitsyttä talossani? 
En voisi antaa hänelle asunnoksi miesten tyyssijaa, ja pitäisikö 
minun luovuttaa hänelle puolisovainajani huoneet? Se olkoon 
minusta kaukana! Pelkäisin ferailaisten ilkeitä jälkipuheita ja 
myöskin kuolemaan nukkuneen moitteita! 

Niin kuningas puhui torjuen, mutta ihmeellinen kaipuu 
johdatti hänen katseensa kuitenkin jälleen tiheästi hunnutet- 
tuun olentoon. 

— Kuka lienetkin, oi nainen, sanoi hän huoaten, — tiedä, 
että sinä kokosi ja vartalosi puolesta ihmeellisesti muistutat Al- 
kestistani. Jumalien nimessä vannotan sinua, Herakles, vie- 
mään tämän naisen pois näkyvistäni. Alä kiusaa kiusattua vie- 
lä enempää; sillä tätä neitsyttä katsellessani luulen näkeväni 
kuolleen puolisoni, kyynelvirta puhkee silmistäni, ja uudelleen 
vaivun suruun. 

Herakles hillitsi todellisen tunteensa ja vastasi alakuloises- 
ti: 

— Jospa Zeus olisi antanut minulle vallan tuoda sinulle 
sankarillisen puolisosi varjojen valtakunnasta takaisin valoon 
ja tehdä sinulle hyvyytesi palkkioksi sellaisen palveluksen! 

— Tiedän, että tekisit niin, sanoi Admetos, — mutta onko 
yksikään kuollut palannut varjojen valtakunnasta? 

— No niin, jatkoi Herakles vilkkaammin, — koska se ei 
voi tapahtua, salli ajan lievittää suruasi; vainajalle ei kuiten- 
kaan tuoteta mitään mielihyvää suremisella. Älä myöskään ko- 
konaan hylkää sitä ajatusta, että toinen puoliso vielä voisi ilah- 
duttaa elämääsi. Lopuksi pyydän, että mielikseni otat taloosi 
jalon tytön, jonka sinulle tässä tuon. Koeta ainakin; kohta kun 
huomaat, ettei se sovi, hän lähtee luotasi pois muualle. 

Admetos katsoi olevansa velvollinen mukautumaan tä- 
hän, koska ei tahtonut loukata vierastaan; niinpä hän käski, 
vaikka vastahakoisesti, palvelijoita ohjaamaan hunnutetun 
naisen sisähuoneisiin. Mutta Herakles ci sallinut sitä. 

— Älä usko aarrettani, puhui hän, — orjien haltuun, oi 

ruhtinas! Sinun itsesi pitää johtaa hänet sisälle, jos se sinua 
miellyttää! 

— Ei, vastasi Admetos, — en koske häneen; muuten luu- 
lisin jo sillä rikkovani sen lupauksen, jonka olen antanut rak- 
kaalle vainajalle. Menköön hän sisälle, mutta ilman minua! 

Herakles ei kuitenkaan hellittänyt, ennen kuin kuningas 
oli tarttunut hunnutetun naisen käteen. 

— Jaha, sanoi hän iloisella äänellä, — varjele häntä hy- 
vin! Myöskin katso tätä neitsyttä tarkasti, muistuttaako hän 
tosiaankin aviopuolisoasi, ja lopeta murheesi! 

Näin sanoen hän riisui naisen kasvoilta hunnun ja antoi 
hämmästyksessään epäilevän kuninkaan katsella henkiin herä- 
tettyä puolisoaan. Sillä aikaa kun Admetos ikään kuin elotto- 
mana piteli elossa olevaa kädestä ja peläten ja vavisten iloitsi 
häntä katsellessaan, kertoi puolijumala, kuinka oli hautakum- 
mulla tarttunut kiinni Thanatokseen ja väkipakolla riistänyt 
häneltä saaliin takaisin. Admetos vaipui nyt vaimonsa syliin. 
Mutta tämä ei puhunut ainoaakaan sanaa eikä saanut vastata 
puolisonsa helliin huudahduksiin. 

— Et kuule hänen ääntään jälleen, selitti hänelle Herak- 
les, — ennen kuin kuolinvoitelu on hänestä poistettu ja kolmas 
päivä tullut. Vic hänet huoleti sisälle ja iloitse hänen omista- 
misestaan. Sc on tullut sinun osaksesi, koska olet osoittanut 
niin jaloa vieraanvaraisuutta muukalaisia kohtaan. Mutta mi- 
nut päästä kohtaloni huomaan. 

— Niinpä mene rauhassa, sankari, huusi Admetos loitto- 
nevan jälkeen. — Sinä olet johtanut minut takaisin parempaan 
elämään; usko minua, kun tunnustan olevani kiitollinen autu- 
aasta olostani! Kaikki valtakuntani kansalaiset auttakoot mi- 
nua esittämään kuorotansseja, ja uhrituoksu kohotkoon altta- 
reilta! Samalla tahdomme muistella sinua, mahtavaa Zeuksen 
poikaa, kiitollisin ja rakastavin ajatuksin! 

13. Herakles Omfalen palveluksessa 


Vaikka Ifitoksen murha oli tehty hulluuden puuskassa, vai- 
vasi se raskaana Herakleen mieltä. Hän vaelsi toisen pappis- 
kuninkaan luota toisen luo saadakseen puhdistuksen; ensin 
hän meni Pyloksen kuninkaan Neleuksen luo, sitten kävi 
Spartan kuninkaan Hippokoonin luona, mutta molemmat 
kieltäytyivät siitä. Kolmas vihdoin, Amyklain kuningas Dei- 
fobos, otti puhdistaakseen hänet synnistä. Sittenkin jumalat 
rankaisivat häntä ilkityöstä vaikealla sairaudella. Sankari, jos- 
ta muuten uhkui voimaa ja terveyttä, ei voinut kestää äkillistä 
kitumista. Hän lähti Delfoihin ja toivoi pytholaisen oraak- 
kelin avulla saavansa terveyden takaisin. Mutta papitar kielsi 
häneltä lausuntonsa kuten ainakin murhaajalta. 

Silloin Herakles sankarinvihassaan riisti kolmijalan, kan- 
toi sen kedolle ja pystytti sinne oman oraakkelinsa. Suuttunee- 
na tästä röyhkeästä sekaantumisesta oikeuksiinsa ilmestyi koh- 
ta Apollo ja haastoi puolijumalan kaksintaisteluun. Mutta 
Zeus ei tälläkään kertaa tahtonut nähdä veljesveren vuotavan; 
hän lopetti ottelun heittämällä ukonnuolen heidän väliinsä. 

Nyt vihdoinkin Herakles sai oraakkelin lausunnon, jonka 
mukaan hän vapautuisi vitsauksestaan, jos hänet myytäisiin 
kolmivuotiseen orjanpalvelukseen, mutta antaisi pestirahan so- 
vittajaisiksi isälle, jonka pojan hän oli surmannut. 

Sairauden heikontamana Herakles alistui tähän kovaan 
tuomioon. Hän purjehti muutamien ystävien seurassa Aasiaan, 
ja siellä eräs heistä myi hänet hänen omalla suostumuksellaan 
orjaksi Omfalelle, Jardanoksen tyttärelle, silloisen Maio- 
nian, myöhemmin Lyydiaksi nimitetyn maan kuningattarelle. 
Myyjä vei kauppahinnan oraakkelin määräyksen mukaan Eu- 
rythokselle, ja kun tämä kieltäytyi ottamasta sitä vastaan, luo- 
vutti hän rahat surmatun Ifitoksen lapsille. Silloin Herakles 
parani sairaudestaan ja jälleen saavutetun ruumiinvoimansa 
tunnossa esiintyi myös Omfaleen orjana aluksi yhä sankari- 

na, jatkaen kutsumuksensa mukaisesti vaikutustaan ihmiskun- 
nan hyväntekijänä. Hän kuritti kaikkia rosvoja, jotka vaivasi- 
vat hänen valtiattarensa ja naapurien alucita. 

Kerkoopit, jotka asuivat Efesoksen seuduilla ja tekivät 
ryöstöillään paljon vahinkoa, hän osaksi surmasi, osaksi toi 
kahlehdittuina Omfalelle. Auliin kuninkaan Syleuksen, Po- 
seidonin pojan, joka sieppasi haltuunsa matkustajia ja pakotti 
heidät perkaamaan viinitarhojaan, hän löi kuoliaaksi lapiolla 
ja kiskoi hänen viiniköynnöksensä juurineen ylös maasta. Hän 
hävitti perustuksia myöten itonien kaupungin, koska he alin- 
omaa hyökkäsivät Omfalen maahan, ja teki kaikki asuk- 
kaat orjiksi. Lyydiassa riehui siihen aikaan Lityerses, Midaan 
avioton poika. Hän oli erittäin varakas mies ja kutsui vieraak- 
seen kaikki muukalaiset, jotka kulkivat hänen kotinsa ohi. 
Aterian jälkeen hän pakotti heidät lähtemään mukanaan elon- 
korjuuseen ja löi illalla heiltä pään poikki. Herakles surmasi 
myös tämän tyrannin ja heitti ruumiin Maiandros-jokeen. 

Kerran hän näillä matkoillaan sivuutti Dolikhen saaren ja 
näki sen rannalla aaltojen sinne tuoman ruumiin. Se oli onnet- 
toman lopun saanut Ikaros-vainaja, joka oli vahalla yhteenlii- 
tetyillä siivillä lentäessään pakoon Kreetan sokkelorakennuk- 
sesta joutunut liian lähelle aurinkoa ja pudonnut mereen. He- 
rakles hautasi säälien nuorukaisraukan ja antoi saarelle hänen 
kunniakseen nimen Ikaria. Kiitokseksi tästä palveluksesta Ika- 
roksen isä, taiteellinen Daidalos, pystytti Herakleen hyvin on- 
nistuneen kuvapatsaan Pisaan. Mutta sankari itse, kun kerran 
vuli sinne, luuli yön pimeyden pettämänä tätä kuvaa eläväksi. 
Hänen oma sankarillinen eleensä näytti hänestä vihollisen uh- 
kaukselta; niinpä hän tarttui kiveen ja murskasi sillä kauniin 
muistomerkin, jonka hänen ystävänsä oli pystyttänyt hänen 
armeliaisuutensa takia. Sinä aikana, jolloin Herakles palveli 
orjana Omfalea, sattui myöskin hänen osanottonsa kalydoni- 
laisen metsäkarjun nujertamiseen. 

Omfale ihaili palvelijansa urhoollisuutta ja lienee aavis- 

tanut, että joku erinomainen, maailmankuulu sankari oli hä- 
nen orjanaan. Saatuaan tietää, että tämä oli Herakles, Zeuk- 
sen suuri poika, hän ci ainoastaan antanut sankarille hänen an- 
sioittensa tunnustukseksi vapautta takaisin, vaan myös meni 
naimisiin hänen kanssaan. Mutta Herakles unohti täällä itä- 
maalaisessa ylellisessä elämässä ne opit, jotka Hyve oli häneen 
istuttanut hänen nuoruutensa tienhaarassa: hän vaipui nais- 
maiseen hekumaan. Siten hän joutui oman puolisonsakin hal- 
veksimaksi; ja Omfale otti ylleen hänen jalopeurantaljansa, 
käskien hänen itsensä pukeutua mukaviin lyydialaisiin nais- 
vaatteisiin ja houkuttaen hänet sokeassa rakkaudessaan jopa 
kehräämään villaa jalkojensa juuressa. Niska, jolle kerran At- 
laan luona taivas oli ollut kevyt kuorma, kantoi nyt naisen 
kultaista kaulanauhaa; sankarin jänteviä käsivarsia ympäröi- 
vät jalokivillä koristetut rannerenkaat, hänen hiuksensa valui- 
vat leikkaamattomina esille hiipan alta, ja pitkät naisvaatteet 
lichuivat sankarinjäsenten päällä. 

Niin hän istui rukki edessään toisten joonialaisten tyttöjen 
joukossa, kehräsi Juisevilla sormillaan paksua rihmaa ja pelkäsi 
valtiattarensa torumista, ellei ollut täydellisesti suorittanut päi- 
vätyötään. Mutta jos Omfale oli hyvällä mielellä, täytyi 
naismaisesti pukeutuneen miehen kertoa hänelle ja hänen 
naisilleen sankarinuoruutensa urotöistä: kuinka hän oli pojan- 
kädellään kuristanut käärmeitä kuoliaiksi, kuinka oli nuoru- 
kaisena surmannut jättiläinen Geryoneen, kuinka hydralta 
katkaissut kuolemattoman pään, kuinka tuonut helvetinkoiran 
ylös Haadeen kidasta. Näistä teoista naiset sitten saivat paljon 
huvia, kuten iloitaan imettäjien tarinoista. 

Viimein Herakles heräsi velttoudestaan, kun oli määrä- 
vuodet palvellut Omfalen luona. Inhoten hän ravisti naisen 
vaatteet päältään, ja hänen tarvitsi vain silmänräpäykseksi jän- 
nittää tahdonvoimaansa, ollakseen jälleen voimakas Zeuksen 
poika, täynnä sankarillisia suunnitelmia. Saatuaan takaisin va- 
pautensa hän päätti ensiksi kostaa vihollisilleen. 

14. Herakleen myöhemmät urotyöt 


Ensiksi hän lähti matkalle rankaisemaan röyhkeää ja väkival- 
taista kuningasta Laomedonia, Troijan rakentajaa ja hallitsi- 
jaa. Sillä kun Herakles oli amatsonien sodasta palatessaan va- 
pauttanut tämän ruhtinaan tyttären Hesionen, jota hirveä lo- 
hikäärme uhkasi, pidätti sanansa rikkonut Laomedon luvatun 
palkan, nopeat Arcen hevoset, ja soimaten käski hänen mennä 
tiehensä. Herakles ei nyt ottanut enempää kuin kuusi laivaa ja 
vain vähäisen joukon sotaväkeä mukaansa. Mutta heidän jou- 
kossaan olivat Kreikan parhaat sankarit, Peleus, Oikleus ja 
Telamon. Viimeksi mainitun luo Herakles oli tullut jalopeu- 
rantaljaansa pukeutuneena ja tavannut hänet juuri kemuja pitä- 
mässä. Telamon nousi juhlapöydästä ja ojensi tervetulleelle 
vieraalle kultaisen viinillä täytetyn pikarin, pyytäen häntä istu- 
maan ja juomaan. Iloisesti liikuttuneena tällaisesta vieraanva- 
raisuudesta Herakles kohotti kätensä taivasta kohti ja rukoili: 
— Isä Zeus, jos koskaan olet armollisesti kuullut pyyntöjäni, 
niin nyt rukoilen sinulta, että antaisit tälle lapsettomalle Tela- 
monille perilliseksi urhean pojan, yhtä haavoittumattoman 
kuin minä olen tässä nemealaisen jalopeuran taljassa. Seurat- 
koon häntä aina rohkea mieli! 

Tuskin Herakles oli lausunut nämä sanat, kun jumala lä- 
hetti hänelle lintujen kuninkaan, ,mahtavan kotkan. Herakles 
riemuitsi siitä ja huusi kuin tietäjä innostuneena: — Niin, Tela- 
mon, sinä saat pojan, jota haluat. Erinomainen hänestä tulee, 
tämän uljaan kotkan kaltainen; hänen nimensä olkoon Aias. 
Hänestä saadaan laajalti kuuluisa, voimakas tekijä sodanjuma- 
lan töihin. 

Näin hän puhui ja istuutui jälleen juhla-aterian ääreen. Sit- 
ten he lähtivät, Telamon ja Herakles, yhdessä toisten sanka- 
rien kanssa, sotaan Troijaa vastaan. Kun he olivat siellä nous- 
seet maihin, jätti Herakles laivojen vartioimisen Oikleuksen 











Nessoksen kuolema 
Nessoksen piti kantaa Deianeira Euenosjoen yli, mutta vilpillisesti hän 
päätti anastaa Deianciran Herakleelta. Herakles ampui Nessoksen kuoli- 
aaksi (s. 246). 

huoleksi, itse ryhtyen muiden sankarien kera ahdistamaan 
kaupunkia. 

Sillä välin Laomedon oli hyökännyt nopeasti kokoon 
haalitulla joukolla hätyyttämään sankarien laivoja ja taistelus- 
sa surmannut Oikleuksen. Mutta kun hän aikoi poistua sieltä, 
Herakleen toverit ympäröivät hänet. 

Piiritystä kiristettiin ankarasti. Telamon mursi muurin ja 
oli ensimmäinen tunkeutumaan kaupunkiin. Vasta hänen jäl- 
jestään tuli Herakles. Tämä oli ensimmäinen kerta sankarin 
elämässä, jolloin hän näki toisen vievän urhoollisuudessa voi- 
ton; musta kateus valtasi hänen mielensä ja paha ajatus heräsi 
hänen sydämessään. Hän paljasti miekkansa ja oli aikeissa is- 
keä edellään kulkevan Telamonin maahan. Jälkimmäinen sat- 
tui katsahtamaan taakseen ja luki Herakleen aikomuksen hä- 
nen ilmeestään. Nopeasti harkittuaan hän keräsi lähimmät ki- 
vet kasaan ja vastasi kilpailijan kysymykseen, mitä hän siinä 
teki: 

— Rakennan alttaria Herakleelle, voittajalle! 

Tämä vastaus riisti aseet sankarin kateelliselta vihalta. He 
taistelivat jälleen yhdessä, ja Herakles surmasi nuolillaan Lao- 
medonin ynnä kaikki hänen poikansa, paitsi yhtä. 

Kun kaupunki oli valloitettu, hän lahjoitti ystävälleen Te- 
lamonille Laomedonin tyttären Hesionen voittosaaliiksi. Sa- 
malla hän antoi Hesionelle luvan päästää oman valintansa mu- 
kaan yhden vangituista vapaaksi, ja neito valitsi veljensä Po- 
darkeen. 

— Se on oikein, hän olkoon sinun, sanoi Herakles, — 
mutta hänen täytyy ensin kärsiä häpeää ja olla orjana. Sitten 
saat ottaa hänet siitä hinnasta, jonka tahdot hänestä maksaa. 

Kun poika nyt todellakin oli myyty orjaksi, tempasi He- 
sione kuninkaallisen koristeensa päästään ja antoi sen lunnaik- 
si veljestään. Siitä syystä poikaa nimitettiin tästedes Priamok- 
seksi (lunastetuksi). 


16 Tarujen Hellas 

Hera ci suonut puolijumalalle tätä voitonriemua. Olles- 
saan kotimatkalla Troijasta Herakles joutui Heran lähettämän 
ankaran rajuilman käsiin, kunnes vihastunut Zeus lopetti He- 
ran mielivallan. Monien seikkailujen jälkeen sankari päätti 
suunnata toisen kostotyönsä kuningas Augeiasta vastaan, joka 
myöskin oli kerran pidättänyt häneltä luvatun palkan. Herak- 
les valloitti hänen kaupunkinsa Eliin ja surmasi hänet yhdessä 
hänen poikiensa kanssa. Mutta Fileukselle, joka oli karkotettu 
Heraklesta kohtaan osoittamansa ystävyyden tähden, hän 
luovutti Eliin kuningaskunnan. 

Tämän voiton jälkeen hän sääsi Olympian kisat ja vihki 
niiden ensimmäiselle järjestäjälle Pelopsille alttarin, samoin 
alttarit kahdelletoista jumalalle, kullekin yhden. Silloin kuuluu 
itse Zeus ihmishahmossa painineen Herakleen kanssa ja voi- 
tettuna toivottaneen pojalleen onnea, kun hänestä oli tullut 
näin jumalallisen väkevä. Sitten Herakles meni Pyloksen ku- 
ningasta Neleusta vastaan, joka kerran oli kieltäytynyt puh- 
distamasta häntä synnistä, hyökkäsi hänen kaupunkinsa kimp- 
puun ja surmasi hänet ja samalla hänen kymmenen poikaansa. 
Vain nuori Nestor, jota kasvatettiin kaukana muualla, jäi hen- 
kiin. Tässä taistelussa Herakles haavoitti jopa manalan juma- 
laa Haadesta, joka oli tullut pylolaisten avuksi. 

Vielä oli Spartan Hippokoon rankaisematta, toinen ku- 
ningas, joka Tfitoksen murhan jälkeen oli kieltäytynyt mur- 
haajan puhdistamisesta. Tämän kuninkaan pojatkin olivat uu- 
destaan herättäneet sankarin vihan. Kun hän näet oli tullut 
Spartaan serkkunsa ja ystävänsä Oionoksen kanssa, hyökkäsi 
suuri molossilainen paimenkoira raatelemaan jälkimmäistä, jo- 
ka katseli Hippokoonin palatsia. Oionos puolustautui kiven- 
heitolla. Silloin kuninkaan pojat juoksivat esille ja surmasivat 
hänet ryhmysauvoilla. Kostaakseen nyt myös ystävänsä kuole- 
man Herakles kokosi sotajoukon Spartaa vastaan. Marssies- 
saan Arkadian halki hän kutsui myös kuningas Kefeusta 
hänen kahta poikaansa mukaan tälle sotaretkelle. Kefeus pel- 

käsi kuitenkin naapuriensa argolaisten hyökkäystä ja aluksi 
kieltäytyi lähtemästä liikkeelle. Mutta Herakles oli Athenelta 
saanut vaskisessa uurnassa kiharan Medusan päästä. Sen hän 
lahjoitti Kefeuksen tyttärelle Steropelle ja puhui: N 

— Jos argolaisten sotajoukko hyökkää, tarvitsee sinun 
vain kohottaa tätä kiharaa kolme kertaa kaupungin muurien 
yli siihen katsomatta; silloin vihollisenne rientävät pakoon! 

Sen kuultuaan Kefeus taipui lähtemään retkelle, muka- 
naan kaikki poikansa. Hänen tyttärensä karkottikin argo- 
laiset onnellisesti; mutta kuninkaalle itselleen sotaretki koitui 
onnettomuudeksi: hän ja hänen kaikki poikansa surmattiin ja 
paitsi näitä myöskin Herakleen veli Ifiklos. Herakles itse 
valloitti kuitenkin Spartan ja surmattuaan Hippokoonin ja hä- 
nen poikansa toi takaisin Tyndarcoksen, kaksosten Kastorin 
ja Polydeukeen isän, korottaen hänet jälleen valtaistuimelle, 
mutta pidätti jälkeläisilleen valloitetun kuningaskunnan, jonka 
täten luovutti hänen haltuunsa. 


15. Herakles ja Deianeira 


Suoritettuaan Peloponnesoksessa vielä monenlaisia urotöitä 
sankari saapui Aitoliaan ja Kalydoniin kuningas Oineuksen 
luo, jolla oli ihmeen kaunis tytär, nimeltä Deianeira. Tämä oli 
enemmän kuin kukaan muu aitolialainen nainen kovassa ah- 
dingossa perin kiusallisen kosimisen takia. Hän eli aluksi Pleu- 
ronissa, isänsä valtakunnan toisessa pääkaupungissa. Siellä hä- 
nelle oli ilmestynyt kosijaksi joen jumala, jota nimitettiin 
Akhelookseksi, ja pyysi kolmenlaiseen hahmoon muuttuneena 
tyttöä hänen isältään. Kerran hän tuli ilmieläväksi häräksi noi- 
duttuna, toisen kerran kimaltelevana ja kiemuraisena lohikäär- 
meenä, vihdoin tosin ihmismuodossa, mutta varustettuna hä- 
rän päällä, jonka takkuisesta leuasta virtasi raikkaita lähdepu- 


roja. 

Deiancira ei hirvinnyt katsoa niin kamalaan kosijaan il- 
man syvää huolestumista; hän rukoili jumalilta hartaasti omaa 
kuolemaansa. Kauan aikaa hän oli vastustanut kosijaa, mutta 
täiä kävi yhä kiihkeämmäksi, eikä tytön isä näyttänyt halut- 
tomalta luovuttamaan häntä ikivanhasta jumalien suvusta pol- 
veutuvalle virranjumalalle. 

Silloin saapui, tosin myöhään, mutta kuitenkin vielä ajois- 
sa, toiseksi kosijaksi Herakles, jolle hänen ystävänsä Meleag- 
ros oli kertonut tämän kuninkaantyttären erinomaisesta kau- 
neudesta. Jo tullessaan hän aavisti, ettei niin rakastettavaa 
neitoa voisi saavuttaa omakseen ilman kovaa kamppailua. 
Niinpä hän oli varustautunut taistelukelpoiseksi, kuten muu- 
toin lähtiessään sotaretkilleen. Hänen marssiessaan palatsiin 
tuuli liehutti jalopeurantaljaa hänen selässään, nuolet helisivät 
hänen viinessään, ja hän heilutti nuijaansa ilmassa, sitä koetel- 
lakseen. Kun sarvilla varustettu virranjumala näki hänen tule- 
van, paisuivat suonet hänen häränpäässään, ja hän valmistui 
puskemaan. Nähdessään heidät molemmat niin taistelunha- 
luisina ja petottavina kilpakosijoina seisomassa edessään ku- 
ningas Oineus ci tahtonut loukata kumpaakaan mahtavaa ra- 
kastajaa kieltävällä vastauksella, vaan lupasi antaa tyttärensä 
vaimoksi sille, joka voittaisi toisen taistelussa. 

Pian alkoikin kuninkaan, kuningattaren ja heidän tyttä- 
rensä Deianeiran silmien edessä raivoisa kaksintaistelu. He- 
rakleen nyrkki ja jousi paukkuivat ja helisivät, mutta keskellä 
iskuja ja ampumista pysyi virranjumalan mahtava häränpää 
kauan haavoittumatta ja tavoitti vastustajaa antaakseen hänel- 
le kuolettavan piston sarvistaan. Vihdoin taistelu muuttui pai- 
niksi, kädet kietoutuivat käsiin, jalat jalkoihin, hiki virtasi pai- 
nijain päistä ja jäsenistä, ja molemmat ähkivät yli-inhimillisis- 
tä ponnistuksista. Lopulta Zeuksen poika sai yliotteen ja pais- 
kasi voimakkaan virranjumalan selälleen. Tämä muuttui sa- 
massa käärmeeksi; mutta Herakles, joka jo aikoja oli oppinut 
käsittelemään käärmettä, tarttui siihen ja olisi kuristanut sen 

kuoliaaksi, jollei Akheloos äkkiä turvautuen toiseen muodon- 
vaihdokseen olisi muuttunut häräksi. Herakles ei kuitenkaan 
antanut eksyttää itseään, vaan tarttui petoon toisesta sarvesta 
ja syöksi sen niin vimmatusti nurin, että sarvi katkesi. Nyt vir- 
ranjumala tunnusti itsensä voitetuksi ja luovutti voittajalle 
morsiamen. Hän oli aikoinaan saanut luonnotar Amaltheialta 
runsaudensarven, joka oli täynnä kaikenlaisia hedelmiä, gra- 
naattiomenia ja viinirypäleitä, ja vaihtoi nyt tätä sarvea vas- 
taan takaisin omansa, jonka Herakles oli katkaissut. 
Sankarin avioliitto Deianeiran kanssa ei vaikuttanut hä- 
nen elämäntavoissaan minkäänlaista muutosta. Hän riensi ku- 
ten ennenkin seikkailusta toiseen, ja kun hän jälleen oli kotona 
puolisonsa ja appensa luona, sattui hän vahingossa lyömään 
kuoliaaksi erään nuorukaisen, jonka piti tarjota hänelle aterian 
aikana vettä käsien pesuun, ja tämä onnettomuus ajoi hänet 
uudestaan pakomatkalle, mukanaan nuori puolisonsa ja pieni 
poikansa Hyllos, jonka Deianeira oli hänelle synnyttänyt. 


16. Herakles ja Nessos 


Matka johti Oita-vuoren läheiseen Trakhiiseen, sankarin ys- 
tävän Keyksin luo. Sc oli kohtalokkain retki, mihin Herakles 
koskaan oli ryhtynyt. Kun hän näet oli saapunut Euenos-joel- 
le, hän kohtasi siellä kentauri Nessoksen, jonka oli tapana 
palkkaa vastaan kantaa matkustajia käsillään joen poikki ja jo- 
ka väitti jumalilta saaneensa tämän etuoikeuden ja ansainneen- 
sa sen rehellisyydellään. Herakles itse ei tosin nyt tarvinnut 
kantajaa, sillä hän pääsisi joen poikki mahtavin askelin ilman 
vierasta apua. Mutta hän luovutti Deianeiran Nessoksen kul- 
jetettavaksi, kun se luvattiin toimittaa tavanmukaisesta palkas- 
ta. Kentauri otti Herakleen puolison hartioilleen ja kantoi 
häntä reippaasti veden halki. Mutta keskellä kahluupaikkaa 


Nessos julkesi vaimon kauneuden hullaannuttamana koskettaa 

häntä ilkeällä kädellään. Rannalla seisova Herakles kuuli vai- 
monsa avunhuudon ja kääntyi kiireesti ympäri. 

Nähdessään puolisonsa olevan pörrökarvaisen puoli-ih- 
misen vallassa hän ei miettinyt pitkää aikaa, vaan otti viines- 
tään siivekkään nuolen ja ampui Nessosta, joka juuri nousi 
saaliineen rannalle, selän läpi, niin että nuoli tuli ulos rinnasta. 
Deianeira oli riuhtaissut itsensä irti maahan vaipuneen käsistä 
ja tahtoi rientää puolisonsa luo, kun kuoleva, joka vielä nytkin 
mietti kostoa, kutsui hänet takaisin ja lausui nämä petolliset 
sanat: 

— Kuule minua, sinä Oineuksen tytär! Koska sinä olet 
viimeinen, jota olen kantanut, pitää sinun myös saada jokin 
etu palveluksestani, jos tahdot seurata neuvoani. Kerää tuoret- 
ta verta, jota vuotaa kuolinhaavastani. Sillä kohdalla, missä 
lernalaisen käärmeen kuolalla myrkytetty nuoli on ruumiissa- 
ni, se on hyvin paksua ja helposti koottavaa. Siitä saat taika- 
keinon, joka tehoaa puolisosi mieleen. Jos värjäät sillä hänen 
alusvaatteensa, hän ei koskaan rakasta toista missä tahansa nä- 
kemäänsä naista enemmän kuin sinua! 

Jätettyään Deianciralle tämän vilpillisen testamentin hän 
kuoli kohta myrkytetyn haavan takia. Vaikkei Deianeira 
epäillyt puolisonsa rakkautta, hän teki kuitenkin kentaurin 
neuvon mukaan, kokosi hyytynyttä verta astiaan, joka hänellä 
oli käsillä, ja säilytti sitä Herakleen tietämättä, joka seisoi liian 
kaukana nähdäkseen, mitä hän teki. Molemmat saapuivat sit- 
ten muutamien lisäseikkailujen jälkeen onnellisesti Trakhiin 
kuninkaan Keyksin luo ja asettuivat sinne asumaan arkadia- 
laisine kumppaneineen, jotka seurasivat Heraklesta kaikkialle. 

17. Herakles, Jole ja Deianeira. 
Herakleen loppu 


Viimeiset taistelunsa Herakles joutui suorittamaan sotaretkel- 
lään Oikhalian kuningasta Eurytosta vastaan, joka yhä herätti 
hänessä vihaa, koska oli aikanaan kieltänyt häneltä tyttärensä 
Jolen. Sankari kokosi suuren joukon kreikkalaisia ja samosi 
Euboiaan piirittääkseen Eurytosta ja hänen poikiaan heidän 
pääkaupungissaan. Voitto seurasi häntä: korkea linna hajotet- 
tiin maan tasalle, kuningas ja hänen kolme poikaansa surmat- 
tiin, ja kaupunki hävitettiin. Jole, vielä nuori ja kaunis, jäi He- 
rakleen vangiksi. 

Sillä välin Deianeira oli kotona suruissaan odottanut tie- 
toa puolisoltaan. Vihdoin kohosi ilohuuto palatsissa. Sanan- 
saattaja ilmestyi täyttä laukkaa saapuen: 

— Sinun puolisosi, oi ruhtinatar, elää, hän ilmoitti tuskal- 
lisesti hänen tiedonantoaan kuuntelevalla, — lähestyy voiton 
maineessa ja vie juuri nyt esikoisuhreja kotoisille jumalille. 
Hänen palvelijansa Likhas, jonka hän on lähettänyt liikkeelle 
kintereilläni, julistaa aukealla niityllä kansalle voitonsanoman. 
Hänen oma tulonsa viivästyy vain sen tähden, että hän valmis- 
tautui Euboian niemekkeellä Kenaionilla tarjoamaan Zeuksel- 
le asianmukaisen kiitosuhrin. 

Pian saapuivat sankarin edustaja Likhas ja hänen muka- 
naan vangit. 

— Terve, herrani puoliso, hän lausui Deianeiralle. — Tai- 
vaalliset eivät rakasta vääryyttä: Herakleen osaksi on oikeassa 
asiassa tullut siunaus. Röyhkeät kerskurit kataline suineen ovat 
kaikki syöksyneet alas Haadeeseen, ja kaupunki on joutunut 
orjuuteen. Kuitenkin sinun pitää säästää näitä vankeja, jotka 
tässä tuomme: niin on käskenyt puolisosi sanoa sinulle; ennen 
kaikkea on säästettävä onnetonta neitoa, joka nyt heittäytyy 
jalkojesi juureen. 

Däaiancira kiinnitti sääliväisen katseen kauniiseen, nuoreen 

tyttöön, jonka muoto ja silmät loistivat rakastettavasti, kohot- 
ti hänet maasta ja puhui: 

— Niin, te rakkaat, kirpeä myötätunto on vallannut mi- 
nut joka kerta, kun olen nähnyt onnettomia laahattavan kodit- 
tomina vieraiden maiden halki ja vapaina syntyneiden kärsi- 
vän orjien kohtaloa. Zeus, voittaja, älköön käsivartesi milloin- 
kaan kohotko sillä tavalla minun kotiani vastaan! Mutta kuka 
sinä olet, tyttöraukka? Näytät olevan naimaton ja ylhäisestä 
suvusta. Sano minulle, Likhas, kutka ovat tämän neidon van- 
hemmat? 

— Kuka sen tietäisi ? Ja mitä varten sitä kysyt, vastasi 
airut teeskennellen, ja hänen ilmeensä paljasti, että hän salasi 
jotakin. — Hän ei liene, jatkoi hän hetkisen epäröityään, — 
mistään Oikhalian alhaisimmasta kodista. 

Kun tyttöpoloinen itse vain huokaili ja pysyi vaiti, Deia- 
neirakaan ci kysellyt enempää, vaan käski viedä hänet sisälle 
taloon ja kohdella häntä siellä mitä säälivimmin. Sillä aikaa 
kun Likhas totteli tätä käskyä, astui ensiksi tullut airut lähem- 
mäksi hallitsijatarta ja kuiskasi niin pian kuin tiesi olevansa 
kuulomatkan ulkopuolella seuraavat sanat: 

— Älä usko puolisosi sanansaattajaa, Deianeira! Hän sa- 
laa sinulta totuuden. Kuulin hänen omasta suustaan keskellä 
Trakhiin toria lukuisten todistajien läsnäollessa, että puolisosi 
Herakles on yksistään tämän neidon tähden kukistanut Oi- 
khalian korkean linnan. Sinä olet ottanut vastaan Jolen, Eury- 
toksen tyttären, johon Herakles oli rakastunut ennen kuin op- 
pi tuntemaan sinut. Hän ei'ole tullut taloosi orjattareksi, vaan 
kilpailijattareksesi ja jalkavaimoksi. 

Tämän ilmoituksen kuultuaan Deianeira puhkesi äänek- 
kääseen valitukseen. Kuitenkin hän hillitsi itsensä pian ja kut- 
sui luokseen puolisonsa palvelijan Likhaan, joka aluksi vannoi 
korkeimman Zeuksen nimeen puhuneensa äsken totta ja ole- 
vansa tietämätön siitä, keitä neidon vanhemmat olivat. Kau- 
an hän pysyi tässä valheessaan. Mutta Deianeira vannotti 

häntä olemaan enää tekemättä pilkkaa kaikkein korkeimmasta 
Zeuksesta. 

— Vaikka olisi mahdollista, että puolisoni ansaitsisi mi- 
nulta kylmyyttä uskottomuutensa takia, sanoi hän itkien, — en 
ole kuitenkaan niin halpamielinen, että olisin suutuksissani täl- 
le neidolle, joka ei koskaan ole loukannut minua. Katselen 
häntä vain säälien, sillä häneltä on hänen kauneutensa murs- 
kannut elämän kaiken onnen, vieläpä syössyt koko hänen syn- 
nyinmaänsä orjuuteen! 

Kun Likhas kuuli hänen puhuvan näin inhimillisesti, tun- 
nusti hän kaikki. Sitten Deianeira päästi hänet menemään il- 
man moitteita ja käski hänen vain odottaa niin kauan, kunnes 
hän olisi valmistanut puolisolleen vastalahjan kiitokseksi van- 
kien runsaasta määrästä, joka oli hänelle tuotu ja luovutettu 
hänen käytettäväkseen. 

Kaukana tulesta, valonsäteidenkään pääsemättä kosketta- 
maan, Deianeira oli säilyttänyt piilopaikassa petollisen kentau- 
rin neuvon mukaan sitä voidetta, jota oli koonnut hänen haa- 
vansa myrkyllisestä verestä. Pulassaan ruhtinatar muisti nyt 
ensi kerran pitkästä aikaa tämän taikalääkkeen, pitäen sitä 
täysin vaarattomana, kun ei ollut selvillä niistä juonista, joita 
kosto punoo, ja uskoen vain, että sen avulla voitaisiin jälleen 
saavuttaa puolison rakkaus ja uskollisuus. Nyt hänen piti toi- 
mia. 

Hän hiipi siitä syystä perimmäiseen huoneeseen ja värjäsi 
valkoisesta lampaantaljasta repäisemällään villatukolla, jonka 
hän oli kostuttanut voiteella, salavihkaa kallisarvoiset, Herak- 
leelle määrätyt alusvaatteet. Huolellisesti hän varjeli tämän 
työn aikana villatukkoa ja vaatteita auringonsäteiltä ja sulki 
verenpunaiseksi värjätyn puvun kauniisti laskostettuna lippaa- 
seen. Sitten hän heitti lattialle tukon, jota ei enää tarvittu mi- 
hinkään, ja meni antamaan luokseen kutsutulle Likhaalle lah- 
jan, joka oli vietävä Herakleelle. 

— Vie puolisolleni, puhui hän, — nämä kauniisti kudotut 

alusvaatteet, omien kätteni tuote. Kukaan muu ei saa niitä pi- 
tää yllään kuin hän itse; myöskään hänen ci sovi panna näitä 
vaatteita alttiiksi lieden tulelle tai auringonpaisteelle ennen 
kuin hän on niitä näyttänyt jumalille pukeuduttuaan niihin 
juhlallisena uhripäivänä. Sillä minä olen antanut taivaalle sel- 
laisen lupauksen, jos näkisin hänen palaavan voittajana. Että 
sinä tosiaankin tuot viestin minulta, selviää hänelle tästä sinet- 
tisormuksesta, jonka annan haltuusi hänelle esitettäväksi. 

Likhas lupasi suorittaa kaikki, niin kuin valtiatar oli käske- 
nyt, eikä enää viipynyt hetkeäkään palatsissa, vaan kiiruhti 
lahjoineen Euboiaan ollakseen pitämättä uhraavaa herraansa 
kauemmin vailla tietoja kotimaasta. Sitten kului muutamia 
päiviä, ja Herakleen ja Deianeiran vanhin poika Hyllos oli 
rientänyt isäänsä vastaan kuvaillakseen hänelle odottavan äi- 
din kärsimättömyyttä ja taivuttaakseen hänet jouduttamaan 
kotiintuloaan. 

Sillä välin Deianeira oli sattumalta jälleen mennyt siihen 
huoneeseen, jossa oli värjännyt taikapuvun. Hän löysi lattialta 
villatukon, niin kuin oli sen huoleti heittänyt kädestään, ja au- 
ringonsäteet olivat sitä valaisseet ja lämmittäneet. Mutta nyt 
sen näkeminen kauhistutti häntä, sillä villa oli kutistunut 
ikään kuin pölyksi tai sahajauhoksi, ja tästä jäännöksestä sihisi 
kuplina myrkyllistä vaahtoa. Naisraukan valtasi synkkä aavis- 
tus, että hän oli toimittanut jotakin perin onnetonta, ja hirve- 
än levottomana hän siitä hetkestä alkaen harhaili palatsissa. 

Vihdoin Hyllos tuli takaisin, mutta ilman isää. 

— Voi, äiti, huusi hän inhoten, — tahtoisin, ettet olisi mil- 
loinkaan elänyt tai tullut äidikseni tai että jumalat olisivat suo- 
neet sinulle toisen mielenlaadun! 

Niin levoton kuin ruhtinatar jo ennestään oli, pelästyi hän 
vielä enemmän näistä poikansa sanoista. 

— Lapsi, vastasi hän, — mikä minussa siis on niin vihatta- 
vaa? 

— Tulen Kenaionin niemekkeeltä, äiti, selitti poika ää- 

neen nyyhkyttäen. — Sinä olet kamalasti riistänyt minulta 
isän! 

Deianeira kävi kuolonkalpeaksi, rohkaisi kuitenkin mie- 
lensä ja puhui: i 

— Keneltä olet saanut sellaista kuulla, poikani, kuka syyt- 
tää minua niin kauheasta ilkityöstä? 

— Mikään vieras suu ei ole minulle siitä kertonut, jatkoi 
nuorukainen, — vaan omilla silmilläni olen todennut isäni sur- 
kean kohtalon. Tapasin hänet Kenaionin niemekkeellä, missä 
hän juuri aikoi teurastaa monilla alttareilla yhdellä kertaa polt- 
touhreja voittajalle, Zeukselle. Silloin ilmestyi sanansaattaja 
Likhas, hänen palvelijansa, mukanaan sinun lahjasi, kirotut 
hirveät alusvaatteet. Noudattaen määräystäsi isä puki ne heti 
ylleen ja aloitti niillä koristettuna kahdentoista muhkean son- 
nin uhraamisen. Aluksi onneton rukoili hilpeänä, iloiten lahjas- 
tasi. Mutta äkkiä, kun uhrituli jo liekehti taivasta kohti, alkoi 
hänen ihonsa ankarasti hikoilla, alusvaatteet näyttivät takertu- 
van hänen kupeisiinsa ikään kuin sepän pajassa kiinni juotettui- 
na, ja väristys kiiti koko hänen ruumiinsa lävitse. Ikään kuin 
kyykäärme purisi hänen ruumistaan hän huusi jyrisevällä ää- 
nellä Likhasta, myrkyllisten vaatteittesi viatonta tuoja; airut 
tuli ja toisti vilpittömästi määräyksesi. Mutta isä tarttui hänen 
jalkaansa ja heitti hänet meren luotoja kohti, niin että hän 
murskaantuneena vaipui ryöppyävään allokkoon. Koko kan- 
sa valitti. tätä mieletöntä tekoa, eikä kukaan uskaltanut lähes- 
tyä raivoavaa sankaria. Hän milloin kieriskeli maassa, milloin 
taas hypähti ulvoen pystyyn, niin että kalliot ja metsäiset vuo- 
ret ympärillä kaikuivat. Hän kirosi sinua ja avioliittoanne, jo- 
ka oli muuttunut hänen kuolintuskakseen. Vihdoin hän kään- 
tyi minun puoleeni ja huusi: ”Poikani, jos tunnet sääliä isääsi 
kohtaan, purjehdi vitkastelematta kanssani pois täältä, jotten 
kuolisi vieraalla maalla!” Tämän toivomuksen mukaan veim- 
me isäraukan laivaan, ja hän on saapunut tänne tuskallisissa 
väristyksissä mylvien. Pian näet hänet elävänä tai kuolleena 

sankarin sinä olet kurjasti murhannut! 

Puolustautumatta tätä hirveää syytöstä vastaan Deianci- 
ra lähti pois, jättäen poikansa Hylloksen epätoivon valtaan. 
Talon palvelijat, joille Deianeira oli aikaisemmin salaisuutena 
ilmaissut säilyttävänsä Herakleen aviollista uskollisuutta Nes- 
soksen taikavoiteen avulla, kertoivat pojalle, että hänen kiuk- 
kunsa äitiä kohtaan oli epäoikeudenmukainen. Nyt Hyllos 
riensi tavoittamaan onnetonta, mutta tuli liian myöhään. 
Dcianeira lepäsi makuuhuoneessa, vainajana puolisonsa vuo- 
teella, rinta kaksiteräisen miekan lävistämänä. Poika syleili 
voihkien ruumista ja laskeutui sitten hänen viereensä haikeasti 
valittaen ajattelematonta miclenpurkaustaan. Isän tulo palat- 
siin pakotti hänet nousemaan tästä surkeasta levosta. 

— Poika, huusi Herakles, — poika, missä sinä olet? Pal- 
jasta miekka isääsi vastaan, lyö minulta kaula poikki ja paran- 
na siten se raivo, johon jumalaton äitisi on minut syössyt! Älä 
epäröi, sääli minua, sankaria, jonka täytyy itkeä ja nyyhkyttää 
kuin minkäkin tyttöpahaisen! 














Hyllos Deianeiran ruumiin ääressä 

Sitten hän kääntyi epätoivoisena ympärillä seisovien puo- 
leen, ojensi molemmat kätensä ja huusi: 

— Tunnetteko vielä näitä jäseniä, joista ydin on imetty 
pois? Kuitenkin nämä samat kädet kesyttivät paimenten kau- 
hun, nemealaisen jalopeuran, kuristivat kuoliaaksi Lernan lo- 
hikäärmeen, auttoivat erymantholaisen metsäkarjun tappa- 
misessa, kantoivat Kerberoksen ylös helvetistä! Mikään kei- 
häs, mikään metsän peto, mikään jättiläisten sotajoukko ei ole 
minua voittanut, mutta naisen käsi on minut tuhonnut! Sen 
tähden, poika, lopeta minut ja rankaise äitiäsi! 

Mutta kun Herakles sai poikansa Hylloksen suusta kuulla 
pyhien valojen vahvistaman selityksen siitä, kuinka hänen äi- 
tinsä oli vastoin tahtoaan aiheuttanut onnettomuuden ja sovit- 
tanut viattomasti tekemänsä virheen itsemurhalla, vaihtui hä- 
nenkin vihansa surumielisyydeksi. Hän kihlasi poikansa Hyl- 
loksen vangiksi otetun Jolen kanssa, joka oli hänelle itselleen 
ollut niin rakas, ja kun Delfoista oli saapunut sellainen oraak- 
kelin lausunto, että hänen täytyi päättää päivänsä Oitan vuo- 
rella, joka oli Trakhiin alueella, hän kannatti itsensä, tuskiaan 
uhmaten, tuon vuoren huipulle. 

Siellä koottiin hänen käskystään rovio, jolle hän sijoittui. 
Ja nyt hän käski omaisiaan sytyttämään halot alhaalta. Mutta 
kukaan ei hirvinnyt tehdä hänelle tätä surullista palvelusta. 
Vihdoin hänen ystävänsä Filoktetes päätti noudattaa hänen 
tahtoaan kuullessaan tuskista epätoivoon asti kidutetun sanka- 
rin sydäntäsärkeviä pyyntöjä. Kiitokseksi tästä alttiudesta He- 
rakles lahjoitti hänelle voittamattomat nuolensa samoin kuin 
jousenkin. 

Kohta kun halot oli sytytetty, iski salamia taivaalta rovi- 
oon auttaen liekkejä palamaan rajummin. Pian laskeutui pilvi 
puuläjälle ja vei kuolemattoman sankarin ukkosen jylistessä 
ylös Olympokseen. Kun Jolaos ja toiset ystävät sitten lähestyi- 
vät roviota, halkojen nopeasti hajottua tuhkaksi, kerätäkseen 
sankarin jäännökset, eivät he iöytäneet ainoatakaan luuta. He 


254 





eivät voineet myöskään enää epäillä sitä, että Herakles oli ju- 
malien vanhan lupauksen mukaan korotettu ihmisten piiristä 
taivaallisten joukkoon; niinpä he toimittivat hänelle kuolin- 
uhrin, kuten ainakin jumalaiselle, ja pyhittivät hänet siten ju- 
maluudeksi, jota koko Kreikka vähitellen tottui palvomaan. 

Taivaassa otti jumalaksi ylennetyn Herakleen vastaan hä- 
nen ainainen ystävättärensä Athene ja vei hänet kuolematto- 
mien seuraan. Itse Herakin teki sovinnon hänen kanssaan, 
koska hänellä nyt oli täytettynä kuolevaisen kohtalo, ja antoi 
hänelle puolisoksi tyttärensä Heben, ikuisen nuoruuden juma- 
lattaren, joka ylhäällä Olympoksessa synnytti hänelle kuole- 
mattomia lapsia. 


XX. Theseus 


1. Sankarin syntymä ja nuoruus 


Suuri sankari ja Ateenan kuningas Theseus oli Aigeuksen ja 
Troizenin kuninkaan Pittheuksen tyttären Aithran poika. 
Isänsä puolelta hän polveutui kuningas Erekhtheuksesta ja 
niistä ateenalaisista, jotka sikäläisten tarinain mukaan olivat 
suorastaan puhjenneet esille maasta. Äidin suvussa hänen csi- 
isänsä oli Pelops, lapsiensa lukumäärän vuoksi mahtavin Pelo- 
ponnesoksen kuninkaista. 

Eräs hänen pojistaan, Pittheus, Troizenin pienen kaupun- 
gin perustaja, sai kerran vieraakseen Ateenan lapsettoman ku- 
ninkaan Aigeuksen, joka hallitsi siellä parikymmentä vuotta 
ennen Jasonin johtamien argonauttien retkeä. Tätä hallitsijaa, 
vanhinta kuningas Pandionin neljästä pojasta, huolestutti ko- 
vasti se, ettei hänen avioliittoaan siunattu jälkeläisillä. Hän 
pelkäsi näet pahasti veljensä Pallaan viittäkymmentä poikaa, 
joilla oli vihamielisiä aikomuksia häntä vastaan ja jotka hal- 
veksivat lapsetonta setäänsä. Silloin juolahti hänen mieleensä 
mennä salaa ja puolisonsa tietämättä uusiin naimisiin, toivoen 
siten saavansa pojan, josta tulisi hänen vanhuutensa ja valta- 
kuntansa turva. Hän uskoi salaisen aikeensa vierasystävälleen 

Pittheukselle, ja hänen hyvä onnensa toimitti niin, että juuri 
tälle oli annettu merkillinen oraakkelin lausunto, joka ilmoitti, 
että hänen tyttärensä, vaikkei joutuisi kunniakkaaseen avio- 
liittoon, kuitenkin synnyttäisi kuuluisan pojan. Se taivutti 
Troizenin kuninkaan antamaan tyttärensä Aithran mennä sa- 
laa naimisiin miehen kanssa, jolla jo oli kotonaan puoliso. 

Kun tämä oli tapahtunut, Aigeus jäi vielä vain muutamiksi 
päiviksi Troizeniin ja matkusti sitten takaisin Ateenaan. Jättä- 
essään merenrannalla hyvästit äsken vihitylle puolisolleen hän 
pani miekan ja kengänanturat kalliojärkäleen alle ja puhui: 

— Jos jumalat ovat suopeita liittoamme kohtaan, jota en 
ole solminut kevytmielisyydestä, vaan hankkiakseni turvan 
kodilleni ja maalleni, ja suovat sinulle pojan, niin kasvata hän- 
tä salaa äläkä kellekään ilmaise, kuka on hänen isänsä. Kun 
hän on varttunut niin suureksi, että hänellä on voimia vierittää 
syrjään tämä kivijärkäle, niin tuo hänet tälle paikalle, anna hä- 
nen ottaa esille miekka ja anturat ja lähetä hänet ne mukanaan 
luokseni Ateenaan. 

Aithra synnytti tosiaankin pojan, nimitti hänet Theseuk- 
seksi ja antoi hänen kasvaa isoisänsä Pittheuksen huolenpidon 
alaisena. Lapsen todellisen isän hän piti salassa puolisonsa käs- 
kyn mukaan, ja isoisä levitti sellaista huhua, että pienokainen 
oli Poscidonin poika. Troizenilaiset osoittivat näet tälle juma- 
lalle erikoista kunnioitusta, palvoen häntä kaupunkinsa suoje- 
lusjumalana, uhrasivat hänelle vuodentulonsa esikoiset, ja hä- 
nen kolmikärkensä oli Troizenin vaakunana. Niinpä ei siellä 
herättänyt lainkaan pahennusta se, että kuninkaan tyttären oli 
katsottu ansaitsevan saada jälkeläisen niin suuresti kunnioite- 
tusta jumalasta. 

Mutta kun nuorukainen oli kasvanut komeaksi ruumiin- 
voimiltaan ja lisäksi osoitti rohkeutta, hyvää älyä ja mielenlu- 
juutta, hänen äitinsä Aithra vei hänet tietyn kiven luo, ilmoitti 
hänen todellisen syntyperänsä ja kehotti häntä ottamaan esille 
isänsä Aigeuksen tuntomerkit ja purjehtimaan Ateenaan. The- 

seus tarttui kiveen ja sysäsi sen helposti sivulle. Sitten hän sitoi 
anturat jalkapohjiinsa ja miekan kupeelleen. Kuitenkin hän 
kieltäytyi matkustamasta meritse, vaikka isoisä ja äiti hartaasti 
kehottivat siihen, koska maitse kulkeminen Ateenaan oli sii- 
hen aikaan hyvin vaarallista kaikenlaisten rosvojen ja pahante- 
kijäin väijyessä joka taholla. Isoisä kuvaili nuorelle Theseuk- 
selle tarkasti kaikkia näitä ilkiöitä ja murhamiehiä ja millaisia 
julmuuksia heidän oli tapana harjoittaa vieraita kohtaan. 

Mutta Theseus oli aikoja sitten ottanut esikuvakseen He- 
rakleen ja hänen urhoollisuutensa. Hänen ollessaan seitsemän 
vuoden ikäinen tämä sankari oli käynyt tervehtimässä hänen 
isoisäänsä Pittheusta, ja kun ne istuivat nauttimassa juhla-ate- 
riaa, sai pieni Theseus toisten troizenilaisten poikien joukossa 
katsella sitä. Herakles oli syönnin ajaksi riisunut yltään jalo- 
peurantaljansa. Nähdessään nyt taljan muut pojat juoksivat 
pakoon, mutta Theseus meni pelkoa tuntematta ulos, otti 
eräältä palvelijalta kirveen kädestä. ja hyökkäsi taljan kimp- 
puun, luullen sitä oikeaksi jalopeuraksi. Tästä Herakleen vie- 
raskäynnistä alkaen Theseus uneksi öisin ihailun vallassa hä- 
nen teoistaan eikä päivisin ajatellut muuta kuin että hänkin 
tahtoi kerran suorittaa jotakin samanlaista. Muuten he kaksi 
olivat myös sukulaisia, sillä heidän äitinsä olivat sisarusten lap- 
sia. Niinpä sitten kuusitoistavuotias Theseus ei sietänyt sitä 
ajatusta, että hänen piti paeta tarjolla olevia taisteluita sillä ai- 
kaa kun hänen serkkunsa kaikkialta etsi ilkiöitä ja raivasi maat 
ja meret heistä puhtaiksi. 

— Mitä ajattelisi, puhui hän harmistuneena, — tästä pel- 
kurimaisesta matkustamisesta vettensä varmassa turvassa se ju- 
mala, jota sanotaan isäkseni, ja mitä sanoisi oikea isäni, jos 
toisin hänelle tuntomerkeiksi anturat, joissa ei ole pölyä, ja 
miekan, joka ei ole maistanut verta? 

Nämä sanat miellyttivät hänen isoisäänsä, joka myöskin 
oli ollut urhoollinen sankari. Äiti antoi pojalleen siunauksensa, 
ja niin Theseus lähti matkalle. 


17 Taryjen Hellas 

2. Theseuksen vaellus isän luo 


Ensimmäinen, joka osui hänen tielleen, oli maantierosvo Peri- 
fetes, aseenaan raudalla päällystetty nuija, jonka mukaan hän 
oli saanut liikanimen Nuijanheiluttaja ja jolla hän löi kulkijat 
kuoliaiksi. 

Kun Theseus saapui Epidauroksen seuduille, hyökkäsi tä- 
mä pahantekijä synkästä metsästä esille ja tukki häneltä tien. 
Mutta nuorukainen huusi hilpeästi: 

— Kurja raukka, tuletpa juuri parahiksi! Nuijasi sopii hy- 
vin sille, joka aikoo esiintyä maailmassa toisena Herakleena. 

Samassa nuori sankari karkasi rosvoon kiinni ja löi hänet 
lyhyen kamppailun jälkeen kuoliaaksi. Hän otti surmatun kä- 
destä nuijan ja kantoi sitä siitä lähtien voitonmerkkinä ja asee- 
naan. 

Toisen pahantekijän hän kohtasi Korinthoksen kannaksel- 
la. Se oli Sinis, Kuusentaivuttaja, jolla nimellä häntä mainit- 
tiin, koska hän, saatuaan kulkijan valtaansa, taivutti jättiläis- 
vahvoilla käsillään yhteen kaksi kuusenlatvaa: niihin hän sitoi 
vankinsa ja antoi erilleen ponnahtavien puiden reväistä uhrin 
kappaleiksi. Tämä hirviö sai Theseukselta samanlaisen lopun 
kuin itse oli muille valmistanut. 

Hänellä oli hyvin kaunis, solakka tytär, nimeltään Perigu- 
ne, jonka Theseus oli, surmatessaan hänen isänsä, nähnyt säi- 
kähtyneenä pakenevan, ja jota hän nyt haki kaikkialta. Tyttö 
oli kätkeytynyt tiheiden puutarhakasvien sekaan ja rukoili lap- 
sellisen viattomana turvaa näiltä pensailta, ikään kuin ne häntä 
ymmärtäisivät, samalla kuin hän niille vannoen lupasi olla kos- 
kaan niitä vahingoittamatta tai polttamatta, jos ne nyt tah- 
toisivat piilottaa ja pelastaa hänet. Mutta kun Theseus huusi 
hänelle vakuuttaen, ettei hänelle tehtäisi mitään pahaa, vaan 
että hänestä päinvastoin pidettäisiin hyvää huolta, tuli tyttö 
esiin ja pysyi siitä alkaen hänen suojeluksessaan. Theseus antoi 
hänet myöhemmin puolisoksi Oikhalian kuninkaan Eurytok- 

sen pojalle Deioniokselle. Perigunen kaikki jälkeläiset täytti- 
vät valan uskollisesti eivätkä koskaan polttaneet ainoaakaan 
niistä kasveista, jotka olivat suojelleet heidän esiäitiään. 

Mutta Theseus ei puhdistanut ainoastaan turmiollisista ih- 
misistä sitä tietä, jota pitkin hän vaelsi, vaan uskoi olevansa 
velvollinen taistelemaan myös vahingollisia eläimiä vastaan, 
tässäkin kohden jäljitellen Heraklesta. Niinpä hän surmasi 
muiden ohella Faian, kuten nimitettiin sitä Krommyonin si- 

. kaa, joka ei ollut tavallinen eläin, vaan taistelunhaluinen ja 
työläästi voitettava. Tällaisia tekoja suorittaen hän saapui Me- 
garan rajalle ja kohtasi siellä Skironin, kolmannen pahamai- 
neisen maantierosvon, joka oli valinnut asuinpaikakseen kor- 
keat kalliot Megariin ja Attikan välillä. 

Mainitulla ilkiöllä oli tapana röyhkeän häijysti työntää 
jalkansa vieraiden eteen, käskien heidän pestä ne; sillä aikaa 
kun sitä suoritettiin hän sysäsi heidät potkulla suistumaan me- 
reen. Theseus pani toimeen saman kuolemanrangaistuksen nu- 
jerrettuaan hänet itsensä. 

Ollessaan jo Attikan alueella, Eleusis-kaupungin lähellä, 
Theseus tapasi maantierosvo Kerkyonin, jonka tapana oli 
haastaa ohikulkijat kilpapainiin, ja päästyään voitolle hän sur- 
masi heidät. Thescus otti vastaan hänen haasteensa, voitti hä- 
net ja vapautti maailman tästä hirviöstä. Sitten vaellettuaan 
lyhyen matkan eteenpäin hän tuli Damasteen, viimeisen ja 
näistä rosvoista hirveimmän luo, joka kaikkialla tunnettiin ni- 
mellä Prokrustes, ”jäsentenvenyttäjä”. Hänellä oli näet kaksi 
sänkyä, toinen hyvin lyhyt ja toinen hyvin pitkä. Jos hänen 
tyyssijaansa ilmestyi vieras, joka oli lyhyt, vietiin hänet nuk- 
kumaan mentäessä pitkän sängyn ääreen. g 

— Kuten näet, puhui hän sitten, — sänkyni on sinulle lii- 
an iso; sovittakaamme se sinulle kuitenkin, ystäväiseni! 

Ja samalla hän kiskoen venytti vieraansa jäseniä niin kau- 
an, että onneton viimein heitti henkensä. Mutta pitkä mies 
vietiin lyhyen sängyn luo, ja hänelle sanottiin: — Olen pahoil- 

lani, hyvä ystävä, ettti sänkyni ole tehty sinua varten, vaan on 
kovin lyhyt, Se vika voidaan kuitenkin pian korjata. 

Ja niin hän löi vieraaltaan jalat poikki, mikäli ne ulottui- 
vat sängyn ulkopuolelle. Tämän jättiläismittaisen rosvon The- 
seus tunki väkisin pieneen sänkyyn ja leikkasi miekallaan hä- 
nen ruumiistaan pois niin paljon kuin tarvittiin, jolloin rosvo 
menetti surkeasti henkensä. Sillä tavalla saivat useimmat näis- 
tä rikollisista Theseuksen kädestä omien ilkitöittensä mukaisen 
lopun. 

Koko tähänastisella matkallaan sankari ci ollut tavannut 
ainoaakaan ystävällistä ihmistä, mutta viimein, saavuttuaan 
Kefissos-virralle hän kohtasi muutamia fytalidien sukuun 
kuuluvia miehiä, jotka soivat hänelle vieraanvaraisen vastaan- 
oton. Ennen kaikkea he noudattaen hänen pyyntöään ja van- 
haa tapaa puhdistivat hänet vuodatetusta verestä ja kestitsivät 
häntä kotonaan. Herkuteltuaan ja kiitettyään kunnon miehiä 
sydämellisin sanoin hän jatkoi vaellustaan isänsä läheistä koti- 
maata kohti. 


3. Theseus Ateenassa 


Ateenassa nuori sankari ei löytänyt sitä rauhaa ja iloa, jota oli 
odottanut. Kansalaisten kesken vallitsi sekasorto ja erimie- 
lisyys, ja hänen isänsä Aigeuksen kotikin oli surkeassa tilassa. 
Medeia, joka oli lohikäärmevaunuissaan ajaen jättänyt Korin- 
thoksen ja epätoivoisen Jasonin, oli tullut Ateenaan, päässyt 
vanhan Aigeuksen suosioon ja luvannut taikakeinoillaan pa- 
lauttaa hänelle nuoruuden voimat. Sen tähden kuningas eli hä- 
nen kanssaan likeisessä ystävyyssuhteessa. 

Taikavoimansa avulla tuo pelottava nainen oli jo enna- 
kolta saanut tiedon Theseuksen tulosta, ja nyt hän taivutti Ai- 
geuksen, jonka hänen kansalaistensa puolueriita täytti epäluu- 
lolla, kestitsemään vieraanaan muukalaista, jota hän ei aavista- 

nut omaksi pojakseen ja jonka Medeia osasi esittää vaaral- 
liseksi vakoojaksi, ja raivaamaan hänet myrkyllä pois tieltä. 
Niinpä Theseus sitten ilmestyi tuntemattomana aamiaiselle, ja 
iloiten siitä, että isä saisi itse keksiä, kuka hänellä oli edessään. 
Myrkkypikari oli jo pantu hänen eteensä, ja Medeia odotti 
maltittomasti sitä hetkeä, jolloin nuori tulokas, jonka taholta 
hän pelkäsi karkotusta, ottaisi siitä ensimmäiset siemaukset, ne 
kun olisivat kyllin tehokkaita iäksi sulkemaan hänen valppaat 
silmänsä. 

Mutta Theseus, joka kaipasi enemmän isänsä syleilyä kuin 
pikaria, paljasti ikään kuin lihaa leikatakseen sen miekan, jonka 
hänen isänsä oli häntä varten jättänyt kiven alle, jotta Aigeus 
sen huomaisi ja siitä tuntisi hänet pojakseen. Kohta kun kunin- 
gas näki tutun aseen välkkyvän, hän työnsi myrkkypikarin ku- 
moon ja saatuaan muutamalla tiedustelulla täyden varmuuden 
siitä, että hänellä nyt oli edessään kohtalon siunaama poika 
nuorekkaassa sankarikukoistuksessa, sulki Theseuksen syliinsä. 
< Viipymättä Aigeus esitteli hänet kansankokoukselle, jolle 
hänen samalla täytyi kertoa nuorukaisen matkaseikkailut ja 
joka tervehti varhain koeteltua sankaria valtavilla riemuhuu- 
doilla. Petollista Medeiaa kohtaan kuningas tunsi nyt kam- 
moa, ja murhanhaluinen lumoojatar karkotettiin maasta. 


4. Theseus Minoksen luona 


Ensimmäinen työ, jonka Theseus suoritti siitä lähtien kun eli 
isänsä rinnalla kuninkaanpoikana ja Attikan kruununperillise- 
nä, oli hänen setänsä Pallaan viidenkymmenen pojan tuhoa- 
minen; jotka aikaisemmin olivat toivoneet perivänsä valtais- 
tuimen kun Aigeus kuolisi lapsettomana ja jotka olivat vihas- 
tuneet siitä, ettei ainoastaan nyt ollut ateenalaisten kuninkaana 
Pandionin luuloteltu poika, kuten Aigeus oli, vaan että myös- 

kin tulevaisuudessa muukalaiskulkuri hallitsisi heitä ja heidän 
maataan. He tarttuivat sen tähden aseisiin ja valmistivat tu- 
lokkaalle väijytyksen. 

Mutta se airut, jota he pitivät mukanaan ja joka oli vieras 
mies, ilmaisi tämän suunnitelman Theseukselle, joka nyt äkkiä 
hyökkäsi heidän piilopaikkaansa ja surmasi kaikki viisikym- 
mentä. Ollakseen tämän verisen hätäpuolustuksen takia kään- 
tämättä kansan mieliä pois itsestään Thescus lähti sen jälkeen 
suorittamaan yleishyödyllistä, uhkarohkeata tekoa, nujersi ma- 
rathonilaisen härän, joka oli tuottanut neljän attikalaisen kun- 
nan asukkaille paljon pahaa, kuljetti sitä katseltavana Ateenan 
halki ja lopuksi uhrasi sen Apollolle. 

Tähän aikaan saapui Kreetan saarelta kolmannen kerran 
kuningas Minoksen edustajia noutamaan tavanmukaista veroa. 
Tilanne oli tämä: Minoksen poika Androgeos oli kavalasti 
surmattu Attikan alueella, ja hänen isänsä oli siitä syystä kos- 
tanut asukkaille tuhoisalla sodalla, vieläpä itse jumalat olivat 
hävittäneet maata kuivuudella ja kulkutaudeilla. Silloin Apol- 
lon oraakkeli antoi sen lausunnon, että jumalien suuttumus ja 
ateenalaisten kärsimykset loppuisivat, jos he lepyttäisivät Mi- 
noksen ja saisivat pahan työnsä häneltä anteeksi. Sitten atee- 
nalaiset olivat kääntyneet pyynnöllä hänen puoleensa ja saa- 
vuttaneet rauhan sillä ehdolla, että joka yhdeksäs vuosi lähet- 
täisivät Kreetan saarelle verona seitsemän nuorukaista ja seit- 
semän neitoa. Nämä onnettomat Minos sulki kuuluisaan sok- 
lorakennukseensa, labyrinttiin, ja siellä, niin kerrottiin, heidät 
söi hirmuinen sekasikiö Minotauros, joka oli puoleksi ihmi- 
nen, puoleksi härkä. 

Kun nyt oli tullut kolmannen veronmaksun aika ja niiden 
isien, joilla oli naimattomia poikia ja tyttäriä, täytyi jättää hei- 
dät arvon mukaan valittaviksi näin kauhealle matkalle, silloin 
uudistui kansalaisten suuttumus Aigeusta vastaan, ja he alkoi- 
vat paheksua sitä, että hän, koko tämän onnettomuuden ai- 
heuttaja, sai yksin pysyä osattomana rangaistuksesta ja huoleti 

katsella, kuinka heiltä riistettiin heidän lailliset lapsensa, sitten 
kun oli nimittänyt seuraajakseen jostakin ilmestyneen äpärän- 
sä. i 

Nämä valitukset tuskastuttivat Theuscusta, joka oli jo tot- 
tunut pitämään kansalaistensa kohtaloa omanaan. 

Hän nousi seisomaan kansankokouksessa ja selitti olevan- 
sa valmis lähtemään Kreetaan ilman arpaa. Kaikki kansa ihaili 
hänen jalomielisyyttään ja uhrautuvaa kansalaismieltään, eikä 
hänen päätöksensä horjunut sittenkään, vaikka hänen isänsä 
ahdisti häntä mitä hartaimmilla pyynnöillä, ettei hän niin pian 
riistäisi häneltä odottamatonta onnea, pojan ja perillisen omis- 
tamista. Mutta Theuseus rauhoitti isäänsä vakuuttamalla luot- 
tavaisesti, ettei hänen tarvinnut arvan valitsemien nuorukais- 
ten ja neitojen kanssa mennä surman suuhun, vaan että hän 
kukistaisi Minotauroksen. 

Tähän asti oli se laiva, jossa onnettomat uhrit vietiin 
Kreetaan, lähetetty matkalle mustin purjein, mikä oli merkki- 
nä heidän pelastuksensa mahdottomuudesta. Nyt, kun Aigeus 
kuuli poikansa puhuvan näin rohkean ylpeästi, hän tosin va- 
rusti laivan vielä samalla tavalla, mutta antoi perämiehelle mu- 
kaan toisen valkokankaisen purjeen ja käski hänen levittää 
sen, jos Theuseus tulisi pelastuneeena takaisin; ellei niin olisi 
laita, käyttäisi laiva paluumatkallakin mustaa purjetta, siten 
ennakolta ilmoittaen onnettomuuden. 

Kun oli vedetty arpaa, vei nuori Theuseus ne pojat ja ty- 
töt, joille se oli osunut, ensiksi Apollon temppeliin ja tarjosi ju- 
malalle heidän nimessään valkoiseen villaan käärityn Sy 
puunoksan, turvaa rukoilevien uhrilahjan. Sitten kun oli juh- 
lallisesti rukoiltu, hän meni kansan seuraamana valittujen 
nuorukaisten ja neitojen kera merenrannalle ja nousi suru- 
laivaan. 

Delfoin oraakkeli oli antanut hänelle sen neuvon, että 
hänen piti valita rakkaudenjumalatar oppaakseen, vieläpä 
kumppanikseen. Theseus ei ymmärtänyt tätä lausuntoa; kui- 

tenkin hän uhrasi Afroditelle. Mutta menestyksestä selvisi 
ennustuksen hyvä tarkoitus. Sillä kun Theseus oli noussut mai- 
hin Kreetan saarella ja ilmestynyt kuningas Minoksen eteen, 
viehätti hänen kauneutensa ja sankarinuoruutensa kuninkaan 
ihastuttavaa tytärtä Ariadnea, joka pian kahden kesken salaa 
tunnusti hänelle mieltymyksensä. Samalla hän luovutti The- 
seuksen haltuun kerän lankaa, jonka pää hänen piti solmia 
kiinni labyrintin ovenpieleen, antaen sitten edetessään eksyttä- 
vissä käytävissä langan solua hyppysistään, kunnes saapuisi 
sille paikalle, missä Minotaurus kauheana vaani saalista. 
Lisäksi Ariadne jätti lemmitylleen lumotun miekan jolla hir- 
viö voitaisiin tappaa. 

Minos lähetti Theseuksen ja kaikki hänen toverinsa sok- 
kelorakennukseen; nuori sankari ryhtyi heidän johtajakseen, 
surmasi taika-aseellaan Minotauroksen ja kiemurteli kaikkien 
kanssa, jotka olivat hänen mukanaan, kerältä päästämänsä 
langan avulla onnellisesti ulos labyrintin mutkikkaista käytä- 
vistä. Viipymättä hän pakeni yhdessä kaikkien toveriensa 
kanssa, ja tällöin liittyi seuraan myös Ariadne, jonka nuori 
sankari otti mukaansa onnellisena siitä, että hänelle oli odotta- 
matta suotu näin suloinen voittopalkinto, ja jonka neuvoa seu- 
raten hän oli myöskin puhkaissut pohjat kreetalaisten laivois- 
ta, siten tehden Minokselle mahdottomaksi ryhtyä takaa- 
ajoon. 

Theseus luuli ihanan saaliinsa olevan jo varmassa tallessa 
ja poikkesi Ariadnen kanssa huoleti Dian saarelle, jolla myö- 
hemmin oli nimenä Naksos. Siellä ilmestyi hänelle yöllä unes- 
sa Dionysos-jumala ja selitettyään, että kohtalo oli määrännyt 
Ariadnen hänelle itselleen morsiameksi, uhkasi kaikenlaisilla 
onnettomuuksilla, ellei Theseus luovuttaisi neitsyttä hänelle. 
Isoisä oli kasvattanut Theseusta jumalten pelossa: hän kaihtoi 
jumalan vihaa, jätti valittavan, epätoivoisen kuninkaantyttä- 
ren yksinäiselle saarelle ja purjehti eteenpäin. Yöllä ilmestyi 

Ariadnen oikea sulhanen Dionysos ja vei hänet Driosvuorelle; 
siellä katosi ensin jumala, ja pian sen jälkeen kävi myöskin 
Ariadne näkymättömäksi. 

Theseus ja hänen kumppaninsa olivat kovasti murheellisia 
neidon ryöstämisestä. Suruissaan he unohtivat, että heidän 
laivansa oli lähtenyt paluumatkalle käyttäen yhä samoja mus- 
tia purjeita kuin Attikan rannikolta aloittaessaan tämän ret- 
ken. Niinpä he vastoin määräystä eivät olleet levittäneet val- 
kosia purjeita, ja alus kiiti kotimaan rantaa kohti mustassa su- 
ruasussaan. Aigeus sattui juuri olemaan rannalla, kun laiva 
purjehti näkyviin, ja nautti kallionkielekkeeltä näköalasta 
avoimelle merelle. Purjeideù mustasta väristä hän päätti, että 
hänen poikansa oli kuollut. Silloin hän nousi seisomaan kalli- 
olle, jolla oli istunut, ja rajattomassa tuskassaan, elämään väsy- 
neenä, syöksyi äkkijyrkkään syvyyteen. 

Sillä välin Theseus oli astunut maihin ja suoritettuaan sa- 
tamassa ne uhrit, jotka oli lähtiessään luvannut jumalille, lähet- 
ti kaupunkiin airuen ilmoittamaan, että kaikki seitsemän nuo- 
rukaista ja neitoa ja samoin hän itsekin olivat pelastuneet. 
Airut ci tiennyt, mitä piti ajatella siitä vastaanotosta, joka hä- 
nelle kaupungissa suotiin. Toiset lausuivat hänet riemunvallas- 
sa tervetulleeksi ja seppelöivät hänen päänsä hyvän viestin 
tuojana, mutta toiset hän tapasi syvään suruun vaipuncina, 
eivätkä he ottaneet hänen iloisia sanojaan kuuleviin korviin- 
sä. 

Vihdoin tämä arvoitus selvisi hänelle, kun vähitellen tieto 
oli levinnyt kuningas Aigeuksen kuolemasta. Airut otti nyt to- 
sin seppeleet vastaan, mutta ei koristanut niillä otsaansa, vaan 
virkasauvansa ja palasi rannalle. Huomatessaan Theseuksen 
vielä olevan temppelissä suorittamassa kiitösuhria hän jäi 
seisomaan ovelle, jottei surusanoma häiritsisi pyhää toimitusta. 
Mutta kohta polttouhrin jälkeen hän ilmoitti Theseukselle, 
kuinka Aigeuksen elämä oli päättynyt. Theseus heittäytyi 


266 





maahan ikään kuin tuskan salaman satuttamana, ja hänen taas 
noustuaan kansa riensi, ei riemuhuudoin, niin kuin oli aiottu, 
vaan ääneen valittaen takaisin kaupunkiin. 


J. Theseus kuninkaana 


Murhemielin haudattuaan isänsä Theseus pyhitti Apollolle, 
mitä oli hänelle luvannut. Ateenalaiset säilyttivät ikuisena 
muistomerkkinään sitä kolmikymmensoutuista alusta, jossa 
hän oli attikalaisten nuorukaisten ja neitojen kera lähtenyt 
matkalle ja pelastuneena palannut, ja sitä varten korvattiin ku- 
lunut puu aina uudella. Ja niin näytettiin tätä vanhan sankaria- 
jan pyhää jäännöstä vielä kauan Aleksanteri Suuren jälkeen 
muinaisen ajan ystäville. 

Theseus, josta nyt oli tullut kuningas, näytti piankin, ettei 
hän ollut ainoastaan sankari taisteluissa ja sodassa, vaan myös- 
kin kykenevä panemaan kuntoon valtion ja tekemään kansan 
onnelliseksi rauhan aikana. Tässä kohden hän menetteli jopa 
esikuvaansa Heraklesta etevämmin. Hän ryhtyi näet suureen 
ja ihailua herättävään työhön. Ennen hänen hallituskauttaan 
asuivat useimmat Attikan kansalaiset hajallaan Ateenan pienen 
linnan ja kaupungin ympärillä, yksinäisissä maalaistaloissa ja 
vähäpätöisissä kylissä. Heidät voitiin sen tähden vain työläästi 
saada koolle neuvottelemaan julkisista asioista, ja naapurukset 
joutuivat toisinaan riitaan mitättömistäkin omistusoikeutta 
koskevista asioista. Sellaisen tilanteen korjaamiseksi Theseus 
kokosi nyt kaikki Attikan alueen kansalaiset yhteen kaupun- 
kiin, näin luoden hajallisista kunnista yhteisen valtion. Eikä 
tätä suurta urakkaa suoritettu tyrannin väkivallalla, vaan hän 
matkusteli yksityisissä kunnissa ja sukujen keskuudessa ja ko- 
etti saavuttaa niiden vapaaehtoisen suostumuksen. Köyhät ja 
alhaiset eivät tarvinneet paljonkaan kehotusta: tulisihan heille 
vain etua siitä, että he. saisivat elää yhdessä varakkaampien 

kanssa: mahtaville ja rikkaille hän lupasi rajoittaa kuninkaan- 
valtaa, joka oli tähän asti ollut Ateenassa rajoittamaton, ja 
panna toimeen täysin vapaan hallitusmuodon. 

— Minä itse, puhui hän, — tahdon olla vain teidän johta- 
janne sodassa ja lakien suojelija; kaikessa muussa sallitaan kai- 
kille kansalaisilleni yhtäläinen oikeus. 

Monet ylhäiset ymmärsivät tämän järjestelyn edut; toiset, 
joille valtiollisten olojen muutos oli vähemmän tervetullut, oli- 
vat peloissaan hänen kansansuosionsa, hänen jo saavuttaman- 
sa suuren vallan ja hänen hyvin tunnetun rohkean mielensä ta- 
kia. Niinpä he mieluummin halusivat mukautua sen miehen 
suostutteluun, joka pystyi heitä pakottamaan. 

Tällä tavalla hän lakkautti eri kuntien yksityiset raatihuo- 
neet ja itsenäiset esivallat ja perusti kaikille yhteisen raatihuo- 
neen keskelle kaupunkia ja sääsi myöskin kaikille valtion kan- 
salaisille juhlan, jonka nimeksi määrättiin Panathenaia (kaik- 
kien ateenalaisten juhla). Vasta nyt tuli Ateenasta varsinainen 
kaupunki ja myöskin sen nimi Ateena oikein käytäntöön. Ai- 
kaisemmin se oli ollut vain kuninkaanlinna, jota nimitettiin pe- 
rustajansa Kekropsin mukaan Kekropian linnaksi, ja vain 
muutamien yksityisten kansalaisten taloja oli ollut sen ympä- 
rillä. 

Suurentaakseen tätä uutta kaupunkia vielä enemmän hän 
kutsui sinne, yhtäläiset kansalaisoikeudet luvaten, uudisasuk- 
kaita kaikilta seuduilta, sillä hän tahtoi perustaa Ateenaan 
kansojen yleisen liiton. Mutta jottei koolle tulviva ihmispal- 
jous tuottaisi epäjärjestystä juuri perustettuun valtioon, jakoi 
hän kansan ensin aatelisiin, talonpoikiin ja käsityöläisiin ja 
määräsi kullekiri säädylle omat oikeudet ja velvollisuudet, niin 
että aatelisilla näytti olevan etusija kunnioituksen ja virkojen 
hoidon muodossa, talonpojilla hyödyllisyyden ja käsityöläisi!- 
lä paljouden ansiosta. Omaa kuninkaallista valtaansa hän ra- 
joitti, kuten oli luvannut, ja teki sen riippuvaiseksi aatelisten 
neuvostosta ja kansan kokouksesta. 

6. Amatsonien sota 


Sillä aikaa kun Theseus puuhasi lujittaakseen valtiota jumalien 
pelolla ja sen tähden määräsi kansalaisten velvollisuudeksi At- 
henen palvonnan maan suojelusjumalattarena ja perusti tai ai- 
nakin uudisti kunnianosoitukseksi Poseidonille, jonka erikoi- 











Hippolyte lähti taisteluun puolisonsa rinnalla 


nen suojatti hän oli ja jonka poikana häntä kauan oli pidetty, 
pyhät taistelukisat Korinthoksen kannaksella, niin kuin Herak- 
les oli aikanaan järjestänyt Zeukselle Olympian kisat, sattui 
Ateenan rasitukseksi harvinainen, tavallisuudesta poikkeava 
sota. Theseus oli näet nuorempana eräällä sotaretkellään nous- 
sut maihin amatsonien rannikolla. Nämä eivät suinkaan aras- 
telleet miehiä eivätkä nytkään paenneet komean sankarin tiel- 
tä, vaan päinvastoin lähettivät hänelle vieraslahjoja. Mutta 

Theseusta eivät miellyttäneet ainoastaan lahjat, vaan myös se 
kaunis amatsoni, nimeltä Hippolyte, joka oli niiden tuojana. 
Sankari kutsui hänet vierailulle laivaansa ja näin saatuaan hä- 
net luokseen, purjehti tiehensä, vieden hänet saaliina muka- 
naan. Saavuttuaan Atcenaan hän meni naimisiin Hippolyten 
kanssa eikä amatsonista ollutkaan vastenmielistä ruveta sanka- 
rin ja uljaan kuninkaan puolisoksi. 

Mutta hänen taistelunhaluinen naiskansansa oli julmistu- 
nut röyhkeästä ryöstöstä, ja vielä sittenkin, kun se näytti jo ai- 
koja unohtuneen, he miettivät kostoa, käyttivät hyväkseen 
hetkeä, jolloin Ateenan valtio näytti olevan vartijoita vailla, ja 
äkkiä eräänä päivänä nousivat maihin suurella laivajoukolla, 
valloittaen ateenalaisten alueen ja saartaen kaupungin, johon 
sitten tunkeutuivat väkirynnäköllä. Vieläpä he pystyttivät kes- 
kelle sitä oikean leirin, ja pelästyneet asukkaat olivat vetäyty- 
neet linnan turvaan. Molemmat puolet viivyttivät sen jälkeen 
epäröivinä hyökkäystä. Vihdoin Theseus aloitti taistelun lin- 
nasta käsin, ensin uhrattuaan oraakkelin lausunnon mukaan 
kauhun jumalalle. Aluksi ateenalaiset miehet väistyivät vierai- 
den naissoturien ahdistaessa rajusti ja työnnettiin väkisin rai- 
votarten temppelille saakka. ; 

Silloin taistelu uudistui toiselta sivulta; amatsonien oikea 
siipi tungettiin heidän leiriinsä asti, ja monta heistä surmattiin. 
Kuningatar Hippolyten kerrotaan tässä kahakassa taistelleen 
syntyperästään piittaamatta puolisonsa kanssa amatsoneja 
vastaan. Häncen osui nuoli Theseuksen vieressä ja kaatoi hänet 
kuoliaaksi maahan. Häneen muistokseen pystytettiin Atec- 
naan myöhemmin patsas. Koko sodan lopetti rauhansopimus, 
jonka mukaan amatsonit poistuivat Ateenasta ja palasivat 
isänmaahansa. 

7. Theseus ja Peirithoos. Lapithien ja kentaurien taistelut 


Theseuksella oli tavattoman voiman ja urhoollisuuden maine. 
Iksionin poika Peirithoos, joka oli muinaisen ajan kuuluisim- 

ja sankareita, sai halun panna hänet koetukselle. Niinpä hän 
ajoi edelliselle kuuluvia nautoja pois Marathonista ja kuultu- 
aan Theseuksen ajavan ryöstäjää takaa aseet kädessä tiesi saa- 
vuttaneensa, mitä oli tahtonut, eikä paennut, vaan kääntyi 
mennäkseen hätyyttäjää vastaan. Ja kun molemmat sankarit 
olivat toisiaan kyllin lähellä mittaillakseen toinen toistaan, lii- 
kutti kumpaakin vastustajan kauniin muodon ja rohkeuden 
ihaileminen niin kovin, että he ikään kuin annetusta merkistä 
heittivät sota-aseet maahan ja kiiruhtivat toisiaan kohti. Peirit- 
hoos ojensi Theseukselle oikean kätensä ja pyysi häntä itseään 
sovintotuomarina päättämään nautojen ryöstöstä: minkä ta- 
hansa hyvityksen Theseus määräisi, siihen hän tahtoisi vapaa- 
ehtoisesti alistua. i 

— Ainoa hyvitys, jota pyydän, vastasi Theseus silmiensä 
säteillessä, — on se, että sinä vihollisesta ja vahingontekijästä 
tulet ystäväkseni ja taistelutoverikseni! 

Nyt molemmat sankärit syleilivät toisiaan ja vannoivat 
toisilleen uskollista ystävyyttä. 

Kun Peirithoos sitten kosi thessalialaista ruhtinaantytärtä 
Hippodameiaa lapithien sukukunnasta, kutsui hän häihin 
myös aseveljensä Theseuksen. Lapithit, joiden keskuudessa tä- 
mä juhla vietettiin, olivat eräs thessalian kuuluisa heimo, kar- 
keita, muodoltaan vähän eläinten kaltaisia vuoristolaisia, en- 
simmäisiä kuolevaisia, jotka oppivat kesyttämään hevosia. 
Mutta morsiamessa, joka oli syntynyt tästä heimosta, ei ollut 
mitään samanlaista kuin lapithimiehissä, vaan hän oli muodol- 
taan suloinen, kohtalolta saanut vienot neitseelliset kasvot ja 
niin huomattavan kauneuden, että kaikki vieraat ylistivät Pei- 
rithoosta onnelliseksi hänen tähtensä. 

Juhlaan olivat saapuneet kaikki Thessalian ruhtinaat. 

Mutta Peirithooksen sukulaiset, kentaurit, olivat myös läsnä, 
nuo puoli-ihmiset, jotka olivat puoleksi hevosia. Heitä sanot- 
tiin myös pilvenpojiksi, koska heidät oli synnyttänyt pilvi, jo- 
ta Peirithooksen isä Iksion oli syleillyt luullen sitä himoitse- 
makseen Heraksi. He olivat lapithien ainaisia vihamiehiä. 
Mutta tällä kertaa oli sukulaisuus sulhasen kanssa saanut 
vanhan kaunan unohtumaan ja houkutellut heidät ilojuhlaan. 
Peirithooksen juhlallinen hovilinna kajahteli sekavasta hälinäs- 
tä; morsiuslauluja laulettiin, ja huoneet höyrysivät kuumuudes- 
ta, viinistä ja ruoista. Kaikki vieraat eivät mahtuneet palatsiin. 
Lapithit ja kentaurit istuivat puiden varjostamiin luoliin sijoi- 
tettujen pöytien ääressä sekaisin. 

Kauan aikaa jatkui juhlan pauhina häiriintymättömänä 
iloisuuden vallitessa. Sitten alkoi villeimmän kentaurin Bury- 
tionin sydän riehua runsaasta viinin nauttimisesta, ja kauniin 
Hippodameia-neidon näkeminen riivasi hänet hulluun ajatuk- 
seen, että hänen sopisi ryöstää sulhaselta morsian. Kukaan ei 
tiennyt, mitä siinä oli tapahtunut, kukaan ei ollut huomannut 
järjettömän yrityksen alkua, mutta äkkiä vieraat näkivät, että 
raivoava Eurytion laahasi vastustelevaa ja apua huutavaa 
Hippodameiaa hiuksista väkivaltaisesti maata pitkin. Hänen 
ilkityönsä antoi viinin kuumentamalle kentaurijoukolle merkin 
ryhtyä samaan uskaliaaseen temppuun, ja ennen kuin vieraat 
sankarit ja lapithit ehtivät nousta istuimiltaan, piteli jokainen 
kentauri jo yhtä thessalialaisista tytöistä, jotka palvelivat ku- 
ninkaan hovissa tai olivat vieraina häissä läsnä, raaoin käsin 
kuin saalista kiinni. Hovilinna ja puutarhat muistuttivat valloi- 
tettua kaupunkia. Naisten kirkuna kaikui avarassa talossa. 
Nopeasti hypähtivät morsiamen ystävät ja heimolaiset pys- 
tyyn. 
— Mikä lumous ajaa sinut, Eurytion, huusi Theseus, — 
ärsyttämään Peirithoosta minun vielä eläessäni ja sillä tavalla 
loukkaamaan kahta sankaria yhdessä? 

Näin sanoen hän hyökkäsi ahdistajien kimppuun ja tem- 

pasi riehuvalta rosvolta Hippodameian pois. Eurytion ei vas- 
tannut siihen mitään, sillä hän ei voinut puolustaa tekoaan, 
vaan kohotti kätensä Theseusta kohti ja huitaisi hänelle iskun 
rintaan. Mutta Theseus tarttui — kun hänellä ci ollut min- 
käänlaista asetta käsillä — vaskiseen, kohokuvilla somistettuun 
ruukkuun, joka sattumalta oli hänen vieressään. Sen hän pais- 
kasi vastustajan kasvoihin, niin että satutettu kaatui selälleen 
hiekalle ja päähän tulleesta haavasta valui verta ja aivoja ulos 
yhtaikaa. — Aseisiin, kajahti nyt joka taholta kentaurien pöy- 
tien äärestä. Ensin lenteli pikareita, pulloja ja kippoja, sitten 
sieppasi temppelin ryöstäjältä näyttävä sekasikiö uhrilahjoja 
läheisiltä pyhiltä alustoilta; toinen kiskaisi kynttilät, jotka oli- 
vat valaisseet ateriaa, ja kolmas käytti asenaan hirvensarvia, 
jotka oli ripustettu seinille pyhinä lahjoina koristeiksi. Lapit- 
hien kesken pantiin toimeen kamala verilöyly. 

Rhoitos, Eurytionin jälkeen pahin, kahmaisi alttarilta suu- 
rimman tulisoihdun ja pisti sen kuin miekan erään jo haavoit- 
tuneen lapithin ammottavaan haavaan, niin että veri sihisi 
kuin rauta ahjossa. Häntä vastaan kohotti kuitenkin urhool- 
lisin lapitheista, Dryas, tulessa hehkutetun seipään ja puhkaisi 
hänet niskan ja hartioiden välistä. 

Tämän kentaurin kaatuminen keskeytti hänen raivoavan 
toveriensa murhatyön, ja nyt Dryas kosti riehuville surmaten 
heistä viisi perätysten. Silloin lensi myös sankari Peirithook- 
sen keihäs ja lävisti jättiläissuuren kentaurin Petraioksen juuri 
kun tämä repi maasta irti tammenrunkoa käyttääkseen sitä 
aseenaan. Juuri kun hän piteli runkoa molemmin kourin, nau- 
litsi keihäs hänen raskaasti hengittävän rintansa kiinni pahku- 
raiseen tammeen. Toinen, Diktys, suistui maahan kreikka- 
laisen sankarin iskuista ja taittoi kaatuessaan mahtavan saar- 
nen. Kolmas tahtoi kostaa hänen puolestaan, mutta Theseus 
rusensi hänet kuoliaaksi tammisella seipäällä. 

Kaunein ja nuorekkain kentaureista oli Kyllaros. Hänen 
pitkä, kiharainen tukkansa ja partansa olivat kullanväriset, 


273 





kasvot ystävälliset, niska, hartiat, kädet ja rinta kuin taiteilijan 
muovailemat; myöskin hänen ruumiinsa alosa, hevosruumis, 
oli virheetön, selkä mukava istumiseen, rinta korkealle kaareu- 
tunut, väri pikimusta, vain jalat ja häntä vaaleat. Hän oli tul- 
lut hääjuhlaan mukanaan rakastettunsa, kaunis kentaurinainen 
Hylonome, joka aterioidessaan hyväillen nojasi häneen ja nyt- 
kin taisteli hänen rinnallaan hurjassa temmellyksessä. Kyllaros 
sai jonkun kädestä haavan sydämeensä, niin että hän vaipui 
kuolevana puolisonsa syliin. Hylonome hoivasi häntä, suuteli 
ja koetti pidättää pakenevaa henkeä. Nähdessään Kyllaroksen 
kuolevan hän veti heittokeihään ulos haavasta ja heittäytyen 
sitä vasten lopetti itsensä. 

Vielä kauan riehui taistelu lapithien ja kentaurien välillä, 
kunnes jälkimmäiset joutuivat peräti alakynteen ja ainoastaan 
pako ja yö suojelivat heitä verilöylyn jatkumiselta. Nyt Peirit- 
hookselle jäi hänen morsiamensa kiistämättä omaksi, ja The- 
seus erosi seuraavana aamuna ystävästään. Yhteinen taistelu 
oli nopeasti vetänyt tämän äskettäin päätetyn veljesliiton si- 
teen niin lujaan solmuun, ettei mikään voinut sitä purkaa. 


8. Theseus ja Faidra 


Theseus oli nyt onnensa käännekohdassa. Juuri eräs yritys olla 
sitä etsimättä vain seikkailuista ja perustaa se myös omiin koti- 
oloihin syöksi hänet pahaan ahdinkoon. Silloin, kun sankari 
urotöittensä kukoistuksessa ja huimapäisinä nuorukaisvuosi- 
naan ryösti nuoruutensa lemmityn Ariadnen hänen isältään 
Minokselta Kreetasta, seurasi mukana tämän neitsyen nuo- 
rempi sisar Faidra, joka ei tahtonut erota hänestä, ja kun sit- 
ten Dionysos oli ottanut haltuunsa Ariadnen, seurasi tyttö 
Theseusta Ateenaan, koska ei uskaltanut palata tyrannimaisen 
isänsä Juo. Vasta isänsä kuoltua matkusti kukoistava Faidra 

takaisin kotimaahansa, Kreetan saarelle, ja kasvoi siellä kau- 
niiksi ja viisaaksi neidoksi veljensä, kuningas Minoksen van- 
himpana poikana hallitsijaksi tulleen Deukalionin hovissa. 
Theseus, joka puolisonsa Hippolyten kuoleman jälkeen oli 
kauan aikaa pysynyt leskenä, kuuli kerrottavan paljon tämän 
neidon viehättävästä olemuksesta ja toivoi näkevänsä hänet 
kauneuden ja suloisuuden puolesta ensimmäisen rakastettunsa, 
hänen sisarensa Ariadnen vertaisena. Kreetan uusi kuningas 
Deukalion ei myöskään ollut sankarille epäsuopea, vaan teki 
puolustus- ja hyökkäysliiton ateenalaisten kanssa, sitten kun 
Theseus oli palannut thessalialaisen ystävänsä verisistä häistä. 
Hänen puoleensa Theseus nyt kääntyi sillä pyynnöllä, et- 
tä Faidra annettaisiin hänelle puolisoksi. Kuningas ei kieltä- 
nyt häneltä sisartaan, ja pian Aigeuksen poika vei Kreetasta 
kotiinsa neidon, joka tosiaankin muodoltaan ja ulkonaisilta 
tavoiltaan oli niin hänen nuoruutensa rakastetun kaltainen, et- 
tä Theseus saattoi uskoa nuoruusvuosiensa toivomuksen täyt- 
tyneen miehuuden myöhemmällä iällä. Jottei hänen onnestaan 
voisi mitään puuttua, Faidra synnytti avioliittonsa ensi vuosi- 
na kuninkaalle kaksi poikaa, Akamaan ja Demofoonin. 
Mutta Faidra ei ollut yhtä hyvä ja uskollinen kuin hän 
oli kaunis. Häntä miellytti kuninkaan nuori poika Hippolytos, 
joka oli hänen ikäisensä, enemmän kuin tämän jo vanhanpuo- 
leinen isä. Hippolytos oli ainoa poika, jonka Theseuksen 
omakseen ryöstämä amatsoni oli puolisolleen synnyttänyt. 
Varhaisessa nuoruudessa isä oli lähettänyt pojan Troizeniin 
antaakseen hänen kasvaa siellä enojensa hoidossa. Kun hänes- 
tä oli tullut täysi-ikäinen kaunis ja siveä nuorukainen, joka oli 
päättänyt pyhittää koko elämänsä puhtaalle Artemis- 
jumalattarelle eikä ollut vielä katsonut yhdenkään naisen sil- 
miin, hän palasi Ateenaan ja sitten Eleusikseen auttaakseen 
täällä salamenojen, mysterioiden viettämisessä ja ollakseen 
niissä mukana. 
Siellä Faidra näki hänet ensi kerran, luullen katselevansa 

puolisoaan nuorennettuna, ja pojan kaunis muoto ja viatto- 
muus sytytti hänen sydämessään epäpuhtaita, luvattomia halu- 
ja. Kuitenkin hän kätki rikollisen intohimon vielä rintaansa. 

Kun nuorukainen oli matkustanut pois, rakennutti Faidra 
Ateenan linnaan rakkaudenjumalattarelle temppelin, josta sopi 
tähystää Troizenia kohti ja jolle myöhemmin annettiin nimi 
”kauaskatsovan Afroditen temppeli”. Siellä hän istui päivä- 
kausia katse suunnattuna merelle. 

Kun Theseus vihdoin teki matkan Troizeniin tervehtiäk- 
seen sikäläisiä sukulaisiaan ja poikaansa, seurasi häntä hänen 
puolisonsa ja viipyi siellä kauan aikaa. Vielä nytkin hän taiste- 
li rinnassaan liekehtivää epäpuhdasta tulta vastaan, etsi yksi- 
näisyyttä ja itki kurjuuttaan myrttipuun juurella. Mutta vii- 
mein hän puhui salaisesta intohimostaan vanhalle imettäjäl- 
leen, ovelalle ja valtiattareensa sokealla ja hupsulla rakkaudel- 
la kiintyneelle vaimolle, joka heti otti ilmaistakseen sen nuoru- 
kaiselle. Viaton Hippolytos kuunteli inhoten hänen selonteko- 
aan äitipuolen tunteista, ja hänen kauhunsa yltyi, kun velvol- 
lisuutensa unohtanut Faidra lisäksi toimitti hänelle ehdotuk- 
sen oman isän syöksemisestä valtaistuimelta ja valtikan ja val- 
lan jakamisesta avioliitonrikkojattaren kanssa. Kammossaan 
hän kirosi kaikkia naisia ja luuli saastuneensa pelkästä noin hä- 
peällisen aikomuksen kuulemisesta. Ja koska Theseus oli juuri 
poissa Troizenista — sillä tämän ajankohdan oli uskoton vai- 
mo valinnut juontaan varten — selitti Hippolytos, ettei hänen 
tehnyt mieli enää viipyä yhtäkään hetkeä äitipuolensa kanssa 
saman katon alla ja kiiruhti, lähetettyään imettäjättären sopi- 
valla tavalla pois, ulos vapaaseen luontoon metsästelläkseen 
rakkaan valtiattarensa Artemis-jumalattaren palveluksessa 
metsissä ja ollakseen niin kauan lähestymättä kuninkaan taloa, 
kunnes saisi isän tultua matkaltaan takaisin hänelle purkaa sy- 
dämensä ahdistuksen. 

Faidra ei voinut kestää rikollisten ehdotustensa hylkää- 
mistä. Tietoisuus ilkeästä aikeesta ja suunnaton intohimo tais- 

telivat keskenään hänen rinnassaan, mutta pahuus pääsi voitol- 
le. Palattuaan Theseus tapasi puolisonsa hirttäytyneenä ja hä- 
nen kuin kouristuksessa yhteen puristuneesta oikeasta kädes- 
tään ennen kuolemaa laaditun kirjeen, jossa ilmoitettiin näin: 
“Hippolytos on pyrkinyt loukkaamaan kunniaani; hänen viet- 
telyään välttääkseni minulle on jäänyt vain yksi pelastus. Olen 
kuollut, ennen kuin olisin uskoton puolisolleni.” 

Theseus seisoi kauan kuin maahan naulittuna kauhusta ja 
inhosta. Vihdoin hän kohotti molemmat kätensä taivasta koh- 
ti ja rukoili: 

— Isä Poseidon, joka aina olet minua rakastanut kuin oi- 
keaa lastasi, kerran sinä olet luvannut täyttää kolme pyyntöä- 
ni ja tinkimättä osoittaa minulle armosi. Nyt muistutan sinulle 
tätä lupaustasi. Vain yhden pyynnön tahdon saada täytetyksi: 
älä salli kirotun poikani enää tänään nähdä auringon laske- 
van! 

Tuskin hän oli lausunut tämän kirouksen, kun Hippoly- 
toskin metsästysmatkalta palattuaan ja saatuaan tiedon isänsä 
kotiintulosta ilmestyi palatsiin valitushuutojen jälkiä seuraten 
isän kasvojen ja äitipuolen ruumiin eteen. Isänsä soimauksiin 
poika vastasi lempeän levollisesti: 

— Isä, omatuntoni on puhdas. En tiedä itseäni syylliseksi 
mihinkään ilkityöhön. 

Mutta Theseus näytti hänelle äitipuolen kirjettä ja tutki- 
matta ajoi hänet maanpakoon. Hippolytos kutsui suojelusju- 
malatartaan, neitseellistä Artemista, viattomuutensa todista- 
jaksi ja lausui toiselle kotimaalleen Troizenille jäähyväiset huo- 
kaillen ja itkien. 

Vielä saman päivän iltana tuli kuningas Theseuksen luo 
pikalähetti ja ilmoitti päästyään hänen eteensä: 

— Herra ja kuningas, poikasi Hippolytos ei näe enää päi- 
vänvaloa! 

Theseus otti tämän tiedon vastaan ihan kylmästi ja sanoi 
katkerasti naurahtaen: 

— Onko hänet surmannut vihollinen, jonka vaimon hän 
on häpäissyt, niin kuin tahtoi häpäistä isänsä vaimon? 

— Eiherra, vastasi lähetti. — Hänen omat vaununsa ja si- 
nun suustasi lähtenyt kirous ovat häneltä tiistäneet hengen! 

— Oi, Poseidon, puhui Theseus kohottaen kädet taivasta 
kohti kiitollisena, —niinpä olet tänään osoittautunut oikeaksi 
isäkseni ja kuullut rukoukseni! Mutta kerro, lähetti, kuinka 
poikani kuoli, kuinka koston nuolet ovat osuneet kunniani hä- 
päisijään? 

Lähetti alkoi kertoa: 

— Me palvelijat summe herramme Hippolytoksen ratsu- 
ja merenrannalla, kun tuli tieto hänen karkotuksestaan ja koh- 
ta hän itsekin monien valittelevien nuoruusystävien seuraama- 
na. Hän käski meidän varustaa hevoset ja vaunut matkalleläh- 
töä varten. Kun kaikki oli valmiina, hän kohotti molemmat 
kätensä taivasta kohti ja rukoili: Zeus, tuhotkoon minut sala- 
masi, jos olen huono ihminen! Ja saakoon isäni tietää, joko 
eläissäni tai kuoltuani, että hän on häpäissyt minua ilman syy- 
tä! 

— Sitten hän otti tutkaimen käteensä, hyppäsi vaunuihin, 
tarttui ohjaksiin ja ajoi meidän palvelijain seuraamana Argok- 
seen ja Epidauriaan johtavalle tielle. Niin saavuimme autiolle 
merenrannalle, oikealla puolellamme oli aallokko, vasemmalla 
kukkuloilta esiin pistäviä kalliojärkäleitä, kun äkkiä kuulimme 
kummaa, maanalaisen ukkosen kaltaista kohinaa. Hevoset 
tarkkasivat sitä ja heristivät korviaan. Me kaikki katselimme 
levottomina ympärillemme nähdäksemme, mistä tuo pauhina 
tuli. Kun katseemme osui merelle, näimme siellä laineen, joka 
kohosi tornin korkuisena taivasta kohti ja riisti meiltä kaiken 
näköalan laajemmalle rantaa pitkin ja pian ryöppysi vesitulva 
vaahdoten ja pauhaten rannalle, juuri sille ladulle, jota pitkin 
hevoset kiitivät. . ; 

— Mutta pauhaavan aallon kera samanaikaisesti meri 
purki esille hirviön, jättimäisen härän, jonka mylvinnästä ran- 

ta ja kalliot kajahtelivat. Sellainen näky teki hevoset äkkiä le- 
vottomiksi. Kuitenkin herramme hevosten ohjaamiseen tottu- 
neena kiristi ohjaksia molemmin käsin ja käytteli niitä kuten 
taitava perämies hallitsee peräsintänsä. Mutta hevoset olivat 
käyneet vauhkoiksi, purivat ohjaksia ja karkasivat ohjaajaa 
tottelematta villiin nelistykseen. Ja kun ne nyt tahtoivat paeta 
tasaista tietä pitkin, sulki merihirviö sen niiltä; jos ne poikkesi- 
vat syrjään kallioita kohti, pakotti se ne suorastaan törmää- 
mään kiviin ravaten hellittämättä ihan pyörien vieressä. Niin- 
pä sattui lopuksi, että toisella puolella pyöränkehät tarttuivat 
kiinni kallioihin ja onneton poikasi syöksyi suinpäin maahan, 
laahautuen hiekkaa ja kivikkoa pitkin yhdessä kumoon men- 
neiden vaunujen kanssa, hevosten syöksyessä yhä eteenpäin il- 
man ohjaajaa. 

— Kaikki tapahtui liian nopeasti, jotta me häntä seuraa- 
vat palvelijat olisimme ehtineet hänelle avuksi. Puoliksi ruh- 
jottuna hän henkäisi kehotuksensa muutoin niin tottelevaisille 
hevosilleen ja valitushuudon isänsä kirouksen takia. Kallion 
kulma salpasi meiltä sillä hetkellä näköalan. Merihirviö oli ka- 
donnut kuin maan nielemänä. Sillä aikaa kun muut palvelijat 
hengästyneinä seurasivat vaunujen jälkiä, kiiruhdin tänne, oi 
kuningas, ilmoittamaan sinulle poikasi surkean kohtalon! 

— Eniloitse hänen onnettomuudestaan, mutta en sitä va- 
litakaan, puhui hän vihdoin mietiskelyyn ja epäilyyn vaipu- 
neena. — Jospa kuitenkin vielä saisin kerran nähdä hänet elä- 
vänä, kysellä häneltä, keskustella hänen kanssaan hänen syyl- 
lisyydestään. 

Tämän puheen keskeytti valitushuuto vanhalta naiselta, 
joka harmaiden hiustensa liehuessa, vaatteet revittyinä, kiiruh- 
ti esille, työnsi palvelijoiden rivit syrjään ja heittäytyi kunin- 
gas Theseuksen jalkojen juureen. Sc oli kuningatar Faidran 
vanha imettäjä; hän ci ollut voinut kauemmin vaieta omantun- 
tonsa kiusaamana, kun oli kuullut huhun Hippolytoksen sur- 
keasta lopusta. Nyt hän itkien ja voivotellen paljasti kunin- 

kaalle nuorukaisen viattomuuden ja valtiattarensa syyllisyy- 
den. N 

Ennen kuin onneton isä ehti oikein tointua kauhistukses- 
taan, kantoivat valittavat palvelijat palatsiin ja hänen silmien- 
sä eteen paareilla hänen poikansa Hippolytoksen murskaantu- 
neena, mutta vielä hengittävänä. Theseus kumartui katuvaise- 
na ja epätoivoisena kuolevan puoleen, joka kokosi viimeiset 
voimansa ja kohdisti ympärillä seisoville kysymyksen: — On- 
ko viattomuuteni paljastettu? Lähinnä seisovien viittaus antoi 
hänelle tämän lohdutuksen. — Onneton, sokaistu isä, puhui 
kuoleva nuorukainen, — minä annan sinulle anteeksi! Ja sa- 
massa kuoli. 

Theseus hautasi hänet saman myrttipuun juurelle, jonka 
alla Faidra oli kamppaillut intohimoaan vastaan, usein repien 
sen lehtiä temmattuaan niitä epätoivoissaan irti oksista; sinne, 
hänen mielipaikkaansa, haudattiin hänenkin ruumiinsa, sillä 
kuningas ei tahtonut häpäistä kuollutta puolisoansa. 


9. Theseus naisenryöstössä 


Liitto nuoren sankarin Peirithooksen kanssa herätti yksi- 
näisessä jo vanhenevassa Theseuksessa jälleen halun roh- 
keisiin, vieläpä yltiöpäisiin seikkailuihin. Peirithookselta oli 
hänen puolisonsa Hippodameia kuollut vain lyhytaikaisen 
avioliiton jälkeen, ja kun Theseuskin nyt oli leski, lähtivät he 
molemmat naisenryöstöön. Siihen aikaan oli myöhemmin niin 
kuuluisaksi tullut Zeuksen ja Ledan tytär Helena, joka varttui 
isäpuolensa Tyndareoksen palatsissa Spartassa, vielä varsin 
nuori. Mutta hän oli jo aikansa kaunein neito, ja hänen vieh- 
keytensä alkoi tulla tunnetuksi koko Kreikassa. 

Theseus ja Peirithoos näkivät, saavuttuaan ryöstöretkel- 
lään Spartaan, hänet tanssimassa Artemin temppelissä. Kum- 
massakin syttyi rakkaus häneen. Röyhkeinä vallattomuudes- _ 

saan he ryöstivät nuoren ruhtinattaren pyhätöstä ja veivät hä- 
net ensiksi Arkadian Tegeaan. Siellä he heittivät hänestä ar- 
paa, ja kumpikin lupasi uskollisesti auttaa ystäväänsä toisen 
kaunottaren ryöstämisessä, jos itse saisi Helenan. Arpa määrä- 
si saaliin Theseukselle, ja kohta hän vei neidon Afidnaihin At- 
tikan alueelle, luovuttaen hänet siellä äitinsä Aithran huostaan 
ja taatun ystävän suojelukseen. 

Sen jälkeen Theseus matkasi edelleen aseveljensä kanssa, 
ja molemmat suunnittelivat jotakin heraklesmaista urotyötä. 
Peirithoos päätti näet ryöstää manalasta Haadeen puolison 
Persefonen ja niin korvata sen tappion, ettei arpa ollut suonut 
hänelle Helenaa. Ennen on jo kerrottu, kuinka tämä yritys 
meni myttyyn ja Haades tuomitsi heidät iäksi jäämään mana- 
laan ja kuinka Herakles, joka halusi vapauttaa molemmat, ky- 
keni pelastamaan Haadeesta vain Theseuksen. 

Sillä aikaa kun Theseus oli poissa tällä onnettomalla ret- 
kellään ja istui vankina manalassa, lähtivät Helenan veljet 
Kastor ja Polydeukes liikkeelle ja hyökkäsivät Attikaan va- 
pauttaakseen sisarensa Helenan. Kuitenkaan he eivät aluksi 
suorittaneet minkäänlaisia vihamielisiä tekoja, vaan tulivat 
rauhallisesti Ateenaan ja vaativat siellä sisarensa luovuttamista 
takaisin. Mutta kun kaupunkilaiset vastasivat, ettei heillä ollut 
nuotta ruhtinatarta luonaan ja etteivät he edes tienneet, minne 
Theseus oli hänet jättänyt, he vihastuivat ja valmistautuivat 
oikeaan sotaan mukanaan tuomiensa joukkojen avulla. Nyt 
ateenalaiset pelästyivät, ja eräs heistä, nimeltään Akademos, 
joka oli jollakin lailla saanut tietää Theseuksen salaisuuden, il- 
maisi veljeksille, että sc paikka, jossa Helenaa pidettiin kätket- 
tynä, oli Afidnai. Tämän kaupungin kimppuun Kastor ja 
Polydeukes siis hyökkäsivät, saivat taistelussa voiton ja val- 
loittivat paikan väkirynnäköllä. 

Ateenassa oli sillä välin tapahtunut muutakin Theseukselle 
epäedullista. Peteoksen poika ja Erekhtheuksen jälkeläinen 
Menestheus oli kansan villitsijänä ja joukkojen imartelijana 

noussut kapinaan tyhjäksi jäänyttä valtaistuinta vastaan ja kii- 
hottanut hankkeeseensa osallisiksi myöskin ylhäiset kuvaillen 
heille, kuinka kuningas oli tehnyt heidät alamaisikseen ja or- 
jikseen pakottamalla heidät maatiloiltaan siirtymään kaupun- 
kiin. Rahvaalle hän selitti, kuinka sen oli täytynyt hylätä maa- 
laispyhättönsä ja omat jumalansa vapaudenhaaveen cksyttä- 
mänä ja palvella muukalaista itsevaltiasta sen sijaan, että olisi 
riippuvainen monista hyvistä kotimaisista herroista. 

Kun nyt Tyndareoksen poikain suorittama Afidnain 
valtaus kauhistutti Ateenaa, käytti Menestheus tätäkin kansan 
mielialaa hyväkseen. Hän taivutti kansalaiset avaamaan kau- 
pungin ja ottamaan ystävällisesti vastaan Tyndareoksen pojat, 
jotka kuljettivat mukanaan vartijoilta väkisin ottamaansa 
Helena-neitoa, sillä taistelivathan nuo vieraat vain Theseus- 
ta, tytön ryöstäjää vastaan. Heidän käyttäytymisensä osoitti, 
että Menestheus oli tällä kertaa puhunut totta; sillä vaikka he 
tulivat Ateenaan avoimesta portista ja siellä kaikki oli heidän 
vallassaan, eivät he tehneet kenellekään pahaa, päinvastoin 
vain toivoivat, kuten toiset ylhäiset ateenalaiset ja Herakleen 
sukulaiset, pääsevänsä osallisiksi Eleusiin mysterioihin, ja sit- 
ten he poistuivat ateenalaisten saattamina ulos kaupungista ja 
matkustivat pelastettu Helena mukanaan takaisin kotimaahan- 
sa. 


10. Theseuksen loppu 


Pitkänä vankeusaikanaan Haadeessa Theseuksella oli ollut ai- 
kaa katuvaisena tunnustaa viime yrityksensä mielettömyys, 
epäjalous, joka ei lainkaan sopinut yhteen hänen muun sanka- 
ruutensa kanssa. Hän palasi vakavana vanhuksena ja otti il- 
man mielipahaa vastaan tiedon Helenan pelastumisesta veljien 
avulla, sillä hän häpesi ryöstöään. Mutta samalla häntä huoles- 
tutti se eripuraisuus, jonka hän huomasi valtiossaan, ja vaikka 

hän jälleen tarttui hallitusohjiin ja syrjäytti Menestheuksen 
puolueen, hän ci kuitenkaan kuolemaansa saakka enää saanut 
oikeata lepoa. Ja kun hän tahtoi vakavasti ohjata valtiota, 
puhkesi kapinoita uudelleen häntä vastaan, ja niiden johdossa 
oli aina Menestheus, tukenaan aatelisten puolue, jonka jäsenet 
Pallaan, hänen setänsä, ja tämän voitettujen ja surmattujen 
poikien mukaan yhä nimittivät itseään pallantideiksi. Ne, jot- 
ka olivat aikaisemmin vihanneet Thescusta, lakkasivat vähitel- 
len pelkäämästä häntä, ja Menestheus oli niin hemmotellut 
rahvasta, että se tottelemisen asemesta halusi imarteluja. 

Theseus koetti aluksi käyttää väkivaltaisia keinoja, mutta 
kun kapinallisten juonittelut ja julkinen vastustelu tekivät tyh- 
jiksi kaikki hänen ponnistuksensa, päätti onneton kuningas va- 
paaehtoisesti jättää paatuneen kaupunkinsa, toimitettuaan jo 
sitä ennen da poikansa Akamaan ja Demofoonin Euboi- 
aan ruhtinas Elefenorin luo. Eräässä Attikan kolkassa, jonka 
nimi oli Gargettos, hän lausui juhlallisia kirouksia ateenalaisia 
vastaan, ja sillä paikalla näytettiin vielä paljon myöhemminkin 
kirouksen kenttää. Sitten hän pudisti tomun jaloistaan ja pur- 
jehti Skyrokseen. Tämän saaren asukkaita hän piti erikoisina 
ystävinään, sillä hänellä oli siellä melkoisia maatiloja perintö- 
nä isältään. 

Siihen aikaan oli Lykomedes Skyroksen hallitsijana. The- 
seus meni tämän luo ja pyysi haltuunsa maatilojaan perustaak- 
seen sinne itselleen uuden kodin. Mutta kohtalo oli kuljettanut 
häntä kovaonniselle taholle. Lykomedes joko pelkäsi tämän 
michen suurta mainetta tai toimi salaisessa yhteisymmärryk- 
sessä Menestheuksen kanssa, ja seurauksena oli, että hän vain 
ajatteli, kuinka voisi huomiota herättämättä raivata pois tiel- 
tään käsiinsä joutuneen vieraan. 

Sen tähden hän vei Theseuksen saaren korkeimman, maas- 
ta äkkijyrkkänä kohoavan kallion huipulle, tahtoen muka an- 
taa vieraansa yhdellä kertaa silmäillä kaikkia niitä ihania maa- 
tiloja, jotka hänen isänsä oli saarella omistanut. Ylhäälle saa- 

vuttuaan Theseus tähysteli hartaasti näitä kauniita vainioita ja 
niittyjä. Silloin uskoton ruhtinas sysäsi takaapäin Theseuksen 
syöksymään kalliolta alas ja rosoista vuorenseinää vasten ruh- 
joutumaan kuoliaaksi jo ennen kuin hän mätkähti maahan. 

Epäkiitollinen kansa unohti pian Theseuksen, ja Menes- 
theus hallitsi ikään kuin olisi perinyt valtaistuimen monilta esi- 
isiltään. Theseuksen pojat lähtivät sankari Elefenorin tavallisi- 
na sotureina Troijan sotaan. 

Monta vuosisataa myöhemmin, sitten kun oli suoritettu 
maineikas taistelu persialaisia vastaan, Delfoin oraakkeli 
käski ateenalaisten noutaa ja juhlallisesti haudata Theseuksen 
luut. Mutta mistä heidän piti niitä etsiä? Ja vaikkapa he olisi- 
vat löytäneet haudan Skyroksen saarelta, kuinka he lunastaisi- 
vat hänen jäännöksensä julmien ja vieraita kohtaan töykeiden 
raakalaisten käsistä? Silloin tapahtui, että kuuluisa ateenalai- 
nen Kimon, Miltiadeen poika, valloitti uudella sotaretkellä 
Skyroksen saaren. 

Kun hän nyt hyvin innokkaasti etsi kansallissankarin hau- 
taa, huomasi hän kotkan liitelevän erään kukkulan yläpuolella. 
Hän pysähtyi tälle paikalle ja näki kohta, kuinka lintu syöksyi 
alas ja kynsillään raapi maata hautakummulta. Kimon näki 
tällaisessa merkissä jumalaisen sallimuksen, käski kaivaa tätä 
paikkaa ja löysi syvältä maasta suuren ruumisarkun ja sen vie- 
restä vaskisen keihään ynnä miekan. Hän ja hänen seuralaisen- 
sa eivät epäilleet sitä, että näin oli Theseuksen luut löydetty. 

Kimon toimitti pyhät jäännökset kauniiseen, kolmisou- 
tuiseen sotalaivaan ja kuljetti ne Ateenaan, missä niille suotiin 
riemuinen vastaanotto loistavine kulkueineen ja uhreineen. 
Nyt näytti siltä kuin Theseus itse olisi palannut kaupunkiin. 
Tällä tavalla myöhemmät sukupolvet vuosisatojen kuluttua 
osoittivat vapauden ja Ateenan hallitusmuodon perustajalle si- 
tä kiitollisuutta, jonka häijyt aikalaiset olivat jääneet hänelle 
velkaa. 


XXI. Oidipus 


1. Oidipuksen syntymä, nuoruus, pako ja isänmurha 


Kadmoksen suvusta polveutuva Labdakoksen poika Laios oli 
Theban kuninkaana ja eli ylhäisen thebalaisen Menoikeuksen 
tyttären Jokasten kanssa kauan aikaa lapsettomassa avioliitos- 
sa. Kun hän nyt haikeasti kaipasi perillistä ja sen tähden kysyi 
Delfoin Apollolta neuvoa, annettiin hänelle näin kuuluva 
oraakkelin vastaus: — Labdakoksen poika Laios! Sinä haluat 
lapsionnea. No niin, sinulle syntyy poika. Mutta tiedä kohta- 
lon määränneen sinulle, että menetät henkesi oman lapsesi kä- 
den kautta. Sellainen on Kronoksen pojan Zeuksen käsky; sil- 
lä hän on kuullut Pelopsin kirouksen, jolta kerran ryöstit 
pojan.— Laios oli näet nuoruudessaan maanpakolaisena otettu 
Peloponnesokseen jouduttuaan ystävällisesti vastaan kunin- 
kaan hovissa. Mutta hän oli palkinnut hyväntekijäänsä häijyl- 
lä röyhkeydellä ja ryöstänyt Pelopsin kauniin pojan Khrysip- 
poksen nemealaisista kisoista. 

Tietoisena tästä syyllisyydestään Laios uskoi oraakkelia ja 
pysyi kauan aikaa puolisostaan erossa. Kuitenkin johdatti mo- 
lemmat jälleen yhteen kohtalon varoituksesta huolimatta sydä- 
mellinen rakkaus, jolla he olivat toisiinsa liittyneet ja Jokaste 
synnytti puolisolleen vihdoin pojan. Kun lapsi oli tullut maail- 
maan, juolahti vanhempien mieleen jälleen oraakkelin lausun- 

to, ja välttääkseen jumalan tuomion he kolmen päivän kulut- 
tua heitättivät pienokaisensa, jonka jalat oli pistetty puhki ja 
sidottu yhteen, Kithaironin villiin vuoristoon. 

Mutta se paimen, joka oli saanut suorittaakseen tämän 
kauhean tehtävän, tunsi sääliä viatonta lasta kohtaan ja luo- 
vutti hänet toiselle paimenelle, joka samassa vuoristossa pai- 
mensi Korinthoksen kuninkaan Polyboksen karjoja. Sitten 
hän palasi kotiin ja teeskenteli kuninkaan ja hänen puolisonsa 
Jokasteen eteen tultuaan täyttäneensä määräyksen. He uskoi- 
vatkin, että lapsi oli menehtynyt tai villit eläimet olivat hänet 
repineet ja että oraakkelin ennustuksen toteutuminen oli niin 
tehty mahdottomaksi. Omaatuntoaan he rauhoittivat sillä aja- 
tuksella, että he olivat uhraamalla lapsen varjelleet häntä isän- 
murhasta, ja elivät vasta nyt oikein keventynein mielin. 

Sillä välin Polyboksen paimen hoivasi lasta, joka oli hä- 
nelle luovutettu hänen tietämättä mitään sen syntyperästä, ir- 
rotti toisistaan sen lävistetyt kantapäät ja antoi sille näiden 
haavojen mukaan nimen Oidipus, mikä merkitsee ”turvonnut 
jalka”. Sitten hän vei pienokaisen Korinthokseen herralleen 
kuningas Polybokselle. Tämä armahti löytölasta, luovutti hä- 
net puolisolleen Meropelle ja kasvatti häntä kuin omaa poi- 
kaansa, joksi häntä hovissa ja koko maassakin luultiin. 

Nuorukaiseksi vartuttuaan hänellä oli siellä aina erittäin 
ylhäisen kansalaisen arvo ja hän eli itsekin siinä onnellisessa 
uskossa, että hän oli kuningas Polyboksen poika ja perillinen, 
eikä hallitsijalla ollutkaan muita lapsia. Mutta silloin sattui ta- 
paus, joka syöksi hänet tästä vakaumuksesta epäilysten kui- 
luun. Eräs korintholainen, joka kateellisena oli jo kauan ollut 
häntä kohtaan epäsuopea, huusi kerran juhla-aterialla viinin 
päihdyttämänä vastapäätä lepäävälle Oidipukselle, ettei tämä 
ollut isänsä oikea poika. Sellaisen herjauksen syvästi loukkaa- 
mana nuorukainen tuskin malttoi odottaa aterian loppua; kui- 
tenkin hän kätki epäilykset vielä sinä päivänä kamppaillen rin- 
taansa. 

Mutta seuraavana aamuna hän astui molempien vanhem- 
piensa eteen, jotka tosin olivat vain hänen kasvatusvanhempi- 
aan, ja pyysi heiltä selitystä. Polybos ja hänen puolisonsa oli- 
vat kovasti suutuksissaan herjaajaa kohtaan, joka oli laskenut 
tuon jutun liikkeelle, ja koettivat saada poikaansa luopumaan 
epäilyksistään poistamatta niitä häneltä kuitenkaan selvällä 
vastauksella. Rakkaus, jonka hän huomasi heidän puheistaan, 
virkisti häntä tosin paljon, mutta epäilys kalvoi siitä alkaen 
hänen sydäntään, sillä hänen vihamiehensä sanat olivat tun- 
keutuneet liian syvälle. Viimein hän tarttui salaa matkasau- 
vaan ja puhumatta vanhemmilleen sanaakaan lähti Delfoihin 
puhuttelemaan oraakkelia, toivoen sen kumoavan kunniaa 
loukkaavan syytöksen. Silloin kävi kuitenkin niin ettei Foi- 
bos Apollon katsonut hänen ansaitsevan minkäänlaista vas- 
tausta kysymykseensä, vaan ainoastaan paljasti uuden paljon 
kauheamman onnettomuuden, joka häntä uhkasi. 

— Aikanasi, puhui oraakkeli, — sinä surmaat oman isäsi, 
nait oman äitisi ja näytät ihmisille inhottavia jälkeläisiä. 

Kun Oidipus oli sen kuullut, valtasi hänet sanoin kuvaa- 
maton tuska, ja kun hänen sydämensä yhä vielä vakuutti hä- 
nelle, että niin hellien vanhempien kuin Polyboksen ja Mero- 
pen täytyi olla hänen oikea isänsä ja äitinsä, hän ei uskaltanut 
palata kotimaahansa peläten kohtalon pakottamana joutuvan- 
sa tappamaan rakkaan Polyboksen ja sitten jumalien tahdosta 
järkensä menettäneenä solmimaan saastaisen avioliiton leskek- 
si jääneen äitinsä Meropen kanssa. 

Lähdettyään Delfoista hän suuntasi kulkunsa Boiotiaan. 
Hän vaelsi vielä Delfoin ja Daulian kaupungin välisellä tiel- 
lä, kun erääseen tienristeykseen saavuttuaan näki vaunujen tu- 
levan vastaansa; niissä istui hänelle tuntematon vanha mies 
ynnä airut, ajomies ja kaksi palvelijaa. Hevosten ohjaaja yh- 
dessä vanhuksen kanssa ajoi rajusti tiepuoleen jalankulkijan, 
joka oli osunut heitä vastaan kapealla ladulla, ja luonteeltaan 
pikavihaisena Oidipus löi töykeää ajomiestä. Mutta nähdes- 

sään nuorukaisen niin rohkeasti hätyyttävän vaunuissa kulke- 
via ukko tähtäsi tarkasti kaksipäisellä tutkainsauvallaan, joka 
hänellä oli kädessään, ja sivalsi sillä Oidipusta ankarasti pääla- 
keen. Silloin jälkimmäinen vimmastui ja käytti ensi ketran hy- 
väkseen sankarivoimaansa, jonka jumalat olivat hänelle suo- 
neet, kohotti matkasauvansa ja työnsi sillä vanhuksen suistu- 
maan äkkiä taaksepäin alas vaunuista. Siitä syntyi hurja tappe- 
lu, ja Oidipuksen täytyi varjella henkeänsä kolmea vastaan. 
Mutta hänen nuoruusvoimansa tuotti hänelle voiton. Hän löi 
heidät kuoliaiksi paitsi yhtä pakoon juossutta ja jatkoi mat- 
kaansa. 

Hänen mieleensä ei tästä kahakasta juolahtanut muuta 
kuin että hän oli hätävarjeluksessa kostanut jollekin alhaissyn- 
tyiselle fokislaiselle tai boiotialaiselle, joka oli renkeineen tah- 
tonut riistää häneltä hengen. Sillä vanhuksessa, jonka hän oli 
kohdannut, ei ollut näkynyt mitään korkeamman arvon merk- 
kiä. Mutta surmattu oli ollut Laios, Theban kuningas, Oidi- 
puksen isä, joka matkallaan Pythian oraakkelin puheille kulki 
tätä tietä pitkin. Ja näin siis se kaksinkertainen ennustus, jonka 
isä ja poika olivat saaneet ja jota he molemmat tahtoivat vält- 
tää, oli kohtalon määräyksestä toteutunut molempien kohdal- 
ta. Eräs plataialainen mies, nimeltä Damasistratos, tapasi sur- 
mattujen ruumiit lojumassa tienristeyksessä, surkutteli niitä ja 
hautasi vainajat. Heidän keskelle tienristeystä yhteen kasatuis- 
ta kivistä kyhätyn muistomerkkinsä saattoi kulkija nähdä vielä 


monta vuosisataa myöhemmin. 


2. Oidipus nai Thebassa äitinsä 


Vähän aikaa tämän tapahtuman jälkeen oli Boiotiaan, Theban 
kaupungin porttien edustalle, ilmestynyt sfinksi, siivekäs hir- 
við, joka oli etuosaltaan kuin neito ja takaruumiiltaan jalopeu- 

ran muotoinen. Sen vanhemmat olivat Tyfon ja käärmemäi- 
nen luonnotar Ekhidna, monien hirviöiden kamala emo; hel- 
vetinkoira Kerberos, lernalainen hydra ja tulta oksentava Khi- 
maira olivat sen sisaruksia. Tämä kauhistuttava olento oli aset- 
tunut eräälle kalliolle ja esitti sieltä Theban asukkaille kaiken- 
laisia arvoituksia, joita se oli oppinut runottarilta. Jos ratkaisu 
ei onnistunut, tarttui sfinksi kiinni siihen, joka oli ottanut ar- 
voituksen ratkaistavakseen, repi hänet kappaleiksi ja söi suu- 
hunsa. 

Tämä vitsaus tuli kaupungin osaksi, kun se juuri suri ku- 
ningastaan, joka oli surmattu eräällä matkalla — kukaan ei 
tiennyt ilkityön tekijää — ja jonka sijasta kuningatar Jokasten 
veli Kreon oli tarttunut hallitusohjiin. Kaiken lisäksi oli tapah- 
tunut, että Kreonin oma poika, jolle sfinksi myöskin oli esittä- 
nyt arvoituksen, ja joka ci ollut pystynyt sitä ratkaisemaan, oli 
samoin otettu kiinni ja nielty. Tällainen hätä johdatti ruhtinas 
Kreonin kuuluttamaan julkisesti tiettäväksi, että sille michelle, 
joka vapauttaisi kaupungin tuosta tuhohirviöstä, luovutet- 
taisiin kuninkaallinen valta ja annettaisiin hänen sisarensa Jo- 
kaste puolisoksi. 

Juuri kun tätä ilmoitusta julkisesti levitettiin, astui Oidi- 
pus matkasauvaansa nojaten Theban kaupunkiin. Vaara sa- 
moin kuin palkintokin kiihottivat häntä, varsinkin kun hän ei 
pitänyt henkeään suuressakaan arvossa niiden uhkaavien en- 
nustusten vuoksi, jotka leijailivat hänen yllään. Hän lähti siis 
sille kalliolle, jonka sfinksi oli ottanut tyyssijakseen, ja antoi 
sen esittää jonkin arvoituksen. Hirviö päätti tarjota rohkealle 
muukalaiselle oikein ratkaisemattoman arvoituksen, ja se kuu- 
lui näin: 

— Aamulla se on nelijalkainen, keskipäivällä kaksijalkai- 
nen, illalla kolmijalkainen. Kaikista luoduista se yksin vaihte- 
lee jalkojensa lukumäärää, mutta juuri silloin, kun se käyttää 
suurinta määrää jalkoja, sen voima ja jäsenten nopeus ovat 


pienimmillään. 

Oidipus hymyili kuullessaan arvoituksen, joka ei hänestä 
itsestään näyttänyt lainkaan vaikealta. 

— Sinun arvoituksessasi tarkoitetaan ihmistä, vastasi hän, 
— joka elämänsä aamuna, ollessaan vielä saamaton ja voima- 
ton pikku lapsi, konttaa kahdella jalallaan ja kahdella kädel- 
lään. Vahvistuttuaan hän liikkuu elämänsä keskipäivänä vain 
kahdella jalallaan. Vihdoin vanhuksena saavuttuaan elämänsä 
iltaan ja tarviten tukea, hän ottaa avukseen sauvan eli kolman- 
nen jalan. 

Näin tämä arvoitus oli onnellisesti ratkaistu, ja häpeästä ja 
epätoivosta sfinksi itse syöksyi alas kalliolta kuoliaaksi. Oidi- 
pus sai palkinnoksi Theban kuningaskunnan ja puolisokseen 
lesken, joka oli hänen oma äitinsä. Jokaste synnytti hänelle ai- 
kaa myöten neljä lasta, ensin pojat Polyneikeen ja Etcokleen 
ja sitten kaksi tytärtä, joista vanhempi oli nimeltään Antigone 
ja nuorempi Ismene. Mutta nämä neljä olivat samalla hänen 
lapsiaan ja sisariaan. 


3. Paljastus 


Kauan aikaa säilyi hirveä salaisuus ja Oidipus, joka monista 
luonteenvioista huolimatta oli hyvä ja oikeamielinen kuningas, 
hallitsi Thebaa onnellisena ja rakastettuna Jokasten rinnalla. 
Mutta viimein jumalat lähettivät tähän maahan ruton, joka al- 
koi kamalasti raivota kansan keskuudessa ja jota ei voitu tor- 
jua millään parannuskeinoilla. Thebalaiset etsivät kauheata 
vitsausta vastaan, jonka he tajusivat jumalien lähettämäksi, 
turvaa hallitsijansa luota, pitäen häntä taivaan suosikkina. 
Miehiä ja naisia, vanhuksia ja lapsia, öljypuunoksia kantavat 
papit etunenässä, ilmestyi kuninkaallisen palatsin eteen, sijoit- 
tuen sinne pystytetyn alttarin ympärille ja askelmille ja odotta- 
en valtiaansa näyttäytymistä. i 

Kun Oidipus kuultuaan melua kansanjoukon taholta astui 

ulos kuninkaallisesta linnastaan ja kysyi syytä, miksi kaupunki 
oli täynnä uhrisavua ja valitushuutoja, vastasi hänelle kaikkien 
puolesta vanhin pappi: 

— Näet itse, oi herra, mikä kurjuus meitä painaa: sietä- 
mätön kuumuus polttaa niityt ja pellot; taloissamme riehuu 
kalvava ruttotauti; turhaan kaupunki yrittää kohottaa päätän- 
sä turmion verisistä laineista. Tässä hädässä olemme turvautu- 
neet sinuun, rakas hallitsija. Sinä olet jo kerran vapauttanut 
meidät kuolettavasta verosta, jolla julma arvoitusten laatija 
meitä rasitti. Varmaankaan ei sellainen ihme tapahtunut ilman 
jumalien apua. Niinpä luotamme nytkin kykyysi, niin että 
keksit meille tälläkin kertaa avun, tapahtukoonpa se jumalien 
tai ihmisten kautta. 

— Lapsiparat, vastasi Oidipus, — tunnen hyvin rukouk- 
senne syyn. Tiedän teidän sairastuvan, mutta kukaan ei ole sy- 
dämeltään niin sairas kuin minä. Sillä minun sydämeni ei vali- 
ta ainoastaan yhden ihmisen, vaan koko kaupungin puolesta! 
Sen tähden ette herätä minua kuten nukkuvaa unesta, vaan 

olen hengessäni etsinyt pelastuskeinoja sieltä ja täältä, ja vih- 
doin luulen yhden löytäneenikin. Sillä olen lähettänyt oman 
lankoni Kreonin pytholaisen Apollon luo ja Delfoihin kysy- 
mään, mikä työ tai toimi voisi hädästä vapauttaa kaupungin. 

Kuninkaan puhuessa astui myöskin Kreon kansan jouk- 
koon ja ilmoitti hänelle kaikkien läsnäolijain kuullen oraakke- 
lin vastauksen. Se ei tosiaankaan tuntunut lohdulliselta: 

— Jumala käski heittää ulos erään ilkeyden, jota tämä 
maa pitää salassa, ja olla suvaitsematta sellaista, mitä mikään 
puhdistus ei voi sovittaa. Sillä kuningas Laioksen murha lepää 
raskaana verivelkana kansamme päällä. 

Lainkaan aavistamatta, että hänen kuoliaaksi lyömänsä 
vanhus oli se, jonka vuoksi jumalat rankaisivat vihallaan hä- 
nen kansaansa, Oidipus pyysi kertomaan itselleen edellisen ku- 
ninkaan murhasta eikä sittenkään käsittänyt, kuinka oli asian 
laita. Hän selitti olevansa velvollinen pitämään huolta tuosta 
vainajasta ja päästi kokouksen hajaantumaan. 

Sitten hän julkaisi koko maassa kuulutuksen, että jos jolla- 
kin oli tietoa Laioksen murhaajasta, se kaikki piti ilmoittaa; 
myöskin se, joka vieraassa maassa siitä tietäisi, saisi kaupungil- 
ta palkkion ja kiitoksen ilmoituksestaan. Sitä vastoin se, joka 

suojellakseen ystäväänsä tahtoi pysyä vaiti ja vierittää hänen 
päältään syyllisyyden vastoin parempaa tietoansa, suljettaisiin 
pois kaikesta jumalanpalveluksesta, uhriaterioilta, vieläpä seu- 
rustelusta ja keskustelusta kansalaistensa kanssa. Itse pahante- 
kijän hän lopuksi kirosi kauheasti manaten ja toivottaen tälle 
murhamiehelle vaivaa ja tuskia koko elinajaksi ja viimein tu- 
hoa, joka hänet saavuttaisi, vaikkapa hän eläisi kuninkaan 
oman lieden ääreen kätkeytyneenä. 

Kaiken tämän lisäksi hän lähetti kaksi airutta sokean tie- 
täjän Teiresiaan luo, joka oli salattujen asioiden tietämisessä ja 
näkemisessä melkein ennustavan Apollon itsensä vertainen. Ja 
tietäjä ilmestyikin pian taluttavan pojan tuomana kuninkaan ja 
kansankokouksen eteen. Oidipus teki hänelle selkoa omasta ja 
koko kansan vaivasta ja pyysi häntä käyttämään erikoista tai- 
toaan auttaakseen heitä pääsemään murhaajan jäljille. 

Mutta Teiresias puhkesi valitushuutoon ja puhui, samalla 
kuin torjuen ojensi kätensä kuningasta kohti: 

— Kauhea on se tieto, joka tietävälle tuottaa vain onnet- 
tomuutta! Salli minun palata kotiin, kuningas! Pidä sinä huol- 
ta vain omista asioistasi ja anna minun huolehtia omistani! 

Oidipus ahdisti tietäjää sitä hartaammin puhumaan, ja 
kansa, joka häntä ympäröi, heittäytyi rukoillen polvilleen hä- 
nen eteensä. Mutta kun hän ci sittenkään ollut halukas ilmoit- 
tamaan mitään enempää, kiukustui kuningas Oidipus ja soima- 
si Teiresiasta Laioksen murhan todistajaksi tai ehkä avustajak- 
sikin, mikäli sokea siihen pystyi. Scllainen syytös hellitti vih- 
doin sokean profeetan kielen. N 

— Oidipus, aloitti hän, — tottele omaa kuulutustasi! Älä 
tästedes puhu minulle äläkä kellekään muulle ihmiselle, sillä 
juuri sinä itse olet se kauhistus, joka saastuttaa tämän kaupun- 
gin! Niin, sinä olet kuninkaan murhaaja, ja sinä elät kirotta- 
vissa suhteissa kalleimpies! kanssa! 

Oidipus oli kerta kaikkiaan sokaistu: hän herjasi tietäjää 
noidaksi ja juoniniekaksi, ilmaisten epäilevänsä myöskin lan- 

koansa Kreonia ja syytti molempia salaliitosta valtaistuinta 
vastaan, jolta he tahtoivat punomillaan valheilla syöstä hänet, 
kaupungin pelastajan. Mutta Teiresias julisti hänet yhä täsmäl- 
lisemmin isänmurhaajaksi, joka oli sitten nainut oman äitinsä, 
ennusti hänelle pian tulevan kurjuuden ja poistui suuttuneena 
pitäen kiinni pienen taluttajansa kädestä. Kuninkaan syytök- 
sen johdosta oli sillä välin myöskin ruhtinas Kreon rientänyt 
paikalle, ja molempien kesken oli alkanut kiivas sananvaihto, 
jota Jokaste, heittäytyen riitelevien väliin, turhaan koetti tyyn- 
nyttää. Kreon erosi leppymättä ja vihaisena langostaan. 

Vielä sokeampi kuin kuningas itse oli hänen puolisonsa 
Jokaste. Hän oli tuskin kuullut kuninkaan suusta, että Teiresi- 
as oli syyttänyt Oidipusta Laioksen murhaajaksi, kun hän ää- 
nekkäästi kirosi tietäjät ja tietäjäviisauden. 

— Katso nyt, puoliso, huusi hän, — kuinka vähän tietäjät 
tietävät; huomaa se eräästä esimerkistä! Ensimmäinen puo- 
lisoni Laios oli myös kerran saanut oraakkelin lausunnon, jon- 
ka mukaan hän kuolisi poikansa surmaamana. Mutta hänet 
löikin kuoliaaksi rosvojoukko tienristeyksessä, ja ainoa poi- 
kamme heitettiin jalat yhteen sidottuina autioon vuoristoon 
vasta kolmen päivän ikäisenä. Niin käyvät tietäjien ennustuk- 
set toteen! 

Nämä sanat, jotka kuningatar lausui pilkallisesti nauraen, 
tekivät Oidipukseen ihan toisenlaisen vaikutuksen kuin mitä 
Jokaste oli odottanut. . N 

— Kuoliko Laios tienristeyksessä, hän kysyi mitä suurim- 
man sieluntuskan vallassa. — Voi, puhu, millainen hän oli 
muodoltaan ja minkä ikäinen? 

— Hän oli kookas, vastasi Jokaste, käsittämättä puo- 
lisonsa mielenliikutusta; — ensimmäiset vanhuuden kiharat 
reunustivat jo hänen päätänsä. Hän oli hahmoltaan ja ulkonä- 
öltään hyvin sinun kaltaisesi, puolisoni. 

— Teiresias ei ole sokea, Teiresias näkee, huusi kauhistu- 
nut Oidipus, jonka henkistä pimeyttä nyt äkkiä salama tuntui 

valaisevan. Kuitenkin pakotti hänet niin kauhea asia kysele- 
mään yhä lisää, ikään kuin hänen kysymyksiinsä täytyisi tulla 
vastauksia, jotka sittenkin esittäisivät tuon hirmuisen paljas- 
tuksen erehdykseksi. Mutta kaikki asianhaarat sopivat yhteen, 
ja viimein hän sai tietää, että eräs pakoon juossut palvelija oli 
selostanut murhan. Tämä mies oli kuitenkin, nähtyään Oidi- 
puksen valtaistuimella, nöyrästi pyytänyt, että hänet lähetet- 
täisiin kuninkaan laitumille niin kauas kaupungista kuin suin- 
kin. Oidipus halusi tavata häntä, ja orjalle vietiin käsky kiireh- 
tiä maalta hänen luokseen. Mutta ennen kuin hän ehti saapua, 
ilmestyi Korinthoksesta airut tuomaan tiedon Oidipuksen isän 
Polyboksen kuolemasta ja kutsumaan häntä maan vapaaksi 
joutuneelle valtaistuimelle. 

Nämä uutiset kuultuaan kuningatar puhui taas voitonrie- 
muisena: 

— Ylhäisten jumalien ennustukset, missä te olette? Isä, 
joka Oidipuksen piti muka surmata, on rauhallisesti kuollut 
vanhuudenheikkouteen! 

Toisin vaikutti viesti hurskaampaan kuningas Oidipuk- 
seen, joka tosin vieläkin mielellään halusi pitää Polybosta oi- 
keana isänään, mutta ei voinut käsittää, kuinka oraakkelin en- 
nustus voisi jäädä täyttymättä. Hän ei myöskään tahtonut läh- 
teä Korinthokseen, koska siellä vielä eli hänen äitinsä Merope 
ja oraakkelin lausunnon toinen puoli, hänen avioliittonsa äidin 
kanssa, siis voisi käydä toteen. 

Tästä epäilystä teki airut pian lopun, ollen sama mies, jo- 
ka monen monta vuotta sitten oli Khitaironin vuorella saanut 
äskensyntyneen lapsen eräältä Laioksen palvelijalta ja päästä- 
nyt irti sen lävistetyt ja yhteensidotut kantapäät. Hän todisti 
kuninkaalle helposti, että jälkimmäinen oli vain Korinthoksen 
kuninkaan Polyboksen kasvattipoika, vaikka silti laillinen pe- 
rillinen. Hämärä kiihkeä halu saada tietää totuus pani Oidi- 
puksen kaipaamaan sitä Laioksen palvelijaa, joka oli luovutta- 
nut hänet pienokaisena korintholaiselle. Palvelijoiltaan hän 

kuuli, että se oli sama paimen, joka oli päässyt pakoon Laiok- 
sen murhasta ja nyt paimensi kuninkaan karjaa valtakunnan 
rajalla. 

Kun Jokaste kuuli tällaista, poistui hän puolisonsa ja ko- 
koontuneen kansan luota äänekkäästi valittaen. Oidipus, joka 
tahtoi pysyä sokeudessaan, käsitti väärin hänen lähtönsä syyn. 

— Varmaankin hän pelkää, puhui hän kansalle, — kuten 
ylpeä nainen ainakin, sitä paljastusta, että minä olen halpaa su- 
kua. Mutta minäpä pidän itseäni onnenpoikana enkä häpeä tä- 
tä alkuperääni! 

Nyt ilmestyi se vanha palvelija, joka oli noudettu kau- 
kaisilta laitumilta, ja heti korintholainen tunsi hänet samaksi, 
joka kerran oli Khitaironilla luovuttanut hänelle pikkuruisen 
pojan. Mutta vanha palvelija oli ihan kalpea pelosta ja tahtoi 
kieltää kaikki; vain Oidipuksen vihaisista uhkauksista, kun 
lisäksi käskettiin sitoa hänet, hän vihdoin paljasti totuuden: 
kuinka Oidipus oli Laioksen ja Jokasten poika, kuinka juma- 
lien pelottava ennustus, että hän vartuttuaan surmaisi isänsä, 
oli toimittanut pienokaisen hänen käsiinsä ja kuinka hän säälin 
hellyttämänä oli pelastanut pikku pojan hengen. 


4. Jokaste ja Oidipus rankaisevat itseään 


Kaikki epäilykset oli nyt hälvennetty ja kauheat asiat paljas- 
tettu. Mielipuolen lailla huutaen Oidipus syöksyi pois paikal- 
ta, harhaili palatsissa sinne tänne ja kaipasi miekkaa tuhotak- 
seen maan päältä sen hirviön, joka oli hänen äitinsä ja samalla 
puolisonsa. Kun kaikki väistivät häntä kuin raivohullua, pyrki 
hän kauheasti ulvoen makuuhuoneeseensa, mursi lukitun kak- 
sipuolisen oven ja tunkeutui sisälle. Siellä pysähdytti hänet 
kammottava näky. Korkealla vuoteen yläpuolella riippui ha- 
jalle raastettujen hiusten liehuessa Jokaste, joka oli kictonut 
kaulansa ympärille nuoran ja hirttäytynyt. 

Kauan tuijotettuaan Oidipus lähestyi ruumista käheästi 
voihkien ja päästi ylhäälle solmitun nuoran irti, niin että ruu- 
mis vaipui lattialle, ja kun se nyt virui hänen edessään, riisti 
hän kultaiset rintasoljet vainajan puvusta. Ne hän kohotti kor- 
kealle oikeassa kädessään, kirosi silmänsä, etteivät ne milloin- 
kaan näkisi, mitä hän teki ja kärsi ja kaiveli niitä kultaterällä, 
kunnes silmäterät menivät puhki ja verivirta pursusi kuopista. 
Sitten hän vaati, että hänelle, sokaistulle, avattaisiin portti ja 
että hänet vietäisiin ulos ja esitettäisiin koko Theban kansalle 
isänmurhaajana, äitinsä puolisona, taivaan kiroamana ja maan- 
piirin hirviönä. 

Palvelijat täyttivät hänen pyyntönsä, mutta kansa ci otta- 
nut tähän asti niin rakastettua ja kunnioitettua hallitsijaa vas- 
taan inhoten, vaan sydämellisesti säälien. Vieläpä hänen lan- 
konsa Kreon, jota hänen epäluulonsa oli loukannut, kiiruhti 
esille, ei häntä pilkatakseen, vaan päinvastoin viedäkseen ki- 
rouksen painaman miehen pois auringonvalosta ja kansan sil- 
mistä ja jättääkseen hänet hänen lapsiensa piiriin. Kovaonnista 
Oidipusta liikutti niin moninainen hyvyys. Hän luovutti lan- 
golleen valtaistuimen, joka hänen olisi muuten pitänyt säilyt- 
tää nuorille pojilleen, ja pyysi onnettomalle äidilleen hautapai- 
kan ja orvoiksi jääneille tyttärilleen uuden hallitsijan suojelus- 
ta. Mutta itselleen hän pyysi vain karkotusta maasta, jota hän 
oli saastuttanut kaksinkertaisella rikoksella, ja eristystä Khitai- 
ronin vuorelle, jonka jo hänen vanhempansa olivat määrän- 
neet hänen haudakseen ja jolla hän nyt tahtoi elää tai kuolla, 
kuinka tahansa jumalat päättäisivät. 

Sitten hän kaipasi tyttäriään, joiden äänet hän vielä ker- 
ran tahtoi kuulla, ja laski kätensä heidän viattomien päittensä 
päälle. Kreonia Oidipus siunasi kaikesta rakkaudesta, jota oli 
häneltä saanut osakseen, vaikkei suinkaan ollut sitä ansainnut, 
ja toivotti hänelle ja kaikelle kansalle jumalien parempaa suo- 
jelusta kuin mitä itse oli kokenut. 

Sen jälkeen Kreon vei hänet takaisin taloon, ja Theban 

vielä äsken ylistetyn pelastajan, mahtavan hallitsijan, jota mo- 
net tuhannet tottelivat, Oidipuksen, joka oli tutkinut niin sy- 
vällisiä arvoituksia ja vasta niin myöhään ratkaissut oman elä- 
mänsä kauhean arvoituksen, oli määrä sokean kerjäläisen lailla 
vaeltaa isänsä kaupungin portista ulos kuningaskuntansa rajoja 
kohti. 


3. Oidipus ja Antigone 


Ensimmäisinä hetkinä paljastuksen jälkeen olisi Oidipukselle 
mitä pikaisin kuolema ollut mieluisin, jopa hän olisi sen otta- 
nut vastaan hyvänä työnä, jos kansa olisi noussut häntä vas- 
taan ja kivittänyt hänet. Ja samoin tuntui hänestä lahjalta se 
maanpako, jota hän pyysi ja jonka hänen lankonsa Kreon oli 
hänelle myöntänyt. Mutta istuessaan kotona pimeydessään ja 
raivon vähitellen kiehuessa loppuun hänkin alkoi havaita sen 
kauheuden, jota sokean maanpakolaisen harhaileminen vierais- 
sa oloissa täytyi tuoda mukanaan. Rakkaus kotimaahan heräsi 
jälleen sen tunteen mukana, että häntä oli oikeastaan jo kyllik- 
si rangaistu tahattomista ja tietämättä tehdyistä rikoksista, 
koska hän Jokasten kuoleman lisäksi oli sokaissut itsensä, ja 
nyt hän rohkesi esittää halunsa jäädä kotiin, puhuen siitä 
Kreonille ja omille pojilleen Eteokleelle ja Polyneikeelle. N 
Mutta silloin näyttäytyi, että ruhtinas Kreonin mielenlii- 
kutus oli ollut ainoastaan hetkellinen ja että myös Oidipuksen 
pojilla oli kova ja itsekäs luonne. Kreon pakotti onnettoman 
sukulaisensa pysymään ensimmäisessä päätöksessään, ja pojat, 
joiden ensimmäinen velvollisuus tietenkin oli tukea isäänsä, 
kielsivät häneltä apunsa. Melkeinpä ainoaakaan sanaa vaihta- 
matta annettiin hänelle kerjuusauva käteen, ja hänet sysättiin 
ulos Theban kuninkaallisesta palatsista. Vain hänen tyttärensä 
tunsivat lapsellista sääliä hylättyä kohtaan. Nuorempi tytär Is- 
mene jäi veljiensä taloon hyödyttääkseen siellä niin paljon 

kuin mahdollista isänsä asiaa ja ollakseen samalla karkotetun 
edustajana. Vanhempi, Antigone, otti isänsä seuralaisena osaa 
maanpakoon ja ohjasi sokean askelia. 

Näin hän vaelsi ukkoraukan taluttajana rasittavilla harha- 
retkillä, kierrellen paljain jaloin ja ravintoa vailla villien met- 
sien halki; auringon kuumuuden ja rankat sateet tuo hento 
neito kesti yhdessä isänsä kanssa, ja vaikka hän olisi voinut 
kotona veljiensä luona nauttia parasta hoitoa, oli hän kurjuu- 
dessa tyytyväinen, kunhan vain isä tuli kylläiseksi. Oidipus oli 
aluksi tahtonut pitkittää kurjaa elämäänsä tai lopettaa sen jos- 
sakin Khitairon-vuoriston autiossa kolkassa. Kuitenkaan hän, 
ollen hurskas mies, ci katsonut voivansa omavaltaisesti tehdä 
itsestään loppua ensin kuulematta jumalien tahtoa. Niinpä hän 
päätti käydä puhuttelemassa pytholaisen Apollon oraakkelia. 

Siellä suotiin hänelle lohdullinen lausunto. Jumalat myön- 
sivät, että Oidipus oli vastoin tahtoaan rikkonut luonnon ja 
ihmiskunnan pyhimpiä lakeja; niin raskaan rikoksen täytyi to- 
sin saada rangaistuksensa, vaikka se oli tahaton, mutta sel- 
laisen sovituksen ci tarvinnut kestää ikuisesti. Sen tähden 
oraakkeli ilmoitti hänelle: 

— Pitkän ajan kuluttua tosin, mutta kuitenkin viimein 
sinua odottaa vapahdus, kun saavut kohtalon määräämän 
maahan, jossa kunnianarvoiset jumalattaret, ankarat eumeni- 
dit, suovat sinulle turvapaikan. 

Mutta tämä nimitys eumenidit, ”hyväntahtoiset”, oli kuo- 
levaisten keksimä kunnianosoitukseksi ja lepytykseksi ja tar- 
koitti erinnyitä eli raivottaria, koston jumalattaria. Sen tähden 
oraakkelin vastaus kuulosti arvoitukselliselta ja kauhealta. Rai- 
vottarien luona Oidipuksen piti siis lopuksi saada rauha ja va- 
pautus rangaistuksestaan, johon hän oli joutunut luontoa vas- 
taan tekemistään synneistä! Kuitenkin hän luotti jumalan lu- 
paukseen ja jättäen sallimuksen päätettäväksi, milloin ennustus 
täyttyisi, vaelsi hurskaan tyttärensä taluttamana ja hoivaama- 
na pitkin Kreikanmaata, eläen sääliväisten ihmisten almuista. 

Aina hän pyysi vain vähän, eikä hänelle paljon annettukaan. 
Mutta joka kerta hän tyytyi siihen, mitä sai, sillä hänen maan- 
pakonsa pitkällisyys, puute ja hänen oma jalo mielenlaatunsa 
opettivat hänet tyytyväiseksi. 


6. Oidipus Kolonoksessa 


Pitkän vaelluksen jälkeen, milloin asuttujen, milloin autioiden 
seutujen halki, he olivat eräänä iltana saapuneet keskelle erään 
viehättävän kylän läheistä, mitä suloisinta lehtoa. Satakieliä 
lenteli pensaikossa laulaen ihanalla äänellään, viiniköynnösten 
kukinto tuoksui, öljy- ja laakeripuut peittivät rosoisia kallio- 
järkäleitä, jotka paljon enemmän koristivat kuin rumensivat 
tätä paikkaa. Vieläpä sokea Oidipuskin kykeni jäljellä olevien 
aistiensa avulla tajuamaan lehdon suloisuuden ja päätteli tyttä- 
rensä kuvauksesta, että tämä varmaankin oli pyhättö. 

Kaukaa kohosivat jonkin kaupungin tornit, ja heidän tie- 
dustelunsa olivat Antigonelle selvittäneet, että he nyt olivat 
Ateenan lähellä. Päivän matkasta väsyneenä Oidipus oli istuu- 
tunut kallionlohkareelle. Eräs ohimenevä kyläläinen käski 
häritä kuitenkin heti poistumaan siitä, koska tämä alue oli py- 
hä eikä sietänyt jalan kosketusta. Silloin vaeltajat saivat pian 
havaita pysähtyneensä Kolonokseen, kaikkitietävien eumeni- 
dien lehtoon. 

Silloin Oidipukselle selvisi, että hän oli saapunut vaelluk- 
sensa päämäärään ja että hänen vihamielisen kohtalonsa rau- 
hallinen ratkaisu oli lähellä. Hänen tähän suuntaan lausuman- 
sa sanat tekivät Kolonoksen asukkaan miettiväiseksi, eikä hän 
enää uskaltanut häätää muukalaista pois istumapaikalta, en- 
nen kuin olisi ilmoittanut kuninkaalle, mitä oli tapahtunut. 

— No, kuka hallitsee teidän maassanne, kysyi Oidipus, 
jolle maailman tapaukset ja olot olivat käyneet vieraiksi hänen 
pitkäaikaisessa kurjuudessaan. 

— Etkö tunne mahtavaa ja jaloa Theseus-sankaria, ihmet- 
teli kyläläinen. — Onhan koko maailma täynnä hänen mainet- 
taan! 

— Noniin, jos teidän hallitsijanne on niin ylevämielinen, 
vastasi Oidipus, — niin mene airuenani hänen luokseen ja pyy- 
dä häntä tulemaan tänne. Lupaan hänelle niin pienestä suosi- 
osta suuren palkkion. 

— Minkä hyvän työn sokea voisi suorittaa kuninkaallem- 
me, talonpoika tokaisi ja loi hymyilevän, sääliväisen katseen 
muukalaiseen. — Kuitenkin, lisäsi hän, — ellet olisi sokea, hy- 
vä mies, niin sinulla olisi jalo, ylhäinen ulkomuoto, joka pa- 
kottaa minut kunnioittamaan sinua. Siksi tahdon täyttää 
pyyntösi ja ilmoittaa toivomuksesi kansalaisilleni ja kuninkaal- 
le. Jää siis istumaan tänne, kunnes olen toimittanut asiasi. 
Päättäkööt he sitten, saatko viipyä täällä vai täytyykö sinun 
heti lähteä taas vaeltamaan! 

Kun Oidipus huomasi jälleen olevansa kahden kesken An- 
tigonen kanssa, nousi hän istuimeltaan, heittäytyi pitkäkseen 
maahan ja purki hartaasti rukoillen sydämensä toiveet eumeni- 
deille, pimeyden ja maaemon pelottaville tyttärille, jotka oli- 
vat tähän lehtoon järjestäneet itselleen suloisen asumuksen. 

— Te hirmuiset ja kuitenkin armolliset, hän puhui, — il- 
maiskaa nyt minulle Apollon lupauksen mukaan elämäni kehi- 
tys, mikäli en vieläkään ole kurjuuteni aikana kärsinyt kyllik- 
si! Armahtakaa, te yön lapset, armahda, kunnianarvoisa Atee- 
nan kaupunki, kuningas Oidipuksen varjokuvaa, joka on edes- 
sänne, sillä hän itse on jo poissa! 

He eivät jääneet pitkäksi aikaa yksin. Tieto siitä, että so- 
kea, kunnioitusta herättävän näköinen ukko oli asettunut rai- 
votarten lehtoon, jonne astuminen muutoin oli kielletty kuole- 
vaisilta, oli pian koonnut hänen ympärilleen kylän vanhim- 
mat, jotka olivat rientäneet estämään pyhätön häväistystä. 
Heidät valtasi vielä suurempi kauhu, kun sokea ilmoitti ole- 
vansa kohtalon vainoama mies. He pelkäsivät manaavansa ju- 

malien vihan päälleen, jos kauemmin suvaitsisivat tässä pyhäs- 
sä paikassa taivaan merkitsemää miestä, ja käskivät hänen heti 
lähteä pois. Oidipus pyysi hartaasti, ettei häntä karkotettaisi 
hänen vaelluksensa päämäärästä, jonka hänelle itse jumalan 
ääni oli viitoittanut, ja Antigone yhtyi isänsä rukouksiin. 

— Ellette tahdo armahtaa isäni harmaita hiuksia, puhui 
neito, — niin ottakaa hänet kuitenkin vastaan minun hylä- 
tyn, tähden; sillä minussahan ei ole mitään syyllisyyttä. Kii- 
ruhtakaa, osoittakaa meille pian suosiotanne! 

Sillä aikaa kun he näin kiistelivät ja kyläläiset säälin ja 
kostottaria kohtaan tuntemansa pelon välillä horjuivat päätök- 
sensä teossa epätietoisina sinne tänne, näki Antigone tytön 
rientävän paikalle istuen pienen ratsun selässä, kasvot suojel- 
tuina matkahatulla aurinkoa vastaan, mukanaan palvelija sa- 
moin ratsastamassa. 

— Se on Ismene, sanoi Antigone iloisesti yllätettynä. — 
Jo loistavat minua vastaan hänen rakkaat, kirkkaat silmänsä! 
Varmaankin hän tuo meille uusia tietoja kotimaasta! 

Pian oli karkotetun kuninkaan nuorin lapsi saapunut hei- 
dän luokseen ja hypännyt hevosen selästä maahan. Hän oli 
lähtenyt Thebasta yhden ainoan, uskolliseksi havaitsemansa 
palvelijan kera tuomaan isälle tietoja sikäläisestä tilanteesta. 

Oidipuksen pojat olivat siellä joutuneet suureen, itse ai- 
heuttamaansa pulaan. Aluksi he olivat aikoneet luovuttaa val- 
taistuimen kerta kaikkiaan enolleen Kreonille, sillä heidän syn- 
typeränsä kirous häilyi uhkaavana heidän silmiensä edessä. 
Mutta vähitellen, mitä enemmän heidän isänsä kuva häipyi 
etäisyyteen, tämä tunnelma heikkeni myös; heissä syttyi himo 
valtaan ja kuninkaalliseen arvoon ja sen mukana eripuraisuus. 
Polyneikes, jolla oli puolellaan esikoisoikeus, otti ensin hal- 
tuunsa valtaistuimen. Mutta nuorempi Eteokles houkutti puo- 
ielleen kansan, kun ei tyytynyt hallitsemaan vuoroittain hänen 
kanssaan, kuten veli ehdotti, ja ajoi vanhemman veljen maasta 
pois. Tämä oli, kuten huhu kertoi Thebassa, paennut Argok- 

seen Peloponnesoksen niemimaalle, pääsi siellä kuningas 
Adrastoksen vävyksi, hankki itselleen ystäviä ja liittolaisia ja 
uhkasi isänmaataan valloituksella ja kostolla. Samalla oli kui- 
tenkin tullut julkisuuteen eräs uusi jumalien lausunto, jonka 
mukaan Oidipuksen pojat eivät kykenisi mihinkään ilman 
häntä itseään; niinpä heidän täytyisi etsiä hänet käsiinsä elävä- 
nä tai kuolleena, mikäli heidän oma onnensa olisi heille rakas. 

Nämä olivat ne uutiset, jotka Ismene toi isälleen. Kolo- 
noslaiset kuuntelivat hämmästyneinä, ja Oidipus nousi pys- 
tyyn istuimeltaan. 

— Niin siis on minun laitani, puhui hän, ja kuninkaallinen 
ylhäisyys loisti hänen sokeista kasvoistaan. — Haetaanko tosi- 
aan apua maanpakolaiselta ja kerjäläiseltä? Siis vasta silloin, 
kun en ole mitään, minusta tulee oikea mies? 

— Niin on asian laita, kertoi Ismene edelleen. — Tiedä 
myös, isä, että juuri sen tähden enomme Kreon piakkoin ilmes- 

tänne ja että olen kovasti rientänyt ehtiäkseni ennen hän- 
tä. Sillä hän tahtoo suostuttaa sinut tai vangita, viedä sinut 
pois ja sijoittaa sinut Theban alueen rajoille, jotta oraakkelin 
ennustus täyttyisi hänen ja veljemme Eteokleen eduksi eikä si- 
nun läsnäolosi kuitenkaan häpäisisi kaupunkia. 

— Keneltä olet saanut tämän kaiken tietää, kysyi isä. 

— Pyhiinvaeltajilta, jotka menevät Delfoihin. 

— Ja jos kuolen siellä, jatkoi Oidipus, — niin hautaavatko 
he minut thebalaiseen maahan? 

— Niin ei tehdä, vastasi neito, — koska verivelkasi ei sitä 
siedä. 

— No niin, huusi vanha kuningas, — he eivät saakaan mi- 
nua haltuunsa! Jos molemmissa pojissani vallanhimo on voi- 
makkaampi kuin lapsen rakkaus, niin taivaskaan ei koskaan 
voi lepyttää heidän turmiollista eripuraisuuttaan, ja jos heidän 
riitansa ratkaiseminen riippuu minusta, niin tahdon, ettei se, 
joka nyt pitää valtikkaa käsissään, saa jäädä valtaistuimelle ci- 
kä toinen karkotettu enää koskaan nähdä isänmaataan! Vain 

nämä tyttäret ovat todellisia lapsiani! Heissä kuolkoon synti- 
ni, heille rukoilen taivaan siunausta, heitä varten pyydän myös 
teidän varjelustanne, sääliväiset ystävät! Suokaa heille ja mi- 
nulle tehokas apunne, ja sillä tavalla hankitte kaupungillenne 
mahtavan rintasuojan! 


7. Oidipus ja Theseus 


Sokea Oidipus oli herättänyt Kolonoksen asukkaissa suurta 
kunnioitusta, hän kun vielä maanpakolaisenakin näytti niin 
mahtavalta. He neuvoivat häntä juomauhrilla sovittamaan rai- 
votarten lehdon häväistyksen. Vasta nyt vanhukset saivat 
kuulla kuningas Oidipuksen nimen ja ansaitsemattoman syyl- 
lisyyden. Kenties hänen kaamea entisyytensä olisi uudestaan 
paaduttanut heidät häntä vastaan, ellei juuri nyt heidän piiriin- 
sä olisi astunut Ateenan kuningas Theseus, jolle oli hänestä 
viety sana. Ystävällisesti ja kunnioittavasti hän lähestyi sokeaa 
muukalaista ja lausui lempeällä äänellä: 

— Oidipus-parka, kohtalosi ei ole minulle tuntematon; 
väkivaltaisesti sokaistut silmäsi jo ilmaisevat minulle, kuka on 
edessäni. Onnettomuutesi liikuttaa minua sydämen pohjaan 
asti. Sano, mitä etsit tästä kaupungista ja minulta. Se teko, jo- 
hon haluat apuani, olisi tosiaan kauhea, jos vastaisin sinulle 
kieltävästi. Enpä ole unohtanut, että minäkin olen, kuten sinä, 
kasvanut vieraassa maassa ja kestänyt monia vaaroja. 

— Tunnen sielusi aateluuden tuosta lyhyestä puheesta, 
vastasi Oidipus. — Olen tullut esittämään sinulle pyynnön, jo- 
ka oikeastaan on lahja. Tahdon näet lahjoittaa sinulle tämän 
tuskista nääntyneen ruumiini, joka tosin on varsin mitättömäl- 
tä näyttävä luovutus, mutta kuitenkin merkitykseltään melkoi- 
nen. Sinun pitää haudata minut, ja niin saat korjata lempey- 


destäsi runsaan siunauksen! 
— Totisesti, sanoi Theseus hämmästyneenä, — se suo- 

sionosoitus, jota minulta pyydät, on pieni. Vaadi jotakin pa- 
rempaa, jotakin korkeampaa, ja sen kaiken suon sinulle. 

— Pyytämäni ystävällisyys ei ole niin vähäinen kuin luu- 
let, jatkoi Oidipus. — Sinun on kestettävä taistelu tämän kur- 
jan ruumiini tähden. ; 

Nyt hän kertoi Theseukselle karkotuksestaan ja sukulais- 
tensa myöhäisestä ja itsekkäästä halusta saada hänet jälleen 
haltuunsa; sitten hän hartaasti anoi hänen sankariapuaan. The- 
seus kuunteli tarkkaavaisena ja puhui sitten juhlallisesti: 

— Jo siitäkin syystä, että taloni on avoinna jokaiselle vie- 
rasystävälle, pidän velvollisuutenani olla jättämättä sinua 
oman onnesi nojaan; kuinka voisinkaan toisin menetellä, kun 
lisäksi lupaat minulle ja maalleni niin paljon onnea ja jumalien 
käsi on sinut johtanut kotilieteni ääreen! Sitten hän antoi Oi- 
dipuksen valita, halusiko tämä tulla hänen kanssaan vieraaksi 
Ateenaan vai jäädä tänne Kolonokseen. Oidipusta miellytti 
paremmin jälkimmäinen ehto, koska kohtalo oli hänet mää- 
rännyt voittamaan vihollisensa ja kunniallisesti lopettamaan 
elämänsä sillä paikalla, missä hän nyt juuri oli. Ateenan kunin- 
gas lupasi hänelle mitä voimakkainta suojaa ja palasi kaupun- 
kiin. 


8. Oidipus ja Kreon 


Pian sen jälkeen kuningas Kreon tunkeutui aseellisten miesten 
kera Kolonokseen ja riensi Oidipuksen luo. 

— Te olette hämmästyneet tulostani Attikan alueelle, pu- 
hui hän kääntyen yhä koolla olevien kyläläisten puoleen. — 
Älkää kuitenkaan olko huolissanne, älkääkä vihastuko: enhän 
ole niin nuori, että ylpeydessäni ryhtyisin taistelemaan Krei- 
kan vahvinta kaupunkia vastaan. Minut, vanhan miehen, ovat 
kansalaiseni lähettäneet ystävällisillä puheilla suostuttamaan 
tätä ukkoa siihen, että hän kanssani lähtisi takaisin Thebaan. 

Sitten Kreon puhutteli Oidipusta ja ilmaisi mitä valituim- 
min, mutta teeskennellyin sanoin surkuttelevansa hänen ja hä- 
nen tyttäriensä kurjaa kohtaloa. Oidipus kohotti sauvansa ja 
ojensi sen merkiksi, ettei Kreonin sopinut tulla lähemmäksi. 

— Sinä häpeämätön petturi, hän huusi, — tämä vielä 
puuttui tuskastani, että sinä tulisit ja veisit minut vankina mu- 
kanasi! Älä toivo voivasi minun avullani pelastaa Thebaa siitä 
kurituksesta, joka sitä odottaa. En tule teidän luoksenne, mut- 
ta sen sijaan lähetän koston hengen kimppuunne, ja molem- 
pien kovasydämisten poikieni pitää omistaa Theban maata 
vain niin paljon kuin he tarvitsevat maatakseen siellä kuolevi- 
na! 

Kreon tahtoi nyt yrittää viedä sokean kuninkaan pois vä- 
kisin, mutta Kolonoksen kansalaiset vastustivat sitä, vetosivat 
Theseuksen sanoihin eivätkä sallineet ryöstöä. Sillä välin the- 
balaiset olivat metelin kestäessä tarttuneet herransa viittauk- 
sesta Ismeneen ja Antigoneen ja temmanneet heidät isänsä vie- 
reltä, laahaten heidät mukaansa ja torjuen Kolonoksen asuk- 
kaiden vastustuksen, ja Kreon huusi pilkallisesti: 

— Sauvasi olen sinulta ainakin riistänyt! Koeta nyt, so- 
kea, ilman taluttajaa, kulkea eteenpäin! 

Ja tämän menestyksen rohkaisemana Kreon ahdisti uudes- 
taan Oidipusta, käyden jo käsiksi häneen, kun paikalle saapui 
Theseus, joka saatuaan viestin aseellisesta hyökkäyksestä Atti- 
kaan oli rientänyt palaamaan Kolonokseen. Nähtyään ja kuul- 
tuaan, mitä oli tapahtunut ja vielä oli tekeillä, hän lähetti pal- 
velijoita jalkaisin ja ratsain sille tielle, jota pitkin thebalaiset 
olivat vieneet neidot ryöstösaaliinaan. Kreonille hän ilmoitti, 
ettei tämä pääsisi vapaaksi, ennen kuin olisi antanut Oidipuk- 
selle tyttäret takaisin. 

— Aigeuksen poika, Kreon aloitti häpeissään, — en ole 
tosiaankaan tullut sotimaan sinua ja kaupunkiasi vastaan. En- 
hän tiennyt, että kansalaisesi oli vallannut sellainen into tämän 
sokean sukulaiseni puolesta, jolle tahdoin tehdä hyvää, ja että 

he mieluummin suojelisivat luonaan isänmurhaajaa ja äitinsä 
puolisoa kuin päästäisivät hänet pois isänmaahansa. 

Theseus käski häntä vaikenemaan, heti lähtemään mu- 
kaansa ja ilmaisemaan neitojen olinpaikan. Ja ennen pitkää 
hän toi pelastetut tyttäret syvästi liikuttuneen Oidipuksen sy- 
liin. Kreon ja hänen väkensä olivat lähteneet tiehensä. 


9. Oidipus ja Polyneikes 


Mutta vieläkään Oidipus-raukalle ei suotu lepoa. Thescus toi 
mukanaan sen tiedon, että eräs Oidipuksen läheinen verihei- 
molainen oli saapunut Kolonokseen, ei kuitenkaan Thebasta 
tullen, ja suojaa anoen istuutunut läheisen, Poseidonille pyhite- 
tyn alttarin luo, jolla Theseus juuri oli uhrannut. 

— Seon vihattava poikani Polyneikes, Oidipus huusi äre- 
ästi, — Minusta olisi sietämätöntä kuunnella, mitä hän tahtoo. 

Kuitenkin Antigone, joka rakasti tätä veljistään lempeäm- 
pää ja parempaa, osasi tyynnyttää isänsä kuohahtaneen suuttu- 
muksen ja toimittaa niin, että onnetonta edes kuultaisiin. Sit- 
ten kun Oidipus oli rukoillut suojelijansa apua tätäkin tulokas- 
ta vastaan, joka ehkä tahtoisi viedä hänet väkisin pois, päästi 
hän pojan eteensä. 

Polyneikes osoitti jo esiintymisellään toisenlaista mielen- 
laatua kuin hänen enonsa Kreon, eikä Antigone laiminlyönyt 
huomauttaa sitä sokealle isälleen. 

— Näen tuon vieraan, huusi hän, — astuvan tänne ilman 
seuralaisia! Kyyneleet virtaavat hänen silmistään. 

— Onko se hän, kysyi Oidipus ja käänsi päänsä pois. 

— Kyllä, isä, vastasi hyvä sisar, — poikasi Polyneikes 
seisoo edessäsi. 

Polyneikes heittäytyi maahan isänsä eteen ja syleili hänen 
polviaan ja sitten ylöspäin katsahtaen tarkasteli valittaen hä- 
nen kerjäläispukuaan, onttoja silmäkuoppiaan ja kampaamat- 
tomia, ilmassa lichuvia vanhuksenhiuksiaan. 

— Ah, liian myöhään saan kaiken tämän tietää, huusi 
hän. — Jopa minun itsenikin täytyy tunnustaa, että olen unoh- 
tanut isäni? Mitä hän olisikaan ilman sisareni huolenpitoa! 
Pahasti olen tehnyt syntiä sinua vastaan, isä! Etkö voi antaa 
minulle anteeksi? Sinä pysyt vaiti? Puhu edes jotakin, isä! Älä 
ole niin taipumaton vihassasi äläkä käänny minusta pois! Oi, 
rakkaat sisaret, koettakaa liikuttaa isäni heltymätöntä suuta! 

— Sano sinä itse ensin, veli, mikä on sinut tuonut tänne, 
lempeä Atigone vastasi. — Ehkä puheesi avaa hänenkin huu- 
lensa! 

Polyneikes kertoi nyt, kuinka veli oli karkottanut hänet 
ja kuinka hänet sitten Argoksen kuningas Adrastos oli ottanut 
vastaan, antaen hänelle tyttärensä puolisoksi. Lisäksi hän sel- 
vitti siellä hankkineensa seitsemän ruhtinasta seitsenkertaisen 
joukon kera puoltamaan oikeaa asiaansa, ja nämä liittolaiset 
olivat jo saartaneet Theban alueen. Sitten hän itkien pyysi 
isäänsä lähtemään kanssaan liikkeelle ja ottamaan vastaan 
Theban kruunun pojan kädestä toisen kerran kun tuo ylimie- 
linen veli olisi hänen avullaan kukistettu. Pojan katumus ei 
kuitenkaan kyennyt pehmittämään loukatun isän kovaa miel- 
tä. 

— Sinä kirottu, ärjäisi Oidipus kohottamatta maahan 
heittäytynyttä pystyyn, — kun valtaistuin ja valtikka vielä oli- 
vat hallussasi, karkotit sinä isäsi kotimaasta ja verhosit minut 
tällä kerjäläisenpuvulla, jota nyt säälittelet, samanlaisen hädän 
ahdistaessa itseäsikin! Sinä ja veljesi ette ole todellisia lapsia- 
ni; jos kohtaloni riippuisi teistä, olisin jo aikoja kuollut. Vain 
tyttärieni avulla vielä elän. Teitä odottaa myös jo jumalien 
kosto. Sinä et hävitä isiesi kaupunkia; omassa veressäsi saat 
lojua ja veljesi samoin omassaan. Tällaisen vastauksen saat 
viedä liittolaisillesi! 

Antigone lähestyi nyt veljeään, joka isänsä kirouksen kau- 
histuttamana oli hypännyt seisaalle ja väistynyt muutamia as- 
kelia taaksepäin. — Kuule harras pyyntöni, Polyneikes, puhui 

hän veljeään syleillen. — Lähde sotajoukkoinesi takaisin Ar- 
gokseen äläkä ahdista sodalla isiesi kaupunkia! 

— Se on mahdotonta, veli vastasi epäröiden. — Pako 
tuottaisi minulle häpeää, vieläpä tuhon! Ja vaikkapa meidän 
veljesten täytyisi molempien joutua perikatoon, emme sitten- 
kään voi olla ystävyksiä. 

Sen sanottuaan hän irrottautui sisarensa syleilystä ja syök- 
syi epätoivoisena tiehensä. 

Näin Oidipus oli vastustanut sukunsa kummaltakin tahol- 
ta tulleita kiusauksia ja jättänyt heidät alttiiksi kostonjumalal- 
le. Nyt hänen oma kohtalonsa oli täyttynyt. Taivaalta kajahti 
ukkosen jyrähdys toisensa jälkeen; vanhus ymmärsi tämän ää- 
nen ja kaipasi luokseen Theseusta. Koko seutu peittyi rajuil- 
man pimeyteen. Suuri ahdistus valtasi sokean kuninkaan mie- 
len: hän pelkäsi, ettei hänen vierasystävänsä tapaisi häntä enää 
elossa tai ainakaan selvästi tajuavana ottaakseen häneltä vas- 
taan täyden kiitoksen niin monista hyvistä töistään. Mutta 
Theseus tuli viimein, ja silloin Oidipus lausui juhlallisen siu- 
nauksensa Ateenan kaupungille. Sitten hän kehotti kuningasta 
noudattamaan jumalaista ilmoitusta ja yksin saattamaan häntä 
sille paikalle, missä hänen oli määrä kuolla yhdenkään kuole- 
vaisen käden koskettamatta ja ainoastaan Theseuksen katsele- 
mana. Sitten ci saisi yhdellekään ihmiselle paljastaa, missä Oi- 
dipus oli jättänyt maan. 

Jos se pyhä hauta, joka hänet nielisi, jäisi salaisuuden peit- 
toon, niin se olisi enemmän kuin miekka ja kilpi ja kaikki liit- 
tolaiset turvana kaikkia Atcenan vihollisia vastaan. 

Tytärtensä ja Kolonoksen asukkaiden hän sitten salli seu- 
rata itseään jonkin matkaa, ja niin eteni kulkue raivotarten 
lehdon kaameiden varjojen sekaan. Kukaan ei saanut koskea 
Oidipukseen; hän, sokea, tähän asti tyttären käden taluttama, 
näytti äkkiä tulleen näkeväksi, käveli ihmeellisesti voimistu- 
neena ja suorana kaikkien muiden edellä ja opasti heitä kohta- 
lon hänelle määräämään viimeiseen paikkaan. 

Keskellä erinnyiden lehtoa tuli näkyviin maanhalkeama, 
jonka aukko oli varustettu vaskisella kynnyksellä ja jolle joh- 
tavia poikkiteitä oli monta. Tästä onkalosta kerrottiin ikimuis- 
toisista ajoista asti sellainen tarina, että siitä alkoi yksi mana- 
laan vieviä käytäviä. Nyt Oidipus astui eräälle noista poikki- 
teistä, mutta ei sallinut seurueen tulla mukaan perille saakka, 
vaan pysähtyi onton puun juurelle, istuutui kivelle ja irrotti 
vyön likaisesta kerjäläispuvustaan. Sitten hän pyysi tuomaan 
itselleen virtaavaa vettä, pesi itsensä puhtaaksi kaikesta pitkäl- 
lisen vaelluksen keräämästä liasta ja vaihtoi ylleen hienon pu- 
vun, jonka hänen tyttärensä olivat hankkineet läheisestä asu- 
muksesta. 

Kun hän nyt seisoi siinä pukeutuneena uusiin vaatteisiin ja 
ikään kuin uudistuneena, kuului maanalaista jylinää hänen jal- 
kojensa alta. Vapisten heittäytyivät hänen syliinsä neidot, 
jotka tähän saakka olivat häärineet hänen apunaan: Oidipus 
kietoi molemmat käsivartensa heidän ympärilleen, suuteli hei- 
tä ja puhui: 

— Lapset, jääkää hyvästi, tästä päivästä alkaen teillä ei 
enää ole isää! 

Kohta sen jälkeen hätkähdytti heitä ukkosen kaltainen ää- 
ni, josta ei tiedetty, kaikuiko se taivaasta vai manalasta. — 
Mitä viivyttelet, Oidipus? Miksi epäröimme lähteä matkalle, 
huusi se. Kuultuaan tämän äänen ja tietäen jumalan kutsuvan 
sokea kuningas irrottautui lastensa syleilystä, pyysi kuningas 
Theseusta tulemaan luokseen ja pani tytärtensä kädet hänen 
käteensä merkiksi, ettei Ateenan hallitsija koskaan heitä hyl- 
käisi. Sitten hän käski kaikkia muita poistumaan, enää katso- 
matta taakseen, ja yksin Theseus sai hänen rinnallaan astua 
onkalon avoimelle kynnykselle. 

Hänen tyttärensä ja muu väki olivat noudattaneet mää- 
räystä ja katsoivat taakseen vasta sitten, kun olivat jo menneet 
hyvän matkaa poispäin. Silloin oli tapahtunut suuri ihme. Ku- 
ningas Oidipuksesta ei ollut enää jälkeäkään näkyvissä. Myös- 


XXII. Seitsemän ruhtinasta 
Thebaa vastaan 


1. Polyneikes ja Tydeus Adrastoksen luona 


Argoksen kuninkaalla, Talaoksen pojalla Adrastoksella oli 
viisi lasta, niiden joukossa kaksi kaunista tytärtä, Argeia ja 
Deipyle, joista hänelle oli annettu omituinen oraakkelin ennus- 
tus: kerran hän hyväksyisi heidän puolisoikseen jalopeuran ja 
metsäkarjun. Turhaan kuningas koetti arvata, mikä tarkoitus 
näillä hämärillä sanoilla oli, ja kun tytöt olivat varttuneet suu- 
riksi, hän päätti naittaa heidät niin, ettei tuo huolestuttava en- 
nustus mitenkään voi käydä toteen. Mutta jumalien puhe ci 
joutunut häpeään. 

Kahdelta suunnalta tuli kaksi Takolaista Argoksen port- 
tien kautta: Polyneikeen oli hänen veljensä Eteokles karkot- 
tanut Thebasta, ja Oineuksen poika Tydeus oli paennut Kaly- 
donista surmattuaan siellä metsästysretkellä vahingossa erään 
sukulaisensa. He kohtasivat toisensa Argoksen kuninkaan pa- 
latsin edustalla, luulivat pimeässä toisiaan vihollisiksi ja aloitti- 
vat käsikähmän. Kuullessaan aseiden melskettä linnansa juu- 
relta Adrastos laskeutui soihtujen valossa sinne ja erotti tappe- 
lijat toisistaan. 

Kun nyt hänen oikealla ja vasemmalla puolellaan seisoi 
yksi sankareista, jotka äsken olivat taistelleet keskenään, häm- 

mästyi hän kuin äkillisestä näystä, sillä Polyneikeen kilvestä 
tuijotti häneen jalopeuranpää, kun taas Tydeus oli koristanut 
kilpensä metsäkarjunpään kuvalla. Edellinen piti sellaista tun- 
nusmerkkiä kilvessään Herakleen kunniaksi, toisella vaakuna 
oli valittu muistoksi kalydonialaisen metsäkarjun metsästyk- 
sestä ja Meleagroksesta. Adrastos näki nyt edessään hämärä- 
peräisen oraakkelin lausunnon selityksen, ja pakolaisista tuli 
hänen vävyjään. Polyneikes sai omakseen vanhemman tyttä- 
ren Argeian; nuorempi tytär Deipyle annettiin Tydeuksen 
puolisoksi. Molemmille hän samalla lupasi toimittaa heidät 
turvallisesti jälleen isiensä valtakuntiin, joista heidät oli karko- 
tettu. 

Ensiksi päätettiin suorittaa sotaretki Thebaa vastaan, ja 
Adrastos kokosi ympärilleen sankarinsa, seitsemän ruhtinasta, 
hän itse mukaan luettuna, seitsemine sotajoukkoineen. Heidän 
nimensä olivat: Adrastos, Polyneikes, Tydeus; Amfiaraos ja 
Kapaneus, edellinen Adrastoksen sisaren puoliso, jälkimmäi- 
nen hänen sisarensa poika; lopuksi hänen kaksi veljeään, Hip- 
pomedon ja Parthenopaios. Mutta kuninkaan lanko Amfia- 
raos, joka oli aikaisemmin kauan ollut hänen vihamiehensä, oli 
tietäjä ja sen tähden näki ennakolta koko sotaretken onnetto- 
man lopputuloksen. 

Turhaan ponnisteltuaan taivuttaakseen Adrastoksen ja 
muut sankarit luopumaan aikomuksestaan hän etsi itselleen 
piilopaikan, jonka tunsi vain hänen puolisonsa Erifyle, ku- 
ninkaan sisar, ja kätkeytyi sinne mitä huolellisimmin. Kauan 
sankarit hakivat häntä löytämättä, mutta Adrastos ei uskalta- 
nut ryhtyä sotaretkeen ilman tätä lankoaan, jota hän taval- 
lisesti sanoi sotajoukkonsa silmäksi. 

Tässä pulassa tuli kuitenkin avuksi se, että Polyneikes oli 
lähtiessään Thebasta pakolaisena ottanut mukaansa kaulanau- 
han ja hunnun, ne onnettomuutta tuottavat lahjat, jotka Af- 
rodite oli kerran antanut Harmonialle hänen viettäessään 
häitä Theban perustajan Kadmoksen kanssa ja joista seurasi 

turmiota jokaiselle niitä puvussaan käyttävälle, niin kuin ne jo 
olivatkin vieneet tuhoon Harmonian itsensä, Dionysoksen äi- 
din Semelen ja sitten Jokasten. Viimeksi ne oli omistanut Ar- 
geia, Polyneikeen puoliso, jonka myöskin oli määrä joutua on- 
nettomuuteen, ja nyt hänen miehensä päätti lahjoa Erifylen 
toisella niistä, kaulanauhalla, jotta Amfiaraoksen salainen olin- 
paikka saataisiin ilmi. 

Kun Erifyle, joka jo kauan oli kadehtinut kuninkaan ty- 
tärtä näiden ihanien, muukalaisen tuomien korujen takia, näki 
kaulanauhassa säkenöivät jalokivet ja kultasoljet, hän ei voinut 
vastustaa houkutusta, vaan kehotti Polyneikesta tulemaan mu- 
kaansa ja veti pian Amfiaraoksen esille piilopaikasta. 

Nyt viimeksi mainittu saattoi sitä vähemmän välttää liitty- 
mistä sotaretkeen, kun hän jo aikaisemmin, tehdessään Adras- 
toksen kanssa sovinnon saadessaan tältä sisaren aviopuolisok- 
seen, oli antanut lupauksen jättää vastedes jokaisessa erimie- 
lisyydessä langon kanssa ratkaisuvallan puolisolleen. Niinpä 
hän otti varukset ylleen ja keräsi soturinsa. Ennen kuin hän 
kuitenkaan lähti liikkeelle hän kutsui luokseen poikansa Alk- 
maionin ja pyhällä valalla velvoitti hänet kostamaan uskotto- 
malle äidille hänen kuolemansa jälkeen niin pian kun hän saisi 
siitä tiedon. 


2. Sankarien lähtö. 
Hypsipyle ja Ofeltes 


Muutkin sankarit varustautuivat retkelle, ja pian Adrastos oli 
koonnut ympärilleen mahtavan sotajoukon, joka seitsemään 
joukko-osastoon jakautuneena ja seitsemän sankarin komen- 
nettavana riemuiten ja toiveikkaana lähti liikkeelle Argoksen 
kaupungista torvien kajahdellessa. Mutta jo matkalla sattui 
onnettomuus. He olivat saapuneet Nemean metsään, missä 
kaikki lähteet, joet ja järvet olivat kuivuneet, ja päivän helle 
kiusasi heitä polttavalla janolla. Panssarit ja kilvet tuntuivat 

heistä liian raskailta; pöly, joka kohosi tieltä heidän marssies- 
saan, takertui heidän kuiviin kitalakiinsa, kuivuipa heidän he- 
vosiltaankin vaahto suupielistä, ja ne pureskelivat suitsiaan, 
pärskyen kuivilla sieraimillaan. 

Sillä välin kun joukosta eronnut Adrastos muutamien so- 
turien kera harhaili metsikössä, turhaan etsien lähdettä, kohta- 
sivat he äkkiä harvinaisen kauniin, mutta surullisen naisen, jo- 
ka imettäen pienokaista istui puun siimeksessä hiukset hajalla 
ulkoasultaan köyhänä, mutta kuninkaallinen ilme kasvoillaan. 
Hämmästynyt kuningas ci voinut luulla muuta kuin että hän 
näki edessään metsän luonnottaren, heittäytyi hänen eteensä 
polvilleen ja rukoili häneltä itselleen ja omilleen pelastusta hä- 
dästä, jolla jano heitä uhkasi. Mutta nainen vastasi nöyrällä 
äänellä, luoden katseensa maahan. 

— Muukalainen, en ole mikään jumalatar; itse polveutu- 
net jumalista kuten komea ulkomuotosi panee minut oletta- 
maan. Jos minussa on jotakin yli-inhimillistä, niin sen täytyy 
olla vain tuskani, sillä minä olen kärsinyt enemmän kuin muu- 
toin määrätään kuolevaisten kestettäväksi. Minä olen Hypsi- 
pyle, muinoin juhlittu amatsonien kuningatar Lemnoksesta, 
uljaan Thoaan tytär. Nyt olen Nemean kuninkaan Lykurgok- 
sen vangittu orjatar, kun merirosvot ryöstivät ja myivät minut 
sanomattoman kurjuuden jälkeen. Poika, jota imetän, ei ole 
oma lapseni, vaan herrani poika Ofeltes, ja minut on pantu 
hänen hoitajakseen. Mutta sen, mitä minulta pyydätte, toimi- 
tan teille mielelläni. Vain yksi ainoa lähde pulppua vielä tässä 
lohduttomassa erämaassa, eikä salaista tietä sinne tiedä ku- 
kaan muu kuin minä. Sc on kylliksi runsasvetinen virkistä- 
mään koko sotajoukkonne. Seuratkaa minua! 

Nainen nousi istumasta, laski rintalapsen varovasti ruo- 
hikkoon ja tuuditti hänet kehtolaululla uneen. Sankarit huusi- 
vat tovereilleen, ja sitten tungeksi koko sotajoukko Hypsipy- 
len jäljessä salaisilla poluilla, jotka johtivat tiheimpien pensaik- 
kojen lävitse. Pian he saapuivat kallioiseen laaksorotkoon, jos- 

ta kumpusi viileää vesihuurua, virkistäen oppaansa ja kunin- 
kaansa edellä rientäneiden soturien kuumentuneita kasvoja. 
Samalla kuului heidän korviinsa väkevän kosken kohinaa. — 
Vettä, kajahti riemuhuuto edelle tunkeutuneiden suusta ja 
muutamilla hyppäyksillä he jo pääsivät alas rotkoon ja keskel- 
le kallion rinnettä pitkin virtaavaa vettä, jota he riensivät ke- 
räämään kypäräänsä. 

— Vettä, vettä, toisti koko sotajoukko, ja tämä iloinen 
huuto voitti vesiputouksen pauhun ja kaikui rotkoa ympäröi- 
vistä vuorista. Kaikki heittäytyivät etäälle kiemurtelevan läh- 
depuron vihreälle rannalle ja tyydyttivät ahneesti siemaisten 
kauan vaivannutta haluaan. Pian löydettiin myös vaunuille ja 
hevosille teitä, jotka mukavasti johtivat metsän läpi rotkoon ja 
ajomiehet ohjasivat hevosia, valjaista riisumatta, keskelle vettä 
siihen paikkaan, missä lähde laajeni tasaiseksi juoksuksi. 

Kaikki saivat virkistystä, ja hyvä opas Hypsipyle vei, 
Lemnoksen naisten urotöistä ja kärsimyksistä kertoen, Adras- 
toksen ja hänen sankarinsa, joita sotajoukko nyt seurasi kunni- 
oittavan välimatkan päässä, leveämpää tietä pitkin takaisin 
sinne, missä he olivat nähneet hänen istuvan puun juurella hoi- 
dokkinsa kanssa. Mutta ennen kuin he saivat tämän paikan nä- 
kyviinsä, pelästyi tarkkakuuloinen hoitajatar kaukaa kuuluvas- 
ta lapsen ruikutuksesta, jota hänen seuralaisensa tuskin erotti- 
vat, mutta jonka hän itse heti tunsi pienen Ofelteen ääneksi. 
Hänellä oli itsellään suuria ja pieniä lapsia, jotka hänen oli ros- 
vojen ryöstämänä täytynyt jättää Lemnokseen. Nyt hän orja- 
na oli kohdistanut kaiken äidinrakkautensa tähän rintalapseen, 
joka oli annettu hänen hoidettavakseen. Tuskallinen aavistus 
kouristi hänen hellää sydäntään. 

Hän kiiti sankarien edellä tutulle paikalle, jossa hänen oli 
tapana levätä lasta imettämässä. Mutta voi, pienokainen oli 
hävinnyt, eivätkä hänen harhailevat silmänsä löytäneet hänes- 
tä merkkiäkään; myöskään ei enää kuulunut lapsen vaikerrus- 
ta. Kun hän loi katseensa edemmäs, selvisi hänelle pian se kau- 

hea kohtalo, joka oli tullut hänen hoidokkinsa osaksi sillä ai- 
kaa kun hän suoritti hurskasta rakkaudenpalvelustaan argo- 
laisten sotajoukolle. Sillä puun likellä lojui kiemurassa kauhea 
käärme, pää laskettuna turvonneelle mahalle, joka ilmeisesti 
sulatteli juuri nautittua ateriaa laiskassa levossa. Onneton kas- 
vatusäiti repi hiuksiaan, päästäen ilmoille vihlovia valitushuu- 
toja. 

i Niitä kuullessaan sankarit kiiruhtivat saapuville, ja ensim- 
mäisenä huomasi lohikäärmeen Hippomedon; siekailematta 
hän tempasi maasta kivijärkäleen ja paiskasi sen petoa kohti. 
Mutta sen panssaroitu selkä ravisti heitetyn kappaleen pois, 
ikään kuin se olisi vain kourallinen multaa. Silloin Hippome- 
don lennätti ensi heittonsa jälkeen keihään, ja tämä osui koh- 
dalle. Se meni käärmeen kitaan, esille roiskuvien aivojen puh- 
ki, ja kärki tunkeutui ulos harjasta. Peto pyöri kuin hyrrä, pit- 
källe törröttävä keihäs haavassa, ja heitti vihdoin sähisten hen- 
kensä. 

Vasta kun käärme oli tapettu, uskalsi Hypsipyle-raukka 
lähteä etsimään lapsen jälkiä, huomasi ruohikon laajalti veren 
punaamaksi ja löysi vihdoin kaukana lepopaikastaan pieno- 
kaisen paljaat luut. Epätoivoinen nainen kokosi ne syliinsä ja 
luovutti ne sankareille, jotka kaikkine miehineen järjestivät 
onnettomalle, heidän tähtensä uhriksi jääneelle pojalle, hau- 
dattuaan hänen jäännöksensä juhlallisesti, komeat vainajan- 
kisat ja perustivat hänen kunniakseen pyhät Nemean kisat. He 
kunnioittivat häntä ensiksi puolijumalana käyttäen hänestä ni- 
meä Arkhemoros, mikä merkitsee ”varhain kuollut”. 

Hypsipyle ei välttänyt sitä raivoa, johon poikansa menet- 
tänyt lapsen äiti, Lykurgoksen puoliso Eurydike joutui. Tämä 
heitätti hänet hirveään vankilaan ja vannoi hänelle mitä pelot- 
tavimman kuoleman. Mutta onneksi Hypsipylen Lemnokseen 
jätetyt vanhimmat pojat olivat jo päässeet äitinsä jäljille ja saa- 
puivat vähän aikaa tämän tapahtuman jälkeen Nemeaan, kyc- 
ten vapauttamaan vangitun äidin. 

3. Sankarit saapuvat Theban edustalle 


— Tuo antaa teille enteen siitä, kuinka tämä sotaretki päät- 
tyy, puhui tietäjä Amfiaraos synkkänä, kun Ofeltes-poika- 
sen luut oli löydetty. Mutta kaikki muut ajattelivat enemmän 
käärmeen surmaamista ja ylistelivät sitä onnelliseksi merkiksi. 
Ja koska sotajoukko oli juuri pelastunut suuresta ahdingosta, 
kaikki olivat hyvällä mielellä: onnettomuuden ennustajan ras- 
kaat huokaukset jäivät kuulematta, ja retki jatkui hilpeästi 
eteenpäin. Eikä sitten enää kestänytkään monta päivää, kun- 
nes argolaisten sotajoukko oli saapunut Theban muurien juu- 
relle. 

Eteokles oli enonsa Kreonin kanssa kaikin puolin valmis- 
tautunut tässä kaupungissa itsepintaiseen vastarintaan ja puhui 
kokoontuneille kansalaisille: 

— Ajatelkaa nyt, kansalaiset, mitä olette velkaa isienne 
kaupungille, joka on teitä kasvattanut lempeässä sylissään ja 
tehnyt teistä uljaita sotureja. Te kaikki, nuorukaisesta alkaen, 
joka ei vielä ole mies, harmaahapsiseen vanhukseen saakka, 
puolustakaa sitä, kotoisten jumalien alttareita, isiä, vaimoja, 
lapsia ja vapaata kotimaatanne! Minulle ilmoittaa ennustaja, 
että argolaisten sotajoukko ensi yönä kerääntyy yhteen ja yrit- 
tää tunkeutua kaupunkiin. Sen tähden kiiruhtakaa kaikki muu- 
rinharjoille ja portaille! Ottakaa mukaanne kaikki aseet! Mie- 
hittäkää valitukset, asettukaa torneihin jousinenne, vartioikaa 
jokaista porttia huolellisesti älkääkä pelätkö vihollisten pal- 
joutta! Ulkona hiiviskelevät vakoilijani, ja olen varma siitä, 
että he tuovat minulle tarkkoja tietoja. Sitten toimin heidän il- 
moitustensa mukaan. 

Sillä aikaa kun Eteokles näin puhui ratsumiehilleen seisoi 
Antigone-neito palatsin korkeimmalla harjalla seurassaan 
eräs isoisänsä Laioksen iäkäs aseenkantaja. Hän ei ollut isänsä 
kuoleman jälkeen jäänyt pitkäksi aikaa Ateenaan kuningas 
Theseuksen lempeään suojelukseen, vaan oli sisarensa Ismenen 

kanssa kaivannut takaisin kotimaahansa. Tällöin hänessä vai- 
kutti myös epämääräinen toivo hyödyttää veljeään Polynei- 
kesta samoin käin kiintymys Thebaan, jonka piirittämistä vel- 
jen keräämällä sotavoimalla hän ei voinut hyväksyä, ja jonka 
kohtaloon hän tahtoi osallistua. 

Ruhtinas Kreon ja veli Eteokles olivat ottaneet hänet siel- 
lä vastaan avoimin sylin, sillä he pitivät häntä vapaaehtoisena 
panttivankina ja tervetulleena välittäjänä. Nyt hän oli kiiven- 
nyt palatsin vanhoja setripuisia portaita myöten ylös ja katsoi 
tasanteella ukon selitellessä vihollisen asemaa. Mahtava vihol- 
lisjoukko oli leiriytynyt kaupunkia ympäröiville kedoille, pit- 
kin Ismenoksen rantoja ja vanhoilta ajoilta asti kuuluisan Dir- 
kelähteen ympärille. Se oli juuri lähtenyt liikkeelle, ja eri osas- 
toja erottui toisistaan. Koko kenttä säihkyi vasken loistosta 
kuin lainehtiva meri. Jalka- ja ratsuväkijoukkoja parveili ko- 
histen kaupungin porttien edessä. Neito säikähtyi tästä näystä, 
mutta vanhus lohdutti: 

— Muurimme ovat korkeat ja lujat; tammipuisissa por- 
teissamme on raskaat rautaiset salvat. Sisäpuolelta kaupunki 
tarjoaa kaikkea turvallisuutta ja on täynnä rohkeita sotureita, 
jotka eivät väistä taistelua. 

Sitten hän alkoi vastailla yksityisiä eteviä johtajia koske- 
viin kysymyksiin: 

— Tuo joka tuolla säihkyvä kypärä päässään kirkasta 
vaskikilpeään hienosti heiluttaen kulkee joukon edessä, on 
ruhtinas Hippomedon, kotoisin Mykenestä, Lernan vesien 
tienoilta; korkealle kohoaa hänen vartalonsa kuin maasta puh- 
jenneen jättiläisen. Edempänä tuolla oikealla se, joka kuljeske- 
lee Dirke-lähteen luona vieraassa asepuvussa kuin puoliraaka- 
lainen, on veljesi lanko Tydeus, Oineuksen poika; hän ja hä- 
nen aitolialaisensa ovat parhaita keihäänheittäjiä. Tunnen hä- 
net vaakunakilvestä, sillä minut on jo lähetetty neuvottelijana 
vihollisten leiriin. 


— Kuka sitten on, kysyi vielä Antigone, — tuo nuorekas 

sankari, jolla on vanhuksen hiukset, tuo, joka nyt katse villinä 
sivuuttaa tuon sankarimuistomerkin, täydellisesti varustetun 
joukon seuratessa hitaasti? 

— Se on Parthenopaios, selitti vanhus, — Artemiin ystä- 
vättären Atalanten poika. Mutta näetkö tuolla kaksi sankaria 
Nioben tytärten haudan likellä? Vanhempi on Adrastos, koko 
sotaretken johtaja; tunnetko, kuka on nuorempi? 

— Näen vain rinnan ja hänen ruumiinsa ääriviivat, huusi 
Antigone tuskallisen liikutuksen vallassa, — ja kuitenkin tun- 
nen hänet: se on veljeni Polyneikes! Voi, jospa voisin lentää 
pilvien mukana, olla hänen luonaan ja kietoa käsivarteni rak- 
kaan pakolaisen kaulaan! Kuinka hänen kultaiset varuksensa 
säkenöivätkään auringon ensi säteiden lailla! Mutta kuka on 
tuo, joka ohjaa valkoisia vaunuja, hilliten hevosia lujalla kä- 
dellä, ja heiluttaa piiskaa niin rauhallisesti? 

— Se on, vastasi vanhus, — tietäjä Amfiaraos. 

— Mutta näetkö tuolla sen miehen, joka kävelee muurien 
juurella edestakaisin mittaillen niitä ja huolellisesti ottaa selvil- 
le ne paikat, joihin olisi helpointa tehdä väkirynnäkkö? 

— Se on ylimielinen Kapaneus; hän puhuu kaupungis- 
tamme ivallisesti hirnuen ja tahtoo viedä teidät sirot neidot 
Lernan rannoille orjuuteen! 

Antigone kalpeni ja halusi kääntyä takaisin; vanhus ojensi 
hänelle kätensä ja ohjasi hänet alas tyttöjen kammioon. 


4. Menoikeus 


Tällä välin Kreon ja Eteokles pitivät sotaneuvottelua ja pani- 
vat tekemiensä päätösten mukaan jokaiselle Theban seitsemäs- 
tä portista erikoisen johtajan, niin että nämä vastasivat vihol- 
lispäälliköiden lukumäärää. Ennen kuin taistelu kaupungin 
omistuksesta alkaisi he tahtoivat kuitenkin tutkia enteitä, joita 
lintujen lennon tarkastelu voisi heille antaa. Thebalaisten jou- 

kossa eli, kuten Oidipus-tarussa on jo kerrottu, tietäjä Teiresi- 
as, Euereen ja luonnotar Khariklon poika; hän oli nuorukaise- 
na yllättänyt jumalatar Athenen äitinsä luona ja saanut katsel- 
la, mitä hänen ei sopinut nähdä. Sen tähden jumalatar oli ran- 
gaissut häntä sokeudella. Teiresiaan äiti Khariklo oli tosin 
nöyrästi pyytänyt ystävätärtään antamaan hänelle näön ta- 
kaisin, mutta sitä Athene ei enää voinut. Kuitenkin hän sääli 
sokeaa ja puhdisti tälle kuulon niin hienoksi, että sillä kykeni 
tajuamaan lintujen kaikki äänet. Ja niin Teiresias oli siitä het- 
kestä alkaen enteiden selittäjä. 

Tämän nyt jo iäkkään tietäjän luo Kreon lähetti nuoren 
poikansa Menoikeuksen, jonka oli määrä tuoda hänet kunin- 
kaan palatsiin. Vanhus ilmestyikin pian horjuvin polvin tyttä- 
rensä Manton ja palveluspojan taluttamana Kreonin eteen, jo- 
ka hartaasti kehotti häntä ilmoittamaan, mitä lintujen lento 
ennusti kaupungin kohtalosta. Teiresias oli kauan vaiti; vih- 
doin hän lausui surulliset sanat: 

— Oidipuksen pojat ovat pahasti rikkoneet isäänsä vas- 
taan; he tuottavat thebalaisten maalle katkeraa murhetta. Ar- 
golaiset ja Kadmoksen jälkeläiset surmaavat toisiaan, pojat 
kaatuvat toistensa käden kautta. Vain yhden pelastuksen tie- 
dän kaupungille; mutta se on pelastettavillekin liian katkera, 
jotta suuni taipuisi siitä puhumaan. Jääkää hyvästi! 

Hän kääntyi ja tahtoi mennä, mutta Kreon pyysi hellittä- 
mättä, kunnes ukko jäi. 

— Haluatko sittenkin kuulla sen, puhui tietäjä ankaralla 
äänellä. — Kuule siis! Mutta sano minulle ensin, missä on poi- 
kasi Menoikeus, joka opasti minut tänne? 

— Hän seisoo vieressäsi, vastasi Kreon. 

— Noniin, paetkoon hän niin kauas kuin suinkin jumalal- 
lisen ennustukseni tieltä, määräsi vanhus. 

— Miksi niin, kysyi Kreon. — Menoikeus on isänsä poi- 
ka; hän osaa olla vaiti, jos hänen pitää, ja iloitsee, jos saa tie- 
tää keinon, joka meidät pelastaa! 

— Kuulkaa sitten, mitä olen tajunnut lintujen lennosta, sanoi 
Teiresias. — Onni tulee, mutta kovan kynnyksen yli. Lohi- 
käärmeiden hampaiden kylvöstä täytyy nuorimman kaatua; 
vain tällä ehdolla saatte voiton! 

— Voi minua, huusi Kreon, — mitä merkitsevät nämä sa- 
nat, oi vanhus? 

— Että Kadmoksen nuorimman jälkeläisen täytyy kuolla, 
mikäli aiotaan pelastaa Theba. 

— Vaadit siis rakkaan lapseni, poikani Menoikeuksen 
kuolemaa, jatkoi ruhtinas suuttuneena. — Suoriudu tiehesi! En 
tarvitse mokoman tietäjän lausuntoa! 

— Onko totuus arvoton, jos se tuottaa sinulle tuskaa, ky- 
syi Teiresias vakavasti. 

Nyt Kreon heittäytyi hänen jalkoihinsa, syleili hänen 
polviaan, rukoili sokeaa ennustajaa harmaitten hiuksiensa ni- 
messä peruuttamaan äskeiset sanansa. Mutta tietäjä pysyi jyrk- 
känä. 

— Se vaatimus on peruuttamaton, hän selitti. — Dirke- 
lähteen rannalla, missä Johikäärme kerran majaili, hänen täy- 
tyy uhrikuolemassa vuodattaa verensä. Sitten teillä on Maa 
ystävänänne, kun se on saanut ihmisen verestä, jonka se ker- 
ran lennätti Kadmokselle lohikäärmeen hampaista, korvauk- 
seksi jälleen ihmisverta ja lisäksi sukulaisesta. Jos tämä nuoru- 
kainen uhraa itsensä kaupungin puolesta, hän on kuolemas- 
saan sen pelastaja, ja Adrastokselle ja hänen sotajoukolleen 
käy kotiinpaluu hirveäksi. Valitse nyt, Kreon, kumman näistä 
kahdesta kohtalosta haluat. 

Niin ennustaja puhui ja sitten lähti tyttärensä saattamana 
pois. Kreon seisoi kolkkoon vaitioloon vaipuneena, viimein 
huutaen tuskallisesti: 

— Kuinka mielelläni tahtoisin itse kuolla isänmaani puo- 
lesta! Mutta pitäisikö minun uhrata sinut, lapsi? Pakene, poi- 
kani, pakene niin kauas kuin jalkasi kantavat, tästä kirotusta 
maasta, joka on liian paha viattomuudeliesi. Mene Delfoin, 

Aitolian ja Thesprotian kautta Dodonan pyhäkköön: kätkey- 
dy siellä oraakkelin suojaan! 

— Mielelläni, vastasi Menoikeus, silmiensä säihkyessä. — 
Varusta minut välttämättömillä matkatarvikkeilla, isä, ja usko 
minua, etten suinkaan eksy oikealta tieltä. 

Kun Kreon rauhoittui pojan myöntyväisyydestä ja oli kii- 
ruhtanut määräpaikalleen, heittäytyi Menoikeus yksin jääty- 
ään maahan ja rukoili jumalia palavan hartaasti: 

— Antakaa minulle anteeksi, taivaalliset, puhtaat olennot, 
vaikka olen valehdellut riistäen väärillä sanoilla vanhalta isäl- 
täni arvottoman pelon! Tosin on anteeksiannettavaa se, että 
hän, vanhus, pelkää; mutta mikä pelkuri minä olisinkaan, jos 
kavaltaisin isänmaan, jolle olen elämästäni kiitollisuudenvelas- 
sa! Kuulkaa siis valani, te jumalat, ja ottakaa se suosiollisesti 
vastaan! Nyt lähden pelastamaan isänmaani oman kuolemani 
hinnalla. Pako veisi minut häpeään. Tahdon astua muurin reu- 
nalle, syöksyä lohikäärmeen syvään, pimeään kuiluun ja niin 
vapauttaa maamme, kuten tietäjä on ilmoittanut. 

Poika hypähti reippaasti pystyyn, riensi muurin harjalle ja 
teki niin kuin oli sanonut. Hän sijoittui linnanmuurin korkeim- 
malle kohdalle, loi silmäyksen vihollisten taistelurintaman yli 
ja kirosi heidät lyhyellä, juhlallisella manauksella. Sitten hän 
veti esille tikarin, jota oli pitänyt piilossa vaatteiden alla, lävis- 
ti kaulansa yhdellä ainoalla pistolla ja syöksyi korkeudesta 
murskaantuneena alas Dirke-lähteen rannalle. 


S. Hyökkäys kaupunkia vastaan 


Oraakkelin lausuma vaatimus oli täytetty; Kreon hillitsi vali- 
tuksensa; Eteokles jakoi porttien seitsemälle suojelijalle seitse- 
män joukkoa, ja niihin paikkoihin, joista hän oli nämä ottanut, 
hän sijoitti korvaukseksi ratsumiehiä toistensa taakse, lisäksi 

kevyttä jalkaväkeä kilvenkantajien seistessä edessä, niin että 
joka paikassa, missä hyökkäys tuottaisi muureille vaurioita, 
voitaisiin niitä suojella sotavoimilla. 

Myöskin argolaisten armeija lähti nyt liikkeelle, ja hyök- 
käys valleille alkoi. Sotalaulu kajahti ilmoille, ja vihollisten ta- 
holta kuten thebalaistenkin muureilta toitotettiin samaan ai- 
kaan torvia. Ensiksi johti Parthenopaios, metsästäjätär Atalan- 
ten poika, omiensa joukkoa, kilvet toisissaan kiinni, erästä 
porttia vastaan. Hänen kilpensä päällykseen oli kuvattu hänen 
äitinsä surmaamassa aitolialaista metsäkarjua lentävällä nuolel- 
laan. Toisen portin kimppuun kävi papillinen tietäjä Amfia- 
raos, uhrieläimiä mukana vaunuissaan; hän käytti koruttomia 
aseita, ilman vaakunakilpeä tai muuta komeutta. Kolmatta 
porttia vastaan ryntäsi Hippomedon; hänen kilvessään oli 
nähtävänä satasilmäinen Argos vartioimassa Heran lehmäksi 
muuttamaa Ioa. Neljättä porttia ahdistamaan ryntäsi joukkoi- 
neen Tydeus, jolla oli kilvessään takkuinen jalopeurantalja ja 
joka villisti heilutti oikeassa kädessään palosoihtua. 

Karkotettu kuningas Polyneikes komensi hyökkäystä vii- 
dettä porttia vastaan; hänen kilpensä esitti raivostuneena taka- 
jaloilleen noussutta hevosvaljakkoa. Kuudennelle portille johti 
soturijoukkonsa Kapaneus, joka julkesi väittää voivansa tais- 
tella kilpaa Ares-jumalan kanssa; hänen kilpensä rautaselkään 
oli piirretty jättiläinen, joka kantoi hartioillaan kokonaista pe- 
rustuksiltaan ilmaan kohotettua kaupunkia, ja saman kohtalon 
tämä kilvenkantaja oli suunnitellut Theban kaupungille. Seit- 
semättä ja viimeistä porttia vastaan ryntäsi Adrastos, Argok- 
sen kuningas. Hänen kilpensä päällykseen oli kuvattu sata 
käärmettä, jotka kantoivat levoissaan thebalaisia lapsia. 

Kun kaikki olivat edenneet kyllin lähelle portteja, aloitet- 
tiin taistelu ensin lingoilla, sitten jousilla ja keihäillä. Mutta 
thebalaiset torjuivat voitollisesti ensimmäisen hyökkäyksen, 
niin että argolaisten joukot perääntyivät. Silloin Tydeus ja Po- 
lyneikes huusivat nopean päättäväisinä: 

— Te veljet, miksi ette hyökkää yhdistynein voimin port- 
teja vastaan, ennen kuin teidät ajetaan ammuksilla taaksepäin? 
Rynnätkää yhtaikaa, jalkaväki, ratsumiehet, vaununohjaajat, 
kaikki yhdessä! 

Tämä huuto, joka nopeasti levisi sotajoukon keskuuteen, 
elähdytti uudelleen argolaisten mielet. Kaikki rohkaistuivat 
jälleen, ja hyökkäys alkoi entistä ankarampana, mutta ei on- 
nellisimmin kuin äsken. Verisin päin vaipuivat hyökkääjät 
puolustajien jalkoihin, ja kokonaiset rivit heittivät koristen 
henkensä muurien juurella, niin että kaupungin edustan kuival- 
la maaperällä virtasi veripuroja. 

Sitten ryntäsi arkadialainen Parthenopaios kuin myrsky- 
tuuli määrättyä porttia vastaan ja huusi tulta ja kirveitä haka- 
takseen sen pirstaleiksi. Eräs thebalainen sankari Periklyme- 
nos, jolla oli paikkansa muurilla hänen lähellään, huomasi hä- 
nen ponnistelunsa ja kiskaisi viime tingassa kappaleen kivistä 
rintasuojaa irti muurista, niin suuren, että siitä olisi tullut ko- 
konainen vaununkuorma. Sellaisen järkäleen heitto musersi 
hyökkääjän vaaleakiharaisen pään ja murskasi hänen luunsa, 
niin että hän suistui ruhjoutuneena maahan. 

Nähtyään tämän portin siis olevan turvassa Eteokles kii- 
rehti toisille ja kohtasi neljännen edessä Tydeuksen, joka rai- 
vosi kuin auringon pistämä lohikäärme; hän ravisteli päätänsä 
liehuvan kypärätöyhdön alla, ja hänen kilvessään, jota hän piti 
sen päällä, helisi tiukuja reunan ympärillä, hänen itsensä hei- 
luttaessa oikeassa kädessään keihästä korkealle muuria kohti 
ympärillään kokonainen joukko kilvenkantajia, jotka linkosi- 
vat keihäitä vimmatusti muurin harjalle, niin että thebalaisten 
täytyi paeta rintasuojan laidalta. Tällä hetkellä ilmestyi Eteok- 
les, kokosi heidät kuin metsästäjä hajalleen joutuneet koirat ja 
johti takaisin torjumaan rynnäkköä. Sitten hän riensi edelleen 
portilta toiselle. Viimein hän tapasi myöskin raivoavan Kapa- 
neuksen, joka kantaen kaupunkia vastaan monipuolaisia ryn- 

näkkötikkaita huusi rehentelevästi, etteivät edes Zeuksen sala- 
mat estäisi häntä tuhoamasta valloitettua kaupunkia perustuk- 
sia myöten. 

Tällaisia uhkauksia purkaen hän pystytti tikapuut muuria 
vasten ja kiipesi kilpensä suojassa sileitä puolapuita myöten 
ylös heitettyjen kivien viuhuessa hänen ympärillään. Mutta 
thebalaisten tehtäväksi ci jätetty hänen rankaisemistaan 
moisesta julkeudesta; Zeus itse otti sen suorittaakseen ja satut- 
ti häneen ukkosennuolen juuri kun hän jo nousi muurin reunal- 
le. Se oli sellainen isku, että maa järähti; hyökkääjän repeyty- 
neet jäsenet lensivät kauas tikapuilta, tuleen syttyneet hiukset 
liehuivat taivasta kohti, ja veri valui maahan, kädet ja jalat 
pyörivät kehässä kuin ratas, ja hänen ruhonsa syöksyi vihdoin 
palavana tantereelle. 

Kuningas Adrastos tajusi tästä merkistä, että jumalien isä 
oli vihamielinen hänen hankkeelleen. Niinpä hän johdatti vä- 
kensä pois vallihaudasta ja vetäytyi heidän kanssaan taakse- 
päin. Thebalaiset sitä vastoin käsitettyään onnea tuovan mer- 
kin, jonka Zeus oli heille lähettänyt, ryntäsivät jalkaisin ja 
vaunuilla ulos kaupungista. Heidän jalkaväkensä syöksyi kes- 
kelle argolaisten armeijaa, vaunut kiitivät vaunuja vastaan, ja 
ruumiita lojui kasoittain. Voitto jäi thebalaisille, ja vasta sit- 
ten, kun he olivat karkottaneet vihollisen hyvän matkaa kau- 
pungista, he palasivat sinne. 

Tällä argolaisten pakomatkalla tapahtui myöskin, että 
thebalainen sankari Periklymenos ajoi tietäjä Amfiaraosta 
takaa Ismenos-joen rannalle asti. Siellä pidätti vesi hevosilla ja 
vaunuilla pakenevaa, thebalaisen ollessa hänen kintereillään. 
Epätoivoissaan tietäjä käski ajomiehen pakottaa hevoset etsi- 
mään tiensä syvän kaalamon poikki. Mutta ennen kuin hän eh- 
ti veteen, oli vainooja saapunut rannalle ja uhkasi keihäällään 
hänen niskaansa. Silloin Zeus, joka ei tahtonut, että hänen tie- 
täjänsä kuolisi häpeällisessä paossa, halkaisi salamalla maan 

niin että siihen tuli ikään kuin musta onkalo, joka ahmaisi ki- 
taansa juuri ylitse yrittävät hevoset, vaunut, tietäjän ja hänen 
toverinsa. 


6. Veljesten kaksintaistelu 


Sillä tavalla päättyi hyökkäys Theban kaupunkia vastaan. 
Kun Kreon ja Eteokles olivat miehineen palanneet muurien 
sisäpuolelle, järjestäytyi lyötyjen argolaisten sotajoukko uudel- 
leen, ja pian se jälleen kykeni marssimaan lähemmäksi piiritet- 
tyä kaupunkia. Kun thebalaiset huomasivat sen ja toiveet siitä, 
että he pystyisivät toisen kerran tehokkaaseen vastarintaan 
sen jälkeen kun heidänkin voimansa olivat kovasti heikontu- 
neet ensimmäistä hyökkäystä torjuttaessa, olivat jokseenkin 
lamassa, teki kuningas Eteokles suuren päätöksen. Hän lähetti 
kaupungista airuen argolaisen sotajoukon luo, joka vallihau- 
dan reunalle asetettuaan jälleen tiheänä renkaana saartoi The- 
ban muureja, ja näin vaati heitä kuulemaan sanojaan. Sitten 
hän seisoen linnan korkeimmalla kohdalla huusi kaupungin 
sisäpuolelle sijoitetulle omalle väelleen ja piirittäville argolaisil- 
le kovalla äänellä: 

— Te kaikki danait ja argolaiset, jotka olette tänne tul- 
leet, ja te Theban kansat, älkää uhratko niin monta ihmishen- 
keä, te toiset Polyneikeen mieliksi ja te toiset, minun, hänen 
veljensä vuoksi! Antakaa mieluummin minun itseni kestää tä- 
män taistelun vaara ja siis mitellä yksin voimiani taistelussa 
veljeni Polyneikeen kanssa! Jos surmaan hänet, niin annetta- 
koon minun yksin jäädä tänne herraksi: jos kaadun hänen kä- 
destään, niin luovutettakoon valtikka hänelle, ja te argolaiset 
laskekaa sitten aseenne ja palatkaa kotimaahanne menettämät- 
tä henkeänne hyödyttömästi näiden muurien edustalla. 

Argolaisten riveistä hyppäsi nyt Polyneikes esille ja huusi 
vastaukseksi olevansa valmis hyväksymään veljensä ehdotuk- 

sen. Molemmin puolin oltiin jo aikoja väsyneitä veriseen so- 
taan, jonka piti koitua hyödyksi vain yhdelle kahdesta miehes- 
tä. Niinpä molemmat sotajoukot osoittivat suosiotaan tälle oi- 
keudenmukaiselle ajatukselle. Siitä tehtiin sopimus, ja johtajien 
vala vahvisti sen molemmilta puolilta sillä kentällä, joka oli eri 
sotajoukkojen välillä. 

Nyt pukeutuivat Oidipuksen pojat täysiin varuksiinsa; 
Theban hallitsijan koristivat ylhäisimmät thebalaiset, karkote- 
tun Polyneikeen argolaisten päälliköt. Sitten molemmat seisoi- 
vat teräksessä komeillen voimakkaina, katseet tuimina. 

— Ajattele, huusivat Polyneikeen ystävät, —että Zeus 
odottaa sinulta voiton muistomerkkiä Argoksessa! 

Ja tehebalaiset rohkaisivat ruhtinastaan Etcoklesta: 

— Sinä taistelet isänmaan ja valtikkasi puolesta; tämä 
kaksinkertainen päämäärä antakoon sinulle voiton! 

Ennen kuin kohtalokas taistelu alkoi, uhrasivat vielä 
myöskin tietäjät, kerääntyen yhteen molemmista sotajoukois- 
ta, ottaakseen uhriliekkien muodoista selville taistelun tulok- 
sen. Saatu merkki oli kaksimielinen. Se näytti ennustavan voi- 
ton tai tappion kummallekin samalla kertaa. Kun uhraaminen 
oli päättynyt ja molemmat veljekset yhä seisoivat taisteluval- 
miissa asennossa, kohotti Polyneikes anoen molemmat käten- 
sä, käänsi päänsä Argosta kohti ja rukoili: 

— Hera, Argoksen valtiatar, sinun maastasi olen ottanut 
itselleni vaimon, sinun maassasi asun; anna kansalaisesi voit- 
taa taistelussa, anna hänen värjätä oikeutensa vastustajan ve- 
rellä! 

Toisella puolella kääntyi Etcokles Thebassa sijaitsevaa 
Athenen temppeliä kohti: 

— Salli, oi Zeuksen tytär, rukoili hän, — minun lennättää 
keihääni voitokkaasti päämäärään, sen miehen rintaan, joka 
tuli hävittämään isänmaatani! 

Hänen lausuessaan viimeiset sanat kajahti torventoitotus 
verisen taistelun merkkinä, ja veljekset syöksyivät hurjasti 

juosten toisiaan vastaan ja iskivät kiinni toisiinsa kuin kaksi 
metsäkarjua, jotka ovat hioneet julmia torahampaitaan tois- 
tensa varalle. Heittokeihäät suhahtivat toistensa ohitse ja kim- 
mahtivat molemmat pois kilvistä. Sitten he molemmat tähtäsi- 
vät työntökeihäillä toisiaan kasvoihin ja silmiin, mutta nopeas- 
ti eteen ojennetut kilvenreunat tekivät tyhjäksi myöskin tämän 
yrityksen. Katsojiltakin valui hiki suurina pisaroina pitkin ruu- 
mista katkeran taistelun näkemisestä. Vihdoin Eteokles unohti 
itsensä, ja kun hän hyökätessään aikoi oikealla jallaan potkais- 
ta syrjään kiven, joka oli hänen tiellään, hän pisti varomatto- 
masti jalkansa kilven alta näkyviin; silloin Polyneikes iski sii- 
hen keihäänsä, lävistäen säären. 

Argolaisten sotajoukko riemuitsi tästä tempusta ja näki 
siinä jo ratkaisevan voiton. Mutta haavoittunut, joka ei ollut 
hetkeksikään menettänyt malttiaan, oli ehtinyt huomata vas- 
tustajansa toisen hartian paljastuksen ja heitti keihäänsä sitä 
kohti; se tarttuikin hartiaan, kuitenkin niin, että kärki katkesi. 
Thebalaiset päästivät kuuluville vain puolittaisen riemuhuu- 
don. Eteokles väistyi taaksepäin, tarttui marmorikiveen ja 
murskasi sillä veljensä keihään kahdeksi kappaleeksi. Taistelu 
oli nyt tasaväkinen, kun molemmat olivat menettäneet heitto- 
aseensa. He tarttuivat kiireesti miekkojensa kahvoihin ja ryn- 
täsivät ihan likelle toisiaan; kilpi kalahti kilpeä vasten, ja tais- 
telun melske oli kova. 

Silloin Eteokles muisti erään taitotempun, jonka oli oppi- 
nut Thessaliassa. Hän vaihtoi äkkiä asentoaan, vetäytyi taak- 
sepäin vasemman jalkansa varaan, suojasi alaruumiinsa huolel- 
lisesti, työnsi sitten oikean jalan eteen ja pisti veljeään, joka yl- 
lättyneenä tästä muutoksesta ei ollut enää peittänyt ruumiinsa 
alaosaa kilvellä. Keihäs puhkaisi Polyneikeen, mennen hänen 
ruumiinsa lävitse lonkan yläpuolelta. Hän kallistui tuskaa tun- 
tien sivulle ja vaipui pian maahan, veren virratessa rajusti. 
Voittoansa enää epäilemättä Eteokles heitti miekkansa pois ja 
painui kuolevan päälle ryöstääkseen hänet. Mutta se oli hänen 


329 





turmionsa; sillä Polyneikes oli vielä kaatuessaan tarttunut lu- 
jasti kiinni miekkaansa ja nyt, niin heikosti kuin hän hengitti- 
kin, hänelle oli kuitenkin jäänyt vielä kylliksi voimia sysätäk- 
seen sen ylitsensä kumartuneen vastustajan maksaan. Silloin 
Eteokles kierähti selälleen veljensä viereen itsekin kuolevana. 

Nyt avautuivat Theban portit; naiset ja palvelijat syöksyi- 
vät ulos valittamaan hallitsijansa ruumiin ääressä. Mutta Anti- 
gone heittäytyi rakkaan veljensä Polyneikeen ylle kuullakseen 
viimeiset sanat hänen huuliltaan. Eteoksen oli loppu kohdan- 
nut nopeammin kuin hänet; vielä vain syvä huokaus korise- 
vasta rinnasta ja hän heitti henkensä. Sen sijaan Polyneikes 
hengitti vielä, käänsi sammuvat silmänsä siskoa kohti ja pu- 
hui: 

— Kuinka valitankaan sinun kohtaloasi, sisar, kuinka 
myöskin surkuttelen kuollutta veljeäni, joka ystävästäni muut- 
tui viholliseksi! Vasta nyt kuollessani havaitsen, että olen hän- 
tä rakastanut. Mutta sinä, rakas sisko, hautaa minut kotimaa- 
hani ja lepytä isieni vihastunut kaupunki, jotta se soisi minulle 





Naiset ja palvelijat syöksyivät valittamaan ruumiin äressä 

edes niin paljon, vaikka minulta on riistetty valta! Paina sil- 
mäni kädelläsi kiinni, sillä kuoleman yö levittää jo varjojaan 
ylitseni. 

Niin hän sitten kuoli sisarensa syleilemänä. Nyt tuli ääne- 
käs riita väkijoukon eri puolien kesken. Thebalaiset väittivät 
hallitsijansa Eteokleen voittaneen, mutta viholliset olivat sitä 
mieltä, että voitto kuului Polyneikeelle, ja samoin kiistelivät 
johtajat ja kaatuneiden ystävät. — Polyneikes antoi keihäällä 
ensimmäisen iskun, sanottiin toisella puolella. — Mutta hän 
kaatui myöskin ensimmäiseksi, vastattiin siihen. 

Tämän toran kestäessä tartuttiin aseisiin. Thebalaiset oli- 
vat onnekseen järjestäytyneet ja saapuneet paikalle täysissä 
asevarustuksissa, osaksi ennen kaksintaistelua, osaksi sen lä- 
hestyessä loppuaan, kun taas argolaiset olivat silloin heittäneet 
aseensa pois ja ikään kuin varmoina voitosta huoleti katselleet 
kamppailua. Niinpä thebalaiset syöksyivät äkkiä argolaisten 
sotajoukon kimppuun, ennen kuin tämä chti suojata itseään va- 
ruksilla, eivätkä kohdanneet mitään vastarintaa; aseettomat 
viholliset täyttivät tasangot epäjärjestyksessä paeten, ja veri 
juoksi virtoina, sillä heitetyt keihäät kaatoivat pakenevia sa- 
doittain maahan. Pian oli Theban ympäristö puhdistettu kai- 
kista vihollisista. Joka puolelta toivat thebalaiset surmattujen 
pakolaisten kilpiä ja muuta keräämäänsä saalista ja kantoivat 
niitä riemuiten kaupunkiin. 


7. Kreonin päätös 


Sitten alettiin huolehtia kaatuneiden hautauksesta. Theban ku- 
ninkaan arvo oli molempien kuolleiden veljesten jälkeen joutu- 
nut heidän enolleen, jonka piti nyt määrätä sisarenpoikansa 
hautaamisesta. Viipymättä hän käski, että Eteokles, kuten ai- 
nakin kaupungin puolustuksessa kaatunut sankari, oli haudat- 
tava juhlallisesti kuninkaallisin kunniaosoituksin. Kaupungin 

kaikki asukkaat olivat mukana ruumissaatossa sillä aikaa kun 
Polyneikes lojui kentällä hautaamattomana ja häpeässä. Sitten 
Kreon julisti airuilla koko kaupungille, ettei saanut surkutte- 
lunkaan takia suoda hautaa isänmaan vihollisille, joka oli saa- 
punut tulella hävittämään kaupungin, ahmimaan omaistensa 
verta, vieläpä karkottamaan maan omat jumalat ja syöksemään 
orjuuteen kaikki eloon jääneet, vaan tuo kirottu ruumis oli hau- 
taamatta jätettävä lintujen ja koirien ruoaksi. Samalla hän vel- 
voitti kansalaiset pitämään itse huolta siitä, että tätä kunin- 
kaallista tahtoa noudatettiin ja sijoitti vielä ruumiin likelle eri- 
tyisiä vakoojia, joiden oli määrä valvoa, ettei kukaan pääsisi 
sitä varastamaan tai hautaamaan. Sen ihmisen palkkana, joka 
tässä asiassa kuitenkin tekisi vastoin kuninkaan päätöstä, olisi 
ehdoton kuolema; hänet kivitettäisiin julkisesti kaupungissa. 

Tämän kauhean ilmoituksen oli kuullut myös hurskas sisar 
Antigone, ja hän muisti hyvin lupauksensa, jonka oli antanut 
kuolevalle. Sydän raskaana hän kääntyi nuoremman sisarensa 
Ismenen puoleen ja tahtoi suostuttaa hänet ryhtymään kans- 
saan yhdessä uhkarohkeaan tekoon, riistämään veljen ruumiin 
hänen vihollisiltaan. Mutta Ismene oli heikko tyttö, jolta 
puuttui näin sankarillinen rohkeus. 

— Oletko siis, sisko, kysyi hän itkien, — jo kokonaan 
unohtanut isämme ja äitimme kamalan tuhon ja onko muistis- 
tasi häipynyt myös veljemme äskeinen surkea loppu, kun halu- 
at johdattaa vielä meidät eloon jääneetkin samanlaiseen kuole- 
mankohtaloon? 

Antigone kääntyi pelkurimaisesta sisarestaan kylmästi 
pois. 

— En halua sinua lainkaan auttajakseni, vastasi hän, — 
vaan menen yksin hautaamaan veljeni. Sen toimitettuani kuo- 
len ilomielin ja laskeudun maahan sen viereen, jota olen elä- 
mässäni rakastanut! 

Pian sen jälkeen tuli eräs vartijoista pelokkaana ja epäröi- 
vin askelin kuningas Kreonin eteen. 

— Ruumis, jonka annoit vartioitavaksemme, on haudat- 
tu, huusi hän hallitsijalleen, —ja ilkityön tuntematon tekijä on 
päässyt meiltä pakoon. Emme tiedä myöskään, kuinka se on 
tapahtunut. Kun ensimmäinen päivävartija ilmoitti meille tä- 
män asian, teki se meidät kaikki perin levottomiksi. Vain ohut 
tomukerros oli vainajan päällä: ainoastaan niin paljon kuin on 
välttämätöntä, jotta hautaus pätee manalan jumalien kannalta. 
Eikä näkynyt mitään jälkeä lapioimisesta tai siitä, että joku 
olisi kulkenut sillä paikalla. Meidän vartijoiden kesken tuli rii- 
ta, jokainen syytti toistaan, ja sitten aloimme tapella. Viimein 
kuitenkin päätettiin yksimielisesti, että sinulle, oi kuningas, pi- 
ti heti ilmoittaa, mitä oli tapahtunut, ja minulle osui tämä on- 
neton airuen tehtävä! 

Kreon julmistui tästä uutisesta ja uhkasi hirtättää kaikki 
vartijat, elleivät he viipymättä toimittaisi hänen käsiinsä tuota 
käskyn rikkojaa. Heidän täytyi myöskin hänen määräyksensä 
mukaan paljastaa ruumis jälleen kaikesta mullasta, ja sitten he 
pitivät vahtia sen ääressä kuten aikaisemmin. 

Näin he istuivat aamusta keskipäivään asti kuumassa au- 
ringonpaisteessa. Silloin nousi äkkiä myrsky, ja ilmapiiri täyt- 
tyi pölystä. Vartijat miettivät vielä tätä odottamatonta merk- 
kiä, kun näkivät erään neitsyen lähestyvän valitellen niin kai- 
hoisasti kuin lintu ruikuttaa löytäessään pesänsä tyhjäksi ryös- 
tettynä. Hänellä oli kädessään vaskinen ruiskukannu, jonka 
hän nopeasti täytti tomulla; sitten hän lähestyi varovaisesti 
ruumista — sillä vartijat istuivat jokseenkin kaukaisella kukku- 
lalla ollakseen kärsimättä jo kauan aikaa hautaamatta viruneen 
ruumiin läheisyydestä — ja hautaamisen asemesta varisti ruu- 
miin ylle multaa kolme kertaa. Silloin vartijat eivät enää vit- 
kastelleet; käsittäen, kuinka oli asian laita, he hyökkäsivät pai- 
kalle, tarttuivat kiinni häneen ja lähtivät laahaamaan teosta ta- 
vattua vihaisen hallitsijansa eteen. 

8. Antigone ja Kreon 


Kreon tunsi pahantekijässä sisarentyttärensä Antigonen. 

— Mieletön, huusi hän neidolle, — sinä, joka painat otsa- 
si maata kohti, tunnustatko vai kiellätkö tämän teon? 

— Tunnustan sen, vastasi Antigone ja kohotti päänsä taas 
pystyyn. 

— Ja tunsitko, kysyi kuningas edelleen, — sen lain, jonka 
olet niin julkeasti rikkonut? 

— Tunsin sen hyvinkin, myönsi neito lujalla äänellä ja 
levollisesti, — mutta sellainen määräys ci ole lähtöisin yhdestä- 
kään kuolemattomasta jumalasta. Tunnen myöskin muita lake- 
ja, jotka eivät ole eiliseltä tai tältä päivältä, jotka ovat voimas- 
sa ikuisesti ja joista kukaan ei tiedä, milloin ne on säädetty. 
Kukaan kuolevainen ei saa niitä rikkoa joutumatta jumalien 
vihoihin. Eräs sellainen laki kielsi minua jättämästä hautaa- 
matta äitini kuollutta poikaa. Jos sinusta tämä menettelytapa 
näyttää mielettömältä, niin mieletön on se, joka minua mielet- 
tömyydestä syyttää. 

— Luuletko, puhui Kreon yhä katkerampana neidon vas- 
tustuksesta, — ettei jäykkää mielenlaatuasi voida taivuttaa? 
Murtuuhan kuitenkin haurain teräs ensiksi. Sen, joka on toisen 
vallassa, ei sovi uhmailla! 

Antigone vastasi siihen: 

— Et voi kuitenkaan tuottaa minulle enempää kuin kuo- 
leman: miksi siis tämä lykkäys? Nimeni ei jää maineettomaksi 
sen tähden, että kuolen. Myöskin tiedän, että kansalaisiltasi 
täällä vain pelko pitää suut tukittuina ja että kaikki sydämes- 
sään hyväksyvät tekoni; sillä veljeään rakastamaan sisar on 
ensi sijassa velvollinen. 

— Noniin, rakasta sitten Haadeessa, huusi kuningas yhä 
suuttuneempana, — jos sinun kerran täytyy rakastaa! 

Ja hän käski jo palvelijoiden tarttua häneen kiinni, kun Is- 
mene, joka oli kuullut sisarensa kohtalosta, tuli syöksyen sisäl- 

le. Hän näytti kokonaan ravistaneen itsestään pois naisellisen 
heikkouden ja ihmispelkonsa. Rohkeasti hän astui julman 
enonsa eteen, tunnusti olleensa tietoinen käskyn rikkomisesta 
ja halusi mennä kuolemaan sisarensa kanssa. Samalla hän 
muistutti kuninkaalle, ettei Antigone ollut ainoastaan hänen 
sisarensa tytär, vaan myöskin hänen oman poikansa Haimo- 
nin kihlattu morsian ja että hän kuolemantuomiollaan murs- 
kaisi oman jälkeläisensä avioliiton. Vastaamatta siihen mitään 
Kreon käski ottaa kiinni myöskin sisaren ja viedä heidät mo- 
lemmat palatsin sisäosaan. 


9. Haimon ja Antigone 


Kun Kreon näki poikansa kiiruhtavan saapuville hän ci voinut 
kuvitella muuta kuin että tämä kiihtyisi morsiamelleen lange- 
tetusta tuomiosta täyteen vimmaan isäänsä vastaan. Haimon 
vastaili kuitenkin hänen epäluuloisiin kysymyksiinsä lapsel- 
lisen kuuliaisesti, ja vasta sitten, kun oli saanut isän vakuuttu- 
necksi hurskaasta uskollisuudestaan, hän rohkeni puhua rak- 
kaan kihlattunsa puolesta. 

— Et tiedä, isä, huomautti hän, — mitä kansa juttelee ja 
mitä moitittavaa se keksii. Silmäsi pelottavat jokaista kansa- 
laista puhumasta mitään sellaista, mikä ei miellytä korviasi; 
minun sitä vastoin on mahdollista kuulla pimeässä myös senta- 
paisia asioita. Niinpä salli minun sanoa, että koko kaupunki 
surkuttelee tätä neitoa ja että kaikki kansalaiset ylistävät hä- 
nen tekoaan jälkimaineen arvoiseksi, eikä kukaan usko, että 
hän, tuo hurskas sisar, joka ei antanut koirien ja lintujen raa- 
della veljeään, on ansainnut palkakseen kuoleman. Sen tähden, 
rakas isä, alistu kansan ääneen; tee se niin kuin puut, jotka istu- 
tettuina tulvivan metsävirran rannalle eivät vastusta sitä, vaan 
antavat myöten veden voimalle ja jäävät vahingoittumatta sil- 

lä aikaa kun aallot tempaavat juurineen maasta ne puut, jotka 
uskaltavat ryhtyä vastarintaan. 

— Tahtooko poika opettaa minulle järkeä, huudahti Kre- 
on halveksivasti. — Näyttää siltä kuin hän taistelisi liitossa 
naisen kanssa! 

— Niinpä kyllä, mikäli sinä olet nainen, vastasi nuorukai- 
nen nopeasti ja vilkkaasti, — sillä kaikki tämä on sanottu vain 
sinun hyväksesi! 

— Huomaan hyvin, lopetti isä äkäisenä puheensa, — että 
sokea rakkaus rikolliseen pitää mieltäsi kahleissa. Mutta elävä- 
nä hän ei enää saa olla kosittavanasi. Sillä tiedä: kauas, missä 
ainoatkaan ihmisaskeleet eivät kajahtele, kätketään hänet elä- 
vänä ruumiina teljettyyn kalliohautaan. Hänelle annetaan mu- 
kaan vain vähän ruokaa, sen verran kuin on välttämätöntä 
kaupungin varjelemiseksi siltä tahralta, että sen omalla alueella 
on tällainen murha suoritettu. Rukoilkoon hän siellä vapah- 
dusta siltä manalan jumalalta, jota hän kuitenkin yksin palvoo. 
Liian myöhään hän saa havaita olevan viisaampaa totella elä- 
viä kuin kuolleita. 

Sen sanottuaan Kreon kääntyi vihaisesti pois pojastaan, ja 
pian oli kaikki valmistelut suoritettu hirmuhallitsijan kauhean 
päätöksen toimeenpanemiseksi. Antigone vietiin julkisesti 
Theban asukkaiden nähden hautaholviin, joka häntä odotti; 
hän astui sinne pelottomana, rukoillen avukseen jumalia ja nii- 
tä rakkaitaan, joiden yhteyteen toivoi pääsevänsä. 

Yhä vielä virui kaatuneen Polyneikeen mätänevä ruumis 
kentällä. Koirat ja linnut ravitsivat itseään sillä ja saastuttivat 
kaupunkia kantamalla vainajan jäännöksiä sinne tänne. Sitten 
ilmestyi vanha tietäjä Teiresias kuningas Kreonin eteen, kuten 
kerran oli tullut tapaamaan Oidipusta, ja ilmoitti hänelle lintu- 
jen lennosta ja uhrieläinten sisuksista näkemänsä onnettomuu- 
den. Hän oli kuullut ilkeiden, haaskoja syövien lintujen rääky- 
mistä, ja uhrieläin oli alttarilla palanut sakeassa savussa eikä 
liekehtinyt kirkkaassa tulessa. 

— Jumalat ovat ilmeisesti vihastuneet meihin, lopetti hän 
selostuksensa,—sen pahoinpitelyn vuoksi, jonka alaiseksi kaa- 
tunut kuninkaanpoika on joutunut. Älä siis ole uppiniskainen, 
oi hallitsija, anna myöten kuolleelle äläkä katsele surmattua! 
Mitä kunniaa on surmata kuollut vielä kerran? Luovu siitä; 
hyvässä tarkoituksessa neuvon sinua! 

Mutta Kreon karkotti tietäjän loukkaavin sanoin tiehen- 
sä, kuten Oidipus kerran, soimasi häntä rahanhimoiseksi ja 
syytti valheesta. Silloin tietäjän mieli kiihtyi, ja hän veti sääli- 
mättä kuninkaan silmien edestä pois verhon, joka peitti tule- 
vaisuuden. 

— Tiedä, puhui hän, — ettei aurinko laske ennen kuin 
omasta verestäsi tuot ruumiin kahden ruumiin korvaukseksi. 
Sinä teet kaksinkertaisen rikoksen, kun pidätät vainajan mana- 
lasta, jonne se kuuluu, etkä päästä elävää ylämaailmaan niin 
kuin pitäisi! Vie minut nopeasti pois, poika! Jättäkäämme tä: 
mä mies onnettomuutensa haltuun! 

Niin hän poistui sieltä oppaansa käteen ja tietäjänsauvaan 
nojaten. 


10. Kreonin rangaistus 


Kuningas katseli vapisten vihastuneen tietäjän jälkeen. Hän 
kutsui luokseen kaupungin vanhimmat ja kysyi heiltä, mitä 
olisi tehtävä. — Päästä neito luolasta ja hautaa nuorukaisen 
laiminlyöty ruumis, kuului yksimielinen neuvo. Taipumatto- 
masta hallitsijasta oli raskasta myöntyä. Mutta hänen sydä- 
mensä oli masentunut. Niinpä hän suostui tuskallisesti ryhty- 
mään ainoaan pelastuskeinoon, joka voisi vierittää hänen per- 
heensä yltä Teiresiaan ennustaman tuhon. Hän itse lähti pal- 
velijoiden ja seurueen kera ensiksi kentälle, missä Polyneikes 
lepäsi, ja sitten hautaholviin, jonne Antigone oli teljetty, ja pa- 
latsiin jäi hänen puolisonsa Eurydike yksin. Tämä kuuli pian 

kaduilta valitushuutoja, ja kun hän vihdoin yhä äänekkääm- 
mäksi paisuvan voivottelun takia poistui huoneestaan ja astui 
palatsinsa etupihaan, häntä vastaan tuli sanansaattaja, joka oli 
opastanut hänen puolisoaan Polyneikeen raadellun ruumiin 
luo. 

— Rukoilkaamme manalan jumalia, mies kertoi, — 
pesimme kuolleen pyhässä kylvyssä ja poltimme sitten hänen 
säälittävän ruumiinsa jäännökset. Sen jälkeen, kun olimme 
koonneet hänelle isänmaan mullasta hautakummun, menimme 
sille kiviselle holville, johon neito oli astunut lopettaakseen 
siellä elämänsä kurjalla nälkäkuolemalla. Siellä kuuli eräs edel- 
le kiiruhtanut palvelija jo kaukaa huikeita valitushuutoja ka- 
malan luolan ovelta. Hän riensi takaisin herramme luo ilmoit- 
taakseen havaintonsa. Mutta myöskin kuninkaamme korviin 
oli kuulunut tuo surullinen valitus, ja hän oli siinä tuntenut 
poikansa äänen. Me palvelijat kiiruhdimme hänen käskystään 
paikalle ja katsoimme kallion raosta. Voi meitä, mitä meidän 
täytyikään siellä nähdä! Syvällä, onkalon perällä, näkyi 
Antigone-neito ripustettuna harsonsa kiemuroihin ja jo kuol- 
leena. Hänen edessään makasi hänen ruumistaan syleillen oma 
poikasi Haimon, hillittömästi valitellen, riistettyä morsianta 
surkutellen ja isänsä pahaa työtä kiroten. Tällä välin kuningas 
oli ehtinyt holvin luo ja astui raskaasti huokaillen avoimesta 
ovesta sisälle. Onneton poika, hän huusi, mitä sinä ajattelet? 
Mitä uhkaa meille hämmentynyt katseesi? Tule ulos isäsi luo! 
Rukoillen, polvilleni langeten, vannotan sinua! Mutta poika 
tuijotti häneen epätoivoisen näköisenä ja vastaamatta tempasi 
tupesta kaksiteräisen miekkansa; isä syöksyi ulos holvista ja 
väisti iskun. Sen jälkeen onneton Haimon kumartui teräskärjen 
ylle ja pakotti sen menemään syvälle kupeeseensa. Hän vaipui 
maahan, mutta vielä silloinkin hän kietoi käsivartensa lujasti 
morsiamen ruumiin ympärille, ja lepää nyt yhtä kuolleena hau- 
taholvissa kuin se vainaja, johon hän oli tarttunut. 

Eurydike kuunteli näitä uutisia ääneti ja riensi sitten pois 

puhumatta hyvää tai pahaa sanaa. Epätoivoiselle kuninkaalle, 
joka valitellen palasi ainoan poikansa ruumista kantavien pal- 
velijoiden seuraamana palatsiin, ilmoitettiin matkalla se tieto, 
että hänen puolisonsa makasi kuolleena verissään eräässä sisä- 
huoneessa, syvä miekanhaava sydämessään. 


11. Thebaa ahdistaneiden sankarien hautaaminen 


Koko Oidipuksen suvusta oli nyt, kaatuneiden veljien kahta 
poikaa lukuun ottamatta, vain Ismene jäljellä. Hänen myö- 
hemmästä kohtalostaan taru ei kerro mitään; hän kuoli joko 
naimattomana tai lapsettomana, ja hänessä sammui tuo kovan 
onnen suku. Seitsemästä sankarista, jotka olivat lähteneet so- 
taretkelle Thebaa vastaan, pelastui kuningas Adrastos yksin 
onnettoman hyökkäyksen ja viimeisen taistelun jälkeen, sillä 
hänellä oli siivekkäässä paossa apuna kuolematon ratsunsa 
Arion. 

Saavuttuaan onnellisesti Ateenaan hän otti suojelusta ru- 
koilevana turvapaikakseen armeliaisuuden alttarin ja pitäen öl- 
jypuun oksaa kädessään vannotti ateenalaisia auttamaan hän- 
tä, jotta hän voisi kunniallisesti haudata Theban edustalla kaa- 
tuneet sankarit ja kansalaiset. Ateenalaiset täyttivät hänen toi- 
vomuksensa ja lähtivät hänen kanssaan Theseuksen johdolla 
sotaretkelle. Thebalaiset pakotettiin suostumaan hautaami- 
seen. 
Silloin Adrastos pystytti kaatuneiden sankarien ruumiita 
varten seitsemän korkeaksi ladottua polttoroviota ja pani Aso- 
poksen rannalla Apollon kunniaksi toimeen kilpa-ajot. Kun 
Kapaneuksen rovio paloi, syöksyi hänen puolisonsa. Ifiin ty- 
tär Euadne, liekkeihin ja tuhoutui yhdessä hänen ruumiinsa 
kanssa. Amfiaraoksen ruumista, jonka maa oli niellyt, ei ollut 
löydetty haudattavaksi. Kuninkaan mieltä pahoitti se, ettei 
hän nyt voinut osoittaa ystävälleen tätä viimeistä kunnioitus- 

ta. - Kaipaan sotajoukkoni silmää, puhui hän, —sitä miestä, 
joka oli sekä oivallinen tietäjä että mitä urhoollisin soturi tais- 
telussa! 

Kun juhlalliset hautajaiset olivat päättyneet, rakennutti 
Adrastos Nemesikselle eli koston jumalattarelle kauniin temp- 
pelin Theban edustalle ja sitten lähti liittolaistensa ateenalais- 
ten kanssa jälleen pois tästä maasta. 








XXIII. Epigonit 


Kymmenen vuotta myöhemmin päättivät Theban edustalla 
kaatuneiden sankarien pojat, joita sanottiin epigoneiksi eli jäl- 
jestä syntyneiksi, lähteä uudelle sotaretkelle tätä kaupunkia 
vastaan, kostaakseen isiensä kuoleman. Heitä oli kahdeksan: 
Alkmaion ja Amfilokhos, Amfiaraoksen pojat, Aigialeus, Ad- 
rastoksen poika, Diomedes, Tydeuksen poika, Promakhos, 
Parthenopaioksen poika, Sthenelos, Kapaneuksen poika, 
Thersandros, Polyneikeen poika ja Euryalos, Mekisteuksen! 
poika. Isien taistelusta yksin vielä jäljellä oleva vanha kunin- 
gas Adrastos liittyi myös heihin, ottamatta kuitenkaan vastaan 
ylipäällikkyyttä, joka hänen mielestään oli annettava jollekin 
nuoremmalle ja väkevämmälle sankarille. Silloin liittolaiset 
kysyivät Apollon oraakkelilta, kenet heidän piti valita johta- 
jaksi ja saivat vihjauksen, että tähän toimeen kelpasi Alk- 
maion, Amfiaraoksen poika, joka sen nojalla hyväksyttiinkin 
ylipäälliköksi. 

Mutta hän oli epävarma siitä, saisiko hän ottaa vastaan 
tämän arvon, ennen kuin oli aikoja sitten vannomansa valan 
mukaan kostanut äidilleen isänsä puolesta. Sen tähden hänkin 
meni jumalain puheille ja tiedusti oraakkelin mieltä. Apollo 
vastasi hänelle, että hänen piti suorittaa molemmat. 

1 Mekisteus ei oikeastaan kuulunut seitsemän ruhtinaan joukkoon, vaan oli ainoastaan Adrastok- 


sen vdi, Toiset mainitsevatkin sen tähden Euryaloksen asemesta Eurypyloksen (tai Polydorok- 
sen) Hippomedonin poikana. 

Hänen äitinsä Erifyle oli osannut turmiota tuottavan 
kaulanauhan lisäksi hankkia itselleen myöskin Afroditen 
toisen tuhoisan lahjan, hunnun. Polyneikeen poika Thersan- 
dros, joka oli omistanut tämän hunnun perintönään, oli anta- 
nut sen hänelle palkkioksi kuten hänen isänsä oli aikanaan luo- 
vuttanut kaulanauhan, ja sillä tavalla lahjonut hänet, jotta hän 
taivuttaisi poikansa Alkmaionin ottamaan osaa uuteen sotaret- 
keen Thebaa vastaan. Oraakkelin lausunnolle kuuliaisena Alk- 
maion rupesi siis ylipäälliköksi ja lykkäsi kostonsa toistaisek- 
si, kunnes tulisi takaisin kotiin. Hän ei ainoastaan koonnut Ar- 
goksesta melkoista sotajoukkoa, vaan sai monet taistelunha- 
luiset soturit naapurikaupungeista liittymään mukaan, ja sitten 
Fän johti komeaa armeijaa Thebaa kohti. 

Perille päästyä toistui poikien kautta sama itsepintainen 
taistelu, jonka heidän isänsä olivat kymmenen vuotta sitten 
suorittaneet, mutta pojilla oli parempi onni kuin isällä, ja voit- 
to jäi Alkmaionille. Taistelun temmellyksessä kaatui vain yksi 
epigoneista, kuningas Adrastoksen poika Aigialeus, jonka sur- 
masi omalla kädellään thebalaisten johtaja, Eteokleen poika 
Laodamas, sitten kohta menettäen henkensä epigonien johta- 
jan Alkmaionin kaatamana. 

Kun thebalaiset näin olivat jääneet päällikköä vaille ja 
heitä oli muutenkin surmattu paljon, he pakenivat taisteluken- 
tältä muuriensa suojaan. Siellä he kysyivät neuvoa sokealta 
tietäjältä Teiresiaalta, joka yhä eli Thebassa ainakin sadan 
vuoden ikäisenä. Hän neuvoi heitä valitsemaan ainoan pelas- 
tustien ja jättämään kaupungin sillä aikaa kun he lähettivät ai- 
ruen tarjoamaan argolaisille rauhaa. He hyväksyivät tämän 
ehdotuksen, lähettivät edustajansa vihollisen leiriin ja sillä vä- 
lin, kun tämä siellä neuvotteli, kuormasivat vaimonsa ja lap- 
sensa vaunuihin, paeten kaupungista. 

Yön pimeydessä he saapuivat erääseen Boiotian kaupun- 
kiin, jonka nimi oli Tilfusion. Sen likellä pulppuavasta läh- 
teestä sattui sokea Teiresias, joka oli pakolaisten mukana, juo- 


342 





maan kylmää vettä ja kuoli. Vielä manalassakin suosittiin tätä 
viisasta tietäjää erikoisesti. Hän ei harhaillut siellä ajattelemat- 
ta, kuten muut aaveet, vaan oli säilyttänyt ylevän mielensä ja 
tietäjälle ominaisen ymmärryksensä. 

Hänen tyttärensä Manto ci ollut lähtenyt pakoretkelle, 
vaan jäänyt Thebaan ja joutui siellä valloittajien käsiin, kun he 
miehittivät autioksi jätetyn kaupungin. He olivat vannoneet 
juhlallisen lupauksen pyhittää Apollolle parhaimman, mitä 
löytäisivät Thebasta saadun saaliin joukosta. Nyt he päätteli- 
vät, ettei jumalaa miellyttäisi saaliista mikään osa enemmän 
kuin tietäjätär Manto, joka oli perinyt isältään jumalaisen ky- 
vyn, vieläpä yhtä suuressa määrässä. Scn tähden epigonit vei- 
vät hänet Delfoihin ja vihkivät hänet siellä jumalan papitta- 
reksi. Hän kehittyi ennustustaidossaan ja muussa viisaudes- 
saan yhä täydellisemmäksi, niin että hänestä pian tuli aikansa 
kuuluisin tietäjätär. Usein nähtiin hänen luonaan käyvän erään 
vanhan miehen, jolle hän opetti ihania lauluja, eikä kulunut 
pitkää aikaa, kunnes näitä laulettiin koko Kreikassa. Tämä uk- 
ko oli maionialainen Homeros. 


XXIV. Alkmaion ja kaulanauha 


Palattuaan Thebasta Alkmaion aikoi täyttää toisenkin osan 
oraakkelin ennustuksesta ja kostaa äidilleen, joka oli toimitta- 
nut tuhon hänen isälleen. Hänen suuttumuksensa oli tässä koh- 
den vielä yltynyt siitä, että hän sai kotiin tultuaan tietää Eri- 
fylen ottaneen vastaan lahjoja kavaltaakseen hänetkin. Niinpä 
Alkmaion ei luullut, että äitiä tarvitsi enää säästää, vaan hyök- 
käsi hänen kimppuunsa miekka kädessä ja surmasi hänet. Sit- 
ten hän otti haltuunsa kaulanauhan ja hunnun ja poistui van- 
hempiensa talosta, joka oli muuttunut hänelle kauhistuksen 
paikaksi. 

Mutta vaikka oraakkeli oli käskenyt häntä kostamaan 
isän puolesta, niin äidin murha oli sinänsä kamala rikos luon- 
toa vastaan, eivätkä jumalat voineet jättää häntä rankaisemat- 
ta. Sen tähden lähetettiin raivotar vainoamaan Alkmaionia, 
josta samalla tehtiin mielipuoli. Tässä tilassa hän joutui ensin 
Arkadiaan kuningas Oikleuksen luo. Mutta raivotar ei suonut 
hänelle siellä vähääkään rauhaa, ja hänen täytyi vaeltaa edel- 
leen. Vihdoin hän tapasi turvapaikan Arkadian Psofiissa ku- 
ningas Fegeuksen luona. Tämä puhdisti hänet synnistä ja an- 
toi hänelle puolisoksi tyttärensä Arsinoen, jonka omiksi kohta- 
lokkaat lahjat, kaulanauha ja huntu, silloin joutuivat. 

Alkmaion oli nyt tosin vapaa mielipuolisuudesta; kirousta 
ei kuitenkaan ollut kokonaan otettu pois hänen päältään, sillä 

hänen appensa maata rangaistiin hänen siellä oleskelunsa 
vuoksi hedelmättömyydellä. Alkmaion kysyi neuvoa oraakke- 
lilta; mutta tämä lähetti hänet luotaan seuraavalla lohdutto- 
malla lausunnolla: hän löytäisi rauhan, jos saapuisi sellaiseen 
maahan, jota ei vielä ollut olemassa hänen äitinsä murhan ta- 
pahtuessa. Erifyle oli näet kuolinhetkellään kironnut jokaisen 
maan, joka antaisi äidinmurhaajalle suojaa. 

Alkmaion jätti toivottomana puolisonsa ja pienen poikan- 
sa ja lähti avaraan maailmaan. Pitkällisen harhailun jälkeen 
hän kuitenkin löysi, mitä ennustus oli hänelle luvannut. Hän 
saapui Akheloos-virralle ja huomasi siinä saaren, joka oli ko- 
honnut vedenpinnan yläpuolelle vasta jokin aika sitten. Sinne 
asetuttuaan hän kohta vapautui vaivastaan. 

Mutta pääsy kirouksen vallasta ja uusi onni tekivät hänen 
sydämensä ylimieliseksi: hän unohti aikaisemman puolisonsa 
Arsinoen ja pienen poikansa ja meni uusiin naimisiin 
Akheloos-virran jumalan kauniin tyttären Kallirrhoen kanssa, 
joka pian synnytti hänelle peräkkäin kaksi poikaa, Akarnanin 
ja Amfoteroksen. 

Kaikkialla oli liikkunut huhu verrattomista kalleuksista, 
joiden omistajana Alkmaionia pidettiin, ja siitä seurasi, että 
myöskin hänen nuori puolisonsa varsin pian kysyi häneltä iha- 
naa kaulanauhaa ja huntua. Alkmaion oli kuitenkin jättänyt 
nämä aarteet edellisen puolisonsa huostaan lähtiessään salaa 
pois hänen luotaan. Nyt hänen uudelle puolisolleen ei saanut 
ilmaista mitään tuosta aikaisemmasta avioliitosta: niinpä hän 
keksi kaukaisen paikan, jonne hän muka oli kätkenyt nämä 
kallisarvoiset esineet, ja -sitoutui noutamaan ne sieltä. 

Sitten hän vaelsi takaisin Psofiiseen, astui ensimmäisen 
appensa ja hylätyn puolisonsa eteen ja puolusteli poissaoloaan 
puhumalla tilapäisestä, uudistuneesta hulluudenpuuskasta, joka 
oli karkottanut hänet tiehensä ja yhä vieläkin vainosi häntä. 

— Tässä on vain yksi keino päästäkseni kirouksesta ja pa- 
latakseni lopullisesti kotiin kuten minulle on ennustettu, selitti 

petturi, — nimittäin se, että vien kaulanauhan ja hunnun, jotka 
olen sinulle antanut, uhrilahjaksi Delfoin jumalalle. 

Näiden petollisten sanojen eksyttäminä Fegeus ja hänen 
tyttärensä luovuttivat molemmat korut. Alkmaion lähti saalii- 
neen iloisena matkalle eikä aavistanut, että onnettomuutta 
tuottavien lahjojen täytyi vihdoin tuottaa hänellekin tuho. 
Eräs hänen palvelijoistaan, joka tiesi salaisuuden, oli näet il- 
maissut kuningas Fegeukselle, että Alkmaionilla oli toinen 
puoliso, jolle hän nyt tahtoi viedä nuo kalliit korut. 

Hylätyn puolison veljet lähtivät Alkmaionin jälkiä pitkin, 
ehättivät hänen edelleen, saivat hänet kiinni eräässä väijymä- 
paikassa, iskivät huoleti eteenpäin rientavän miehen kuoliaaksi 
ja toivat kaulanauhan ja hunnun takaisin sisarelleen, kerskail- 
len kostosta, jonka olivat hänen puolestaan suorittaneet. 

Mutta Arsinoe rakasti vielä uskotontakin Alkmaionia ja 
kirosi molemmat veljensä kuultuaan hänen joutuneen surman 
suuhun. Nyt piti turmiollisten lahjain näyttää toteen voimansa 
myös Arsinoen osalta. Katkeroituneet veljet päättivät julmasti 
rangaista sisartaan epäkiitollisuudesta. He ottivat hänet kiinni, 
sulkivat kirstuun ja veivät hänet siinä vierasystävälleen Tege- 
an kuninkaalle Agapenorille ilmoittaen valheellisesti, että Arsi- 
noe oli Alkmaionin murhaaja. Näin hänen päivänsä päättyivät 
kurjaan kuolemaan. 

Sillä välin Kallirrhoe oli saanut tiedon puolisonsa Alk- 
maionin surkeasta lopusta, ja häntä värisytti kostonhalu mitä 
syvimmällä tuskalla. Hän heittäytyi kasvoilleen maahan ja ru- 
koili Zeukselta ihmettä, niin että hänen pienet poikansa Akar- 
nan ja Amfoteros kasvaisivat äkkiä miehiksi, jotka voisivat 
rangaista isänsä murhaajia. Kun Kallirrhoc oli viaton, kuuli 
Zeus hänen rukouksensa, ja pojat, jotka olivat menneet ma- 
kuulle alaikäisinä, heräsivät parrakkaina miehinä täynnä tar- 
moa ja kostonhimoa. 

He lähtivät liikkeelle, kääntyivät ensiksi Tegeaa kohti ja 


saapuivat sinne juuri silloin, kun Fegeuksen pojat Pronoos ja 

Agenor olivat ehtineet perille tuoden onnettoman sisarensa ja 
aikoivat sieltä matkustaa Delfoihin jättääkseen Afroditen 
kirotut korut Apollon temppeliin uhrilahjaksi. Nämä eivät 
tienneet, keitä heillä oli edessään, kun parrakkaat nuorukaiset 
kävivät heidän kimppuunsa, kostaakseen isänsä kuoleman, ja 
ennen kuin he ehtivät saada tietää hyökkäyksen syyn, oli hei- 
dät surmattu. 

Alkmaionin pojat puhdistautuivat kuningas Agapenorin 
silmissä ja kertoivat hänelle asian todellisen laidan; sitten he 
riensivät Psofista kohti Arkadiaan, ryntäsivät siellä palatsiin ja 
surmasivat kuningas Fegeuksen yhdessä hänen puolisonsa 
kanssa. Takaa-ajettuina ja pelastuneina he ilmoittivat äidilleen, 
kuinka oli kostettu, ja sitten menivät Delfoihin, luovuttaen 
isoisänsä Akhelooksen neuvon mukaan kaulanauhan ja hun- 
nun viimeinkin Apollon temppeliin. Kun se oli tapahtunut, 
päättyi kirous, joka oli vainonnut Amfiaraoksen sukua, ja hä- 
nen jälkeläisensä, Alkmaionin ja Kallirrhoen pojat, kokosivat 
uudisasukkaita Epeirokselta ja perustivat Akarnanian. Alk- 
maionin ja Arsinoen poika Klytios oli isänsä murhan jälkeen 
inhoten luopunut äidinpuolisista sukulaisistaan ja saanut Eliis- 
sä turvapaikan, 


XXV. Heraklidit 


1. Heraklidit tulevat Ateenaan 


Kun Herakleen siirryttyä taivaaseen hänen serkkunsa Eurys- 
theuksen, Argoksen kuninkaan, ei enää tarvinnut häntä pelätä, 
ahdisti hän kostollaan puolijumalan lapsia, joista suurempi osa 
eli sankarin äidin Alkmenen kanssa Argoksen pääkaupungissa 
Mykenessä. He pakenivat hänen vainoaan ja lähtivät Trakhi- 
nin (Trakhiin) kuninkaan Keyksin turvaan. Mutta kun Eurys- 
theus vaati tältä pikkuruhtinaalta heidän luovuttamistaan ja 
uhkasi muutoin sodalla, he eivät enää tunteneet olevansa siellä 
taatussa suojassa. Niinpä he jättivät Trakhinin ja pakenivat 
Kreikan halki. 

Heille ilmestyi isän sijaiseksi Herakleen kuuluisa sisaren- 
poika ja ystävä, Ifikleen poika Jolaos. Niin kuin tämä oli 
nuoruusvuosinaan ollut mukana Herakleen rasituksissa ja seik- 
kailuissa, samoin hän nytkin, jo harmaapäisenä, otti ystävän 
hylätyn lapsijoukon siipiensä suojaan ja suoriutui heidän kans- 
saan elämän vaivoista. Heidän tarkoituksenaan oli varmistaa 
itselleen isän valloittaman Peloponnesoksen omistus, ja näin 
he joutuivat, Eurystheuksen lakkaamatta ahdistamina, Atee- 
naan, jossa nyt hallitsi Theseuksen poika Demofoon juuri 

karkotettuaan valtikan laittoman anastajan Menesteuksen. 

Ateenassa tulokkaat leiriytyivät agoralle eli torille, Zeuk- 
sen alttarin luo, ja anoivat turvaa Ateenan kansalta. He eivät 
olleet vielä kauan viipyneet siellä, kun jälleen saapui kuningas 
Eurystheuksen airut paikalle, asettuen uhmaavasti Jolaoksen 
eteen ja puhuen pilkallisella äänellä: 

— Luulet kai löytäneesi täältä turvallisen tyyssijan ja 
päässeesi liittolaiskaupunkiin, hupsu Jolaos! Eipä totisesti voi 
juolahtaa kenenkään mieleen vaihtaa mahtavan Eurystheuk- 
sen liittoa sinun joutavaan liittolaisuuteesi. Sen tähden pian 
pois täältä kaikkine joukkoinesi Argosta kohti, missä oikeuden 
ja kohtuuden mukaan teitä odottaa kivittäminen! 

Jolaos vastasi hänelle levollisesti: 

+ Olkoon se kaukana minusta! Tiedäthän kuitenkin, että 
tämä alttari on sellainen paikka, joka ci suojele minua ainoas- 
taan sinulta, voimattomalta, vaan myöskin herrasi sotajoukoil- 
ta ja että tämä on vapauden maa, jonne olemme pelastuneet. 

— Tiedä sitten, tokaisi hänelle Kopreus — se oli airuen ni- 
mi, — etten tule takaisin yksin, vaan jäljessäni marssii riittävä 
voima, joka pian kiskoo suujattisi mukaansa tästä oletetusta 
turvapaikasta! 

Nämä sanat kuullessaan päästivät heraklidit valitushuu- 
don, ja Jolaos puhui kovalla äänellä Ateenan asukkaille: 

— Te hurskaat kansalaiset, hän huusi, — älkää suvaitko si- 
tä, että Zeuksenne suojatit viedään väkisin pois, että saastute- 
taan seppele, jota rukoilevina kannamme päässämme, ja että 
jumalia loukattaisiin ja häpeä kohtaisi koko kaupunkianne! 

Tämän vihlovan avunhuudon houkuttamina tulvi ateena- 
laisia joka taholta torille, saaden vasta nyt nähdä pakolaisjou- 
kon istumassa alttarin ympärillä. — Kuka on tuo kunnianar- 
voisa vanhus? Keitä ovat nämä kauniit kiharapäiset nuoru- 
kaiset, kajahteli sadoista suista samalla kertaa. Kun vastattiin, 
että siinä oli Herakleen poikia, jotka rukoilivat turvaa ateena- 
laisilta, valtasi kansalaiset sekä sääli että syvä kunnioitus, ja he 

käskivät airuen, joka näytti aikovan tarttua erääseen pako- 
laiseen, heti poistua alttarin luota ja esittää asiansa säädyllises- 
ti maan kuninkaalle. 

— No kuka on tämän maan kuningas, kysyi Kopreus 
kansalaisten päättäväisen tahdon pelottamana. — Sen miehen, 
selitettiin hänelle, — voit huoleti hyväksyä sovintotuomarikse- 
si missä riidassa tahansa. Meidän kuninkaamme on Demo- 


foon, Theseuksen poika. 


2. Demofoon 


Ei kestänyt pitkää aikaa, kunnes kuningas oli saanut linnaansa 
sen tiedon, että torille oli saapunut pakolaisia, ja että vierasta 
sotaväkeä, mukanaan airut, oli ilmestynyt vaatimaan heidän 
luovuttamistaan. Hän lähti itse sinne ja kuuli airuen suusta Eu- 
rystheuksen pyynnön. 

— Minä olen argolainen, puhui hänelle Kopreus, — ja ar- 
golaisia ovat nekin, jotka tahdon viedä pois ja joiden velvol- 
lisuus on alistua herrani valtaan. Et liene niin mieletön, oi 
Theseuksen poika, että yksin koko Kreikassa säälit näiden pa- 
kolaisten tolkutonta onnettomuutta ja päätät ryhtyä heidän 
tähtensä taisteluun Eurystheuksen ja tämän ruhtinaan mahta- 
vien liittolaisten sotavoimaa vastaan! 

Demofoon oli viisas ja harkitseva mies. 

— Kuinka voisin nähdä asian oikean laidan ja ratkaista 
kiistan, ennen kuin olen kuullut molempia puolia, vastasi hän 
airuen kiivaaseen puheeseen. — Sen tähden puhu nyt sinä, näi- 
den nuorukaisten johtaja! Mitä sinulla on oikeutesi puolesta 
sanottavana? 

Jolaos, jolle nämä sanat oli kohdistettu, nousi alttarin por- 
tailta, kumarsi kunnioittavasti hallitsijan edessä ja aloitti näin: 

— Kuningas, nyt saan ensimmäisen kerran havaita oleva- 
ni vapaassa kaupungissa, sillä täällä annetaan puhua ja kuun- 

nellaan myös toista. Muualta minut on suojatteineni karkotet- 
tu suomatta minulle minkäänlaista huomiota. Kuule siis mi- 
nua. Eurystheus pakotti meidät pois Argoksesta; yhtään het- 
keä emme olisi saaneet enää viipyä hänen maassaan. Kuinka 
hän vielä julkeaa väittää meitä alamaisikseen ja esittää tämän 
vaatimuksen meille, joilta hän on riistänyt alamaisen kaikki oi- 
keudet, vieläpä tämän nimenkin? Sittenhän sen, joka on paen- 
nut Argoksesta, täytyisi karttaa koko Kreikanmaata! Ei, ei ai- 
nakaan Ateenaa! Tämän sankarillisen kaupungin asukkaat ei- 
vät karkottane maastaan Herakleen poikia: Teidän kunin- 
kaanne ei salli temmata turvaa rukoilevia pois jumalien altta- 
rilta. Olkaa huoleti, lapseni. Me olemme nyt vapauden maas- 
sa, vieläpä enemmänkin: me olemme saapuneet sukulaisten 
luo. Sillä tiedä, tämän maan kuningas, ettet majoita luonasi 
muukalaisia. Isäsi Theseus ja näiden vainottujen poikien isä 
Herakles olivat kumpikin Pelopsin jälkeläisiä, jopa enemmän- 
kin: he olivat aseveljiä. Niin, näiden lasten isä on pelastanut 
sinun isäsi manalasta. 

Näin puhuttuaan Jolaos syleili kuninkaan polvia, tarttui 
hänen käteensä ja leukaansa ja käyttäytyi kaikessa niin kuin iä- 
käs, turvaa rukoileva tavallisesti esiintyy. Mutta kuningas nos- 
ti hänet maasta pystyyn ja puhui: 

— Kolminkertainen pakko velvoittaa minut olemaan hyl- 
käämättä pyyntöäsi, oi sankari: ensiksi Zeus ja tämä pyhä alt- 
tari; sitten sukulaisuus ja vihdoin ne hyvät työt, joista olen isä- 
ni puolesta velkaa Herakleelle. Jos antaisin riistää teidät pois 
alttarilta, ei tämä maa olisi enää vapauden, jumalanpelon ja 
hyveen maa! Sen tähden, airut, palaa Mykeneen ja ilmoita se 
hallitsijallesi. Koskaan et vie näitä mukaasi! 

— Menen kyllä, puhui Kopreus ja kohotti uhaten airuen- 
sauvaansa, — mutta tulen takaisin argolaisen sotajoukon kans- 
sa. Kymmenentuhatta kilvenkantajaa odottaa kuninkaani viit- 
tausta; hän itse on heidän johtajanansa. Ja tiedä, että hänen 
sotajoukkonsa on jo leiriytynyt rajallesi! 

— Mene Haadeeseen, tokaisi Demofoon halveksivasti. — 
En pelkää sinua enkä Argostasi! 

Airut lähti tichensä, ja nyt hypähtivät Herakleen pojat, 
kokonainen parvi kukoistavia nuorukaisia ja poikia, iloisina 
alttarilta seisaalle ja tervehtivät kättä lyöden veriheimolais- 
taan, Ateenan kuningasta, jossa he näkivät jalomielisen pelas- 
tajansa. Jolaos puhui uudestaan heidän puolestaan ja kiitti lii- 
kuttuneena oivallista hallitsijaa ja kaupungin kansalaisia: 

— Jos meidän kerran sallitaan palata kotimaahan, puhui 
hän, — ja jos te, lapset, saatte jälleen omistaa isänne Herak- 
leen talon ja arvon, älkää koskaan unohtako näitä pelastajian- 
ne ja ystäviänne, älköönkä juolahtako mieleenne käydä tämän 
vieraanvaraisen kaupungin kimppuun sodalla, vaan nähkää sii- 
nä pikemminkin alati rakkain ystävänne ja uskollisin liitto- 
laisenne! 

Kuningas Demofoon ryhtyi nyt kaikkiin toimiin ottaak- 
seen varustettuna vastaan uuden vihollisensa sotajoukon. Hän 
kutsui koolle tietäjät ja toimitti juhlallisia uhreja. Jolaokselle ja 
hänen suojateilleen hän tahtoi määrätä asunnot palatsissa. 
Mutta vanhus selitti, ettei hänen tehnyt mieli jättää Zeuksen 
alttaria, vaan että hän halusi yhä pysyä kaikkine omineen tääl- 
lä rukoilemassa kaupungin pelastuksen puolesta. 

— Vasta kun on saavutettu jumalien avulla voitto, puhui 
hän, — tahdomme majoittaa väsyneet ruumiimme vierasystä- 
vien katon alle. 

Sitten kuningas nousi linnansa korkeimpaan torniin ja tar- 
kasteli vihollisten lähestyvää sotajoukkoa. Viipymättä hän ko- 
kosi Ateenan sotavoimat, suoritti kaikki sotilaalliset valmiste- 
lut, neuvotteli tietäjien kanssa ja oli valmis tarjoamaan taivaal- 
lisille juhlalliset uhrit. 

Zeuksen alttarilla oli tällä välin Jolaos ja hänen parvensa 
rukoilemassa hartaasti, kun Demofoon tuli heidän luoksensa 
kiireisin askelin ja hämmentyneen näköisenä. 

— Mitä on tehtävä, te ystävät, hän huusi huolestuneena, 

— kun sotajoukkoni on hyvin varustettu ottamaan vastaan lä- 
hestyvät argolaiset, mutta kaikkien tietäjieni lausunnot liittä- 
vät voiton erääseen ehtoon, jota ei voi täyttää? He sanovat, 
että oraakkeli julistaa näin: "Teidän ci sovi teurastaa vasikkaa 
eikä sonnia, vaan neito, joka on mitä jaloimmasta suvusta; 
ainoastaan silloin saatte te, vain silloin saa tämä kaupunki toi- 
voa voittoa tai pelastusta!” Mutta kuinka se olisi mahdollis- 
ta? Minulla itselläni on kukoistavia tyttäriä linnassani, mutta 
kuka julkeaa vaatia isältä sellaista uhria? Ja kuka toinen ja- 
loimmista kansalaisista luovuttaisi tyttärensä minulle, jos us- 
kaltaisin sitä vaatia? Niin alkaisi itse kaupungissa kansalaisso- 
ta, sillä aikaa kun harkitsisin keinoa ulkonaisen sodan lopetta- 
miseksi. 

Kauhistuen kuuntelivat Herakleen pojat suojelijansa tus- 
kallisia epäilyjä. 

— Voi meitä, huusi Jolaos, — jotka olemme haaksirikkois- 
ten kaltaisia! Tosin olemme jo saavuttaneet rannan, mutta 
myrsky paiskaa meidät taas aavalle merelle. Turha toivo, mik- 
si olet tuudittanut meidät uniisi? Olemme hukassa, lapset, nyt 
hän luovuttaa meidät, ja voimmeko sitä edes paheksua? 

Kuitenkin äkkiä välähti toivon säde vanhuksen silmissä. 

— Tiedätkö, mitä henki minulle neuvoo, kuningas, mikä 
meidät kaikki vielä pelastaa? Auta minua, jotta se tapahtuisi! 
Luovuta minut Eurystheukselle näiden Herakleen poikien ase- 
mesta! Varmaankin hän mieluummin häpäisisi minua, suuren 
sankarin järkähtämätöntä seuraajaa, kurjalla kuolemalla. Mut- 
ta minä olen vanha mies: mielelläni uhraan henkeni näiden 
nuorukaisten puolesta! 

— Tarjouksesi on jalo, vastasi Demofoon surullisena, — 
mutta se ci voi meitä auttaa. Luuletko, että Eurystheus tyy- 
tyisi jonkun vanhuksen kuolemaan? Ei, hän tahtoo perin juu- 
rin hävittää itse Herakleen nuoren, kukoistavan suvun. Jos tie- 
dät toisen neuvon, niin sano se minulle; mutta tämä on hyödy- 
tön. 

3. Makaria 


Nyt alkoi ei ainoastaan heraklidien kesken, vaan myös Atee- 
nan kansalaisten joukossa niin äänekäs valitushuuto, että se 
tunkeutui kuninkaan linnaan saakka. Demofoon oli kätkenyt 
sinne uteliaiden katseilta, heti pakolaisten tulon jälkeen, He- 
rakleen vanhan äidin Alkmenen, joka oli iän ja kärsimysten ta- 
kia käynyt kumaraiseksi, ja sankarin kukoistavan tyttären 
Makarian, jonka Deiancira oli hänelle synnyttänyt. He elivät 
siellä odottaen hiljaisuudessa, mitä oli tuleva. Vanhana ja it- 
seensä sulkeutuneena ei Alkmene kuullut mitään siitä, mitä ul- 
kona tapahtui. Mutta hänen poikansa tytär kuunteli niitä voi- 
votuksia, joita kohosi alhaalta. 

Hänet valtasi tuska veljiensä kohtalon vuoksi, ja hän rien- 
si keskelle torin vilinää ajattelematta, että hän nyt liikkui yk- 
sin, vaikka oli eristetyssä hiljaisuudessa kasvatettu neito. Ko- 
koontuneet kansalaiset kuninkaansa kera hämmästyivät yhtä 
paljon kuin Jolaos suojatteineen nähdessään hänen astuvan 
keskuuteensa. Hän oli hetkisen pysytellyt piiloutuneena kan- 
san joukkoon ja sillä tavalla kuullut, mihin hätään Ateena ja 
heraklidit olivat joutuneet ja mikä kohtalokas oraakkelin lau- 
sunto näytti tukkivan kaikki tiet onnelliselta tulokselta. Var- 
moin askelin hän astui sitten kuningas Demofonin eteen ja pu- 
hui: 

— Te etsitte uhria, joka teille takaisi sodan onnellisen lo- 
pun ja jonka kuoleman avulla veliraukkojani voitaisiin suojel- 
la tyrannin raivolta: teidän pitää teurastaa puhdas neito yl- 
häisestä suvusta. Ettekö siis ole lainkaan ajatelleet sitä, että ja- 
loimman kuolevaisen, Herakleen, neitseellinen tytär on kes- 
kuudessanne? Niin, minä tarjoan itseni uhriksi, jonka täytyy 
olla jumalille sitä mieluisampi, kun se on vapaaehtoinen. Jos 
tämä kaupunki ryhtyy kyllin jalomielisesti Herakleen jälkeläis- 
ten tähden vaaralliseen sotaan ja uhraa sadoittain poikiaan, 
niin kuinka ei löytyisi hänen omasta suvustaan myös sellaista 

ihmistä, joka on valmis uhrautumalla varmistamaan voiton 
niin uljaille miehille? Emmehän ansaitsisi suojelua ja pelastus- 
ta, ellei kukaan meistä näin ajattelisi! Sen tähden viekää minut 
siihen paikkaan, missä ruumiini on uhrattava, seppelöikää mi- 
nut, niin kuin uhrieläin seppelöidään, paljastakaa teräs, ja sic- 
luni pakenee mielellään tästä elämästä! 

Jolaos ja kaikki ympärillä seisovat olivat kauan vaiti sen- 
kin jälkeen, kun urhoollinen tyttö oli aikoja lopettanut hehku- 
van puheensa. Vihdoin virkkoi heraklidien johtaja: 

— Neito, sinä olet puhunut isäsi arvon mukaisesti: en 
häpeä sanojasi, vaikka itken kohtaloasi. Minusta näyttäisi kui- 
tenkin kohtuulliselta, että kaikki sukusi tytöt tulisivat yhteen 
ja sitten arpa määräisi, kenen pitää kuolla veljiensä puolesta! 

— En tahtoisi kuolla arvan määräämänä, vastasi Makaria 
hilpeästi. — Mutta älkää viivytelkö kauan, jottei vihollinen 
hyökkäisi kimppuunne ja oraakkelin lausuntoa olisi teille an- 
nettu turhaan. Käskekää maan naisten tulla kanssani, jotten 
kuolisi miesten silmien edessä. 

Niin meni jalomielinen neito Ateenaan ylhäisimpien nais- 
ten saattamana kohtaamaan kuolemansa. 


4. Pelastuskamppailu 


Ihaillen katselivat kuningas ja Ateenan kansalaiset, kaihoten 
heraklidit ja tuskissaan Jolaos poistuvan neidon jälkeen. 
Mutta kohtalo ei sallinut kummankaan puolen antautua aja- 
tustensa ja tunteittensa valtaan. Sillä Makaria oli tuskin hävin- 
nyt näkyvistä, kun alttarin ääreen saapui juosten sanansaattaja 
kovasti huutaen ja iloisen näköisenä. 

— Terve teille, te rakkaat pojat, huusi hän. — Sanokaa 
minulle, missä on Jolaos-vanhus, koska minulla on hänelle tuo- 
tavana ilosanoma! 

Jolaos nousi seisaalle alttarin luota, mutta ei voinut heti 

karkottaa ilmeestään syvää tuskaa, niin että sanansaattaja jou- 
tui häneltä ensiksi tiedustamaan surun syytä. 

2 — Minua vaivaa kotoinen huoli, vastasi vanha sankari. — 
Älä utele enempää, vaan sano mieluummin mitä hyvää iloinen 
katseesi merkitsee! 

— Etkö siis tunne minua enää, puhui toinen, — Hyllok- 
sen, Herakleen ja Deianeiran pojan, vanhaa palvelijaa? Tic- 
däthän, että herrani erosi teistä pakomatkalla hankkiakseen 
liittolaisia. Nyt hän on hyvään aikaan tullut mahtavan sota- 
joukon kanssa ja on juuri leiriytynyt vastapäätä kuningas Eu- 
rystheusta. 

Iloinen mielenliikutus värisytti pakolaisten parvea alttarin 
ympärillä ja tarttui myös kaupunkilaisiin. Vanhan Alkmenen- 
kin houkutti tämä riemusanoma ulos palatsin naistenhuoneista, 
ja ukko Jolaos käski vastaväitteistä piittaamatta tuoda itsel- 
leen taisteluaseet ja kiinnitti haarniskan ylleen. Hän pyysi ys- 
tävänsä lapsille ja heidän isoäidilleen suojaa Ateenan vanhim- 
milta, jotka jäivät kaupunkiin. Itse hän lähti liikkeelle nuoren 
miesväen ja kuningas Demofoonin kanssa yhtyäkseen Hyllok- 
sen soturcihin. 

Kun liittoutuneiden joukko nyt seisoi kauniissa taistelujär- 
jestyksessä ja kenttä loisti laajalti kirkkaista varuksista samalla 
kun vastapäätä, kivenheiton päässä, levisi kuningas Eurys- 
theuksen valtava sotavoima melkein loputtomina riveinä, hän 
itse etunenässä, silloin astui Herakleen poika Hyllos sotavau- 
nuistaan maahan, asettui sille kujalle, jonka toisilleen vihamie- 
liset sotajoukot vielä olivat jättäneet vapaaksi, ja huusi vasta- 
päiselle Argoksen kuninkaalle: 

— Ruhtinas Eurystheus! Ennen kuin hyödytön verenvuo- 
datus alkaa ja kaksi suurta kaupunkia taistelee toisiaan vastaan 
muutamien ihmisten tähden, aikoen tuhota toisensa, kuule eh- 
dotukseni! Ratkaiskaamme me molemmat tämä riita rehellisel- 
lä kaksintaistelulla: jos sinun onnistuu surmata minut, niin saat 
viedä mukanasi Herakleen lapset, jotka ovat sisaruksiani, ja 

kohdella heitä mielesi mukaan, mutta jos minun suodaan voit- 
taa sinut, pitää Peloponnesoksessa minulle ja kaikille isäni jäl- 
keläisille taattaman hänen arvonsa, talonsa ja valtansa. 

Liittolaisten sotajoukko ilmaisi hyväksymisensä äänek- 
käillä suosionhuudoilla, ja myöskin argolaisten joukot murisi- 
vat suostumustaan. Vain ilkeä Eurystheus ci tahtonut kuulla 
tästä ehdotuksesta mitään, säästääkseen nytkin henkensä, ku- 
ten oli aikaisemmin näyttänyt arkuuttaan Herakleelle eikä 
poistunut taistelurivistöstä, jonka etunenässä hän seisoi. Hyl- 
los peräytyi nyt takaisin väkensä luo, tietäjät uhrasivat, ja pian 
kajahti sotahuuto. 

— Kansalaiset, huusi Demofoon omilleen, — muistakaa 
taistelevanne kotilieden ja sen kaupungin puolesta, joka on tei- 
dāt synnyttänyt ja elättänyt! 

Toisella puolella Eurystheus vannotti miehiään, etteivät 
he saisi tuottaa Argokselle ja Mykenelle häpeää, vaan heidän 
pitäisi hankkia kunniaa tämän mahtavan valtion nimelle. N 
alkoivat tyrrhenalaiset torvet toitottaa, kilvet helähtivät kilpiä 
vasten: eri tahoilta kuului vaunujen kolinaa, keihäiden ja 
miekkojen kalsketta ja välistä kaatuneiden valitushuutoja. 
Hetkiseksi väistyivät heraklidien liittolaiset argolaisten keihäi- 
den tieltä, jotka uhkasivat murtaa heidän rivinsä. Kuitenkin he 
pian taas torjuivat vihollisen ja ryntäsivät itse eteenpäin. Nyt 
vasta sukeutui oikea käsikähmä, joka pysyi kauan aikaa rat- 
kaisematta. Vihdoin argolaisten taistelurintama horjui: heidän 
raskasaseiset miehensä ja sotavaununsa kääntyivät pakoon. 

Silloin innostui myöskin vanha Jolaos luomaan vielä lop- 
puvuosiinsa loistoa urotyöllä, ja kun Hyllos juuri ajoi sotavau- 
nuissaan hänen ohitseen hyökätäkseen pakenevan vihollisjou- 
kon kimppuun, kohotti ukko oikean kätensä pystyyn ja pyysi, 
että Hyllos antaisi hänen nousta vaunuihin itsensä asemesta. 
Nuori sankari mukautui kunnioittavasti isänsä ystävän ja vel- 
jiensä suojelijan tahtoon ja laskeutui maahan vaunuista, joihin 
hänen sijastaan hyppäsi vanha Jolaos. Tosin ci ollut helppo 

hallita nelivaljakkoa vanhuksen käsillä, mutta hän ajoi kuiten- 
kin eteenpäin ja oli ehtinyt Pallas Athenen pyhäkön luo, kun 
näki pakenevan Eurystheuksen vaunujen kaukana ryöpyttä- 
vän pölyä ilmaan. Nyt hän rukoili Zeusta ja Hebeä, nuoruu- 
denjumalatarta, Olympoksen korotetun ystävänsä Herakleen 
kuolematonta puolisoa, antamaan hänelle vain täksi ainoaksi 
taistelun päiväksi takaisin nuoruuden voimat, jotta hänen olisi 
mahdollista kostaa viholliselle Herakleen puolesta. 

Kohta nähtiin suuri ihme: taivaalta painui kaksi tähteä, 
asettuen hevosten ikeelle, ja samalla vaunut peittyivät tiheään 
sumupilveen. Tätä kesti vain muutaman tuokion verran, sitten 
tähdet ja sumu hävisivät, mutta vaunuissa seisoi Jolaos nuo- 
rentuneena, kiharat ruskeina, niska suorana ja käsivarret jänte- 
vinä, pitäen voimakkaassa kädessään nelivaljakon ohjaksia. 
Näin hän syöksyi eteenpäin ja saavutti Eurystheuksen erään 
laakson suulla, jonka lävitse tämä aikoi paeta. Argolainen ci 
tuntenut takaa-ajajaansa ja puolusti itseään vaunuista käsin. 
Mutta jumalien lahjoittamat nuorukaisvoimat perivät voiton; 
Jolaos pakotti vanhan vastustajansa laskeutumaan vaunuista 
maahan, sitoi hänet kiinni omiin vaunuihinsa ja vei hänet sillä 
tavalla ikään kuin voiton esikoisena liittolaisten sotajoukolle. 
Taistelu päättyi sitten pian; argolaisten johtajaa vaille jäänyt 
sotajoukko ryntäsi hurjaan pakoon. Kaikki Eurystheuksen po- 
jat ja lukematon määrä hänen sotureitaan surmattiin; vähän 
ajan kuluttua ei ollut enää yhtään vihollista näkyvissä Attikan 
alueella. 


3. Eurystheus Alkmenen edessä 
Voittajien sotajoukko oli marssinut Ateenaan, ja Jolaos, joka 
nyt näyttäytyi jälleen entisessä vanhuksen muodossa, seisoi 
Herakleen äidin edessä sankarisuvun nöyryytetyn vainoojan 


kanssa, jonka kädet ja jalat oli kahlehdittu. 

— Tuletpa vihdoinkin, sinä vihattu ihminen, huusi vanha 
vaimo Eurystheukselle nähdessään hänen seisovan silmiensä 
edessä. — Onko sinut saavuttanut niin pitkän ajan jälkeen ju- 
malien rangaistustuomio? Älä noin paina kasvojasi maata koh- 
ti, vaan katso vastustajiasi silmästä silmään! Sinä olet siis se, 
joka niin monta vuotta rasitit poikaani työllä ja häpeällä, lähe- 
tit hänet tappamaan myrkyllisiä käärmeitä ja julmia jalopeuro- 
ja, jotta hän kuolisi tuhoisassa taistelussa, ja ajoit hänet alas 
Haadeen synkkään valtakuntaan, jotta hän jäisi manalan hal- 
tuun! Ja nyt ajaisit minut, hänen äitinsä, ja tämän parven hä- 
nen lapsiaan, mikäli se sinusta riippuisi, pois koko Kreikasta ja 
tahtoisit riistää heidät jumalien suojelevilta alttareilta. Mutta 
sinä olet kohdannut miehiä ja vapaan kaupungin, jotka eivät 
ole sinua pelänneet. Nyt on sinun vuorosi kuolla, ja saat kiit- 
tää itseäsi onnelliseksi, kun sinun tarvitsee vain kuolla. Sillä 
niin moninaisia ilkitöitä tehneenä olisit myös ansainnut mo- 
ninkertaisen kuoleman, kärsien monenlaisia tuskia. 

Eurystheus, joka ei tahtonut osoittaa pelkäävänsä naista, 
kokosi rohkeutensa ja puhui väkinäisen kylmäverisesti: 

— Sinun ci onnistu kiskoa suustani esille ainoaakaan sa- 
naa, joka muistuttaisi rukousta, enkä kieltäydy kuolemasta. 
Vain niin paljon sallittaneen minun lausua puolustuksekseni, 
etten vapaaehtoisesti esiintynyt Herakleen vastustajana, vaan 
H era-jumalatar määräsi tehtäväkseni ryhtyä tähän taisteluun. 
Kaikki, mitä olen tehnyt, on tapahtunut hänen käskystään. 
Mutta kun kerran olin vastoin tahtoani joutunut tuon mahta- 
van miehen ja puolijumalan viholliseksi, kuinka en olisi kaikin 
keinoin pyrkinyt turvaan hänen vihaltaan? Kuinka olisin voi- 
nut hänen kuolemansa jälkeen olla vainoamatta hänen suku- 
aan, josta kasvaisi minulle pelkkiä vihollisia kostamaan isänsä 
puolesta? Tee nyt minulle, mitä haluat; en kaipaa kuolemaa, 
mutta en myöskään tuskittele, jos minun on pakko poistua elä- 
mästä. 

Niin puhui Eurystheus ja näytti rauhallisesti odottavan 

kohtaloaan. Hyllos itse puhui vankinsa puolesta, ja Ateenan 
kansalaiset pyysivät myös noudattamaan kaupunkinsa lem- 
peätä tapaa, jonka mukaan yleensä armahdettiin voitettu ri- 
kollinen. Mutta Alkmene oli yhä leppymätön. Hän muisteli 
kaikkia niitä kärsimyksiä, jotka hänen kuolematon poikansa 
oli täytynyt kestää maan päällä ollessaan tuon julman kunin- 
kaan palveluksessa, ja hänen silmiensä edessä leijaili myös ra- 
kas pojantytär, joka oli saattanut häntä tänne ja vapaach- 
toisesti mennyt kuolemaan riistääkseen voiton ylivoimaisella 
sotajoukolla uhkaavalta Eurystheukselta. Hän kuvaili mieles- 
sään kauhein värein, mikä kohtalo olisi tullut hänen itsensä ja 
kaikkien hänen jälkeläistensä osaksi, jos Eurystheus nyt 
seisoisi hänen edessään voittajana eikä vankina. 

— Ei, hänen täytyy kuolla, huusi hän, — cikä yksikään 
kuolevainen saa minulta riistää tätä rikollista. 

Silloin Eurystheus kääntyi ateenalaisten puoleen ja puhui: 

— Teille, miehet, jotka olette hyväntahtoisesti anoneet 
puolestani, ei kuolemani tuota minkäänlaista onnettomuutta. 
Jos pidätte minua kunniallisen hautauksen arvoisena ja kätket- 
te minut maan poveen siellä, missä tapasin kohtaloni, Pallas 
Athenen pyhäkön luona, niin rupean onnea tuottavana vieraa- 
na vartioimaan maanne rajoja, niin ettei yhdenkään sotajou- 
kon koskaan onnistu marssia niiden poikki. Sillä tietäkää, että 
näiden täällä suojelemienne nuorukaisten ja lasten jälkeläiset 
kerran hyökkäävät sotavoimalla kimppuunne ja huonosti pal- 
kitsevat teille sen hyvän työn, jonka olette tehneet heidän isil- 
leen. Silloin minä, Herakleen suvun vannoutunut vihollinen, 
olen pelastajanne. 

Sen sanottuaan hän meni pelottomana kuolemaan ja kuoli 
paremmin kuin oli elänyt. 

6. Hyllos, hänen oraakkelinsa 
ja jälkeläisensä 


Heraklidit lupasivat suojelijalleen Demofoonille ikuista kii- 
tollisuutta ja poistuivat Ateenasta veljensä Hylloksen ja isäl- 
lisen ystävänsä Jolaoksen johdolla. He tapasivat nyt kaikkial- 
ta taistelutovereita ja saapuivat isänsä perintömaahan Pelo- 
ponnesokseen. Kokonaisen vuoden he taistelivat siellä käv- 
pungista toiseen, kunnes olivat alistaneet valtaansa kaikki 
paitsi Argosta. 

Näihin aikoihin riehui koko tuolla niemimaalla kauhea 
ruttotauti, joka ei näyttänyt lainkaan loppuvan. Vihdoin he- 
raklidit saivat jumalien lausunnon perusteella tietää itse ole- 
vansa syypäät tähän onnettomuuteen, koska he olivat palan- 
neet ennen kuin heillä oli siihen oikeutta. Sen tähden he lähtivät 
pois jo valloitetusta Peloponnesoksesta, tulivat takaisin Atti- 
kan alueelle ja asuivat siellä Marathonin kentillä. Hyllos oli 
sillä välin mennyt kuolevan isänsä tahdon mukaan naimisiin 
kauniin Jole-neidon kanssa, jota Herakles itse oli kerran tavoi- 
tellut, ja mietti lakkaamatta keinoja, kuinka saisi haltuunsa 
isältä jääneen perintömaan. Hän kääntyi sen tähden uudestaan 
Delfoin oraakkelin puoleen, ja tämä antoi hänelle seuraavan 
vastauksen: 

— Odottakaa kolmatta hedelmää, niin paluu onnistuu 
teille. 

Hyllos selitti tämän, kuten näyttikin luonnollisimmalta, 
merkitsevän kolmannen vuoden satoa, odotti kärsivällisesti 
kolmatta kesää ja marssi sitten jälleen sotavoimineen Pelopon- 
nesokseen. 

Mykenessä oli Eurystheuksen kuoleman jälkeen tullut ku- 
ninkaaksi Tantaloksen jälkeläinen, Pelopsin poika Atreus. Tä- 
mä teki heraklidien lähestyessä vihollisina Tegean ja muiden 
naapurikaupunkien asukkaiden kanssa liiton ja lähti hyökkää- 

jiä vastaan, Sitten molemmat sotajoukot seisoivat Korinthok- 
sen kannaksella toisiaan vastapäätä. Mutta Hyllos, joka aina 
mielellään säästi Kreikkaa, oli täälläkin ensimmäinen koetta- 
maan parastaan kiistan selvittämiseksi kaksintaistelulla. Hän 
haastoi kenet tahansa vihollisista ottelemaan kanssaan ja pani, 
oraakkelin hyväksymään yritykseensä luottaen, sen ehdon, et- 
tä jos hän voittaisi vastustajansa, niin heraklidit ottaisivat Eu- 
rystheuksen vanhan valtakunnan omakseen ilman miekanis- 
kua. Jos sitä vastoin Hyllos voitettaisiin, niin Herakleen jälke- 
läiset eivät saisi viiteenkymmeneen vuoteen astua Peloponne- 
sokseen. 

Kun tämä haaste tuli tunnetuksi vihollisten sotajoukossa, 
nousi Tegean kuningas Ekhemos, uljas taistelija parhaissa mie- 
huusvuosissaan, ja otti sen vastaan. Molemmat taistelivat har- 
vinaisen urhoollisesti, mutta vihdoin Hyllos joutui häviölle, ja 
kuolevan otsaryppyjen vaiheilla leijaili synkkiä ajatuksia hä- 
nen saamansa oraakkelilausunnon kaksimielisyydestä. Sopi- 
muksen mukaan heraklidit luopuivat nyt yrityksestään ja pala- 
sivat jälleen Marathonin seuduille asumaan. 

Määrätyt viisikymmentä vuotta kuluivat Herakleen las- 
ten ajattelematta uudestaan valloittaa perintömaatansa vastoin 
sopimusta. Tällä välin oli Hylloksen ja Jolen poika Kleodaios 
ehtinyt varttua runsaasti viidenkymmenen vuoden ikäiseksi 
mieheksi. Kun nyt sopimuksen määräaika oli kulunut loppuun 
eivätkä hänen kätensä enää olleet sidotut, hän lähti Herakleen 
muiden jälkeläisten kera Peloponnesosta vastaan, Troijan so- 
dan ollessa jo kolmekymmentä vuotta sitten päättynyt. Mutta 
hänkään ei ollut isäänsä onnellisempi, vaan tuhoutui kaikkine 
joukkoineen tällä sotaretkellä. 

Kaksikymmentä vuotta myöhemmin teki hänen poikansa 
Aristomakhos uuden yrityksen. Silloin hallitsi Peloponnesosta 
Oresteen poika Tisamenos. Myöskin Aristomakhoksen johti 
oraakkeli kaksimielisellä neuvollaan harhaan. — Jumalat, il- 

maisi se, — antavat sinulle voiton solatietä myöten. Hän 
hyökkäsi Korinthoksen kannaksen poikki, lyötiin takaisin ja 
menetti henkensä, kuten isänsä ja isoisänsä. 

Taas kului kolmekymmentä vuotta, ja Troija oli ollut jo 
kahdeksankymmentä vuotta tuhkana. Silloin ryhtyivät Aristo- 
makhoksen pojat Temenos, Kresfontes ja Aristodemos vii- 
meiseen sotaretkeen. Kaikista oraakkelinlausuntojen kaksimie- 
lisyydestä huolimatta he eivät olleet lakanneet uskomasta ju- 
maliin; niinpä he kävivät Delfoissa kysymässä papittaren 
mieltä. Mutta lausunnot kuuluivat täsmällisesti samoin kuin ne 
oli annettu heidän isilleen. — Kun kolmatta hedelmää on odo- 
tettu, niin paluu onnistuu. Ja jälleen: — Jumalat antavat voiton 
solatietä myöten. 

V alittaen puhui silloin vanhin veljeksistä, Temenos: 

— Isäni, isoisäni ja isoisäni isä ovat noudattaneet näitä 
samoja lausuntoja, ja siitä on ollut seurauksena heidän kaik- 
kien tuhonsa! 

Nyt jumala armahti heitä ja selvitti papittarensa kautta 
oraakkelin todellisen merkityksen: 

— Kaikkiin teidän onnettomuuksiinne, puhui hän, — ovat 
isänne itse olleet syypäät, koska eivät ole osanneet selittää ju- 
malien viisaita lausuntoja. Nämä eivät näet tarkoita maan kol- 
matta hedelmää, jota täytyisi odottaa, vaan suvun kolmatta 
hedelmää: ensimmäinen oli Kleodaios, toinen Aristomakhos; 
kolmas hedelmä, jolle voitto on ennustettu, olette juuri te. So- 
lalla taas, joka johtaa voittoon, ei ole ymmärrettävä kannasta, 
kuten isänne väärin selittivät, vaan laajempaa niclua, nimittäin 
kannaksesta oikealla leviävää merta. Nyt tiedätte oraakkelin- 
lausuntojen oikean tarkoituksen. Tehkää jumalien onnella sc, 
mitä tahdotte tehdä! 

Kun Temenos kuuli tällaisen selityksen, putosi häneltä 
kuin suomukset silmistä. Hän varusti veljensä kanssa nopeasti 
sotajoukon ja rakensi laivoja Lokriissa siinä paikassa, joka täs- 
tä varustelusta sai laivaveistämöä merkitsevän nimen Naupak- 

tos. Mutta tämänkään retken ei sallittu käydä helpoksi Herak- 
leen jälkeläisille, vaan sc tuotti heille paljon asks ja vaivaa. 

Kun sotajoukko oli koottu, osui salama nuorimpaan vel- 
jeksistä, Aristodemokseen, ja teki leskeksi hänen puolisonsa 
Argeian, Polyneikeen jälkeläisen, ja orvoiksi hänen kaksois- 
poikansa Eurysthencen ja Prokleen. Kun he surren olivat hau- 
danneet veljensä ja sotalaivasto aikoi lähteä Naupaktoksesta 
liikkeelle, saapui Temenoksen luo eräs tietäjä, joka oli juma- 
lien innoittama ja pystyi oraakkelin lailla ennustamaan. Mutta 
heraklidit pitivät häntä velhona ja vakoilijana, jonka pelopon- 
nesolaiset olivat lähettäneet heidän sotajoukkonsa tuhoksi. 
Sen tähden he olivat jo kauan olleet hänelle ynseitä, kunnes 
eräs heistä, Fylaan poika Hippotes, heitti tietäjää kohti kci- 
hään, joka osui häneen ja heti surmasi hänet. Siitä jumalat vi- 
hastuivat heraklideille: laivasto joutui myrskyn käsiin ja peri- 
katoon. Maajoukkoja ahdisti nälänhätä, ja niin hupeni vähitel- 
len koko sotajoukko. Temenos kysyi tämänkin onnettomuu- 
den syytä oraakkelilta. 

— Tuho on kohdannut teitä sen tietäjän vuoksi, jonka 
surmasitte, jumala ilmoitti hänelle. — Teidän pitää karkottaa 
murhaaja maastanne kymmeneksi vuodeksi ja luovuttaa sota- 
joukon johto kolmisilmäiselle. 

Määräyksen ensimmäinen osa oli pian täytetty: Hippotes 
karkotettiin sotajoukosta, ja hänen täytyi lähteä maanpa- 
koon. Mutta toinen osa syöksi onnettomat heraklidit epätoi- 
voon. Sillä kuinka ja missä he kohtaisivat kolmisilmäisen ih- 
misen? Kuitenkin he luottaen jumalaan väsymättä hakivat ja 
tiedustelivat sellaista miestä. 

Silloin osui heidän eteensä sattumalta Oksylos, Haimonin 
poika ja Oineuksen jälkeläinen aitolialaisesta kuningassuvusta. 
Hän oli siihen aikaan, kun heraklidit olivat tunkeutuneet Pelo- 
ponnesokseen, tehnyt miestäpon, joka pakotti hänet pakene- 
maan isänmaastaan Aitoliasta Peloponnesoksen Eliiseen. Nyt 
hän, oltuaan pakolaisena vuosikauden, aikoi palata kotimaa- 

hansa ja kohtasi heraklidit ratsastaen miuulinsa selässä. Mutta 
- hän oli yksisilmäinen, sillä nuoli oli nuoruudessa puhkaissut 
toisen silmän. Niinpä muulin täytyi auttaa häntä näkemisessä, 
ja näillä kahdella oli yhteensä kolme silmää. Heraklidit huo- 
masivat merkillisen oraakkelinlausunnon käyneen toteen, va- 
litsivat Oksyloksen sotajoukkonsa johtajaksi, ja kun kohtalon 
ehto noin oli täytetty, he hyökkäsivät uudestaan hankituilla 
joukoilla ja laivoilla vihollisten kimppuun ja surmasivat näiden 
johtajan Tisamenoksen. 


7. Heraklidit jakavat Peloponnesoksen 


Tällä tavalla vallattuaan koko Peloponnesoksen heraklidit 
pystyttivät Zeukselle, isälliselle esi-isälleen, kolme alttaria ja 
suorittivat uhreja. Sitten he alkoivat jakaa kaupunkeja arvalla. 
Ensimmäinen arpa oli Argos, toinen Lakedaimon, kolmas 
Messene. He sopivat siitä, että arpomisen piti tapahtua vedel- 
lä täytetyssä uurnassa, ja päättivät, että jokaisen oli heitettävä 
siihen yksi arpa, johon oli merkitty hänen nimensä. Silloin 
heittivät Temenos ja Aristodemoksen pojat, kaksoset Eurys- 
thenes ja Prokles, näin merkityt kivet uurnaan, mutta vickas 
Kresfontes, joka olisi mieluimmin voittanut Messenen, heitti 
veteen multakokkareen, joka liukeni siinä. 

Ensin vedettiin arpaa Argoksesta, ja Temenoksen kivi tuli 
näkyviin, sitten Lakedaimonista, jolloin vedestä nostettiin 
Aristodemoksen poikien kivi. Kolmannen kiven etsimistä pi- 
dettiin tarpeettomana, ja niin Kresfontes sai Messencen. 
Kun he sen jälkeen uhrasivat alttarillaan jumalille, suotiin heille 
ihmeellisiä ennusmerkkejä, sillä jokainen löysi alttariltaan eri 
eläimen. Ne, jotka olivat arvan nojalla saaneet Argoksen, löy- 
sivät alttarilta rupisammakon; ne, joiden osaksi oli tullut La- 
kedaimon, tapasivat lohikäärmeen, ja Messenen valtiaiksi jou- 
tuneet saivat ketun. Näiden merkkien takia miettiväisiksi käy- 

neinä he kysyivät neuvoa kotoisilta tietäjiltä, jotka selittivät 
asian näin: l 

— Ne, joiden osaksi oli tullut sammakko, tekevät parhai- 
ten pysyessään kotosalla kaupungissaan, koska tällä eläimellä 
ci ole minkäänlaista suojaa vacltaessaan; niistä, joiden alttaril- 
le oli asettunut lohikäärme, tulee mahtavia hyökkääjiä, joiden 
hyvinkin sopii marssia maansa rajojen ulkopuolelle; ne vih- 
doin, joiden alttarille oli pantu kettu, eivät pidä maatansa hal- 
lussaan rehellisyydellä eivätkä voimalla, vaan heidän puolus- 
tusaseenaan on viekkaus. 

Näistä eläimistä tuli aikojen kuluessa argolaisten, sparta- 
laisten ja messenialaisten vaakunat. Nyt he ottivat huomioon 
myöskin yksisilmäisen johtajansa Oksyloksen ja antoivat hä- 
nelle palkaksi sotapäällikkyydestä Eliin kuningaskunnan. 
Mutta koko Peloponnesoksesta jäi vain vuorinen paimento- 
laismaa Arkadia heraklideilta valloittamatta. Niistä kolmesta 
valtakunnasta, jotka he perustivat tälle niemimaalle, saavutti 
vain Sparta melkoisen iän. Argoksessa Temenos oli antanut 
kaikista lapsistaan rakkaimman tyttärensä Hyrnethon avio- 
puolisoksi Deifonteelle, joka myöskin oli Herakleen jälkeläi- 
nen, ja kysyi kaikessa tämän neuvoja, niin että luultiin hänen 
tahtovan jättää hallituksenkin vävylleen ja tyttärelleen. Tästä 
vihastuivat hänen omat poikansa, tekivät salaliiton häntä vas- 
taan ja surmasivat hänet. Argolaiset tunnustivat tosin vanhem- 
man pojan kuninkaakseen, mutta koska he ennen kaikkea ra- 
kastivat vapautta ja tasa-arvoisuutta, he rajoittivat kuninkaan 
valtaa niin paljon, ettei hänelle ja hänen jälkeläisilleen jäänyt 
muuta kuin kuninkaan arvonimi. 


8. Merope ja Aipytos 


Messenen kuninkaalle Kresfonteelle ei osunut parempi koh- 
talo kuin hänen veljelleen Temenokselle. Hän oli mennyt nai- 

misiin Arkadian kuninkaan Kypseloksen tyttären Meropen 
kanssa, joka synnytti puolisolleen monta lasta; nuorin heistä 
oli nimeltään Aipytos. Lukuisille pojilleen ja itselleen Kres- 
fontes rakennutti komean kuninkaanlinnan. Hän itse oli rah- 
vaan ystävä ja suosi sitä kaikessa, mikäli voi. Sen tähden rik- 
kaat nousivat kapinaan ja surmasivat hänet ja kaikki hänen 
poikansa, paitsi nuorinta, Aipytosta, jonka hänen äitinsä sai 
riistetyksi murhaajien käsistä, pelastaen hänet onnellisesti Ar- 
kadiaan isänsä Kypseloksen luo, ja sitten poikaa kasvatettiin 
siellä salaa. 

Tällä välin oli Messenian valtaistuimelle noussut Poly- 
fontes, joka samoin oli heraklidi, ja pakottanut murhatun ku- 
ninkaan lesken rupeamaan puolisokseen. Silloin tuli tunnetuk- 
si, että vielä oli elossa yksi Kresfonteen vallan perillinen, ja 
Polyfontes, uusi hallitsija, määräsi suuren palkinnon hänen 
päästään. Mutta ci ilmestynyt ketään, joka olisi tahtonut sen 
ansaita tai edes kyennyt siihen. Sillä tuo huhu oli hyvin hämä- 
rä, eikä tiedetty, mistä henkipatoksi julistettua poikaa pitäisi 
hakea. 

Sitten Aipytos varttui nuorukaiseksi, lähti salaa isoisänsä 
palatsista ja saapui kenenkään aavistamatta Messenen kaupun- 
kiin. Hän oli kuullut palkinnosta, joka oli määrätty onnetto- 
man Aipytoksen päästä. Silloin hän rohkaisi mielensä, tuli ku- 
ningas Polyfonteen hoviin kuin muukalainen kenenkään, 
edes oman äidin, tuntematta häntä, astui kuninkaan eteen ja 
puhui kuningatar Meropen läsnäollessa: 

— Tarjoudun, oi hallitsija, ansaitsemaan sen palkinnon, 
jonka olet määrännyt ruhtinaan päästä, koska hän Kresfon- 
teen poikana on valtaistuimellesi niin vaarallinen. Tunnen hä- 
ja niin tarkasti kuin oman itseni ja tahdon luovuttaa hänet 

äsiisi. 

Äiti kalpeni kuullessaan nämä sanat. Nopeasti hän Jähetti 
noutamaan luokseen vanhan, uskotun palvelijan, joka oli jo 
auttanut pienen Aipytoksen pelastamisessa ja nyt eli kaukana 

hovista ja kuninkaan linnasta, peläten uutta kuningasta. Hänet 
Merope määräsi rientämään salaa Arkadiaan suojellakseen 
poikaa vainoamiselta tai ehkä sitä varten, että Aipytos äitinsä 
kutsumana saapuisi Messeniaan, asettuisi kansalaisten etune- 
nään, joiden vihoihin Polyfontes oli joutunut hirmuvaltansa 
takia ja voittamalla taistelussa ottaisi haltuunsa isältä perityn 
valtaistuimen. 

Kun vanha palvelija tuli Arkadiaan, tapasi hän siellä ku- 
ningas Kypseloksen ja koko kuninkaallisen perheen peräti tyr- 
mistyneinä, sillä hänen tyttärensä poika Aipytos oli hävinnyt, 
eikä kukaan tiennyt, kuinka hänen oli käynyt. Lohduttomana 
vanha palvelija kiiruhti takaisin Messeneen ja kertoi kuningat- 
tarelle, mitä oli tapahtunut. Kumpikaan ei voinut ajatella muu- 
ta kuin että se muukalainen, joka oli ilmestynyt kuninkaan 
eteen ansaitsemaan palkinnon, oli kaiketi jo Arkadiassa mur- 
hannut Aipytoksen ja tuonut hänen ruumiinsa Messeneen. He 
eivät miettineet kauan, ja kun vieras, Polyfonteen vastaan- 
ottamana kuninkaalliseen linnaan, asui siellä, astui kuningatar 
kostonhimoisena ja kirveellä varustettuna uskottunsa, vanhan 

palvelijan kera yöllä muukalaisen huoneeseen aikoen surmata 
hänet nukuksissa. 

Nuorukainen nukkui rauhallisesti ja hiljaa, ja kuun säde 
valaisi hänen kasvojaan. Molemmat tulijat olivat jo kumartu- 
neet hänen vuoteensa ylle, Meropen kohotettua murha-aseen- 
sa, kun palvelija, joka nukkuvaa lähempänä seisten katseli tar- 
kemmin hänen piirteitään, äkkiä tarttui kuningattaren käsivar- 
teen, yllätettynä päästäen hätäisen huudon. 

— Seis, huusi hän. — Vai tahdotko surmata oman poikasi 
Aipytoksen? 

Merope antoi kirvestä pitelevän käden vaipua ja heittäy- 
tyi vuoteelle, herättäen poikansa äänekkäillä nyyhkytyksi!- 
lään. Sitten kun he molemmat olivat kauan syleilleet toisiaan, 
ilmaisi poika äidilleen, ettei hän ollut tullut luovuttaakseen it- 
sensä murhaajien käsiin, vaan heitä rankaisemaan, tekemään 
äitinsä vihatusta avioliitosta lopun ja nousemaan isänsä val- 
taistuimelle kansalaisten avulla, joiden hän toivoi kerääntyvän 
hyvän asiansa puolelle. Sitten hän sopi äitinsä ja talon vanhan 
palvelijan kanssa niistä toimenpiteistä, joihin heidän piti ryh- 
tyä kostaakseen vihatulle ja kirotulle Polyfonteelle. 

Merope pukeutui suruvaatteisiin, astui puolisonsa eteen, 
kertoi hänelle, kuinka oli juuri saanut murheellisen viestin ai- 
noan jäljellä olevan poikansa kuolemasta ja vakuutti tahtovan- 
sa vastedeskin elää rauhassa puolisonsa kanssa ja olla muista- 
matta entistä kärsimystään. Hirmuhallitsija meni tähän an- 
saan, joka hänelle viritettiin. Hän oli mielissään, koska hänen 
sydäntään vaivaamasta oli poistettu raskain huoli, ja selitti ha- 
luavansa tarjota jumalille kiitosuhrin siitä, että kaikki hänen 
vihollisensa nyt olivat kadonneet maailmasta. 

Kun sitten kaikki kansalaiset olivat saapuneet julkiselle to- 
rille, tosin vastahakoisin mielin — sillä muut paitsi rikkaat oli- 
vat aina pitäneet suopeasta Kresfontes-kuninkaasta ja nytkin 
surivat hänen poikaansa Aipytosta, jossa luulivat viimeisen 
toivonsa menneen hukkaan — silloin Aipytos hyökkäsi uhraa- 

van kuninkaan kimppuun ja työnsi miekan hänen sydämeensä. 
Nyt riensi Merope palvelijansa kanssa esiin, ja molemmat 
osoittivat kansalle, että muukalainen Aipytos olikin kuolleeksi 
luultu valtaistuimen laillinen perillinen. Kansa tervehti häntä 
riemuiten, ja vielä samana päivänä hän otti vastaan isänsä 
Kresfonteen vapaaksi joutuneen valtaistuimen. 

Sitten hän rankaisi isänsä ja veljiensä murhaajia, samoin 
myös murhan alkuunpanijoita. Muuten hän voitti lempeällä 
käytöksellään ylhäisetkin messenialaiset puolelleen ja anteli- 
aisuudellaan kaikki, jotka kuuluivat rahvaaseen, ja hankki it- 
selleen niin suuren kunnioituksen, että hänen jälkeläisensä 
saattoivat nimittää itseään aipytideiksi heraklidien asemasta. 





